
Cea de-a doua invazie pornită din Mortmesne purta toate însemnele 
prevestitoare ale unui măcel. De o parte se afla oastea din Mortmesne, cu 
mult superioară, înzestrată cu cele mai grozave arme disponibile în Lumea 
Nouă Și comandată de un bărbat care nu se dădea în lături de la nimic. De 
partea cealaltă, oștirea din Tearling, de patru ori mai mică, lupta cu arme 
ieftine, făurite dintr-un fier ce se sfărâma izbit fiind de un oțel de bună 
calitate. Sorții nu doar că nu puteau să arate vreo izbândă, ci mai mult 
decât atât, erau de-a dreptul catastrofali. Regatul Tearling părea lipsit de 
orice Șansă de a scăpa de la dezastru. 

— Regatul Tearling ca națiune militară, 
CALLOW MARTIRUL 


Zorile se iviră rapid la granița cu Mortmesne. O geană albastră, 
lăptoasă se profilă pentru o clipă la orizont, iar în momentul următor raze 
strălucitoare crescură dinspre Mortmesne, la răsărit, Și inundară cerul. 
Lumina se răsfrânse peste lacul Karczmar, transformând suprafaţa acestuia 
într-o foiţă incandescentă; efectul se risipi doar când briza diafană se abătu 
asupra ţărmurilor, iar oglinda netedă se făcu ţăndări sub valuri. 

Granița cu Mortmesne era o chestiune delicată în această regiune. 
Nimeni nu putea spune cu certitudine pe unde trecea linia de separație. 
Locuitorii din Mortmesne susțineau că lacul se afla pe teritoriul regatului 
lor, dar Și Ținutul Tearling revendica întinderea de apă, din moment ce un 
renumit explorator originar din Tearling, pe nume Martin Karczmar, fusese 
cel care o descoperise. Karczmar trecuse la odihna veșnică în urmă cu 
aproape trei secole, iar de atunci Ținutul Tearling nu renunţase niciodată să 
revendice lacul, deși fără să depună prea multe eforturi în sensul acesta. 
Apa în sine nu avea mare valoare, plină cum era de pești răpitori ce nu 
puteau fi folosiţi ca hrană, totuși lacul reprezenta un punct important, 
singurul reper geografic concret de pe graniţa întinsă pe sute de kilometri 
spre nord Și sud. Cele două regate râvniseră permanent la o soluție 


definitivă pentru pretenţiile lor. La un moment dat, cu mult timp în urmă, se 
vorbise despre negocierea unui tratat, din care nu ieșise însă nimic. Pe 
malul estic al lacului, ca și pe cel sudic, se întindeau terenuri plate, bogate 
în sare, formate pe alocuri din aluviuni Și din mlaștini. În Mortmesne, 
platoul acesta se prelungea mai mulți kilometri spre răsărit, sfârșindu-se în 
cele din urmă într-o pădure de pini. La marginea de vest a lacului Karczmar 
însă, platoul sărat mai continua doar câteva sute de metri, înainte de a 
începe urcușul pieptiș pe Dealurile Mărginașe, povârnișuri repezi, 
acoperite de o pătură groasă de pini. Copacii îmbrăcau dealurile până în 
vârf Și treceau în partea cealaltă, coborând în Ținutul Tearling propriu-zis, 
apoi domeniul lor se aplatiza treptat, pierzându-se spre nord, în câmpia 
Almont. 

Deși pe pantele abrupte dinspre răsărit ale Dealurilor Mărginașe 
pădurile erau nelocuite, cele de pe vârfurile Și latura lor vestică, în Tearling, 
erau presărate cu mici așezări, în Almont, locuitorii satelor se ocupau într-o 
oarecare măsură cu vânătoarea, dar mai ales cu creșterea animalelor — oi Și 
capre — făcând negoţ cu lână, lapte și carne de oaie, în primul rând între ei. 
Din când în când își puneau resursele laolaltă Și trimiteau o încărcătură sub 
pază zdravănă la Noua Londră, unde bunurile — în special lâna — aduceau un 
preţ mai bun, iar plata nu se făcea în natură, ci în monedă. Satele se 
întindeau pe dealuri până departe: Woodend, Idyliwild, Devin's Slope, 
Griffen... prăzi ușoare, căci oamenii nu dispuneau decât de arme din lemn 
Şi erau împovărați cu animale pe care refuzau să le părăsească. 

Colonelul Hall se întreba cum era posibil să-ţi iubești pământul atât de 
mult Și totuși să-i mulțumești lui Dumnezeu pentru soarta care te-a pus pe 
drumuri. Hall era fiul unui proprietar de oi din Idyliwild, iar mirosul acelor 
sate — de lână udă, amestecat cu bălegar din abundentă — era atât de bine 
fixat în amintirea sa, încât îl mai simţea Și acum, deși satul cel mai apropiat 
se afla pe partea de apus a Dealurilor Mărginașe, la mai mulţi kilometri 
depărtare Și nu putea fi zărit. 

Soarta îl dusese pe Hall departe de Idyllwild, și nu o soartă favorabilă, 
ci una potrivnică, din aceea care îţi întinde o mână Și te lovește mișelește 
cu cealaltă. Pentru că satul lor era amplasat prea departe spre nord, nu a 
suferit prea mult la prima invazie pornită din Mortmesne; o ceată de 
năvălitori se năpustise într-o noapte Și furase o parte din oile adăpostite într- 
un tarc nepăzit, dar asta fusese tot. Când s-a semnat Tratatul cu Mortmesne, 


Idyllwild Și satele învecinate au organizat o petrecere. Hall și fratele său 
geamăn, Simon, au băut ca porcii ȘI s-au trezit într-o cocină din Devin's 
Slope. Tatăl lor zicea că satul scăpase ieftin, iar Hall crezuse Și el la fel, dar 
numai până când, opt luni mai târziu, la cea de a doua loterie publică, 
numele lui Simon fusese tras la sorți. 

Hall și Simon aveau cincisprezece ani Și erau deja considerați bărbați 
după legile din zona de graniță, numai că în următoarele trei săptămâni 
părinții lor nu au mai luat în seamă acest amănunt. Mama pregătea 
mâncărurile preferate ale lui Simon; tata îi scutea pe cei doi băieţi de 
muncă. Spre sfârșitul lunii porniră în călătorie la Noua Londră, așa cum fac 
toate familiile până în ziua de azi; tata, cu ochii în lacrimi în capul căruței, 
mama, încruntată Și tăcută, în timp ce Hall și Simon se străduiau din 
răsputeri să arboreze pe drum o mină veselă. 

Părinţii doriseră ca Hall să nu vadă transportul. Îl lăsară într-o 
cârciumă de pe Marele Bulevard, cu trei lire în buzunar Și instrucțiuni să 
rămână acolo până când se întorceau ei. Dar Hall nu era copil, așa că a ieșit 
din local Și i-a urmărit până la Pajiștea Citadelei. Tatăl s-a prăbușit imediat 
după plecarea transportului, iar mamei nu i-a mai rămas decât să încerce să- 
| readucă în simţiri, așa că, până la urmă, Hall a fost singurul care l-a văzut 
pe Simon pierzându-se în oraș și dispărând din viaţa lor pentru totdeauna. 

Familia a rămas în Noua Londră în noaptea aceea, într-unul din cele 
mai mizere hanuri din Gut. Duhoarea copleșitoare l-a făcut în cele din urmă 
pe Hall să iasă la aer curat; s-a apucat să cutreiere prin cartier în căutarea 
unui cal de furat, hotărât să ia urma cuștilor pe Calea Mortmesne și să-l 
elibereze pe Simon, ori altfel să moară. A găsit un cal priponit în faţa unei 
cârciumi ȘI pe când se chinuia să-i desfacă nodul complicat, a simțit pe 
umăr greutatea unei mâini. 

— Ce crezi că faci acolo, șobolanule? 

Omul era bine clădit, mai înalt decât tatăl lui Hall și îmbrăcat în 
armură din cap până-n picioare. Hall s-a gândit că urma să moară în câteva 
clipe Și aproape că s-a bucurat. 

— Am nevoie de un cal. 

Omul l-a privit cu asprime. 

— Cineva din transport? 

— Nu-i treaba dumitale. 

— Ba, este treaba mea. Pentru că e calul meu. 


Hall a scos cuțitul. Era un cuțit de tranșat oile, dar a sperat că străinul 
nu Ştia acest lucru. 

— N-am timp să mă cert cu dumneata. Îmi trebuie calul. 

— Lasă cuțitul, băiete, și nu fi prost. Transportul e păzit de opt cadeni. 
Sunt sigur că ai auzit de cadeni, indiferent din ce rahat de așezare oi fi 
venit. Ți-ar putea sfâșia cuţitașul ăsta cu dinţii. 

Necunoscutul a dat să apuce căpăstrul, dar Hall a săltat cuțitul, tăindu-i 
calea. 

— Îmi pare rău că trebuie să fur, dar asta este. Trebuie să plec. 

Bărbatul necunoscut l-a țintuit cu privirea, cântărindu-l. 

— Ai curaj, băiete, trebuie să recunosc. Cu ce te ocupi, ești fermier? 

— Cioban. 

Necunoscutul l-a mai studiat o vreme, apoi a zis: 

— Bine, băiete. Iată cum stă treaba. Îţi împrumut calul meu. Îl cheamă 
Favor, destul de nimerit. Du-te pe Calea Mortmesne să te uiţi la transport. 
Dacă ești deștept vei înţelege că nu ai cum să câștigi din povestea asta Și 
atunci ai două posibilităţi. Să mori degeaba, pentru că n-o să poți face 
nimic. Sau să faci cale întoarsă Și să vii la cazarma din Wells, ca să stăm de 
vorbă despre viitorul tău. 

— Ce viitor? 

— Ca soldat, băiete. Asta dacă nu vrei să miroși a rahat de oaie până la 
sfârșitul vieții. 

Hall s-a uitat la el nesigur, întrebându-se dacă nu cumva necunoscutul 
îi întindea o capcană. 

— Și dacă dispar pur Și simplu cu armăsarul dumitale? 

— N-o s-o faci. Ai un simţ al datoriei în tine, altfel nici nu te-ai 
încurca cu o astfel de încercare stupidă ca aceasta pe care vrei s-o faci. Și 
apoi, am la dispoziție o armată întreagă de cai, dacă e să vin după tine. 

Necunoscutul i-a întors spatele și a intrat în cârciumă, lăsându-l pe 
Hall lângă stâlpul unde se priponeau caii. 

— Cine ești? a strigat Hall după el. 

— Maiorul Bermond, din Right Front. Du-te degrabă, băiete. lar dacă 
păţește ceva calul meu, să ştii că te dibuiesc și-n vizuină de mișel iubitor 
de oi. 

După ce a călărit noaptea întreagă, Hall a prins transportul din urmă Și 
a constatat că Bermond avusese dreptate: era o fortăreață. Soldaţi 


înconjuraseră fiecare cușcă, înveșmântaţi în pelerinele roșii de cadeni. Hall 
nu avea sabie, dar nu era atât de prost încât să creadă că, Și dacă ar fi avut, o 
sabie ar fi rezolvat ceva. Nici măcar nu se putea apropia îndeajuns încât să-l 
zărească pe Simon; când a încercat să se dea pe lângă cuști, o săgeată trasă 
de un caden a trecut la mai puţin de treizeci de centimetri de el. A fost exact 
așa cum îi spusese maiorul. 

Și totuși, i-a dat prin minte să atace transportul și să termine cu toate, 
cu viitorul îngrozitor pe care-l presimţise deja, un viitor în care părinții lui 
s-ar fi uitat la el doar pentru a vedea lipsa fratelui său, Simon. Chipul lui 
Hall nu avea să le ostoiască suferința, ci doar să le aducă aminte. A strâns 
mai tare căpăstrul în mâini, gata de atac, dar s-a întâmplat ceva ce nu va 
putea explica niciodată: în mulțimea de prizonieri înghesuiți în cea de a 
Șasea cușcă l-a zărit dintr-odată pe Simon. Cuștile erau prea departe pentru 
ca Hall să fi putut vedea ceva Și totuși a văzut: fața fratelui său. Propriul 
său chip. Dacă el s-ar fi dus la moarte, din Simon n-ar mai fi rămas nimic, 
nimic care măcar să arate că trecuse pe acolo. Apoi Hall a înţeles că toate 
acestea nu aveau legătură cu Simon, ci cu propria-i vinovăţie, cu propria-i 
amărăciune. Egoism Și autodistrugere, mână în mână, așa cum se aflau de 
multe ori. 

Hall a întors calul, a plecat înapoi spre Noua Londră și s-a înrolat în 
oastea Ținutului Tearling. Maiorul Bermond a fost îndrumătorul lui Și, chiar 
dacă Bermond n-ar fi recunoscut acest lucru niciodată, Hall era convins că 
maiorul trăsese el niște sfori, pentru că nici măcar atunci când făcuse parte 
din infanterie și nu avea niciun grad, Hall nu a fost repartizat la paza 
transporturilor. În fiecare lună trimitea acasă o parte din soldă, iar cu ocazia 
rarelor deplasări la Idyllwild, părinții îi făceau surpriza de a fi morocănoși, 
dar totuși mândri de fiul lor ostaș. În rândurile armatei s-a remarcat rapid și 
a devenit aghiotantul Generalului încă de la vârsta tânără de treizeci Și unu 
de ani. Munca nu i-a adus satisfacţii; pe vremea Regenţei, viața de ostaș 
consta în intervenţii pentru potolirea scandalurilor și prinderea infractorilor 
mărunți. Era lipsită de glorie. Dacă nu ar fi fost... 

— Domnule. 

Hall ridică privirea ȘI-l văzu pe locotenent-colonelul Blaster, adjunctul 
său. Avea faţa înnegrită de funingine. 

— Ce este? 


— Semnalul maiorului  Caffrey, domnule. La dispoziția 
dumneavoastră. 

— În câteva minute. 

Cei doi Ședeau într-o ascunzătoare ca un cuib de pasăre, adăpostită pe 
versantul estic al Dealurilor Mărginașe. Batalionul lui Hall staționa aici de 
mai multe săptămâni deja, muncind în permanență și urmărind masa 
cenușie ce se deplasa de-a curmezișul Platoului Mort. Armata din 
Mortmesne era stingherită în înaintare de propria-i dimensiune, totuși 
reușise să se apropie Și acum împânzise cu tabăra malul sudic al lacului 
Karczmar, un oraș negru întins până aproape de orizont. 

Hall vedea prin lunetă numai patru santinele, postate la mare distanță 
una de cealaltă, pe marginea estică a taberei. Soldaţii din Mortmesne erau 
îmbrăcaţi astfel încât să se confunde cu întunericul, cu suprafaţa lutoasă a 
platourilor de sare, dar Hall cunoștea bine malurile lacului și, în lumina din 
ce în ce mai puternică, era ușor să deosebești ceea ce nu aparţinea locului. 
Două dintre santinele nici măcar nu patrulau; aţipiseră în post. Cei din 
Mortmesne se odihneau liniștiți, cum era și firesc. Rapoartele lui 
Buzduganu arătau că armata din Mortmesne număra peste douăzeci de mii 
de oameni, iar săbiile și armurile lor erau făcute din fier de bună calitate, cu 
vârfuri de oţel. Prin comparaţie, armata din Tearling era slabă. Bermond se 
făcea parțial vinovat. Hall îl iubea pe bătrân ca pe propriul tată, dar 
Bermond se obișnuise prea mult cu vremurile de pace. Inspecta Ținutul 
Tearling cum își cercetează un fermier pământurile, nu ca un soldat care se 
pregătește de luptă. Oastea din Tearling nu era pregătită de război, dar 
acesta venise peste ei chiar Și-așa. 

Atenţia lui Hall se îndreptă, ca de atâtea ori în ultima săptămână, 
asupra tunurilor, așezate într-o zonă cu fortificații zdravene, exact în 
mijlocul taberei din Mortmesne. N-o crezuse pe Regină până ce nu le 
văzuse cu ochii lui, deși nu se îndoia de faptul că ea avusese un fel de 
viziune. Acum însă, lumina ce creștea dinspre est făcea monștrii de fier să 
strălucească, punând în evidenţă formele lor cilindrice, lustruite, și Hall 
simţi în rărunchi răsucirea bine cunoscută a mâniei. Ca orice bărbat în viaţă, 
se simţea bine având o sabie, dar sabia era o armă cu puteri limitate. Cei din 
Mortmesne încercau să încalce regulile războiului, cum prea bine știuse 
Hall toată viaţa. 


— Bine, murmură el luând de la ochi luneta, fără să-și dea seama că 
vorbește cu voce tare. La fel vom face și noi. 

Coborî scara ce ducea până la punctul lor de observaţie, urmat 
îndeaproape de Blaser și amândoi trecură dintr-un salt peste ultima porţiune 
rămasă până la pământ, înainte de a începe să urce dealul. În ultimele 
douăsprezece ore Hall desfășurase mai bine de șapte sute de oameni pe 
pantele dinspre răsărit. Dar după mai multe săptămâni de muncă fizică 
intensă, oamenilor săi le venea greu să rămână liniștiți, stând doar să 
aștepte, mai ales când era întuneric. Orice semn de activitate mai intensă pe 
povârniș i-ar fi trezit de-a binelea pe cei din Mort Și i-ar fi pus în gardă, de 
aceea Hall petrecu cea mai mare parte a nopții umblând din post în post, 
asigurându-se că soldaţii lui nu-și ieșeau pur Și simplu din pepeni. 

Povârnișul deveni tot mai abrupt, până ce Hall și Blaser fură nevoiți 
să scurme printre bolovani în căutarea unor scobituri de care să se prindă cu 
mâinile, pentru că picioarele le alunecau pe acele de pini. Amândoi purtau 
mănuși groase de piele și se căţărau cu băgare de seamă, căci terenul era 
periculos prin locurile acelea. Stâncile erau pline de galerii și mici grote, iar 
Șerpii cu clopoței obișnuiau să-și facă în ele culcuș. Șerpii din zona de 
graniță erau animale nemiloase, rezultatul mai multor milenii trăite într-o 
continuă luptă pentru supraviețuire prin ţinutul neiertător. Pieile lor groase 
Și alunecoase îi făceau aproape invulnerabili la foc, iar colții eliberau o 
doză de venin atent calibrată. O mână pusă greșit pe o gaură din versant Și 
te costa viaţa. Când Hall și Simon aveau zece ani, Simon prinsese un șarpe 
cu clopoței într-o capcană Și încercase să-l ţină în cușcă pe lângă casă, dar 
joaca durase mai puţin de o săptămână. Oricât de bine ar fi hrănit Simon 
Șarpele, acesta nu putea fi îmblânzit și era permanent gata de atac, la cea 
mai mică mișcare. În cele din urmă, Hall și Simon fuseseră nevoiți să dea 
drumul Șarpelui deschizând cușca Și alergaseră pe versantul de răsărit cât îi 
ţinuseră picioarele, ca să scape cu viaţă. Nimeni nu știa cât trăiau șerpii cu 
clopoței din regiunea graniţei; poate că șarpele lui Simon era încă acolo, 
târându-se pe sub pietre, printre fraţii săi. 

Simon. 

Hall închise ochii, apoi îi deschise din nou. Bărbatul inteligent își 
antrenase imaginaţia nelăsând-o să se aventureze prea departe pe Calea 
Mortmesne, dar în ultimele săptămâni, când mulţimea de ostași din Mort se 
desfășurase sub ochii lui, Hall se trezea cu gândul la fratele lui geamăn mai 


mult decât de obicei: unde s-o fi aflat Simon, cine era acum stăpânul lui, 
cum era folosit. Probabil la munci manuale; Simon era considerat cel mai 
priceput specialist în tunsul oilor de pe versantul de apus. Ar fi fost o prostie 
să pui un astfel de om să facă altceva decât muncile grele; Hall își repeta 
acest lucru o dată și încă o dată, dar probabilitatea nu-i îngăduia să fie sigur. 
Mintea i se oprea permanent asupra infimei posibilităţi ca Simon să fi fost 
vândut la schimb. 

— La naiba! 

Ocara rostită în șoaptă de Blaser îl aduse pe Hall înapoi la realitate și-l 
făcu să arunce o privire peste umăr, ca să se asigure că locotenentul nu 
fusese mușcat. Însă Blaser doar alunecase puţin înainte de a se prinde din 
nou. Hall continuă să se cațăre, scuturând din cap ca să alunge gândurile 
nedorite. Transportul era o rană nevindecată de trecerea timpului. 

Hall ajunse în vârful pantei și pătrunse în luminiș, unde era așteptat de 
oamenii săi, cu priviri întrebătoare, în ultimele luni lucraseră rapid, fără 
plângerile care însoțeau de obicei orice proiect de construcție militară Și 
terminaseră atât de repede, încât Hall putu să facă proba întregii operațiuni 
de mai multe ori înainte ca armata din Mortmesne să fi poposit pe platou. 
Dresorul de șoimi, Jasper, aștepta Și el, împreună cu cele douăsprezece 
păsări ale sale cu capul acoperit, cocoţate pe o stinghie lungă, sus, pe coama 
dealului. Șoimii costaseră ceva bănuţi, dar Regina ascultase cu atenție și 
apoi aprobase preţul fără să chpească. 

Hall se apropie de o catapultă, puse mâna pe braţul ei și fu cuprins de 
un puternic imbold de mândrie când simți suprafaţa netedă a lemnului. Lui 
Hall îi plăceau mult mecanismele, dispozitivele de tot felul. Căuta 
permanent soluții pentru a face lucrurile mai repede și mai bine. La 
începutul carierei sale, inventase un arc mai puternic, dar mai flexibil, pe 
care arcașii din Tearling ajunseseră acum să-l prefere. Când a fost detașat la 
un proiect civil de construcţii, a probat Și a dovedit buna funcționare a unui 
sistem de irigații cu pompe, care acum transporta apa de la Caddell la un 
mare număr de parcele din Almontul de Jos. Dar bijuteriile coroanei, între 
realizările lui, erau: cinci catapulte, fiecare cu o lungime de optsprezece 
metri, cu braţe groase din stejar de Tearling Și cupe mai ușoare, din lemn 
de pin. Fiecare catapultă putea azvârli un proiectil de cel puțin nouăzeci de 
kilograme, până la o distanţă de aproape trei sute șaizeci Și cinci de metri, 
chiar contra vântului. Braţele erau fixate de postament cu frânghii, iar de o 


parte Și de cealaltă a fiecărui braţ era loc să șadă un ostaș înarmat cu un 
topor. 

Uitându-se în cupa primei catapulte, Hall văzu cincisprezece boccele 
mari de pânză, fiecare învelită într-o țesătură albastră precum cerul. Hall 
intenționase inițial să azvârle bolovani, cum făceau vechile catapulte de 
asediu Și să pună la pământ o parte substanţială din tabăra armatei din 
Mort. Dar boccelele, care fuseseră ideea lui Blaser, erau mult mai bune, 
deși implicau săptămâni întregi de muncă neplăcută. Bocceaua din vârful 
celorlalte se mișcă ușor în bătaia vântului, încrețindu-se pe părțile laterale 
Și Hall se trase un pas înapoi, ridicând pumnul încleștat în nemișcarea 
dimineţii. Ostașii puseră mâna pe topoare și le ridicară mult deasupra 
umerilor. 

Blaser începuse să fredoneze. Întotdeauna murmura în surdină în 
situațiile încordate: un tic supărător. Ascultând neatent, Hall remarcă 
melodia: „Regina din Tearling”; muzica suna fals, dar putea fi totuși 
recunoscută. Cântecul îi captivase pe oameni; în ultimele câteva săptămâni 
Hall îl auzise de mai multe ori, pe când tăiau cheresteaua ori ascuţeau 
lamele. 

Darul meu pentru tine, Regină Kelsea, se gândi el Și lăsă mâna în jos. 

Topoarele șuierară prin aer, apoi liniștea dimineţii se făcu ţăndări, 
dealurile întoarseră ecoul scârțâitului Și trosnetului din braţele catapultelor 
care dăduseră de libertate. Se ridicaseră în sus unul după altul, prinzând 
viteză și avântându-se spre cer, iar Hall simţi cum îi tresaltă inima de o 
bucurie curată, nesfârșită, o bucurie pe care o mai simţise în copilărie, 
atunci când făcuse proba primei lui capcane de iepuri. 

Invenţia mea! Funcţionează! 

Braţele catapultelor ajunseră la înălțimea maximă Şi se opriră, cu un 
tunet ce răsună peste dealuri. Asta avea să-i trezească pe ostașii din 
Mortmesne, prea târziu însă. 

Hall își reglă luneta și urmări asediul boccelelor albastre precum 
cerul, repezindu-se peste tabăra armatei din Mort. Acestea ajunseră la zenit 
Și începură să coboare, Șaptezeci Și cinci cu totul, parașutele albastre 
precum cerul se deschiseră purtate de curenţi, iar încărcătura de pânză se 
legănă inofensivă în adierea vântului. 

Oamenii din Mortmesne începuseră să se agite în toate părțile. Hall 
distingea mai multe locuri cu activitate intensă: ostașii ieșeau din corturi 


înarmați, santinelele se retrăgeau în tabără, pregătindu-se de atac. 

— Jasper! strigă el. Două minute! 

Jasper încuviinţă înclinând capul și începu să scoată glugile de pe 
capetele șoimilor, dându-i fiecărei păsări o bucăţică de carne. Maiorul 
Caftrey, cu darul său neobișnuit de a recunoaște un mercenar de încredere, 
îl găsise pe Jasper într-un sat de la graniţa cu Mortmesne, în urmă cu trei 
săptămâni. Lui Hall nu-i plăceau șoimii din Mort, cum nu-i plăcuseră nici 
în copilărie, când păsările se năpusteau peste dealuri în căutarea unei prăzi 
ușoare, dar nu putea să nu admire îndemânarea lui Jasper în manipularea 
lor. Șoimii îl urmăreau pe dresor cu atenţie, cu capetele ridicate, precum 
câinii ce-l așteptau pe stăpân să le arunce un băț. 

Din tabăra ostașilor din Mortmesne se auzi un strigăt de avertisment. 
Văzuseră parașutele, care coborau acum cu viteză mai mare, pentru că 
rezistenţa vântului slăbise. Hall urmărea prin lunetă, numărând încetișor, 
până ce prima boccea dispăru în spatele unui cort. Douăsprezece secunde 
trecură până când primul urlet străbătu platoul. 

Celelalte parașute aterizară în tabără. Una ajunse pe coviltirul unui tun 
de calibru mare și Hall privi cum se desfăceau legăturile, fascinat, în pofida 
propriei voințe. Bocceaua tremură o clipă, apoi se desfăcu Și cinci șerpi cu 
clopoței, furioși, își dădură seama că erau liberi. Pielea lor pătată se 
încolăci Și brăzdă suliţele și săgețile, căzând de pe covilur și dispărând. 

Țipetele răsunară peste dealuri și, în mai puţin de un minut, tabăra fu 
cuprinsă de un haos desăvârșit. Soldații se ciocneau unul de altul; oameni 
îmbrăcaţi numai pe jumătate își înfigeau tăișurile săbiilor în propriile 
picioare, cu disperare. Unii încercau să se urce pe ceva mai înalt, în vârful 
căruţelor cu coviltir Și al corturilor, sau chiar unii în spatele altora. Dar cei 
mai mulți o luară la fugă înspre marginile taberei, disperaţi să scape. 
Ofițerii dădeau ordine în zadar; se înstăpânise panica Și acum armata din 
Mortmesne părăsea tabăra pe toate părțile, fugind spre apus către Dealurile 
Mărginașe sau spre răsărit Și sud, peste terenurile plate. O parte o rupseseră 
la fugă nesăbuiți către nord sau prin apele puţin adânci ale lacului 
Karczmar. Nu aveau nici armuri, nici arme; unii erau goi pușcă. Alţii mai 
aveau încă pe față săpun de bărbienit. 

— Jasper! strigă Hall. Acum! 

Jasper ademeni Șoimii, unul câte unul, pe mănușa groasă de piele ce îi 
acoperea braţul, de la degetul mare până la umăr Și le dădu drumul spre cer. 


Oamenii lui Hall urmăriră cu neliniște păsările care se ridicau tot mai sus, 
dar Șoimii erau bine antrenați; îi ignorară cu totul pe soldaţii din Tearling Și 
se avântară în jos peste pante, spre tabăra celor din Mortmesne. Se năpustiră 
direct asupra valului de oameni ce se scurgea prin capătul de sud și prin cel 
de est al taberei, desfăcută ghearele în plonjon și Hall îl văzu pe primul care 
prinse de gât un fugar îmbrăcat cu pantaloni numai pe jumătate închiși la 
nasturi. Șoimul îi sfâșie jugulara, împroșcând soarele dimineţii cu un abur 
fin de sânge. 

Pe latura de vest a taberei, soldații din Mortmesne se repezeau în 
valuri, orbește, înspre copacii de la poalele dealului. Dar în vârfurile 
acestora erau răspândiţi cincizeci de arcași din Tearling și acum ostașii din 
Mortmesne cădeau grămezi, cu trupurile sfârtecate de săgeți, prăbușindu-se 
în nămolul mlaștinilor. Alte ţipete veneau dinspre lac; oamenii care-și 
căutaseră scăparea într-acolo își dădură seama de greșeala lor și acum se 
repezeau înapoi spre țărm, zbierând de durere. Hall zâmbi, cu o umbră de 
nostalgie. Intrarea în lac era un ritual de inițiere pentru copiii din Idyllwild 
Și Hall mai avea încă cicatricele pe picioare, drept dovadă. 

Cea mai mare parte a armatei din Mortmesne dezertase deja din tabără. 
Hall aruncă o privire plină de regrete către cele zece tunuri rămase complet 
nesupravegheate. Dar nu avea cum să pună mâna pe ele; oriunde întorcea 
privirea, printre corturi se târau șerpi cu clopoței, căutând locul potrivit să- 
Și facă culcuș. Se întreba unde era generalul Genot, dacă fugise împreună 
cu oamenii lui, dacă putea fi unul dintre cadavrele prăbușite de-a valma la 
baza pantei. Hall căpătase un respect deplin pentru Genot, dar îi cunoștea Și 
limitele, multe dintre acestea le avea și Bermond. Genot voia un război 
ordonat Şi raţional. Nu îngăduia bravura excepţională, nici incompetenţa 
crasă. Hall știa însă că asemenea anomalii se găseau din abundență în orice 
armată. 

— Jasper! strigă el. Păsările tale au făcut o treabă bună. Adu-le înapoi. 

Jasper scoase o fluierătură puternică, pătrunzătoare, și aşteptă, 
strângând frânghiile care-i fixau mănușa de piele pe braţ. În câteva 
secunde, Șoimii începură să revină, zburând în cercuri deasupra dealului. 
Jasper fluieră repetat, de fiecare dată pe altă tonalitate, Și rând pe rând 
păsările veniră să se așeze pe brațul lui, pentru a fi răsplătite cu bucăţi de 
carne de iepure, înainte să li se pună gluga pe cap Și să fie așezate înapoi pe 
stinghie. 


— Retrage arcașii, îi ordonă Hall lui Blaser. Și găsește-l pe Emmett. 
Pune-l să le trimită soli generalului și Reginei. 

— Cu ce mesaj, domnule? 

— Să le spună că am mai câștigat timp. Cel puţin două săptămâni, 
până ce soldații din Mortmesne vor reuși să se regrupeze. 

Blaser plecă și Hall se întoarse să privească lacul Karczmar, o foaie 
orbitoare, incandescentă în răsăritul soarelui. Peisajul, care în copilărie îl 
umplea de dorinţă, părea acum un avertisment înfricoșător. Oamenii din 
Mortmesne se împrăștiaseră, era adevărat, dar nu pentru mult timp, Și dacă 
ostașii lui Hall cedau panta dealului, nimic nu-i putea împiedica pe cei din 
Mortmesne să facă ferfeniţă liniile de apărare ale lui Bermond, construite 
cu atâta sârguinţă. Imediat după deal se întindea câmpia Almont: sute de 
mii de acri de pământ plat, cu posibilități de manevră restrânse, cu ferme Și 
sate izolate, lipsite de apărare. Oastea din Mortmesne avea de patru ori mai 
mulți oameni, arme de două ori mai bune Și, dacă reușea să ajungă în 
Almont, jocul nu se putea sfârși decât într-un singur fel: cu un măcel. 


Ewen era gardian la închisoarea Citadelei de mai mulți ani, încă de la 
retragerea din funcție a tatălui său Și în tot acest răstimp nu avusese 
niciodată un deţinut pe care să-l fi considerat cu adevărat periculos. Cei mai 
mulți erau oameni cu păreri diferite de ale Regentului Și, de obicei, când 
intrau în temniţa de sub pământ, erau prea lihniţi de foame și prea rău 
bătuţi pentru a mai face altceva decât să se clatine în drumul spre celulă și 
să se prăbușească. Câţiva dintre ei muriseră în timp ce se aflau în grija lui 
Ewen, totuși tatăl său i-a spus că nu putea fi învinuit el. Lui Ewen nu-i 
plăcea să vină Și să găsească cadavrele îngheţate în paturi, dar Regentului 
oricum nu părea că-i pasă. Ba chiar s-a întâmplat într-o noapte să coboare 
scările temniţei Regentul însuși, târând după el pe una dintre femeile sale, o 
făptură cu părul roșu Și atât de frumoasă, încât părea desprinsă dintr-unul 
din basmele cu zâne ale părintelui lui Ewen. Femeia avea o frânghie 
înfășurată în jurul gâtului. Regentul a condus-o într-o celulă, adresându-i 
neîncetat cuvinte grele, apoi a mârâit la Ewen: 

— Fără hrană, fără apă! Nu iese până nu zic eu! 

Lui Ewen nu-i plăcea să aibă o deținută în închisoare. Femeia nu 
vorbea, nici măcar nu plângea, a rămas doar cu privirea pironită pe zidul 
celulei. Nesocotind ordinele Regentului, Ewen i-a dus mâncare Și apă, 


supraveghind cu atenţie ceasul. Își dădea seama că frânghia din jurul 
gâtului o rănea Și, în cele din urmă, nemaiputând suporta, s-a dus să-i 
slăbească strânsoarea. I-a părut rău că nu avea un leac care să calmeze urma 
roşie, ca de carne vie, de pe gâtul femeii, dar tatăl său îi dezvăluise numai 
câteva cunoștințe elementare de prim ajutor, pentru tăieturi Și altele de 
același soi. Bătrânul avusese întotdeauna răbdare cu mintea slabă a lui 
Ewen, chiar dacă îi aducea necazuri. Numai că, pentru a ţine o femeie în 
viaţă pe timpul nopți, nu trebuia să fii cine știe ce deștept, iar tatăl său ar fi 
fost dezamăgit dacă Ewen ar fi dat greș. A doua zi, când Regentul a venit să 
ia femeia, Ewen a simțit o mare ușurare. Regentul Și-a exprimat părerea de 
rău, dar femeia s-a strecurat afară din închisoare fără să-i arunce o privire 
măcar. 

De când s-a urcat pe tron noua Regină, Ewen n-a avut mare lucru de 
făcut. Regina i-a eliberat pe toţi deţinuţii Regentului, ceea ce Ewen nu prea 
înţelegea, dar tatăl său i-a explicat că Regentul obișnuise să arunce oameni 
în temniță pentru că spuneau ce nu-i plăcea lui, în timp ce Regina trimitea 
oameni în pușcărie numai dacă făceau lucruri rele. Tot tatăl său mai spunea 
că aceasta era o dovadă de înţelepciune și, după ce se gândi mai bine, Ewen 
hotărî că bătrânul avea dreptate. 

Cu douăzeci Și șapte de zile în urmă (Ewen își notase în registru) trei 
dintre străjerii Reginei dăduseră buzna în închisoare aducând un deținut 
legat, un om cu părul alb și aer istovit, care însă nu era rănit — după cum 
putuse Ewen să observe. Cei trei nu-i ceruseră acordul lui Ewen pentru a-i 
da brânci deţinutului pe ușa deschisă a celulei trei, dar Ewen nu avea nimic 
de obiectat. Nu mai stătuse niciodată până atunci atât de aproape de străjerii 
Reginei, dar aflase totul despre ei de la tatăl său: ei erau cei care o apărau pe 
Regină de pericole. Pentru Ewen, aceasta părea a fi cea mai frumoasă Și 
mai importantă misiune din lume. Era recunoscător că ajunsese șeful 
închisorii, dar, dacă s-ar fi născut mai deștept, cel mai mult i-ar fi plăcut să 
fie unul dintre acești bărbați înalţi, duri, cu pelerine cenușii. 

— Să-l tratezi bine, spuse șeful, un om cu o coamă de păr roșu. 
Porunca Reginei. 

Deși era fascinat de părul bărbatului din gardă, Ewen se strădui să nu 
se holbeze, pentru că nici lui nu-i plăcea când se holbau alţii la el. Încuie 
celula, observând că deţinutul se întinsese deja pe pat Și închisese ochii. 


— Cum se numește și ce crimă a comis, domnule? Trebuie să trec în 
registru. 

— Javel. Iar crima lui este trădarea. 

Șeful cu părul roșu privi un moment printre gratii, apoi dădu din cap. 
Ewen se uită după bărbaţii care se îndreptară tropăind spre casa scării; 
vocile se stinseră pe coridor în urma lor. 

— Eu i-aș fi tăiat gâtul. 

— Crezi că este în siguranţă cu nătângul ăla? 

— Asta-i o treabă între Regină și Buzduganu. 

— Probabil că știe el ce face. Nimeni n-a evadat niciodată. 

— Totuși, nu poate ţine un idiot în fruntea pușcăriei pentru totdeauna. 

Ewen tresări auzind cuvântul. Câţiva din cei care obișnuiau să-l 
hărțuiască 1 se mai adresaseră astfel înainte să fi crescut el atât de masiv, dar 
se învățase să lase cuvântul să treacă, numai că insulta venită din partea 
unui membru al gărzii regale durea mai tare. Și acum avea ceva nou și 
teribil la care să se gândească: posibilitatea să fie înlocuit. Înainte să se 
retragă, tatăl său se dusese să vorbească direct cu Regentul, ca să se asigure 
că Ewen putea rămâne. Dar Ewen nu credea că tatăl lui vorbise vreodată și 
cu Regina. 

Noul deținut, Javel, reprezenta una dintre cele mai ușoare sarcini cu 
care se confruntase Ewen vreodată. Abia dacă scotea câteva cuvinte, doar 
atât cât să-i spună lui Ewen că terminase de mâncat sau că nu mai avea apă, 
ori că avea nevoie să-i fie golită găleata. Timp de ore întregi Ewen uita pur 
Şi simplu că Javel era acolo, dar e adevărat că nici nu se prea putea gândi la 
altceva în afară de posibilitatea de a fi dat afară din slujbă. Ce făcea dacă 
avea să se întâmple una ca asta? Nu putea nici măcar să-i spună tatălui său 
ce cuvinte folosise străjerul Reginei referindu-se la el. Nu voia ca tatăl lui 
să afle. 

Cinci zile după ce fusese adus Javel la temniță, alţi trei oameni din 
garda Reginei coborâtă scările tropăind. Unul dintre ei era Lazarus sau 
Buzduganu, o figură pe care până și Ewen o recunoștea, deși el ieșea rar 
din zona celulelor. Ewen știa de la tatăl său o mulţime de istorii despre 
Buzduganu; potrivit acestora, Buzduganu ar fi fost născut din zâne ȘI nicio 
celulă nu l-ar fi putut adăposti. („Coşmarul unui gardian, Ew!” comenta 
bătrânul la o ceașcă de ceai.) Dacă ceilalți membri ai gărzii Reginei erau 
impresionanţi, Buzduganu era de zece ori pe-atât și Ewen îl studie cât de 


mult îndrăzni. Să vină căpitanul gărzii în temnita lui! Abia aștepta să-i 
spună tatălui său. 

Ceilalţi doi străjeri duceau între ei un deținut, ca pe un sac cu grâne și, 
după ce Ewen descuie celula unu, îi făcură vânt pe pat. Buzduganu rămase 
o eternitate să se uite la el, așa i se păru lui Ewen, cel puțin. În cele din 
urmă îȘi îndreptă spatele, trase ceva din adâncul gâtului Și scuipă un ghem 
mare de bale gălbui, care ateriză fix pe obrazul deţinutului. 

Ewen se gândi că era un gest urât; orice crimă ar fi săvârșit, omul 
suferise destul. Era o ființă vrednică de milă, zbârcită, moartă de foame și 
uscată de sete. Pe urmele groase de lovituri de pe picioare și trunchi se 
închegase noroiul. Alte urme, Șanţuri roșii, adânci, îi traversau încheieturile 
mâinilor. Din cap îi fuseseră smulse smocuri mari de păr, lăsând la vedere 
goluri de piele, pline de coji. Ewen nu-și putea imagina ce păţise omul. 

Buzduganu se întoarse spre Ewen și pocni din degete. 

— Temnicerule! 

Ewen făcu un pas înainte, încercând să se arate cât mai înalt cu putinţă. 
Tatăl lui îl alesese pe Ewen să-i fie ucenic, deși frații lui erau mai 
inteligenţi, tocmai din acest motiv: Ewen era mare Și avea forță. Cu toate 
acestea, nu-i ajungea lui Buzduganu decât până la nas. Se întrebă dacă 
Buzduganu Ştia despre el că era încet la minte. 

— Temnicerule, pe acesta să-l urmărești îndeaproape. Fără vizitatori. 
Fără ieșiri în afara celulei pentru ceva mișcare. Nimic. 

— Da, domnule, răspunse Ewen cu ochii mării, apoi privi după grupul 
de străjeri până ce aceștia ieșiră din închisoare. 

De această dată nimeni nu-i mai adresă injurii, dar numai după ce 
plecară își dădu Ewen seama că nu întrebase cum se numea omul acela Și 
ce făcuse, pentru registru. Ce prost fusese! Buzduganu avea să observe 
lucrurile de acest fel, cu siguranţă. 

A doua zi vezi să-l viziteze tatăl lui. Ewen avea grijă de deținut cât 
putea de bine, deși rănile lui depășeau cu mult orice pricepere ce nu avea 
legătură cu timpul sau cu magia. Însă tatăl său i-a aruncat o singură privire 
omului de pe pat Și a scuipat, la fel ca Buzduganu. 

— Nu-ţi bate capul să-l vindeci pe nemernicul ăsta, Ew. 

— Cine e? 

— Un dulgher. 


Țeasta cheală a bătrânului strălucea chiar și în lumina palidă a torței și 
Ewen observă cu oarecare neliniște că pielea de pe fruntea tatălui său se 
subția precum pânza de in. Părintele lui avea să moară și el în cele din 
urmă, chiar Și Ewen înţelegea acest lucru undeva, în adâncul întunecat al 
minții lui. 

— Un constructor. 

— Ce a construit el, tată? 

— Cuști, răspunse bărbatul scurt. Fii foarte atent, Ew. 

Ewen privi confuz în jur. Temniţa era plină de cuști, totuși tatăl său nu 
părea a dori să vorbească despre ele, așa că Ewen păstră faptele în minte, 
alături de celelalte mistere pe care nu le înţelegea. Din când în când, de 
obicei fără să aibă nevoie de stăruinţă, Ewen reușea să dezlege câte un 
mister, ceea ce îi dădea un sentiment măreț, deosebit, de felul celui pe care 
credea el că îl au păsările când se înalță spre cer. Numai că, oricum s-ar fi 
uitat la omul din celulă, în minte nu-i venea niciun răspuns. 

După acele întâmplări, Ewen crezuse că era pregătit indiferent cine ar 
fi intrat în temniţa lui, dar se înșela. Cu două zile în urmă, dăduseră buzna 
înăuntru doi bărbați în uniforma neagră a armatei din Tearling, târând între 
ei o femeie. Numai că de data aceasta nu era o femeie frumoasă, precum 
roșcata Regentului; femeia scuipa Și dădea din picioare, îi împroșca cu 
blesteme pe cei doi bărbaţi care o târau de braţe. Ewen nu mai văzuse așa 
ceva. Părea a fi albă toată, din cap până-n picioare, ca Și când pielea ei Și-ar 
fi lepădat culoarea cu totul. Părul era și el la fel de decolorat, ca fânul rămas 
prea multă vreme în soare. Până și rochia îi era albă, deși Ewen se gândi că 
fusese probabil la un moment dat bleu. Arăta ca o stafie. Soldaţii încercară 
s-o bage cu forţa pe ușa deschisă a celulei doi, dar femeia se agăță cu 
mâinile de zăbrele și se inu strâns. 

— Nu face situația mai grea decât e nevoie, gâfâi soldatul mai înalt. 

— Du-te dracului, moluscă fleșcăită! 

Răbdător, soldatul continuă s-o ţină strâns de mâini, încercând să-i 
desfacă degetele încleștate, în timp ce al doilea se străduia s-o vâre în 
celulă. Ewen rămase deoparte, neștiind dacă să se amestece sau nu. Privirea 
femeii căzu pe el și Ewen fu cuprins de friguri. Cercuri de culoare roz îi 
înconjurau irisul, dar fix în centru se afla un albastru atât de luminos, încât 
scânteia ca gheaţa. Ewen văzu acolo ceva îngrozitor, animalic Și 


bolnăvicios. Femeia deschise gura Și Ewen înţelese ce avea să urmeze chiar 
înainte de a fi fost rostit vreun cuvânt. 

— Știu totul despre tine, băiete. Tu ești nerodul. 

— Dă-ne o mână de ajutor, pentru numele lui Dumnezeu! mârâi la el 
unul dintre soldați. 

Ewen făcu un salt înainte. Nu voia s-o atingă deloc pe femeia-stafie, 
așa că o apucă de rochie și începu s-o tragă înapoi. Amândoi soldații, fiind 
acum liberi să se lupte cu degetele ei, reușiră în cele din urmă să o 
desprindă de gratii Și s-o azvârle în cușcă, unde femeia se lovi de pat și 
căzu la pământ. Ewen abia reușise să închidă ușa când femeia se repezi la 
zăbrele, vărsând alte blesteme asupra celor trei. 

— Iisuse Cristoase, ce bătaie de cap! mormăi unul dintre soldați și se 
Șterse pe frunte, unde îi creștea un neg ca o ciupercă mică. Sub lacăt, 
totuși, n-o să-ţi dea prea mare bătaie de cap. Este complet oarbă. 

— Doar să fii atent când iese uliul la vânătoare, interveni celălalt și 
amândoi chicotiră. 

— Cum o cheamă Și ce-a făcut? 

— Brenna. Ce-a făcut... Soldatul cu negul se uită la camaradul lui. 
Greu de spus. Trădare, probabil. 

Ewen notă infracțiunea în registru Și soldații părăsiră temnita, veseli, 
odată treaba terminată. Oștenii spuseseră că femeia-stafie era oarbă, dar 
Ewen descoperi repede că nu era adevărat. Când el se mișca, femeia 
întorcea capul, iar ochii ei albaștri-roz îl urmăreau dintr-o parte în cealaltă a 
temniței. Când ridica privirea, constata că femeia avea ochii ațintiţi asupra 
lui Și gura întinsă într-un zâmbet oribil. De obicei, Ewen le ducea 
deținuților mâncarea direct în celule, pentru că era prea mare pentru a putea 
fi copleșit fizic de un om neînarmat. Dar acum se bucură că exista o ușiţă 
în partea din faţă a cuștii, prin care putea strecura înăuntru tăvile cu hrana 
femeii. Avea nevoie de siguranţa gratiilor așezate între ei. Celula doi era 
cea mai bună pentru deţinuţi periculoși, pentru că se găsea chiar în faţa 
încăperii în care locuia Ewen; iar el dormea ușor. De această dată însă, când 
veni vremea să meargă la culcare, constată că nu se putea odihni cât timp 
privirea aceea teribilă era ațintită asupra lui, așa că până la urmă își mută 
patul într-un colţ, astfel încât ușa să-i blocheze vederea. Putea totuși să o 
simtă pe femeie chiar Și pe întuneric, nedormită Și dușmănoasă, de aceea 
de câteva zile somnul lui era agitat și fragmentat. 


În seara aceea, după ce termină de mâncat Și inspectă celulele goale, să 
se asigure că nu apăruseră șobolani sau putregaiuri (nu găsi niciuna, nici 
alta; obișnuia să curețe celulele temeinic o dată la două zile), se așeză Și își 
luă planșele. Încerca întruna să picteze ceea ce vedea, dar nu reușea deloc. 
Părea o treabă ușoară, dacă aveai hârtia potrivită Și câteva vopsele și 
pensule bune — tatăl său i le dăruise la ultima lui aniversare — dar imaginile 
se pierdeau întotdeauna undeva între gândurile lui și hârtie. Ewen nu 
pricepea de ce se întâmpla așa, dar așa stăteau lucrurile. Tocmai încerca să- 
l picteze pe Javel, deţinutul din celula trei, când ușa din capul scărilor se 
deschise trosnind. 

Ewen fu teribil de speriat preţ de câteva clipe, îngrijorat că era spartă 
pușcăria. Tatăl său îl prevenise cu privire la spargerile care să dădeau, cea 
mai mare ruşine pe care o putea păţi un temnicer. În faţa ușii din capul 
scărilor erau postați doi soldați, dar jos, în temniță, Ewen era singur. Nu 
Știa ce-ar fi făcut dacă cineva pătrundea cu forța. Apucă cuțitul pe care-l 
ținea pe pupitru. 

Dar trosnetul ușii fu urmat de numeroase voci Și de zgomot de pași, 
sunete atât de neașteptate încât Ewen nu putu decât să rămână la locul lui, 
ca să pândească ce venea pe coridor. După câteva clipe, în temniţă apăru o 
femeie înaltă, cu părul castaniu tuns scurt Și cu o coroană de argint pe cap. 
La gât purta două bijuterii mari, albastre, atârnate pe lanţuri strălucitoare de 
argint Și era înconjurată de cinci dintre străjerii regali. Ewen cântări toate 
acestea câteva secunde, apoi sări în picioare: Regina! 

Ea se duse mai întâi la celula trei Și privi printre zăbrele. 

— Cum îţi merge, Javel? 

Bărbatul de pe pat ridică privirea. 

— Bine, Maiestate. 

— N-ai nimic altceva de spus? 

— Nu. 

Regina își puse mâinile în șold și pufni dezamăgită, un sunet pe care 
Ewen îl recunoscu de la tatăl lui, apoi trecu la celula unu, să-l vadă pe 
rănitul care zăcea acolo. 

— Mizerabil arată ființa asta! 

Buzduganu râse. 

— A îndurat un tratament aspru, Domniţă. Mai aspru chiar decât mi-aș 
fi putut imagina eu. Sătenii l-au dus în Devin's Slope când a încercat să facă 


dulgherie în schimbul unor alimente. L-au legat de o căruță care mergea la 
Noua Londră ȘI l-au târât tot restul drumului. 

— I-ai plătit pe sătenii aceia? 

— Două sute pentru toți, Maiestate. Un adevărat noroc; avem nevoie 
de loialitatea satelor de la graniţă, iar banii aceștia le vor ajunge probabil un 
an în Devin's Slope. Nu prea văd ei monede pe-acolo. 

Regina încuviinţă dând din cap. Nu arăta ca reginele din basmele 
tatălui lui Ewen, care erau întotdeauna delicate, femei frumoase precum 
roȘcata Regentului. Femeia aceasta părea... dură. Poate era de vină părul ei 
scurt, la fel de scurt precum cel al unui bărbat sau poate doar poziţia în care 
stătea, cu picioarele depărtate și bătându-se nerăbdătoare cu mâna peste 
coapsă. Lui Ewen îi trecu prin minte o expresie preferată a tatălui său: arăta 
ca o persoană cu care nu era de glumit. 

— Tu! Bannaker! Regina pocni din degete către omul din pat. 

Deţinutul gemu, ducându-și mâna la cap. Tăieturile de pe mâini 
începuseră să prindă coajă Și să se vindece, dar el părea în continuare foarte 
slăbit Și, în pofida avertismentelor tatălui său, Ewen simți pentru o clipă 
milă. 

— Renunţă, Domniţă, zise Buzduganu. O vreme nu vei scoate nimic 
de la el. Mintea omului o poate lua razna de la o călătorie ca asta. Cam ăsta 
e ȘI scopul. 

Regina se uită în jur prin temniță și ochii ei verzi Și adânci îl 
descoperiră pe Ewen, care luă poziţie de drepți. 

— Tu ești temnicerul meu? 

— Da, Maiestate. Ewen. 

— Deschide celula. 

Ewen făcu un pas înainte scotocind printre cheile pe care care le purta 
la centură, bucuros că tatăl său le numerotase pe toate, astfel încât îi era 
ușor să găsească cheia inscripționată mare cu numărul 2. Nu voia s-o lase 
pe femeie să aștepte. O dată pe lună ungea încuietorile, exact așa cum îl 
sfătuise părintele lui și-i fu recunoscător când cheia se roti lin, fără să 
scrâșnească și fără să se împotmolească. Se dădu înapoi pentru ca Regina 
să intre în celulă împreună cu mai mulţi dintre străjeri. Ea se întoarse către 
unul dintre ei, un uriaș cu un dinte urât, crestat. 

— Ridică-l în picioare. 


Omul cel voinic trase deținutul de păr Și-l apucă de gât, făcându-l să se 
bălăbănească deasupra podelei. 

Regina îl plesni pe deținut peste faţă. 

— Tu ești Liam Bannaker? 

— Da, gâlgâi deținutul cu voce groasă, stinsă, începuse să-i curgă 
sânge din nas Și imaginea îl făcu pe Ewen să tresară. De ce se purtau atât de 
dur? 

— Unde este Arlen Thorne? 

— Nu ştiu. 

Regina pronunţă un cuvânt urât, unul pentru care tatăl lui îl pălmuise 
cândva pe Ewen, pentru că-l repetase; interveni Buzduganu: 

— Cine te-a ajutat să confecționezi cuștile? 

— Nimeni. 

Buzduganu se întoarse spre Regină și Ewen văzu fascinat cum se 
uitară o vreme unul la altul. Comunicau unul cu celălalt... comunicau fără 
ca măcar să deschidă gura! 

— Nu, murmură Regina în cele din urmă. Nu începem cu asta acum. 

— Domniţă... 

— Nu am spus că niciodată, Lazarus. Dar nu pentru șansa unei 
recompense atât de mici ca aceasta. 

leși din celulă și le făcu semn străjerilor s-o urmeze. Bărbatul cel solid 
îl azvârli pe deținut înapoi pe pat, unde omul începu să răsufle greu, ca un 
acordeon. Simţindu-se privit de Buzduganu, evaluat, Ewen se grăbi să 
încuie celula imediat în urma lor. 

— Şi tu, observă Regina trecând mai departe să o vadă pe femeia din 
celula doi. Tu ești adevăratul premiu, nu-i așa? 

Femeia-stafie chicoti, scoțând un hârâit ca de metal ce zgârie sticla. 
Ewen fu pe punctul să-și astupe urechile cu mâinile. Femeia rânji la 
Regină, dezvelindu-și dinţii stricaţi din partea de Jos. 

— Când va veni stăpânul meu, te va pedepsi că ne ţii despărțiți. 

— De ce este el stăpânul tău? întrebă Regina. Ce-a făcut el pentru 
tine? 

— M-a salvat. 

— Eşti nebună. Te-a abandonat ca să-și salveze propria piele. Nu ești 
decât o roabă pentru un negustor de sclavi. 


Femeia se repezi la gratii, agitându-și braţele ca aripile unei păsări 
înnebunite, în colivie. Până și Buzduganu se trase un pas înapoi. Dar 
Regina se apropie până ajunse la numai câțiva centimetri de zăbrele, atât de 
aproape încât Ewen fu gata să strige, ca s-o avertizeze. 

— Uită-te la mine, Brenna. 

Femeia-stafie ridică privirea, cu faţa contorsionată de parcă s-ar fi 
străduit să privească în altă parte și nu reușea. 

— Ai dreptate, murmură Regina. Stăpânul tău va veni. Și când va veni, 
o să-l prind. 

— Vrăjile mele îl vor feri de rău. 

— Și eu am vrăjile mele, draga mea. Nu le simţi? 

Chipul Brennei se schimonosi de o durere bruscă. 

— Voi atârna cadavrul stăpânului tău de zidurile Citadelei. Înţelegi? 

— Nu poți face una ca asta! urlă femeia-stafie. Nu poți! 

— Distracţie pentru vulturi, continuă Regina blând. Nu-l poţi ocroti. 
Nu ești decât o momeală. 

Femeia-stafie scoase un urlet de furie, un sunet ascuțit, de nesuportat, 
ca ţipătul unei păsări de pradă. Ewen își acoperi urechile și văzu mai multi 
dintre străjerii Reginei făcând același lucru. 

— Taci din gură, porunci Regina și ţipetele femeii încetară la fel de 
brusc cum începuseră. Se uita la Regină cu ochii roz măriţi Și, speriată, se 
ghemui în pat. 

Regina se întoarse spre Ewen. 

— Îi vei trata pe toţi trei prizonierii cu omenie. 

Ewen își mușcă buzele. 

— Nu cunosc acest cuvânt, Maiestate. 

— Cu omenie, răspunse Regina nerăbdătoare. Mâncare destulă, apă și 
îmbrăcăminte, fără să-i chinui. Să te asiguri că dorm. 

— Dar, Majestate, e greu să faci omul să doarmă. 

Regina îl privi aspru, încruntând sprâncenele și Ewen înțelese că 
spusese ce nu trebuia. Fusese mai ușor când tatăl său era temnicerul Și 
Ewen doar ucenicul. Bătrânul putea interveni ori de câte ori Ewen nu 
înţelegea ceva. Era gata să-și ceară scuze, pentru că întotdeauna era mai 
bine să procedezi așa când se supăra cineva, dar figura Reginei se destinse 
repede. 

— Eşti singur aici, Ewen? 


— Da, Maiestate, de când a plecat tatăl meu. I s-a agravat artrita. 

— Temniţa e foarte curată. 

— Mulţumesc, Maiestate, răspunse el zâmbind, căci ea era prima 
persoană în afară de tatăl lui care observase acest lucru. Fac curățenie o dată 
la două zile. 

— Îţi lipsește tatăl tău? 

Ewen clipi, întrebându-se dacă Regina voia să termine cu el. Regentul 
ar fi vrut să facă asta, iar străjerilor lui le-ar fi plăcut cu atât mai mult. Ewen 
învățase să citească semnele prevestitoare pe chipurile lor: o meschinărie 
vicleană ce rămânea ascunsă, dar nu dispărea niciodată. Chipul Reginei era 
sobru, dar nu meschin, așa că Ewen răspunse cinstit. 

— Da, sunt o mulțime de lucruri pe care nu le înţeleg și tata mi le 
explica întotdeauna. 

— Dar îţi place munca ta. 

Ewen lăsă ochii în pământ, gândindu-se la celălalt om din gardă, cel 
care îl făcuse idiot. 

— Da. 

Regina îl puse să stea în faţa celulei doi. 

— Femeia asta nu pare a fi periculoasă, dar este. În același timp este și 
foarte prețioasă. O poţi urmări în fiecare zi fără s-o lași să te tragă pe 
sfoară? 

Ewen se uită la femeia-stafie. Cu siguranță stătuseră la închisoare 
deținuți mai voinici Și mai duri. Câțiva încercaseră să-l păcălească pe 
Ewen, făcuseră totul, de la a se preface că erau bolnavi, la a-i oferi bani ori 
la a-l ruga să le împrumute sabia lui. Femeia-stafie se holbă la Regină, cu 
ochii scăpărând de ură și Ewen înţelese că Regina avea dreptate: femeia 
aceasta avea să fie un deținut dur, inteligent Și rapid în acțiune. 

Dar Și eu pot fi deștept. 

— Sunt sigură că poți, răspunse Regina și Ewen tresări, pentru că nu 
spusese nimic. 

Se întoarse Și văzu ceva ce îl lăsă cu gura căscată: bijuteriile de la 
gâtul Reginei străluceau Și scânteiau puternic în lumina torțelor. 

— O dată pe săptămână, continuă Regina, vei veni sus Şi-mi vei da 
raportul despre toți cei trei deţinuţi. Dacă este nevoie, notează-ţi tot. 

Ewen încuviinţă dând din cap, mulțumit de convingerea ei că el știa să 
citească Și să scrie. Cei mai mulți credeau că nu știa, dar tatăl lui îl 


învățase, ca să poată ţine registrul. 

— Ştii ce este suferinţa, Ewen? 

— Da, Maiestate. 

— În spatele celor trei deţinuţi se află alt om, un om înalt, mort de 
slab, cu ochi albaștri, luminoși. Acest om este un agent al suferinţei, iar eu 
îl vreau viu. Dacă ţi se întâmplă să-l vezi, să-i trimiți vorbă lui Lazarus fără 
întârziere, înţelegi? 

Ewen încuviinţă înclinând din nou capul, cu mintea plină deja de 
imaginea pe care Regina i-o plantase acolo. Reușea să-l vadă pe omul 
acela: o figură ca o sperietoare de ciori, cu ochii ca niște lămpi albastre, 
uriașe. Ar fi dorit foarte mult să încerce să-l picteze. 

Regina întinse mâna Și, după o ezitare, Ewen înţelese că voia să o 
strângă pe a lui. Străjerii se încordară, mai mulți duseră mâna la sabie, așa 
că Ewen întinse mâna cu mare băgare de seamă Și îi îngădui ei să i-o 
strângă. Regina nu purta inele și Ewen fu mirat. Se întreba ce avea să spună 
tatăl său când îi va povesti că a întâlnit-o pe Regină, că ea nu era deloc cum 
îşi imaginase Ewen că ar putea fi. Rămase lângă celule, supraveghindu-i pe 
deținuți, dar trăgând cu ochiul și la Regină când fu înconjurată de străjeri ȘI 
purtată parcă de un val, pe coridor Și în sus pe scări, afară din temnita lui. 


Kelsea Glynn avea un temperament nestăpânit. 

Nu era mândră de acest lucru. Kelsea era profund nemulțumită de sine 
însăși când era supărată pentru că, deși inima îi bătea să-i sară din piept ȘI 
un văl gros de mânie îi împăienjenea vederea, înţelegea totuși limpede că 
drumul ducea de la furie necontrolată la autodistrugere. Furia întunecă 
rațiunea, grăbește luarea unor hotărâri greșite. Furia era apanajul unui 
copil, nu al unei regine. Carlin îi subliniase aceste lucruri de multe ori și 
Kelsea ascultase. Dar nici măcar cuvintele lui Carlin nu mai aveau greutate 
când furia creștea în Kelsea ca un val, măturând totul în cale. lar Kelsea 
Știa că, deși distructivă, furia ei era în același timp curată, aducând-o, 
precum nimic altceva, mai aproape de fetiţa ce sălășluia încă în străfundul 
ei, dedesubtul tuturor restricțiilor cu care fusese deprinsă încă de la naștere. 
Se născuse furioasă Și deseori se întreba cum ar fi fost dacă ar fi putut să se 
elibereze de mânie, să renunţe la măști Și să permită adevăratului ei fel de a 
fi să iasă la lumină. 


În momentul acela, Kelsea se străduia din răsputeri să-și ţină furia în 
frâu, dar fiecare cuvânt rostit de bărbatul așezat de cealaltă parte a mesei 
amplifica valul întunecat din spatele barajului. Lângă ea se aflau 
Buzduganu Și Pen, iar Arliss Și Părintele Tyler ședeau puţin mai departe. 
Pe masă în faţa lui era așezat un coif de fier cu o pană albastră, ridicolă, în 
vârf. Bermond purta armură completă, pentru că tocmai se întorsese de pe 
front. 

— Nu vrem să punem prea multă presiune pe armată, Maiestate. Acest 
plan înseamnă o proastă utilizare a resurselor. 

— Trebuie să mă lupt cu dumneata pentru orice idee, domnule 
general? 

El negă dând din cap, dar își păstră încăpățânat punctul de vedere. 

— Maiestate, poţi să aperi regatul sau poți să aperi poporul. Dar nu ai 
atâţia oameni încât să le poţi apăra pe amândouă în același timp. 

— Oamenii sunt mai importanţi decât pământul. 

— Admirabilă afirmație, Maiestate, dar o jalnică strategie militară. 

— Ştii cât au suferit oamenii la ultima invazie. 

— Mai bine decât domnia ta, Maiestate, pentru că nici nu erai născută 
pe-atunci. Caddell s-a umplut de sânge. A fost un adevărat genocid. 

— Şi viol în masă. 

— Violul este armă de război. Femeile au uitat de el. 

— [isuse Cristoase, oftă Buzduganu și puse mâna pe brațul lui Kelsea 
încercând s-o domolească. 

Ea îi aruncă o privire vinovată, căci Buzduganu o citise. O fi fost 
generalul Bermond bătrân Și neputincios, dar ea tot ajunsese pe punctul să-l 
târască din scaun Și să-i aplice câteva scatoalce zdravene, dureroase. Trase 
adânc aer în piept înainte de a vorbi precaută. 

— Şi bărbaţii au fost violaţi, domnule general, nu numai femeile. 

Bermond se încruntă, deranjat. 

— Aceasta este o supoziție, Maiestate. 

Kelsea prinse privirea Părintelui Tyler și văzu că încuviinţa înclinând 
discret capul. Nimeni nu dorea să aducă în discuţie acest aspect al ultimei 
invazii, nici măcar după douăzeci de ani, dar Arvathul primise o mulțime de 
rapoarte cu conţinut identic de la preoţii parohiali, singurii observatori care 
consemnaseră adevărul despre invazie. Violul era armă de război, iar cei din 
Mortmesne nu făceau discriminări pe criterii de gen. 


Kelsea regretă că nu putuse participa și colonelul Hall la acest 
consiliu. Nu era întotdeauna de acord cu ea, dar măcar el era dispus să 
cerceteze problemele din toate unghiurile, spre deosebire de general, a cărui 
gândire se fosilizase de mult. Numai că armata din Mortmesne ajunsese de 
câteva zile la graniţă și Hall nu putea lipsi de la faţa locului. 

— Ne depărtăm de subiect, Maiestate, remarcă Arliss. 

— Așa este, spuse Kelsea și se întoarse spre Bermond. Trebuie să-i 
protejăm pe oamenii aceștia. 

— Fără doar Și poate, Maiestate, construiește o tabără de refugiați și 
adună-i acolo pe toți neajutorații. Dar nu-mi lua soldații de la treburi mai 
importante. Cei care vor protecția domniei tale își pot găsi și singuri 
drumul spre oraș. 

— E periculos să călătorești neînsoţit, mai ales cu copii mici. Primul 
val de refugiați nici nu a ieșit bine dintre dealuri și am primit deja rapoarte 
despre hărţuieli și violenţe. Dacă nu le oferim decât această opțiune, multi 
vor alege să rămână în satele lor, chiar dacă cei din Mortmesne se apropie. 

— Va fi alegerea lor, atunci, Maiestate. 

Barajul din mintea lui Kelsea se zgudui, fundațiile i se Șubreziră. 

— Chiar nu știi ce este corect să facem, domnule general, sau doar te 
prefaci că nu ştii, pentru că așa e mai simplu? 

Bermond se înroși. 

— Corect înseamnă mai multe lucruri în această situaţie. 

— Eu nu cred. Avem de-a face cu bărbaţi, femei și copii care toată 
viaţa lor n-au făcut decât să se ocupe de pământ și de animale. Armele lor 
sunt de lemn, dacă le au și pe-acelea. Invazia va fi o baie de sânge. 

— Întocmai, iar cea mai bună cale de a-i proteja este să facem tot ce 
putem pentru ca oștenii din Mortmesne să nu invadeze niciodată acest 
regat. 

— Eşti convins că oastea din Tearling poate apăra graniţa? 

— Bineînţeles că da, Maiestate. A crede altceva înseamnă trădare. 

Kelsea strânse din dinți, nevenindu-i să creadă ce disonanţă cognitivă 
implica această afirmație. Rapoartele lui Hall de pe graniţă soseau cu 
precizie de ceasornic Și erau neîndurătoare precum soarta, dar Kelsea nu 
avea nevoie de Hall ca să-i spună care era adevărata stare de fapt. Armata 
din Tearling nu putea rezista în niciun caz la ceea ce avea să urmeze. De o 
săptămână o anumită imagine începuse să se contureze în mintea lui Kelsea: 


Almontul de Vest acoperit de o mare de corturi negre și soldaţi. Fetiţa pe 
care o crescuse Carlin Glynn nu ar fi luat în seamă asemenea viziuni, dar 
lumea lui Kelsea se lărgise mult dincolo de dimensiunile bibliotecii lui 
Carlin. Oamenii din Mortmesne aveau să vină, iar oștirea din Tearling nu-i 
putea opri. Nu puteau spera decât că-i vor încetini. 

Arliss vorbi din nou. 

— Infanteria din Tearling nu este bine antrenată, Maiestate. Avem deja 
informaţii că armele de cositor se rup la impact, pentru că nu au fost 
depozitate bine. Mai avem și o problemă gravă când vine vorba de moralul 
soldaților. 

Bermond se întoarse furios spre el. 

— Ai spioni în oastea mea? 

— Nu am nevoie de spioni, răspunse detașat Arliss. Toată lumea știe 
despre aceste probleme. 

Bermond își înghiţi furia fără să se ferească. 

— Atunci, Maiestate, cu atât mai mult trebuie să ne ocupăm de 
pregătire Și aprovizionare în puținul timp pe care-l mai avem la dispoziţie. 

— Nu, domnule general; Kelsea luă decizia rapid, așa cum făcea de 
multe ori: pentru că aceasta părea a fi singura care s-o lase să doarmă 
noaptea. Vom folosi resursele acolo unde vor avea cea mai mare eficiență: 
pentru evacuare. 

— Refuz, Maiestate. 

— Chiar așa? 

Mânia lui Kelsea atinse apogeul și se sparse ca valul. Sentimentul era 
minunat, dar ca întotdeauna, îi stătu în cale nenorocita de rațiune. Nu-și 
putea permite să-l piardă pe Bermond; prea mulţi oameni din vechea gardă 
a armatei aveau o încredere nejustificată în acest conducător. Se sili să 
adopte un zâmbet plăcut. 

— Atunci te iau de la comanda oștirii. 

— Nu poţi face așa ceva! 

— Bineînţeles că pot. Ai un colonel care este pregătit să conducă. Este 
mai mult decât capabil s-o facă Și cu siguranță mai realist decât dumneata. 

— Oastea mea nu-l va urma pe Hall. Nu încă. 

— Dar mă va urma pe mine. 

— Prostii. 


Dar Bermond își feri privirea. Așadar, zvonurile ajunseseră până la el. 
Nu trecuse nicio lună de când Kelsea și garda ei se întorseseră din Pasul 
Argive, dar se Și instaurase convingerea că Regina Kelsea dezlănţuise iadul 
împotriva trădătorilor lui Arlen Thorne și-i făcuse praf. Era povestea 
preferată, căutată permanent de flecarii din cârciumile și pieţele din Noua 
Londră și făcuse minuni în privința securităţii. Nimeni nu mai încerca nici 
măcar să se furișeze în Citadelă, îi spusese Buzduganu lui Kelsea aproape 
cu regret. Incidentul din Argive modificase dramatic peisajul politic, iar 
Bermond Ştia acest lucru. Kelsea se aplecă spre el, simțind mirosul 
sângelui. 

— Chiar crezi că armata dumitale mă va sfida pe mine, Bermond? De 
dragul dumitale? 

— Sigur că da. Oamenii mei sunt loiali. 

— Ar fi păcat să le testezi loialitatea și să rămâi cu buzele umflate. N- 
ar fi mai ușor să mă ajuţi cu evacuarea? 

Bermond aruncă o privire mânioasă, dar și mai puţin convinsă, după 
cum observă Kelsea mulțumită și, pentru prima dată de la începutul 
întâlnirii, simți că furia începuse să-i mai treacă. 

— Una e tabăra, Maiestate, dar ce-ai să te faci când vine oastea din 
Mortmesne? Orașul este deja aglomerat. Cu siguranță nu mai încap încă o 
Jumătate de milion de oameni în plus. 

Lui Kelsea i-ar fi plăcut să aibă răspunsul pregătit, dar această 
problemă nu era ușor de rezolvat. Noua Londră era deja suprapopulată și 
existau probleme cu rețeaua de apă și canalizare. În trecut, epidemiile care 
izbucniseră în zonele mai aglomerate ale orașului fuseseră aproape 
imposibil de controlat. Dacă populația se dubla, problemele de acest fel se 
multiplicau în egală măsură. Kelsea avea de gând să deschidă Citadela 
pentru familii, dar așa mare cum era, Citadela îi putea primi probabil doar 
pe un sfert din cei veniţi. Unde avea să-i adăpostească pe restul? 

— Noua Londră nu este grija dumitale, domnule general. Lazarus Și 
Arliss răspund de pregătirea asediului. Dumneata să te ocupi de restul 
regatului. 

— Îmi fac griji, Maiestate. Ai deschis cutia Pandorei. 

Kelsea se strădui să nu-și schimbe expresia, dar satisfacția pe care o 
citi pe figura lui îl arăta pe Bermond conștient de faptul că pusese degetul 
pe rană. Kelsea deschisese ușa haosului și, chiar dacă își spunea că nu 


avusese alternativă, o chinuia în fiecare noapte certitudinea că existase altă 
opţiune, o cale prin care să fi oprit transportul evitând în același timp 
consecinţa vărsării de sânge, iar dacă ar fi fost doar puțin mai deșteaptă, 
Kelsea ar fi găsit această cale. Trase adânc aer în piept. 

— Lăsând la o parte învinuirile, domnule general, ce este făcut e bun 
făcut. Fă-ţi treaba dumitale și ajută-mă să diminuăm pagubele. 

— Cum ar fi să punem stavilă oceanului creat de Dumnezeu, 
Maiestate? 

— Întocmai, domnule general. 

Îi zâmbi, un zâmbet atât de crud, încât Bermond se ghemui pe scaun. 

— Primul val de refugiați va ajunge în Almont mâine. Pune-le la 
dispoziţie câțiva străjeri și pe urmă apucă-te să-i disloci pe ceilalți. Vreau 
să goliți satele de-acolo. 

— Şi ce se va întâmpla dacă armata este așa slabă cum o consideri, 
Maiestate? Cei din Mortmesne vor ajunge direct la Noua Londră, ca pe 
vremea mamei dumitale. Soldații din Mortmesne primesc o soldă, dar suma 
este mică; îȘi construiesc averea prin jaf, iar jaful consistent este exact aici. 
Dacă eu nu reușesc să-i opresc la graniţă, crezi într-adevăr că îi vei 
împiedica să prade orașul? 

Ceva nu era în regulă cu ochii lui Kelsea. Un nor gros părea să-i 
umbrească vederea, luminos la colţuri și dens în mijloc. Să fi fost oare 
safirele pe care le purta? Nu, tăceau de săptămâni bune, iar acum îi atârnau 
la piept, întunecate și liniștite. Kelsea clipi des, încercând să-și 
limpezească mintea; nu se făcea să-și arate slăbiciunea acum, în faţa lui 
Bermond. 

— Sper să primesc ajutor, îi spuse ea. Am inițiat negocieri cu 
cadarezii. 

— Și cu ce o să ne-ajute asta? 

— Poate că Regele ne va împrumuta o parte dintre trupele lui. 

— Speranţe deșarte, Domniţă. Cadarezii sunt izolaționiști, așa au fost 
întotdeauna. 

— Da, dar eu încerc toate opțiunile. 

— Domniţă? întrebă Pen calm. Te simţi bine? 

— Mă simt bine, șopti Kelsea, dar acum puncte negre îi jucau în faţa 
ochilor. Își dădu seama că i se făcea rău și nu-și putea permite acest lucru 


în faţa lui Bermond. Se ridică în picioare rezemându-se de masă, ca să-și 
păstreze echilibrul. 

— Domniţă? 

— Mă simt bine, repetă ea dând din cap, încercând să-și limpezească 
mintea. 

— Ce-i cu ea? întrebă Bermond, dar vocea i se stingea de-acum. 
Lumea mirosea deja a ploaie. Kelsea își încleștă degetele pe masă, dar 
simţi lemnul lustruit alunecându-i pe sub ele. 

— Prinde-o, omule! se răsti Buzduganu. O să cadă! 

Simti brațul lui Pen înconjurându-i mijlocul, dar atingerea lui nu era 
bine-venită și-l dădu la o parte. Vederea 1 se înceţoșă cu totul, zări frânturi 
dintr-un mediu necunoscut: un compartiment mic Și un cer cenușiu, 
ameninţător. Cuprinsă de panică, închise ochii strâns, apoi îi deschise din 
nou, căutând cu privirea sala de audienţe, străjerii, ceva cunoscut. Dar nu 
văzu nimic. Buzduganu, Pen, Bermond... dispăruseră cu toții. 


Capitolul 2 
Lily 


Nu-i decât o simplă transbordare, o simplă transbordare — a spus 
mister Micawber, jucându-se cu lornionul. Distanţa nu-i decât o născocire 
a închipuirii. 

— David Copperfield, CHARLES DICKENS! 
(Anglia dinaintea Trecerii) 


Deschise ochii într-o lume complet cenușie, în care nori groși 
promiteau puțină ploaie. Prin parbriz vedea în depărtare un cer mohorât, 
dominat de conturul unor siluete întunecate. 

Manhattan. 

Traversând podul, mașina se lovi de o denivelare de pe șosea și Lily 
se uită afară pe geam, deranjată. De finanțele familiei se ocupa Greg, dar îl 
auzise de multe ori spunându-i lui Jim Henderson că în fiecare lună plătea o 
grămadă de bani companiei de utilităţi, ca să poată traversa podul. În 
schimb, aceasta trebuia să întreţină asfaltul, numai că nu făcea treaba așa 
cum ar fi fost nevoie, Și în ultima vreme Lily observase că dura din ce în ce 
mai mult până reparau denivelările și gropile. Cu toate acestea, era de 
preferat să se deplaseze pe aici Și nu pe podul public; pe orice drum public, 
mașina lor, un Lexus, cerșea practic atenția hoților. Securitatea patrula 
regulat pe acest pod Și pe șoselele învecinate, iar ofiţerii apăreau într-o 
clipă dacă Jonathan acționa butonul de panică. Două-trei gropi în asfalt 
reprezentau un preţ mic pe care merita să-l achiți pentru a fi în siguranţă. 

Podul se termină și Lily privi curioasă zidurile înalte care se topeau 
parcă într-o barieră joasă. Venea din ce în ce mai rar în oraș Și de fiecare 
dată lucrurile păreau să se fi înrăutățit; cu toate acestea, ei îi plăcea încă să-l 
viziteze. Casa lor din Noul Canaan era frumoasă, în stil colonial impozant, 
cu coloane albe, semănând perfect cu locuinţele tuturor prietenelor ei. Dar 
dacă nimic nu se schimba, orașul întreg părea că îmbătrânește. Pentru 
rarele sale ieșiri de dincolo de ziduri, Lily se îmbrăca cu mai multă 


pedanterie decât pentru petrecerile de seară; periculoasă sau nu, deplasarea 
părea a fi întotdeauna un eveniment. 

Privind peste balustradele de pe marginea drumului, zări mahalalele, 
deasupra cărora fuseseră întinși saci de gunoi pentru a le feri de ploaia 
iminentă. Oameni fără formă se înghesuiau placizi pe lângă ziduri Și pe sub 
streșini. Prima dată când Greg a adus-o pe Lily la New York, imediat după 
căsătoria lor, clădirile erau deja părăsite Și geamurile fuseseră acoperite cu 
anunţuri „de închiriat”. Între timp, oamenii străzii sfâșiaseră până și acele 
anunțuri, iar numărul clădirilor abandonate a devenit atât de mare, încât 
Securitatea nici nu se mai obosea să se ocupe de cartierele din centru. 
Ferestrele goale le confereau un aer pustiu, deși nu era cazul; Lily refuza 
să-ȘI imagineze ce se întâmpla înăuntrul lor. Droguri, crime, prostituție... 
ba chiar citise pe internet că oamenii capturați în timp ce dormeau erau 
adesea omorâţi pentru organe. În afara zidului nu existau legi. Nimic nu era 
în siguranță. 

Greg zicea că oamenii de dincolo de bariere erau leneși, dar Lily nu s- 
a gândit niciodată la ei în acest fel. Erau pur Și simplu niște ghinioniști; 
părinții lor nu au fost bogați, că ai ei și ai lui Greg. Cât a studiat la 
Princeton, Greg nu a fost atât de rigid; uneori, la sfârșit de săptămână a și 
lucrat cu oameni fără adăpost. Așa s-au Și cunoscut, amândoi voluntari la 
Trenton, la ultimul azil din New Jersey dedicat oamenilor străzii, dar acum 
Lily se întreba din ce în ce mai des dacă nu cumva Greg făcuse acest lucru 
numai pentru că dădea bine la CV; vara următoare s-a înscris într-un stagiu 
la Guvern. Lily s-a dus la Swarthmore să studieze engleza, pentru că nu-i 
plăcea altceva. Pe vremea aceea, cărțile erau cenzurate, epurate de sex, de 
blasfemii Și de tot ce considera administraţia Frewell a fi neamerican; dar 
lui Lily îi plăceau în continuare, încă mai putea săpa adânc sub stratul 
sterilizat de la suprafaţă, pentru a găsi o poveste valoroasă. l-a plăcut 
Școala, dar gândul la viitor a făcut-o să intre în panică și să piardă 
controlul. Greg a fost cel ambițios, cel care a muncit în timpul verii la 
Washington, care se deplasa des la New York, la sfârșit de săptămână, ca să 
se întâlnească cu prietenii părinților. Lui Lily i-au plăcut toate acestea, i-a 
plăcut faptul că Greg părea grozav de stăpân pe drumul său în viaţă. Când a 
obținut o slujbă bună, ca asistent al ofițerului de legătură în cadrul unei 
firme din domeniul apărării Și i-a propus lui Lily să se căsătorească după 
ce-și lua și ea diploma, Lily a avut senzația că primea un dar de la 


Dumnezeu, nici mai mult, nici mai puțin. Nu trebuia să muncească; nu 
trebuia decât să aibă grijă de casă și să fie agreabilă cu persoanele cu 
același statut social ca ea. Și desigur, să îngrijească copiii, când aveau să 
vină. Nimic din toate acestea nu i s-a părut a fi o muncă adevărată. Lily 
urma să aibă timp berechet să se ducă la cumpărături, să citească, să viseze. 
Automobilul se lovi de încă o denivelare de pe drum, zgâlţâind-o în scaun, 
Și Lily simți ceva, aproape ca un zâmbet, întinzându-i-se pe buze. Într- 
adevăr, trăsese lozul câștigător. 

Ploaia începu dintr-odată să răpăie pe mașină, lovind geamul cu stropi 
care nu-i mai permiseră lui Lily să vadă clar afară. Cerul se întunecase pe 
parcursul zilei și mulți dintre oamenii de dincolo de barieră purtau un soi de 
pungi de plastic peste îmbrăcăminte, în așteptarea intemperiilor. Lily se 
întrebă dacă oamenii aceia erau nevoiţi să-și procure câte o pungă nouă 
pentru fiecare ploaie sau dacă o refoloseau pe aceeași de mai multe ori. 

— Ocolire în faţă, doamnă M., zise Jonathan peste umăr. 

— De ce? 

— Explozie. 

Arătă cu degetul ceva prin parbriz și Lily zări prin ploaie sclipirea 
uleioasă a unei flăcări, cam la un kilometru și jumătate în faţă. Citise Și 
despre așa ceva; uneori criminalii se căţărau și plantau explozibili pe 
șoselele private, încercând să le blocheze, pentru a forţa oamenii s-o ia pe 
drumurile publice. Doar unul dintre numeroasele pericole ale deplasărilor în 
afara zidului, dar atâta timp cât Jonathan nu era îngrijorat, nici Lily nu era. 
Greg îl angajase pe Jonathan pentru Lily în urmă cu trei ani, în săptămâna 
dinaintea nunţii. Era un bodyguard bun, dar un șofer și mai bun; ca militar 
în Războiul Petrolului, a răspuns de securitatea caravanelor de 
aprovizionare Și părea să cunoască toate șoselele de pe litoralul estic, ca pe 
propria-i palmă. Dirijă mașina pe străzi ce se întindeau acum aproape 
razant pe lângă case, încât Lily nu mai zărea decât o linie neagră Și îngustă 
dincolo de margine. Își imagină oamenii de dedesubtul ei, alergând ca 
Șobolanii, scormonind pe întuneric. Embeth, o prietenă din liceu, a venit la 
New York după absolvire, ca să lucreze ca babysitter, dar Lily putea să jure 
că în urmă cu câțiva ani o văzuse pe Embeth la un colţ de stradă din Lower 
Manhattan, îmbrăcată în zdrenţe, murdară din cap până-n picioare, cu părul 
nespălat de ani de zile. A zărit-o o fracțiune de secundă prin geamul unei 
mașini Și apoi ea a dispărut. 


Când trecură pe lângă ruinele prăbușite ale Centrului Rockefeller, Lily 
constată că cineva scrisese cu laserul albastru câteva cuvinte pe asfalt, în 
locul unde s-a aflat cândva fântâna, graffiti atât de mari încât se vedeau 
tocmai de pe șoseaua de deasupra. 


LUMEA MAI BUNĂ 


Era lozinca celor de la Orizontul Albastru, grupul separatist, dar 
nimeni nu părea să știe exact ce însemna. La prima vedere, cea mai mare 
parte a activității grupării Orizontul Albastru consta în a arunca ceva în aer 
sau a ataca diverse sisteme guvernamentale pentru a produce pagube. Anul 
trecut, când separatiștii au prezentat Congresului o cerere de independenţă, 
Lily a aprobat demersul din toată inima, dar Greg i-a spus că nu era un 
lucru bun; era vorba de prea mulți bani, se pierdeau prea mulţi clienți și 
datornici. Lily, care se gândea numai la reducerea infracțiunilor comise cu 
violenţă, a considerat că era un schimb avantajos, dar s-a lăsat păgubașă. 
Greg, a avut o perioadă stresantă la muncă; era în permanenţă nervos, bea 
prea mult. Nu s-a relaxat cu adevărat decât după ce petiția a căzut la vot. 

Jonathan viră ușor la stânga spre subsolul Centrului Plymouth Și se 
opri la bariera Securității. Doi bărbați cu arma în mână se apropiată de 
mașină Și Jonathan le prezentă permisul de trecere. 

— Doamna Mayhew, programare la doctorul Davis, la etajul al 
cincisprezecelea. 

Paznicul se uită suspicios înspre spatele mașinii. 

— Deschide geamul din dreptul ei. 

Jonathan cobori geamul de lângă Lily, iar ea se aplecă în față, 
arătându-și umărul stâng. Paznicul avea un scanner portabil ieftin; trebui 
să-l treacă peste umărul lui Lily de mai multe ori înainte ca implantul ei să 
fie înregistrat cu un bip scurt, precum ţârâitul unui greier. 

— Vă mulţumesc, doamnă Mayhew, spuse gardianul și îi zâmbi fără 
căldură. 

Îl scană apoi pe Jonathan și Lily se rezemă înapoi în scaunul de piele, 
în timp ce mașina porni lin mai departe și intră în garaj. 

Scannerul corporal de lângă lift bâzâi zgomotos când Lily trecu pe 
lângă el; uitase să-și scoată ceasul. Era un obiect mare, compact, aproape 
masiv, din argint cu cadran cu diamante, la care prietenii se uitau 


întotdeauna cu jind când îl purta la club. Pentru Lily un ceas era doar un 
ceas, dar la fel ca pe multe alte lucruri pe care le primise cadou de la Greg, 
îl purta pentru că asta se aștepta de la ea. Imediat ce trecu de intrare, îndesă 
ceasul în poșetă. 

Liftul scoase un bip citindu-i implantul din umăr. Obiectul arăta unde 
se afla, în caz că verifica Greg, dar asta nu însemna mare lucru. Pentru un 
ochi din afară, doctorul Davis era un medic foarte respectabil, pe care multe 
femei bogate îl consultau pentru probleme de infertilitate. Cu toate acestea, 
Lily simţi un val de roșeaţă vinovată în obraji. Era prinsă întotdeauna când 
mintea Și niciodată nu fusese în stare să ţină un secret. Mai mult, acesta era 
cel mai mare dintre toate secretele și, cu cât îl ascundea mai mult, cu atât 
era mai speriată. Dacă afla Greg... 

Dar nu permise gândurilor ei să hoinărească în direcția aceea. Dacă le- 
ar fi lăsat, s-ar fi întors Și ar fi ieșit în fugă din clădire, iar ea nu-și putea 
permite să facă așa ceva. Trase adânc aer în piept, de mai multe ori, până ce 
își veni în fire Și pulsul îi încetini. Când se deschiseră ușile liftului o luă la 
stânga pe un coridor lung, acoperit cu un covor gros, de un verde-intens. 
Trecu pe lângă mai multe uși pe care erau înscrise numele unor doctori de 
diverse specialităţi: dermatologi, ortodontiști, chirurgi plasticieni. Doctorul 
Davis era la ultima ușă pe dreapta, o foaie groasă din lemn de nuc, exact cu 
aspectul cuvenit, pe care o placă de alamă anunţa: „Anthony Davis, Doctor, 
Specialist în fertilitate”. Lily puse buricul degetului mare în dreptul 
dispozitivului de recunoaștere și rămase să aștepte câteva secunde privind 
în sus la camera de filmat cât acul, fixată în lateralul ușii, până ce luminita 
roșie deveni verde Și se auzi ușa descuindu-se. 

Sala de așteptare era plină de femei. Cele mai multe erau la fel ca Lily, 
albe Și bine îmbrăcate, cu poșete de lux. Dar câteva erau în mod evident 
venite de pe stradă, trădate de coafură și de îmbrăcăminte, Și Lily se întrebă 
cum trecuseră de Securitate. Una dintre ele, o femeie hispanică, gravidă în 
luna a cincea sau a șasea, se strecurase într-un scaun chiar lângă ușă. 
Respira greu din cauza lipsei de aer, își încleștase mâinile pe braţele 
scaunului Și arăta tuturor o față palidă și speriată. Când cobori privirea 
uitându-se la ea, Lily văzu că femeia avea jeanșii scăldaţi în sânge. 

Două asistente ieșiră în grabă din încăperea din spate, împingând un 
scaun cu rotile Și o ajutară pe femeie să se așeze pe el. Se ţinea cu ambele 
mâini de burta umflată, de parcă ar fi încercat să păstreze ceva înăuntru. 


Lily văzu lacrimi prelingându-i-se la colţurile ochilor, apoi asistentele 
împinseră scaunul prin ușă, către sălile de examinare, din spate. 

— Cu ce vă pot ajuta? 

Lily se întoarse spre femeia de la recepţie, o brunetă tânără cu un 
zâmbet impersonal. 

— Lily Mayhew. Am programare. 

— Vă rog să așteptați până vă chemăm noi. 

Nu mai erau locuri în afara celui tocmai eliberat, a cărui pernă verde- 
deschis era plină de sânge. Lily nu se putu așeza acolo, așa că se rezemă de 
perete, uitându-se pe furiș la persoanele din jur. O femeie și o adolescentă, 
evident mamă și fiică, Ședeau pe două scaune învecinate. Fata era 
neliniștită, mama ei, nu, iar Lily le citi ușor expresiile. Și pentru ea a fost la 
fel când mama a adus-o prima dată la acest cabinet, înțelegând că era vorba 
despre un procedeu de iniţiere, dar că trebuia în același timp să fie ținut 
secret, ca Și când ceea ce se petrecea în acel loc era o infracțiune. Lily ura 
această programare, ura cabinetul, necesitatea lui, dar în același timp era 
profund recunoscătoare că locul exista, că erau oameni care nu se temeau de 
Greg, de toţi acei Greg din lumea largă. 

Era însă o greșeală să se gândească la Greg în aceste momente: Lily 
avea impresia că o urmărea, uitându-se peste umărul ei și gândul făcu să i 
se umple fruntea de broboane de sudoare. În fiecare an când venea aici, 
șansele de a fi prinsă sporeau; dacă nu de Securitate, atunci de Greg însuși. 
Greg voia copii așa cum își dorise un BMW nou, așa cum voia ca Lily să 
poarte ceasul bătut cu diamante. Greg voia copii ca să se poată lăuda cu ei 
în faţa lumii. Toţi prietenii lor aveau deja doi copii, unii dintre ei chiar trei 
sau patru, Și soțiile lor o priveau pe Lily cu milă, la club, la petreceri. 
Privirile lor n-o atingeau pe Lily, dar trebuia să pretindă că o dureau. De 
câteva ori storsese Și câteva lacrimi, înscenase mici accese de furie în faţa 
lui Greg, dovezi valabile de durere pentru eșecul ei ca soție. Cândva Lily 
Și-a dorit să aibă copii, dar i se părea că trecuse mult de atunci, o viaţă de 
om trăită de altcineva. Greg a fost cel care i-a propus lui Lily să se adreseze 
unei clinici de fertilitate, fără să știe că ea venea la doctorul Davis de mai 
mulți ani, fără să știe că în acest fel o ajutase să se ascundă mult mai ușor 
în văzul tuturor. 

După ceea ce păruse o eternitate, doctor Anna scoase capul pe ușa de 
sticlă și strigă numele lui Lily. O conduse într-un cabinet Și trase perdeaua, 


lăsând-o cu inevitabilul halat de hârtie. Doctor Anna era soția doctorului 
Davis, o femeie trecută bine de cincizeci de ani. Era una dintre puținele 
doctorițe pe care le cunoștea Lily. Lily fusese prea tânără ca să poată 
înţelege legile lui Frewell; mandatul președintelui Frewell începuse când ea 
avea opt ani Și se sfârșise când avea vreo șaisprezece. Dar legile își 
produceau în continuare efectele, iar Școlile de medicină rareori mai 
admiteau femei. Lily, pentru care a-i permite unui bărbat necunoscut să 1 se 
uite între picioare era la fel cum ar fi ieșit pe stradă complet dezbrăcată, era 
recunoscătoare că exista o doctoriță Anna, dar aceasta avea în permanență o 
figură iritată, de învățătoare de pe timpuri și părea a fi mereu deranjată că 
Lily se afla acolo, reţinând-o de la treburi mai importante. Îi puse lui Lily 
întrebările de rutină, luând notițe pe clipboard, în timp ce ea se străduia să- 
Și țină halatul strâns de jur-împrejur, încercând să se acopere cât mai bine. 

— Mai ai nevoie de pastile? 

— Da, vă rog. 

— Pentru un an întreg? 

— Da. 

— Cum plătești? 

Lily scotoci în geantă și scoase două mii de dolari cash. Greg îi dăduse 
banii pentru cumpărături weekendul trecut și Lily îi ascunsese într-o gaură 
din căptușeala genţii, apoi a minţit spunând că Și-a cumpărat o pereche de 
pantofi. Gaura din geantă îi fusese de ajutor de multe ori în ultimul an, când 
Greg își luase obiceiul să-i caute prin lucruri. Habar nu avea ce căuta el; 
când nu găsea nimic, se uita la Lily cu o privire ciudată, de om înșelat, 
privirea vânzătorului care nu a reușit să prindă pe nimeni furând din 
magazin. Inspecțule erau tulburătoare, dar privirea lui o îngrijora pe Lily 
cel mai mult. 

Doctor Anna luă banii Și îi strecură în buzunar, apoi continuară cu 
operaţiunile murdare, neplăcute ale examinării în sine, pe care Lily le 
îndura scrâșnind din dinţi, cu ochii pironiți pe plăcile ieftine de stucatură 
din tavan, cu gândul la camera pentru copii. Ea Și Greg nu aveau copii, dar 
Lily mobilase camera pentru copii imediat după căsătorie, atunci când 
lucrurile arătau diferit. Acea încăpere era singurul loc din casă care-i 
aparținea în exclusivitate lui Lily, unde putea fi într-adevăr singură. Greg 
avea nevoie să fie înconjurat de oameni, avea nevoie de cineva care să-i 
răspundă. Niciun loc din casă nu era sigur; el putea intra în orice cameră, în 


orice clipă, fără să bată la ușă, solicitând să i se acorde atenție. Dar în 
camera pentru copii nu intra niciodată. 

După ce trimise afară instrumentele și tampoanele, doctor Anna i se 
adresă lui Lily. 

— Asistenta de la recepție o să-ţi comunice rezultatele analizelor și o 
să-ți dea pilulele. Doar să-i spui cum te numești. 

— Mulţumesc. 

Doctorita se îndreptă spre ușă, dar înainte de-a o deschide se întoarse, 
cu expresia obișnuită de nemulţumire întipărită pe figura de învăţătoare. 

— Ştii că nu va fi mai bine de la sine? 

— La ce vă referiți? 

— La el, spuse doctor Anna Și se uită la inelul de pe degetul lui Lily. 
La soțul dumitale. 

Lily strânse mai tare între degete tivul halatului de hârtie. 

— Nu știu ce vreţi să spuneţi. 

— Eu cred că știi. Văd peste cinci sute de femei aici, în fiecare lună. 
Vânătăile nu mint. 

— Nu... 

— În plus, continuă doctor Anna întrerupând-o pe Lily, e clar că ești o 
femeie bogată. Nu ai niciun motiv să nu găsești contraceptive mai aproape 
de casă. Cu preţurile care se practică în ziua de azi pe piaţa neagră, poti 
avea pilulele aduse la ușă. Desigur, dacă nu te temi că va afla soțul tău. 

Lily dădu din cap, nu voia să audă lucrurile acestea. Uneori i se părea 
că totul era aproape perfect, atâta timp cât nu ieșea nimic la lumina zilei. 

— Soţul nu este proprietarul tău. 

Lily ridică privirea, brusc înfuriată, pentru că femeia aceea nu ştia 
despre ce dracu” vorbea. Căsnicia exact asta însemna: proprietate. Lily se 
vânduse cuiva care putea avea grijă de ea, care achita notele de plată Și care 
îi spunea ce să facă. Bineînţeles că între timp au mai existat Și unele regrete 
ale cumpărătorului, dar era vorba despre proverbiala brânză bună în burduf 
de câine, cum ar fi spus mama lui Lily. Părinţii ei nu fuseseră de acord cu 
căsătoria lui Lily cu Greg, dar Lily știa mai bine care erau nevoile ei. Cu 
gândul la părinți, lui Lily i se făcu deodată dor de vechea ei cameră, lăsată 
în urmă în casa din Pennsylvania, de patul dublu și biroul de stejar. Mobila 
era banală, nici pe departe la fel de frumoasă precum aceea pe care o avea 


acum. Dar fusese camera ei Și numai a ei. Nici măcar părinţii ei nu intrau 
acolo fără să bată mai întâi la ușă. 

Ochii 1 se umplură de lacrimi; Şi-i șterse repede cu mâna, întinzându- 
Și machiajul. 

— Nu știți nimic despre asta. 

Doctor Anna scoase un cloncănit nemilos. 

— Lucrurile de acest fel nu se schimbă niciodată, doamnă Mayhew. 
Crede-mă că Știu. 

— N-a făcut-o decât de câteva ori, bolborosi Lily, dându-și seama 
chiar în timp ce rostea cuvintele că era o greșeală să răspundă. Luase 
vreodată în nume de rău maniera impersonală, profesională în care se 
comporta doctorița? Asta Și-ar fi dorit acum. Anul acesta a avut mult de 
muncă la birou. 

— Soţul dumitale este un om cu putere? 

— Da, răspunse Lily automat. 

Era primul lucru care-i venea în minte despre Greg: faptul că era un 
om cu multă putere. Lucra la Departamentul Apărării, ca agent de legătură 
între militarii de carieră Și furnizorii de arme. Secţia lui se ocupa de 
aprovizionarea tuturor bazelor militare de pe Coasta de Est. Avea un metru 
nouăzeci Și jucase fotbal la colegiu. Îl cunoscuse pe președinte. Lily nu 
avea unde să fugă. 

— Chiar ȘI așa, există locuri în care te poţi duce, știi? Locuri în care 
te poți ascunde. 

Lili făcu semn că nu, dar nu avea cum să-i explice doctoriței. Femeile 
fugeau uneori, într-adevăr, chiar și cele din Noul Canaan; anul trecut, Cath 
Alcott a plecat pur și simplu în toiul nopții, Și-a urcat cei trei copii în 
Mercedesul familiei Și a dispărut. Securitatea a găsit mașina abandonată în 
Massachusetts, dar din câte știa Lily, pe Cath nu au găsit-o niciodată. John 
Alcott, un om cât o namilă, tăcut, care a făcut-o întotdeauna pe Lily să se 
simtă ușor stânjenită, a angajat o firmă privată să-i caute soția, dar nu i-a 
folosit la nimic. Nici măcar nu au reușit să-i ia urma cu ajutorul 
implantului. Cath reușise imposibilul: a luat copiii și a scăpat, fără urmări. 

Dar Lily nu ar fi niciodată în stare să dispară, nici măcar fără copii 
după ea. Unde ar sta? Ce-ar mânca? Toţi banii erau pe numele lui Greg; 
marile bănci nu mai deschideau conturi individuale pentru femeile măritate. 
Chiar dacă Lily ar fi cunoscut persoane capabile să-i procure o nouă 


identitate — ceea ce nu era cazul — nu avea nicio calificare. A absolvit 
colegiul cu diplomă în limba engleză. N-ar fi angajat-o nimeni, nici măcar 
ca femeie de serviciu. Lily închise ochii Și văzu oamenii fără adăpost din 
Manhattan în sacii lor de gunoi diformi, adunați ciorchine pe sub liniile de 
cale ferată, luptându-se pentru firmituri. Chiar dacă ar fi ajuns atât de 
departe, n-ar fi rezistat nici măcar o zi în lumea aceea. 

— Ei bine, mai gândește-te, îi spuse doctor Anna, din nou cu o figură 
severă. Niciodată nu e prea târziu. 

Băgă mâna în buzunar, scoase o carte de vizită Și, adresându-i lui Lily 
o privire întrebătoare, i-o strecură în geanta lăsată pe scaun. Apoi se furișă 
afară, închizând ușa în urma ei. 

Lily se scurse aproape de pe masa de examinare acoperită cu hârtie, 
ferindu-și cu grijă halatul, ca să nu se rupă; uneori, educația strictă primită 
de la părinți, care păstrau totul și nu aruncau nimic, o domina chiar ȘI în 
situaţii stupide ca aceasta, legată de un halat de hârtie inutilizabil a doua 
oară. Privindu-se, observă urmele roșiatice de degete din partea de sus a 
braţelor, de unde o apucase strâns Greg, marți. Celelalte tăieturi Și vânătăi, 
după noaptea aceea urâtă de acum o lună, se vindecaseră într-un târziu, dar 
aceste urme noi însemnau că o vreme nu va putea purta nimic fără mâneci, 
iar lui Greg îi plăcea s-o vadă în topuri care-i dezveleau braţele. 

Începu să se îmbrace încercând să nu se uite la restul corpului. Greg 
fusese într-adevăr foarte stresat, măcar asta nu era o minciună Și după 
aceea i-a părut rău. Dar „de câteva ori” era puțin spus. Au existat șase 
situaţii de acest fel până acum, iar Lily Și-o amintea pe fiecare în detaliu. Pe 
doctoriţă o putea minți, dar adevărul din mintea ei nu avea rost să-l 
înfrumusețeze. Greg devenea din ce în ce mai violent. 

Când ieși din lift, Lily dădu peste mai mulți membri ai Securităţii care 
înconjuraseră un bărbat bine îmbrăcat, aflat în faţa scannerului. După 
părerea lui Lily, bărbatul arăta destul de respectabil, cu câteva Șuvițe 
argintii în păr și un costum bleumarin, foarte elegant. Dar gardienii îl 
împinseră în spatele biroului de la intrare, printr-o ușă albă pe care scria cu 
litere negre „Securitate”. După ce închiseră ușa, nu se mai auzi niciun 
zgomot. 

Sub privirile vigilente ale celor doi gardieni rămași la post, Lily se 
îndreptă spre Lexusul care o aștepta. Amintiri teribile îi readuseră imaginea 
cozilor blonde ale lui Maddy dispărând pe ușă. Uneori treceau luni întregi 


în care Lily reușea să nu se gândească la Maddy, dar mai apoi vedea ceva: o 
femeie escortată de la propria mașină, Securitatea bătând la o ușă, chiar și 
imaginea din fuga mașinii pe autostrada 1-80 a unuia dintre nenumăratele 
centre de detenţie. Maddy nu mai era, dar orice amănunt o putea aduce 
înapoi. Lily deschise ușa mașinii smucind-o, forțând imaginea să dispară. 
Mica ei expediție era Și-așa destul de dificilă; nu mai avea nevoie s-o 
însoţească și Maddy pe drum. 

— Înapoi acasă, doamnă M? întrebă Jonathan. 

— Da, te rog, răspunse Lily resimţind același amalgam ciudat de 
emoții pe care i le provoca acest cuvânt de fiecare dată: pe jumătate confort, 
pe jumătate repulsie. Acasă. 


După ce Jonathan o aduse înapoi, Lily merse direct în camera pentru 
copii. Greg nu se întorsese încă și casa era goală, tăcută, dacă n-ar fi fost 
torsul circuitelor din pereţi. Jonathan ar fi trebuit să rămână în permanenţă 
cu Lily, chiar Și când era în casă, dar auzi motorul pornind afară și-și dădu 
seama că el plecase din nou. Deseori își făcea treburile proprii la ore fixe, 
uneori chiar la ore neobișnuite, dar Lily nu-i spusese niciodată acest lucru 
lui Greg. Nu se simţea niciodată în pericol când era singură, nu aici, în Noul 
Canaan. Zidurile care împrejmuiau orașul aveau o înălțime de șase metri Și 
se continuau deasupra cu un gard electric. Nu avea loc nicio infracţiune... 
sau, cel puțin, se corectă Lily în sinea ei, nicio infracțiune cu violenţă. 
Orașul era plin de hoţi care respectau legea. 

Camera pentru copii, spațioasă Și luminoasă, se afla la parter. Lily o 
alesese pentru că era lângă bucătărie, dar mai ales pentru că se deschidea 
într-o curticică din cărămidă, ce dădea apoi în curtea din spate. Lui Lily îi 
plăcuse ideea de a putea scoate un bebeluș afară, ca să-i dea de mâncare la 
umbra ulmilor. Trecuseră trei ani, dar păreau o sută, iar acum copilul lui 
Greg era ceva ce trebuia evitat să apară, cu orice preț. 

Când niciun copil nu-și făcu apariția, camera rămase de drept a lui 
Lily. Oricum Greg nu era genul de bărbat care să intre în camera copiilor; 
tatăl lui, pe care Lily îl dispreţuise, îl crescuse pe Greg cu idei foarte precise 
despre ce ţinea de masculinitate și ce nu, iar o cameră plină de animale de 
pluș nu era ceva adecvat. Faptul că Lily nu avea copii făcuse încăperea cu 
atât mai neatrăgătoare pentru el Și, în ciuda faptului că jucăriile zăceau 
împrăștiate peste tot, camera căpătase, mai mult sau mai puțin, aerul unui 


budoar din epoca victoriană; un spaţiu de liniște Și calm, în care bărbaţii nu 
intrau niciodată. Uneori, când Lily primea musafiri, își beau cafeaua acolo, 
dar întotdeauna numai femeile, niciodată bărbaţii. 

Desigur, sistemul de supraveghere al casei era reglat astfel încât Greg 
s-o poată urmări în camera pentru copii, chiar Și când era la birou. Dar Lily 
avusese grijă mai demult de această mică problemă Și stocase zile întregi de 
înregistrări cu imagini nevinovate — Lilly tricotând, trăgând un pui de somn, 
uitându-se cu regret la pătuţ, dar și o mulțime de imagini cu încăperea 
goală — pe care le reluase apoi în buclă pe film. Greg nu era cine știe ce 
priceput la calculatoare; în casa părinților lui totul fusese făcut pentru el de 
babysitter, de meditator, de bodyguarzi. Acum, la serviciu, avea o secretară 
care îi organiza toată viaţa. Lily însă știa câte ceva despre calculatoare, cel 
putin suficient cât să aducă modificări sistemului de supraveghere. Maddy 
fusese chiar specialistă, într-o oarecare măsură; în ultimii doi ani înainte să 
dispară — înainte să fie luată, făcu Lily corectura în gând; iată un lucru pe 
care în capul ei nu avea voie să-l uite — Maddy trăise mai mult sau mai 
puțin în acea cameră cu ușa închisă, petrecând ore întregi în faţa 
calculatorului. lar uneori, în săptămânile în care Lily și Maddy se 
înțelegeau bine, Maddy îi arăta lucruri interesante, iar acesta a fost unul 
dintre ele: să intervină în filmările înregistrate de sistemul de supraveghere. 
Dacă s-ar fi întâmplat ca Securitatea să decidă să le pună sistemul sub 
urmărire, Lily ar fi avut nevoie de un nou șiretlic, numai că, din fericire, 
slujba lui Greg ca agent de legătură însemna că el și Lily erau cetăţeni 
respectabili, de aceea înregistrările din casa lor erau considerate închise. 
Lily avea o bănuială ascunsă — confirmată cu cât rămânea mai mult timp 
nedescoperită — că lui Greg nu-i plăcea să se uite la camera pentru copii, 
nici măcar pe monitor. Dacă o verifica în această cameră, probabil că nu 
făcea decât să arunce o privire fugară, probabil nu suficientă pentru a face 
legătura între ceea ce vedea Și înregistrări anterioare. Până acum, totul 
funcţionase de minune. Timpul petrecut în camera pentru copii era al ei Și 
numai al ei. Chiar Și în anii din urmă, când Greg devenise din ce în ce mai 
invaziv, în puținele momente care-i mai rămăseseră numai pentru ea acest 
loc era încă un refugiu sigur. 

Lily închise ușa în urma ei și duse pilulele la ascunzătoarea de sub 
placa de gresie din colţ. Chiar dacă Greg s-ar fi hotărât vreodată să intre 
aici, Lily nu credea că ar fi putut descoperi placa desprinsă, care se potrivea 


perfect pe perete. De-a lungul anilor Lily ascunsese acolo o mulţime de 
obiecte de contrabandă: bani, analgezice, cărți vechi. Totuși nimic nu era 
atât de important ca pilulele, pe care Lily le așeză cu grijă în teancuri 
ordonate de câte trei cutii, în spatele plăcii. Se uită lung la ele, întrebându- 
se pentru a suta oară de ce era altfel decât toate prietenele ei, de ce nu voia 
să fie mamă. Să nu ai copii era un eșec; auzea permanent acest mesaj de la 
prieteni, de la minister, din buletinele trimise de guvern online (tonul 
acestora devenise tot mai panicard în ultimii zece ani, când raportul dintre 
săraci Și bogați crescuse de patru ori). Acum existau chiar Și stimulente în 
sistemul fiscal, deduceri pentru persoanele cu un anumit nivel de venituri 
care aveau mai mulți copii. Privind din afară, Lily ratase misiunea cea mai 
importantă, dar nu putea decât să se prefacă a trăi rușinea pe care ar fi 
simtit-o prietenele ei. În sinea ei, îi mulțumea lui Dumnezeu pentru pilule. 
Nu era pregătită să aibă copii Și în orice caz nu cu Greg, nu când lucrurile 
mergeau din rău în mai rău. Noaptea aceea de săptămâna trecută... Lily 
încercase să nu se mai gândească la asta de atunci, dar de această dată 
balonul din mintea ei se sparse Și, din senin, pentru prima dată, Lily se trezi 
gândindu-se serios la o viaţă nouă. 

Se gândea să scape. 

Până și Lily știa că lumea era plină de locuri întunecate în care să te 
ascunzi. Se gândi din nou la Cath Alcott, care își pusese copiii în mașină, 
prinşi cu centurile de siguranță, și dispăruse pur Și simplu. Avusese ea oare 
un plan? Se alăturase separatiștilor? Sau se stabilise în altă parte ca un 
cetăţean oarecare, sub un nume nou Și o fizionomie nouă? Existau pe lume 
falsificatori Și chirurgi care făceau asemenea lucruri. 

Dar eu nu am bani. 

Aceasta era principala piedică, uriașă. Banii cumpărau opțiuni, 
posibilitatea de a dispărea. Lily i-ar fi putut cere ajutor mamei ei, dar nu 
avea nici ea bani; când murise tatăl ei, compania lui pretinsese că încălcase 
contractul de angajare și de aceea nu avea drept la pensie. Mamei ei abia-i 
ajungeau banii să plătească impozitele pentru casă. Și apoi, chiar dacă ar fi 
fost bogată, mama nu voia să știe de problemele lui Lily cu Greg. Din 
punctul de vedere al mamei sale, Lily își așternuse singură drumul cu Greg. 
Avea o mulțime de amice în Noul Canaan, dar nicio prietenă adevărată. Nu 
era nimeni în care să poată avea încredere, nimeni care s-o ajute cu așa ceva 
Și deodată își dădu seama că o ura pe doctor Anna, o ura din adâncul 


sufletului pentru că încercase să distrugă acest status-quo. Lily nu avea de 
ce să tragă cu ochiul dincolo de orizont spre o lume diferită, mai bună, la 
care ea nu putea ajunge. Aceasta, exact aici, era cea mai bună rezolvare 
posibilă: să obţină pilulele an de an Și să nu fie nevoită să aducă pe lume un 
copil în această casă. 

— Lil! 

Tresări cu vinovăţie. Greg venise acasă. Panoul de pe perete, lângă ușa 
principală, lumina intermitent, dar ea nu observase. 

— Lil! Unde ești? 

Puse placa la locul ei și se ridică, netezindu-și în grabă fusta pe 
Șolduri. La ieșire atinse panoul de pe perete cu degetul și fu recompensată 
cu zbârnâitul surd Și oarecum reconfortant al casei, care începuse să 
pregătească cina în timp ce ea cobori scările. 

Greg, se dusese direct la bar. Iată încă ceva ce observase Lily în ultima 
vreme: Greg obișnuia să bea numai când se întâmpla ceva bun la birou, dar 
acum părea că o făcea în fiecare seară Și în cantități din ce în ce mai mari. 
Nu toate situațiile de acest gen se transformau în nopţi rele pentru Lily, 
totuși nu putea să nu facă legătura între felul în care se ducea Greg imediat 
la băutură, seară de seară, Și felul în care bea, de parcă ar fi încercat să fugă 
de ceva. 

— Cum a fost la consultatie? 

— Bine. Doctorul Davis a zis ca arată mai bine. 

— Ce arată mai bine? 

Veni spre ea, cu paharul în mână Și o cuprinse cu braţul pe după talie. 

— Crede că organismul meu va răspunde bine la un medicament care 
se numește Demiprene. Îmi stimulează ovarele. 

— Ca să elibereze ouă? 

— Da. 

Minciunile curgeau cu ușurință de pe buzele lui Lily, bine repetate. 
Făcuse cercetări cu doi ani în urmă, conștientă că va veni vremea când 
Greg va solicita informatii reale despre ce naiba era în neregulă cu sistemul 
ei reproductiv. Dar întrebările lui deveneau tot mai precise Și Lily începuse 
să aibă sentimentul stingheritor că acum Și el făcea propriile sale cercetări. 

— Azi am primit vești bune, remarcă Greg Și ea se mai destinse puțin; 
în seara asta nu urma un adevărat interogatoriu. 

— Nu mai spune! 


— Mi-a zis Ted — de fapt mi-a dat de înțeles — că la anul se eliberează 
un post de agent de legătură senior. Iese la pensie Sam Ellis. Ted zice că ar 
urma să-l primesc eu. 

— Asta-i bine. 

Greg, încuviință, dar mâinile turnau deja încă un pahar de scotch. Lily 
văzu că-l preocupa ceva, foarte mult. 

— Ce s-a întâmplat? 

— Ted a spus că ar urma să-l ocup eu, dar când am plecat a făcut o 
remarcă sarcastică. Cred că a intenţionat să facă o glumă, dar... 

— Ce-a zis? întrebă Lily, dar nu era decât o rutină, obișnuinţa de a-și 
alina soțul la sfârșitul zilei. Ştia deja. 

Obrajii lui Greg se colorară într-un roșu-cărămiziu, spălăcit. 

— Mi-a spus că, dacă nu aș fi avut mica mea problemă, aș fi devenit 
agent de legătură senior încă de anul trecut. 

— A glumit. 

— Prima dată, a doua... poate. Dar de data asta, cred că nu. 

Lily îl prinse de mână, încercând să-i arate mai multă compasiune 
decât simţea ce fapt. Greg trăia într-un stres enorm, cu siguranţă, dar era un 
stres pentru care Lily nu se simţea responsabilă. Ea nu fusese niciodată 
ambițioasă. N-o interesa dacă Greg ajungea la nivelul de senior, în niciun 
domeniu, atâta timp cât aveau un acoperiș deasupra capului și o viaţă 
decentă. Alte femei de la club se mândreau mult cu promovările soţilor, de 
parcă ar mai fi fost încă la liceu, unde să-ţi dai întâlnire cu noul fundaș din 
echipa de fotbal însemna cumva că Și tu erai, într-un fel, superioară 
celorlalte fete din clasă. Nu era și cazul lui Lily. Greg avea un post bun, iar 
șefii îl apreciau. Nu-l pândea niciun pericol să fie concediat. Cui naiba îi 
păsa dacă devenea cel mai tânăr agent de legătură senior din istoria 
Pentagonului? 

Lui Greg îi păsa, își aduse ea aminte. Numai că acest lucru nu mai 
avea importanţa de altă dată. Ar fi fost mult mai ușor să se bucure pentru 
Greg, dacă și el ar fi arătat o preocupare similară pentru ea. La începutul 
căsniciei lor, situaţia fusese diferită; cândva, Greg o tratase ca pe o persoană 
de sine stătătoare. Numai că tonul se schimbase, iar acum, toate acţiunile lui 
Lily erau evaluate numai din perspectiva Șanselor importante, ca Și când ea 
n-ar fi fost decât un motor de propulsie al rachetei lui Greg. Micile 
întâmplări de la birou erau mereu aceleași și chiar dacă Greg căuta 


încurajări, el voia în același timp și să împungă. Mesajul era limpede: 
uterul veșted al lui Lily îi punea lui piedici în carieră. Posibilitatea ca 
testiculele lui Greg să fi fost de vină nu intrase în discuţie niciodată. Lily 
simţea mânia crescându-i ca un nod în gât, dar Greg să aplecă în față, 
rezemându-se cu coatele de bar, îngropându-și capul în mâini. Nu plâgea, 
așa ceva nu-i stătea în fire; tatăl lui îl plesnise până îl dezvăţase pe Greg de 
acest obicei, cu mult înainte de a intra Lily în scenă. Dar nici mult nu mai 
avea. 

— Greg. 

Lily își mușcă buzele, încercând să capete curaj. De două ori abordase 
acest subiect în primul an al căsniciei lor Și Greg îi închisese gura de fiecare 
dată, dar acum părea a fi un moment în care el ar fi putut s-o asculte. Lily 
întinse mâna Și o puse peste a lui. 

— Ştii, Greg, poate că nu-i nimic. 

El o privi de parcă ar fi văzut-o prima dată. 

— Ce anume? 

— Sunt o mulţime de oameni care nu au copii. Poate nu e sfârșitul 
lumii. 

— Ce vrei să spui? Întotdeauna ai vrut copii. 

Nu, n-am vrut! N-a dat drumul cuvintelor, dar în mintea ei ele au 
continuat ca un strigăt. Așa ai presupus tu! N-am discutat niciodată despre 
acest lucru! Nici măcar nu m-ai întrebat! 

Lily înghiți în sec, încercând să-și stăpânească furia. Bărbatul acela 
era soțul ei Și odată putuseră să discute deschis, uneori chiar timp de ore 
întregi. Întinse mâna și-l mângâie pe Greg pe păr, trase adânc aer în piept și 
continuă: 

— Greg, dacă nu vom avea niciodată copii, eu voi fi resemnată. 

El o cuprinse în braţe chicotind neîncrezător. 

— Zici doar așa. 

— Nu, nu zic doar așa. Se desprinse din braţele lui și-l privi drept în 
ochi. Greg, am fi în regulă. 

El se retrase Și ochii i se umplură de durere. 

— Crezi că sunt steril, nu-i așa? 

— Nu, sigur că nu... 

O apucă de umeri, pumnii strânși se înfipseră în pielea moale de 
deasupra claviculelor. Lily aproape că putea simţi cum încep să-i apară 


vânătăile. 

— Nu sunt. 

— Ştiu, șopti Lily ferindu-și privirea. 

Simţea deja că în sinea ei se prăbușea, că personalitatea ei se ascundea 
în spatele primului paravan disponibil. Ce rost avea să mai insiste, când nu 
reușea decât să-l provoace și mai mult pe Greg? 

O zgâlţâi și Lily își simţi dinţii clănţănind în gură. 

— Ce? 

— Că nu ești infertil. Ești în regulă. E important. 

El o mai cercetă puţin cu atenţie, apoi zâmbi, buna dispoziție 
luminându-i din nou chipul, puţin câte putin. 

— Categoric, Lil. Şi mi-a venit o idee în legătură cu ce-am putea face. 

— Ce anume? 

El dădu din cap zâmbind, rânjetul reţinut cu greu al unui băieţel care 
Știe că n-a fost cuminte. 

— Trebuie să mai cercetez un pic, să fiu sigur că e viabil. 

Lily habar n-avea la ce se gândea el, dar nu-i plăcea deloc zâmbetul lui 
larg. Îi aducea aminte de un episod din timpul colegiului, când asociaţia din 
care făcea parte Greg fusese cercetată pentru încălcarea unui angajament, în 
pofida tuturor eforturilor de la Princeton, vestea se răspândise în toate 
campusurile învecinate. Când îl întrebase pe Greg despre aceasta, el negase 
că ar fi fost implicat, cu aceeași sclipire în priviri pe care o avea și acum. 
Mai tânăra Lily pur Și simplu nu fusese destul de isteață încât să înțeleagă 
semnul prevestitor. 

— Doctorul Davis zice că încă sunt Șanse bune... 

— Doctorul Davis o lungește de prea mult timp. 

Lily înlemni, aproape îngheță, când el o luă din nou în braţe. 

— Gândește-te ce grozav ar fi dacă am avea un copilaș, Lil. Ai fi o 
mamă nemaipomenită. 

Lily încuviință din cap, deși avea gâtul încordat, de parcă ar fi înghițit 
o minge de tenis. Se imagină gravidă, purtând în pântec copilul lui Greg Și 
un val de repulsie o invadă pe sub piele, făcând-o să tremure, făcându-l pe 
Greg s-o strângă ȘI mai tare. 

— Lil, spune-mi că mă iubeşti. 

— Te iubesc, răspunse Lily și el o sărută pe gât, coborându-și mâna pe 
sân. 


Lily trebui să se forţeze să rămână nemișcată, să nu se retragă. Nu 
înţelegea cum cuvintele care pentru ea sunau ca niște automatisme îi puteau 
face atât de multă plăcere lui Greg. Poate că el avea nevoie doar ca lucrurile 
să aibă o anumită structură, un schelet. Poate calitatea era cu totul altceva, 
prea nuanţată pentru el. 

Cândva chiar l-am plăcut pe omul ăsta, se gândi Lily. Şi chiar îl 
plăcuse, când fuseseră tineri amândoi, studenți la colegiu și Lily habar n- 
avea pe ce lume trăia, când Greg îi cumpăra lucruri frumoase Și ea 
confunda asta cu dragostea. Greg spunea că o iubea, dar metamorfozase 
definiţia cuvântului în ceva întunecat Și invaziv. Prietena lui Lily, Sarah, 
spunea că iubirea însemna altceva în fiecare mariaj, dar în ziua aceea Sarah 
avea Și ea un ochi învinețit, așa că nici ea nu mai credea în propriile 
platitudini, cum nu credea nici Lily. 

Nu știe, își spuse în gând. Încă nu știe de pilule. 

Dar asta nu mai era o mângâiere. Lily era conștientă că nu va putea 
ascunde adevărul despre pilule o veșnicie, numai că de mult timp ele păreau 
că-i oferă o protecție aproape magică, aveau aceeași calitate de talisman pe 
care o regăsea în camera pentru copii. Până Și nopţile acelea rele fuseseră 
mai ușor de suportat Știind că o parte din ea se afla totuși în siguranță, că 
Greg nu putea să obțină tot ce voia, întotdeauna. Dar zâmbetul acela 1-l 
cunoștea, 1-l cunoștea prea bine. Greg nu plătise aproape pentru nimic din 
ceea ce făcuse în viață, uneori cu sprijinul entuziast al tatălui său, iar acum, 
încă o dată, punea la cale ceva rău. Orice ar fi intenționat, părea cert că 
starea de fapt nu putea să-l rețină. Greg bâjbâia pe sub rochia ei acum Și 
Lily se forță să rămână nemișcată, să nu-l respingă. Se gândi să refuze — se 
gândea de mai mult timp la acest lucru — dar acel nu ar fi lansat o discuţie 
întreagă, pe care nu era încă pregătită să o poarte... ce putea să-i spună când 
el o va întreba de ce? Închise ochii și se gândi la camera pentru copii, 
încăperea aceea liniștită în care nu exista nicio intruziune, nicio violare, 
nimic... 


Kelsea clipi Și se trezi în spațiul, din fericire cunoscut, al bibliotecii. 
Stătea în fața rafturilor, cu Pen lângă ea, la mai puțin de treizeci de 
centimetri. O clipă universul se undui, dar apoi văzu toate cărțile, cărțile lui 
Carlin, Și simţi realitatea definindu-se ferm în jur, Aripa Reginei 
reașezându-i-se în conștiință cu un zgomot sigur. 


— Domniţă? Te simţi bine? 

Se frecă cu dosul palmei la ochi. Dinspre șemineul din colţ veni un 
Șuierat care o făcu să tresară, dar nu era decât focul, pe cale să se stingă în 
primele ore ale dimineţii. 

— Am visat, Șopti Kelsea. Eram altcineva. 

Dar vis nu era cuvântul potrivit. Kelsea mai simţea încă mâinile 
bărbatului strângând-o de umeri, pregătind terenul pentru vânătăi. Își 
amintea fiecare gând care-i trecuse femeii prin minte. 

— Cum am ajuns aici? îl întrebă pe Pen. 

— Ai hoinănit prin încăperile dumitale mai bine de trei ore, Domniţă. 

Trei ore! Kelsea se clătină ușor și mâinile i se încleștară pe marginea 
bibliotecii. 

— De ce nu m-ai trezit? 

— Aveai ochii deschişi, Domniţă, dar nici nu ne auzeai, nici nu ne 
vedeai. Andalie ne-a zis să nu te atingem, ne-a zis că aduce ghinion să 
atingi un somnambul. Dar am stat lângă dumneata, să fiu sigur că nu te 
rănești. 

Kelsea dădu să protesteze, să spună că nu umblase dormind, dar pe 
urmă tăcu. O sâcâia o amintire, ceva ce ar fi putut face lumină. Femeia din 
Almont! Kelsea nu aflase nici măcar cum se numea, dar în urmă cu Șase 
luni, văzuse prin ochii acelei femei cum îi luase Thorne cei doi copii. Nici 
acela nu fusese un vis; fusese prea clar, prea violent. Însă ceea ce trăise 
Kelsea de această dată era încă Și mai puternic. O cunoștea pe femeia 
aceea, știa meandrele minţii ei la fel ca pe cele ale propriei sale conștiințe. 
Se numea Lily Mayhew, trăia în America dinaintea Trecerii, era măritată cu 
un nemernic. Lily nu era o născocire a imaginaţiei lui Kelsea. Chiar și 
acum, Kelsea putea descrie o mulțime de locuri pe care nu le văzuse 
niciodată, minuni pierdute în urmă cu secole, în timpul Trecerii: mașini, 
zgârie-nori, arme, calculatoare, autostrăzi. lar acum înţelegea cronologia, 
desfășurarea evenimentelor politice care le scăpa istoricilor perioadei 
anterioare Trecerii, precum Carlin, pentru că nu dispuneau de izvoare scrise, 
cu care să lucreze. Carlin Știuse că unul dintre factorii cei mai importanți 
care grăbiseră Trecerea fusese inegalitatea socio-economică, dar datorită lui 
Lily, Kelsea înțelegea acum că problema fusese mult mai urâtă. America se 
scufundase într-o adevărată plutocrație. Distanţa dintre bogaţi și săraci se 
mărise constant începând de la sfârșitul secolului XX, iar când se născuse 


Lily — în 2058, mintea lui Kelsea stabili anul fără nicio dificultate — mai 
bine de jumătate dintre americani erau șomeri. Corporațiule începuseră să 
pună deoparte cantităţile din ce în ce mai reduse de alimente pentru a le 
vinde pe piaţa neagră. În condiţiile în care populaţia fie își pierduse 
locuinţele, fie nu mai era în stare să-și achite creditele, disperarea Și apatia 
se combinaseră făcând posibilă alegerea unui anume Arthur Frewell... iar 
acesta era un nume pe care Kelsea îl auzise, într-adevăr, de multe ori, de la 
Carlin, care vorbea despre președintele Frewell și despre Legea forţelor de 
urgență, de pe vremea lui, cu aceeași gravitate cu care vorbea despre 
Hiroshima sau despre Holocaust. 

— Domniţă, te simţi bine? 

— Mă simt bine, Pen. Lasă-mă să mă gândesc. 

Amintirile o asaltaseră pe Kelsea: se afla în bibliotecă, cu cinci sau 
Șase ani în urmă ȘI vocea lui Carlin bâzâia ca o viespe în jurul pereţilor. 

— Legea forțelor de urgenţă! O lecție de imaginaţie în atribuirea 
denumirilor! O legislație onestă s-ar fi numit simplu Lege marțială și cu 
asta basta. Să ţii minte și asta, Kelsea: ziua în care vei decreta legea 
marțială va fi ziua în care vei fi pierdut la jocul guvernării. Ai putea la fel 
de bine să-ți scoţi coroana Și să pleci pe furiș, la adăpostul nopții. 

Carlin susținea că Legea forțelor de urgenţă fusese elaborată pentru a 
face față amenințării terorismului intern, care era în creștere și foarte real. 
Pe măsură ce inegalitatea lua amploare, în toată America proliferaseră 
mișcările separatiste. O lume mai bună... Kelsea văzuse în viziunea ei 
literele acelea albastre, mai înalte de nouă metri. Dar ce însemnau ele? Ar fi 
vrut foarte mult să știe. Să înțeleagă. Se uită în jos la cele două lanţuri de la 
gât, așteptând giuvaierurile să strălucească cu putere, așa cum se 
întâmplase când avusese viziunea aceea îngrozitoare, din Almont. Dar 
pietrele rămaseră întunecate. Ultima oară când își amintea că le văzuse 
luminând fusese în noaptea din Trecătoarea Argive, când adusese potopul. 
Pentru prima oară Kelsea se întrebă dacă bijuteriile Și-ar fi putut epuiza 
puterile. La Argive făcuseră un miracol uriaș, extraordinar, care părea să fi 
stors totul din ele. Poate că acum rămăseseră niște bijuterii ca oricare altele. 
Ideea îi aduse ușurare, urmată imediat după aceea de frică. Armata din Mort 
se aduna la graniță și orice armă ar fi fost de ajutor, chiar și una atât de 
derutantă Și impredictibilă precum cele două giuvaieruri ale ei. Nu se putea 
să se fi stins cu totul. 


— Ar trebui să mergi la culcare, Domniţă, îi spuse Pen. 

Kelsea încuviință dând din cap Și continuă să se gândească la 
neobişnuita ei viziune. Din obișnuință, își plimbă degetele de-a lungul 
rândurilor de cărți, găsindu-și liniștea în consistenţa lor. Poate că mersese 
în somn ca somnambulii, poate că nu, dar nu era surprinsă că drumul o 
adusese aici. Ori de câte ori avea de rezolvat o problemă, în mod invariabil 
ajungea în bibliotecă, pentru că-i era mai ușor să gândească înconjurată 
fiind de cărți. Rândurile ordonate, așezate alfabetic, îi ofereau ceva de 
privit Și de cercetat, în timp ce mintea îi zbura la altceva. Și Carlin folosise 
biblioteca drept loc de consolare Și totodată de refugiu, iar Kelsea se gândi 
că femeii i-ar fi plăcut să știe că Și ea avea parte de aceeași alinare în locul 
acesta. Simti lacrimile înțepându-i ochii, dar se desprinse de cărți Și ieși 
din bibliotecă împreună cu Pen. 

Andalie o aștepta pe Kelsea în camera ei, deși ceasul arăta că trecuse 
bine de ora trei dimineaţa. Fiica ei cea mică, Glee, îi adormise în braţe. 

— Andalie, e târziu. Trebuia să te duci la culcare. 

— Eram trează oricum, Domniţă. Glee a mea a umblat iar în somn. 

— Ah! exclamă Kelsea în timp ce își scose pantofii. O somnambulă 
isteață, așa am auzit. Buzduganu mi-a zis că săptămâna trecută a găsit-o 
umblând adormită prin aripa Gărzii. 

— Buzduganu zice multe, Domniţă. 

Kelsea ridică din sprâncene. Tonul fusese sentenţios, dar nu reușea să 
interpreteze vorbele femeii. 

— Fi bine, nu am nevoie de ajutor noaptea asta. Ar trebui să te culci. 

Andalie încuviință înclinând capul și ieși, ducând fetița cu ea. După 
ce plecă ea, Pen se înclină. 

— Noapte bună, Domniţă. 

— Nu trebuie să te înclini în fața mea, Pen. 

Pen avu o licărire de umor în priviri, dar nu spuse nimic, se mai înclină 
o dată Și se retrase în anticameră, trăgând draperia. 

Kelsea își scoase rochia Și o azvârli în coșul de rufe. Era mulțumită că 
Andalie plecase fără insistenţe. Uneori femeia se simţea datoare s-o ajute pe 
Kelsea să se dezbrace. Dar Kelsea nu credea că avea să se simtă vreodată în 
largul ei goală fiind în faţa altora. Andalie atârnase o oglindă cât un stat de 
om pe peretele de lângă dulapul lui Kelsea, dar dacă încercase s-o vindece 
pe Kelsea de timiditate în privinţa fizicului ei, nu-și alesese calea cea mai 


bună. Acest instrument, simplu cum era, îi crea chiar el nenumărate 
provocări: Kelsea voia și nu prea să se privească, dar până la urmă 
întotdeauna ajungea s-o facă și atunci se detesta. Nu-i plăcea ceea ce vedea, 
mai ales de când se mutase în Aripa Reginei, unde părea să fie înconjurată 
numai de femei frumoase. Și mai puternic era însă dezgustul pe care-l 
resimțea pentru mama ei, Regina Elyssa, despre care aflase că-și petrecuse 
Jumătate din viaţă aranjându-se în faţa oglinzii. Kelsea făcuse de aceea un 
compromis: ori de câte ori trecea prin faţa oglinzii, avea să arunce o privire 
fugară, suficient cât să vadă dacă avea părul în ordine Și dacă nu se mânjise 
cu cerneală în cursul zilei. Mai mult decât o privire pe furiș ar fi însemnat 
vanitate. 

De această dată, când se văzu în oglindă Kelsea îngheţă. 

Slăbise. 

Părea imposibil, căci Kelsea era mai puţin activă acum decât atunci 
când venise la Citadelă. Erau prea multe de făcut în fiecare zi Și mai totul 
implica să stea jos, fie pe tron, fie la biroul din bibliotecă. Trecuseră 
săptămâni de când nu mai făcuse gimnastică ȘI toate planurile ei de a mânca 
mai puțin, care păreau atât de ușor de pus în practică dimineaţa, se duceau 
pe apa sâmbetei până seara. Totuși ceea ce vedea acum nu putea fi negat. 
Picioarele groase se subțiaseră, iar oasele bazinului se vedeau mai bine. 
Stomacul, o sursă deosebită de stânjeneală din cauza cutei pe care o forma 
imediat deasupra burții, se retrăsese lăsând în urmă doar o mică 
protuberanță rotunjoară. Kelsea se apropie de oglindă în vârful picioarelor, 
cercetându-și braţele. Și ele păreau mai subțiri. Un strat gros dispăruse de 
pe bicepșii care se subțiau acum spre antebraţe. Când se întâmplaseră toate 
acestea? Cu siguranţă în mai puţin de o săptămână, pentru că se studiase în 
oglindă înainte de ultima întâlnire cu Hall și nu remarcase aceste schimbări. 
Privindu-Și faţa, Kelsea avu o surpriză neplăcută, pentru că și acolo părea 
să se fi schimbat ceva... dar imediat își dădu seama că nu era decât o 
păcăleală, din cauza luminii flăcărilor. 

— Ce-o fi cu mine? 

Trebuia oare să-i spună lui Buzduganu să cheme doctorul? Renunţă la 
idee. Buzduganu nu credea că ai nevoie de doctor decât dacă pierzi foarte 
mult sânge, iar doctorul din Mort pe care îl prefera Coryn era foarte scump. 
Ar fi trebuit Kelsea să-l cheme numai pentru că slăbise un pic? Nu era 
rănită, nici nu sângera. Se simţea bine. Își putea permite să aștepte și să 


vadă și dacă se mai întâmpla și altceva, abia atunci avea să-i spună lui 
Buzduganu sau lui Pen. La urma urmei, trecuse prin destulă tensiune în 
ultimul timp. 

Focul trosni în spatele ei și Kelsea se întoarse imediat. Preţ de o clipă 
fu sigură că în faţa focului se afla cineva care o urmărea. Dar nu era nimic, 
umbre doar. Dintr-odată încăperea i se păru rece, în ciuda căldurii focului; 
după o ultimă privire stingherită în oglindă, Kelsea își puse cămașa de 
noapte Și se urcă în pat. Suflă în lumânare ȘI-ȘI îngropă adânc picioarele în 
culcușul cald de pături, trăgându-le bine în sus, ca să-și acopere nasul 
îngheţat. Încercă să se liniștească, dar în spatele pleoapelor închise, 
nepoftită, apăru aceeași imagine care o chinuia deja de mai multe 
săptămâni: armata din Mort, o maree neagră, otrăvitoare, care se revărsa 
peste Almont traversând Dealurile Mărginașe Și lăsând în urmă un dezastru. 
Cei din Mort nu intraseră în Tear, nu încă, dar aveau s-o facă. Buzduganu Și 
Arliss pregătiseră rezerve pentru asediu Și construiseră întărituri în jurul 
orașului, dar spre deosebire de Bermond, Kelsea nu-și făcea iluzii; când 
armata din Mort avea să vină asupra orașului Și să facă toate eforturile ca să 
străpungă zidurile, nicio fortificaţie de ultimă clipă nu avea să-i reziste. 
Gândul îi zbură din nou la Lily Mayhew, care trăia într-un oraș împrejmuit 
de ziduri. Trebuia să fie o lecţie de învăţat din viața lui Lily, ceva 
folositor... dar nu găsi nimic. 

Kelsea se întoarse cu faţa în sus, privind în tavan pe întuneric. Mama 
ei se confruntase cu aceeași situaţie fără ieșire și sfârșise prin a vinde 
Regatul 'Tearling. Kelsea o ura pentru asta, dar ce putea face ea diferit? 
Duse mâna la safire, dorindu-și un răspuns de la ele, dar pietrele rămaseră 
tăcute, transmiţându-i doar o certitudine amară: Kelsea își judecase mama 
cu asprime, iar aceasta era pedeapsa inevitabilă, să primească aceeași mână 
la joc. 

Nu am soluții, se gândi Kelsea, făcându-se ghem. Jar dacă nu mă pot 
gândi la nimic, înseamnă că nu sunt cu nimic mai bună decăt ea. 


Minerii erau oameni aspri. Deși se vedea clar că se îmbăiaseră înainte 
de a se prezenta la Citadelă, murdăria părea să se fi încrustat în pielea lor, 
dându-le un aspect negricios. Erau mineri independenți, ceea ce, în sine, era 
un lucru rar; majoritatea minerilor din Tearling făceau parte din ghilde, 
pentru că numai adunându-se puteau concura cu cei din Mort. Între mineri 


se afla și o femeie, înaltă și blondă, dar la fel de soioasă ca și restul, 
îmbrăcată într-un verde-spălăcit, de parcă ar fi trecut cu hainele printr-un 
uragan. Kelsea, care nu știa că echipele de mineri primeau Și femei, se uita 
la ea cu interes, dar femeia îi susținu privirea cu un aer ostil. 

— Maiestate, abia am ieșit din Fairwitch, o anunţă Bennet, maistrul. 
Lucrăm la minele de la poalele dealurilor de aproape o lună. 

Kelsea încuviinţă din cap, dorindu-și să nu fi purtat o rochie de lână 
atât de groasă. Venise vara, caldă și somnolentă, dar cineva făcuse totuși 
focul. Nu-i plăcea deloc să ţină audienţe în zilele acelea, fiindcă avea 
impresia că-i distrăgeau atenția de la probleme mai presante, precum armata 
din Mort Și refugiații. Primul val de săteni din zona graniței pornise deja să 
traverseze Almontul, dar nu reprezenta decât o mică parte din ceea ce avea 
să urmeze. Cinci sute de mii de oameni în plus, cel puţin... unde îi putea 
găzdui Noua Londră? 

— La început am fost o echipă de cincisprezece, Maiestate, continuă 
Bennet Și Kelsea încercă să rămână atentă la el, înăbușindu-și un căscat. 

— Restul unde sunt? 

— Au dispărut, Maiestate, în noapte. La început am rămas toți destul 
de bine grupați, dar... știți, omul trebuie să-și mai facă nevoile din când în 
când. Bărbaţii au plecat din tabără noaptea, Și unii nu s-au mai întors, pur Și 
simplu... 

— Și de ce aţi venit să-mi spuneţi mie acest lucru? 

Bennet începu să vorbească, dar femeia din rândul minerilor, care 
părea să fie a doua în ierarhie, îl apucă de braţ și-i șopti aprins ceva la 
ureche. Discuţia se transformă repede într-o ceartă prelungită, punctată de 
mormăieli Și șuierături. Kelsea se mulțumea să privească. Părintele Tyler se 
afla mai aproape de mineri decât ceilalți; probabil că putea să audă ce 
spuneau cei doi. Începuse să-i îngăduie preotului să asiste ocazional la 
audienţe, iar el venise deja cu câteva contribuții valoroase. Preotului îi 
plăceau aceste întâlniri, spunea că-i creau impresia că asista la mersul 
istoriei. Ştia de asemenea să-și ţină gura, ceea ce-i atrăsese, se spunea, 
mânia noului Sfânt Părinte, care simţea că Părintele Tyler nu-i furnizează 
destule informații. Kelsea nu înţelegea ce-l reținea pe Părintele Tyler să-și 
dea drumul la limbă, dar participarea lui la audienţe îi părea o recompensă 
meritată. 


— Maiestate, izbucni Bennet în cele din urmă, deși camarada lui îi 
aruncă o privire furioasă auzindu-l vorbind. Am găsit ceva la Fairwitch. 

— Da? 

Bennet o înghionti pe femeie, care îl privi dezgustată, dar scoase totuși 
o pungă neagră din buzunarul pelerinei. Garda lui Kelsea se mobiliză 
imediat, strângând rândurile pe șirul din faţa lui Pen. Bennet ridică ceva ce 
aruncă sclipiri albastre în lumina torţelor. 

— Ce este acela? 

— Un safir, Maiestate, dacă nu greşesc. Am găsit un filon de 
dimensiuni considerabile. 

Acum, Kelsea înțelegea disputa celor doi. 

— Vă asigur că ce-ați găsit este al vostru. Poate că vom dori să 
cumpărăm de la voi la un preţ corect, dar aveți cuvântul meu, nu vom 
confisca nimic. 

Cuvintele ei avură efectul scontat; minerii părură a se relaxa în aceeași 
clipă. Chiar Și adjuncta lui Bennet se calmă și sprâncenele i se descreţiră 
când își scoase pălăria ei verde. 

— Pot să mă uit îndeaproape la descoperirea voastră? 

Bennet privi în spate, la mineri, care încuviuințară nemulțumiți. Făcu 
un pas înainte Și-i întinse giuvaierul lui Kibb, care-l luă și i-l aduse lui 
Kelsea. 

Ea ridică unul din propriile safire, ca să le compare. Piatra lui Bennet 
era neprelucrată, cioplită direct din filon Și nu fusese șlefuită, dar era 
enormă, aproape cât palma lui Kelsea și nu lăsa loc de îndoială în privinţa 
calităţii. Așteptă un moment, cuprinsă de speranţa ridicolă că noul safir va 
reacţiona într-un fel, pus lângă giuvaierurile ei, că le va trezi cumva. Dar nu 
se întâmplă nimic. 

— Lazarus? 

— Mie mi se pare a fi aceeași piatră. Dar ce-i cu asta? 

— Zici că aţi găsit o cantitate mare din materialul acesta, Bennett? 

— Da, Maiestate, a trebuit să săpăm adânc până am găsit filonul de la 
poalele dealurilor, dar cred că se ridică mai aproape de suprafaţă chiar la 
Fairwitch. Însă n-am îndrăznit să ne ducem până acolo după... după Tober. 

— Ce s-a întâmplat cu Tober? 

— A dispărut, Maiestate. 

— A dezertat? 


— Unde să se ducă? întrebă disprețuitor un miner din spate. Aveam tot 
ce ne trebuia. 

— Atunci, ce credeţi că s-a întâmplat? 

— Nu știm exact. Dar într-o noapte am auzit zgomote pe-acolo, parcă 
ar fi fost un animal mare. 

— Numai unii dintre noi le-au auzit, Domniţă, interveni Bennett, 
aruncându-i minerului o căutătură furioasă. Departe în pădure și mai sus, în 
Fairwitch. Era ceva de mari dimensiuni, dar prea se mișca pe-ascuns, ca să 
fie un animal obișnuit. L-a luat pe Tober, suntem siguri. 

— De ce? 

— l-am găsit hainele, Domniţă, și cizmele câteva zile mai târziu, pe 
fundul râpei. Erau sfâșiate și pline de sânge. 

Arliss pufni încetișor, un semn de îndoială. 

— Au mai dispărut încă trei oameni, Domniţă, înainte de a ne dumeri 
cum să ne organizăm mai bine tabăra pe timpul nopţii. N-am găsit nici urmă 
de ei. 

Kelsea învârti safirul în mână. Arliss n-avea de unde să știe, dar nu era 
prima poveste de acest gen pe care o auzise în ultima vreme. Acum, că nu 
se mai făcea transportul, oamenii de la Recensământ rămăseseră în fiecare 
sat, vrând să demonstreze că erau încă importanți și fel de fel informații 
ajungeau la Buzduganu din toate colțurile regatului, inclusiv din micile 
așezări de la poalele Munţilor Fairwitch. Fuseseră trei reclamaţii cu privire 
la dispariţia unor copii din regiunea dealurilor, așa cum dispăruseră Și mai 
mulți bărbați și femei de pe platourile înalte. Nimeni nu văzuse nimic. 
Prădătorul, care o fi fost el, venea noaptea și dispărea, pur Și simplu, cu 
prada. 

— Kibb, dă safirul înapoi, te rog, spuse Kelsea Și îi întinse piatra ȘI se 
rezemă de spătarul tronului, gânditoare. Lazarus, întotdeauna au existat 
dispariții în Munții Fairwitch, nu-i așa? 

— O mulțime, Domniţă. E o regiune periculoasă, în special pentru 
copii. Au dispărut nenumărați până s-au hotărât familiile din Tear să nu se 
mai stabilească în munţi. Mai mult sau mai puţin, și cei din Mort evită 
partea lor din Fairwitch. 

— Maiestate? interveni Șovăitor Părintele Tyler, ridicând o mână și 
Kelsea își reţinu un zâmbet. 

— Poftim? 


— Fostul Sfânt Părinte credea că Munţii Fairwitch sunt blestematţi. 

Buzduganu dădu ochii peste cap, dar Părintele Tyler continuă. 

— Eu nu cred în blesteme, dar trebuie să vă spun: la sfârșitul secolului 
întâi, Arvath a trimis misionari în Fairwitch, în căutarea celor care s-ar fi 
rătăcit pe-acolo după Trecere și ar fi rămas prin munți. Niciunul dintre 
misionari nu s-a mai întors. Acesta nu este doar un zvon; raportul face parte 
din arhiva Arvathului. 

— Şi nimeni n-a dat peste niciun cadavru, niciodată? întrebă Kelsea. 

— Eu nu am Știință de așa ceva. Acum aud prima oară despre ceva 
rămas în urmă, sânge sau haine. 

Informaţia o neliniști pe Kelsea și mai mult. Dacă oamenii au 
dispărut, unde le erau oasele? Se întoarse din nou către mineri. 

— Bennet, aveți de gând să vă întoarceţi în Fairwitch? 

— Încă nu ne-am hotărât, Maiestate. Safirul este de bună calitate, dar 
riscul... 

Arliss o bătu pe umăr pe Kelsea și se aplecă să-i spună ceva la ureche. 

— Cadarezii pun mare preţ pe safir, Maiestate. Piatra asta ar 
reprezenta o investiţie bună. 

Kelsea încuviinţă din cap și se întoarse spre mineri. 

— Alegerea vă aparține întru totul. Dar dacă vă întoarceţi, o să cumpăr 
eu ce scoateţi... 

Se uită la Arliss. 

— Cincizeci de lire pe kilogram. 

— Şaizeci de lire pe kilogram. Și plătesc în plus pentru orice 
informaţie despre misterele care se petrec acolo. 

— Cât în plus? 

— Depinde de calitatea informaţiei, nu-i normal? 

— Dă-ne un răgaz, Maiestate. 

Bennet se retrase cu echipa lui într-un colţ al încăperii, unde se 
adunară grămadă. Minerul cel bătrân de la margine fu gata să scuipe pe jos 
Și numai Wellmer îl opri, înșfăcându-l de umăr Și interzicându-i dintr-un 
gest cu capul. 

— Șaizeci de lire pe kilogram? gemu Arliss pe înfundate, în felul 
acesta n-o să strângi bani niciodată. 

— Te cunosc, Arliss. Ești nemilos când calculezi profitul. 


— Preţul corect este cel pe care-l suportă piaţa, Reginuţă. 
Conducătorul unui regat sărac nu trebuie să uite acest lucru. 

— Fă-ţi bine treaba și ai grijă să strângi taxele la timp, bătrâne. 

— Bătrân! N-ai avut niciodată un perceptor mai bun. Zece mii de lire 
numai luna aceasta. 

— Maiestate! Bennet ședea la picioarele podiumului. E un târg cinstit. 
Plecăm vinerea viitoare. 

— Bine, răspunse Kelsea. Arliss, dă-i fiecăruia un avans de cinci lire, 
în semn de mulțumire. 

— Cinci lire pentru fiecare, Reginuţă! 

— Bunăvoinţă, Arliss. 

— Mulţumim mult, Maiestate, zise Bennet. 

Restul minerilor mormăiră ceva în asentimentul liderului lor, 
îngrămădindu-se în jurul lui Arliss cu figuri nerăbdătoare. Arliss scoase un 
mic registru Și o pungă de monede, bombănind neîncetat, dar Kelsea 
considera că banii erau cheltuiti înțelept. Regatul Tearling nu avea destule 
zăcăminte de metal în subsol ca să poată plăti mai mult de câteva echipe de 
mineri. Dacă minerii dispăreau din Tear, regatul ar fi fost nevoit să-și ia cea 
mai mare parte de metal din Mortmesne... ceea ce ar fi însemnat că n-ar fi 
avut metal deloc. 

Din stânga lui Kelsea se auzi un căscat enorm: Pen. Era teribil de 
obosit; avea o privire întunecată, goală și părea să fi slăbit. 

— Pen, ţi-e rău? 

— Nu, Domniţă. 

Pentru o clipă Kelsea își aminti de Mhum, a cărui oboseală cronică 
ascunsese o dependenţă de morfină. Clipi și văzu picături de sânge de un 
roȘu-vișiniu căzându-i peste mâna în care ţinea cuțitul, apoi scutură capul 
să se limpezească. Pen n-ar fi fost niciodată așa de prost. 

— Dar ai dormit destul? 

— Bineînţeles. 

Pen zâmbi, un zâmbet ca pentru sine, care n-avea nimic de-a face cu 
discuţia, Și în momentul acela Kelsea deveni sigură în legătură cu ceva ce 
doar bănuise: Pen avea pe undeva o femeie. De două ori pe lună Buzduganu 
îl înlocuia pe Pen în anticameră, la sfârșit de săptămână; străjerii Reginei nu 
aveau zile libere, de obicei, dar garda personală era un serviciu special, 
pentru că lucra fără pauză. Buzduganu era un însoțitor bun, dar Kelsea îi 


simţea întotdeauna lipsa lui Pen. În ultima vreme se întrebase curioasă ce 
făcea el în timpul liber, iar acum, într-un fel sau altul, știa. 

O femeie, se gândi Kelsea cu o umbră de tristeţe. L-ar fi putut descoase 
pe Buzduganu — cu siguranță că știa el ceva — dar își curmă impulsul în 
fașă. Nu era treaba ei, oricât ar fi fost de curioasă. Nu înţelegea de ce era 
atât de nefericită, mai ales că noaptea ea nu la Pen se gândea. Numai că el 
se afla întotdeauna lângă ea, iar Kelsea ajunsese să se bazeze pe el. O 
deranja ideea că el își petrecea o parte din timp cu altcineva. 

Kelsea se uită la Pen atât de stăruitor și atât de fix încât acesta se 
îndreptă în scaun, cu un aer alarmat. 

— Ce s-a întâmplat? 

— Nimic, bombăni Kelsea, rușinată. Să dormi mai mult, dacă poți. 

— Da, Domniţă. 

După ce-și primiră banii, minerii făcură o plecăciune Și ieșiră 
urmându-l pe Bennett. Banii îi învioraseră Și, îndreptându-se spre ușă, 
sporovăiau ca niște copii. Kelsea se rezemă de spătarul jilțului și găsi o 
ceașcă aburindă pe masa de lângă ea. 

— Eşti o minune, Andalie. 

— Nu chiar, Domniţă. Încă nu am aflat când nu vrei să bei ceai. 

— Domnule, spuse Kibb care apăru în faţa tronului, cu un plic în 
mână, ultimul raport al colonelului Hall, de la graniță. 

Buzduganu luă plicul și i-l întinse lui Kelsea, care tocmai își luase 
ceaiul în mâini. 

— Nu mai am mâini libere. Citește-mi-l, Lazarus. 

Buzduganu încuviinţă ceremonios Și începu să deschidă plicul. Kelsea 
observă că-i apăruseră mici puncte roșii pe obraji Și se întrebă dacă ar fi 
trebuit să spună te rog. Buzduganu rămase cu ochii pironiţi pe raport o bună 
bucată de timp. 

— Ce este? 

— Maiestate! 

Părintele Tyler se repezi înainte într-un gest atât de surprinzător, încât 
mai mulți dintre străjerii Reginei se grăbiră să-l intercepteze Și el se trase 
înapoi, cu mâinile ridicate. 

— Îmi pare rău, am uitat. Am un mesaj de la Sfântul Părinte. 

— Nu poate să mai aștepte? 

— Nu, Domniţă. Sfântul Părinte vrea să cineze cu Maiestatea Ta. 


— Ah, spuse Kelsea privind printre gene. Credeam că are ceva 
plângeri de făcut. 

— Nu am de unde să știu, Domniţă, răspunse Părintele Tyler, dar își 
feri privirea. Eu nu sunt decât mesagerul. Mă întrebam însă dacă pot stabili 
detaliile împreună cu Buzduganu înainte să trebuiască să plec. 

Kelsea nu ardea de nerăbdare să-l întâlnească pe noul Sfânt Părinte, ai 
cărui preoți începuseră deja să țină adevărate predici despre defectele ei: 
lipsa de credinţă, politica fiscală de sorginte socialistă, faptul că nu se 
căsătorise la timp Și nu produsese un moștenitor. 

— Ce se întâmplă dacă nu vreau să cinez cu el? 

— Domniţă, zise Buzduganu clătinând din cap, Sfântul Părinte e un 
adversar de temut. Și s-ar putea să ai nevoie de Arvath dacă se ajunge la 
asediu. 

— Pentru ce? 

— Pentru a adăposti oamenii, domniţă. Este a doua clădire ca mărime 
din Noua Londră. 

Avea dreptate, își dădu seama Kelsea, deși ideea de a cere ajutorul 
Bisericii Domnului îi făcea pielea de găină. Puse jos ceașca de ceai. 

— Bine, dă-mi scrisoarea, Lazarus, Și aranjează totul cu bunul Părinte. 
Să-l primim pe Sfinția Sa la noi cât mai curând posibil. 

Buzduganu îi dădu hârtia Și se întoarse spre Părintele Tyler, care se 
sperie vizibil Și dădu înapoi. Kelsea aruncă o privire pe scrisoare Și ridică 
ochii mulțumită. 

— Am obținut o victorie tactică pe platoul din Mort. Tabăra armatei 
din Mortmesne s-a împrăștiat. Colonelul Hall e de părere că le trebuie două 
săptămâni ca să se reorganizeze. 

— Veşti bune, Maiestate, observă Elston. 

— Nu toate sunt bune, răspunse Kelsea citind mai departe. Drumul de 
aprovizionare al celor din Mort a rămas intact. Tunurile nu au avut de 
suferit. 

— Cu toate acestea, ai câștigat timp, îi reaminti Pen. Orice întârziere 
este importantă. 

Câștigase timp. Kelsea privi în jur Și văzu, sau i se păru că văzu, 
aceeași întrebare întipărită pe feţele tuturor. Când nu vor mai avea timp, ce 
se va întâmpla? Nu era vorba de neliniște; în mod evident, străjerii așteptau 


de la ea să mai facă o minune, așa cum făcuse la Argive. Kelsea ar fi vrut să 
se poată ascunde de ei, de încrederea calmă din ochii lor. 

Buzduganu termină discuţia cu Părintele Tyler și se întoarse la locul 
lui de lângă tron. Preotul ridică mâna către Kelsea, în semn de rămas-bun Și 
ea îi făcu semn la rândul ei, în timp ce el se îndreptă spre ușă. 

— Ce urmează? îl întrebă pe Buzduganu. 

— Un grup de nobili așteaptă afară să vorbească cu dumneata. 

Kelsea închise ochii. 

— Urăsc nobilii, Lazarus. 

— De aceea m-am gândit că-i mai bine să termini repede cu ei, 
Domniţă. 

Când intrară nobilii, Kelsea fu izbită în primul rând de priveliștea 
veșmintelor lor, ostentative ca de obicei. Acum, pentru că era vară, nu mai 
purtau pălării sau mănuși, dar afișau cu toţii o modă pe care Kelsea o mai 
văzuse: ceea ce părea a fi aur și argint se topea în Șiruri prelinse pe 
țesătură, făcând ca din fuste și rochii să pară că picură preţiosul metal. În 
ochii lui Kelsea, acest efect dădea doar un aer neîngrijit ţinutelor, dar era 
limpede că nobilii credeau altceva. Carlin ar fi avut multe de spus despre 
această adunătură; în ciuda faptului că și ea fusese o nobilă, detesta 
stridența. Kelsea nu fu deloc surprinsă să distingă figura prelungă, de 
viespe, a lui Lady Andrews în rândurile din faţă ale grupului, înveșmântată 
în mătase stacojie. Părea parcă și mai descărnată, dacă așa ceva ar fi fost 
posibil, dar poate că era vorba doar de privirea femeii, o greață faţă de 
Kelsea care părea să reducă tot restul la zero. 

— Maiestate. 

Bărbatul din frunte, o creatură micuță cu o burtă de bere uriașă, făcu o 
plecăciune în faţa ei. 

— Lord Williams, murmură Buzduganu. 

— Te salut, Lord Williams. Cu ce-ţi pot fi de folos? 

— Venim cu o nemulțumire comună, Maiestate, spuse Lord Williams 
Și arătă cu brațul spre grupul din spatele său. Toţi avem proprietăți în 
Almont. 

— Da? 

— Evacuarea lasă în urmă deja distrugeri incredibile. Soldații și 
refugiații ne calcă pământul în picioare, distrug recolta. Unii refugiați fură 
de pe câmp. lar soldaţii nu fac nimic. 


Kelsea își mușcă limba, dându-și seama că ar fi trebuit să prevadă 
acest lucru. La urma urmelor, oamenii aceștia nu aveau nimic altceva de 
făcut decât să șadă și să-și socotească profitul până la ultimul bănuţ. 

— Reclamaţi acte de violență, Lord Williams? Furturi cu arme, 
hărţuirea vechililor? 

Lord Williams făcu ochii mari. 

— Nu, Domniţă, sigur că nu. Dar pierdem bani din cauza recoltei 
distruse Și furate, la fel și pentru timpul de muncă pierdut. 

— Înţeleg, spuse Kelsea și zâmbi, deși o dureau obrajii. Ce propuneţi? 

— Maiestate, nu sunt eu cel care... 

— Vorbește pe șleau. 

— EFi bine, eu... 

Alt nobil ieși în față, un bărbat înalt, cu o mustață tunsă scurt. Cu 
puțin efort, Kelsea îl recunoscu: Lordul Evans, proprietarul unor vaste 
lanuri de porumb la nord de Ținutul Nisipos. 

— Mi s-a raportat, Domniţă, că soldaţii dumitale, care-i apără pe 
refugiați pe drum, nu fac nimic să-i ţină sub supraveghere. Le-ai putea da 
ordine mai stricte. 

— Așa voi face. Mai este și altceva? 

— Vechilui mei nu pot să lucreze când le trece pe câmp o armată de 
vagabonzi. De ce nu se face evacuarea în timpul nopţii? În felul acesta n-ar 
mai fi întreruptă producția. 

Ceva se aprinse în spatele coastelor lui Kelsea. 

— Lord Evans, presupun că ai o reședință în Noua Londră? 

— Da, desigur, Maiestate. Familia mea are două. 

— Atunci îţi vei muta gospodăria Și toate lucrurile de valoare în oraș, 
cu mult înainte de venirea celor din Mort. 

— Cu siguranţă, Maiestate. 

— Cât de convenabil pentru dumneata. Dar oamenii aceștia sunt 
transplantaţi din casele lor fără asemenea facilități. Unu dintre ei n-au mai 
ieșit niciodată din satele lor până acum. Majoritatea merg pe jos Și multi 
duc în braţe bebeluși și copii mici. Chiar îmi sugerezi că ar trebui să-i oblig 
să străbată locuri necunoscute pe întuneric? 

— Bineînţeles, bineînţeles că nu, Maiestate, răspunse Evans cu 
mustaţa tresărind, alarmat. Voiam doar să spun... 


— Eu asta propun, anunță Lady Andrews, ieșind în faţă. Dreptul de 
proprietate a fost întotdeauna inviolabil în Tearling. 

— Fii atentă, Lady Andrews, nimeni nu-ţi încalcă dreptul de 
proprietate. 

— Fi traversează pământul nostru. 

— La fel se întâmpla și cu Transportul, o dată pe lună. Probabil că 
producea ceva stricăciuni drumurilor. Dar atunci nu vă plâgeaţi. 

— Aveam profit! 

— Întocmai. Haideţi să discutăm care-i miza adevărată aici. Nu 
dreptul la proprietate, ci dreptul la profit. 

— Profitul se află oriunde îl găsim, Maiestate. 

— Este o ameninţare? 

— Nimeni nu proferează ameninţări, Maiestate! strigă Lord Williams 
Și se uită la grupul din spatele său, iar mai mulţi încuviinţară cu convingere. 
Lady Andrews nu vorbește în numele nostru, al tuturor, Maiestate. Nu 
dorim decât să micșorăm daunele pentru pământul nostru. 

Lady Andrews se năpusti asupra lui. 

— Dacă ai avea vreun pic de bărbăţie, Williams, n-aș fi fost pusă în 
situația de a participa la farsa asta! 

— Nu depășiți măsura! se răsti Buzduganu. Dar admonestarea sună ca 
un automatism Și Kelsea avu o bănuială că Buzduganu se distra. 

— La un moment dat, Maiestate, continuă Lady Andrews, cei din Mort 
vor fi nevoiţi să treacă pe moșia mea. Pot să le pun beţe-n roate sau pot să 
stau Și să nu fac nimic. 

Kelsea o privi insistent. 

— Tocmai mi-aţi spus că vreţi să comiteţi o trădare? Aici, de față cu 
treizeci de martori? 

— Nu am asemenea intenţii, Maiestate. Doar dacă voi fi forţată. 

— Forţată, repetă Kelsea imitând-o. Știu cum te comporți în timp de 
război, Lady Andrews. Probabil că-l vei întâmpina pe generalul Genot în 
persoană cu un pahar de whisky Și o partidă de sex pe gratis. 

— Domniţă! o rugă Buzduganu. 

— Maiestate, vă rog! interveni Lord Williams. Vă rog să nu 
considerați cuvintele lui Lady Andrews reprezentative pentru... 

— Tăcere, Lord Williams, răspunse Kelsea. Înţeleg de ce a venit Lady 
Andrews aici. 


Lady Andrews începuse să-și examineze unghiile, ca și când ar fi 
considerat-o pe Kelsea total neinteresantă. 

— Toti aveţi drept de proprietate, cu siguranţă. Dar dreptul de 
proprietate nu este inviolabil, nu în Regatul Tear pe care-l conduc eu. Acești 
oameni trebuie să fie evacuaţi Și siguranţa lor este mai importantă decât 
profitul vostru. Încercaţi să vă cramponaţi de drepturile voastre în această 
situaţie Și veți vedea cum invoc principiul rechiziționării pentru utilitate 
publică. 

Câţiva nobili suspinară șocați, dar Lady Andrews nu făcu decât să 
ridice privirea spre Kelsea, uluită. Lord Williams o apucă pe Lady Andrews 
Și începu să-i Șoptească ceva la ureche. Femeia îl împinse la o parte. 

— Voi face tot posibilul să stăvilesc furturile, continuă Kelsea, dar, 
dacă vreunul dintre voi — trecu cu privirea peste tot grupul de nobili — 
oricare împiedică în vreun fel evacuarea, nu voi avea nicio ezitare să vă 
confisc moșiile pentru binele general. M-aţi înţeles? 

— Am înțeles, Maiestate! bâigui Lord Williams. Vă rog să mă credeţi. 
Vă mulţumim că faceţi tot ce puteți. 

Îndepărtându-se de tron o târî pe Lady Andrews după el, dar ea se 
eliberă și ridică spre Kelsea doi ochi ca pumnalele. 

— Joacă la cacealma, Williams. N-ar îndrăzni. Ea nu e nimic fără 
sprijinul nobililor. 

Kelsea zâmbi. 

— De ce aș avea nevoie de sprijinul vostru? 

— Dacă abandonăm monarhia, Kelsea Raleigh... 

— Numele meu este Glynn. 

— Dacă noi te abandonăm, dumneata nu mai ai nici bani, nici 
protecţie, nici stat. Până și armata ţi-este slabă. Ce-ţi rămâne, fără noi? 

— Poporul. 

— Poporul! o îngână Lady Andrews. Ăștia ar ucide orice vlăstar de 
viță nobilă, de cum ar pune ochii pe noi. Fără putere, sau arme sau aur ești 
la fel de vulnerabilă ca noi toți. 

— Tremur toată. 

— Nu iei ameninţarea în serios. Greșești. 

— Nu, amenințarea dumitale este serioasă, e clar, recunoscu Kelsea 
după o clipă de gândire. Dar faptul că te consideri atât de importantă este 
uluitor. Mi-am dat seama de când te-am văzut prima oară. 


Își îndreptă atenţia către ceilalți. 

— Regret impactul inevitabil asupra profiturilor voastre. Dar va trebui 
pur Și simplu să vă mulţumiţi cu mai puţin aur pe haine anul acesta Și sper 
că nu va fi un efort prea mare. leșiţi! 

Nobilii se răsuciră pe călcâie Și se îndreptară spre ușă. Pe feţele unora 
dintre ei se citea mânie, dar majoritatea păreau doar dezorientaţi, ca Și când 
li s-ar fi cutremurat pământul de sub picioare. Kelsea oftă nerăbdătoare, 
ceea ce păru a-i face să se grăbească spre ieșire. 

— Grozav exemplu de diplomaţie, Domniţă, mormăi Buzduganu. Îţi 
dai seama că mi-ai făcut sarcina cu atât mai grea. 

— Pentru asta îmi pare sincer rău, Lazarus. 

— Ai nevoie de sprijinul nobilimii. 

— Nu sunt de acord. 

— Nobilii sunt cei care îi strunesc pe oameni, Domniţă. Poporul îi 
învinuiește pe ei și pe conducătorii lor pentru problemele pe care le au. Dă 
la o parte acest tampon Și vor privi mai sus în ierarhie. 

— Dacă îȘi vor opri ochii asupra mea, înseamnă că o merit. 

— Eşti prea radicală pentru politica puterii, Domniţă. Cui îi pasă dacă 
nobilii sunt niște ipocriţi? Au un anumit rol pentru dumneata Și încă unul 
important. 

— Paraziti, remarcă Kelsea, dar grupul care se retrăsese îi aduse din 
nou aminte de Lily Mayhew. Lily trăise într-un oraș împrejmuit de ziduri, 
ziduri înalte care să-i ţină pe săraci la distanţă. Și cu toate acestea, atât ea, 
cât și soțul ei se temeau în continuare de lumea din afara lor. Cu ce era 
Kelsea mai presus? Buzduganu și Arliss porunciseră să fie construită o 
uriașă tabără provizorie în afara zidurilor Noii Londre, pentru a-i primi pe 
refugiați, dar dacă cei din Mort aveau să vină, refugiații trebuia să fie 
primiți chiar în oraș, probabil chiar în Citadelă, pentru că Noua Londră era 
deja aglomerată la maximum. l-ar fi convenit lui Kelsea să-i aibă pe toți în 
preajma ei? Se gândi puţin Și își dădu seama cu ușurare că așa ceva n-ar fi 
deranjat-o. 

— Acum trebuie să fiu atent la toți filfizonii ăștia, continuă 
Buzduganu tulburat. Mă îndoiesc că vreunul dintre ei ar intra în negocieri 
directe cu cei din Mortmesne, dar ar putea-o face printr-un intermediar. 

— Ce intermediar? 


— Mai toţi nobilii obișnuiesc să se ducă la biserică, Domniţă. Femeia 
aceea, Andrews, este oaspete permanent la Arvath, iar Sfântul Părinte nou- 
venit nu se numără printre admiratorii dumitale. 

— Spionezi Biserica? 

— Mă străduiesc să fiu la curent, Domniţă. Noul Sfânt Părinte a trimis 
deja mai multe mesaje la Demesne. 

— Cu ce scop? 

— Încă nu știu. 

— Căţeaua aia de Andrews nu e cu nimic mai credincioasă decât mine, 
Lazarus. 

— Și când a împiedicat acest lucru pe cineva să fie stâlpul Bisericii? 

Kelsea nu fu în stare să-i dea un răspuns. 


— Aisa? 

Marguerite le preda fracțiile și Aisa se plictisea. Școala era mai greu 
de suportat în zilele care urmau unei nopţi nedormite. Aerul din clasă părea 
de fiecare dată prea încins Și îi provoca Aisei o stare de toropeală, în care 
nu era nici trează Și nici adormită. 

— Doi pe cinci, răspunse Aisa simțindu-se cam înfumurată. 

Marguerite încercase s-o prindă dormind. Marguerite, care iubea toți 
copiii, pe ea n-o plăcea deloc. Aisa părea să le provoace adulţilor o lipsă de 
încredere instinctivă, ca Și cum aceștia ar fi simțit că-i urmărea, că le 
pândea erorile Și inconsecvenţele. Dar la Marguerite nu puteai găsi greșeli, 
ceea ce era frustrant. Era prea drăguță, iar Aisa înţelesese din conversații 
auzite întâmplător că fusese concubina Regentului, numai că până și Aisa 
îȘi putea da seama că acest lucru nu se întâmplase din vina femeii. 

Ceva o împunse pe Aisa în coaste: Matthew care stătea în spatele ei, o 
înghiontea cu piciorul când Marguerite nu băga de seamă. După alte câteva 
împunsături, Aisa se întoarse furioasă spre el. 

Matthew rânji răutăcios, o grimasă care spunea totul: își atinsese 
scopul, scoţând-o pe Aisa din minţi. Fratele ei era o brută din soiul cel mai 
rău: acela care nu suportă să-i vadă pe alții șezând liniștiți Și mulţumiţi, 
acela care trebuie pur și simplu să distrugă. Maman îi găsea scuze lui 
Matthew, spunea că Taica fusese dur cu el și că Matthew nu avea cele 
necesare să facă față acestui lucru. Aisa găsea că aceste explicații erau 


prostii. Ea încasase ce fusese mai rău de la Taica, până și Wen recunoștea 
acest lucru, dar nu devenise o nesuferită care nu lăsa oamenii în pace. 

Piciorul lui Matthew o împunse din nou, lovind-o exact în spațiul 
dintre coaste. Ceva se declanșă în Aisa, o reverberație puternică, profundă, 
ca un gong, Și înainte să-și dea seama, se întoarse Și se aruncă asupra lui 
Matthew, izbind cu pumnii Și cu picioarele. Băiatul reuși să scape Și o luă 
la fugă, iar Aisa, fără să stea pe gânduri, se ridică Și ea și luându-se după el, 
ieși pe ușă în coridor. Matthew era mai mare cu un an Și mult mai bine 
făcut, dar Aisa era mai agilă și, când Matthew ajunse la capătul culoarului, 
fata se repezi la el și-l trânti la pământ. Căzură pe pardoseala de piatră unul 
peste celălalt, Matthew ţipând și Aisa ameninţându-l. ÎL izbi cu pumnul în 
gât, făcându-l să tușească Și să se înece, apoi îi umplu nasul de sânge 
plesnindu-l zdravăn cu dosul încheieturii mâinii, îi plăcea să vadă sânge pe 
fața albă, înspăimântată a lui Matthew, dar mai apoi niște braţe de bărbat o 
prinseră de subraţ și o săltară de la pământ. Aisa începu să dea din picioare, 
dar nu-și găsea echilibrul pe pardoseala de piatră. Totul părea ireal; chiar Și 
atunci când Aisa ridică privirea Și îi văzu pe Maman, pe Regină și pe 
ceilalţi străjeri, zărind ochii uimiţi ai mulţimii adunate în sala de audienţe, i 
se păru că nu era decât o etapă diferită a insomniei, orele ce precedau 
momentul în care Aisa era cuprinsă de un somn prelung, continuu, intens, 
provocat de febră. Dintr-o clipă în alta se va ridica în capul oaselor pe 
întuneric, mulţumită că nu se întâmplase nimic cu adevărat îngrozitor, 
înainte de a se trezi. 

— Maiestate, îmi cer iertare! 

Maman îȘi cerea iertare în numele ei. O pusese pe mama ei într-o 
situaţie jenantă. Regina făcu doar un semn discret cu capul, dar Aisa simţea 
iritarea din reacţia ei, ceea ce era aproape la fel de rău. Între timp 
Marguerite venise în sala de audienţe și se aplecase deasupra lui Matthew, 
aruncându-i totodată o privire ucigătoare Aisei. Cel care o imobilizase pe 
Aisa o târa acum înapoi în coridor Și fata reuși să-și contureze în minte o 
imagine răzleață a lui Taica, care trăgea ȘI târa mereu pe cineva. 

— Dă-mi drumul! 

— Gura, copilă răsfăţată. 

Buzduganu, înțelese Aisa, ceea ce o aduse la realitatea gravă a faptei 
ei. Își înfipse călcâiele în podea, dar asta nu-i sluji la nimic; Buzduganu o 
prinse pur Și simplu de un braț Și o răsuci, apucând-o de talie cu un braţ de 


fier Și târând-o mai departe pe coridor. Unde era Maman? se întrebă Aisa 
ieșită din minți. Amintirile deveneau din ce în ce mai vii, depășind 
realitatea; Buzduganu chiar Și mirosea ca Taica, a sudoare Și a fier, Și Aisa 
nu se putea duce cu el. Se propti din nou în călcâie și când Buzduganu se 
întoarse, ridică piciorul, îl roti ȘI-l lovi în stomac. Îl nimeri în plin ȘI, chiar 
speriată cum era, Aisa simți totuși un scurt fior de satisfacție; nu era puţin 
lucru să-i tragi una Căpitanului Străjerilor. Buzduganu tuși Și se încovoie, 
dar întinse brusc celălalt braţ și o trânti pe Aisa de perete. Fata se lovi rău la 
umăr, se împletici și se prăbuși la pământ, văzând pete negre în fața 
ochilor. 

Îi trebuiră câteva secunde bune până să-ȘI revină, dar apoi se ridică 
agilă, gata să lovească și să zgârie. Numai că și Buzduganu, rezemat de 
peretele opus, cu o mână la stomac, o privea cu același aer de expectativă. 

— Ai acumulat multă mânie în tine, copilă. 

— Și ce-i cu asta? 

— Mânia este o slăbiciune pentru un luptător. Am constatat asta de 
multe ori. Cel care nu renunţă la mânie sau cel puțin nu Și-o îmblânzește și 
nu ȘI-o controlează pierde. 

— Ce-mi pasă mie? 

— Uite-arci! 

Buzduganu se desprinse de perete, copleșind-o cu silueta lui masivă Și 
Aisa se încordă, pregătită, dar bărbatul nu făcu altceva decât să arate către 
piciorul ei. 

— O lovitură în stomac e bună, numai că tu n-ai pregătit-o bine Și nu 
m-ai scos din joc. Într-o luptă adevărată, acum ai fi moartă. Ceea ce trebuie 
să faci este să întinzi vârful piciorului Și să lovești cu el, nu cu bolta sau cu 
glezna, să mă lași fără aer. Foarte puţini bărbaţi mai pot continua să se bată 
când nu mai au aer. Întărește-ţi destul vârful piciorului și mă poţi lăsa chiar 
Și fără unul dintre organele vitale. Dar așa, în cel mai rău caz mă voi alege 
doar cu o vânătaie zdravănă. 

Aisa se gândi puțin, privindu-și pe furiș picioarele. Nu plănuise nimic; 
lucrurile se întâmplau pur și simplu, acțiunile explodau din ea. 

— Totuși, am reușit să te lovesc. 

— i ce-i cu asta? Oricare dintre bărbaţii din aripa asta poate lupta mai 
departe în condiții mult mai grele. Am văzut-o pe Regină continuând 


ceremonia încoronării cu un pumnal înfipt în spate. Durerea nu-i doboară 
decât pe cei slabi. 

Durerea nu-i doboară decât pe cei slabi. Cuvintele atinseră o coardă 
sensibilă în Aisa, făcând-o să se gândească la anii petrecuți sub acoperișul 
lui Taica. Wen Și Matthew avuseseră fiecare oase rupte, iar umărul lui Wen 
nu se mai vindecase cu totul nici până acum, făcându-l să arate neobișnuit, 
puțin cocoșat, când încerca să stea drept. Maman primise atâtea bătăi încât 
avea permanent vânătăi. lar Aisa și Morryn... 

Durerea nu-i doboară decât pe cei slabi. 

— Vino, pisică sălbatică, zise Buzduganu și o luă înainte pe coridor, 
frecându-se pe burtă. Vreau să-ți arăt ceva. 

Aisa îl urmă precaută, la câţiva pași în urmă. Nu mai pătrunsese 
niciodată atât de departe pe acest culoar; aici aveau acces numai străjerii ȘI 
familiile lor. Aproape de capăt, Buzduganu dădu la perete una dintre uși. 

— Aruncă o privire. 

Obosită și fără să-l scape din ochi, Aisa se uită pe furiș prin ușa 
deschisă Și clipi surprinsă. Nu mai văzuse niciodată până atunci atât de mult 
metal adunat într-un singur loc. Toată încăperea sclhpea în lumina torţelor. 

— Sala armelor, șopti ea cu ochii cât cepele. 

— Bun venit pe domeniul meu. 

Un bărbat înalt și deșirat, cu nas coroiat, apăru din spatele unei mese 
aflate în celălalt capăt al sălii. Aisa îl recunoscu: Venner, maistrul armurier. 
Până Și în rarele ocazii când apărea în sala de audienţe, avea o armă în 
mână, o sabie sau un pumnal, ori un arc pe care îl regla de parcă ar fi fost 
un instrument muzical. 

— Intră, copilă. 

Aisa nu ezită decât o secundă. Wen ar fi fost teribil de gelos. Și 
Matthew ar fi fost gelos, dar el ar fi încercat să ascundă acest lucru, cu 
dispreţ. Mesele erau acoperite cu săbii și pumnale; armuri întregi atârnau 
pe pereți; erau Și niște arme de metal, lungi Și răsucite, mai înalte decât un 
stat de om, rezemate de ziduri, cu vârful în sus. Mai multe buzdugane, 
tastele pline de arcuri, cu lemnul lustruit, de culoarea închisă a bronzului Și 
mănunchiuri de bețe pe care Aisa le recunoscu în cele din urmă a fi săgeți, 
sute Și sute, zăceau stivuite într-un colţ. Atât de mult armament! Și deodată 
Aisa înțelese destinaţia acestui adevărat arsenal: asediul. Maman le 


explicase ce era acela un asediu, dar numai Aisei Și lui Wen. Maman credea 
că armata din Mort avea să ajungă la Noua Londră până-n toamnă. 

Buzduganu intrase după ea în încăpere și se oprise lângă o masă pe 
care pumnalele erau așezate rânduri-rânduri. 

— Nu poți continua să provoci dispute cu alți copii. E o agitație de 
care nu avem nevoie. 

— N-o deranjează decât pe Marguerite. 

— Azi a deranjat pe toată lumea. Micile tale ciorovăieli sunt Și 
zgomotoase Și periculoase. 

Aisa se înroși. Socoti la câte dispute participase de când veniseră la 
Citadelă Și obrajii i se aprinseră Și mai tare. Credeau cu toţii că era o 
pacoste răsfăţată? Buzduganu o privi cu asprime, aproape cu dispreţ; 
aștepta din partea ei să-și ceară scuze. Avea să-i facă o surpriză, la fel cum 
îl prinsese cu garda jos când îl lovise în stomac. 

— Uneori mă cuprinde mânia Și nu pot s-o ţin sub control. Lovesc Și 
dau din picioare înainte să apuc să-mi dau seama ce fac. 

Buzduganu adoptă o mină înţelegătoare și schiţă un zâmbet. 

— Nu-i un lucru ușor de recunoscut. Mulţi bărbați refuză să 
recunoască dacă au probleme la mânie. 

— Poate e de ajutor faptul că nu sunt bărbat. 

— În sala aceasta, așa ceva nu contează, interveni Venner apropiindu- 
se cu pași mari. Este o lecţie pe care eu am învăţat-o de la Regină. Aici toți 
suntem luptători, iar eu așa am să te tratez. 

Aisa ridică privirea, suspicioasă dintr-odată și văzu că Venner îi 
întindea un pumnal, cu mânerul către ea. 

— Ce zici, pisică sălbatică? întrebă Buzduganu. Vrei să înveţi? 

Aisa privi în jur, prin încăperea ticsită de arme, cu pereții acoperiți de 
metal. În copilărie trăise zile întregi cu spaima că umbra lui Taica avea să 
apară lângă ea, iar când ridica ochii și-l vedea, i se strângea stomacul. 
Uitându-se la Venner Și la Buzduganu, Aisa văzu că aveau chipuri severe, 
într-adevăr, Și neîndurătoare... dar nu citi pe ele nimic din meschinăria lui 
Taica, nimic din atitudinea lui. 

Întinse mâna ȘI apucă pumnalul. 


Capitolul 3 
Ducarte 


Intr-o perioadă obișnuită cu masacrele, trebuie să-l menționăm totuși, 
în mod special, pe Benin Ducarte. 


— Regatul Tearling ca națiune militară. 
CALLOW MARTIRUL 


— El unde este? 

Regina își dădu singură seama de nota arţăgoasă din propriul ton. Nu 
era bine, dar nici nu se putea abţine. 

— O să vină, Maiestate, îi răspunse locotenentul Vallee cu voce calmă. 
Locotenentul abia intrase în Consiliul de Securitate, în locul lui Jean 
Dowell, care murise, și părea să fie permanent în gardă, temându-se să 
vorbească. Regina, care știa să preţuiască reținerea, găsea că reacţiile 
precaute ale locotenentului erau iritante și-i făcu semn să tacă. 

— Nu vorbeam cu tine. Martin? 

Locotenentul Martin încuviinţă cu o înclinare a capului. 

— Va ajunge aici în scurt timp, Maiestate. În mesaj spunea că-l rețin 
treburi urgente. 

Regina se încruntă. Zece bărbaţi se așezaseră în semicerc în jurul 
tronului. Toţi păreau epuizați, iar Martin, cel mai mult dintre toţi. Era în 
nord de zece luni pentru a stinge revolta din Cite Marche. Sute de oameni se 
instalaseră în fața Biroului de Licitaţii Și refuzau să plece de acolo până ce 
Coroana nu rezolva problema economică a orașului. Era o situaţie 
enervantă, dar nu puteai să i te opui. Radicalii nu aveau un lider, iar 
rebeliunea fără lider era ca valul mareei; se deplasa fulgerător până ce 
întâlnea o faleză înaltă. La fel se stinsese și rebeliunea din Callae, în 
momentul în care i-a secat pur Și simplu energia. Dar ciocnirile din Cite 
Marche fuseseră dure și mai mulți soldaţi fuseseră uciși. Fără îndoială o 
parte dintre oamenii de-acolo aveau nevoie de odihnă. După întâlnire avea 
să le acorde unora dintre ei câteva zile libere. 

Dar întrunirea nu putea să înceapă fără Ducarte. Șeful Securității 
Interne era, fără îndoială, cel mai epuizat dintre ei. Oamenii lui se străduiau 


de zile bune să afle cine organiza protestele din Cite Marche, însă fără 
rezultat până în acel moment. Până la urmă însă, Ducarte avea să vină cu 
rezultate; întotdeauna reușea. Fizic, începea să-Și arate vârsta, dar nu exista 
alt anchetator mai bun în Mortmesne. Regina bătea mărunt cu unghiile în 
brațele tronului Și ducea automat degetele în capul pieptului. Păreau că-și 
găsesc singure drumul într-acolo, permanent. De fapt gestul devenise un tic, 
iar Regina din Mort nu putea avea ticuri. Gesturile de acest fel erau 
apanajul celor săraci Și nechibzuiţi. 

Invadarea Ținutului Tearling începuse cu un dezastru. Zvonul ajunsese 
la Palat cu o săptămână mai înainte: armata ei fusese luată prin surprindere 
Şi se risipise pe tot cuprinsul Platoului Mort. Era nevoie de săptămâni bune 
până să fie readunaţi soldaţii și curățată tabăra. Situaţia în ansamblu era 
catastrofală, dar Regina nu avea pe cine să-și dezlănţuie furia; generalul 
Genot dispăruse pur Și simplu. Mai mult de o mie de soldaţi din Mortmesne 
muriseră pe Platou, dar trupul lui Genot nu fusese găsit printre celelalte 
cadavre. 

Ar face bine să se roage să fie mort. Dacă-l găsesc... 

Îi atrase atenţia o mișcare în partea dreaptă. O sclavă îngenunchease în 
faţa vetrei Și așternea hârtie înăuntru. 

— Ce-ţi închipui că faci acolo? 

Sclava ridică ochii, cu o privire îngrozită, dar plină de dușmănie. Era 
din Tear fără doar și poate; deși avea părul negru Și un chip destul de 
frumos, avea expresia ursuză Și stupidă a țăranilor din Tearling. Regina îi 
vorbi în limba ei: 

— În această clădire nu se folosește nicio vatră. 

Țăranca înghiţi în sec și răspunse în limba Tear: 

— Mă scuzaţi, Maiestate. N-am știut. 

Cum era posibil? Regina dăduse poruncă strașnică privind aprinderea 
focului. Va trebui să discute cu Beryll despre acest lucru. 

— Cum te cheamă, femeie? 

— Emily, răspunse sclava pronunţându-și numele în maniera celor din 
Tear fără accent. 

— Dacă se mai întâmplă să fu ultima care află, Emily, o să te trezești 
vândută pe stradă. 

Sclava încuviinţă dând din cap, adună hârtia din vatră Și o îndesă la 
loc în găleată, apoi se ridică în picioare cu o expresie uluită, care nu făcu 


decât s-o irite Și mai mult pe Regină. 

— leși! 

Fata dispăru. Regina simți că toți membri Consiliului de Securitate 
erau cu ochii pe ea, nedumeriţi. Sala tronului era rece în dimineaţa aceea; 
fără îndoială că multi dintre ei se întrebau de ce nu se aprindea focul. Dar 
singurele flăcări pe care le îngăduia Regina în această perioadă erau cele ale 
torțelor și ale cuptoarelor din bucătăria palatului, cu vreo douăzeci de etaje 
mai jos. Nu putea recunoaște adevărul nici măcar în faţa lui Beryll: îi era 
frică. În ultimele două luni, dinspre Fairwitch începuseră să sosească 
zvonuri alarmante: mineri ridicați, copii răpiți, chiar și o familie întreagă 
care dispăruse pur Și simplu de la casa ei de la poalele munţilor. Creatura 
întunecată era veșnic înfometată; Regina Știa acest lucru mai bine decât 
oricine, dar ceva se schimbase. Întotdeauna se mulţumise cu exploratori Și 
vânători de averi, cu cei suficient de neghiobi încât să se aventureze destul 
de adânc în munți, însă acum își extindea terenul de vânătoare. 

Dar cum? 

Aceasta era adevărata întrebare. Regina nu cunoștea pe de-a-ntregul 
istoria bizară a creaturii întunecate, dar nu încăpea îndoială că era legată de 
Fairwitch, creatura fusese cumva blestemată să rămână acolo. Se putea 
deplasa numai cu ajutorul focului, dar Și acest efort era de natură a-i epuiza 
toate resursele. Atunci, cum reușise să ducă o familie întreagă în Arcul de 
Nord, fără să lase nicio urmă? 

Reușise să se elibereze? 

Gândul o făcu pe Regină să se cutremure. Creatura întunecată îi 
interzisese să invadeze Ținutul Tearling și probabil că până acum aflase de 
nesupunerea ei. Totuși, ce altă șansă avea? Rămas nepedepsit, transportul 
delincvenților din Tear putea acționa ca un stimulent pentru revoluționarii 
din Lumea Nouă. Revoltele din Cite Marche constituiau doar cel mai recent 
exemplu. Ultimul transport din Cadare conținuse bunuri de calitate 
inferioară: geamuri prost izolate, cai necorespunzători, pietre prețioase de 
calitatea a doua, cu multiple defecte de șlefuire. Producția de mătase de la 
Callae scăzuse atât de mult, încât nu putea fi vorba decât despre un sabotaj 
deliberat. Erau semne ușor de interpretat: frica, acel motor puternic ce 
punea în mișcare economia din Mort, își pierdea energia. Regina trebuia să 
invadeze Tearling, dacă nu pentru alt motiv, măcar în scop demonstrativ. O 
lecţie convingătoare, cum ar spune Thorne. Numai că ea nu ascultase de 


creatura întunecată Și probabil că aceasta era deja la curent cu ce se 
petrecea. Stingerea focului în vetre nu era decât o măsură temporară, o 
măsură care nu putea dura prea mult. 

Nu contează, îȘ1 tot repeta. Avea să invadeze Tearling Și să facă ceea 
ce ar fi trebuit făcut de mult: să ia safirele. Rapoartele primite de la Pasul 
Argive, deși succinte și neconfirmate, îi arătau limpede ce urma. Safirele 
din Tear își păstraseră puterile neatinse, iar când avea să pună mâna pe ele, 
Regina avea să facă ravagii în Lumea Nouă, ca un uragan. Avea să aprindă 
apoi toate focurile pe care și le va dori, încât până Și creatura întunecată 
avea să tremure la vederea ei. 

Cu toate acestea, era îngrijorată. Thorne parcă intrase în pământ. Avea 
un dar nemaipomenit de a dispărea fără urmă; căpitanul străjenlor ei, 
Ghislaine, îl evaluase corect pe Thorne cu mult timp în urmă. 

— Periculos, Maiestate, întotdeauna, chiar de-ar sta în faţa dumitale 
despuiat. 

Și-ar fi dorit să Știe pe unde se afla Thorne. 

Niciunul dintre militarii ei nu avea atât curaj cât să întrebe despre 
vatră. Pe buzele lui Vallee rămăsese încă o umbră de nemulţumire ursuză; 
după ce fusese redus la tăcere puţin mai devreme, pusese bot ca un băieţel 
căruia 1 se refuzaseră dulciurile. 

Copii, cugetă Regina cu severitate. Soldatii mei sunt toți niște copii. 

Auzi cum cineva își drese glasul în spatele ei, un amestec perfect de 
atragere a atenţiei Și respect care nu putea veni decât de la Beryll. 

— Maiestate, a sosit Ducarte. Va fi aici imediat. 

Regina încuviință dând din cap, dar rămase cu ochii pironiți pe vatra 
întunecată. I se păruse că auzise ceva dintr-acolo, un fâșâit vag precum 
sclipirea unei flăcări. Își pierduse răbdarea și nu mai voia să-l aștepte pe 
Ducarte niciun minut în plus. 

— Să începem. Ce-i cu Cite Marche? 

— Rebelii au fost înfrânți, Maiestate, îi răspunse Martin. Cel puţin 
pentru moment. 

— Haideţi să nu-i mai numim rebeli, interveni Vise. Să le spunem 
adolescenţi care au mult timp și prea mulţi bani pe mâna lor. 

Martin dădu din cap. 

— AȘ recomanda prudenţă cu această afirmație. Da, am găsit mulți 
tineri răzgâiaţi Și cei mai mulți dintre ei au rupt-o la fugă la primul semn de 


conflict adevărat. Dar am dat acolo și peste un număr însemnat de pierde- 
vară săraci, care păreau conduși de un anume Levieux. Câţiva dintre cei pe 
care i-am luat prizonieri au rezistat până la ultima suflare, fără să-și fi 
dezvăluit măcar numele. 

— Altceva? 

— Cam atât, Maiestate. Niciunul nu deținea informații importante. 
Nimeni nu l-a văzut pe Levieux la faţă, au primit ordine numai prin 
intermediari. Se pare că omul acţionează din afara Cite Marche. 

— Asta-i tot? 

— E tot ce știau, Maiestate, cu siguranță. Habar n-aveau de altceva. 
De aici Și precauția mea: este posibil ca gloata să-și fi găsit un conducător, 
pe cineva care să știe cum s-o organizeze. Aceasta ar fi o evoluție 
importantă. 

Regina dădu din cap afirmativ; un fior de neliniște îi încinse 
abdomenul. Din direcția vetrei veni încă un Șuierat ușor. Se întoarse într- 
acolo, dar nu văzu nimic. 

Să nu te lase nervii acum! 

Ușile duble ale sălii tronului se deschiseră cu un scârţâit de lemn Și în 
sfârșit apăru Ducarte, încă înfășurat în pelerina de călătorie. Târa după el 
un prizonier, legat în lanţuri, cu capul acoperit de glugă. 

— [Iertare pentru întârziere, Maiestate! strigă el din capătul încăperii. 
Îți aduc însă un dar! 

— Adu-l mai repede, atunci, Benin. Te așteptam. 

Ducarte împinse prizonierul înainte, indiferent la gemetele omului 
căruia cătușele îi mușcau din încheieturile însângerate. Ducarte avea încă 
nasul Și urechile înroșite de gerul dimineţii, iar părul negru începuse să i se 
rărească în creștet, dar când se apropie de masă și întoarse spre Regină 
ochii cu pleoape grele, Regina se simţi mângâiată, ca întotdeauna, de 
încrederea deplină pe care o regăsi în ei. lată măcar un bărbat de care nu 
trebuia să se îndoiască. 

— Ce mi-ai adus de această dată, Benin? 

Ducarte smulse gluga prizonierului. Omul se îndreptă de spate și clipi 
orbit de lumina torțelor, iar buna dispoziţie a Reginei crescu de parcă ar fi 
fost umplută cu heliu. Era generalul Genot. 

— L-am găsit ascunzându-se în Arcul Pearl, Maiestate, anunţă Ducarte 
aruncându-i locotenentului Vise capătul lanţului, când își scoase pelerina. 


În subsolul unui bordel și fără nicio rană. 

Regina se uită lung la Genot, gânditoare. Două mii de oameni morți 
într-o ambuscadă, în garda lui. Ar fi fost bine să facă din el un exemplu. Dar 
cel puțin pentru moment, doar câțiva din Mortmesne aflaseră despre 
dezastrul de pe Platou, iar ea voia să lase lucrurile așa. 

Totuși nu strica să le aducă aminte membrilor Consiliului de Securitate 
cine era șeful. Uneori aceștia aveau tendinţa să uite. 

— Dezertorilor li se taie capul, Vincent. Dar unui general care ratează 
atât de spectaculos cum a făcut-o Vincent, după care mai și dezertează? 
Cred că ești un caz special. 

— Maiestate! protestă Genot. Știu foarte multe despre armată, despre 
planificarea tactică. N-am vrut să cadă toate cele câte știu eu în mâinile 
celor din Tear. 

— Câtă nobleţe! Și ce târfă ignorantă, dar bine intenţionată a fost de 
acord să te găzduiască? 

Genot clătină din cap, dar când Regina se întoarse spre Ducarte, 
încuviință. 

— Bine. Să fie executată. 

— Maiestate, nu aveam ce să fac! strigă Genot. Atacul s-a declanșat pe 
neaşteptate... 

Regina ignoră restul. Se culcase cu Genot o dată, cu mulți ani în urmă, 
când el era doar locotenent, Și probabil că altă femeie ar fi ţinut cont de 
acest lucru. Dar Regina își cernuse deja amintirile. După partida de sex 
Genot devenise vorbăreţ, trăncănise necontenit în timp ce ea voia să 
doarmă; fusese unul dintre motivele pentru care nu-l mai chemase niciodată 
să repete figura. Regina nu era singura care se temea de incendii în zilele 
acelea; casa în care copilărise Genot arsese de asemenea Și el reușise să 
scape ca prin minune după ce fusese prins în interior, alegându-se în urma 
poveștii cu câteva arsuri grave. Întâmplarea lăsase urme asupra adultului 
Vincent, care păstrase o spaimă adânc înrădăcinată de foc, de arsură. 

Regina se aplecă în față, cu degetele împreunate, Și-l privi pe Genot 
fix în ochi. El își frământă agitat mâinile legate, încercând să nu se uite la 
ea, dar era prea târziu. Ceva se trezise în străfundul sufletului Reginei, o 
furie flămândă, devoratoare, care-i curgea prin vene stimulându-i fiecare 
nerv. Îi simţea trupul lui Genot, îi cunoștea contururile: o masă moale de 
celule vulnerabile, la mâna ei. 


Ca prin vis, simți că membrii Consiliului de Securitate se foiau jenaţi 
pe locurile lor dispuse în semicerc. Martin stătea picior peste picior, 
uitându-se în podea. Vallee se întorsese cu totul și se uita la vatra stinsă. 
Numai Ducarte îl urmărea pe Genot, cu aceeași expresie în priviri pe care o 
avea Și în rarele ocazii în care Regina îi permitea să studieze în laboratorul 
ei: vivace Și interesat, curios să vadă ce urma. 

Genot începu să urle. 

Își desprinse cu greu privirea din ochii ei, dar Regina îl domina acum 
Și îl apăsa din ce în ce mai tare, simțind că-i arde pielea în cuptorul minții 
ei, ca o țesătură groasă, dar maleabilă, de carne. Trupul i se înnegri în fața 
ei, pielea se carboniză Și deveni fragilă până când Regina știu că-l putea 
întoarce pe dos Și jupui ca pe un porc pus la frigare. 

Ofițerii nu puteau ignora spectacolul; chiar Și cei care încercaseră să se 
uite în altă parte acum se holbau la Genot, transfigurat, ale cărui urlete își 
făceau încă simțit ecoul răsfrânt din pereții sălii de audienţe. Regina 
continuă să-i tortureze simțurile bărbatului din faţa ei, iar Genot căzu la 
pământ, tipetele i se stinseră și nu mai fu în stare să scoată decât un gâlgâit 
abia perceptibil. Inima era cel mai ușor de distrus: un perete gros de mușchi 
pe care Regina îl sfâșie de parcă ar fi fost făcut din hârtie, înlănţuindu-l cu 
flăcări Și apoi rupându-l în bucăți. Regina simţi momentul morţii lui Genot, 
legătura dintre ei desfăcându-se brusc în mintea ei. 

Se întoarse înspre ceilalți, căutând gâlceavă. Focul din ea era acum 
nesățios, greu de ţinut în frâu; râvnea la altă victimă. Dar niciunul dintre ei 
nu-i susținea privirea. Forma carbonizată, cu vagi contururi umane, 
rămăsese la podea. 

Cineva îȘi limpezi glasul în spatele ei. Regina se răsuci încântată, dar 
nu era decât Beryll care, cu o figură lipsită de orice expresie, îi întindea un 
plic. Regina se strădui să liniștească acel ceva din interiorul ei, dar fiara nu 
voia să renunțe cu una cu două. Se văzu nevoită s-o împingă în jos ca Și 
când ar fi vrut să înăbușe un foc, s-o calce în picioare și s-o izbească până 
devenea cenușă. Pe măsură ce pulsul îi reveni la normal, simţea deopotrivă 
ușurare Și regret. Rareori făcea uz de acest dar deosebit, conștientă că 
repetarea unei situaţii de acest fel îi va micșora impactul asupra celorlalți, 
dar sentimentul era minunat — să lase pur Și simplu furia să i se dezlănțuie. 
Mai avea atât de puţine ocazii s-o facă. 


Luă plicul de la Beryll, băgând de seamă că fusese deja deschis și citi 
misiva, neliniștea sporindu-i cu fiecare cuvânt. Toată satisfacția ultimelor 
minute 1 se evaporase de-acum Și dintr-odată 1 se făcu frică. 

— Te duci înapoi în nord, Martin. Cazarma principală din Cite Marche 
a fost distrusă de un incendiu. 

— Ce fel de incendiu, Maiestate? 

— Nu se știe. 

— Câţi morti? 

— Cincizeci Și Șase până acum. Probabil mulţi sunt îngropaţi sub 
ruine. Cineva a baricadat ușile pe dinafară. 

Comandanții se uitară uimiţi unul la altul, fără să scoată un cuvânt. 

— Puteți pleca cu toții, mai puțin Ducarte. Duceţi-vă să vă ocupați de 
mizeria asta Și să-mi aduceţi capetele celor vinovați. 

Martin interveni cu un tremur evident în glas. 

— Armata are nevoie de un nou comandant, Maiestate. 

— Sunteţi liberi. 

Săriră de la locurile lor. Toţi se ţinură la distanţă de trupul carbonizat 
al lui Genot și Regina se abținu să nu le arunce un rânjet dispreţuitor. Cel 
puțin așa, trupa se va abţine o vreme să mai ridice pretenții nesătule sau să 
se adune pe ascuns. 

— Să-l iau de-aici, Maiestate? întrebă Beryll, arătând cu capul spre 
cadavru. 

— După ce ne terminăm treburile. 

Beryl îi conduse pe soldați la ușă, închizând ușile duble de stejar în 
urma sa. Rămaseră numai Regina și Ducarte. 

— EFi bine, Benin, Știi ce vreau de la dumneata. 

— Credeam că vrei să mă duc la Cite Marche, Maiestate. O cazarmă 
nu se face scrum fără ajutor din interior. Aici e o conspirație la mijloc. 

— Ce ştii despre acest Levieux? 

— Am auzit numele de câteva ori în timpul interogatoriului. Se pare că 
nimeni nu Ştie cum arată sau câţi ani are, ceea ce este semn rău; oricine-o 
fi, nenorocitul ăsta este prudent Și, totodată, viclean. Tacticile teroriste la 
care am asistat în ultima perioadă sunt noi, bine planificate și menite să 
provoace daune cât mai mari. Avem probleme grave de securitate, 
Maiestate. 


— Grave, încuviinţă ea fără tragere de inimă. Știu că ești cel mai în 
măsură să le rezolvi, Benin. Dar nu pot să pun în fruntea armatei pe 
niciunul dintre ei — Și arătă cu mâna spre ușă. N-am mai avut un război de 
mult Și niciunul nu are destulă experienţă. Îl putem trimite pe adjunctul 
dumitale să se ocupe de Cite Marche cât lpsești; pare capabil să-l ajute pe 
Martin. Pentru că de dumneata am nevoie la graniță. 

— Sunt puțin cam bătrân să mai plec pe front, Maiestate. Iar slujba de 
acum a ajuns să-mi placă. 

Regina oftă. 

— Ce vrei, Benin? 

— Zece la sută din pradă. 

— S-a făcut. 

— Nu s-a făcut. Ducarte zâmbi, un zâmbet de vulpe, ce se prelinse ca 
gheaţa pe spatele Reginei. Și să fiu primul care alege dintre copiii veniți din 
Cadare și Callae. Nu mai sunt destui de când s-a oprit transportul din Tear 
Și în ultima vreme am pierdut în faţa lui Madame Arnaud; a făcut un fel de 
înţelegere pe sub mână cu Biroul pentru Licitaţii. 

Regina încuviință cu un gest lent din cap, privind în podea, ignorând 
gustul amar ce 1 se ridica pe gât. 

— Îi vei avea. 

— Atunci batem palma. Instrucţiuni speciale? 

— Scoate-i pe cei din Tear din regiunea dealurilor și împinge-i în 
Almont. Nu putem trece graniţa prin altă parte. 

— De ce să nu-i flancăm pur Și simplu? Să ne ducem mai departe spre 
nord, spre Fairwitch? 

— Nu, răspunse Regina ferm. Nu vreau să ajungă armata la mai puţin 
de o sută de mile de Fairwitch. Staţi departe. 

Bărbatul ridică din umeri. 

— Dumneata Știi mai bine, Maiestate. Lasă-mi câteva zile să pun aici 
niște lucruri cap la cap Și trimite-l pe Vallee la graniță să-i anunţe că voi 
veni. Nu vreau să am de rezolvat probleme de ierarhie când ajung acolo — 
Ducarte își azvârli pelerina pe umeri. Că veni vorba, mă sâcâie un lucru 
legat de liderul acesta al rebelilor, Levieux. 

— Anume? 

— Accentul, Maiestate. Mi-au spus mai mulți prizonieri, îl ascunde 
bine, dar pronunția omului îl trădează că nu este din Mort. Vine din Tear. 


— De ce s-ar ocupa cineva din Tear să provoace o rebeliune la Cite 
Marche? 

— Aș putea să aflu pentru dumneata, Maiestate... dar nu, eu mă duc 
pe frontul de vest. 

Regina vru să zică ceva ca să-l pună la punct, dar renunţă, iar el ieși 
din încăpere într-o învolburare de aer rece și pelerină neagră. Și totuși, 
această ieșire furtunoasă Și lipsită de respect era reconfortantă. Ducarte va 
găsi o cale să disloce armata din Tear dintre Dealurile Mărginașe; era un 
strateg neîntrecut. Era comandantul de care avea nevoie acum, dar după 
plecarea lui, aproape imediat o cuprinse din nou neliniștea. De ce o 
împiedicase creatura întunecată, încă o dată, să treacă la invazie? O proteja 
pe fată? O suspiciune neplăcută îi trecu prin minte: poate că fiinţa neagră o 
aprecia pe fată. Poate că o aprecia la fel cum o apreciase și pe Regina 
însăși cândva. Cu ajutorul fiinţei întunecate ajunsese să domine, dar știuse 
întotdeauna că acest ajutor nu venea pe gratis; drept răsplată, trebuia să 
găsească un mijloc de a elibera creatura din Fairwitch, unde era îngrădită. 
Numai că ajunsese la limita propriei puteri, cel puţin până reușea să pună 
mâna pe safirele din Tear. Dacă fiinţa întunecată nu mai avea nevoie de ea, 
atunci ei nu-i mai rămânea nicio pârghie, niciun avantaj. Făcând în minte o 
socoteală, Regina își dădu seama că avea probleme. Armata din Mort fusese 
umilită pe Platou. Creatura neagră se mișca în afara perimetrului în care 
fusese îngrădită. Rebelii din Cite Marche își găsiseră un lider, unul Șiret, 
din Tear fără chip. Mintea Reginei se frământa cu toate aceste noi probleme, 
mușcând de mai multe ori din fiecare dintre ele așa cum ai mușca dintr-un 
abces, savurând durerea, dar fără să găsești soluții. 

Sclava Emily se ridică din poziţia ghemuită în care stătuse după colț, 
pe coridorul ce ducea spre casa scării. Venise la Demesne cu transportul din 
octombrie, dar nu trecuse niciodată prin procedeul de licitaţie. Doi bărbaţi, 
foarte politicoși amândoi, o aleseseră direct din cușcă, o dezbrăcaseră ȘI o 
cercetaseră temeinic — de păduchi sau de vreo diformitate, presupusese 
Emily — înainte de-a o urca într-o căruţă alături de mai mulți sclavi, bărbaţi 
Și femei, trimiși toți la Palat. Emily era o femeie înaltă, frumușică, dar cu 
mușchi puternici, exact așa cum îi plăcea Reginei Roșii să fie sclavele sale. 
De aceea fusese aleasă. Emily simţea lipsa părinților, a fraţilor Și surorilor, 
îi era dor de ei în fiecare zi... dar dorul pălea în fața faptului că niciunul 
dintre ei nu avea să mai sufere de foame de-acum înainte. După ce privi 


repede într-o parte și în cealaltă, Emily înaintă fără zgomot pe coridor, 
purtând o mască a ignoranței pe figură, pentru eventualitatea în care ar fi 
întâlnit pe cineva, în acest răstimp compunând deja în minte un mesaj 
pentru Buzduganu. 


— Regină Glynn. 

Kelsea scăpă condeiul din mână, speriată. Azi era singură în bibliotecă, 
o ocazie rară. Părintele Tyler ar fi trebuit să fie aici, dar îi trimisese un 
mesaj cerându-și scuze: o boală neașteptată. Pen era lângă ea, desigur, dar 
Pen n-o deranja pe Kelsea din singurătatea ei și oricum el ațipise pe 
canapeaua de alături, în timp ce Kelsea își vedea de treabă. Dacă ar fi intrat 
Buzduganu, i-ar fi făcut un mare tărăboi lui Pen pentru că aţipise, dar 
Kelsea era bucuroasă să-l lase să doarmă. De această dată, când vocea 
firavă, gângăvită vorbi din nou, Pen sări în sus. 

— Te duci la moarte, Regină Glynn. 

Kelsea se întoarse Și o văzu în faţa ei pe fiica cea mică a lui Andalie. 
Copila era micuță, un spiriduș, s-ar putea spune, cu oase fine, la fel ca 
Andalie, cu un păr negru crescut ca o cască în jurul capului. Kelsea ezită; 
nu prea Știa cum să se comporte cu copiii. Părea că cel mai bine era să 
vorbească cu ei ca ȘI cu un mic adult. Apoi văzu că ochii fetei, cenușii că ai 
mamei ei, priveau în depărtare, către nimic anume. Faţa ei, rumenă de 
obicei — toţi copiii lui Andalie moșteniseră tenul tatălui, se pare — era acum 
palidă, scăldată de torţe într-o luminescenţă lăptoasă. Fetiţa nu era mai 
înaltă decât masa de lucru a lui Kelsea, un pic mai mare decât un copilaș, 
dar Kelsea simți imboldul de a se trage înapoi. 

— Te văd, Regină Glynn, murmură Glee. Te văd ducându-te la moarte. 

Kelsea se uită întrebător la Pen. Glee ar fi trebuit să stea în permanență 
lângă Andalie sau lângă Marguerite, dar până și Kelsea era la curent cu 
faptul că fetiţa aceasta deosebită vedea strigoi. Buzduganu spunea că era 
somnambulă și de mai multe ori Glee fusese găsită hoinărind prin Aripa 
Reginei, în locuri neașteptate, chiar și prin încăperi care ar fi trebuit să 
rămână încuiate. Totuși Buzduganu nu pomenise nimic despre ceea ce 
vedea Kelsea acum. Fetiţa nu umbla în somn, căci avea ochii deschiși Și 
privirea fixă. Părea că nu știa unde se află. 

Kelsea se ridică de la birou. 

— Glee, mă auzi? 


— Nu pune mâna pe ea, Domniţă, o avertiză Pen. 

— De ce nu? 

— Este în transă, așa cum ai fost Și dumneata săptămâna trecută. 
Andalie ne-a spus atunci să nu te atingem Și să nu te deranjăm. Cred că n-ar 
trebui s-o atingem pe fată. 

— Regina de pică, șopti Glee lugubru, privind direct prin Kelsea spre 
peretele din spate. Traversează. Mâna moartă adună tot, dar este goală. 

Mâna moartă. Kelsea se opri asupra cuvintelor, pentru că „mână 
moartă” se traducea aproximativ în limba din Mortmesne. Câțiva membri ai 
gărzii, Și mai ales Coryn, se apucaseră să o consulte pe Andalie pentru un 
sfat în situații controversate, despre sănătate sau despre vreme ori despre 
femei. Dacă Andalie le răspundea sau nu era cu totul altă problemă; nu lua 
în seamă întrebările pe care le considera mai prejos de demnitatea ei Și 
respingea categoric toate încercările ingenioase ale lui Arliss de a obține 
informaţii despre competițiile pentru care se făceau pariuri. Andalie avea 
darul clarviziunii, era cert, dar iată ceva la care Kelsea nu se gândise: că și 
copiii ei ar fi putut să-l aibă. Glee înaintă până ajunse la mai puţin de o 
jumătate de metru distanţă și Kelsea întinse mâna, ca s-o împiedice să dea 
peste ea. 

— N-o atinge, Maiestate, spuse Andalie care intrase în bibliotecă fără 
să facă nici cel mai mic zgomot, la fel ca fiica ei. Lăsaţi-o în pace, vă rog. 
Mă ocup eu. 

Kelsea se dădu înapoi. Andalie se lăsă în genunchi în fața fiicei ei, 
vorbind blând, și Kelsea, care presupusese întotdeauna că Andalie își iubea 
cu ardoare toţi copiii la fel, înţelese deodată că greșise. Andalie avea într- 
adevăr un copil preferat; se citea limpede pe chipul ei, în brațele ei, în tonul 
blând al vocii. 

— Te afli într-un loc întunecat, păpușa mea, murmură Andalie cu 
blândeţe. Și trebuie să ieși de-acolo. Poţi veni cu mine. 

— Pot veni cu tine, Maman, repetă Glee cu gângăvitul ei de copil. 

— Vino după vocea mea, păpușă. Vezi lumina Și apoi te poți trezi. 

Glee mai rămase câteva momente cu privirea fixă. Apoi clipi Și se uită 
cu ochi mari în sus, la mama ei. 

— Maman? 

— Așa, păpușa mamei. Bine ai venit înapoi. 


Glee se cuibări în braţele mamei sale. Andalie se așeză pe una dintre 
sofale Și începu să legene fetiţa, care era pe punctul de a adormi. 

— Pen, lasă-ne singure Și ai grijă să nu ne deranjeze nimeni. 

Pen ieși închizând ușa după el. 

— Îmi cer iertare, Maiestate, murmură Andalie. Mica mea Glee nu 
seamănă cu ceilalți copii ai mei. Acum sunt cu ochii pe ea și în clipa 
următoare a dispărut. 

Kelsea nu spuse nimic o vreme. 

— Are darul clarviziunii ca Și tine, Andalie? 

— Da. Este prea mică ca să-l poată controla. Am încercat s-o învăţ, dar 
e greu să-mi fac timp să stau numai cu ea, fără să-i fac pe ceilalți geloși. 
Glee nu poate face încă diferenţa între ceea ce s-ar cuveni să spună Și ceea 
ce ar trebui să ţină pentru ea. 

— Sunt convinsă că va învăţa. 

— Așa va face, dar cu cât mai repede, cu atât mai bine. Un copil ca 
Glee poate fi un trofeu valoros. 

— Din partea mea este în siguranță, Andalie. 

— Nu mă refer la dumneata, Maiestate, spuse Andalie și o legănă mai 
departe pe fiica sa, gânditoare. Chiar înainte de a fi luată Glee pentru 
transport, tatăl ei începuse deja să pună la cale o modalitate de-a o folosi. 
Nu mărturisise mai mult decât că avea de gând s-o târască la luptele de 
câini în folosul lui, dar eu am înţeles că se gândea c-ar putea s-o vândă. E 
posibil să le fi vorbit Și altora despre Glee. 

— Înţeleg, spuse Kelsea și, ca de obicei, trebui să-și rețină 
curiozitatea morbidă în legătură cu căsnicia lui Andalie. Și pentru dumneata 
a fost la fel de greu, în copilărie? 

— Și mai greu, Domniţă, pentru că eu nu am avut pe nimeni să mă 
îndrume. Mama m-a dat spre adopție când abia mă născusem. 

Ca pe mine, se gândi Kelsea surprinsă. Andalie Și copiii ei erau atât de 
apropiați, încât Kelsea nu și-ar fi putut închipui decât că Andalie fusese 
crescută într-o familie extrem de unită. 

— O bună bucată de vreme, părinții mei vitregi au crezut că eram pur 
Și simplu nebună. Lucrurile acestea sunt tratate cu multă suspiciune în 
Mortmesne. 

— În ciuda Reginei Roșii? 


— Poate că tocmai din cauza ei, Domniţă. Cei din Mort sunt înclinați 
către Știință. Nu le place deloc ceea ce este în stare să facă Regina, într- 
adevăr, dar ea este prea puternică pentru ca poporul s-o urască propriu-zis. 
Oamenii obișnuiți din Mort învaţă de timpuriu să ascundă asemenea daruri. 

— Lazarus zice că laboratoarele Reginei Roșii cercetează darul 
clarviziunii, dar este numai un zvon de la Palat. Vor să afle dacă se 
moștenește prin naștere. 

Andalie zâmbi, cu o expresie ușor amuzată. 

— Ascultă-mă ce-ţi spun, Domniţă, se transmite. Mama mea a fost una 
dintre cele mai puternice clarvăzătoare din vremea noastră. Darul meu este 
doar o umbră a capacităţilor ei. Și mi-e tare teamă, Maiestate, că Glee a 
moștenit mai mult de la mama decât de la mine. De aceea lumea asta va fi 
foarte periculoasă pentru ea. 

— În ce fel? 

Andalie o cântări o clipă, gânditoare. 

— Putem avea încredere una în alta, Domniţă, nu-i așa? 

— Eu ţi-am dat în grijă viaţa mea, Andalie. 

— Atunci o să-ţi spun o poveste. Nu pot fi sigură de întregul adevăr, se 
înţelege, pentru că o parte din această poveste e o legendă din Mort, dar 
este plină de învăţăminte oricum. Există o femeie, o nevastă de rând care 
trăiește la marginea Pădurii Evanoui. În viaţa ei nu se întâmplă nimic ieșit 
din comun. S-a plictisit de bărbatul ei, miner. Nu-i place să se îngrijească de 
casă. Nu are cu ce să-și ocupe mintea, până într-o zi, când vine în sat un 
prezicător. E chipeș prezicătorul Și știe o mulțime de șmecherii de budoar: 
ghicește în palmă, face vrăji, are cu el chiar și un vechi glob de cristal. 
Șmecheriile lui sunt eficiente și omului nu-i sunt străine nevestele plictisite 
de prin târguri. Femeia este fermecată, iar acest lucru o împinge la prostii. 
Nouă luni mai târziu, prezicătorul este departe de mult, dar vine pe lume un 
copil, un copil cum nu se poate mai deosebit de ceilalți prunci ai femeii. 
Copilul poate prevedea starea vremii, știe când se apropie oaspeţii de sat. 
Posedă informații utile unei comunități, desigur, numai că darurile copilului 
merg Și mai departe. Fata poate vedea nu numai viitorul, ci Și trecutul Și 
prezentul, adevărul lucrurilor. Ştie când spune cineva o minciună. Este un 
câștig pentru micul sat de mineri, iar satul prosperă, mult mai mult decât 
alții din aceeași zonă a ţării. Cu toate acestea, sătenii sunt cum nu se poate 
mai proști. Vorbesc despre copilă fără să se ferească. O laudă până la cer. 


Se fălesc cu ea la Cite Marche, fără să se gândească la faptul că ţara are 
acum o regină nouă, o regină convinsă că i se cuvine tot ce-i cade în mână. 
Iar într-o zi se produce inevitabilul, în sat vin soldați ca s-o ia pe fată. Vezi, 
ea este o marfă, la fel de valoroasă precum un asasin sau un spion. Poate 
chiar mai valoroasă, pentru că darurile ei nu fac decât să sporească odată cu 
adolescenţa. Deși trăiește la Demesne o viaţă aurită, este prizonieră, menită 
să stea de-a dreapta Reginei până la moarte. 

Vechea clarvăzătoare a Reginei Roșii, se gândește Kelsea. Moartă 
acum. Carlin povestise despre ea de mai multe ori. Cum o chema? 

— Şi totuși, în ciuda acestor lucruri, femeia nu este întru totul servilă. 
Are Și o viață secretă, înţelegi, Și este atât de deșteaptă, de înzestrată, încât 
reușește să ascundă această viaţă, chiar și de Regina din Mortmesne, care 
are cel mai temut aparat de supraveghere după cel din fostele State Unite. 
Clarvăzătoarea cunoaște un bărbat, face un copil. Dar știe că acel copil nu 
va fi niciodată în siguranță. Stăpâna ei, Regina, este preocupată de ereditate. 
Chiar dacă copilul nu ar avea niciun fel de dar, tot Și-ar petrece viaţa într-un 
laborator, supus unor orori. De aceea, clarvăzătoarea scoate fetița nou- 
născută din Palat, pe ascuns. O încredinţează unor oameni de treabă, așa 
crede ea, că sunt oameni buni. Locuiesc la Jardins, unul din cele mai sărace 
cartiere din Demesne. Întotdeauna Și-au dorit un copil. Micuța va fi în 
siguranţă la ei. Și totuși, în această privință, clarviziunea mamei a dat greș. 
Copila dovedește și ea darurile mamei, sporadic și inconsecvent, da, dar 
prezente. Şi ea poate prezice viitorul, poate înţelege prezentul. Uneori poate 
să vadă și gândurile oamenilor, limpezi ca și când ar fi ale ei. Un asemenea 
copil va avea întotdeauna o valoare periculoasă. Când părinții adoptivi se 
umplu de datorii Și au nevoie urgent de bani ca să nu piardă tot ce au 
agonisit, o vând unui om din vecini, un om care a râvnit întotdeauna la 
copilă. Nu pentru motivele obișnuite, se înțelege. Este negustor Și are 
nevoie de clarviziunea ei pentru afaceri. Este o unealtă pentru el, iar când 
fata nu-și face datoria, este bătută. 

Kelsea înghiți cu greu. 

— Cum ai scăpat? 

— Am făcut Și eu o mare greșeală, Domniţă. Era un băiat, un sclav 
din Tear ai cărui stăpâni locuiau în casa învecinată. Era prost, dar insistent. 
A început să vină pe la mine când aveam zece ani și nu accepta să fie 
refuzat. Mi-a povestit despre Tear, mi-a spus că puteam fugi ȘI trăi aici în 


libertate. Nu mă interesa băiatul, dar când aveam cincisprezece ani, 
proprietarul meu a dat de greu și nu pregeta să scoată pe piaţă darurile mele 
naturale. Punea la cale să mă vândă într-un lupanar. 

— Dar ăsta nu €...? 

Andalie încuviințtă. 

— În limba Tear Maiestate, un bordel. Pusă în faţa unei astfel de 
situaţii, m-am dus la băiatul din Tear. Îl credeam inofensiv. 

Andalie se uită la fetița din braţe, care adormise buștean și respira 
regulat. 

— Întotdeauna capacitatea mea de clarviziune pare să mă lase când 
este mai important să funcționeze. Borwen m-a siluit în prima noapte după 
ce am ieșit din Demesne Și în fiecare noapte după aceea. Mergeam pe jos Și 
nu puteam să fug de el. Până am ajuns în Iearling, știam deja că eram 
însărcinată. Nu cunoșteam limba, dar chiar dacă aș fi știut-o, Borwen mă 
înșelase cu privire la natura vieţii bune de aici. Cu toate grozăviile sale, 
Mortmesne măcar îi îngăduie unei femei competente să-și câștige existenţa 
fără să se întindă pe spate; multe femei din Mort sunt mineri sau artizani. 
Mi-am dat rapid seama că în Tearling nu existau asemenea opţiuni. Borwen 
e puternic; a găsit repede de lucru. Dar eu nu puteam găsi nimic, Maiestate. 

Andalie vorbea tot mai tare și Kelsea își dădu seama, îngrozită, că 
Andalie încerca să se justifice, să alunge o condamnare inevitabilă. 

— Nimeni nu poate lua decizii corecte la cincisprezece ani, Andalie. 
Eu, chiar Și acum, cu greu pot lua cele mai bune decizii pentru propria-mi 
viaţă. 

— Poate, Maiestate, dar, dacă aș fi știut că și copiii mei vor plăti 
pentru greșelile mele, m-aș fi dus bucuroasă la lupanar. Am știut că 
Borwen era o brută, dar nu mi-am dat seama exact în ce măsură decât atunci 
când Aisa a făcut cinci ani. Am încercat să-i trimit departe pe Aisa și pe 
Wen, dar nu aveam prieteni care să-i pună la adăpost. Așa să-mi ajute 
Cerul, am apelat și la preotul nostru, să văd dacă-i putea primi în loc de 
zeciuială. Dar preotul i-a spus lui Borwen ce aveam de gând. În cele din 
urmă am încercat să fug, dar e greu să dispari cu copiii, Și eram mereu 
însărcinată. Borwen mă găsea de fiecare dată Și, dacă refuzam să mă întorc 
acasă, îmi lua unul dintre copii, în cele din urmă, mi s-a părut mai bine să-i 
ţin cu mine; măcar puteam să-i ajut, să-i feresc într-un fel. 


— Mi se pare o decizie înţeleaptă, se hazardă Kelsea, nefiind sigură că 
era adevărat. 

Ceea ce auzea acum depășea cu mult propria-i experienţă, încât nu-și 
imagina ce ar fi făcut ea într-o astfel de situație. Mintea îi zbură înapoi, la 
femeia dinaintea Trecerii, Lily Mayhew. Lily ar fi vrut să fugă, dar, ca 
femeie, nu avea unde să se ducă în siguranță. Trecerea avusese loc cu mai 
bine de trei sute de ani în urmă, dar lumea aceea părea dintr-odată foarte 
apropiată, separată doar de un văl subţire de timp. 

Doamne, Dumnezeule, se gândi Kelsea întristată, chiar nu suntem cu 
nimic mai buni? 

— Poate că a fost decizia înțeleaptă, Domniţă, dar copiii mei au 
suferit, Și încă rău de tot. Băieţii luau bătaie, fetele o încasau Și mai rău. 
Bărbatul meu nu e prea deștept, dar prostia îl face cu atât mai periculos. Nu 
s-a întrebat niciodată dacă avea dreptul să facă ce făcea. Nu e suficient de 
inteligent pentru a-și pune asemenea întrebări. Aceasta cred eu că e cea mai 
mare dintre relele de pe lumea asta, Maiestate: cei care simt că au dreptul la 
orice-și doresc, la orice pot să apuce. Oamenii de acest fel nu se întreabă 
niciodată dacă li se cuvine. Nu pun preț pe nimic, în afara propriei 
persoane. 

— Sigur că asta ţine parţial și de educaţie, obiectă Kelsea. Și o astfel 
de atitudine poate fi eradicată. 

— Poate, Domniţă. Dar eu cred că Borwen așa s-a născut, spuse 
Andalie și se uită la Glee, care dormea adânc, cu gura rotunjită ca un cerc. 
Știu ce a moștenit fata mea de la mine. Dar mă tem mereu pentru ce-or fi 
luat ceilalți de la tatăl lor. Nu sunt sigură dacă temperamentul Aisei vine din 
sângele lui Borwen sau din felul brutal în care a fost tratată. Băieţii au ȘI ei 
problemele lor. 

Kelsea își mușcă buzele, apoi se aventură să zică: 

— Lazarus îmi spune că Aisa este foarte îndemânatică, în special în 
mânuirea pumnalului. Lui Venner îi place s-o învețe, cu siguranţă mai mult 
decât a făcut cu mine. 

Andalie făcu o grimasă. 

— Nu este ce mi-aș fi dorit pentru ea, Maiestate, să lupte. Dar acum 
îmi dau seama că problemele ei sunt dincolo de ce pot eu să repar. Apreciez 
faptul că i-ai dat această șansă; poate va fi o cale de a-și mai domoli mânia. 

— Nu-mi mulţumi mie; ideea a fost a lui Lazarus. 


— Aha. 

Andalie închise gura Și o întreagă conversaţie, în acest fel. Cu greu ar 
fi putut fi aliați, Andalie și Buzduganu, care nu aprobau niciodată nimic 
unul la celălalt. Kelsea se gândi să spună altceva, dar următoarea remarcă a 
lui Andalie păru în mod deliberat neașteptată, menită să pună capăt 
subiectului de până atunci, ca Și când ar fi închis zgomotos o carte. 

— Poate că viziunile lui Glee nu sunt încă foarte limpezi, Domniţă, 
dar te-aș sfătui să ţii seamă de ele. 

— În ce fel? 

— Problema cu Mort te frământă, Domniţă. Nu dormi bine. Ai slăbit 
îngrijorător de mult. 

Deci și Andalie și-a dat seama. Kelsea nu știu dacă să se simtă 
uȘurată sau nu. 

— M-am gândit Și eu la acest lucru. Nu văd nicio soluţie; armata din 
Mort este prea puternică. Dar Glee și cu mine vedem un element comun în 
viitor. O mână ține ambele giuvaieruri care-ţi aparțin, dar mâna este în 
același timp goală. Un bărbat înșelător, a cărui figură ascunde o 
monstruozitate. O carte de joc: regina de pică. O prăpastie sub picioarele 
dumitale. 

— Și ce înseamnă toate astea? 

— N-aș putea spune, Domniţă. 

— Atunci, nu știu la ce-mi folosește. 

— De multe ori la absolut nimic, Maiestate. E o greșeală pe care multă 
lume o face, să ai prea multă încredere în aceste viziuni. Dar eu te rog să ţii 
minte aceste vorbe, poate se vor dovedi folositoare când te aștepți mai 
putin, îţi spun din experiență. 

Kelsea cântări fiecare din elementele descrise în parte. Regina de pică. 
O dată pe săptămână Kelsea juca pocher cu cinci dintre străjerii ei Și 
cunoștea bine regina de pică: o femeie înaltă, mândră, cu o armă în fiecare 
mână. Și ce era cu asta? Un singur semn dintre cele dezvăluite de Andalie 
părea a avea o semnificaţie: bărbatul înșelător. Acela putea fi cu ușurință 
Spectrul, dar, în pofida a tot ce știa despre el, Kelsea nu credea că era un 
monstru. Instinctele o înșelaseră de mai multe ori de când preluase tronul, 
dar refuza să creadă că o puteau păcăli chiar atât de rău. Spectrul avea 
scopurile lui, desigur, dar nu depunea niciun efort să le ascundă. Kelsea 
făcuse la fel. 


— Fii cu băgare de seamă, Maiestate, îi atrase atenția Andalie. ÎI 
cunosc pe vagabondul cu părul roșu. Dar eu vorbesc de altcineva. Ăsta este 
frumos precum păcatul, dar sub aparenţă este o grozăvie Și odată cu el vine 
suferinţa. Să te ferești. 

Kelsea încuviință, deși nu era sigură cât credea din toate aceste lucruri. 
Se uită la fetiţa adormită în braţele lui Andalie și simți din nou povara 
responsabilități pe umeri. Atâtea vieţi de care trebuia să aibă grijă în 
fiecare zi Și, ca un corolar deasupra tuturor, uriașul coșmar al armatei din 
Mort, la orizont. Era o responsabilitate copleșitoare, dar era a ei; chiar Și în 
momentele de mare autocompătimire, Kelsea recunoștea că fusese 
pregătită. De-ar fi știut ce o aștepta în acea după-amiază târzie, când 
străjerii veniseră călare la căsuţă, tot ar fi acceptat, iar acum avea o povară 
de dus, tot drumul, până la capăt. 

Care capăt? 

Kelsea nu putea spune, totuși una dintre imaginile descrise de Andalie 
îi rămase în minte, stricându-i restul după-amiezii: regina de pică. 


— Domnule! 

Hall ridică privirea, speriat. Lama îi alunecă din mână crestându-i 
obrazul Și făcându-l să Șuiere nemulţumit. 

— Ce este, Blaser? 

— S-au întors iscoadele, domnule. Avem o problemă. 

Hall oftă și-și șterse spuma de pe faţă, zâmbind ironic. În ultima 
vreme, se părea că ori de câte ori intenţiona să se bărbierească, apărea o 
problemă. Aruncând prosopul într-un colţ al cortului, își luă luneta de pe 
noptiera de lângă patul de campanie Și ieși afară. 

— Ce este? 

— Cinci oameni au ieșit călare pe la vest de Verinne, domnule. Am 
crezut că erau soli, dar i-am urmărit totuși. 

— Și? 

— Lew este aproape sigur acum, domnule. E Ducarte. 

Hall simti că i se strânge stomacul. Vestea nu era cu totul neașteptată, 
dar era totuși proastă: Benin Măcelarul. Hall ar fi preferat să aibă de-a face 
cu Genot, dar Genot nu mai fusese văzut prin tabără de la atac. Ori era mort 
ori fugise ȘI nu aveau să mai aibă parte de victorii ușoare. Blaser era și el 
neliniștit, așa că Hall se forţă să zâmbească și îl bătu pe umăr. 


— La ce distanţă? 

— La câteva ore. Cel mult. 

Hall își reglă luneta pe întinderea aglomerată a corturilor, din vale. 
Împreună cu oamenii se distrase din plin privind cum fugeau din tabără 
ostașii din Mort; șerpii cu clopoței erau ticăloși iscusiți; instinctul 
supraviețuirii nu le fusese deloc zdruncinat de brusca dislocare dintre rocile 
de pe deal și, după ce s-au hrănit bine, s-au băgat în pământ, găsindu-și 
cele mai bune ascunzători din tabără și dormind în timpul zilei. Noaptea 
tipetele continuau, un regim alimentar constant. Timp de două săptămâni 
Hall avusese plăcerea să vadă tabăra oștirii din Mort aprinzându-se noaptea 
precum pomul de Crăciun. Probabil că mare parte din rezerva de gaz fusese 
consumată. 

Dar alimentele Și gazul soseau permanent, un flux continuu de provizii 
dinspre sud-est Și, cu șerpi sau fără, tunurile rămâneau sub pază temeinică 
în mijlocul taberei. Fuseseră evaluate Și aruncate la gunoi zeci de planuri de 
capturare a acestora, iar Blaser Și maiorul Caftrey sfârșeau adesea prin a 
tipa unul la celălalt, până când Hall le ordona să înceteze. Erau semne pe 
care le înţelegea: în ciuda victoriei lor, moralul începea să scadă. 

Hall își focaliză luneta pe poalele dealului, acolo unde cei din Mort 
adunaseră cadavrele pe un rug uriaș. Rugul arsese o săptămână; chiar Și 
acum, fuioare de fum se mai ridicau încă la cer din rămășițele carbonizate. 
Mirosul fusese îngrozitor, de aceea Hall se văzu nevoit să schimbe 
santinelele de două ori mai des. Dar acum tabăra era complet eliberată de 
cadavre și soldații din Mort se rezemau de corturi stând de vorbă, fără 
cămăși, ca să se încălzească în razele soarelui de iunie. Trei grupuri 
separate de soldați stăteau aplecaţi peste mese, dând berea pe gât halbă 
după halbă, în timp ce jucau cărți. Hall văzu chiar și un soldat care făcea 
plajă pe coviltirul unei căruţe de aprovizionare. Erau încă excursioniști în 
vacanţă. Cei din Mort încercaseră mai multe asalturi la poalele dealului, dar 
fuseseră respinși de arcașii lui Hall de fiecare dată. În absenţa lui Genot sau 
a altui general, atacurile erau prost planificate și executate în dezordine. 
Hall îi vedea venind de la mai bine de un kilometru distanță, dar această 
situaţie n-avea să dureze. Întoarse luneta spre est și identifică ușor grupul: 
o mână de siluete înveșmântate în negru, înaintând lent și constant pe 
câmpie. Nu le distingea trăsăturile, dar nu avea motiv să se îndoiască de 
Lew, care era înzestrat cu lunetă proprie din naștere. Hall nu se bătuse 


niciodată el însuși cu Ducarte, dar aflase multe de la Bermond, ale cărui 
amintiri despre generalul din Mort făceau să-ţi îngheţe sângele în vene. 

— Ducarte va fi mai inventiv, remarcă Hall. Şi ne va da mai multă 
bătaie de cap. 

— Dacă vor încerca să ne atace pe flancuri, dinspre nord, nu le vom 
putea rezista, atrase atenția Blaser. Am avea de acoperit o zonă prea mare. 

— Nu ne vor ataca pe flancuri. 

— De unde știți, domnule? 

— Buzduganu are o sursă la Palat. Cei din Mort au ordin să evite 
munții Fairwitch, chiar Și la poale. Va fi aici sau nicăieri. 

Hall lăsă luneta. Îi transpirau palmele, dar nădăjdui că Blaser nu 
observase. 

— Pune oameni noi în copaci Și spune-le să nu-și îngăduie să le 
zboare ochii la altceva. Orice schimbare în linia de santinele a armatei din 
Mort să-mi fie raportată direct mie. 

Blaser plecă, fluierând încetișor și Hall se apucă din nou să se 
bărbierească, deși mâna nu-i era prea sigură de această dată; trase briciul în 
jos pe obraz Și simţi lama pătrunzându-i în piele. Hall nu avea familie; 
părinții îi muriseră cu ani în urmă, victime ale unei febre pe timp de iarnă, 
care bântuise prin toate satele de pe dealuri. Dar ceea ce-i aștepta acum pe 
locuitorii Ținutului Tearling era infinit mai rău, iar sosirea lui Ducarte nu 
făcea decât să întunece perspectiva și mai mult. La ultima invazie, potrivit 
lui Bermond, lui Ducarte îi plăcuse să arunce prizonierii din Tear în arcuri 
cu urși hămesiți. Nu exista milă pentru cei luaţi, nici măcar pentru răniți, ȘI 
o parte din Hall se întreba dacă Regina se gândise la această eventualitate 
atunci când încălcase tratatul și deschisese ușa larg. Regina le adusese toate 
acestea pe cap Și, o fracțiune de secundă, Hall o blestemă, pe ea, care ședea 
în siguranță pe tronul din Noua Londră. Era o povestire în Biblie, pe care 
Hall și-o aducea vag aminte din copilărie, ceva despre un om mic care se 
luptase cu un uriaș ȘI ieșise învingător... numai că cei din Mort făceau cât 
zece uriași. Chiar Și după victoria lui Hall din urmă cu două săptămâni, 
armata din Mort tot era de patru ori mai numeroasă, suficient cât să dezbine 
Și să zdrobească oastea din Tear din mai multe puncte de vedere. Regina nu 
se gândise la soldații ei, ci numai la principiu, iar principiul oferea prea 
puțină consolare oamenilor care aveau să moară. Hall se întreba dacă 
Regina putea să facă într-adevăr farmece, așa cum se zvonea, sau dacă era 


doar un basm pe care îl răspândise Buzduganu. Era greu să împaci 
zvonurile cu femeia care ședea pe tron, copilul-adult cu o căutătură de 
bufniță. Hall făcuse deja evaluarea lui de soldat — totul era pierdut — dar 
intuiţia nu asculta de logică, iar vitejia nu-i permitea să renunțe. 

Ea ar putea să ne salveze. Ar putea. 


Capitolul 4 
Probleme de conȘtiinȚĂ 


Fugiți, am încăput pe mâna lupului. 
— Giovani de Medici, la ascensiunea lui Rodrigo 
Borgia, PAPA ALEXANDRU VI 


Părintele Tyler ar fi trebuit să se simtă în largul său. Citea, stând în 
scaunul confortabil de la propriul birou, iar lectura avea de obicei un efect 
relaxant, reamintindu-i că mai exista și lumea de dincolo, o lume mai bună 
care părea aproape tangibilă. Astăzi era însă una dintre rarele zile în care 
lectura nu reușea să-l liniștească. Tyler parcurse aceleași două pagini de 
mai multe ori, dar în cele din urmă puse cartea jos și renunţă. Lumânarea 
de pe birou se înfășurase în picături de ceară prelinsă, uscată, pe care Tyler 
se apucă să le desprindă cu gesturi mecanice. Degetele i se mișcau fără a fi 
dirijate de creier, desprindeau și desprindeau, în timp ce el privea fix pe 
fereastră. 

Sfântul Părinte murise de două săptămâni, în ultima zi a lunii mai. Îi 
succedase cardinalul Anders, în urma unui conclav atât de scurt, încât 
cardinalii care sosiseră de la distanţe mai mari îl găsiseră deja instalat în 
jilțul Sfântului Părinte. Recunoscând o inteligenţă politică la fel de 
pătrunzătoare ca a sa, Sfântul Părinte îl desemnase pe cardinalul Anders 
drept succesor cu mai mulți ani în urmă ȘI totul se desfășurase ca la carte. 

Totuși lui Tyler îi era frică. 

Sfântul Părinte proaspăt ales se ocupase de o mulțime de lucruri de 
când preluase noul veșmânt. A dat afară pe loc cinci cardinali cunoscuţi 
pentru simpatiile lor reformiste, oameni care luaseră atitudine împotriva lui 
Anders în perioada cât acesta se aflase la vechiul post. Eparhule lor au fost 
atribuie fiilor unor nobili, în schimbul unei sume de peste o mie de lire 
fiecare. Noul Sfânt Părinte a mai angajat de asemenea încă șaisprezece noi 
contabili pentru Arvath, ridicând numărul total al acestora la patruzeci. O 
parte dintre contabilii cei noi nici măcar nu fuseseră hirotonisiți; alţii se 
îmbrăcau Și vorbeau de parcă Sfântul Părinte i-ar fi cules direct de pe 


străzile din Gut. Tyler Și frații săi nu aflaseră nimic sigur, dar concluzia era 
clară: urma să vină mai mulți bani. 

Apoi, mai era Și poziția lui Tyler însuși. Sfântul Părinte dinainte 
fusese prea ocupat să se lupte cu moartea pentru a-l mai supune pe Tyler la 
tot felul de corvezi, dar Tyler știa că nu avea să mai scape mult timp de- 
acum înainte de atenţiile Sfântului Părinte celui nou în privinţa curăţeniei. 
Duminica trecută, la Sinod, Tyler văzuse deja cum Sfântul Părinte îl căuta 
din priviri în multime. Anders aștepta informaţii despre Regina Kelsea, 
informaţii compromițătoare, iar Tyler nu-i dăduse nimic. Regina adoptase 
deja mai multe măsuri care prevesteau dificultăți pentru Biserică, începând 
cu interzicerea folosirii tinerilor sub vârsta majoratului ca ajutoare pentru 
clerici, în schimbul zeciuielii. Tyler, care lucrase el însuși ca ajutor în aceste 
condiţii, înțelegea cum stăteau lucrurile și care era problema, deși avusese 
totuși o copilărie frumoasă; nu toți preoții erau însă ca Părintele Alen. 
Acum parohiile se vedeau nevoite să angajeze ajutoare adevărate, ajutoare 
ale căror salarii urma să fie plătite din banii destinaţi oricum Trezoreriei 
Arvathului. 

Dar apoi a venit ceva Și mai rău: Regina a anunţat că scutirea Bisericii 
de plata impozitului pe proprietate avea să înceteze începând cu anul 
următor. Din luna ianuarie, Biserica trebuia să plătească impozit pentru 
toate posesiunile sale din cuprinsul Ținutului Tearling, inclusiv pentru 
premiul cel mare: miile de acri de teren agricol extrem de roditor din 
Almontul de Sus. Pentru Arvath, acest lucru echivala cu un cataclism 
financiar. Cu ajutorul trezorierului ei, un om spurcat la gură, dar fără doar și 
poate inteligent, Regina a luat-o înaintea protestelor Sfântului Părinte Și a 
decretat că proprietățile funciare private ale Coroanei nu vor fi nici ele 
scutite. Regina avea să plătească impozit pe proprietate la fel ca Biserica, 
iar banii erau destinaţi în exclusivitate lucrărilor publice și serviciilor 
sociale. 

Fără a urmări aplicarea lor, aceste decrete nu ar fi însemnat nimic. Dar 
din discuţiile surprinse la Citadelă, Tyler știa că Regina și Arliss 
începuseră, discret, să transforme mare parte din Biroul de Recensământ 
într-unul de stabilire și colectare a taxelor. Era o mișcare deşteaptă. 
Oamenii implicați în recensăminte erau deja implantaţi în toate satele din 
Tearling, ca să înregistreze populația; pentru ei nu ar fi fost un efort prea 
mare să înregistreze totodată Și veniturile. Ariene Thorne ar fi demascat 


furios o crimă abominabilă, dar Thorne era de negăsit, iar fără el 
recensământul devenea un animal mai domesticit. Aveau să fie suficienți 
slujbași ai Coroanei care să urmărească dacă Biserica Domnului preda până 
la ultimul bănuţ datorat. 

De dimineaţă, ordinul se răspândise ca argintul viu pe coridoarele de la 
etajul dormitoarelor: erau cu toții convocați în capelă la ora nouă seara. 
Nimeni nu Ştia despre ce era vorba, dar Sfântul Părinte voia să fie prezenți 
toţi, până la ultimul preot din Arvath. Asemenea adunare nu era ceva 
obișnuit pentru cardinalul Anders, care lucra întotdeauna din umbră, 
întâlnindu-se separat cu fiecare, astfel încât nimeni nu știa ce planuri avea. 
Tyler simţea profilându-se la orizont ceva teribil. Era ora opt Și jumătate. 

— Ştiu că știi, părinte. 

Tyler sări în picioare, doborând lumânarea. Se întoarse Și-l văzu pe 
Buzduganu, rezemat de perete, lângă bibliotecă. 

— Ştii că eu nu Știu să citesc. 

Tyler se holbă la el, fără grai, înspăimântat. Zilele trecute, când se 
amestecase în discuție cu Regina, fusese conștient că se aventurase pe 
nisipuri mișcătoare, dar nu-l băgase de seamă pe Buzduganu patrulând 
încoace Și încolo, ca peștele prins în undiţă. lar intervenția lui Tyler 
avusese efect, pentru că Regina uitase de bilet. Abia după aceea, când Tyler 
dăduse peste privirea lui Buzduganu, văzuse focul, iadul, crima. 

— Cum ai aflat? îl întrebă Buzduganu. 

— Am presupus. 

— Cui i-ai mai spus? 

— Nimănul. 

Buzduganu se îndreptă de spate și Tyler închise ochii, încercând să se 
roage. Buzduganu avea să-l ucidă și ultimul gând al lui Tyler, neobișnuit, fu 
acela că omul îi făcuse o onoare venind chiar el, în persoană. 

— Vreau să mă înveţi. 

Tyler deschise ochii mari. 

— Ce să te învăţ? 

— Să citesc. 

Tyler aruncă o privire spre ușa închisă a camerei. 

— Cum ai intrat aici? 

— Întotdeauna mai există încă o ușă. 


Până să apuce Tyler să cântărească această idee, Buzduganu se 
apropiase deja, ca o pisică, fără să zică nimic. Tyler se încordă, proptindu-se 
în spătarul scaunului, dar Buzduganu nu făcu decât să înșface celălalt scaun 
de lângă rafturi, pe care îl puse cu faţa la Tyler Și se așeză, cu o expresie 
implacabilă. 

— Mă înveți? 

Tyler se întrebă ce s-ar fi întâmplat dacă ar fi refuzat. Poate că 
Buzduganu nu venise cu intenţia de a-l ucide, dar situația se putea schimba 
în orice moment. Buzduganu intrase în rândurile gărzii Reginei Elyssa la 
vârsta de paisprezece ani, iar acum avea cel puțin patruzeci. Analfabetismul 
era greu de ascuns pentru oricine, dar pentru un străjer al Reginei trebuie să 
fi fost imposibil. Și totuși, Buzduganu reușise să se descurce cu acest 
handicap atâţia ani de zile. 

Tyler privi în jos Și văzu ceva extraordinar: mâna lui Buzduganu, 
rezemată pe braţul scaunului, tremura, o fluturare fină, aproape 
imperceptibilă. Oricât i s-ar fi părut de necrezut, Tyler înțelese că lui 
Buzduganu îi era frică. 

De mine? 

Bineînţeles că nu, prost bătrân ce ești. 

Atunci, de ce anume? 

După încă o clipă de gândire, își dădu seama. Buzduganu nu suporta 
să fie nevoit să ceară ajutor nimănui. Tyler se uită fix, minunându-se, la 
omul înspăimântător care se așezase în faţa lui — i-a trebuit, probabil, mult 
curaj să vină aici! — Şi, înainte să-și dea bine seama, cuvintele fuseseră 
rostite. 

— Te învăţ. 

— Perfect — Buzduganu se aplecă înainte, ca omul pus pe treabă. Să 
începem chiar acum. 

— Nu pot, îi răspunse Tyler ridicând mâinile a scuze, în timp ce 
Buzduganu se întunecă la chip. Trebuie să participăm cu toţii la o adunare 
în capelă, la ora nouă, a spus Și se uită la ceas. Era nouă fără un sfert. De 
fapt, chiar ar trebui să pornesc acum. 

— O adunare în legătură cu ce? 

— Nu știu. Sfântul Părinte solicită să fie prezenţi absolut toți preoții 
din Arvath. 

— Au mai fost multe adunări de acest fel? 


— Asta e singura. 

Buzduganu miji ochii. 

— Vino din nou mâine, imediat după cină. La Șapte. Putem începe 
atunci. 

Buzduganu înclină capul acceptând. 

— În ce capelă se ţine adunarea? În cea mare sau în capela privată a 
Sfântului Părinte? 

— În capela principală, răspunse Tyler, ridicând sprâncenele. Cunoști 
foarte bine Arvathul. 

— Bineînţeles că-l cunosc, răspunse Buzduganu Și în vocea lui se 
strecură o undă de dispreț. Am sarcina să fiu la curent cu pericolele care o 
ameninţă pe stăpâna mea. 

— Ce vrei să spui? 

Buzduganu se duse la cuierul de haine al lui Tyler și luă o robă. 

— Nu ești prost, Părinte. Papa și Regele nu dorm bine în același pat. 

Tyler se gândi la cei nou-numiţi la contabilitate, oameni mai apropiați 
de infractori decât de preoțimea de la Arvath. 

— Eu sunt doar un biet contabil. 

— Nu mai ești. 

Buzduganu îmbrăcă roba lui de duminică. Robele preoților erau făcute 
să stea lejer, dar materialul se așeza întins pe silueta robustă a lui 
Buzduganu. 

— Eşti preotul Citadelei, Părinte. Nu poți evita la nesfârșit să te 
hotărăști de ce parte te situezi. 

Tyler făcu ochii mari la el, incapabil să răspundă, în timp ce 
Buzduganu îşi trecu mâna peste peretele de lângă biroul lui Tyler. Mâna se 
opri, apoi apăsă cu putere Și Tyler rămase cu gura căscată când o ușă se 
deschise spre interior. O ușă ale cărei margini fuseseră ascunse abil de 
mortarul denivelat al tencuielii de pe perete. Buzduganu păși în întuneric, 
apoi se aplecă înapoi în camera lui Tyler, cu o scânteie de amuzament în 
ochii săi negri. 

— Mâine la șapte, Părinte. Voi fi aici. 

În clipa următoare, în faţa lui Tyler nu mai era nimic, doar peretele gol 
din piatră. 

Sună clopoţelul pentru adunare Și tresări; avea să întârzie. Își luă la 
repezeală una dintre robele de capelă și, aruncându-și-o peste cap, se grăbi 


pe coridor. Artrita din șold începu să-i dea de furcă, dar Tyler o ignoră, cu 
mult efort. Dacă rata începutul, afla cu siguranţă Sfântul Părinte. 

Când intră grăbit pe ușa capelei, Tyler îi găsi pe ceilalţi preoţi așezați 
deja pe rânduri lungi de ambele părți ale naosului. Sus pe podium, Sfântul 
Părinte ședea în spatele pupitrului; ochii lui pătrunzători păreau să-l 
sfredelească pe Tyler, care îngheţase în prag. 

— Ty. 

Se uită în jos și-l văzu pe Wyde, care, așezat la marginea ultimei 
bănci, se trăsese într-o parte să-i facă loc. Tyler îi aruncă o privire 
recunoscătoare Și se strecură pe bancă, plecând respectuos capul. Dar 
neliniștea nu-l părăsea. Imaginea lui Anders înveșmântat în robă albă îi 
provoca în continuare un Șoc; pentru el — Și fără îndoială pentru mulți 
dintre preoții mai bătrâni — Sfântul Părinte era Și avea să rămână 
întotdeauna omul gârbovit care zăcea acum în mormânt, în catacombele 
Arvathului. Tyler nu-l plângea pe vechiul Sfânt Părinte, dar nu putea să nu 
recunoască faptul că bătrânul lăsase urme adânci în acest loc; se aflase mult 
timp în frunte. 

Anders ridică mâinile cerând liniște și orice foială încetă. Încăperea 
parcă împietrise. 

— Bunii mei fraţi, nu suntem curati. 

Tyler ridică imediat ochii. Anders cerceta sala cu un zâmbet binevoitor, 
un zâmbet potrivit pentru un Sfânt Părinte, numai că ochii lui erau 
întunecați Și adânci, plini de îndreptățită mânie și-l făcură pe Tyler să-și 
simtă stomacul făcut ghem de prevestiri rele. 

— Boala începe cu contagiunea. Domnul ne cere să smulgem din 
rădăcini contagiunea Și să eradicăm boala. Predecesorul meu a tolerat-o, 
făcându-se că nu o vede. Eu nu voi face la fel. 

Tyler și Wyde se uitară unul la altul, nevenindu-le să-și creadă 
urechilor. Fostul Sfânt Părinte tolerase multe vicii, era adevărat, dar păreau 
vicii din cele care nu l-ar fi tulburat pe Anders nicidecum. Anders avusese 
două servitoare personale, două femei tinere care fuseseră predate 
Arvathului de familiile lor, în locul zeciuielii. Când Anders se mutase în 
apartamentele somptuoase ale Sfântului Părinte din inima Arvathului, 
femeile îl urmaseră, deși noua reședință era echipată cu o armată de acoliţi, 
gata să-i îndeplinească toate fanteziile noului Sfânt Părinte. Anders era liber 
să le numească servitoare pe femeile acelea, dar toată lumea știa ce era de 


fapt cu ele. Noul Sfânt Părinte nu era străin de viciu, dar acum, când se 
întoarse Și făcu un semn către cineva din spatele podiumului, lumina se 
reflectă în micul ciocan de aur prins de roba lui albă și Tyler încremeni 
iluminat de o nouă înțelegere. 

Din coridorul aflat în spatele podiumului apărură două dintre 
ajutoarele Sfântului Părinte. Între ele se afla Părintele Seth. 

Tyler își reţinu un geamăt. Seth și Tyler fuseseră hirotonisiţi în același 
an, dar Tyler nu-l mai văzuse de multă vreme. De când primise o parohie în 
Burnham, la sud de Reddick, Seth venea rar la Arvath. Era un om bun Și un 
preot tot la fel, așa că nimeni nu vorbea despre acest lucru; toată lumea îl 
Ştia însă pe Seth. Încă din anii de atunci, când fuseseră amândoi novici, lui 
Seth îi plăceau bărbaţii. Graţie activităţii sale de contabil, Tyler știa că 
Părintele Seth întreținea un partener la Reddick, un bărbat mult prea bătrân 
pentru a fi ajutor de cleric, deși era înregistrat ca atare în fișa lui Seth. Când 
apăruse ajutorul de cleric, cheltuielile domestice ale lui Seth crescuseră 
semnificativ, dar Tyler nu atrăsese niciodată atenţia asupra acestora; peste 
tot în Tearling, preoţii Și cardinalii aveau parteneri dubioși pentru care 
plăteau prin diverse scamatorii din același cont. Numai că ajutorul lui Seth 
nu era de genul potrivit Și probabil că Anders aflase. 

— Voi cerceta toată Biserica Şi-i voi dezgropa pe recidiviști! tună 
Anders. 

Tyler nu-l mai auzise până acum pe Anders ţinând predici și un colț al 
minții lui remarcă acum că omul avea o voce minunată pentru discursuri, 
profundă Și răsunătoare, care străbătea biserica până în cele mai ascunse 
cotloane Și revenea apoi în ecou. 

— Vom epura Și vom face curăţenie! Și vom începe cu această 
creatură, un preot care nu numai că a încălcat porunca lui Dumnezeu, dar a 
Și folosit banii Bisericii ca să-Și alimenteze beteșugul! Să-și ţină modul de 
viaţă scârnav din zeciuiala parohiei! 

Tyler își mușcă buzele, regretând că nu avea curajul să vorbească. Era 
o greșeală ceea ce se întâmpla acolo, iar Wyde, care stătea alături, Știa Și el 
același lucru; se uită la Tyler cu o privire umedă, dar Și neajutorată. Wyde 
Şi Seth fuseseră Și ei buni prieteni, pe vremuri, cu mulți ani în urmă, când 
erau toţi tineri. 

— S-a greșit în faţa lui Dumnezeu! Și, pentru fiecare greșeală, 
Dumnezeu cere răzbunare! 


Auzind aceste cuvinte, Wyde închise ochii Și lăsă capul în jos. Tyler ar 
fi vrut să strige, un ecou puternic care să doboare bolta peste capetele lor. 
Dar rămase tăcut. 

— Seth a uitat de datoria lui faţă de Dumnezeu! I-o vom reaminti noi! 

Vocea lui Anders se domoli brusc când se aplecă sub pupitru. Când se 
ridică, ţinea în mână un pumnal. 

— Doamne, Dumnezeule, șopti Wyde. 

Tyler clipi surprins, întrebându-se dacă întreaga seară era un vis 
transformat pe neașteptate în coșmar... vizita neobișnuită a lui Buzduganu, 
imaginea tulburătoare a căpitanului gărzii în veșminte preoțești și acum 
scena aceasta oribilă la lumina torțelor: figura palidă a lui Seth, privirea 
alarmată la vederea pumnalului din mâna lui Anders. 

— Dezbrăcaţi-l. 

Cele două ajutoare îl înșfăcară pe Seth, care începu să se zbată. Dar 
Seth, ca Și Tyler și Wyde, avea acum peste șaptezeci de ani, iar cei doi 
bărbaţi mai tineri îl copleșiră imediat. Unul îi prinse mâinile la spate, în 
timp ce celălalt îi desfăcu roba în partea din faţă și sfâșie ce rămase. Tyler 
își feri privirea, nu înainte însă de a apuca să vadă urmele timpului pe 
trupul lui Seth: un piept alb, îngust și scobit; brațe și picioare care-și 
pierduseră complet mușchii puternici Și pe care acum pielea atârna. Tyler 
vedea toate acestea Și când se uita la propriul trup, un trup care se 
îngălbenise și slăbise, își aminti o vară din urmă cu o jumătate de viaţă, 
când clasa lor eclesiastică făcuse o excursie până la mare, la Noul Dover, ca 
să admire Oceanul Domnului. Apa era un miracol, vastă Și sclipitoare, 
nesfârșită, iar când Wyde își lepădase roba și se repezise la marginea 
falezei, îl urmaseră toţi fără să stea mult pe gânduri, săriseră de pe stânci ȘI 
plonjaseră zece metri. Apa fusese îngrozitor de rece, îngheţată, dar soarele 
strălucea, o figură galben-aurie deasupra oceanului albastru, nesfârșit, Și în 
momentul acela Tyler avusese certitudinea că Dumnezeu se uita direct la ei, 
că El trăia o bucurie nemărginită pentru ceea ce deveniseră ei. 

— Credinţa noastră a slăbit, proclamă Anders. 

În ochi îi scânteia o fervoare aprinsă și Tyler își aduse aminte de un 
zvon ce-i ajunsese la ureche cândva: în anii în care funcţionaseră escadrilele 
Regentului împotriva sodomiei, Anders fusese pe punctul de a ucide un 
tânăr homosexual, lovindu-l cu o scândură până ce-l lăsase inconștient Și 
plin de sânge. Ceilalţi asasini din trupele Regentului se văzuseră nevoiți să-l 


târască pe Anders cu forța, altfel l-ar fi omorât cu adevărat pe băiat chiar 
acolo, în stradă. Panica se instală treptat, pe măsură ce Tyler înţelese că nu 
asista la un simplu exercițiu de intimidare; pe Seth îl păștea realmente 
pericolul. Privind în sus, zări o siluetă solidă, îmbrăcată în robă albă și 
ascunsă în umbra galeriei: Buzduganu, cu figura lui neîndurătoare, de 
necitit sub gluga rasei, cu ochii nedezlipiți de Anders, aflat la o sută de 
picioare mai jos. 

Bine, se gândi Tyler, aproape mânios. Foarte bine că vede cineva din 
afară. 

— Țineţi-l! 

Anders se mișcă rapid și mâinile operară cu precizie aproape 
chirurgicală, atât de repede încât Seth abia avu timp să scoată un sunet 
înainte ca treaba să se fi terminat. Dar Tyler și Wyde urlară în același timp, 
vocile lor asociindu-se într-un cor de strigăte ce-și tihniseră ecourile încolo 
Și-ncoace spre pereții capelei. Tyler cobori privirea, incapabil să se uite și 
descoperi mâinile lui Wyde într-ale sale, cu degetele înlănţuite ca într-un 
gest inconștient de copii. 

Când Anders se ridică, avea faţa stropită cu picături de un roșu- 
strălucitor. În mână ţinea o bucată de carne însângerată, pe care o azvârli 
într-un colţ al capelei. Seth își recăpătase respirația și primul său răcnet fu 
o cacofonie înnebunită de sunete ce păreau să se izbească de grinzile din 
plafonul capelei. 

— Asiguraţi-vă că va supraviețui, le ordonă Anders ajutoarelor sale. 
Misiunea lui nu s-a încheiat. 

Cei doi acoliţi îl luară pe Seth de o parte și de cealaltă și îl târâră pe 
scări Și apoi de-a lungul naosului, printre șirurile de preoţi. Tyler nu vru să 
se uite, dar fu nevoit. Roșul acoperea ca o pânză coapsele și gambele lui 
Seth, iar o dâră sângerie îl urma prin naos. Din fericire, Seth părea să-și fi 
pierdut cunoștința; avea ochii închiși, iar capul îi atârna pe un umăr. 
Acolițu se opinteau sub greutatea lui. 

— Priviţi și ţineţi minte, fraţii mei! tună Anders de pe podium. În 
Biserica Domnului nu este loc pentru proxeneți Și sodomiţi! Păcatul va fi 
descoperit, iar răzbunarea lui Dumnezeu este neîndoielnică! 

Tyler simți că masa de seară, supă de orz, i se ridica în gât și înghiți 
spasmodic. Multe feţe din jurul lui păreau la fel de bolnave, albe și 
înspăimântate, dar Tyler zări Și destule excepții: feţe tâmpe, chipuri 


satisfăcute. Părintele Ryan, cu ochii sclipindu-i de excitare, încuviinţa 
spusele lui Anders dând viguros din cap. Și Tyler, care nu mai Ştiuse ce era 
furia adevărată din copilărie, de când suferise de foame în Almont, simţi că- 
| cuprinde din nou mânia, în toate acestea, unde era Dumnezeu? De ce 
rămânea El tăcut? 

— Păcătoșilor, intonă Anders solemn, căiți-vă pentru faptele voastre! 

Tyler ridică ochii Și văzu privirea Sfântului Părinte aţintită asupra sa. 

— Ty? întrebă Wyde în Șoaptă, cu voce plângăcioasă. Ty? Ce ne 
facem? 

— Așteptăm, răspunse Tyler hotărât, cu privirea pironită pe râul de 
sânge de la picioarele sale. Așteptăm să ne arate Dumnezeu calea. 

Și totuși, până și această afirmaţie părea golită de conţinut în urechile 
lui Tyler. Privi la cupola capelei, spre Ceruri, așteptând un semn. Dar nu 
veni niciunul Și, în clipa următoare, văzu că nu mai era nimeni în galerie. 
Buzduganu dispăruse. 


După ce termină cu Arliss, Kelsea o lăsă pe Andalie să se retragă și se 
întoarse singură în camera ei. Se săturase de oameni azi. Toți păreau a avea 
în permanenţă ceva de cerut, chiar Și Arliss, care știa mai bine decât oricine 
ce strâmtorată era Coroana, atât în privinţa oamenilor, cât Și într-a banilor. 
Arliss voia protecție din partea armatei pentru un mic număr de ţărani, 
astfel încât aceștia să rămână pe loc, în Almont, până în ceasul al 
doisprezecelea. Kelsea înțelegea argumentele aduse; dacă Almontul era 
părăsit, se pierdea toată recolta de toamnă. lar ea habar nu avea de unde să 
ia forţă de muncă. Bermond urla dacă-i cerea fie și numai câţiva soldaţi Și, 
chiar dacă nu-l plăcea pe bătrânul general, Kelsea știa că resursele lui erau 
întinse la maximum. Cam o pătrime din armata Ținutului Tearling era 
desfășurată în Pasul Argive și în jurul acestuia, pentru ca trupele din Mort 
să nu-l poată folosi ca rută de aprovizionare. Restul oamenilor lui Bermond 
erau risipiţi în Almontul de Est, unde se ocupau de dirijarea refugiaților 
spre Noua Londră. Batalionul lui Hall era blocat la graniță. Alți bărbați pur 
ȘI simplu nu mai existau. 

Fără să-i spună un cuvânt, Kelsea îl lăsă pe Pen în urmă, în anticameră 
Și trase draperiile. Andalie îi pregătise o cană mare cu ceai, dar Kelsea o 
ignoră. Ceaiul ar fi împiedicat-o să doarmă. Își perie părul Și făcu ordine pe 
birou; se simţea agitată și epuizată, dar nu-i era somn deloc. Ceea ce voia 


cu adevărat era să se întoarcă în bibliotecă, la permanenta nedumerire legată 
de Lily Mayhew. Cine era această femeie? Kelsea citise până acum mai 
bine de zece dintre cărțile de istorie ale lui Carlin, căutând o referire fie la 
Lily, fie la Greg Mayhew, dar nu găsise nimic nici măcar în cărțile publicate 
cu foarte puțin înainte de Trecere. Oricine ar fi fost, cei doi Mayhew parcă 
dispăruseră în beznă; cu toate acestea, dilema lui Lily părea categoric 
rezolvabilă în comparaţie cu problemele de la graniţa de est. Kelsea era 
sigură că, dacă ar fi găsit cartea potrivită, ar fi apărut Și răspunsul Și s-ar fi 
lămurit cu privire la Lily. Pentru problemele cu cei din Mort nu se 
întrevedea însă nicio soluţie. 

Acum nu se putea duce înapoi în bibliotecă. Pen avea nevoie de somn. 
Kelsea se retrăsese la culcare devreme în ultimele trei nopți, dar Pen părea 
în continuare epuizat, începuse să se întrebe dacă el dormea vreodată sau 
dacă nu făcea altceva decât să șadă pe salteaua lui de paie, cu sabia pe 
genunchi, așteptând să se facă din noapte dimineață. Nu avea niciun motiv 
să fie atât de vigilent; Buzduganu avea acum în subordine peste treizeci de 
străjeri ai Reginei, iar Citadela era mai sigură ca niciodată. Și totuși, 
imaginea lui Pen așezat acolo nemișcat, scrutând întunericul, era 
neobișnuit de convingătoare. Kelsea nu știa cum să-l determine să doarmă, 
pentru că nici ea nu prea dormea. 

După o clipă de gândire, se duse la oglindă în vârful picioarelor. În 
ultima săptămână evitase intenționat să se privească Și, chiar dacă atribuise 
totul stricteţii lui Carlin cu privire la vanitate, adevărul era mult mai simplu: 
era îngrozită. 

Cu excepția câtorva ocazii când tânjise de-a dreptul după altceva, 
Kelsea reușise, mai mult sau mai puţin, să se resemneze cu faptul că urma 
să trăiască toată viaţa cu o faţă rotundă, prietenoasă, de ţărancă cu suflet 
bun, dar fără nimic remarcabil. De multe ori Și-ar fi dorit să fie frumoasă, 
dar acest lucru pur Și simplu nu era în cărți Și Kelsea ajunsese să se împace 
cu propria înfățișare cât de bine putuse. 

Acum simţi un profund fior de teamă când se studie în oglindă, 
amintindu-și ce-i spusese odată Carlin: „Coruperea începe cu un singur 
moment de slăbiciune”. Kelsea nu mai ţinea minte despre ce vorbeau, dar 
parcă-și amintea cum Carlin se uitase la Barty, cu o privire inchizitorială. 
Uitându-se acum în oglindă, Kelsea își dădu seama că avusese dreptate 
Carlin. Coruperea nu se manifesta din senin; era un proces treptat, insidios. 


Kelsea nici nu vedea, nici nu simţea că se petrecea ceva, dar schimbarea se 
strecurase tiptil. 

I se modificase nasul, în primul rând. Întotdeauna îi stătuse pe mijlocul 
feţei ca o ciupercă terciuită, prea mare pentru vecinătăți. Dar acum, cu 
privirea ei cercetătoare, Kelsea văzu că se alungise și căpătase un vârf 
ascuțit, așa încât se prelungea în mod natural Și grațios din puntea dintre 
ochi. Terminaţia rotundă, ușor turtită Și răsucită în sus, se îmblânzise. Ochii 
erau în continuare de un verde-strălucitor, ca de pisică, și conturați în formă 
de migdale. Dar pungile de dedesubt se estompaseră treptat, iar acum ochii 
păreau mai mari Și dominau chipul lui Kelsea ca niciodată mai înainte. Dar 
schimbarea cea mai vizibilă era, probabil, gura lui Kelsea, cea care 
întotdeauna avusese buze pline, tăiate orizontal, prea late pentru faţa ei. 
Acum se micșorase, buza de sus se subțiase ușor, făcând-o pe cea de jos să 
pară mai plină, de un roz-accentuat, sănătos. Și obrajii mai pierduseră din 
greutate, așa că faţa îi era acum mai degrabă ovală decât rotundă. Totul 
părea a fi mai armonios. 

Nu era frumoasă, se gândi Kelsea, nici pe departe. Dar nu mai era nici 
banală. De fapt, arăta ca o femeie care putea rămâne în mintea omului. 

Cu ce preț? 

Kelsea renunță să se mai întrebe. Nu se mai temea că s-ar putea 
îmbolnăvi, pentru că avea energie din plin, iar persoana din faţa ei era 
imaginea însăși a sănătăţii. Numai că în spatele plăcerii pe care o simțise la 
început privind această femeie nouă, stătea sentimentul unui mare fals. 
Aceasta era o frumuseţe înflorită din neant, o frumuseţe care nu reflecta 
nicio schimbare interioară. 

— Sunt aceeași, șopti Kelsea. 

Aceasta conta până la urmă, nu? Era fundamental aceeași. Și totuși... 
de mai multe ori în ultima vreme îl surprinsese pe Buzduganu privind-o 
necruţător, ca Și când ar fi încercat să-i analizeze faţa. Iar restul străjerilor, 
cine Ştia despre ce vorbeau ei după ce se retrăgeau noaptea în aripa lor? 
Dacă situația continua în aceeași direcţie, ar fi putut-o considera vrăjitoare, 
la fel ca pe Regina Roșie. Erau încă îngrijorați pentru starea de transă prin 
care trecuse în noaptea aceea, în bibliotecă; în ultimul timp, ori de câte ori 
se împiedica se aflau mereu câțiva străjeri prin preajmă, pregătiţi s-o ridice. 
Închise ochii ȘI o văzu din nou pe femeia aceea drăguță, din perioada 
dinaintea Trecerii, cu ochi trişti, cu riduri profunde în jurul gurii. Vânătăile. 


Cine ești, Lily? 

Nimeni nu ştia. Lily dispăruse în trecut, odată cu restul omenirii. Dar 
Kelsea nu se putea mulțumi numai cu atât. Nu-și mai putea controla safirele 
care acum făceau tot felul de lucruri lipsite de constanţă și enervante. Dar 
niciodată nu-i arătaseră ceva inutil. 

Ce te face să crezi că este vorba despre safire? Sunt inerte de mai 
multe săptămâni. 

Kelsea alungă rapid gândul acesta. E-adevărat, safirele nu mai 
dăduseră niciun semn de la episodul din Argive. Dar Kelsea nu era ca 
Andalie, nu avea puteri magice proprii. Toată puterea ei, tot ce făcuse 
vreodată deosebit era întipărit în aceste două bucăți de piatră albastră care 
încăpeau lejer, laolaltă, în buzunarul ei. Aruncă o ultimă privire în oglindă 
Și femeia de un calm atrăgător pe care o zări acolo o făcu să tresară. 

Cum să fi murit giuvaierurile? Ele îti transformă figura! 

— Doamne, Dumnezeule, murmură Kelsea, cutremurată și plecă 
învârtindu-se din faţa oglinzii, de parcă ar fi fost gata s-o rupă la fugă, apoi 
se opri brusc. 

În faţa șemineului se afla un bărbat, o siluetă înaltă, neagră, desenată 
pe fondul flăcărnilor. 

Kelsea deschise gura să-l strige pe Pen, apoi se abţinu, inspirând 
adânc, speriată. Spectrul, desigur; se Ştia că nu existau uși care să-l ţină pe 
el afară. Făcu câțiva pași în vârful picioarelor, apropiindu-se de el Și apoi, 
când flăcările îi luminară fata, tresări. Bărbatul din fata ei nu era Spectrul, 
cu toate acestea simți, fizic, că nu era în stare să strige, de fapt să scoată 
vreun sunet. 

Era frumos. Nu exista alt cuvânt. Îi aducea aminte de chipul lui Eros 
din cărțile de mitologie ale lui Carlin. Era înalt Și subțire, o statură nu prea 
diferită de a Spectrului, dar asemănarea se oprea aici. Bărbatul acesta avea 
o față senzuală, obrajii puţin supti coborau spre o gură cu buze pline. Ochii 
erau înfundați în orbite, dar mari totodată, de o culoare imprecisă care, la 
lumina înșelătoare a flăcărilor, păru să strălucească într-un roșu-profund, 
pentru o clipă, apoi se estompă. 

Moștenitoarea din Tear. 

Kelsea scutură din cap ca să-și limpezească mintea. Bărbatul nu 
vorbise cu voce tare, era sigură de acest lucru. Și totuși vocea răsună pentru 
ea ca un murmur cu accent clar, al ținutului ei. Pulsul i se acceleră și 


respirația îi deveni mai scurtă, ca Și când ambele reacţii s-ar fi reglat după 
un metronom. Palmele, uscate iască până acum, începură să transpire. 

Dădu să zică ceva. Dar el își duse degetul la buze. 

Ne întâlnim în tăcere, Moștenitoare din Tear. 

Kelsea clipi des. În spatele draperiei trase peste cadrul uşii îl auzea în 
continuare pe Pen umblând dintr-o parte în cealaltă, pregătindu-se de 
culcare. El nu auzise nimic. 

N-ai nimic de spus? 

Se uită pe furiș în Jos, la safirele de la gât, dar acestea zăceau stinse și 
tăcute pe mătasea neagră a rochiei, care cuprindea acum lejer silueta lui 
Kelsea. Mintea i se încețoșă și Kelsea se simţi îmbătată, de parcă ar fi 
trebuit să-și tragă palme ca să se trezească. Întâlni privirea bărbatului Și o 
întrebare ţâșni din ea ca săgeata, limpede ca o respiraţie. 

Cine ești? 

Un prieten. 

Kelsea își spuse că nu era adevărat. Îi veniră în minte avertismentele 
lui Andalie, dar nu avea nevoie de Andalie ca să știe că omul acesta nu 
venise din prietenie. Privirea lui părea s-o țintuiască locului și îi crea 
sentimentul că toată atenția lui era concentrată asupra ei, că nimic nu era 
mai important pentru el în acest moment decât Kelsea Glynn. Frumos 
precum păcatul, o avertizase Andalie, dar nu fusese prea corectă faţă de el. 
Kelsea nu mai cunoscuse niciodată până acum un bărbat care să pară deplin 
absorbit de ea, iar sentimentul era seducător. 

Ce dorești? îl întrebă ea. 

Doar să te ajut, Moștenitoare din Tear. Vrei să Știi ceva despre Regina 
din Mort? Despre mișcările armatei ei? Care este slăbiciunea ei? Eu îţi pot 
spune toate acestea. 

Gratis, presupun. 

Copil deștept. Totul are un preţ. 

Care este prețul? 

El arătă spre mâna ei, care se ridicase tiptil, aproape inconștient, să 
apuce cele două safire. Ai două bijuterii cu o putere enormă, Moștenitoare 
din Tear. Mi-ai putea face un mare serviciu. 

Putere enormă? După Argive, Kelsea presupunea că acesta era un 
adevăr, dar la ce slujea toată puterea din lume, dacă nu avea cum s-o 
controleze, dacă n-o putea invoca la comandă? Puterea lipsită de 


consecvență nu făcea faţă avantajului enorm de care dispunea armata din 
Mort prin mărimea Și armamentul ei. 

Ce putere? 

Am văzut că una dintre pietre modifică timpul Și creează miracole. 
Dar cealaltă are puterea cărnii, iar dumneata ai foarte multă voință, 
Moștenitoare din Tear. Vei fi capabilă să jupoi piele și să sfărâmi oase. 

Kelsea cântări ideea o clipă, cu o fascinaţie întunecată. Închise ochii și 
deodată văzu totul: câmpia Almont, întinsă între două orizonturi Și armata 
din Mort tremurând de frică, fugind din faţa ei... era posibil? 

Bărbatul dinaintea ei zâmbi, ca și când i-ar fi citit gândurile Și arătă 
înspre foc. Uită-te și vei vedea. 

Kelsea descoperi un miraj în fața flăcărilor, o întindere amplă de 
platouri de sare Și o apă neagră, care nu puteau reprezenta decât zona din 
vestul Regatului Mortmesne. Trebuia să fie lacul Karczmar, unde se afla 
masată armata din Mort, la picioarele Dealurilor Mărginașe. În momentul 
acela pantele dealurilor erau în haos, ardeau vârfurile copacilor și oameni în 
uniforme negre se luptau sălbatic. O pală de fum acoperi copacii. 

Iată-i pe soldații tăi, Moștenitoare din Tear. Vor fi înfrânți. 

Cei din Tear erau acum împinși înapoi, copleșiți de superioritatea 
numerică Și forțați să urce pe deal. Batalionul lui Hall, își dădu ea seama; 
Şi aveau să moară. Durerea o spintecă, întinse mâna spre miraj, cu dorința 
de a-i lua de acolo, de a-i duce departe. 

Bărbatul pocni din degete și mirajul dispăru, lăsând în urmă doar 
lumina focului. Kelsea se gândi să-l strige pe Pen, dar privirea străinului o 
ţintuia locului. 

Regina din Mort are slăbiciunile ei. Pot fi exploatate. lar serviciul pe 
care ti-l cer în schimb este foarte mic. 

Gândindu-se la avertismentul lui Andalie, Kelsie respinse oferta dând 
din cap. Nu vreau nimic de la tine. 

Ah, dar nu-i adevărat, Moștenitoare din Tear. Te urmăresc de ceva 
vreme. Dorești foarte mult să fii femeie adultă, numai că cei din jur te 
tratează adesea ca pe un copil. Nu-i așa? 

Kelsea nu răspunse. Bărbatul înaintă câțiva pași, lăsându-i lui Kelsea 
Şansa să dea înapoi Și o prinse de talie. Avea brațul cald și Kelsea simți 
imediat că i se aprinde carnea dedesubt. Strânsoarea răspundea adânc în 
capul pieptului. 


N-am să te tratez niciodată ca pe-un copil, Moștenitoare din Tear. Nu 
mi-a păsat niciodată dacă ești frumoasă sau banală. Am cunoscut femei 
măritate, dar te voi trata ca pe-o fiinţă unică. 

Kelsea îl crezu. Din cauza vocii, cu tonuri estompate Și atât de profund 
liniȘtitoare, încât părea să absoarbă toată siguranţa din aerul înconjurător. Îi 
întâlni privirea Și o găsi plină de înţelegere, de un soi de cunoaștere 
întunecată a lui Kelsea, cu totul nejustificată. O clipă se simţi tentată să facă 
greșeli, așa cum oricine își putea permite, atât de puternică era atracţia de a 
deveni adult, de a avea o viață proprie. lar bărbatul acesta ar fi putut fi o 
alegere bună, căci fusese motiv de ruină pentru multe femei, nu avea nicio 
îndoială. 

Numai că erau femei mai slabe decât mine, Şopti o voce din interior. 
Eu nu sunt ușor de înșelat. 

Îi desprinse cu grijă braţul din jurul taliei. Avea pielea neobișnuit de 
uscată, dar Și acesta era un lucru provocator, în felul lui; nu putea să nu se 
întrebe cum ar simţi aceste mâini uscate pe coapse, dacă i-ar provoca 
aceleași senzaţii ca propriile mâini. Se desprinse de el, încercând să-și 
recapete controlul, puţin echilibru. 

Ce dorești? întrebă ea. Spune clar. 

Libertate. 

Cine te tine prizonier? 

Închisoarea mea nu este o temniţă cu ziduri, Moștenitoare din Tear. 

Vorbește mai clar sau pleacă. 

În ochii bărbatului străluci admiraţia. Se apropie, dar se opri când 
Kelsea ridică mâna. 

Sunt prizonier, Moștenitoare din Tear. lar dumneata ai puterea să mă 
eliberezi. 

Ce oferi la schimb? 

Îţi ofer Sansa să o înfrângi pe Regina din Mort și să atingi măreția. 
Vei sta în continuare pe tron mult timp după ce tot ce-ai cunoscut se va fi 
prefăcut în pulbere. 

I-ai promis Și ei același lucru? 

De data aceasta a fost rândul lui să ezite. O lovitură ca de pumnal, pe 
întuneric, dar bine plasată. Nu își explicase nimeni niciodată cum de Regina 
Roșie ajunsese la extraordinara ei vârstă. Era de domeniul evidenţei că un 


bărbat — este acesta un bărbat? se întrebă Kelsea pentru prima dată — care a 
încercat acest lucru cu o regină, îl va încerca cu siguranță Și cu alta. 

Nu am nici cea mai mică dorință să mă iau la întrecere cu Regina 
Roșie. 

Vei spune acest lucru, răspunse el, până când legiunile ei îţi vor zdrobi 
armata, făcând-o praf. Cuvintele descriau cu asemenea fidelitate ceea ce 
văzuse ȘI ea în mintea ei, încât Kelsea se cutremură Și își dădu seama că 
acest lucru îi făcu lui cumva plăcere. Vei implora să ai ocazia de a fi crudă. 

Nu voi face așa ceva, răspunse ea. Iar dacă vei căuta cruzime la mine, 
n-o vei găsi. 

Există cruzime în toți, Moștenitoare din Tear. Este nevoie doar de 
doza potrivită de presiune pentru ca ea să se manifeste. 

Acum pleacă, altfel îmi chem străjerul. 

Nu mă tem de străjerul dumitale. l-aș putea frânge gâtul fără mare 
efort. 

Cuvintele o făcură pe Kelsea să îngheţe, dar repetă simplu: Pleacă. Nu 
mă interesează. 

El zâmbi. Ba te interesează, Moștenitoare din Tear. Voi aștepta să mă 
chemi. 

Silueta bărbatului se dezintegră brusc, adunându-se într-o masă 
întunecată ce păru să plutească prin aer. Kelsea se trase înapoi împleticindu- 
se, cu inima mai să-i iasă din piept. Fiinţa întunecată se scurse ca un fuior 
înspre vatră Și căzu ca o perdea peste flăcări, micșorându-le și în cele din 
urmă stingându-le cu totul, lăsând încăperea rece și lipsită de lumină. 
Rămasă în beznă, Kelsea se dezechilibră și căzu peste noptieră, răsturnând- 
o. 

— Fir-ar să fie, mormăi ea, pipăindu-și drumul pe podea. 

— Domniţă? întrebă Pen din prag, iar ea se sperie; pentru o clipă 
uitase de existenţa tuturor, în afară de vizitatorul ei, iar aceasta părea cea 
mai periculoasă evoluţie dintre toate. Ai pățit ceva? 

— Sunt bine, Pen. Doar proastă. 

— Ce s-a întâmplat cu focul? 

— Curentul. 

Chiar Și pe întuneric simți scepticismul tăcut al lui Pen. Cu mersul lui 
moale, de pisică, traversă camera către vatră. 


— Nu-ţi bate capul, spuse Kelsea și orbecăi pe podea, printre lucrurile 
căzute de pe noptieră. O să aprind o lumânare. 

— Ai exersat vrăjitorii, Domniţă? 

Kelsea, care se pregătea să aprindă un chibrit, se opri la jumătatea 
gestului. 

— De ce întrebi? 

— Nu suntem orbi. Vedem ce ţi se întâmplă. Însă Buzduganu ne-a 
interzis să vorbim despre acest lucru. 

— Atunci ar fi mai bine să nu vorbiți, spuse Kelsea care aprinse 
lumânarea ȘI-l văzu pe Pen la mai puţin de o jumătate de metru, cu o figură 
îngrijorată. Nu fac exerciţii de vrăjitorie. 

— Ai devenit foarte drăguță. 

Kelsea se încruntă. O inundă un val de plăcere la gândul că Pen o 
găsea drăguță, dar plăcerea fu acoperită rapid de furie: înainte nu fusese 
destul de drăguță! Simti că nu avea cum să câștige. Inima îi bătea în 
continuare cu putere și o sfârșeală în trup părea s-o copleșească. Faţa 
chipeșă a lui Pen avea un aer sincer, dezvăluind aceeași preocupare ca de 
obicei, dar Pen fusese întotdeauna bun cu ea, încă de atunci, de la Pădurea 
Reddick, când majoritatea străjerilor ar fi fost probabil mai fericiţi dacă ar fi 
lăsat-o acolo. Când Pen o ajutase să încalece, Kelsea nu putuse să nu 
observe Și alte lucruri. Pen era musculos; avea trupul acela ca o biciușcă, 
bine dezvoltat în partea de sus și suplu în partea de Jos, pe care îl ridica în 
slăvi Venner, spunând că era absolut necesar pentru un spadasin de prima 
mână. Pen era agil, puternic Și inteligent. Și, ceea ce era poate cel mai 
important, era demn de încredere, un lucru cu totul excepțional chiar Și 
printre străjerii aleși pentru capacitatea lor de a-și ţine gura ferecată. Tot ce 
se întâmplă în această încăpere trebuia să rămână aici. 

— Pen? 

— Domniţă? 

— Crezi că sunt drăguță? 

Pen clipi surprins. 

— Întotdeauna te-am găsit drăguță, Domniţă. Dar este adevărat că 
figura ţi s-a mai schimbat. 

— Întotdeauna m-ai găsit drăguță? 

Pen ridică din umeri. 


— Nu contează, Domniţă. Pe unele femei le definește aspectul 
exterior, dar dumneata n-ai fost niciodată una din acelea. 

Kelsea nu știu ce trebuia să înțeleagă din această afirmaţie. Pen 
începuse să pară stânjenit și Kelsea se întrebă dacă era obtuz în mod 
deliberat. 

— Dar... 

— Pari obosită, Domniţă. Ar trebui să te las să dormi, spuse bărbatul 
Şi se întoarse Și porni spre ușă. 

— Pen. 

El se întoarse, deși nu părea dornic să-i întâlnească privirea. 

— Ai putea dormi aici, în cameră. Cu mine. 

Pen își îndreptă instantaneu privirea spre ea Și chipul păru să-și piardă 
de tot culoarea, ca și când Kelsea l-ar fi pălmuit. Își afundă mâinile în 
buzunare Și se întoarse să plece. 

— Domniţă, eu sunt străjer al Reginei. Nu pot. 

Era o minciună gogonată, care o făcu pe Kelsea să roșească până se 
învineți. Toată garda mamei ei îi trecuse Reginei prin pat. Dacă ar fi să-l 
creadă pe Arliss, chiar și Buzduganu făcuse la fel. 

Drăguă, într-adevăr, gândi Kelsea. Atât de drăguță încât nu vrea 
nimic de la mine, chiar dacă ar obţine lucrul acela fără niciun cost. Îi vuia 
sângele în urechi Și înțelegerea unei realităţi cumplite o cuprinse încetul cu 
încetul: conștiința faptului că tocmai se umilise singură. Îi trebui o secundă 
doar pentru ca umilinţa să aprindă vâlvătaia mâniei. 

— Eşti un mare mincinos, Pen. 4i putea. Dar pur Și simplu nu vrei. 

— Domniţă, mă duc la culcare. Mâine-dimineaţă... Pen înghiţi greu, 
convulsiv și Kelsea avu un moment de satisfacție răutăcioasă; și el se 
simţea stânjenit, măcar atât. Mâine-dimineață vom uita de toate acestea. 
Somn ușor. 

Kelsea îi zâmbi, dar zâmbetul păru amar Și îngheţat. Făcuse cea mai 
proastă alegere posibilă, pentru acest mic experiment: singurul străjer pe 
care trebuia să-l întâlnească permanent, zi după zi. Pen se întoarse în 
anticameră ȘI era pe punctul să tragă draperia. 

— Pen? 

EI se opri. 

— În ciuda vieţii tale sociale active, o să am nevoie să fii în cea mai 
bună formă săptămânile următoare. Oricine o fi ea, spune-i să te lase să 


dormi mai mult. 

Chipul lui Pen înlemni. Trase draperia cu o smucitură Și Kelsea auzi 
clar izbitura trupului său trântindu-se pe saltea, apoi liniște. Cu o parte a 
minţii sale, profund rănită, Kelsea spera că el avea să rămână treaz ore 
întregi, dar în câteva minute îl auzi sforăind. 

Niciodată nu se simţise Kelsea mai puțin în stare să doarmă decât în 
clipa aceea. Se uita fix la lumânarea de pe noptieră, dorind s-o stingă, dar 
nu-Și putea aduna energia pentru a sufla în ea. Toată seara aceasta 
neobișnuită se cerea analizată, dar nici de acest lucru nu era în stare. Trupul 
îi era încă un amalgam de reacţii involuntare. Se răsuci Și trase un pumn în 
pernă, nemulțumită de tumultul ei interior. Întinse mâna să se atingă jos, 
apoi își dădu seama că nici așa ceva nu o putea ajuta în acel moment. Era 
prea supărată, prea rușinată. Ceea ce voia într-adevăr era să rănească pe 
cineva, să... 

Să jupoaie piele Și să sfărâme oase. 

Cuvintele bărbatului aceluia chipeș îi răsunau în minte. Îi oferise 
nemurirea, dar acesta nu era decât un cuvânt. Nemurirea lui Kelsea nu ar fi 
rezolvat problemele din Tearling. Era prizonier, spusese bărbatul, într-o 
închisoare fără ziduri. Îi cerea lui Kelsea să-l elibereze. 

Kelsea luă safirele în mâini și se uită la ele îndelung, gânditoare. 
Bărbatul nu știa probabil că pietrele nu prea mai funcționau, iar Kelsea nu 
le controla cu adevărat. Să jupoaie piele și să sfărâme oase... dar a cui 
piele? Ale cui oase? În acest moment îl ura pe Pen, deși știa că el nu făcuse 
nimic rău. Pen nu merita ură. Nu avea cui să-i facă rău, doar sie însăși. 

Kelsea ridică braţul stâng și îl privi insistent. Știa deja ce era durerea 
persistentă... pumnalul în umăr, rana produsă de uliu... ceea ce scormonea 
mintea ei în schimb era povestea lui Lily Mayhew. Viaţa lui Lily fusese 
relativ înstărită pentru timpul respectiv, dar în momentul acela scurt de 
aducere aminte, Kelsea simţise ceva groaznic în viitorul ei, o încercare de 
foc, care o aștepta. Își studie pielea albă și moale de pe antebraţ, încercând 
să se concentreze, imaginându-și straturile de carne de dedesubt. O mică 
zgârietură... abia dacă ar fi durut-o, dar Kelsea simţi subconștientul 
revoltându-se la această idee. 

Să jupoaie piele Și să sfărâme oase. 

— Numai pielea, șopti Kelsea, cu privirea fixată pe antebraţ, 
concentrându-și toată puterea voinţei pe o bucăţică de carne. Suferise ea 


lucruri mult mai rele, cu siguranţă se putea descurca numai cu atât. Doar o 
zgârietură. 

Pe antebraţ îi apăru o linie roșie, superficială. Kelsea apăsă mai mult, 
urmărind cum linia se adâncea, respirația îi Șuieră printre dinți când pielea 
se despică cu o durere ascuțită, scoțând la iveală o dâră subțire de sânge, 
care se umflă și rămase acolo. La vederea sângelui, Kelsea zâmbi 
satisfăcută. Se simţea conectată la propriul trup, la fiecare nerv. Durerea nu 
era plăcută, desigur, dar era bine să simţi ceva mai mult decât neputinta. Își 
Șterse braţul de cearșat și se întoarse pe o parte, fără să mai resimtă durerea 
din braţ Și fără să mai audă huruitul lui Pen, care sforăia în camera de 
alături. Era prea ocupată să se uite insistent la vatră, cu gândul la 
Mortmesne. 


— Domniţă? 

Kelsea ridică privirea Și-l văzu în prag pe Buzduganu. Andalie o trase 
rău de păr și Kelsea se crispă de durere. 

— A venit Sfântul Părinte. 

Andalie puse peria jos. 

— E de-ajuns, Domniţă. Aș fi putut face o treabă mai bună dacă 
aveam mai mult timp. 

— Sfinţia Sa oricum nu va aprecia, mormăi Kelsea cu iritare în voce. 

AȘteptase cu groază această cină toată săptămâna, dar îngrijorarea ei 
de-acum nu avea legătură cu Sfântul Părinte. Ceea ce vedea în oglindă era 
de necrezut. Buzduganu nu pomenise nimic despre asta, Și nici Pen, dar 
Andalie, care o pieptăna zilnic, nu putea să nu observe. Părul lui Kelsea 
crescuse cu cel puţin douăzeci de centimetri în ultima săptămână Și îi trecea 
de umeri. Nu se mai temea că s-ar putea îmbolnăvi, dar chiar Și așa, boala 
ar fi fost ceva bine definit, ceva cunoscut. Probabil că Andalie observase 
indispoziţia lui Kelsea, pentru că îi puse mâna ferm pe umăr și murmură: 

— O să fie totul bine. 

— Am primit un raport interesant din Mortmesne, Domniţă, continuă 
Buzduganu. 

— Armata? 

— Nu, poporul. Nemulțumirea oamenilor din Mort a crescut după ce 
ai oprit transportul, iar acum se pare că s-a pornit Și o mișcare de protest. În 


prezent este concentrată în Cite Marche și în satele de negustori din partea 
de nord, dar se răspândesc celule și spre sud, către Demesne. 

— Cine le conduce? 

— Un bărbat pe care nu l-a văzut nimeni, pe nume Levicux. Se pare că 
are mare grijă să nu-și arate chipul. 

— Spectrul? 

— Posibil, Domniţă. Nu mai avem nicio veste de la Spectru de la 
întâmplarea de pe pajiștea Citadelei. În ultima lună, Arliss a primit o 
mulțime de bani pentru taxele proprietăților nobiliare, dar nu au apărut 
reclamaţii cu privire la jafuri sau hărţuire. Are el vreo treabă care-l ține 
ocupat. 

Kelsea trase adânc aer în piept, sperând că gestul său nu era ostentativ. 

— Fi bine, dacă îl împiedică să-mi fure taxele, cu atât mai bine. 

— Pe urmă, Regina Roșie a dat câteva porunci neobișnuite. Nimeni n- 
are voie să aprindă focul nicăieri în Palat. 

Lui Kelsea îi zbură gândul imediat la bărbatul chipeș care apăruse în 
camera ei. Dată fiind loialitatea gărzii — Și în ciuda greșelilor din trecut, 
Kelsea era sigură de un lucru — niciun străin nu putea să intre după bunul- 
plac în aripa Reginei. Omul plecase prin foc, deci avea toate motivele să 
presupună că venise tot prin foc. Bărbatul cel chipeș vorbise despre Regina 
Roșie, nu-i așa? Kelsea se strădui să-și aducă aminte cuvintele lui exacte. 
Dacă Regina Roșie se temea de această creatură însemna că era într-adevăr 
periculoasă. 

Dar deja Ştiai că este periculoasă, își spuse batjocoritor în gând. O 
conversație de zece minute Și aproape că-ți dăduse rochia jos. 

— Îţi spune ceva acest lucru, Domniţă? întrebă Buzduganu. 

Kelsea nu fusese suficient de atentă; Buzduganu reușise întotdeauna 
să-i citească gândurile pe chip, chiar Și privind-o în oglindă. 

— Nu. După cum spui, este neobișnuit. 

Buzduganu rămase cu privirea la ea. Când Kelsea nu mai spuse nimic, 
el trecu la altceva, dar Kelsea știa că nu-l păcălise. 

— Să fii atentă cu Sfântul Părinte, Domniţă. Nu face decât să 
stârnească furtuni. 

— Doar nu te referi la violență. 

Buzduganu vru să spună ceva, dar se răzgândi. 

— Nu astă-seară. 


Avea de gând să spună altceva. Kelsea îi mulţumi lui Andalie și se 
îndreptă spre ușă, urmată de Buzduganu și de Pen. În ultimele două zile 
făcuse tot posibilul să-i ocolească privirea lui Pen, iar el părea a fi la fel de 
mulțumit de acest lucru. Dar situația nu mai putea continua prea mult. 
Kelsea ar fi dorit să găsească o cale să-l pedepsească pe Pen, să-l facă să 
resimtă același regret intens. Apoi își dădu seama că nu doar înfățișarea ei 
se schimbase. Ea însăși era diferită. Îi reveni în minte ce spusese bărbatul 
cel frumos despre cruzime: Este nevoie doar de o doză adecvată de 
presiune pentru ca ea să se manifeste. 

Eu nu Sunt crudă, insistă Kelsea. Dar nu știa pe cine încerca să 
convingă. 

— Biserica Domnului are o influenţă importantă în regat, Domniţă, fie 
că-ţi place, fie că nu, continuă Buzduganu în timp ce străbăteau culoarul. 
Să-ţi păstrezi cumpătul în seara asta. 

— A-mi spune să-mi păstrez cumpătul este prima și cea mai bună cale 
de a mă face să-l pierd, Lazarus. 

— Ei bine, l-am așezat pe Părintele Tyler între voi. Măcar de el să-ți 
pese. 

Intrară în sala de audienţe, unde îl găsiră pe Părintele Tyler așteptând 
cu obișnuitul lui zâmbet timid. Numai că în această seară zâmbetul trăda 
neliniște, o neliniște pe care Kelsea o sesiză imediat. Cele două lumi ale 
Părintelui Tyler se băteau cap în cap și Kelsea, care bănuia de multă vreme 
că vedea alt om decât pe cel care trăia la Arvath, se întrebă dacă și lui îi era 
la fel de groază de seara aceea cum îi era ei. Regina avea nevoie de 
resursele Arvathului în situaţia în care se găsea, dar detesta ideea de a se 
duce la Sfântul Părinte cu căciula în mână, cerșind. 

Nu asta fac, îŞi spuse ea în gând. Suntem aici ca să negociem. 

— Bună seara, Părinte. 

— Bună seara, Maiestate. Vi-l prezint pe Sfinția Sa. 

Kelsea își îndreptă atenţia către Sfântul Părinte nou-ales. Își 
închipuise un om bătrân, cocoșat și zbârcit, dar bărbatul acesta nu era mai 
în vârstă decât Buzduganu. Nu radia însă vitalitatea acestuia din urmă; mai 
degrabă nu-i produse lui Kelsea cine știe ce impresie. Avea trăsături bine 
conturate, dar dure, ochii negri, opaci, în fundul orbitelor și rămase 
nemișcat când o văzu. Kelsea nu mai avusese niciodată o asemenea 
impresie de curată nimicnicie, din partea nimănui. După câteva clipe, îȘi 


dădu seama că trimisul Domnului nu avea de gând să facă o plecăciune; mai 
degrabă aștepta o plecăciune de la ea. 

— Preasfinţia Ta. 

Văzând că nici Kelsea nu făcea o reverență, Sfântul Părinte zâmbi, o 
ridicare funcțională a colţurilor gurii, care nu-i schimbă cu nimic 
imobilitatea inexpresivă a figurii. 

— Regină Kelsea. 

— Îţi mulţumesc că ai venit, spuse Kelsea și, făcând un gest cu mâna, 
îl pofti la masa enormă, așternută pentru zece persoane. Ia loc. 

Doi acoliți, unul înalt și celălalt scund, îl urmară îndeaproape pe 
Sfântul Părinte. Cel înalt avea o figură ascuţită, de nevăstuică, și îi păru lui 
Kelsea cumva cunoscut. În mod evident el era asistentul preferat; el fu cel 
care trase scaunul Și îl împinse apoi la loc, după ce Sfântul Părinte se așeză. 
Amândoi acoliţii se poziționară în spatele scaunului Sfântului Părinte; nu 
aveau să mănânce, era limpede că trebuiau să se piardă în peisaj, dar atenția 
lui Kelsea reveni la asistentul cel înalt de mai multe ori în timpul cinei. Într- 
adevăr îl mai văzuse undeva, dar unde? 

— Fără străjeri? îi șopti ea lui Pen așezându-se. 

— Sfântul Părinte se deplasează însoţit în permanenţă de patru gărzi 
înarmate, Domniţă, șopti la rândul lui. Dar căpitanul le-a cerut insistent să 
rămână afară. 

Părintele Tyler şedea vizavi de Pen, la un singur scaun distanţă de 
Kelsea. Sfântul Părinte privi uimit văzându-l că se așază. 

— Întotdeauna mănânci împreună cu așa mulți străjeri, Maiestate? 

— De obicei. 

— Așa de mari sunt problemele de securitate? 

— Deloc. Dar eu prefer să mănânc împreună cu străjerii mei. 

— Probabil că atunci când vei avea familie altfel vor sta lucrurile. 

Kelsea privi printre gene la Milla, care începuse să-i pună supă cu 
polonicul în farfurie. 

— Străjerui mei îmi sunt familie. 

— Dar, desigur, Maiestate, una dintre primele dumitale îndatoriri este 
să aduci pe lume un moștenitor. 

— În acest moment am preocupări mai presante, Preasfinţia Ta. 

— lar eu am mulţi enoriași îngrijorați, Maiestate, care își doresc un 
moștenitor și un locţiitor cât mai curând posibil. Nesiguranţa face rău 


moralului. 

— Să înţeleg că ai vrea să rămân însărcinată în aceleași condiții ca 
mama mea, într-o situaţie ilegitimă? 

— Bineînţeles că nu, Maiestate. Nu îndemnăm femeile la desfrâu 
sexual, deși nu este nicio îndoială că mama dumitale s-a făcut astfel 
vinovată. Ne-ar plăcea să te măriți și să-ţi faci o familie. 

Pen îi făcu semn cu piciorul pe sub masă și Kelsea înțelese că mesenii 
o așteptau să înceapă să mănânce. Dădu din cap. 

— Scuzaţi-mă. Vă rog să începeti. 

Milla făcea de obicei o supă de roșii foarte bună, dar în această seară 
Kelsea abia reuși s-o guste. Afirmația referitoare la mama ei fusese prea 
brutală, prea tranșantă. Sfântul Părinte încerca s-o întărâte, dar cu ce scop? 
Cei doi acoliţi stăteau în spatele lui, nemișcaţi, dar ochii lor cercetau 
încăperea în toate părțile. Seara era deja un eșec. Părintele Tyler ducea atent 
la gură lingură după lingură, dar Kelsea băgă de seamă că nu înghițea 
nimic, fiecare lingură se întorcea în farfurie. Părintele Tyler nu mânca 
niciodată prea mult, era un ascet. De această dată avea cercuri negre sub 
ochi, de parcă ar fi fost învineţiți și Kelsea se întrebă din nou ce păţise. 

Sfântul Părinte nici măcar nu pusese mâna pe lingură. Se uita însă fix 
la farfurie, cu o privire goală, în timp ce mâncau ceilalți. Era atât de 
nepoliticos — mai ales că Milla se foia neliniștită la trei metri de masă — 
încât Kelsea fu în cele din urmă nevoită să întrebe: 

— Vă putem aduce altceva, Preasfinţia Ta? 

— Nu, mulţumesc, Maiestate. Pur și simplu nu-mi plac roșiile. 

Kelsea ridică din umeri. Pentru un om căruia nu-i plăceau roșiile 
puteai simți mai degrabă milă, decât dispreţ. Ea mâncă mai departe 
mecanic, inspirând Și expirând rar între înghițituri, dar nu-l putea ignora pe 
Sfântul Părinte, care părea că stătea la pândă, așteptând în celălalt capăt al 
mesei. Cum intenţia lui de a o scoate din fire era limpede, Kelsea încercă 
să-ȘI păstreze cumpătul, un exerciţiu mental ce echivala cu încercarea de a 
întinde un covor de catifea pe un câmp acoperit de sulițe. Nu voia să-i ceară 
ajutorul acestui mincinos bătrân, cel puțin nu de la început, nu cu 
rugăminți. Dar nici nu putea aștepta toată noaptea să i se ivească ocazia în 
timpul conversaţiei. 

Îi atrase atenţia o mișcare pe care o zări peste umărul lui Elston. 
Străjerul tocmai îl adusese înăuntru pe magician, un om de talie mijlocie, cu 


părul de culoarea nisipului. Îl văzuse ultima dată când traversase orașul 
călare, o fetiță speriată, dar nu-l uitase Și, la solicitarea ei, Buzduganu 
dăduse de urma magicianului. Se numea Bradshaw și până acum își ținuse 
spectacolele numai pe stradă; solicitarea de a da o reprezentaţie la Citadelă 
constituia o ocazie deosebită pentru el. Lui Kelsea îi atraseră atenţia 
degetele lui lungi Și îndemânatice, chiar dacă făceau gesturi obișnuite, ca 
atunci când își scoase pălăria și pelerina. Buzduganu considerase că 
magicianul nu reprezenta o ameninţare deosebită pentru Kelsea, dar ca 
întotdeauna, își păstrase rezerva faţă de tot ce însemna magie Și o 
avertizase pe Kelsea că urma să aplice măsuri de securitate neobișnuite pe 
parcursul serii. 

Instinctul lui Kelsea nu dăduse greș. Când în cele din urmă își termină 
supa Și puse lingura jos, Sfântul Părinte se năpusti asupra ei. 

— Maiestate, la solicitarea congregației mele trebuie să aduc în 
discuţie mai multe probleme neplăcute. 

— Congregația dumitale? Încă mai ţii predici? 

— Întreaga omenire este congregația mea. 

— Chiar Și cei care n-o doresc? 

— Cei care nu doresc să facă parte din Regatul Domnului au cea mai 
mare nevoie de El, Maiestate. 

— Care este prima dintre problemele neplăcute? 

— Distrugerea Castelului Graham, cu câteva luni în urmă. 

— Înţeleg că a fost devastat de un incendiu neintenţionat. 

— Mulţi din congregația mea cred că incendiul nu a fost un accident, 
Maiestate. La drept vorbind, convingerea predominantă este că focul a fost 
pus de unul dintre străjerui dumitale. 

— Convingerea predominantă este foarte avantajoasă. Aveţi vreo 
dovadă? 

— Da. 

Kelsea trase adânc aer în piept. La dreapta ei, Buzduganu îngheţă, dar 
Sfântul Părinte nu făcu decât să o privească în continuare pe Kelsea, cu ochi 
goi; părea a nu se teme deloc de Buzduganu. Kelsea se gândi să-i ceară 
Sfântului Părinte dovada, dar renunţă la idee. Dacă într-adevăr avea ceva ce 
ar fi putut face legătura între incendiu și Buzduganu, nu mai avea încotro. 
Schimbă subiectul. 


— Încercarea de asasinare a Reginei înseamnă trădare. Potrivit legilor 
noastre, această trădare implică pierderea dreptului de proprietate asupra 
pământului. 

— Aşa este. 

— Lord Graham mi-a pus cuțitul la gât, Sfinția Ta. Chiar și în cazul 
putin probabil în care unul dintre străjerii mei ar fi fost implicat în acel 
incendiu, proprietatea lui îmi aparţine și pot să-i dau foc. 

— Dar nu Și oamenilor dinăuntru, Maiestate. 

— Dacă se aflau pe proprietatea mea, înseamnă că o încălcaseră. 

— Pentru ca dumneata să ai dreptul de a deține acea proprietate, 
trebuia să fi formulat o acuzaţie de trădare. 

— Să fi formulat o acuzație, repetă Kelsea. Cum altfel ai numi 
dumneata acţiunile Lordului Graham? 

— Nu știu, Maiestate. După cum zici, nu există dovezi. La urma 
urmelor, ce se știe? Doar că la începutul serii ai avut în dormitor un lord 
tânăr ȘI atractiv Și că l-ai omorât. 

Kelsea rămase cu gura căscată. 

— Poate că asta ai urmărit de la bun început, pământurile lui. 

Pen sări de la masă, dar Kelsea îl prinse de mână ȘI-i Șopti: 

— Nu. 

— Domniţă... 

— Să nu faci nimic. 

A fost o greșeală să-l privească pe Pen în ochi; în momentul acela 
Kelsea a avut sentimentul că retrăiește din nou toată umilinţa. Era cel mai 
bun prieten al ei, străjerul care fusese bun cu ea cu mult înaintea tuturor 
celorlalți, dar Kelsea nu reușea să vadă în el decât bărbatul care o refuzase. 
Cum puteau reveni la ceea ce fuseseră înainte? Se întoarse spre Sfântul 
Părinte Și constată că îi cerceta, pe ea și pe Pen, cu o privire plină de 
interes. 

— Deci aceasta este povestea pe care o deapănă preoţii dumitale de la 
amvon, Preasfinţia Ta? Tânărul Lord Graham a fost o victimă a sexualității 
mele desfrânate? 

Elston Și Dyer începură să râdă pe înfundate. 

— Maiestate, m-ai înțeles greșit. Eu nu fac decât să dau glas 
preocupărilor congregaţiei mele. 

— Eu am crezut că dai glas cuvântului Domnului. 


Acolitul cel scund suspină uimit. 

— Această afirmație este o blasfemie, Maiestate, replică Sfântul 
Părinte, pe un ton ușor reprobator. Niciun om nu poate vorbi în numele 
Domnului. 

— Înţeleg. 

Nu înţelegea, dar măcar îl îndepărtase de subiectul despre incendiu Și 
Buzduganu. Milla profită de pauza din conversaţie și aduse felul principal: 
pui fript cu cartofi. Kelsea strecură o privire pe furiș spre Pen și-l văzu 
săgetându-l cu o furie rece pe Sfântul Părinte. Străjeru ei erau supăraţi 
acum, Chiar Și Buzduganu, care strângea din buze. Kelsea bătu nervos cu 
unghiile în masă Și toţi se concentrară la ce mâncau, deși unii păreau că 
înghit cu greu. 

— Ai citit rapoartele din Fairwitch, Maiestate? întrebă Sfântul Părinte. 

— Le-am citit. Copii dispăruţi și un criminal pe care nu l-a văzut 
nimeni, dar care atacă noaptea. 

— Cum ai de gând să rezolvi această problemă? 

— Greu de spus până nu primesc o dovadă concretă despre ce se 
întâmplă acolo. 

— Cât aștepți, Maiestate, problema se agravează. Cardinalul Penney 
îmi spune că au dispărut mai multe familii din satele de pe dealuri. 
Cardinalul însuși a văzut umbre negre dând târcoale castelului său noaptea. 
Este mâna diavolului, fără îndoială. 

— Și cum propui să mă lupt cu diavolul? 

— Prin rugăciune, Maiestate. Prin devoțiune. Nu te-ai gândit niciodată 
că aceasta ar putea fi răzbunarea lui Dumnezeu împotriva Ținutului 
Tearling? 

— Răzbunare pentru ce? 

— Pentru lipsa de tărie a credinţei. Pentru căderea în păcat? 

Părintele Tyler scăpă furculita din mână. Aceasta căzu pe Jos 
zăngănind, iar el se aplecă sub masă, s-o ridice. 

— Rugăciunea nu ne va salva în fața unui ucigaș în serie, Sfinţia Ta. 

— Atunci, ce ne va salva? 

— Acțiunea. Acţiunea potrivită, întreprinsă după ce au fost evaluate 
toate consecinţele. 

— Credinţa dumitale este firavă, Maiestate. Kelsea lăsă jos furculita. 

— Doar nu vrei să mă îmboldești. 


— Nu m-am gândit să te îmboldesc, ci doar să-ți ofer îndrumare 
spirituală. Multe dintre acțiunile dumitale subminează voinţa Domnului. 

Acum înţelegea Kelsea încotro duceau toate acestea Și își rezemă 
bărbia în mâini. 

— Spune-mi, Preasfinţia Ta. 

Sfântul Părinte ridică din sprâncene. 

— Vrei să-ţi spun în ce fel ai păcătuit? 

— De ce nu? 

— Bine, Maiestate. Îți voi spune. Trei eretici și doi homosexuali se 
aflau în custodia Coroanei la începutul domniei tale Și i-ai eliberat pe toţi. 
Mai rău, tolerezi homosexualii pe faţă în rândurile străjerilor dumitale. 

Ce era toată povestea asta? Kelsea își reţinu imboldul de a se uita la 
Buzduganu Și la ceilalți membri ai gărzii sale. Nu auzise nimic despre așa 
ceva. 

— Însuși faptul că nu te măriți dă un exemplu oribil pentru tinerele de 
pretutindeni. Am auzit speculaţii cum că ai avea chiar dumneata tendințe 
homosexuale. 

— Într-adevăr, Sfinția Ta, libertatea de consimţământ în chestiunile 
sexuale este cea mai mare ameninţare cu care s-a confruntat vreodată acest 
regat, răspunse Kelsea acid. Dumnezeu știe cum am rezistat atât de mult 
timp. 

Sfântul Părinte nu păru tulburat. 

— [ar mai recent, Maiestate, am fost informat că ai de gând să impui 
taxe Arvathului, la fel ca oricărei structuri seculare, pentru pământurile lui. 
Cu siguranţă trebuie să fie vorba de o greșeală. 

— Aha, în sfârșit am ajuns la miezul problemei. Nu e nicio greșeală, 
Sfintia Ta. Biserica Domnului este un proprietar de pământuri, ca oricare 
altul. Începând de la 1 februarie, aștept plăți lunare pentru toate 
proprietățile Bisericii. 

— Dintotdeauna Biserica a fost scutită de impozite, Maiestate, încă de 
pe vremea lui David Raleigh. Scutirea de taxe îi încurajează pe fraţii noștri 
la fapte bune Și altruism. 

— Scoţi profit de pe urma pământului, Sfinţia Ta și, în pofida 
mandatului, nu ești o instituţie de caritate. Nu văd că cea mai mare parte a 
venitului dumitale s-ar întoarce la populație. 

— Dăm pâine săracilor, Maiestate! 


— Bravo. Nici Sfânta Simone n-ar fi putut face mai mult, spuse Kelsea 
Și se aplecă în faţă încercând să-și îndulcească glasul. Dar, dacă tot ai 
deschis subiectul, am o ofertă să-ţi fac. 

— Ce ofertă? 

— Dacă estimările mele sunt corecte, până la sfârșitul lui iulie 
majoritatea populației din Tearling va fi adăpostită în Tabăra Caddell, din 
afara zidurilor. Când vor veni cei din Mort, va trebui să-i aducem în oraș pe 
toţi refugiații. 

— Asta va însemna o mare aglomeratie în Noua Londră, Maiestate. 

— Așa este, dar pentru că spui că reprezinți o instituţie caritabilă, m- 
am gândit că ai putea da dovadă de spirit creștin punând la dispoziţie hrană 
Și găzduire. 

— Găzduire? 

— Eu voi deschide Citadela pentru refugiați, dar dumneata ai cea de-a 
doua clădire ca mărime din Noua Londră, Sfinția Ta. Nouă etaje Și aflu că 
numai două sunt locuite. 

— De unde știi? întrebă Sfântul Părinte supărat și Kelsea fu surprinsă 
să-l vadă aruncându-i o privire furioasă Părintelui Tyler. Arvathul este 
sacrosanct. 

— Şapte etaje goale, Sfinţia Ta, insistă ea. Gândește-te câți oameni 
dislocați ai putea adăposti Și hrăni. 

Nu există spațiu disponibil la Arvath, Maiestate. 

— În schimb, continuă Kelsea ca și când el nu ar fi spus nimic, sunt 

dispusă să consider că toate proprietățile din Noua Londră ale Bisericii sunt 
entităţi de caritate Și să uităm de impozitele pentru pământ. 
Numai din Noua Londră? Sfântul Părinte izbucni în râs, un sunet 
neașteptat pentru figura lui nemiloasă. Noua Londră reprezintă doar o mică 
parte din proprietățile noastre, Maiestate. Dar, dacă ai fi dispusă să le iei în 
considerare Și pe cele din Almontul de Sus, poate am bate palma. 

— Ah, da... terenurile agricole. Unde săracii muncesc pentru un penny 
pe zi Și copiii încep să iasă la câmp de la vârsta de cinci ani. 

— Altfel acești oameni nu ar avea niciun loc de muncă. 

Kelsea îl ţintui cu privirea. 

— Și chestia asta te lasă să dormi noaptea? 

— Dorm bine, Maiestate. 

— Sunt sigură. 


— Maiestate! Părintele Tyler se ridică în picioare; pe figură i se citea 
panica. Trebuie să mă duc la toaletă. Îmi cer scuze. 

La un moment dat în timpul discuţiei, Milla strecurase farfuria cu 
desert în faţa lui Kelsea: prăjitură cu brânză, ornată cu căpșune. Kelsea o 
termină repede; nu era una dintre cele mai strălucite opere ale Millei, dar 
toate prăjiturile cu brânză sunt bune, iar stăpânirea de sine nu era suficientă 
pentru a-i înfrânge pofta lui Kelsea. Buzduganu o privi rugător, dar Kelsea 
clătină din cap. În timp ce mesteca, furișa câte o privire înspre străjeri, 
întrebându-se la cine se referea remarca aceea despre homosexualitate. 
Poate că Sfântul Părinte o născocise din nimic, așa cum era cazul pentru 
multe lucruri în Biserica Domnului, dar Kelsea nu era convinsă; afirmația 
era prea ciudată. Oricum, era rolul ei să intervină? Carlin obișnuia să spună 
că homofobia instituționalizată din perioada premergătoare Trecerii 
consumase un volum uriaș de timp Și de resurse. Barty, cu spiritul practic 
care-l caracteriza, spunea întotdeauna că Dumnezeu avea lucruri mai bune 
de care să se preocupe decât ceea ce se petrecea între cearșafuri. 

Nu, hotărî Kelsea, nu e treaba mea. l-ar fi plăcut să-i poată spune 
Sfântului Părinte să se ducă la dracu” — ceea ce ar fi făcut-o să se simtă 
minunat — dar unde i-ar fi putut ea caza pe toți refugiații, dacă nu la Arvath? 
Paturi, salubritate, îngrijiri medicale... fără ajutorul Bisericii, urma un 
dezastru. Pe scurt, Kelsea se gândi să amenințe Arvathul cu sechestrul 
pentru raţiuni de utilitate publică, așa cum îi ameninţase și pe cei din 
grupul acela de nobili idioţi, cu câteva săptămâni în urmă. Dar, nu, ar fi fost 
o mișcare dezastruoasă. Un atac direct împotriva Arvathului n-ar fi făcut 
decât să confirme atenţionările murdare pe care oamenii Sfântului Părinte le 
auzeau din amvon Și erau foarte mulţi cei care credeau în prostiile spuse de 
Biserică. Sfântul Părinte încercase s-o înfurie, își dădea seama Kelsea, și 
chiar reușise. Mânia îi dădea putere lui Kelsea, dar îi și slăbea poziția; 
acum nu mai vedea nicio cale de a reveni la negocieri, nu fără a mai pierde 
din avantaj. 

— Cred, Sfinţia Ta, că eu am asigurat suficientă distracție pentru o 
seară, anunţă ea ridicându-se în picioare. Putem trece la spectacolul 
adevărat. 

Sfântul Părinte zâmbi, deși zâmbetul nu-i ajunse până în priviri. Nici 
de prăjitura cu brânză nu se atinsese și Kelsea se gândi dacă luase măcar o 
înghițitură din ceva, toată seara. Se temea de otravă? Cu siguranță acest om 


nu Și-ar fi făcut scrupule să-l pună pe unul dintre acoliți să-i guste 
mâncarea. 

Divaghezi. Concentrează-te pe Arvath. Pe Mortmesne. 

Kelsea se strădui, dar nu-și dădu seama ce ar mai fi putut face acum 
pentru a repara situaţia. Oricum, nu rămânea totul doar în teorie? Armata 
din Mort avea să fie aici cu mult înainte de noul an fiscal, iar Noua Londră 
nu putea rezista unui asediu prelungit. A discuta despre impozitele din anul 
următor era ca Și cum ar fi zugrăvit casa în așteptarea unui uragan. Poate că 
ar fi trebuit să se mai îmbuneze, dar cu un simplu gând mintea lui Kelsea 
zbură la fleșa de pe Arvath: aur curat, în valoare de multe mii de lire. Nu 
putea renunţa. 

În timp ce grupul se îndrepta spre tron, Părintele Tyler reapăru lângă 
Kelsea Şi-i spuse cu un ton grav: 

— Domniţă, te rog să nu-l învrăjbești și mai mult. 

— Își poate purta singur de grijă. 

Dar Kelsea se opri, văzând din nou faţa palidă a preotului, greutatea pe 
care o pierduse silueta lui Și așa destul de fragilă. 

— De ce anume te temi, Părinte? 

Părintele Tyler dădu din cap cu încăpățânare. 

— De nimic, Maiestate. Mă gândesc la dumneata. 

— Bine, dacă te consolează cu ceva, află că am de gând să mă port cât 
pot eu de bine tot restul serii. 

— Şi totuși această intenţie se pierde atât de des. 

Kelsea râse bătându-l cu palma pe spate. Grimasa lui Tyler se adânci Și 
Kelsea își mușcă buzele; uitase că nu era îngăduit să atingi un membru al 
Bisericii Domnului. 

— Scuze, Părinte. 

Părintele Tyler ridică din umeri, apoi zâmbi Ștrengărește, lucru rar la 
el. 

— Nu-i nimic, Domniţă. Spre deosebire de Sfântul Părinte, pe mine nu 
mă preocupă sexualitatea dumitale destrăbălată. 

Kelsea chicoti și îi făcu semn să vină cu ea pe podium, unde fuseseră 
instalate două jilţuri. Sfântul Părinte se așezase deja și îi adresă lui Kelsea 
unul dintre acele zâmbete chioare, când luă loc la rândul ei. Acoliţu lui 
rămăseseră lângă podium; Buzduganu îi făcu semn lui Elston să se așeze 
lângă ei. Prin urmare Și Buzduganu era îngrijorat de acolitul cel înalt, cu 


figură de nevăstuică. Amintirea îi mai dădu o dată târcoale lui Kelsea, 
înainte de a dispărea din nou. 

Buzduganu pocni din degete către magician, Bradshaw, care veni în 
față și făcu o ușoară reverență. Nu purta costumul în culori vii pe care 
Kelsea îl văzuse la nenumărate reprezentații de stradă, ci era îmbrăcat foarte 
simplu, în negru. În apropiere fusese pusă o masă pentru recuzită: obiecte 
de tot felul, printre care două dulăpioare așezate la vreo jumătate de metru 
distanță. Bradshaw deschise dulăpioarele, le ridică pe fiecare și arătă că nu 
aveau fund dublu, pe urmă luă o cană de pe masa unde luaseră cina Și o 
așeză într-unul dintre dulăpioare, pe care îl închise bine mai apoi. Când 
deschise ușa celuilalt dulăpior, înăuntru apăru cana. 

Kelsea aplaudă încântată, deși nu avea nicio idee despre cum se 
petrecuse scamatoria. Nu era magie, desigur, dar părea așa ceva și atât era 
destul. Bradshaw făcu să apară în fiecare dulăpior diferite obiecte, într-o 
succesiune rapidă: una dintre mănușile lui Dyer, un castron de pe masă, 
două pumnale și, la final, buzduganul lui Buzduganu. Ultima scamatorie 
așternu o expresie uluită pe figura lui Buzduganu, care se transformă mai 
întâi în supărare, apoi din nou în uimire când Bradshaw luă buzduganul Și i- 
| restitui zâmbind. 

Kelsea aplaudă frenetic; puţini erau cei care reușeau să-l prindă pe 
Buzduganu pe picior greșit Și încă Și mai puţini cei care ar fi încercat s-o 
facă. Buzduganu cercetă rapid arma sa preferată, precum bijutierul care-și 
studiază diamantele, și în cele din urmă ajunse la concluzia că era, într- 
adevăr, același buzdugan. Kelsea îi spuse lui Elston, cu voce scăzută, să-i 
dea magicianului un bacșiș de cincizeci la sută. 

În mod vizibil, Sfântul Părinte nu era impresionat; urmărise întregul 
spectacol cu un aer din ce în ce mai acru Și nu aplaudase nici măcar o 
singură dată. 

— Nu vă plac numerele de iluzionism, Sfinţia Ta? 

— Nu prea, Maiestate. Toţi magicienii sunt artiști ai înșelătoriei, îi 
conving pe oamenii obișnuiți să creadă în magia păgână. 

Kelsea era cât pe ce să dea ochii peste cap, dar se abținu. Fereastra ei 
de oportunitate se încheia în acest punct; odată Sfântul Părinte ieșit pe ușă, 
n-avea să se mai întoarcă. Și poate că era mai dispus spre rațiune acum, 
când erau puțini cei care-l puteau auzi. Mai jos, Bradshaw își continua 


spectacolul gesticulând și Kelsea îl așteptă să scoată un șoricel de nicăieri, 
înainte de a întreba cu voce scăzută: 

— Ce te-ar putea face să-mi accepti oferta? 

— Poate reuşim să ajungem la un compromis, Maiestate. Renunţă la 
impozite pentru proprietăţile noastre din Noua Londră și pentru jumătate 
din suprafața din Almont, iar Biserica va hrăni Și va adăposti refugiați, câți 
încap în patru etaje. 

Kelsea se uită la Buzduganu. 

— Câţi bani de impozite înseamnă asta? 

— Numai Arliss poate ști cu siguranță, Maiestate. Dar este vorba 
despre cel puţin două mii cinci sute de kilometri pătrați de pământ arabil. 
Impozitele pe un an ar însemna o sumă considerabilă. 

— Nu mă refer la un an, exclamă Sfântul Părinte. Ci pentru totdeauna. 

— Pentru totdeauna? repetă Kelsea în șoaptă, nevenindu-i să creadă. 
AȘ putea să-mi construiesc alt blestemat de Arvath numai cu banii pe care 1- 
ar pierde Tearling din impozitele pe cinci ani. 

— Ai putea construi, Maiestate, dar nu ai timp. Sfântul Părinte zâmbi 
Și pentru prima oară în privire îi străluci o lumină... numai că nu era deloc 
o lumină frumoasă. Până în toamnă cei din Mort sunt aici Și nu ai de ales. 
De aia Și purtăm această conversație. 

— Nu face greșeala de a crede că ești mai mult decât o soluţie 
comodă pentru mine, Sfinţia Ta. Nu am nevoie de muntele dumitale de aur. 

— Atunci nu face nici dumneata greșeala de a crede că eu mă tem de 
perceptorul dumitale, Maiestate. Până la Anul Nou nu vei mai fi în situația 
de a percepe niciun impozit de la nimeni. 

Același lucru îi trecuse prin minte Și lui Kelsea cu cinci minute mai 
înainte, ceea ce nu făcea decât să-i sporească supărarea. Se întoarse cu totul 
spre el, fără să se mai prefacă măcar că o interesa spectacolul de magie. 

— La ce-ţi folosește dumitale tot aurul, Sfinţia Ta? Pe cine vrei să 
impresionezi cu fleșa aceea? Pe Dumnezeu? 

— Pe Dumnezeu nu-l interesează asemenea lucruri mărunte. 

— Exact asta vreau să spun. 

— EnoniaȘii devotați au donat aurul, Maiestate, în semn de căinţă și 
fapte bune. Unchiul dumitale a fost unul dintre ei. 

— Unchiul meu a avut șapte concubine Și nicio perspectivă de 
căsătorie. Cât de devotat ar fi putut fi? 


— Unchiul dumitale Și-a mărturisit aceste păcate Părintelui Timpany, 
Maiestate și a fost iertat. 

— Fascinant sistem. Copiilor de patru ani li se cere mai multă 
disciplină. 

Vocea Sfântului Părinte se înăspri de mânie. 

— Dumneata ai legi penale pentru pedepse seculare, Maiestate. 
Preocuparea mea nu este decât salvarea sufletului. 

— Dar aurul ajută, nu-i așa? 

— Cum îndrăznești... 

— Maiestate! Bradshaw făcu o plecăciune complicată la picioarele 
podiumului. Pentru scamatonia finală, pot să-i cer unui străjer să se ofere 
voluntar? 

Kelsea zâmbi deschis. 

— Kibb. 

Kibb coborî treptele, spre hazul celorlalți străjeri, dar Kelsea nu le 
acordă prea multă atenţie. Își încleștase mâinile pe braţele jilțului. Doar 
atât putea face ca să nu-l strângă de gât pe bărbatul de lângă ea. 

Tot spațiul acela, se gândi ea privindu-l fix pe Sfântul Părinte, cu 
tâmplele bubuindu-i. Tot spațiul și tot aurul acela. Nu le folosești, nu ai 
nevoie de ele, dar nu le poți împărți cu nimeni. Dacă scăpăm de invazie, 
prietene, te voi taxa până-ai să urli implorând milă. 

Sfântul Părinte îi susținu privirea, cu aroganţa supremă a celui care nu 
are a se teme de nimic. Kelsea își aminti de observaţia pe care o făcuse 
Buzduganu cu câteva săptămâni mai înainte: Sfântul Părinte nu era mai 
presus de a cădea la înţelegere pe ascuns cu Demesne. Dacă Sfântul Părinte 
bătuse deja palma, bineînțeles că nu se simţea ameninţat de Kelsea; nu 
trebuia decât să stea și să aștepte venirea armatei din Mort, care ar fi cruțat 
Arvathul Și ar fi distrus tot restul. Kelsea simți cum primele seminţe ale 
disperării prindeau rădăcini în inima ei. De o lună de zile alergase încolo Și- 
ncoace, se zbătuse neobosită între o opțiune Și alta, încercând să găsească o 
soluţie, iar acum privea în jur Și se vedea înconjurată de canibali. 

— În onoarea preasfinţilor dumitale oaspeţi, Maiestate! Bradshaw 
scoase cana pe care o folosise mai devreme Și o umplu cu apă dintr-o mică 
gamelă, apoi i-o dădu lui Kibb să bea. Vă rog să luaţi o înghițitură, 
domnule Și să confirmaţi că este apă. 

Kibb sorbi puțin din cană. 


— Apă, într-adevăr. 

Magicianul aduse cana în faţa podiumului Și i-o prezentă lui Kelsea, să 
o cerceteze, așteptând-o să-i facă semn că poate continua. Cu o mică 
plecăciune politicoasă înspre Sfântul Părinte, Bradshaw acoperi cana cu 
mâna Și pocni din degetele celeilalte. O rază de lumină îi apăru între degete, 
apoi Bradshaw îi prezentă din nou cana lui Kelsea. Apa din cană era acum 
de un rubiniu-intens. 

— Pentru plăcerea Maiestăţii Sale! anunță Bradshaw. Unde este 
asistentul meu cel foarte abil? 

Kibb ridică mâna Și magicianul se îndreptă spre el în pași de balet, 
întinzându-i cana. 

— Gustă, domnule. Nu-ţi va face niciun rău. 

Zâmbind cu vagă neliniște, Kibb luă o înghițitură din cană. Pe faţă i se 
așternu o expresie de uimire; mai sorbi o dată. Întorcându-se spre Kelsea, 
anunţă cu voce uluită: 

— Maiestate, e vin. 

Kelsea chicoti, apoi râse încetișor Și în cele din urmă nu se putu opri 
să nu râdă în hohote. Nu-i scăpă privirea furioasă a Sfântului Părinte a cărui 
figură devenea din ce în ce mai întunecată, ceea ce o făcu să râdă cu și mai 
multă poftă. La picioarele podiumului, Bradshaw zâmbi, cu un aer de 
triumf. 

— Ridică-te, ridică-te! 

Acolitul cel mai scund leșinase și căzuse lat, iar cel înalt îl scutura 
Șuierând diverse ordine. Tânărul era însă ca mort de-a binelea. 

Sfântul Părinte se ridică de la locul său, aprins la față ca focul, ceea ce 
o încânta peste măsură pe Kelsea. Părintele Tyler îi murmură ceva la 
ureche, dar Sfântul Părinte îl împinse la o parte. Pentru băiatul leșinat pe jos 
nu avea nicio grijă. 

— Nu văd nimic distractiv într-o insultă la adresa oaspeţilor, spuse 
cinic Sfântul Părinte. Aceasta glumă este o blasfemie, Maiestate, de prost 
gust. 

— Nu te uita la mine, Sfinţia Ta. Eu nu ţin artişti la curte. Scamatoriile 
îi aparțin. 

— Aștept scuze! mârâi el și Kelsea, care presupunea că acest fel de 
mânie caraghioasă făcea parte din fișa postului Sfântului Părinte, ezită, 
pentru că mânia lui era de-acum autentică. Totuși, nimeni nu putea lua în 


serios o scamatorie, chiar dacă Bradshaw ar fi scos-o din pălărie pe 
Fecioara Maria. Mișcarea înţeleaptă ar fi fost concilierea, dar Kelsea 
trecuse deja de acest moment. Bătu cu unghiile în braţul jilţului și întrebă 
cu glas mieros: 

— Scuze de la cine? 

— De la acest impostor, Maiestate. 

— Impostor? Sunt sigură că nu a vrut să pretindă a-l întruchipa pe 
Cristos, Sfinția Ta. 

— Solicit să-și prezinte scuzele. 

— Cumva tocmai i-ai dat poruncă Reginei? întrebă Buzduganu cu 
voce periculos de blândă. 

— Exact asta am făcut. 

— Respins! izbucni Kelsea. Trebuie să fii prost să te simți ofensat de o 
iluzie. 

— Maiestate, te rog! Părintele Tyler venise lângă Sfântul Părinte, cu 
faţa acum aproape la fel de albă ca hârtia. Toate acestea nu sunt 
constructive. 

— Tacă-ți gura, Tyler! șuieră Sfântul Părinte. Magicienii sunt niște 
Șarlatani, toți! Promit soluţii rapide și subminează credinţa în calea dreaptă 
Și virtuoasă. 

Kelsea privi printre gene. 

— Nici să nu te gândești să faci pe cucernicul cu mine, Sfinţia Ta. Știu 
totul despre dumneata. Ce-i cu cele două femei pe care le ții la Arvath? 
Îngenunchează în fața Sfântului Duh în fiecare noapte? 

La auzul acestor cuvinte, chipul Sfântului Părinte se coloră într-un 
roșu de apoplexie și Kelsea regretă că el nu făcuse pur și simplu atac de 
cord, ca să se prăbușească exact în faţa tronului ei Și, prin urmare, să fie 
damnat. 

— la seama, Maiestate. Nici nu știi cât de fragilă e poziția dumitale. 

— Dacă mă mai ameninţi o dată, escroc nesătul, te termin. 

— Sunt sigur că nu asta a avut de gând, Maiestate! exclamă Părintele 
Tyler cu voce pițigăiată, panicată. Nu a fost o ameninţare, doar... 

— Tyler, nu te mai băga! strigă Sfântul Părinte care se întoarse Și, 
zvârlind din braţ, îl izbi în piept pe Părintele Tyler. 

Tyler se învârti dezechilibrat și căzu pe spate, pe scările podiumului. 
Kelsea auzi trosnetul uscat, dur, de os rupt Și gândurile i se opriră în loc, 


vocea rațiunii din mintea el fu redusă la tăcere, fără milă. Sări în picioare, îl 
împinse la o parte pe Pen Și îi trase Sfântului Părinte o palmă peste faţă. 

Buzduganu Și Pen se mișcară foarte repede, iar restul gărzii se strânse 
imediat în spatele lor. În câteva secunde, între Kelsea și Sfântul Părinte se 
adunaseră mai bine de zece oameni. Străjerii îi blocaseră vederea, dar 
apucase să zărească și să memoreze urma albă a degetelor ei pe obrazul 
roșu al Sfântului Părinte, împachetată în mintea ei ca un cadou. 

— Sacrilegiu! Șuieră acolitul cel înalt de la picioarele treptelor. Nimeni 
nu-l poate atinge cu mâna pe Sfântul Părinte! 

— Dacă ţii la ipocritul ăsta, scoate-l chiar acum din Citadela mea. 

Acolitul urcă în fugă scările, ca să-l ajute pe Sfântul Părinte. Kelsea se 
întoarse pe jilțul ei, decisă să-i ignore, dar auzi o respiraţie îngreunată de 
dedesubt, în spatele zidului de străjeri. 

— Părinte, te simţi bine? 

— Bine, Maiestate. 

Dar vocea Părintelui Tyler trăda durerea. 

— Rămâi acolo, îţi aducem un doctor. 

— Tyler merge cu noi! mârâi Sfântul Părinte, însă Buzduganu 
coborâse deja treptele și se așezase între Părintele Tyler și ceilalți preoți. 

— Regina zice că rămâne aici. 

— Se vor ocupa de el doctorii mei. 

— Nu cred, Sfintia Ta. Am văzut de ce sunt în stare doctorii dumitale. 

Sfântul Părinte căscă ochii mari, plini de uimire și de încă ceva... 
vinovăţie? Înainte să apuce Kelsea să-i înțeleagă reacţia, Buzduganu ţâșni 
în cealaltă parte a sălii și-l înșfăcă pe acolitul cel înalt, prinzându-l de gât. 

— Îl ţinem și pe ăsta. Fratele Matthew, nu-i așa? 

— Sub ce acuzaţie? întrebă Sfântul Părinte revoltat. 

— Trădare, enunţă sec Buzduganu. Conspirația Thorne. Gura 
Sfântului Părinte se contorsionă. 

— Am venit aici cu promisiunea că suntem în siguranță! 

— Am promis siguranță pentru dumneata, Sfinţia Ta, interveni Kelsea, 
deși în sinea ei îl blestema pe Buzduganu; ei nu-i spunea niciodată nimic. 
Acum Știa de unde să-l ia pe Fratele Matthew: unul dintre oamenii de la 
Argive, ghemuit în jurul focului lui Thorne, la miezul nopții. Dumneata ești 
liber să pleci, dar lingușitorii dumitale au venit aici pe riscul lor. 


— Îţi sugerez să pleci acum, îi spuse Buzduganu Sfântului Părinte, 
sporind strânsoarea în jurul gâtului preotului, care se zbătea. Înainte să apuc 
să-i pun o întrebare nevăstuicii dumitale. 

Sfântul Părinte îngustă ochii și dădu cu piciorul în acolitul cel scund, 
care zăcea în continuare inconștient la pământ. 

— Tu! Trezește-te! Plecăm! 

Cum, necum, reușiră să-l ridice pe om în două picioare nesigure. 
Buzduganu îl predă pe Fratele Matthew lui Elston Şi-i urmă pe cei doi 
bărbaţi din Arvath până la ușă. Al doilea acolit, cu faţa albă ca laptele, 
aruncă peste umăr câteva priviri uluite, dar Sfântul Părinte, care mergea 
teapăn lângă el, nu se uită deloc în urmă. 

Kelsea coborî iute treptele și se ghemui lângă Părintele Tyler, al cărui 
picior stâng era răsucit într-un unghi înfricoșător. Respira scurt Și întretăiat 
Și picături uriașe de sudoare i se prelingeau pe obrajii palizi. Kelsea își 
adună tivul rochiei ca să-i șteargă fruntea, dar când Coryn încercă să-i 
examineze piciorul, Părintele Tyler gemu Şi-i ceru să renunțe. 

— E rupt în mai multe locuri, Domniţă. Va trebui să-l adormim, ca să-i 
putem reașeza oasele la locul lor. 

— Vom aștepta doctorul, porunci Kelsea, aruncând o privire 
ucigătoare după Sfântul Părinte, care pleca. Buna lucrare a lui Dumnezeu, 
presupun. 

Părintele Tyler chicoti, un sunet sălbatic, incoerent. 

— Am scăpat ieftin, Maiestate. Așa ar spune Seth. 

— Cine e Seth? 

Dar Părintele Tyler scrâșni din dinți și refuză să răspundă, deși Kelsea 
puse întrebarea de mai multe ori înainte de venirea doctorului. 


Capitolul 5 
Dorian 


Succesul marilor migrații umane depinde de felul în care se leagă mai 
multe elemente diferite. Trebuie să existe o nemulțumire faţă de un status 
quo dezagreabil, poate chiar intolerabil. Trebuie să existe un idealism care 
să inițieze mișcarea, viziunea puternică a unei vieţi mai bune dincolo de 
orizont. Trebuie să existe un curaj uriaș în fața tuturor necunoscutelor 
potenţial devastatoare. Însă, mai presus de toate acestea, orice migraţie are 
nevoie de un lider, indispensabila fisură charismatică pe care o vor urma 
cu ochii închiși în abis chiar Și cei înspăimântați dintre bărbați Și femei. 

Trecerea americano-britanică a răspuns din plin acestei cerințe. 

— Orizontul Albastru din Tearling, GLEE DELAMERE 


În curtea din spatele casei, Lily se străduia să înregistreze un mesaj 
pentru mama ei. Era mult prea cald; probabil că se defectase ceva la 
sistemul de control al temperaturii. În ultima vreme se întâmpla din ce în ce 
mai des. Greg spunea că era din cauza separatiștilor și a hackerilor lor, care 
sabotau sateliții; ofiţerii pe care-i întâlnea el la Pentagon reclamau acest 
lucru deja de săptămâni bune. De câteva zile, temperatura din Noul Canaan 
urcase spre patruzeci de grade și acum aerul umed, irespirabil, înăbușea 
grădina. 

Cu excepția vremii, fusese o săptămână bună. Greg plecase într-o 
călătorie de afaceri la Boston, pentru a participa la o conferinţă a agenților 
din domeniul militar. Lily își crease despre aceste întruniri imaginea unui 
soi de versiune extinsă a petrecerilor pe care le organizau la ei acasă: 
bărbaţi beţi, vorbind din ce în ce mai tare Și mai răgușit, pe măsură ce 
creștea cantitatea de alcool turnată în pahare. 

Cu toate astea, era recunoscătoare. Cu Greg plecat, Lily își putea 
închipui că acesta era căminul ei, că nu trebuia să dea socoteală nimănui 
pentru ce făcea toată ziua. Nu era nevoie să se ascundă în camera pentru 
copii; se putea mișca în voie prin toată casa. Numai că în seara aceea Greg 
urma să se întoarcă Și Lily încerca să profite de aceste ultime ore, ca să 
înregistreze mesajul. Era greu să dea minciunilor un aer de naturalete, în 


special în faţa mamei sale, care refuza să audă ce nu-i plăcea. Lily tocmai 
apăsase din nou pe butonul de înregistrare, când o femeie sări zidul din 
fundul curții. 

Lily ridică privirea speriată. Femeia se rostogoli peste zid, însoțită de 
un Șuierat care-i urmă căderea prin iedera agăţată de el. Sfârși în mijlocul 
tufelor de hortensie, în care dispăru cu un mormăit gros, de om rănit. 

Jonathan apăru imediat în ușa bucătăriei, cu arma pregătită. 

— Fereşte-te, doamnă M! 

Lily nu-l băgă în seamă, se ridică din Şezlong și se duse în vârful 
picioarelor până la zidul de piatră. Intrusa culcase la pământ tufa de 
hortensie. Lily simți mâna lui Jonathan trăgând-o înapoi, dar se uită peste 
marginile crestate ale tufei, până zări femeia întinsă pe jos. 

Seamănă cu Maddy! 

Femeia semăna într-adevăr foarte bine cu sora mai mică a lui Lilly. 
Părul, acum încâlcit printre crengi, nu mai fusese spălat de ceva vreme, dar 
avea aceeași culoare blondă-prăfuită, chiar Și aceeași textură sârmoasă. 
Avea nasul cârn al lui Maddy, pistruii ei. Era cu câţiva ani prea tânără însă; 
Lily își mușcă buzele încercând să-și amintească câţi ani ar fi avut acum 
sora ei. Era cu doi ani mai mică decât Lily, deci douăzeci Și trei. Fata asta 
nu putea avea mai mult de optsprezece. 

Lily auzi sirene, un vaiet estompat de zidul gros, de piatră. Securitatea 
nu prea folosea sirene în Noul Canaan; în rarele ocazii în care apărea în 
cartierul lui Lily, își făcea treaba în liniște, eficient. Însă era evident că 
femeia aceasta nu era din Noul Canaan. Avea fața pătată cu un fel de 
grăsime Și era îmbrăcată cu jeanși Și un pulover sfâșiat, ce părea a fi cu trei 
numere mai mare. Marginile puloverului erau pline de sânge. Lily se uită 
mai atent, apoi se trase înapoi șoptind: 

— A fost împușcată! 

— Intră în casă, doamnă M. O să chem Securitatea. 

Femeia deschise ochii de un verde-aprins, strălucitor Și remarcabil de 
limpezi, prea maturi pentru o adolescentă, apoi îi închise la loc. Respira 
precipitat, întretăiat Și ținea mâna chircită pe pata însângerată de la stomac. 
Părea prea tânără pentru a te putea gândi la crimă Și semăna atât de mult cu 
Maddy, Maddy care dispăruse cu mulţi ani în urmă. 

— Eşti rănită, îi spuse Lily. Trebuie să mergi la spital. 

— Fără spital. 


— Este o delincventă care a încălcat proprietatea! șuieră Jonathan. 

Sirenele se auzeau mai tare, probabil de pe Willow Street. Femeia 
deschise ochii din nou și Lily citi în ei resemnarea, un fel de acceptare 
obosită. Maddy avusese aceeași privire când veniseră după ea, ca Și când ar 
fi Știut ce avea să urmeze. Lily nu voia să-și amintească de ziua aceea, de 
Maddy. Jonathan avea dreptate; trebuia să cheme Securitatea. Dar amintirea 
lui Maddy o copleșise deja pe Lily, care simți că nu era în stare să facă 
acest lucru, nu era capabilă să o predea pe această femeie. 

— Ajută-mă s-o duc în casă. 

— Pentru ce? întrebă Jonathan. 

— Ajută-mă Şi taci. 

— Ce-o să zică domnul M? 

Lily ridică privirea spre el, adresându-i-se pe un ton sever. 

— N-ar fi prima oară când nu i-am spune nimic, nu-i așa? 

— Dar asta este altceva. 

— Hai s-o ridicăm. 

— Nu e o delincventă oarecare, doamnă M. Auziţi sirenele? Credeţi că 
nu pe ea o caută? 

— În casă. O punem în camera pentru copii. El nu trebuie să afle. 

— Dar are nevoie de un doctor. 

— Atunci o să aducem unul. 

— Și după aceea? Doctorii trebuie să raporteze rănile prin împușcare. 

Lily o ridică strecurându-și brațul pe sub umerii ei și crispându-se 
când femeia gemu. Părea vital să se grăbească Și s-o ducă înăuntru înainte 
de a se gândi mai bine la posibilele consecinţe, la Greg. 

— Haide, înăuntru. 

Jonathan puse umărul, bombănind. Împreună, ajutară femeia să 
traverseze grădina și să intre în casă, o oază de întuneric, cu aer 
condiționat. Până să ajungă în camera de zi, femeia își pierdu cunoștința Și 
deveni mai grea decât ar fi putut lăsa să se înțeleagă silueta ei scheletică. 
Lily se opinti cărând-o prin hol, dar în minte cronometra febril tot ce avea 
de făcut. Mai întâi, sistemul de supraveghere. Lily nu avea o înregistrare de 
rezervă pentru camera de zi Și scări, dar o dată ar fi putut să șteargă 
imaginile și Greg ar fi presupus că intervenise o defecţiune... probabil, 
adăugă ea în gând. Pantofii femeii separatiste erau plini de noroi Și lăsaseră 
mai multe pete pe covorul din încăpere. Casa se curăța singură, dar nu chiar 


atât de repede. Lily va trebui să adune ea însăși noroiul înainte să vină 
Greg. 

Se opintiră să ducă femeia în camera pentru copii, unde o puseră pe 
canapea. Lily simţi privirea aprinsă a lui Jonathan, chiar înainte să se uite la 
el. 

— Ce faceţi, doamnă M? 

— Nu știu, recunoscu Lily. Doar că... 

— Ce? 

Îi apăru în minte imaginea Securității: ușa prin care împingeau oameni 
care nu mai ieșeau niciodată. Pe vremea copilăriei lui Lily nu exitaseră 
asemenea uşi Și nici când devenise adultă nu acordase atenţie schimbărilor 
survenite în jur; de multe ori se gândea că, în primul Și în primul rând, 
tocmai această lipsă de atenție pentru implicații o condusese la căsătoria cu 
Greg. Maddy fusese cea care se implica în politică, cea căreia îi păsa de 
lumea în care trăiau. Preocupările imediate ale lui Lily erau buna 
funcționare a casei Și relaţiile cu Greg, cum să se strecoare printre accesele 
lui neașteptate de mânie, cum să le prevină. Era o slujbă cu normă întreagă, 
desigur, totuși nu putea scăpa de un supărător simţ al responsabilității față 
de mulți oameni buni, faţă de toţi cei care plecaseră ochii în pământ, care 
permiseseră ușii oarbe a Securităţii să devină un status quo. Maddy nu ar fi 
permis niciodată acest lucru, dar Maddy dispăruse. 

Jonathan aștepta în continuare un răspuns, dar Lily nu-i putea oferi 
explicaţii, nu lui. Jonathan fusese pușcaș marin, în etapa finală luptase în 
Arabia Saudită, în bătălia disperată pentru ultimele resurse de petrol ale 
lumii. Era un fidel. Era înarmat. 

— N-am de gând s-o predau, răspunse Lily în cele din urmă. Îi vei 
spune lui Greg? 

Jonathan se uită la femeia de pe canapea, cântărind-o cu privirea. 

— Nu, doamnă. Dar trebuie să-i aduceţi un doctor. Altfel, va sângera 
până va muri aici, pe canapea. 

Lily trecu în revistă doctorii pe care-i cunoștea în cartier. Prieteni cu 
Greg, toți, nu putea avea încredere în niciunul. Medicul lor de familie, 
doctorul Collins, avea cabinetul la mai puțin de opt kilometri, în centrul 
orașului, dar nici el nu era o opţiune. Doctorul Collins n-o întrebase 
niciodată pe Lily dacă își dorea un copil. La ultima consultaţie îi spusese că 


trebuia să fie mai relaxată în timp ce făcea sex, pentru că relaxarea o ajuta 
să devină mamă. 

— Poșeta. Am acolo o carte de vizită. Doctorul meu din New York. 

— Davis? Nu e de domeniul lui. E un Şarlatan. 

— Este specialist în fertilitate! 

— Sigur, doamnă M. 

Lily îl privi insistent. 

— O să-i spui lui Greg? 

Jonathan oftă, scoțând din buzunar cheile de la Lexus. 

— Rămâneţi aici. Țineţi apăsat pe rană. Mă întorc cu un doctor. 

— Ce doctor? 

— Nu vă faceţi griji. 

— Nu cu vreun prieten de-ai lui Greg? 

— Nu vă faceți griji, doamnă M. Aveţi dreptate; amândoi Știm să 
păstrăm un secret. 


Jonathan lipsi mai mult de o oră, lăsându-i lui Lily timp din plin să-și 
imagineze tot ce putea fi mai rău: Jonathan fusese arestat pentru 
transportarea unui medic fără drept de practică; Jonathan nu reușise să 
găsească niciun medic; dar mai ales, Jonathan ducându-se direct la Greg la 
birou, direct la Securitate, să le spună totul. Jonathan era bodyguardul ei de 
trei ani, îȘi spuse Lily, Și Ştia totul despre doctorul Davis. Dacă ar fi vrut 
să-i pricinuiască necazuri, ar fi putut s-o facă de mult. 

Totuși îi era frică. 

Femeia de pe canapea se deshidrata vizibil, sub ochii lui Lily. Buzele i 
se albiseră Și se crăpaseră, uscate, iar când încercă să vorbească, nu ieșiră 
decât niște sunete răgușite, asemănătoare unui croncănit. Lily cobori Și 
umplu un castron cu cuburi de gheaţă. Habar n-avea cum să îngrijească un 
om bolnav, dar în copilărie avusese pneumonie Și timp de o săptămână nu 
fusese în stare să mănânce decât așchii de gheață. Umezi o cârpă cu apă 
rece Și o scufundă în vasul cu gheaţă. 

Când se întoarse, femeia de pe canapea o întrebă unde se afla. Lily vru 
să-i spună, dar femeia își pierdu din nou cunoștința, înainte să apuce să 
vorbească. Încă trei ore ȘI se întorcea Greg. Unde era Jonathan? Iar Lily ce 
făcea, până la urmă? Pilulele erau una, un secret care trebuia păstrat, dar a 
ascunde o persoană era cu totul altceva. 


— Cum te cheamă? o întrebă Lily pe femeie când se trezi din nou. 

— Fără nume, răspunse ea Șoput. 

Lily își dădu seama că mai auzise cuvintele acelea cândva, poate într- 
unul din nenumăratele anunţuri și broșuri de la guvern. Ce căutase femeia 
la ea? Din când în când, Lily auzea sirene prin cartier, uneori la distanță, 
alteori foarte aproape. Verifică site-urile de știri pe panoul de pe perete, dar 
nu găsi nimic, nicio veste despre vreun infractor care încălcase o 
proprietate, nicio crimă săvârșită în apropiere. Se duse în camera sistemului 
de supraveghere și șterse înregistrările de după-amiază. Exista întotdeauna 
posibilitatea ca Greg să le fi văzut în timp real, dar în ziua aceea era puţin 
probabil; la sfârșitul conferinţei, Greg era ocupat să dea mâna cu toată 
lumea, înainte de a se urca în avion. Pe drumul înapoi în camera pentru 
copii, Lily curăţă noroiul. 

Femeia era în continuare în stare de inconștientă. Da, era prea tânără 
să fie Maddy Și un pic prea înaltă, dar totuși, parcă ar fi avut o fantomă pe 
canapea. Pe măsură ce se însera, lumina soarelui ce pătrundea pe geam îȘi 
deplasa conturul pe umărul femeii și Lily zări acolo o cicatrice, imediat 
deasupra claviculei. Lily avea o cicatrice în același loc, o urmă chirurgicală 
delicată, de la implantarea cipului în copilărie. Dar cicatricea femeii era 
mult mai vizibilă. Nu era linia subțire, veche, lăsată de un laser. Părea să fi 
fost făcută cu bisturiul. 

Lily se uită lung la cicatrice Și în acest răstimp în minte 1 se înfiripă o 
idee cu totul neobișnuită: femeia reușise să-și scoată implantul. În teorie, 
era imposibil; fiecare dispozitiv era prevăzut cu o substanţă chimică letală, 
care era eliberată la impact, dacă cineva încerca să intervină asupra 
obiectului. Dar cu cât se uita mai mult la cicatrice, cu atât Lily era mai 
sigură: femeia reușise să scape de implant. Se putea duce nestingherită 
oriunde dorea, fără ca Securitatea să-i poată urmări fiecare mișcare. Lily 
nu-Și putea nici măcar imagina cum trebuie să fie așa ceva posibil. 

Jonathan se întoarse în cele din urmă la ora patru, cu un bărbat scund, 
grizonant, bine îngrijit. În mintea lui Lily, omuleţul arăta exact așa cum ar 
fi trebuit să arate un doctor: costum gri, cu aer profesional Și ochelari cu 
ramă metalică, demodaţi; în mână ducea o mică geantă din piele neagră, 
care zornăi a ceva metalic când fu pusă jos. O ignoră pe Lily cu totul, 
ducându-se direct la femeia de pe canapea. După o scurtă examinare se 
întoarse, vorbind de parcă s-ar fi adresat unei asistente. 


— Apă fierbinte Și niște prosoape. Prosoape de bumbac. 

La început, Lily fu prea surprinsă ca să se poată mișca. Nu era 
obișnuită să-i poruncească cineva în propria casă, spunându-i ce să facă. 

Cu excepția lui Greg, îi trecu rapid prin minte un gând Și asta o puse în 
mișcare; ieși din camera pentru copii Și se duse la bucătărie. După ce aduse 
apa se duse la dulapul cu lenjerie Și încercă să-și imagineze ce prosoape nu 
va sesiza Greg că lipsesc. Uneori avea un spirit de observaţie pentru 
detaliile din casă, cu totul neobișnuit; Lily ar fi putut arunca un set de 
așternuturi uzate și deodată, după un an de zile, Greg întreba unde erau 
cearșafurile respective. Niciunul dintre prosoapele lor nu era suficient de 
închis la culoare pentru ca petele de sânge să nu se vadă; orice ar fi ales 
trebuia să fie aruncat apoi. 

Ia orice Și du-te, fir-ar să fie. 

Lily luă un set de prosoape verde-crud, pe care nu le putuse suferi 
niciodată, un cadou de nuntă de la mătușa lui Greg. Când se întoarse, 
constată că Jonathan și doctorul mutaseră canapeaua sub fereastră, în 
peticul de lumină solară. Doctorul scosese puloverul supradimensionat al 
femeii, care lăsase la vedere maioul bărbătesc decolorat de dedesubt, iar 
acum îl tăia cu o foarfecă scoasă din geantă. Lily să aplecă să pună 
prosoapele lângă el. 

— Sunt bune, doamnă. 

— Lily. 

— Fără nume. 

Din nou, cuvintele acelea. Simţindu-se mustrată, Lily se întoarse spre 
Jonathan Și observă că acesta își luase arma, un obiect negru, lucios, ce-i 
provoca permanent neliniște lui Lily, Și o tot învârtea în mâini, scoțând 
gloanţele și punându-le la loc. 

— Am nevoie s-o ţineţi, spuse doctorul. 

Lily nu știa cui i se adresa, dar se duseră amândoi, Lily la braţele 
femeii Și Jonathan, îndesându-și arma la loc, la picioare. Privind femeia, 
Lily văzu o licărire de panică în ochii ei Și îi puse mâna pe frunte, simțindu- 
se cel mai mare impostor din lume când spuse: 

— O să fie bine. 

Următoarea jumătate de oră avea să-i rămână în minte lui Lily pentru 
tot restul vieţii, în cel mai mic detaliu dezgustător. Doctorul avea un aparat 
cu laser, măcar atât, dar când începu să înţepe cu el peste tot, braţele femeii 


se cabrară până ce fața Și gâtul lui Lily se umplură de sudoare în efortul de 
a le ţine nemișcate. Doctorul murmura la fiecare două-trei minute: 
„Îngropat adânc, nenorocitul”, iar aceste mormăieli erau pentru Lily 
singurul mijloc de a socoti trecerea timpului. 

Cât dură operația, se uită mai ales la Jonathan, încercând să-l citească. 
Era un bodyguard de nădejde și un șofer priceput, dar mai fusese și soldat 
în infanteria marină Și — așa crezuse Lily întotdeauna — era un om devotat. 
De unde Dumnezeu cunoștea el un doctor care opera pe ascuns? Cum vor 
reuși amândoi să ţină toate aceste lucruri un secret, să nu afle Greg? 

Doctorul găsi în sfârșit glontul și introduse în rană o pereche de clești 
mici. Undeva pe la mijlocul acestui proces femeia leșină din nou Și, din 
fericire, brațele i se înmuiară în mâinile lui Lily. Temperatura părea să fi 
crescut brusc în camera pentru copii, deși panoul de pe perete indica doar 
douăzeci și trei de grade. Lily era ameţită, de parcă i s-ar fi scurs tot 
sângele din cap. Jonathan, deloc surprinzător, la fel de calm ca de obicei, 
urmărea cu o figură imobilă intervenția doctorului. Probabil că în Arabia 
Saudită omorâse oameni cu același chip împietrit. 

În cele din urmă, doctorul ridică cleștele și le arătă o bucată de plastic 
deformată, de pe care picura sânge. Jonathan îi întinse un prosop Și doctorul 
puse glonţul pe el înroșind bumbacul, apoi începu să coase rana. 

— A reușit femeia? întrebă doctorul. 

— Nu știu, răspunse Jonathan. 

— Unul dintre noi va trebui să-i spună ȘI lui că se află aici. 

— O să-i spun eu. Cât va trebui să stea? 

— Ideal ar fi să se odihnească mai multe zile. A pierdut mult sânge. 
Oricum, n-avem cum s-o scoatem, cel puţin nu înainte să poată să meargă; 
presupun că până acum au ridicat blocaje rutiere. Doctorul se uită bănuitor 
la Lily. Dar poate să rămână aici? 

— Da, poate, răspunse Lily încercând să pară fermă; în rest, 
conversaţia o derutase complet. Ce fel de doctor cârpea răni Și nu punea 
întrebări? 

Doctorul se șterse pe mâini cu unul dintre prosoapele de baie ale lui 
Lily, pe care îl aruncă mai apoi pe fotoliu. 

— Va avea nevoie de îngrijire permanentă. 

— Mă ocup eu, se oferi Lily. Ziua pot sta aici tot timpul. Noaptea, pot 
veni la câteva ore. 


— Ce legătură are o femeie ca dumneata cu asemenea chestiuni? 

Lily se înroși citindu-i în priviri ce credea despre ea. Camera pentru 
copii era mai mare decât toată locuinţa unui om de rând. Ar fi vrut să-i 
vorbească acestui bărbat cumsecade despre Maddy, dar nu știa de unde să 
înceapă. 

— Am, pur Și simplu. Va fi în siguranţă aici. 

Doctorul o mai cercetă o clipă, apoi deschise geanta și răsturnă pe 
canapea o panoplie întreagă de materiale medicale: bandaje, seringi, cutii cu 
pilule. 

— Va trebui să-i schimbi pansamentele cel puţin o dată pe zi. Dacă 
face febră, dă-i astea. Ai făcut vreodată o injecție cuiva? 

— Da, încuvunţă Lily dând din cap și simțindu-se mai plină de 
încredere. 

Noile seringi aveau vârfuri care căutau singure vena, dar, chiar dacă 
seringile doctorului ar fi fost din cele vechi, Maddy fusese diabetică. Lily 
ştia să facă o injecție. 

Doctorul alese o seringă într-un ambalaj verde. 

— Antibiotice. Fă-i câte o injecție seara, la aceeași oră. Intravenos, în 
antebraţ. 

Se întoarse spre Jonathan. 

— Poate să rămână aici câteva zile. Dar riscă să dezvolte o infecţie în 
orice moment. Cu cât o s-o scoată de-aici mai repede, cu-atât mai bine. 

Cine? se întrebă Lily. Doctorul se exprima cu atâta considerație, încât 
lui Lily i se păru o clipă că vorbea despre Dumnezeu. 

— Trebuie să-l duc pe doctor înapoi, doamnă M., apoi mai am câte 
ceva de rezolvat. S-ar putea să lipsesc până mai târziu. 

Lily făcu un semn de încuviinţare. 

— O să-i spun lui Greg că te-ai dus în oraș să iei rochia mea cea nouă. 

Nu era chiar o minciună. Lily își comandase o rochie nouă la Chanel 
în urmă cu câteva săptămâni: cincisprezece mii de dolari, mătase de 
culoarea ametistului Și paiete cusute cu mâna. Acum, privind-o pe femeia 
leșinată pe canapea, îi venea greață. 

— Trebuie să plec. Poate să apară soţul ei. 

Doctorul își strânse instrumentele, le șterse cu prosopul murdar de 
sânge și le îndesă la loc în geantă. 


— Prosoapele acestea trebuie arse. Nu puteţi să le aruncaţi pur și 
simplu. 

— Ştiu, zise Lily, adresându-i o privire furioasă, apoi se uită uluită în 
Jos, unde gresia de pe podea începuse să tremure sub picioare. 

Afară răsună cu putere ecoul unui tunet, zgomotul unei explozii care o 
făcu pe Lily să-și acopere urechile, înfundat, din celălalt capăt al casei se 
auzi zgomot de geamuri sparte. Doctorul își acoperise Și el urechile, dar 
Jonathan rămăsese impasibil, uitându-se afară pe geam, cu un zâmbet vag 
pe chip. Pereţii și ușile continuată să zăngăne câteva secunde, apoi liniște. 
În oraș se declanșă sirena Securităţii, un sunet neplăcut Și atât de puternic, 
încât ajunse până la creierul inconștient al femeii de pe canapea; aceasta se 
întoarse Și murmură în somn. 

Doctorul întinse mâna ȘI îl apucă pe Jonathan. 

— Lumea mai bună. 

— Lumea mai bună, repetă Jonathan. 

Lily se uită la el cu ochi măriți, o mie de lucruri năvălindu-i în minte. 
Cunoștinţele enciclopedice ale lui Jonathan despre drumurile publice. 
Decizia lui inexplicabilă de a nu divulga secretele lui Lily. Misterioasele lui 
treburi din timpul nopții. Acum înțelegea Lily de ce femeia rănită se 
rostogolise peste zid exact în această grădină: pentru că aici se afla 
Jonathan. Jonathan separatistul. 

— Mă întorc mai târziu, doamnă M. 

Lily încuviinţă dând din cap Și-l privi cum pleacă, în adâncul ei, speră 
că doctorul îi va întinde mâna Și ei, dar bărbatul nu o făcu, aruncându-i încă 
o privire neîncrezătoare la plecare. Lily rămase uitându-se la femeia de pe 
canapea, în timp ce socotea în minte problemele pe care le avea. Dacă era 
prinsă găzduind o fugară, avea să fie arestată, închisă. Dar pericolul 
arestării pălea în comparație cu ce avea să se întâmple dacă o descoperea 
Greg. Greg îi numea gunoaie pe separatiști. Jubila ori de câte ori era unul 
prins Și se uita cu o plăcere înnegurată, dar tâmpă, pe site-ul guvernului la 
execuția lor. 

Acum trebuie să fiu deşteaptă, se gândi Lily uitându-se la femeia de pe 
canapea. Se întreba cum era posibil să fii în același timp îngrozită și 
profund emoţionată. La un sfârșit de săptămână, în timpul liceului, fusese 
la o petrecere, cu mulţi ani înainte de a-l cunoaște pe Greg... s-a îmbătat, e 
adevărat, dar nu era într-atât de beată încât să nu știe ce făcea, iar la 


sfârșitul nopții a mers cu un băiat într-o cameră întunecată Și a renunţat la 
virginitate așa, pur și simplu. Lily nu a aflat niciodată numele băiatului, 
nici măcar a doua zi dimineaţă, dar fusese timid Și blând, iar ea nu a 
regretat niciodată cele întâmplate, clipa de abandon sălbatic care părea s-o 
definească, în acel moment Și în acel loc. 

Sunt aici, se gândi ea acum, îngrozită, dar optimistă, de parcă ar fi 
plutit prin aer, la mare înălțime. Cu adevărat, aici. 

După foarte mult timp. 


Când Greg intră pe ușă, Lily își dădu seama imediat că urma o noapte 
grea. Ținea capul în jos, ca un taur, Și avea pete de sudoare la subraţ. Deși 
el nu-i mărturisise asta niciodată, Lily era cât se poate de sigură că îi era 
frică să zboare. Îi simţea mirosul din partea cealaltă a încăperii, un amestec 
între sudoarea amară a fricii Și mirosul de lemn de santal al coloniei cu care 
se dădea în fiecare zi. Colonia mirosea ca leșul unui animal. 

Păcat că nu se dăduse cu ea când l-am cunoscut, se gândi Lily, 
mușcându-și obrazul ca să nu izbucnească într-un hohot de râs amar, poate 
i-AȘ fi spus să-și ia tălpăși a. 

Lily făcuse un duș, își rearanjase coafura și se îmbrăcase cu cea mai 
bună rochie, Știind că Greg va fi supărat când se va întoarce. Site-urile de 
Știri publicaseră informaţia aproape instantaneu: pe terenurile de testare a 
avioanelor de la trei baze ale Securităţii, de pe coasta de est, una amplasată 
la numai zece kilometri de Noul Canaan, se produseseră un soi de explozii 
chimice de proporțiile unui cataclism. Nu existau răniți grav; era clar că 
teroriștii ţintiseră echipamentele, nu oamenii, Și izbândiseră. Fuseseră 
distruse peste o sută de avioane. Muriseră doi contractanți civili de la 
Lockheed, dar niciun muncitor, doar personal de conducere. 

Doar personal de conducere. Suna precum ceva ce ar fi putut rosti 
tatăl lui Lily. Tatăl ei fusese inginer chimist, iar spre sfârșitul vieţii ajunsese 
să facă parte din management; câștiga mai mult de cinci milioane pe an. 
Dar simpatizase întotdeauna cu muncitorii. Când era Lily mică, tatăl ei 
încercase chiar să pună bazele unui sindicat la Dow, dar încercarea eșuase 
odată ce Frewell emisese Legea simplificărui muncii. Câţiva ani mai târziu, 
când automatizarea a fost completată cu controlul calității, nici nu mai 
existau muncitori care să intre în sindicat. Tatăl ei o ducea bine, da, dar Lily 
ştia că nu era fericit. Murise cu doi ani în urmă Și, până în ultima clipă, 


stând lângă patul lui de spital, Lily simțise că ducea lipsa lumii lui mai 
echitabile, că încă visa la ea. Nu putea scăpa de sentimentul că nu ea era 
fiica care ar fi trebuit să se afle acolo, că el ar fi vrut-o, de fapt, pe Maddy. 

Greg îȘi aruncă haina pe canapea Și se duse direct la bar. Încă un semn 
rău. Lily observă cocoașa umerilor lui lați, vizibilă prin costum, felul în 
care 1 se înnodaseră sprâncenele pe chipul arătos, încleștarea maxilarului 
când își turnă gin în pahar. Lichidul se împrăștie pe marginea barului, dar 
Greg nu-l Șterse. Asta era treaba ei, se gândi Lily, surprinsă să constate o 
împunsătură vagă de furie ieșind la suprafață prin neliniștea ei. Furia se 
zbătu puţin, apoi dispăru. 

Sirenele sunaseră cu intermitenţă toată după-amiaza în cartier. La ușa 
lui Lily nu venise nimeni, dar se duseseră la Andrea Torres, mai jos în 
același cvartal. În rarele ocazii când se întâmpla ceva în Noul Canaan, 
Andrea era prima luată la întrebări, pentru că soțul ei era mexican Și o dată 
fusese arestat cu suspiciunea că ajutase imigranţi ilegali să treacă granița de 
stat. Doar că Andrea era o femeie micuță, timidă, care abia dacă reușea să- 
Și adune curajul ca să se ducă să-și ridice corespondenţa de la capătul 
propriei peluze. Lily o invita întotdeauna la petreceri, mai mult de formă, 
pentru că erau vecine, dar Andrea nu venea niciodată. 

Securitatea căuta o femeie de optsprezece ani, un metru șaizeci Și opt, 
păr blond și ochi verzi. În urmă cu trei luni fusese angajată ca femeie de 
serviciu în cadrul personalului civil de la Baza Pryor a Securităţii, iar astăzi 
reușise cumva să ajungă la pistele de avioane Și să amplaseze o bombă. Se 
trăsese asupra ei în timp ce fugea de la locul faptei și se credea că fusese 
rănită. Se numea Angela West. 

Fără nume, se gândise Lily involuntar. Femeia din camera pentru copii 
nu era nicio Angela. Lily hotărî în sinea ei că probabil se înșelase cu privire 
la cicatricea de pe umărul femei; nimeni nu ar fi obținut aprobarea 
Securităţii pentru o bază militară dacă nu ar fi avut implant. Site-urile de 
Știri anunțau că femeia era cunoscută ca membră a Orizontului Albastru, 
dar nimeni nu părea să știe de ce erau interesaţi teroriștii autohtoni de 
avioanele destinate zborurilor internaționale. Site-urile susțineau că 
separatiștii erau niște nebuni care sabotau pur Și simplu orice instalaţie 
militară pe lângă care treceau; toată lumea știa că își aveau sediul undeva 
în Noua Anglie, deși nici Securitatea, nici particularii care vânau 
recompense nu fuseseră în stare să găsească vreo urmă. 


Știrile anunțau că bazele aeriene constituiau o ţintă la îndemână. 

Explicația nu părea plauzibilă nici măcar pentru Lily. O dată la câteva 
luni, Greg invita la cină un locotenent de la Securitate, pe nume Arnie 
Welch, iar ultima dată când venise, după câteva pahare de băutură, Arnie 
recunoscuse trist că cei de la Orizontul Albastru erau teroriști eficienţi Și 
bine organizați; își alegeau ţintele cu atenţie și de obicei aveau succes. Lily 
urmărea Știrile online pentru că altă sursă nu exista, dar Ştia că site-urile de 
Știri erau cenzurate riguros. Securitatea era hotărâtă să nu dezvăluie 
dimensiunea problemei, dar, după al treilea pahar, Arnie putea fi 
întotdeauna tras de limbă și, după cum spunea el, Orizontul Albastru era o 
problemă mult mai mare decât își puteau da seama majoritatea civililor. 

— Nu m-ai întrebat cum mi-am petrecut ziua. 

Lily ridică ochii și-l văzu pe Greg uitându-se fix la ea, cu un aer 
bănuitor subliniat de buza de jos, mai proeminentă. Se ridică din fotoliu, 
trase adânc aer în piept și se duse să-l îmbrățișeze. Simţi gust de salam Și 
măsline. Băuse deja câteva pahare de Martini în avion. 

— Îmi pare rău. 

— Am avut o zi proastă, îi spuse el turnându-și niște scotch. 

Lily încuviinţă dând din cap și sperând că exprima înţelegere. Fiecare 
zi era o zi proastă pentru Greg. 

— Călătoria a fost în regulă? 

— A fost, până când teroriștii au aruncat în aer toate avioanele de pe 
Coasta de Est. 

— Am văzut la Știri. 

Greg se uită la ea, iritat, și Lily își dădu seama că ar fi vrut să-i 
comunice evenimentul ei însuși. 

— N-am ştiut că au fost teroriști. Am crezut că au fost simple 
accidente. Exploziui. 

— N-au fost. Trei sabotori primiseră aprobări de la Securitate. Mai 
mult, unul era o femeie! Nu știu ce dracu” s-a întâmplat cu ţara asta, spuse 
Greg Și luă o gură de whisky. Trebuie să plec la Washington în câteva ore. 
Pentagonul va avea nevoie în mare grabă de mai multe avioane Și va dori să 
mă ocup eu de acest lucru. 

— Asta-i bine, zise Lily precaută. 

— Nu, nu este! izbucni el. În ultimii doi ani nemernicii de separatiști 
au aruncat în aer aproape toate uzinele alea nenorocite de avioane de pe 


Coasta de Est. Doar două au mai rămas în picioare Și produc; celelalte sunt 
încă în reparaţii. N-avem cum să scoatem nici măcar o mică parte din 
avioanele de care va avea nevoie Pentagonul. De câte ori construim ceva, 
vine Orizontul Albastru Și aruncă totul în aer! 

Lily ar fi vrut să mai pună întrebări despre femeie, să vadă dacă Greg 
avea mai multe informaţii, dar Știa că trebuia să se abţină. Îl văzuse pe 
Greg de mai multe ori în halul acesta în ultimul an Și întotdeauna se termina 
cu lovituri: ambii ochi învinețiți Și o noapte la camera de gardă cu mâna 
ruptă. Ultima dată fusese cel mai rău; Greg voise să facă sex când nici nu 
intrase bine pe ușă și când Lily îl împinsese la o parte, o pălmuise. În 
timpul actului în sine, o mușcase de umăr până îi dăduse sângele. Lily își 
alungă amintirile, o mișcare mentală rapidă, involuntară, aproape vecină cu 
un fior. Întotdeauna Greg își cerea scuze după aceea și adăuga câte un 
cadou, fie o pereche de cercei, fie o rochie. Nu putea să facă nimic, doar să 
uite situațiile de acest fel... până când se întâmplau din nou. 

— Acum va trebui să mă duc la Washington, să mă prezint în faţa unor 
generali cu trei stele, dacă nu cumva cu mai multe, și să le explic că ceea ce 
vor ei nu este posibil. 

Lily încercă să exprime empatie, dar nu reuși. De fapt, își dădu seama 
cu uimire că își dorea să fie lovită de Greg, așa cum ar fi ajuns Și el să vrea 
la un moment dat, pentru ca apoi el să plece. Voia să se întoarcă în camera 
pentru copii. Nu mai fusese de o oră Și femeii îi era sete probabil. 

— Cum o chema? întrebă Lily. 

— Ha? 

Greg începuse s-o mângâie pe fund, un gest pe care ea îl detesta. Se 
forţă să rămână nemișcată, să nu-i dea mâna la o parte. 

— Terorista, femeia. Cum o chema de fapt? Au aflat? 

— Dorian Rice. A evadat de la Casa de corecție pentru femei din 
Bronx, anul trecut. Îţi vine să crezi? 

Lily credea. 

— Am timp fix pentru cină înainte să plec. 

Lily Ştia care era rolul ei: trebuia să servească masa de seară, apoi să-l 
întrebe dacă mai dorea ceva, dacă ea putea să facă ceva pentru el. Simţi că 
Greg aștepta ca ea să-l întrebe; și el cunoștea această rutină, la fel de bine 
ca ea. Și totuși Lily simţi că nu putea face nimic. 

Dacă decide că vrea sex, îmi ies din minti cu totul. 


Mâna lui Greg n-o mai mângâia, o mică favoare ce părea să merite 
orice ar fi putut urma. Lily se trase ușor dintre braţele lui. 

— Mă duc să-ţi pregătesc ceva de mâncare. 

O apucă de braţ înainte să apuce ea să facă doi pași înspre bucătărie, 
încleștându-și degetele strâns. 

— La ce te gândești? 

— La tine. 

Lily se întrebă dacă Dorian Rice putea mânca mâncare solidă, în caz că 
îi era foame. Ar fi trebuit să-l întrebe pe doctor. 

— Nu-i adevărat, replică Greg pe un ton suspicios. Te gândeşti la 
altceva. Nu-mi place când faci asta. 

— Când fac ce? 

— Nu-mi place când ești cu gândul în altă parte. Trebuie să fii aici, cu 
mine. 

Pămpălău nenorocit. Lily își mușcă limba, cu putere. Pămpălău... era 
insulta preferată a lui Maddy; până la paisprezece ani o aplicase pentru 
jumătate din oamenii din Media. 

— De ce nu-mi spui că mă iubești? Am avut o zi de tot rahatul. 

Lily deschise gura, își ondulă și buzele într-un oval, gata să articuleze 
cuvintele. 

Nu pot s-o spun. 

Dar dacă te lovește? 

Ei bine, fir-ar a dracului, Și ce dacă mă lovește? 

Asta era tot Maddy. Ea și gura ei veșnic spurcată păreau să se fi mutat 
în mintea lui Lily. Mâna lui Greg se încolăcise în părul ei Și îi trase capul 
spre spate, nu destul de tare încât s-o doară, dar suficient pentru un 
avertisment. Lily simţi un mușchi încordându-i-se la ceafă. 

— Cu tot ce fac pentru tine, Lil... Nu mă iubești? 

Ea îl privi în ochi (căprui, cu o urmă de verde) și scrâșni din dinţi. 
Avea să fie una dintre acele nopți; ajunseseră prea departe, nu mai avea cum 
să nu se întâmple așa. Dar putea reduce din daunele ce urmau, jucându-și 
rolul. 

Cu ce preț, Lil? o întrebase Maddy. Lily avea impresia că reușea s-o 
vadă zâmbind dispreţuitor, cu părul blond legat în codițe în stilul punk, pe 
care-l adoptase încă de la nouă ani. Maddy nu-l cunoscuse pe Greg; 
dispăruse deja de doi ani când Lily l-a adus prima oară acasă pe Greg. Și 


totuși, încă de la început, când încă aveau parte de zile bune, Lily a știut în 
sinea ei ce ar fi crezut Maddy. 

Greg trăgea mai tare acum, smulgându-i părul lui Lily, rănindu-i 
scalpul, iar ea deschise gura, nesigură dacă să vorbească sau nu. Chiar dacă 
Dorian nu putea mânca alimente solide, probabil că avea nevoie de ceva; 
poate că Lily ar fi trebuit să-i ducă puţină supă. Supă de pui; așa ceva ar fi 
trebuit să nu pună niciun fel de probleme. În cărţi scria că asta mâncau 
întotdeauna cei suferinzi. Lily ar trebui să-i dea lui Dorian Și niște cărți, din 
rezerva ei ascunsă, ca să nu se plictisească. 

— Mă iubeşti cu adevărat, Lil, nu-i așa? 

Dacă nu Stie să citească? 

— Lil? Spune că mă iubeşti. 

— Nu. 

Cuvântul îi scăpase, nu-l mai putea lua înapoi Și Greg o azvârli în 
partea cealaltă a camerei, izbind-o de dulapul din lemn de tec, care 
adăpostea ecranul. Prima oară se lovi cu fruntea, care 1 se despică, lăsând o 
urmă de sânge pe lemnul de culoare închisă. Tăietura n-o durea prea mult, 
dar mai apoi Și trunchiul se zdrobi de colțul dulapului, lăsând-o fără aer. Se 
simţea ca Și cum o lovise cineva în burtă. Lily deschise gura, dar nu reuși 
să articuleze niciun cuvânt; respiraţia i se blocase undeva în gât, se străduia 
să ajungă în plămâni, dar nu ieșea decât o succesiune de hârâituri răgușite. 
Din ochiul stâng 1 se prelinse sânge, iar când se uită în sus, îl văzu pe Greg 
apropiindu-se printr-o pâclă sângerie. Covorul era presărat cu picături de 
sânge. 

— Ce-ai zis? 

Bună întrebare. Lily își pusese lacăt la gură de mult, astfel încât totul 
trebuia să treacă printr-un filtru înainte de a ieși afară. Acum, acolo se găsea 
o închizătoare foarte palpabilă, fizică; se luptă să tragă aer în piept. Dar 
cealaltă încuietoare, cea care conta cu adevărat... se deschisese larg. Își 
Șterse sângele de la ochi și se feri când Greg se aplecă spre ea. Era roșu de 
furie, iar colţurile ochilor se strânseseră în adâncimea orbitelor, dar ochii 
propriu-ziȘ1... erau goi. 

— Vrei să-ţi ceri scuze? 

O parte din ea voia. Dacă își cerea scuze Și o făcea bine, o penetra Și 
apoi o lăsa în pace tot restul nopții. Dacă nu era o actriţă chiar atât de bună, 
o mai rănea zdravăn de câteva ori Și pe urmă tot la sex ajungea. 


Va fi o noapte grea. 

Era pe punctul s-o lovească din nou. Încă nici nu-și strânsese pumnul, 
dar în ultimul an Lily își dezvoltase un radar eficient pentru asemenea 
situaţii. Simţi că urma lovitura, poate chiar înainte ca impulsul să fi ieșit 
din creierul lui Greg. Apucă un crac al pantalonului gri cu mâna însângerată 
ȘI se ridică în genunchi înainte ca el să poată sări înapoi. Stomacul încă îi 
zvâcnea, dar când se îndreptă Și se ridică, totul se relaxă în ea Și putu să 
tragă o gură de aer curat, adânc, ce păru să-i umple plămânii. 

— Mi-ai pătat costumul de sânge. Acum trebuie să mă schimb. 

Greg vorbea pe un ton mirat, ca și când Lily ar fi sfidat legea 
gravitației. 

— Ce groaznic pentru tine. 

O apucă de păr Și o trase afară din colț. Lily se împiedică de măsuţa de 
cafea, julindu-se și aterizând peste un morman de broșuri publicate de 
Guvern, care zburară în toate părțile, împrăștindu-se pe podea. Încercă să 
se ridice, dar Greg era în spatele ei, o împingea din spate în jos, de parcă n- 
ar fi cântărit nimic, ţintuind-o peste măsuţa de cafea. Îi ridică rochia și Lily 
se zbătu mai tare, înțelegând brusc ce urma. Se gândi la femeia din camera 
pentru copii, cu glontul în stomac, la cât fusese de curajoasă... rămase 
agățată strâns de această imagine, în timp ce Greg îi sfâșia lenjeria ȘI o 
penetra violent. O ţinea cu mâna de ceafă ca s-o facă să stea nemișcată, dar 
Lily se zbătu involuntar Și simți ceva sfâșiind-o pe dinăuntru, în partea 
stângă. Din adâncul gâtului i se desprinse un geamăt, dar își mușcă mâna. 
Lui Greg i-ar fi plăcut s-o audă gemând de durere. Ştia acest lucru pur Și 
simplu, deși aparent era lipsit de logică. 

O mișcare zărită peste umăr îi atrase atenţia. Se uită în spate, dincolo 
de brațul cu care îi ţinea Greg capul Și-l văzu de-a-ndoaselea pe Jonathan în 
holul de la intrare, în spatele ei, îngheţat, cu ochii măriți. Rămăsese cu 
cheile de la mașină în mână. 

Rușinea o zdrobi pe Lily. Făcuse tot posibilul să-și ascundă vânătăile, 
deși știa foarte bine că nu păcălea pe nimeni. Jonathan era la curent cu ceea 
ce se petrecea; el o dusese la urgenţă când Greg îi rupsese mâna. Dar acum 
era mult mai rău Și totul în Lily tipa cerând să fie ţinut ascuns. Nu suporta 
să citească adevărul reflectat în ochii nimănui, în afară de ai săi. 

Jonathan făcu în pas înainte, băgă mâna sub haină Și scoase arma. 


Lily dădu din cap cu disperare. Jonathan ar fi reușit probabil să-l 
oprească pe Greg Și fără armă; Greg era mai solid, dar Jonathan avea mai 
mult antrenament. Dar ce ar fi urmat după aceea? Greg avea să-l concedieze 
pe Jonathan fără să se gândească de două ori și avea să-i angajeze lui Lily 
alt bodyguard. Jonathan putea chiar să ajungă la închisoare. Și ce s-ar fi 
întâmplat cu femeia din camera pentru copii? 

Sau cu mine? 

Jonathan mai făcu un pas înainte fără zgomot Și ridică arma, cu ochii 
fixati pe Greg. 

Lily trase aer în piept Și strigă. 

— Nu! 

Strigătul nu făcu decât să-l incite pe Greg și mai mult; începu să se 
miște mai rapid. Dar îl făcu și pe Jonathan să se oprească. Cu arma în 
mână, pe prima treaptă a livingului. 

Lily îi zâmbi printre dinții încleștaţi, un zâmbet menit să-i transmită că 
va supraviețui, că aștepta să mai treacă doar câteva minute. Își roti privirea 
spre stânga, spre camera pentru copii. Femeia separatistă. 

Jonathan ezită destul de mult, cu ochi scăpărători, cu mâna încleștată 
pe balustradă. Apoi băgă arma la loc în haină și dispăru în umbra 
vestibulului, la fel de neauzit cum venise. 


Două ore mai târziu, Lily se îndreptă încet, șchiopătând spre camera 
pentru copii. Avusese de gând să verifice starea femeii mai de mult, dar în 
cele din urmă cedase și făcuse o baie fierbinte. Trecuse o oră de când se 
scufundase în cadă, dar încă reușea cu greu să se deplaseze. Ar fi luat 
aspirină Și s-ar fi băgat în pat, dar ideea că femeia rănită zăcea singură în 
încăpere, pe întuneric, nu-i dădea pace. Lily nu știa dacă Jonathan se dusese 
să vadă ce făcea; părea să fi dispărut din nou de pe proprietatea lor. 

Greg plecase la Washington pentru reuniunea de criză de la Pentagon. 
Peste zidul de piatră care împrejmuia grădina, Lily vedea încă inflorescența 
portocalie a flăcărilor, fumul gros care acoperea luna. Nu reușiseră să 
limiteze focul și Pryor ardea în continuare. Oare Dorian Rice construise 
singură bomba? De unde învățase să facă așa ceva, când era atât de tânără? 
Orizontul Albastru recrutase o mulțime de veterani. Atât bărbați cât și 
femei, care se întorseseră din războaiele pentru petrol, doar ca să descopere 


că rămăseseră fără slujbă. Numai că Dorian era prea tânără ca să fi apucat 
măcar o zi de muncă. 

În camera pentru copii, Lily împinse comutatorul un pic mai sus pe 
panoul din perete, ca să n-o sperie pe femeie în caz că dormea. Dorian era 
însă trează, stătea întinsă pe canapea și privea în tavan, părând a fi pentru 
prima dată lucidă. Lily așeză un castron cu supă Și un pahar cu apă pe masa 
din faţa ei și Dorian îi mulțumi înclinând ușor capul. Avea o privire 
perspicace; urmări fiecare mișcare Și fiecare grimasă făcută de Lily, care se 
deplasa șchiopătând prin cameră. 

— Se pare că amândouă am avut probleme azi, observă Dorian. Unde 
suntem? 

— În camera pentru copii, în casa mea. 

Lily întinse mâna înspre placa nelipită din perete, dar acum întâmpina 
o problemă de logistică: nu se putea ghemui, nu în seara aceea. Nu putea 
decât să lovească placa folosindu-se de degetele de la picioare. După un 
timp destul de îndelungat, în care simţi ochii tinerei ațintiți pe spatele ei, 
reuşi să strecoare o unghie de la picior sub muchia plăcii, pe care o săltă și 
apoi o răsturnă, îndoi un genunchi Și întinse celălalt picior, grațioasă, ca o 
balerină, scoase două cărți din ascunzătoare Și le împinse către Dorian, care 
le ridică de jos Și se apucă să le frunzărească apreciativ. 

— De unde are cărți adevărate o femeie ca tine? 

Lily își mușcă buza, neștiind prea bine cât să dezvăluie. Dacă femeia 
ajungea la interogatoriu? 

Dorian zâmbi, dezvăluind absenţa unui incisiv. 

— Eşti deja în bucluc până peste cap, scumpo. 

— Mai sunt câteva neveste în cartier cărora le place să citească. Una 
dintre ele are rude în California, care au un fel de colecţie. Îi aduc cărţi ori 
de câte ori vin în vizită și ni le împrumutăm una alteia. 

Michele reușea să facă rost și de analgezice pentru cele care aveau 
nevoie de așa ceva. Lily ar fi vrut să aibă câteva pilule chiar acum. 

— Ştie cineva că sunt aici? 

— Jonathan știe. S-a dus să-i mai anunţe Și pe alții. 

— Atunci nu voi sta mult. 

— Poţi sta oricât dorești. 

— E periculos pentru tine. Pun pariu că Securitatea a împânzit orașul. 

— Da. 


— Pentru că nu mă vor găsi, vor începe să percheziţioneze casele. 

Încă un motiv de îngrijorare pentru ea. Dar Dorian nu părea să fie prea 
speriată, așa că Lily ridică din umeri Și, adoptând un aer nepăsător Și 
relaxat, luă loc cu precauţie în fotoliul preferat. Își încordă tot trupul 
pregătindu-se să se așeze, scrâșnind din dinți, dar când ajunse să aterizeze 
în final pe perne, toată durerea izbucni de la capăt. Ar fi trebuit să ia o 
aspirină. 

Dorian căscă. 

— Mi se face somn. Dacă te hotărăști să chemi Securitatea, fă-mi 
favoarea să mă împuști în cap mai întâi. 

— Nu voi chema pe nimeni. 

— Bine. Pentru că nu mă mai întorc la închisoare. 

Lily înghiţi în sec. Se gândi din nou la ușa aceea fără însemne, din 
ziua când fusese în Manhattan, grupul de bărbaţi în uniformă care 
împinseseră înăuntru un domn în costum. Nu găsise nicio Ştire ȘI nicio 
relatare despre ce se petrecea în spatele acelei uși. 

— Cum e? 

— Ce anume? 

— La închisoare. 

— Oh, e grozav. Te servesc cu friptură Și whisky, iar când te duci la 
culcare găsești pe pernă o bomboană cu mentă. 

— Sunt curioasă. 

— De ce-ţi pasă? 

— Sora mea... Dar Lily își dădu seama că nu putea duce gândul mai 
departe. Voia într-adevăr să știe ce se întâmplase cu Maddy în spatele acelei 
uși? Nimeni nu vorbește despre așa ceva. 

Dorian ridică din umeri. 

— Este rău. Mai ales pentru femei. 

— Pentru femei este rău peste tot. 

— Oh, las-o baltă, cucoană bogată. Sigur că ai intrat aici Șchiopătând 
Și târându-ţi picioarele, dar toate am trecut prin așa ceva. Tu ar trebui să 
ZICI mersi că este numai el. 

Lily înghiți din nou în sec. Zvâcnetul dintre pulpe, pielea rănită, dintr- 
odată o durură mai rău. 

— Trebuie să dorm. Poţi să te duci. 

— Rămân până adormi. 


— Nu-i nevoie. 

Lily se rezemă de speteaza fotoliului, încrucișând braţele. 

— În regulă. Doamne, Dumnezeule! spuse Dorian și închise ochii. 
Trezește-mă dacă vine. 

Cine? fu gata să întrebe Lily, apoi își răspunse singură: fără nume. 
Aprinse mica lumânare parfumată de pe măsuţa de lângă fotoliu, apoi 
comandă casei, în șoaptă, să stingă lumina din tavan. Umbrele se întinseră 
pe perete, desenând-o pe Lily cu un chip matriarhal, o femeie bătrână în 
balansoarul ei. 

Toate am trecut prin așa ceva. 

O privi pe Dorian în timp ce o fura somnul. Mintea încerca să se 
întoarcă la Greg, la cele petrecute în timpul serii, dar Lily se împotrivea. 
Avea să se gândească la toate acestea mâine, la lumina zilei... nu acum. 
Numai că imaginile Și senzațiile reveneau mereu, până ce i se păru că va 
sări din scaun urlând. 

Ce-ar face Maddy? 

Era ușor de răspuns. Maddy nu s-ar fi ferit de amintiri. Maddy ar fi 
reluat tot filmul, de la început până la sfârșit. Maddy fusese întotdeauna 
puternică și Lily, pe care o încântase perspectiva de a avea o soră mai mică, 
fusese curând dezamăgită înțelegând că Maddy nu va dori niciodată să 
Joace jocurile pe care le iubea ea: fără costume, fără salon de frumusețe, 
fără gătit în bucătăria de jucărie așezată în colțul camerei de zi. Lui Maddy 
îi plăcea jocul de baseball și insista să poarte pantaloni. La vârsta de 
doisprezece ani era cel mai bun aruncător din cartier, atât de bun încât 
băieţii nu numai că-i permiteau să joace în liga lor improvizată, dar o și 
selecționau întotdeauna în primul rând pe ea să facă parte din echipă. 

Comportamentul de băieţoi reprezenta doar o parte din personalitatea 
ei. Maddy era mult mai micuță decât Lily, delicată, ca un spiriduș, dar total 
intolerantă când venea vorba de prostii. Nu putea să tacă, nici măcar atunci 
când tăcerea ar fi scutit-o de necazuri Și durere. În școala elementară erau 
doi huligani Și, până să ajungă în clasa a șasea, Maddy îi pusese la punct pe 
amândoi. În clasa a opta a fost suspendată de mai multe ori pentru că a 
contrazis informaţiile servite de guvern, iar profesorul de istorie a reclamat- 
o. Maddy a fost prima care i-a spus lui Lily că în afara zidurilor care 
înconjurau Media trăiau milioane de oameni care nu aveau ce să mănânce, 
oameni care nu aveau destui bani ca să poată scăpa vreodată de datorii. 


Până atunci, Lily habar nu avusese că existau oameni care nu trăiau la fel ca 
familia ei. Tatăl ei i-a spus și el adevărul, dar mulţi ani mai târziu, când Lily 
avea cincisprezece ani. Deși Maddy era mai mică, era evident că ei tata în 
vorbise mai de mult despre adevărata stare de fapt. 

Femeia, Dorian, gemu în somn, aducând-o din nou pe Lily înapoi la 
realitate, brusc. Picături de sudoare luceau în lumina lumânării pe fruntea 
lui Dorian. Lily se uită în jur după punga de gheaţă pe care o adusese ceva 
mai devreme. Se ridică anevoie din fotoliu, strâmbându-se de durere, 
înmuie un prosop în apa rece, îl stoarse Și-l așeză cu blândeţe pe fruntea lui 
Dorian. Prosopul se încălzi imediat și Lily îl înmuie din nou Și i-l puse iar 
pe frunte. Ar trebui să-i aducă lui Dorian o aspirină. Dar nu, doctorul lăsase 
niște pastile pentru febră. Lily părea să nu mai fie sigură de nimic. Stătuse 
lângă tatăl ei când fusese bolnav, dar nu știa cum să aibă grijă de un 
suferind. Se ocupaseră asistentele medicale și aparatele. Spre sfârșit, când 
nu-l mai puteau îndopa cu medicamente, tatăl ei întrebase de Maddy, iar 
Lily nu-și putu face curaj să-i explice unde era sora ei, să-l facă să mai 
treacă o dată prin întreaga poveste. Îi spusese că Maddy se dusese să 
vorbească cu doctorul, dar bătrânul întrebase și tot întrebase, până în ultima 
clipă. Exista o legătură specială între tatăl ei și Maddy și pentru că legătura 
părea să fi existat dintotdeauna, Lily nu avusese când să acumuleze vreun 
resentiment. Vara, tata o ducea pe Maddy la meciurile echipei Philadelphia 
Phillies, iar noaptea rămâneau amândoi în birou să citească împreună 
nenumărate cărți. Deși era cu doi ani mai mică decât Lily, Maddy a fost 
prima care a învăţat să citească singură. Aceasta era diferenţa esențială între 
ele două și asemănarea fundamentală dintre Maddy Și tatăl lor: Maddy se 
implica profund. 

— Dacă am putea fi mai buni, obișnuia ea să spună, dacă ar putea să 
ne pese unul de altul așa cum ne pasă de noi înșine, gândește-te, Lily! 
Gândește-te cum ar arăta lumea! 

Lily nu se gândea, pentru că teoria suna bine, dar Lily nu avea 
asemenea porniri serioase; tot ce o preocupa pe ea peste două luni era 
aruncat la gunoi ca neinteresant. Pasiunile lui Maddy erau obositoare. 
Cereau nu numai interes, ci Și angajament, efort. Uneori Lily regreta că 
Maddy nu se gândea doar la băieţi, haine și muzică, cum făceau toate 
prietenele lui Lily și cum făcea Lily însăși. 


Flacăra lumânării pâlpâi și Lily urmări umbrele grotești aruncate pe 
pereţi, în această lumină, de mobila atât de familiară din camera pentru 
copii. Casa ar fi trebuit să fie etanșă, ca măsură de protecție în cazul unui 
atac chimic, dar simți că venea de undeva un curent din cauza căruia îi 
îngheţaseră picioarele. Aerul rece nu o trezise totuși pe Dorian; dormea mai 
departe liniștită, cu capul atârnat într-o parte, pe pernă. Semăna atât de mult 
cu Maddy, încât Lily mai că era în stare să creadă că era sora ei... dar 
umbrele se schimbară încă o dată și iluzia dispăru. 

Faptul că Maddy se implicase în politică era de-acum o concluzie 
depășită. În copilăria lor, timpurile nu au fost potrivite pentru afilieri 
politice, dar Lily nu a înţeles acest lucru decât mulți ani mai târziu, când a 
aflat despre administraţia Frewell. Unul dintre profesorii de engleză ai lui 
Lily, domnul Hawthorne, a dispărut la jumătatea clasei a opta, dar Lily nu a 
pus sub semnul întrebării ceea ce i-a anunţat școala, că domnul Hawthorne 
se mutase în California. Abia la colegiu și-a amintit că domnul Hawthorne 
avea obiceiul să exprime aprecieri zdrobitoare referitoare la impactul 
religiei asupra societăţii Și că le recomanda adesea cărți cu această temă. Pe 
atunci, statul începuse doar de puţin timp să intervină editorial, la nivel 
federal, asupra fiecărei lucrări de literatură, iar domnul Hawthorne reușea 
întotdeauna să facă rost de versiuni originale pentru cei care doreau să 
citească. Numai că într-o zi a dispărut pur Și simplu Și a fost înlocuit cu 
cineva care folosea edițiile aprobate. Domnul Hawthorne a dispărut cam cu 
două luni înainte de Maddy, iar Lily, căreia nu-i prea păsase atunci, se 
întreba acum — din nou, în momentele dinaintea somnului, când lucrurile 
căpătau o importanţă exagerată, când până și visele stărilor febrile păreau 
rezonabile — cum a fost prins. Un student, probabil... un student la fel de 
lipsit de forţă ca Lily a vorbit pentru că îi plăcea să vorbească, fără intenția 
de a face rău. 

O urmărea cineva. 

Lily își dădu seama brusc, simţi în terminația fiecărui nerv în parte. 
Cineva stătea lângă ușa dinspre curtea interioară Și se uita spre ea. Greg, 
întors acasă devreme, venit s-o verifice, să vadă ce punea la cale păpușa lui. 
Greg nu intra în camera pentru copii, dar aceasta nu ar fi fost prima linie 
încălcată astă-seară, nu-i așa? Dacă ridica privirea, Lily i-ar fi văzut faţa 
rânjind, veselia de brută și nu i-ar mai fi rămas nimic. 


Se forță să ridice ochii și fu cât pe ce să se înece de ușurare; nu era 
Greg. Bărbatul intrase în încăpere fără nici cel mai mic zgomot, iar acum se 
rezemase de ușa închisă, urmărind-o. Avea în jur de patruzeci de ani, era un 
om înalt, cu ținută cazonă, evidentă în ciuda atitudinii relaxate. Era 
îmbrăcat în negru din cap până-n picioare. Părul blond era tuns exagerat de 
scurt, dar se potrivea cu figura de dedesubt: un chip sever, proaspăt ras, tot 
numai unghiuri Și curbe ferm conturate. 

— Cum se simte? 

Lily fu uimită de accent, nu era american. 

— Bine. Are febră, dar doctorul ne-a prevenit că se poate întâmpla. O 
să stau cu ea până-i cedează. 

Bărbatul o cercetă atent, studiindu-i fața. 

— Sunteţi doamna Mayhew. 

Lily dădu din cap afirmativ, identificând accentul: britanic. Nu mai 
auzise de mult un accent britanic. Trecuseră mai bine de zece ani de când 
Securitatea închisese graniţa cu Regatul Unit Și îi expulzase pe britanici: 
oare ce mai făcea acesta pe-aici? 

— M-ati mai văzut vreodată? o întrebă bărbatul. 

— Nu. 

— Sunteţi sigură? 

— Da. 

Era sigură. L-ar fi ţinut minte pe bărbatul acesta; avea o putere de 
atracţie, un magnetism pe care Lily îl putea simţi din cealaltă parte a 
camerei. El ridică un sac de pânză neagră, mai mic decât geanta doctorului, 
dar tot o trusă medicală, era limpede; Lily auzi clinchetul ușor al 
instrumentelor medicale dinăuntru, când bărbatul o așeză pe masă. 

— Nu știu de ce aţi ajutat-o, dar vă mulţumesc. Ajutorul neașteptat 
este cel mai preţios. 

— De ce este neașteptat? Pentru că sunt bogată? 

— Și de asta, dar și din cauza soţului dumneavoastră. 

O clipă Lily nu se putu gândi decât la scena din living. Apoi înţelese că 
bărbatul se referea la serviciul lui Greg. Greg nu lucra direct pentru guvern, 
dar acum, deja, Securitatea era practic guvernul; pentru cei din Orizontul 
Albastru, Greg era la fel de rău ca orice politician. Ochii bărbatului 
începeau s-o hipnotizeze; Lily făcu un efort și se întoarse spre Dorian. 

— De ce a aruncat în aer baza aeriană? Pare atât de lipsit de sens. 


— Nimic din ceea ce facem noi nu este lipsit de sens. Judecaţi așa 
pentru că nu vedeţi tabloul în ansamblu. 

— Eu nu judec pe nimeni. 

— Ba bineînţeles că da. De ce n-aţi face-o? Doar staţi cocoţată destul 
de sus pe cracă. 

Lily se înroși și-și dădu seama că ar fi vrut să-l contrazică, să-i 
povestească despre Greg, să-i explice acestui bărbat că ramura ei nu era 
chiar atât de sus. Dar nu-i putea spune nimic din toate acestea unui străin. 
Nu le putea spune nici măcar prietenelor. 

— Șefu”? întrebă Dorian de pe canapea. 

— Așa te vreau, drăguţo. 

Dorian zâmbi, un zâmbet somnoros ce-i transformă trăsăturile într-o 
figură de copil. 

— Ştiam c-o să vii. Am reușit? 

— Superb. Vor trece luni de zile până vor fi în stare să zboare din nou. 
Ai făcut o treabă bună. 

Ochii lui Dorian se luminară. 

— Dormi, Dori. Fă-te bine. 

Dorian închise ochii. Lily nu știa ce să înțeleagă din acest dialog. O 
afecţiune clară între ei doi, da, dar ce bărbat este acela care-o trimite pe 
femeia iubită să amplaseze explozibili, să fie împușcată? 

— Trebuie s-o scot de-aici, murmură bărbatul, cu o privire încurcată. 

— Poate să rămână cât este nevoie. 

— Până vă săturaţi de noutate Ș1-o predat. 

— Nu-i adevărat! replică acid, simțindu-se atacată. N-aș face așa ceva 
niciodată. 

— lertaţi-mi scepticismul. 

— Doctorul a spus că n-ar trebui să fie mutată din loc! insistă Lily 
alarmată, pentru că bărbatul se ridicase din fotoliu Și era evident că voia s-o 
ia pe Dorian ȘI s-o scoată afară. Lily sări și ea din fotoliu, dar gemu de 
durere când toate rănile ei, fiecare în parte, se treziră deodată. 

— Ați fost tratată cu brutalitate, nu-i așa, doamnă Mayhew? Cine v-a 
desfigurat așa? 

— Nu-i treaba dumneavoastră. 

Bărbatul încuviință înclinând capul, cu o privire scăpărătoare și Lily 
își dădu seama că el înțelesese... poate nu chiar totul, dar mai mult decât ar 


fi vrut ea. 

— N-o luaţi de-aici, vă rog. 

— De ce nu? 

Lily încercă să-și aducă aminte mai multe din ce spusese doctorul. 

— Ar putea exista blocaje pe șosea. 

— Sunt trei blocaje în apropiere de Noul Canaan, doamnă Mayhew. 
Nu reprezintă un impediment pentru mine. 

— Vă rog! 

Lily își dădu seama îngrozită că era gata să izbucnească în plâns. Toată 
ziua părea că se prăbușise peste ea dintr-odată: operația onbilă, Greg, 
Maddy... iar acum bărbatul acesta care voia s-o ia pe Dorian înainte ca Lily 
să fi putut să ispășească ceva. 

— Vă rog s-o lăsaţi să rămână. 

— Ce interes aveți în toată povestea aceasta, doamnă Mayhew? Aţi 
face bine să-mi spuneţi pentru că-mi voi da seama dacă minţiţi. Încercaţi să 
obţineţi o recompensă? 

— Nu! 

Se aplecă spre Dorian din nou. Lily își căuta cuvintele, orice scuză, dar 
nu găsi nimic. Doar adevărul. 

— Am reclamat-o pe sora mea. 

Bărbatul o privi sever. 

— Ce-ati făcut? 

Lily încercă să se oprească, dar cuvintele i se rostogoleau de pe buze. 

— Sora mea. Am reclamat-o. N-am vrut, dar am făcut-o. Dorian 
seamănă foarte mult cu ea. 

Bărbatul o cercetă atent o clipă, privind-o printre gene. 

— Care este numele dumneavoastră de fată, doamnă Mayhew? 

— Freeman. 

— Bun nume pentru o separatistă. Ce-a făcut sora dumneavoastră? 

— Nimic; Lily închise ochii, simțind că lacrimile amenințau s-o 
inunde din nou. Ținea în camera ei un manifest. La vremea aceea nu știam 
ce era. 

— L-aţi arătat cuiva? 

Lily încuviuinţă dând din cap Și lacrimile începură să-i curgă pe obraji. 

— Prietenelor mele. Tatăl uneia dintre ele lucra la Securitate, dar nu 
mă gândisem la acest lucru. Nu voiam decât să Știu ce făcea Maddy. 


— Câţi ani aveati? 

— Șaptesprezece. Maddy avea cincisprezece. 

— Au venit s-o 1a? 

Lily făcu din nou semn că da, incapabilă să vorbească. Nu avea cum să 
explice dimineața aceea, faptul că nu se schimba în memoria ei, oricât de 
mult ar fi dorit: Lily, lângă dulapul ei de la școală, înconjurată de prietenele 
ei, toate lipite de telefoane; Maddy, ieșind din clasă, doar câțiva metri mai 
încolo; Și imediat după colţ, încă nevăzuţi, cei patru ofiţeri de la Securitate, 
apropiindu-se. Uneori Lily avea niște vise, coșmaruri deznădăjduite în care 
întindea mâna după Maddy, o apuca în ultima clipă Și o ajuta să intre repede 
într-o clasă, să se ascundă în spatele unei uși Și apoi să sară afară pe 
fereastră. Până și în somn își dădea seama că era în zadar, că dintr-un 
moment într-altul cei patru bărbaţi urmau să apară de după colţ, că doi 
aveau s-o apuce pe Maddy de mâini Și s-o conducă pe coridor, că ultima 
imagine a lui Lily cu sora ei va fi o străfulgerare de codiță blondă, înainte 
să se închidă ușile. 

La cină, toţi trei — mama, tata Și Lily — au așteptat-o pe Maddy să 
apară. Au așteptat apoi toată noaptea Și dimineața următoare. Tatăl ei a 
vorbit la telefon cu toţi oamenii importanţi pe care-i cunoștea, iar mama a 
plâns aproape fără încetare, dar Lily a tăcut, în timp ce undeva, în 
străfundul fiinţei ei, a început să pună lucrurile cap la cap, să înţeleagă ce 
făcuse. Tata nu era decât un inginer; influenţa lui nu era nici pe departe atât 
de puternică încât să obțină eliberarea unui deținut, în special a unuia 
suspectat de legături cu separatiștii. Au așteptat zile la rând, apoi 
săptămâni, dar Maddy nu a mai venit acasă; a dispărut în mecanismul 
amplu, întunecat al Securităţii. Doctorii au spus că tata a murit de cancer, 
dar Lily știa adevărul. Tata murise de mult, murise încet Și oribil din cauza 
dispariției lui Maddy, cu mulţi ani înainte. Mama nu voia să vorbească 
despre acest lucru, nu voia nici măcar să se gândească. Le-a spus prietenilor 
că Maddy fugise de-acasă, iar când Lily încerca să deschidă subiectul, 
mama o ignora pur Și simplu, dirijând conversaţia în altă direcție. 
Atitudinea mamei a fost înnebunitoare, dar durerea tatii a fost mortală. 

Eu l-am omorât, își spunea Lily de multe ori, în momentele lipsite de 
apărare, dinaintea somnului. N-am vrut s-o fac, dar mi-am omorât tatăl. 

Privi în sus la bărbatul din faţa ei, așteptând să fie judecată. Dar figura 
lui era lipsită de orice sentiment. 


— Vă frământă, înţeleg. 

Lily încuvunţă. 

— Şi o folosiţi pe Dorian... pentru ce? Ca să vă pedepsiţi singură? 

— Du-te dracului! șuieră Lily. Nu eu am trimis-o să arunce în aer 
pistele, de avion. 

— S-a oferit voluntar, replică el blând. 

— Vă rog. Gruparea dumneavoastră recrutează oameni care nu au 
unde să se ducă. 

— Adevărat, majoritatea nu au unde. Dar nu de asta se oferă voluntar. 

— Atunci, de ce? 

Bărbatul se aplecă spre ea, cu ochii deosebit de senini strălucind în 
lumina lumânării. Își rezemă braţele ca într-o piramidă și Lily văzu că avea 
degetele pline de cicatrici și urme de arsuri. Nimic din ce Și-ar fi putut 
imagina în legătură cu Orizontul Albastru nu se potrivea cu acest bărbat. 

— Spuneti-mi, doamnă Mayhew, ați visat vreodată la o lume mai 
bună? 

— Cine n-a visat? 

— Toți cei care profită dacă mențin lumea așa cum este. 
Dumneavoastră Și soțul, de exemplu. 

— Eu nu profit, mormăi Lily, Ștergându-și lacrimile de pe obraz. 

— Poate că nu, rosti el uitându-se la tăietura de pe fruntea ei. Profitul 
este ceva relativ. Cu toate acestea, există undeva o lume mai bună. O văd... 

Englezul se întrerupse brusc, înclinând capul într-o parte. În clipa 
următoare, Lily auzi Și ea: o sirenă, la numai câteva străzi distantă. 

— E timpul să plec, spuse el, și scotoci în sacoșa medicală de pe 
masă. Am crezut că veţi avea nevoie de ea, dar văd că doctorul a făcut o 
treabă bună. V-a lăsat antibiotice? 

Lily făcu semn că da. 

— Trebuie să-i fac o injecție pe zi. 

— Bine. Să nu plecaţi la cumpărături Și să uitaţi. 

Lui Lily i se colorară obrajii, dar nu mușcă momeala. 

— Poate să rămână? 

— Până voi găsi o modalitate sigură s-o scot de-aici. Cel mult câteva 
zile. Scoase din sacoșă un pacheţel alb și i-l întinse lui Lily. Luaţi asta. 
Turnaţi puţin în apa din cadă timp de câteva zile. 

— Pentru ce s-o iau? 


EI o privi de sus, cu o expresie impenetrabilă. 

— Vă prefaceți bine, doamnă Mayhew, dar bărbaţii ca soțul 
dumneavoastră rareori produc stricăciuni numai la exterior. 

Lily luă pacheţelul încercând să nu-i atingă degetele. 

— Probabil credeţi că am de ales. 

— Oh, Știu că nu aveți, spuse el, și închise capacul genții medicale. 
Dar nu vă pierdeţi orice speranţă într-o lume mai bună. Există undeva, atât 
de aproape încât mai că o putem atinge. 

— Care lume mai bună? 

Englezul făcu o pauză, gândindu-se. Lily crezuse că ochii lui erau 
cenușii, dar acum văzu că erau de fapt un argintiu luminos, culoarea lunii 
reflectate în apă. 

— Imaginați-vă o lume în care nu există bogați Și săraci. Fără lux, dar 
în care fiecare este hrănit, îmbrăcat, educat și îngrijit. Dumnezeu nu 
controlează nimic. Cărţile nu sunt interzise. Femeile nu reprezintă un rang 
inferior. Culoarea pielii, condițiile nașterii, aceste lucruri nu contează. 
Bunătatea și omenia sunt totul. Nu există arme, nici supraveghere, nici 
droguri, datorii, iar lăcomia nu este atotstăpânitoare. 

Lily se strădui să reziste vocii lui, dar nu cu destulă convingere, pentru 
că zări un crâmpei din lumea mai bună, limpede, scăldată în nuanţe de 
albastru Și verde: un sat cu case mici, de lemn, un loc de pură bunătate, 
lângă un râu, înconjurat de copaci. 

Irezește-te, Lily! 

Își înfipse unghiile în palme. 

— Am citit că halucinaţiile funcţionează mai bine cu stimulente. 

Bărbatul râse amuzat. 

— Asta se întâmplă seara târziu, doamnă Mayhew. Dar tot e bine că aţi 
pus întrebarea. 

Deschise ușa spre curtea interioară și rămase puţin în cadrul ei, 
ascultând sunetele nopţii. Era mai înalt decât Greg, observă Lily, dar în 
timp ce Greg devenise masiv în anii în care jucase fotbal, omul acesta era 
agil, cu mușchi flexibili, ca ai unui alergător sau ai unui înotător. Când se 
întoarse din nou spre ea, observă că avea o cicatrice lungă, zimţată, pe toată 
lungimea obrazului. 

— Vreţi să ne ajutaţi în continuare? 

— Cum să vă ajut? 


— Informațiile ne prind întotdeauna bine. Orice ne-ați transmite prin 
Jonathan ne va ajuta. 

— Jonathan cum a ajuns la voi? 

— Asta trebuie să vă spună el. 

— Cum ați trecut peste zidul din Noul Canaan? 

— Se poate trece peste orice barieră, doamnă Mayhew. 

Lily clipi din ochi, uluită de aerul calm și sigur de sine cu care făcuse 
această afirmaţie. 

— Cine sunteţi? 

Știa ce va obţine: fără nume. Englezul trecu pragul și Lily nu-i mai 
acordă nicio atenţie, uitându-se ferm la femeia adormită pe canapea. El îi 
îngăduise lui Dorian să rămână, dar Lily simţi că pierduse deja ceva. În 
curând aveau să dispară, Și Dorian Și bărbatul acela, iar lui Lily ce-i mai 
rămânea? O viaţă lângă Greg, o eternitate compusă din nopți ca aceasta. 
Imaginea fugară a unei alte vieţi avea să facă acest viitor să arate de o mie 
de ori mai rău. Când bărbatul vorbi, răspunsul lui fu atât de neașteptat încât 
Lily îngheţă în fotoliu, iar când ea ridică privirea, el dispăruse deja în 
noapte. 

— Mă numesc William Tear. 

Chiar Și gesturile mărunte de bunătate pot aduce recompense enorme. 
Numai oamenii îngu Ști la minte cred altceva. 

— Învățăturile Reginei Glynn, 

COMPILATE DE PĂRINTELE TYLER 


Ambasadorul cadarez, Ajmal Kattan, era un om capabil să sucească 
mințile: înalt, spiritual și arătos, cu pielea de culoarea migdalei și un 
zâmbet alb, năucitor. Kelsea îl plăcu pe loc, deși fusese avertizată de 
Buzduganu că era exact tipul de ambasador pe care Regele din Cadare l-ar 
fi trimis întotdeauna femeilor: mieros, credibil și seducător. Kattan nu 
vorbea perfect limba din Tear, dar până Și accentul îi era cuceritor, cu 
pauzele dinaintea cuvintelor lungi și o coborâre bruscă a tonului pe 
penultima silabă. I-a adus lui Kelsea un minunat joc de șah, sculptat din 
marmură, cu regi, ture Și nebuni înfățișați cu detalii complicate, iar ea 
primi darul bucuroasă. Când s-au întors de la Argive, a trimis câteva slugi 
să facă curat în căsuţa lui Carlin Și a lui Barty Și, printre o mulțime de alte 
lucruri, slujitorii i-au adus vechiul joc de șah al lui Carlin. Arliss și 
Buzduganu erau amândoi jucători buni; în două partide din trei Arliss o 
bătea pe Kelsea. Numai că jocul lui Carlin era vechi, sculptat din lemn — 
chiar de către Barty, fără îndoială — și începuse să-și arate uzura. Pentru 
Kelsea avea o valoare sentimentală enormă, dar jocul cel nou avea să fie 
mai rezistent la întrebuințare. 

Buzduganu o avertizase pe Kelsea că cei din Cadare puneau preţ în 
mod deosebit pe aparente, prin urmare ea a ales ca întâlnirea să nu aibă loc 
în marea sală centrală din aripa Reginei, folosită de obicei pentru asemenea 
ocazii. Buzduganu a cedat îndemnului ei Și a mutat tronul în ampla sală de 
audienţe, situată câteva etaje mai jos. Când nu era plină de lume, sala părea 
o cavernă ridicolă, așa că se văzură nevoiţi să deschidă ușile pentru public 
la această întâlnire. Nobilii din Tear renunțaseră, într-o măsură mai mare 
sau mai mică, să participe la audienţe, când au înţeles că nu aveau să mai 


primească daruri din partea Tronului, iar Buzduganu și Kelsea au luat 
decizia să aplice un sistem simplu și corect: primele cinci sute de persoane 
care se prezentau la poarta Citadelei puteau asista la audienţă, dacă 
acceptau să fie percheziţionate așa încât să nu poată intra cu arme. Kelsea a 
constatat că îmbrăcămintea era un indiciu eficient al nivelului de bogăție; 
unii dintre oamenii care stăteau în faţa ei aparțineau în mod evident clasei 
antreprenorilor, ocupându-se cu prelucrarea lemnului, dacă nu cumva cu 
ceva mai puţin legal. Dar publicul era format în mare parte din oameni 
săraci, iar Kelsea se gândea cu regret că cei mai mulți veniseră pentru 
distracție. Primele ei audienţe cu public s-au desfășurat pe fondul câtorva 
discuții Și fluierături batjocoritoare din mulţime, dar Buzduganu s-a ocupat 
de ele, anunțând că oricine reușea să-i atragă atenţia se putea aștepta la o 
discuție între patru ochi cu el. Acum, Kelsea nu mai auzea nici musca. 

— Stăpânul meu vă poftește să-l onoraţi cu o vizită, spuse 
ambasadorul. 

— Cândva, poate, răspunse Kelsea văzându-l pe Buzduganu că se 
încruntă. Deocamdată am prea multe de făcut. 

— Într-adevăr, aveţi parte de destulă treabă. Aţi provocat-o pe Regina 
Fără Vârstă. Stăpânul meu vă admiră curajul. 

— Stăpânul dumitale n-a provocat-o niciodată? 

— Nu. Tatăl lui a făcut acest lucru și a primit cât să-și aducă aminte 
cu durere pentru totdeauna. Acum avem de plătit un tribut de două ori mai 
mare, constând în cai Și sticlă pentru geamuri. 

— Poate aici este diferenţa. Noi plăteam în oameni. 

În clipa următoare, Kelsea își aminti că și cadarezii trimiteau sclavi în 
Mortmesne, dar ambasadorul nu păru ofensat. 

— Da, am aflat Și asta. Aţi interzis traficul de carne vie în acest ţinut. 
Stăpânul meu se distrează de minune. 

În această din urmă afirmaţie se ascundea o insultă, dar Kelsea nu 
încercă să o scoată la lumină. Avea nevoie de sprijinul regelui cadarez Și 
nu-i putea aduce o ofensă ambasadorului punându-i întrebări în fața 
propriilor asistenți; pe de altă parte nici nu avea timp să se angajeze în 
preludiul îndelungat Și întortocheat al unei discuţii serioase, așa cum era 
moda în Cadare. În dimineaţa aceea primise un mesaj de la Hall, cu vești 
proaste: generalul Ducarte preluase comanda armatei din Mort. În Aripa 
Reginei toți păreau să știe câte o poveste de groază despre Ducarte Și, chiar 


dacă sătenii de la graniță fuseseră deja evacuați, iar Bermond începea 
retragerea Și în Almontul de Est, evacuarea reușită nu însemna nimic dacă 
Ducarte ajungea la Noua Londră. Pe partea de răsărit zidul era înalt, dar 
prea apropiat de râul Caddell și construit pe teren mlăștinos. Pe partea de 
vest a cetății nu exista nimic. Mama ei contase pe adăpostul natural al 
munţilor Clayton pentru apărare în cazul unui asediu prelungit, dar Kelsea 
nu era la fel de optimistă. Ea și-ar fi dorit un zid și la vest, dar Buzduganu 
estima că în mai puțin de două luni de zile oamenii din Mort aveau să 
ajungă în oraș. Chiar dacă i-ar fi convocat pe toți pietrarii din Noua Londră, 
n-ar fi reușit să construiască zidul de apărare la timp. 

Cadare avea însă numeroși zidari Și cei mai buni pietrari din Lumea 
Nouă. Chiar dacă Regele n-ar fi fost de acord să sprijine armata din Tear cu 
propriile forțe, poate Kelsea ar fi reușit să-l determine să-i împrumute 
câțiva meșteri. În cel mai rău caz, trebuia să-l convingă să oprească 
expedierea cailor în Mortmesne. Exista o vorbă, nu prea departe de adevăr, 
care spunea că o iapă cadareză bolnavă era mai rapidă decât un mânz 
sănătos din Tear. Pe înălțimile Dealurilor Mărginașe caii buni nu erau de 
mare folos pentru cei din Mort, dar îndată ce coborau în Almont, o cavalerie 
mai înzestrată însemna un avantaj zdrobitor. Kelsea avea nevoie să 
fructifice aceste negocieri. 

— Trecem la treabă, domnule Ambasador? 

Kattan ridică din sprâncene. 

— Vă mișcaţi rapid, Maiestate. 

— Sunt o femeie ocupată. 

Katan se instală mai bine în jilţ, cu un aer cam nemulțumit. 

— Stăpânul meu dorește să discute despre o alianţă. 

Lui Kelsea îi tresăltă inima. În sala de audienţe se auzi un murmur, dar 
Buzduganu nu reacţionă; era prea ocupat să-l cerceteze pe Ambasador 
privindu-l printre gene, cu suspiciune. 

— De asemenea, stăpânul meu dorește să micșoreze tributul plătit 
către Mort, continuă Kattan. Dar nici Cadare, nici Tearling nu sunt suficient 
de puternice pentru a acționa fiecare pe cont propriu. 

— Sunt de acord; și care ar fi termenii alianţei? 

— Mai domol, maiestate! insistă Kattan dând din mâini Și acesta fu 
indiciul pentru Kelsea că nu-i va plăcea ce urmă: Ambasadorul simţea 
nevoia să se îndrepte pas cu pas spre țintă. Stăpânul meu vă recunoaște 


curajul de a-i sfida pe cei din Mort și ar vrea să vă recompenseze în mod 
corespunzător. 

— Cum să mă recompenseze? 

— Făcându-vă prima dintre nevestele lui. 

Kelsea îngheţă uluită, în timp ce străjerii mormăiau în jurul ei. Înghiţi 
în sec Și reuși să răspundă, deși părea să aibă un roi de molii în gât. 

— Câte neveste are Regele dumitale? 

— Douăzeci Și trei, Maiestate. 

— Toate sunt cadareze? 

— Cu două excepții, Maiestate. Ambele sunt din Mort, daruri ale 
Reginei Fără Vârstă. 

— Ce vârste au aceste neveste? 

Ambasadorul își feri privirea Și își drese glasul. 

— Nu știu exact, Maiestate. 

— Înţeleg. 

Lui Kelsea îi venea să-și tragă palme. Ar fi trebuit să prevadă lucrul 
acesta. Buzduganu îi spusese despre cadarezi că erau izolaționiști, că 
ajutorul lor va veni numai însoțit de condiții stricte. Probabil că nici măcar 
Buzduganu însuși nu întrevăzuse însă o asemenea ofertă. Se chinui să 
găsească o contrapropunere. 

— Ce rang poartă prima nevastă? 

— Este cea care stă la masă imediat lângă Stăpân. Are prima alegere 
dintre cadourile primite la palat. După ce a adus pe lume un fiu sănătos, are 
dreptul să refuze atenţiile Stăpânului, dacă dorește. 

Coryn începuse să bată nervos cu degetele în mânerul sabiei. Elston 
părea să caute modalităţi noi de a-i scoate măruntaiele Ambasadorului, iar 
Kibb îi pusese ameninţător mâna pe umăr. Dar Buzduganu... Kelsea era 
bucuroasă că ambasadorul Kattan nu putea vedea expresia lui Buzduganu, 
pentru că aceasta trăda dorinţa de a-l ucide. 

— Ce-aţi spune de o alianţă fără căsătorie? 

— Stăpânul meu nu este interesat de o alianţă de acest fel. 

— De ce nu? 

— Regele din Cadare nu poate face o alianţă pe picior de egalitate cu o 
femeie. Căsătoria oferă garanţii că Maiestatea Voastră se supune voinţei 
Stăpânului meu în toate privinţele. 


Buzduganu interveni rapid, așezându-se pavăză în dreapta Reginei. Ea 
clipi surprinsă, pentru că nu simţise nicio ameninţare din partea 
Ambasadorului sau a străjerilor acestuia. Îi trebuiră câteva momente până să 
înţeleagă: Buzduganu se poziționase astfel încât să-l protejeze, de fapt, pe 
Ambasador. Mânia lui Kelsea se mai domoli atunci; îi zâmbi lui Buzduganu 
Și simți un val de afecțiune când acesta îi răspunse tot printr-un zâmbet. 

Revenind la Katan, Kelsea întrebă: 

— Stăpânul dumitale se așteaptă să împart tronul cu el? 

— Este greu pentru un singur om să guverneze două regate, Maiestate. 
Mai degrabă, stăpânul meu ar numi un — Kattan făcu o pauză, căutându-și 
cuvintele — castelan, nu-i așa? Un castelan care să vegheze asupra tronului 
dumneavoastră în numele lui. 

— lar eu aș trăi în Cadare? 

— Da, Maiestate, alături de celelalte neveste ale lui. 

Elston începu în acest moment să-și trosnească încheieturile, rar Și 
supărător, una câte una. Simţind clar că pășea pe gheaţă subțire, Kattan nu 
intră mai mult în detaliile altor bucurii ale traiului în haremul Regelui și se 
mulțumi să aștepte răspunsul lui Kelsea. 

— Aceasta este singura ofertă cu care vii? 

— Stăpânul meu nu m-a împuternicit să fac nicio altă ofertă, 
Maiestate. 

Kelsea zâmbi binevoitoare. Dacă ar fi fost conducătoarea pe care 
încercase s-o formeze Carlin, poate că ar fi acceptat oferta lui Kattan, așa 
dezgustătoare cum era. Dar ea nu putea face asta. Viaţa toată păru să-i 
treacă precum fulgerul prin fața ochilor, înainte de a apuca să-și scoată 
gândul din cap. Dacă astfel ar fi salvat Ținutul Tearling, Și-ar fi dat 
bucuroasă Și viaţa, Și-ar fi înfipt pumnalul în inimă a doua zi chiar. Dar 
așa... nu putea. 

— Refuz. 

— Bine, Maiestate, spune Kattan și ridică privirea, în ochii negri 
strălucind o urmă neașteptată de amuzament. Nu pot spune că sunt surprins. 

— De ce nu? 

— Am aflat totul despre dumneavoastră, Maiestate, chiar Și în Cadare. 
Aveţi o voinţă de fier. 

— Atunci de ce-ai mai făcut oferta? 


— Este misiunea mea, Maiestate, să transmit dorinţele și ofertele 
Stăpânului meu. Întâmplător această ofertă rămâne deschisă până ce 
Stăpânul meu o va retrage. Ambasadorul se aplecă apropiindu-se puţin și 
cobori vocea. Pentru binele dumneavoastră, mă bucur că nu acceptaţi. Nu 
sunteți genul acela de femeie care se mulțumește să facă parte din haremul 
Stăpânului meu. 

Kelsea îi întâlni privirea zâmbitoare și gura i se mișcă spasmodic. Își 
dădu seama că îl găsea atrăgător... atrăgător în felul în care numai Spectrul 
mai fusese până atunci. Era un sentiment minunat, aproape la fel ca 
libertatea. 

— Rămâi la noi mai mult timp, domnule Ambasador? 

— Din nefericire, Maiestate, trebuie să-i duc răspunsul Stăpânului meu 
de îndată ce am încheiat negocierile. Vom face apel la ospitalitatea 
dumneavoastră numai pentru o noapte. 

— Păcat. 

Dar Kelsea știa că probabil era mai bine așa. Petrecuse deja prea mult 
timp gândindu-se la Spectru, și încă un bărbat chipeș ar fi distras-o 
probabil și mai mult de la preocupările ei. În străfundul minţii, o voce 
firavă protestă: oare niciodată nu va merita o mică plăcere pentru ea însăși? 
Dar Kelsea o înăbuși cu ușurință. Ori de câte ori avea nevoie de precauţie, 
mama ei era prezentă, ivindu-se din gânduri adânc îngropate. 

Buzduganu își drese glasul, ca să-i aducă aminte lui Kelsea de 
datoriile ei de gazdă: ospitalitatea cadarezilor avea reguli bine stabilite și 
oaspeții se așteptau să ia măcar o dată masa cu Regina înainte de a pleca. 

— EFi bine, domnilor, am... începu Kelsea, dar nu apucă să spună mai 
mult pentru că la ușile din celălalt capăt al sălii tronului izbucni agitația. 

Străjerii Reginei strânseră rândurile. Gândul îi zbură înapoi, la ziua 
îngrozitoare a încoronării ei Și umerii 1 se încordară pe loc, strângându-se 
laolaltă dedesubtul cicatricii. La ușă se întâmpla ceva; un grup dintre 
străjerii Reginei Și altul din armată se încăieraseră. Mai mulţi bărbați 
ridicaseră vocea încercând să se fac auziti. 

— Ce se-ntâmplă acolo? strigă Buzduganu din capătul opus al sălii. 

Nimeni nu-i răspunse. Era clar că avea loc o ceartă, soldații se 
ciorovăiau cu străjerii. Până la urmă, un grup reuși să răzbată, doi bărbați 
târându-l între ei pe un al treilea. Se apropiară încet de tron, împleticindu- 
se, urmați îndeaproape de soldați Și străjeri. 


— [isuse Hristoase, mormăi Buzduganu. 

Kelsea, care nu avea o vedere prea bună, trebui să aștepte putin, dar 
când cei trei bărbați veniră mai aproape, rămase cu gura căscată. 

În stânga era gardianul închisorii, Ewen; faţa lui deschisă, prietenoasă, 
era schimonosită acum de vânătăi și avea un ochi atât de umflat, încât nici 
nu-l putea deschide. În dreapta era Javel, deţinutul de la Argive. Avea 
cătușe la mâini, dar nu părea a fi rănit. 

Între ei doi, aproape fără cunoștință, legat cu o frânghie groasă și 
sângerând din răni nenumărate, se afla Arlen Thorpe. 


Ewen îl recunoscu pe bărbat de cum îl văzu. N-a avut nevoie pentru 
asta de tăcerea din capul scărilor temniţei, unde doi soldați ar fi trebuit să 
stea de gardă în permanență. N-a avut nevoie nici de respirația precipitată a 
femeii din celula doi sau de străfulgerarea din ochii ei când a privit în sus 
printre zăbrele. N-a avut nevoie nici măcar să vadă cuțitul ascuns de bărbat 
la spate. Un bărbat înalt, slab ca scândura, cu ochi albaștri-strălucitori, cum 
spusese Regina... Și când Ewen ridică privirea Și văzu sperietoarea de ciori, 
Știu. 

Cu toate acestea, era ferm hotărât să procedeze ca la carte. 
Sperietoarea de ciori era înarmată cu un cuţit, iar Ewen trebuia să aibă grijă 
de trei deţinuţi. Era suficient de puternic încât să pună spenetoarea la 
pământ, trăgându-i una zdravănă Și gândul că putea face acest lucru fără să 
recurgă la armă era de natură să-l mai liniștească. Dar mai Ştia Și că era 
suficient de puternic încât să ucidă sperietoarea de ciori cu o asemenea 
lovitură, din greșeală. Taica îi amintea în permanenţă lui Ewen să ţină cont 
de cât de masiv era, iar Regina, îȘi repeta Ewen, îl voia pe omul acesta viu. 

— Bună ziua, îl salută sperietoarea de ciori pe Ewen, aplecându-se 
peste biroul lui. 

Javel, deţinutul din celula trei, sări în sus de pe pat, ca arcul. 

— Cu ce vă pot fi de folos, domnule? întrebă Ewen. 

Cu colţul ochiului văzu că ceilalţi doi deţinuţi, Brenna și Bannaker, se 
apropiaseră de grilaje. Lumina torțelor scotea în evidență cu cruzime 
urmele de lovituri, pe cale să se vindece, răspândite peste tot pe trupul lui 
Bannaker, dar pe faţă i se citeau viclenia Și faptul că era în expectativă. 

— Regina mi-a poruncit să-i transfer pe cei trei deţinuţi la închisoarea 
Centrală din Noua Londră, îi spuse sperietoarea de ciori lui Ewen. 


Avea o voce joasă, cam neplăcută, iar Ewen nici nu se întrebă cum de 
trecuse acest om de soldații din capul scării. Presupuse că aceștia erau 
morţi deja. 

— Trebuie să-i escortez chiar eu. 

— Acum aflu prima oară de un transfer, răspunse Ewen. Lăsaţi-mi un 
răgaz, să notez în registru. 

Scoase catastiful și începu să înmoaie tocul în cerneală, încercând să 
gândească. Taica îi spusese mereu lui Ewen că avea capacitatea să judece 
lucrurile; numai că avea nevoie de mai mult timp Și de ceva efort. După ce 
termina cu registrul, sperietoarea de ciori s-ar fi așteptat probabil să-l vadă 
ridicându-se Și ducându-se la celule cu cheile. Dacă Ewen ar fi reușit s-o 
facă pe sperietoare să meargă în faţa lui, i-ar fi fost ușor să-i ia arma... dar 
ceva îi spunea lui Ewen să nu fie prea sigur nici de acest lucru. Sperietoarea 
era slăbănoagă, e adevărat, dar părea a fi agilă. Purta uniforma neagră a 
armatei din Tear. Dacă era soldat, era posibil să mai aibă și un al doilea 
cuțit, ascuns pe undeva. 

— Numele dumneavoastră, domnule? întrebă Ewen. 

— Căpitanul Frost. 

Ewen scrise cât putu de încet, încruntându-se ca și când s-ar fi 
concentrat în mod deosebit. Așa cum stătea așezat la masă, nu se putea 
arunca pur ȘI simplu asupra sperietorii de ciori; masa s-ar fi răsturnat ȘI ar 
fi acționat ca un scut, dacă el nu reușea să omoare omul din prima. Ewen 
trebuia Și să se asigure că pumnalul omului nu ajungea în vreuna dintre 
celule. Taica îi spusese că deţinuţii erau în stare să folosească orice obiect 
ascuţit ca să spargă o încuietoare. 

Javel se ridicase Și se apropiase de grilajul celulei trei, iar Ewen, care 
se obișnuise cu figura lui spălăcită, lipsită de orice expresie, fu uluit de ceea 
ce vedea acum. Javel arăta ca un câine hămesit. Ochii adânci Și întunecaţi 
nu se dezlipeau de pe spatele sperietorii. 

Nu mai putea trage de timp. Ewen împinse scaunul Și se ridică în 
picioare, scoțând inelul cu chei de la brâu, înconjură masa prin capăt, unde 
sperietoarea era nevoită să se dea la o parte din calea lui Și să o ia înainte. 
Dar sperietoarea făcu doar un pas înapoi Și se lipi de perete, întinzând mâna 
înspre celule. 

— După dumneata, temnicerule. 


Ewen încuviinţă dând din cap Și trecu înainte, cu inima bătându-i să-i 
sară din piept. Își spuse că trebuia să fie atent, dar tot fu luat prin 
surprindere Și nu trecuse o fracțiune de secundă când simți mâna în jurul 
gâtului și cuțitul pus la beregată. Ridică braţul și cuțitul zbură cât colo, 
zăngănind pe podea în colțul din spate. 

Sperietoarea de ciori sări în cârca lui Ewen, îl prinse de gât cu ambele 
mâini Și începu să strângă. Ewen se aplecă în faţă, încercând să arunce 
sperietoarea peste umăr, dar omul se agăţă de el ca un Șarpe, strângând 
mâinile cu din ce în ce mai multă forță pe gâtul lui Ewen, până când cuștile 
din fața lui se acoperiră de pete negre care se lărgiră și mai mult când vru 
să-și limpezească privirea. Încercă să respire, dar nu avea aer. Sângele îi 
bubuia în urechi, dar totuși auzi că Brenna îl încuraja cu voce Șuierătoare. 
Bannaker se prinsese și el cu mâinile de grilajul celulei sale și ţopăia agitat 
în sus Și-n jos. lată-l și pe Javel, tăcut, cu ochi mari Și nefericiți, cu braţele 
întinse, ca Și când ar fi vrut să alunge ceva. Durerea sfâșietoare din pieptul 
lui Ewen devenise de-acum un pârjol care distrugea totul, braţele, 
picioarele, capul, iar el nu avea puterea să scape din mâinile acelui om. 

Din palma lui Ewen ţâșni durerea. Se gândi puţin și își dădu seama că 
mai ţinea încă în mână inelul cu chei, pe care îl strângea atât de tare, încât îi 
dăduse sângele. Lumea se scufundase într-o lumină roșie-vineţie și Ewen 
înţelese brusc că, fără aer, fără să respire, avea să moară, că sperietoarea de 
ciori avea să-l ucidă. Taica era pe moarte, Ewen știa, dar Taica murea din 
cauza bătrâneţii, a bolii. Nu era același lucru. Faţa nefericită a lui Javel îi 
plutea prin faţa ochilor și, fără niciun avertisment, mintea lui Ewen făcu 
una dintre ciudatele ei conexiuni: Javel nu voia să se întâmple acest lucru. 
Javel era deținut, adevărat, un trădător. Dar, dintr-un motiv sau altul, nu era 
prietenul sperietorii de ciori. În capul lui Ewen răsunară toate predicile lui 
Taica despre atacuri în închisoare, dar până să apuce să se gândească mai 
bine, aruncase deja cheile spre celula trei. Le văzu cum se loviră de bare și 
aterizară printre ele și văzu de asemenea o mână murdară bâjbâind după 
inel. 

Apoi lumea cea roșie deveni neagră. 


Când se trezi, pe Ewen îl dureau capul și pieptul. Gâtul îl înțepa de 
parcă ar fi fost zgâriat cu o piatră. Deschise ochii și văzu deasupra tavanul 
bine cunoscut al închisorii, pietre cenușii invadate de mucegai. Taica 


spunea mereu că cel care construise Citadela — cine-o fi fost acela — făcuse 
o treabă bună, dar odată cu trecerea timpului, fusese din ce în ce mai greu să 
oprească infiltrațiile de la șanțul de deasupra. 

Ce anume îl trezise? 

Zgomotul, desigur. Zgomotul care venea din dreapta. Zgomote ca 
mârâitul unui câine. O bufnitură înfundată, ca a brutarului care izbește 
prima dată aluatul de masă. În copilărie, Ewen locuise lângă o brutărie și îi 
plăcuse teribil să se ridice pe vârturi și să se uite pe fereastră la brutar. 
Acum ar fi vrut să închidă ochii și să adoarmă la loc, așa cum ar fi făcut 
duminică dimineaţă, cu mulți ani în urmă, înainte de a deveni ucenicul lui 
Taica la închisoare. 

Închisoarea! 

Ewen deschise ochii de îndată. Văzu din nou desenul familiar al 
mucegaiului de pe tavan. 

— Stai! ţipă o femeie și vocea ei se izbi cu ecou de zidurile din jur. 

Pe Ewen îl durură urechile. Se uită la dreapta și o văzu pe femeia- 
stafie agățată de zăbrele, urlând. Pe podea, Javel era ghemuit peste 
sperietoarea de ciori, pe care o ţinea strâns. Javel râdea, un râs sinistru care- 
l înţepa pe Ewen în braţe. ÎI văzu pe Javel luându-și avânt și lovindu-l pe 
om în plină figură. 

— Am o singură întrebare să-ți pun, Arlen! Sporovăiala lui Javel, cu 
glas ridicat, acoperi țipătul femeii. Mai veni o lovitură și Ewen tresări. 
Trăsăturile sperietorii de ciori erau scăldate în sânge. Știi să socotești? Ştii, 
Arlen? Ştii, ticălos nenorocit? 

Ewen se chinui să se ridice, deși capul îi bubuia încât îl făcu să geamă 
Și din ochi îi ţâșniră lacrimile. Deschise gura, dar nu articulă nimic. Încercă 
să-ȘI dreagă glasul doar pentru a simţi o nouă durere agonizantă, o sfâșiere 
ce se rostogoli în jos pe piept Și urcă înapoi. Reuși totuși să scoată un 
croncănit slab. 

— Regina! 

Javel nu-i băgă în seamă. O lovi din nou pe sperietoarea de ciori, de 
data aceasta în gât, iar sperietoarea începu să tușească sufocându-se. 

Ewen zări cheile, rămase în încuietoarea celulei trei, periculos de 
aproape de Bannaker. Se târî până acolo și le scoase, apoi se apropie 
precaut de Javel, venind din spate. 


— Oprește-te, șopti Ewen. Se părea că nu reușea să vorbească cu glas 
tare. Își simţea gâtul de parcă i-ar fi dat cineva foc. Oprește-te! Regina. 

Javel nu se opri Și Ewen înţelese că va continua să-l lovească pe omul- 
sperictoare de ciori până ce-l va omorî. Ewen trase adânc aer în piept, cu 
toată durerea pe care i-o provoca asta, Și îl apucă pe Javel de subsuori, 
îndepărtându-l de lângă bărbatul leșinat. Javel mârâi și se repezi la Ewen, 
atacându-l cu pumnii, dar Ewen primi loviturile cu calm; Regina nu ar fi 
vrut nici ca el să-l rănească pe Javel. Iar Ewen cu siguranţă nu voia una ca 
asta; Javel fusese un deţinut liniștit și civilizat, iar atunci când îi aruncase 
cheile, nu-și luase tălpășița. Ewen îl ţinu în continuare pe Javel în brațe, 
într-o îmbrățișare de urs și îl târî la perete, nu-i dădu drumul nici când Javel 
îl lovi drept în ochi, dându-i capul pe spate și făcându-l să vadă stele verzi. 
Dădu cu Javel de perete, atât de tare, încât îl izbi cu capul. Javel gemu stins 
Și se frecă în creștet, iar Ewen profită de momentul de acalmie ca să spună 
croncănit: 

— Regina îl vrea pe omul ăsta viu, m-ai auzit? ÎI vrea viu. 

Javel se uită la el cu ochi scăpărători. 

— Regina? 

— Regina îl vrea viu. AȘa mi-a spus. 

Javel zâmbi ca în vis Și lui Ewen 1 se strânse stomacul de îngrijorare. 
Chiar și după ce Taica îi atrăsese atenţia în nenumărate predici să aibă grijă 
cu gabaritul lui, Ewen îl rănise pe unul dintre frații săi într-o bătaie: îl izbise 
pe Peter de stâlpul porții și îi rupsese umărul. Poate că și pe Javel îl izbise 
prea tare de perete. Pentru că și vocea lui Javel părea neobișnuită, tulbure, 
de parcă ar fi plutit undeva pe deasupra capetelor lor. 

— Regina Kelsea. Am văzut-o o dată, ştii, pe pajiștea Citadelei. Dar 
era mai în vârstă. Semăna cu Regina Adevărată. Cred că nimeni nu Și-a mai 
dat seama. 

— Cum adică Regina Adevărată? întrebă Ewen, incapabil să-și vină în 
fire. Ori de câte ori povestea Taica basme, lui Ewen îi plăceau cel mai mult 
reginele. 

— Regina Adevărată, cea care ne-a salvat pe toți. 

În spatele lui se auzi un cotcodăcit strident și Ewen se răsuci pe 
călcâie, convins că sperietoarea de ciori se prefăcuse doar Și că reușise 
cumva să-și recupereze cuțitul. Dar nu era decât femeia, Brenna, care se 
agățase cu mâinile de grilaj și zâmbea cu toată gura, mulţumită. 


— Regina Adevărată, îngână ea cu voce spartă, înspăimântătoare. Va 
merge la moarte înainte să cadă prima zăpadă. Eu am văzut totul. 

Ewen căscă ochii mari Și apoi se uită grăbit în jos. Sperietoarea de 
ciori zăcea încremenită, dar Ewen era sigur că-l văzuse pe om mișcând. Se 
întoarse spre Javel care încă se mai freca la cap. 

— Mă ajuti să-l leg? Am o frânghie. 

— Nu pot să-l omor, nu-i așa? întrebă Javel cu părere de rău. Nici 
măcar acum. 

— Nu, răspunse Ewen ferm, sigur măcar de atâta lucru. Regina îl vrea 
viu. 


Aisa mergea târșâind picioarele pe coridor, cu lumânarea aprinsă într-o 
mână ȘI cu cartea legată în piele roșie, în cealaltă. Cu două săptămâni în 
urmă împlinise doisprezece ani și Maman îi îngăduise să se dea jos din pat 
Și să citească dacă nu putea să doarmă. Maman nu suferea de insomnii, dar 
părea să înțeleagă că Aisa era nefericită când zăcea ţintuită în pat, singură 
pe întuneric. Probabil că i-a cerut permisiunea Reginei sau poate chiar ȘI lui 
Buzduganu, pentru că acum străjerii n-o mai luau în seamă dacă o aflau 
hoinărind prin Citadelă în cămașă de noapte, strângând cartea în mână. 

Se ducea mereu în același loc ca să citească: în sala armelor. Venner Și 
Fell erau prea importanţi ca să mai lucreze în tura de noapte, așa că noaptea 
sala era întotdeauna pustie, cu rarele excepții când venea câte un străjer să- 
Şi ascută sabia sau să caute o piesă de schimb pentru armură. Aisei îi plăcea 
să ia cele cinci manechine de paie pe care Venner le folosea pentru 
antrenamentul începătorilor, să le stivuiască în colţul cel mai îndepărtat și 
să se cuibărească acolo, cu cartea. Era un loc bun pentru citit, liniştit Și 
izolat. 

Trecu pe lângă Coryn, care stătea rezemat de zid. Săptămâna aceasta 
era de gardă noaptea. Aisei îi plăcea de Coryn; îi răspundea întotdeauna la 
întrebări Și îi arătase cum era mai bine să apuce cuțitul când voia să-l 
arunce. Dar Ştia că nu avea voie să vorbească cu el când era de gardă. Îi 
făcu un mic semn cu două dintre degetele cu care ţinea cartea Și îl văzu 
răspunzându-i cu un zâmbet. Niciunul dintre străjerii aliniaţi de-a lungul 
coridorului nu-i era prieten, așa că rămase cu ochii plecaţi până ce ajunse în 
sala armelor. Încăperea cavernoasă, mare și scufundată în întuneric, ar fi 
trebuit să o sperie; multe camere întunecate o înspăimântau. Dar Aisei îi 


plăceau lucinile armelor la lumina lumânări, nenumăratele mese pline de 
săbii, de cuțite și de armuri, mirosul vag de nădușeală. Nici umbrele 
prelungi, profilate de lumânarea ei, n-o speriau pe fată; toate umbrele 
acestea păreau a avea silueta înaltă și îngrijită a lui Venner Și erau o 
prezenţă confortabilă pe întuneric. Aisa știa că devenea o luptătoare din ce 
în ce mai bună cu fiecare zi; cu câteva zile în urmă se întâmplase chiar să 
treacă cu cuțitul de apărarea lui Fell, în fluierăturile și chiuiturile străjerilor 
aliniați de-a lungul peretelui. Pentru Aisa fusese motiv de mândrie faptul că 
mai mulți străjeri își petrecuseră timpul liber urmărind-o pe ea la 
antrenament. Devenea din ce în ce mai bună, într-adevăr, dar asta nu era 
totul. Simţea că putea mai mult. Putea ajunge fără pereche. 

Într-o bună zi voi fi cel mai vajnic luptător din Tear. Voi fi Spectrul 
însuși. 

Aisa nu vorbise nimănui despre visul ei, nici măcar lui Maman. Chiar 
dacă n-ar fi râs nimeni de ea, Știa totuși că a povesti visul cu voce tare 
însemna să-l blestemi, să-i aduci cumva ghinion. Îi adună pe cei cinci 
oameni de paie într-un colț al sălii armelor Și, după ce-i aranjă convenabil, 
se aruncă peste ei mulțumită și deschise cartea acolo unde pusese semn. 
Citi câteva ore fără întrerupere, despre o mare bătălie și pretextele unei 
femei care visa să pună mâna pe sabie Și gândul îi zbură la viitor, la ziua 
când avea să colinde lumea, cu arma în mână, dibuind relele și stârpindu-le 
cu cuțitul. Gândurile prinseră a i se învârti în minte, repede și mai repede, 
într-un mare vis ȘI, în cele din urmă, Aisa adormi. Lumânarea continuă să 
ardă lângă ea încă vreo patruzeci de minute, până ce se consumă Și se 
stinse, lăsând-o pe întuneric. 


O trezi sunetul ușii care se deschise și al vocilor. Pornirea ei 
instinctivă, deprinsă din primii ani de viaţă, fu să rămână nemișcată, să se 
facă nevăzută. Scăpase astfel de tatăl ei, dar se întâmplase când era trează Și 
atunci nu contase. O mică parte din ea era întotdeauna trează Și aștepta 
mișcarea lui greoaie, masivă, prin întuneric. 

Întredeschise ochii și văzu o lumină palidă, de torţă, croindu-și drum 
lent pe lângă masă. Își adună genunchii la piept, strângându-se în cel mai 
mic ghem posibil. Erau doi bărbați, își dădu ea seama după o clipă: unul 
mai tânăr, cu voce mai subţire, și celălalt mai bătrân, cu tonul gutural al 
unuia care fusese toată viaţa străjerul Reginei. Nu-i trebuiră mai mult de 


câteva secunde până recunoscu a doua voce: Buzduganu. În ultimul timp 
Aisa auzise mârâitul lui supărat destul de des încât să-l poată recunoaște Și 
acum, când vorbea calm Și nu prea tare. 

— Ai petrecut bine? întrebă Buzduganu. 

Avea un ton neagresiv, dar Aisa simţi nemulțumirea de dedesubt, 
așezată la pândă. Probabil că și celălalt bărbat o sesiză, pentru că vocea cu 
care răspunse era slabă și defensivă. 

— Nu sunt beat. 

— Nu asta mă interesează. Știu că n-o să mai faci niciodată greșeala 
asta. 

— Atunci, ce te interesează? întrebă omul mai tânăr pe un ton certăreţ. 

— Tu Și ea. 

Aisa se ghemui Și mai mult, ascultând cu atenţie. Era vorba despre 
Marguerite, cu siguranță. Toţi străjerii, inclusiv Coryn, aveau o anumită 
privire când o urmăreau pe Marguerite, chiar dacă ea nu făcea decât să 
treacă prin încăpere. Aisa fusese un pic geloasă, dar pe urmă își adusese 
aminte că Coryn era bătrân, avea treizeci Și opt de ani. Prea bătrân pentru 
Aisa, chiar Și în viaţa ei imaginară. 

Vocea lui Buzduganu rămase măsurată Și precaută, dar își păstră tonul 
acela ciudat care pândea pe dedesubt. 

— Nu te poți ascunde de mine, pricepi? Te cunosc de prea multă 
vreme. Nu ești imparțial. Asta nu-i nimic; probabil că niciunul nu suntem. 
Dar niciunul nu facem ceea ce ai tu de făcut. 

— Las-o baltă! mârâi cel mai tânăr. 

— Nu-ţi vărsa supărarea pe mine, răspunse Buzduganu îngăduitor. Nu 
eu ţi-am făcut asta. 

— Doar că este... greu. 

— Atunci, ai remarcat la ea schimbarea. 

— Nu mi-a păsat niciodată cum arată. 

— Aha. Deci nu e ceva nou. 

— Nu. 

— Atunci e cu atât mai rău, cred. Vrei să găsesc pe altcineva în locul 
tău? 

— Nu 

Aisa încruntă sprâncenele. Era ceva ce-i zgândărea memoria; 
identitatea străjerului tânăr nu-i era străină, era o persoană cunoscută. Se 


gândi să se aplece pe după colțul mesei și să tragă cu ochiul, dar nu 
îndrăzni. Buzduganu observa totul; fără îndoială avea să vadă ivindu-i-se 
creștetul capului. El însuși avea obiceiul să privească pe furiș, dar nu tolera 
când trăgea cineva cu urechea. Iar dacă o prindeau, probabil că nu i-ar mai 
fi dat voie să vină noaptea aici să citească. 

— Abilităţile mele nu au de suferit, insistă străjerul cel tânăr. E 
neplăcut, dar nu este o problemă. 

Buzduganu rămase o vreme tăcut, dar când vorbi din nou, Aisa fu 
surprinsă să constate că avea o voce mai blândă. 

— Poate crezi că ești primul căruia i s-a întâmplat așa ceva, dar te 
asigur că problema este veche pentru străjerii foarte apropiaţi. Eu înţeleg 
bine, te rog să mă crezi. Nu sunt sigur că nu te face, de fapt, un străjer Și 
mai bun. Te-ai arunca în fața pumnalului fără să te gândești prea mult, 
adevărat? 

— Așa este, răspunse tânărul mohorât Și, în cele din urmă, Aisa îl 
recunoscu: Pen Alcott. Se ghemui mai jos Și încercă să țină minte 
conversaţia, să Și-o lămurească mai târziu. 

— Dar femeia aceea pe care ai cunoscut-o? întrebă Buzduganu. Ea nu- 
ţi face viaţa mai ușoară? 

Pen râse lipsit de umor. 

— Zece minute mai ușoare, de fiecare dată. 

— Putem găsi alt scut, îţi dai seama, îi spuse Buzduganu. Sunt 
pregătiți mai mulţi. Elston n-ar ezita, dacă s-ar ivi ocazia. 

— Nu. Frământarea ar fi mai mare dacă aș rămâne în afara camerei, 
decât înăuntru. 

— Așa spui acum, dar gândește-te, Pen. Gândește-te că Și-ar putea lua 
un soţ sau un bărbat pentru numai o noapte. Atunci cum o să te simți, 
rămânând imediat în spatele ușii? 

— Poate nu-și va lua. 

— Își va lua, răspunse Buzduganu ferm. Are nesăbuinţa maică-sii, iar 
gândirea i se maturizează în fiecare zi. Nu va trece mult până va descoperi 
această descătușare. 

Pen rămase multă vreme tăcut. 

— Nu vreau să fiu înlocuit. Influențat sau nu, eu sunt cel mai bun 
pentru sarcina asta, iar tu Știi acest lucru. 


— Bine. Vocea lui Buzduganu își pierdu tonul înțelegător și deveni 
dură ca fierul când continuă. Dar ia aminte: voi fi cu ochii pe tine Și, dacă 
văd un singur semn de conduită părtinitoare, ești terminat, nu numai în 
acest post, ci ca străjer. M-ai înțeles? 

Tăcere. Stiva de manechine de paie începu să alunece în spatele Aisei 
Și fetița se propti pe călcâie, strângând cartea în mâini, încercând să 
împiedice muntele să se prăbușească într-o avalanșă. 

— Am înţeles, răspunse Pen categoric. Îmi pare rău că te pun în 
această situaţie. 

— Pentru Dumnezeu, Pen, toți am trecut prin așa ceva. Nu vei găsi 
niciun bărbat în garda mamei ei care să nu fi trecut prin asta într-un moment 
sau altul. Este o problemă veche. Un lucru dificil. 

Aisa pierdea teren. Se opinti cu picioarele, împinse cu spatele spre 
colţ, ca să ţină pe loc grămada de oameni din paie. Numai de-ar fi plecat 
odată cei doi! 

— La treabă acum. În câteva ore se trezește! 

— Da, domnule. 

Pașii se îndreptară spre ușă. 

— Pen? 

— Domnule? 

— Faci o treabă bună. N-o deranjează că stai la numai câțiva 
centimetri de ea, îmi dau foarte bine seama și asta este o realizare cu 
adevărat remarcabilă. Nu știu dacă pe altul nu l-ar fi omorât până acum. 

Pen nu răspunse. În clipa următoare, Aisa auzi ușa deschizându-se și 
închizându-se. Se relaxă și simți cum unul dintre oamenii de paie se 
rostogoli la podea în dreapta ei. 

— i tu, pisică sălbatică? 

Aisa scoase un țipăt slab. Buzduganu apăruse deasupra ei, cu mâinile 
încleștate pe marginea mesei. Cu toată spaima, Aisa nu-și putea lua ochii 
de la mâinile acelea, acoperite de cicatrice. Venner și Fell îi spuseseră că 
Buzduganu era un mare luptător, unul dintre cei mai mari din Tear. Dacă 
avea mâinile așa, însemna că luptase o viaţă întreagă. 

Asta vreau să fiu Și eu, își dădu seama Aisa, cu ochii nedezlipiţi de trei 
cicatrice albe, tăiate peste încheietura degetelor. La fel de periculoasă. La 
fel de temută. 


— Am auzit de rătăcirile tale nocturne, fetiţo. Venner și Fell zic că ești 
foarte îndemânatică când vine vorba de mânuirea cuțitului. 

Aisa dădu afirmativ din cap Și se înroși ușor de plăcere. 

— Vii aici în fiecare noapte? 

— Aproape. Îmi pare rău că nu pot dormi aici. Buzduganu nu se lăsă 
târât în această discuție. 

— Ai auzit ceva ce nu ar fi trebuit să auzi. Ceva ce ar putea fi foarte 
periculos pentru Regină. 

— De ce? 

— Nu face pe proasta cu mine. Te-am urmărit. Ești destul de 
perspicace. 

Aisa făcu o pauză. 

— Sunt perspicace. Dar nu voi spune nimănui ce-am auzit. 

— Nu e simplu cu tine. Buzduganu o privi atent Și Aisa făcu un pas în 
spate. Ochii lui erau teribili, invazivi, păreau că o întorc pe toate părțile cu 
privirea lor. Ce vrei să faci cu cuțitul într-o bună zi? Dacă ești atât de 
talentată cum spun Venner Și Fell? 

— Voi fi străjer al Reginei, răspunse Aisa prompt. 

Luase această hotărâre cu trei zile în urmă, chiar în momentul în care, 
reușind să se strecoare pe sub apărarea lui Fell, îl împunsese cu cuțitul în 
Jugulară. 

— De ce? 

Aisa își căută cuvintele, dar nu-i veni niciunul, doar imaginea 
îngropată în adâncurile minţii, a umbrei tatălui ei pe perete, în timpul 
nopţii. Asta era ceva despre care nu-i putea vorbi lui Buzduganu; chiar dacă 
ar fi reușit să-i explice cuiva despre tatăl ei, porţiuni întregi din amintire 
dispăruseră, porțiuni întunecate din care primii ani ai copilăriei Aisei se 
Șterseseră pur Și simplu. Era o poveste imposibil de depănat. 

Dar locul acesta, aripa Reginei, era desigur un adăpost bun Și bine 
luminat, în care puteau rămâne pentru totdeauna. Maman spunea că erau 
într-un pericol permanent aici, dar Aisa se putea obișnui cu pericolul pe 
care-l reprezentau săbiile. În primul rând înţelegea că Maman era cea care îi 
adusese în acest loc, într-un fel sau altul, o ciudăţenie din partea ei; dar 
Regina exista mai presus de Maman, o figură de zeiţă îmbrăcată în negru Și 
Aisa Știa că nu va mai fi niciodată nevoită să vadă umbra tatălui ei pe 
perete. 


Nu-i putea spune lui Buzduganu nimic din toate acestea. Nu-i putea 
spune decât atât: 

— Nu i-aș face niciun rău Reginei. Aș ucide pe oricine ar încerca 
acest lucru. 

Privirea lui Buzduganu, pătrunzătoare ca o săgeată, mai zăbovi putin 
asupra ei, părând să o spintece ca un pumnal. Apoi el încuviință clătinând 
capul. 

— Îţi acord încredere, pisică sălbatică. Mai mult decât atât, voi 
considera că aceasta este prima probă pentru tine. Priceperea de a mânui 
sabia este o calitate importantă pentru un străjer al Reginei, dar mai sunt Și 
altele, esențiale, iar una dintre acestea este capacitatea de a păstra un secret. 

— Eu pot să păstrez secretul, domnule. Probabil mai bine decât 
majoritatea oamenilor mari. 

Buzduganu făcu un gest afirmativ, cu privirea plină de milă și Aisa 
înţelese că știa probabil totul despre tatăl ei. Maman stătea în apropierea 
imediată a Reginei în fiecare zi, îi ducea de mâncare și de băut. Probabil că 
aflaseră tot ce se putea afla despre ea, iar tatăl ei nu fusese necunoscut în 
vecinătate. Când Aisa era mică, niciun copil nu avusese voie să vină în casa 
lor ca să se joace. 

— Domnule Căpitan? 

— Poftim? 

— Chiar dacă eu nu spun nimic, alții tot ar putea să afle. Ar putea să 
citească pe faţa lui Pen, așa cum ai făcut și dumneata. 

— Tu ai citit? 

— Nu, dar eu am doisprezece ani. 

— Ai dreptate, răspunse Buzduganu cu seriozitate. Dar să spunem că 
eu pot citi chipul unui om mai bine decât o fac alţii. Cred că secretul lui e în 
siguranţă pentru o vreme, rămâne între noi doi. 

— Da, domnule. 

— La culcare, pisică sălbatică. 

Aisa se ridică în picioare, își luă cartea și lumânarea și ieși. În 
dormitorul familiei, așeză cu grijă pe noptieră cartea legată în piele roșie și 
se urcă în pat. Dar încă nu putea să doarmă; mintea îi era prea plină de tot 
ce văzuse ȘI auzise. 

Pen Alcott o iubea pe Regină. Dar Regina nu se putea căsători cu unul 
dintre străjeri — până și Aisa înţelegea acest lucru, deși n-ar fi putut spune 


de ce. Așa că Pen era total lipsit de speranță. Încercă să simtă ceva 
compasiune pentru el, dar nu reuși să adune decât foarte puţină. Pen trebuia 
să stea foarte aproape de Regină toată ziua, apărând-o cu sabia de restul 
lumii. Cu siguranţă aceasta era o recompensă suficientă. 

Iubirea era ceva real, se gândi Aisa, dar secundar. Cu siguranță iubirea 
nu era ceva la fel de concret ca sabia ei. 


Capitolul 7 
Galeria 


Cei din Mort nu fac nimic cu jumătate de măsură. 
— ANONIM 


— Copac. 

Tyler ridică o altă bucată de carton. Buzduganu se uită la el o clipă, cu 
aceeași expresie iritată, feroce, pe care o avea întotdeauna la ședințele de 
acest fel. 

— Pâine. 

Tyler ridică încă un carton, ţinându-și respirația. După câteva ezitări, 
se hotărî să introducă câteva cuvinte dificile în acest lot, pentru că acest 
elev, în mod special, nu voia să fie cocoloșit. Buzduganu se uită lung la 
cuvânt, ochii alergându-i înainte și înapoi peste silabe. Tyler îl încurajase să 
rostească cu voce tare cuvintele, dar Buzduganu refuzase. Voia să facă totul 
în minte. Capacitatea lui de a citi progresa într-un ritm aproape alarmant. 

— Diferenţă, spuse Buzduganu într-un târziu. 

— Bine. Tyler lăsă cartoanele jos. Este foarte bine. 

Buzduganu își Șterse fruntea; asudase. 

— Încă mai confund C și K. 

— E dificil, admise Tyler fără să se uite în ochii lui Buzduganu. 

Tyler era ca un acrobat pe sârmă în timpul lecţiilor acestora, alegând 
cu grijă între o atitudine încurajatoare Și una plină de solicitudine, pentru 
că, dacă Buzduganu ar fi avut impresia că-l trata ca pe un copil, probabil l- 
ar fi snopit în bătaie. Cu toate acestea, Tyler constată că aștepta lecțiile cu 
nerăbdare. Îi plăcea să predea și regreta că așteptase până la Șaptezeci Și 
unu de ani ca să facă această descoperire. 

Era însă singura parte agreabilă a vieţii lui Tyler. Piciorul cu tibia 
fracturată era îmbrăcat în ghips, amintindu-i permanent de furia Sfântului 
Părinte. Arvathul întreg părea să fie la curent cu faptul că Tyler avea 
probleme, prin urmare ceilalți preoți îl evitau. Doar lui Wyde, care era prea 
bătrân ca să-l mai intereseze ce loc ocupa în ierarhia Arvathului, părea să 
nu-i pese dacă era văzut în compania lui Tyler. 


Buzduganu îl privea rămânând în expectativă, așteptând să primească 
noi instrucțiuni. Dar dintr-odată, Părintele Tyler își pierdu entuziasmul 
pentru lecție. Puse cartoanele unul peste altul pe birou şi-l privi pe 
Buzduganu cu curiozitate. 

— Cum te-ai descurcat fără să citeşti toți anii aceștia? 

Buzduganu se încruntă precaut. 

— Ce importanţă are? 

— Nu are. Sunt doar curios. Eu cu siguranţă nu aș fi reușit să ies 
basma curată. 

Buzduganu ridică indiferent din umeri. Era imun la lingușeli. 

— Caroll era la curent. Avea nevoie de priceperea mea în gardă, așa că 
m-a ajutat să păstrez secretul. Am avut o înţelegere. 

— De ce nu te-a învăţat el? 

— S-a oferit, spuse Buzduganu Și privi în altă parte. Eu am refuzat. 
Atunci oricum nu avea importanță. Elyssa avea tot atât de multă nevoie de 
cărți cât are pisica de biciul de călărie. Dar acum... 

Tyler citi imediat gândul nerostit de Buzduganu. Poate că Regina 
Elyssa habar nu avea de analfabetism, dar pe Regina Kelsea o interesa 
problema, foarte mult. 

— Dar Regina nu te va da niciodată afară din gardă. 

— Bineînţeles că nu mă va da. Dar nu vreau să știe. 

Tyler încuviinţă cu o înclinare a capului, întrebându-se, așa cum făcea 
adesea, dacă Buzduganu era tatăl Reginei. De multe ori atitudinea lui faţă 
de ea era aceea a unui părinte exasperat. Numai că identitatea tatălui 
Reginei era unul dintre secretele cele mai bine păzite ale Gărzii. Tyler nu 
era convins nici măcar că Regina însăși știa. 

— Ce urmează? 

Tyler se gândi puțin. 

— Exerciţii de înșiruire a cuvintelor individuale. În biblioteca Reginei 
se află mai multe cărţi de un anume Dahl. Alege una și încearcă să o 
parcurgi. Nu sări peste cuvintele mai lungi; rostește-le cu glas tare și data 
viitoare când vii, adu cartea cu dumneata. 

Buzduganu încuviinţă din cap. 

— Cred... 

Bătăi puternice răsunară la ușa lui Tyler. 


Buzduganu sări de pe scaun, cu o mișcare rapidă, fără niciun zgomot. 
Când Tyler se uită în Jur, camera era goală, iar ușa ascunsă din spatele 
biroului tocmai se închidea. 

— Intraţi, vă rog. 

Ușa se deschise Și Tyler îngheţă când în cameră intră Sfântul Părinte. 
În spatele lui se afla Fratele Jennings, pe a cărui faţă rotundă se citea 
curiozitatea. Dar Sfântul Părinte îl lăsă afară și închise ușa. Tyler apucă 
între mâini marginea mesei Și se ridică în picioare, rămânând cu piciorul 
rupt ridicat de la podea. 

— Bună ziua, Tyler. 

— Sfinţia Ta. 

Tyler îi oferi scaunul cel bun, dar Anders îl refuză cu un gest al mâinii. 

— Șezi, Tyler, șezi. Doar tu ești cel cu piciorul rupt. Nefericit 
accident. 

Tyler se așeză uitându-se la Anders, ai cărui ochi cotrobăiau prin toată 
încăperea, înregistrând totul, în timp ce faţa îi rămăsese impasibilă. Era un 
gest care-i amintea de celălalt Sfânt Părinte, căruia nu-i scăpa nimic. Tot 
sentimentul lui Tyler de curaj, de până atunci, părea să se fi evaporat, rapid 
Și fără niciun zgomot, iar acum își simţea din plin vârsta înaintată și 
fragilitatea în comparaţie cu acest bărbat viguros, de vârstă mijlocie. 

— Mă aflu într-o situație dificilă, Tyler. Sfântul Părinte scoase un oftat 
adânc, melodramatic. Regina... a pus mâinile pe mine, înţelegi. 

Tyler dădu din cap că da. Nimeni nu avea voie să atingă un preot din 
Biserica Domnului — nu în public, în orice caz — cu atât mai puţin o femeie, 
să-l atingă cu mâna pe însuși Sfântul Părinte. Abia trecuse o săptămână, dar 
Wyde, care lucra dimineaţa la bucătărule pentru oamenii fără adăpost, zicea 
că întreg orașul părea să fi aflat deja ce se întâmplase la cina cu Regina. 
Wyde auzise chiar un zvon cum că Regina i-ar fi tras o bătaie zdravănă 
Sfântului Părinte, cu mâinile goale. Poveștile acestea erau vătămătoare 
pentru Regină, desigur; enoriașii erau revoltați. Dar pentru Sfântul Părinte 
erau încă Și mai dăunătoare. 

— Nu putem tolera, Tyler. Dacă Regina nu va suporta consecinţele 
pentru acțiunile ei, atunci vom rămâne cu toții de izbeliște pe lumea asta. 
Puterea politică a Arvathului se va duce pe apa sâmbetei. Înţelegi? 

Tyler încuviinţă din nou înclinând capul. 


— Dar dacă ar cădea asupra ei mânia lui Dumnezeu, repede... 
gândește-te, Tyler! Ochii Sfântului Părinte se aprinseră, strălucind cu 
aceeași satisfacție teribilă ca în seara dedicată Părintelui Seth. Gândește-te 
cât ar avea de câștigat Biserica Domnului! Convertirile ar crește. Zeciuiala 
ar crește. A slăbit credința, Tyler și trebuie să dăm un exemplu. Un 
exemplu public. Înţelegi? 

Tyler nu înţelegea, nu prea bine, dar nu-i plăcea în ce direcție o lua 
conversaţia. Anders nu se mai plimba dintr-o parte într-alta Și se oprise fix 
în dreptul rafturilor cu cărţi ale lui Tyler. Scoase O oglindă îndepărtată Și 
Tyler, încordat dintr-odată, își împreună degetele la brâu. Când Anders 
deschise cartea și urmări rândurile cu degetul pe una dintre paginile din 
mijloc, lui Tyler i se încreţi carnea sub piele. 

— Regina nu este vulnerabilă! izbucni el. Există Buzduganu, iar ea are 
puterea magiei... 

— Magie? 

Cu o mișcare bruscă, puternică, Anders sfâșie cartea pe cotor, rupând- 
o în două. Tyler ţipă întinzând automat mâinile, înainte să le retragă grăbit. 
Nu era plin de fiere ca Regina; nu-l putea atinge cu mâinile pe Sfântul 
Părinte. Nu putea decât să-l privească pe Anders cum deșiră o jumătate de 
carte Și începu să smulgă pagini din cealaltă jumătate, una câte una. Acestea 
plutiră lin, legănându-se de colo colo, până la podea. 

— Magie, Tyler? întrebă Anders șoptit. Și dumneata ești preot? 

Se auzi un ciocănit ușor și Fratele Jennings se aplecă prin ușa 
întredeschisă, cuprinzând cu o privire avidă întreaga scenă. 

— E totul în regulă, Sfintia Ta? 

— Este perfect, răspunse Anders, privindu-l fix pe Tyler. Mai adu 
câţiva frați. Avem de lucru aici. 

Părintele Jennings încuviinţă din cap Și ieși. Tyler privi mut cărțile din 
rafturi. Erau atât de multe. 

— Vă rog, îȘi auzi el vocea rugătoare. Nu, vă rog. Nu v-au făcut 
niciodată niciun rău. 

— Acestea sunt cărţi laice, Tyler, și le-ai păstrat la Arvath. Este dreptul 
meu să le ard. 

— Dar nu fac rău nimănui! Eu sunt singurul care le citește! 

Fratele Jennings bătu și intră. Îl urmau mai mulţi preoți, între care și 
Wyde, care, pășind pe ușă, îi aruncă lui Tyler o privire rău prevestitoare. 


Anders le arătă rafturile. 

— Luaţi cărţile și rafturile și duceți-le în apartamentele mele private. 

Preoții tineri trecură la treabă imediat, dar Wyde ezită, uitându-se fix la 
Tyler. 

— Vreo problemă, Părinte Wyde? întrebă Sfântul Părinte. Wyde 
scutură din cap Și întinse braţele ca să primească un teanc de cărți de pe 
raft. Nu se uită la Tyler a doua oară. În timp ce ei își vedeau de treabă, 
Anders continuă să rupă paginile din volumul O oglindă îndepărtată. Una 
ateriză la picioarele lui Tyler și, când privi în jos, văzu scris cu litere 
îngroșate „Capitolul 7”. Ochii i se umplură de lacrimi Și fu nevoit să-și 
muște buzele ca să le stăvilească. Ridicând privirea, descoperi cu durere că 
Anders se distra de minune, ochii îi sclipeau de plăcere. Preoții continuau 
să intre Și să iasă din încăpere, până ce rafturile rămaseră goale pe perete. 
Văzându-le, Tyler simţi nevoia să se dezlănțuie și să plângă în voie. Fratele 
Jennings desprinse rafturile de pe perete, le răsturnă la orizontală și Wyde îi 
aruncă lui Tyler o privire pe furiș, cerându-și parcă scuze, înainte de a le 
apuca de un capăt. În clipa următoare, dispărură. Peretele era gol; doar două 
dreptunghiuri albe rămase pe zid mai arătau unde fuseseră cărțile lui Tyler. 
EI le privi amorțit și lacrimile îl copleșiră, imposibil de stăvilit. 

— Tyler? 

Cu inima bubuindu-i în piept, Tyler se întoarse spre Sfântul Părinte. 
Pentru prima oară în viaţa de om adult, se simţi cuprins de dorința de a 
comite un act de violenţă împotriva altei persoane. În mânecile robei i se 
încleștaseră pumnii. 

Anders vâri și el mâna în propria-i robă și scoase o fiolă mică, 
conținând un lichid limpede, incolor. O trecu gânditor dintr-o mână într- 
alta, înainte de a vorbi. 

— Regina nu se ferește de dumneata. Te-am văzut întinzându-i pâinea 
la cină. Ceea ce bea trece vreodată prin mâinile dumitale? 

Tyler încuviinţă cu mișcări sacadate. Faţa îi împietrise. 

— Ceaiul. 

— Buzduganu nu te poate considera o ameninţare, altfel nu ar tolera 
asemenea situație. Sfântul Părinte îi întinse fiola. Părea șlefuită în mâna lui, 
aproape alunecoasă și Tyler se holbă la ea cu ochii goi, incapabil să 
accepte. 


— Nu-ti voi insulta inteligența, Tyler, explicându-ţi ce să faci cu ea. 
Dar vreau să termini treaba într-o lună de zile. Dacă nu, o să vezi cum 
înmoi fiecare dintre cărțile dumitale în ulei și aprind chibritul. Voi face eu 
însumi acest lucru, pe scara principala din Arvath, iar dumneata vei ședea 
ȘI vei privi. 

Tyler se uită în jur căutând un răspuns, dar nu găsi nimic în afara 
mormanului de pagini rupte Și căzute pe jos. 

— la-o, Tyler. 

El luă fiola. 

— Vino cu mine, îi porunci Sfântul Părinte, deschizând ușa. 

Tyler își luă cârjele și îl urmă împleticindu-se. Mai multi frați și 
preoţi aveau ușile deschise Și se uitară lung când trecu Tyler, urmându-l pe 
Sfântul Părinte pe coridor, către casa scărilor. Tyler le simţi prezenţa, dar 
nu-i văzu, pentru că mintea 1 se golise complet. I se părea important să nu se 
gândească la cărţile lui și asta însemna să nu mai gândească deloc. 

La capătul coridorului, ajunseră pe palierul din capul scărilor. Tyler se 
strădui să ţină ochii în pământ, dar în ultima clipă nu se putu abține să 
ridice privirea. Seth se afla acolo, așezat pe un taburet, așa cum făcuse în 
fiecare zi în ultimele două săptămâni, cu picioarele depărtate ca să-și arate 
zona mutilată dintre ele. Rana propriu-zisă fusese cauterizată Și cusută 
cumva, dar ceea ce rămăsese era Și mai rău, un peisaj de carne roșie, arsă Și 
cusută. Fâșii de culoare roz, răsfirate ca niște raze se prelungeau pe partea 
interioară a coapselor, semnalând începuturile infecţiei. Pe o placă atârnată 
la gâtul lui fusese scrijelit un cuvânt: 


MONSTRUOZITATE 


Seth se holba spre coridor cu o privire goală și atât de fixă încât Tyler 
se întrebă dacă nu cumva îl ţineau anesteziat cu vreun fel de narcotic. Dar 
nu, ceea ce ar fi anihilat durerea ar fi anihilat și semnificația lecţie: primite, 
nu-i așa? În prima săptămână, gemetele de durere ale lui Seth răsunaseră pe 
tot coridorul Și niciunul dintre ei nu mai dormise zile la rând. 

Tyler închise ochii Și apoi, din fericire, trecură de Seth și porniră să 
coboare scările. Anders începu să vorbească din nou, cu voce suficient de 
ascuțită încât să-l audă Tyler, dar nu Și Fratele Jennings, care-i urma tăcut la 
câţiva metri mai în spate. 


— Îmi dau seama, Tyler, că aceasta este o sarcină neplăcută pentru 
dumneata. Și fiecare sarcină neplăcută cere nu numai pedeapsă dacă nu este 
îndeplinită, ci Și recompensă pentru succes. 

Tyler îl urma în tăcere, încă încercând să-și alunge din minte imaginea 
lui Seth. Discursul Sfântului Părinte despre recompensă nu-l înveseli; în 
copilărie, Tyler văzuse câini din sat antrenați pentru ring cam în același fel. 
Când animalul era bătut suficient de rău, muncea numai ca să nu fie bătut 
din nou și se considera răsplătit cum se cuvine. Starea de fapt se putea 
schimba în orice moment. 

Cărţile mele. 

Amorţeala dispăru încetul cu încetul și Tyler simţi agonia rămasă în 
locul ei, la pândă, ca apa rece sub pojghiţa de gheaţă. Se concentra asupra 
mersului, simțind fiecare pas ca pe o durere separată. Fostul Sfânt Părinte 
folosise întotdeauna liftul ca să-l transporte de la un etaj la altul, dar Anders 
rareori proceda la fel. Părea că-i făcea plăcere să-și demonstreze propria 
condiție fizică, iar acum cu siguranță se bucura de neputința lui Tyler. 
Artrita se reactivase, făcând durerea să zvâcnească în șoldul beteag al lui 
Tyler. Piciorul rupt dădea semne de suferință la fiecare pas, deși Tyler avea 
grijă permanent să nu-l pună în pământ. Se concentra asupra fiecăreia dintre 
aceste neplăceri în parte, aproape bucurându-se de ele, dureri ușoare, strict 
de natură fizică. 

După un şir nesfârșit de scări, trecură de parter și continuată să 
coboare treptele spre subsolul Arvathului. Tyler nu mai fusese niciodată în 
subsol, care servea doar ca loc de odihnă veșnică pentru Sfinţii Părinți 
decedați. Nimeni nu cobora aici, cu excepția a doi frați amărâți, care 
primiseră sarcina ingrată de a feri criptele de insecte și șobolani. Cei doi 
bărbaţi, pe care Tyler nu-i cunoștea, săriră în picioare Și făcură o plecăciune 
când intră Sfântul Părinte, urmat îndeaproape de Tyler, ca de o stafie. 

Anders luă torța pe care i-o întinse unul dintre tineri Și îl conduse pe 
Tyler la morminte. Era frig de-ți îngheţau oasele, jos aici, Și Tyler tremură 
în roba lui subțire. Trecură de intrările mai multor cripte, arcuri de piatră cu 
ornamentaţii care se întindeau mult deasupra lor, de o parte și de cealaltă. 
Cadavrele Sfinților Părinţi erau întotdeauna îmbălsămate înainte de a fi 
depuse în locul de odihnă, însă Tyler avea impresia că mirosea a moarte în 
locul acela. Pe scurt, se întreba dacă Anders îl adusese aici ca să-l omoare, 
apoi alungă ideea. Avea nevoie de el. 


Arată-mi, Doamne, calea spre ieșire. 

Criptele rămăseseră acum în urmă. În față nu mai era decât o ușă de 
piatră, acoperită cu un strat de praf. Când se apropiară de ea, Anders scoase 
o cheie simplă, de fier. 

— Uită-te la mine, Tyler. 

Tyler ridică privirea, dar își dădu seama că nu se putea uita în ochii 
celuilalt. În schimb, își fixă privirea pe puntea nasului lui Anders. 

— Numai eu am cheia acestei uși, Tyler. Dar dacă vei duce sarcina la 
îndeplinire cu succes, îţi voi încredința ţie această cheie. 

Descuie ușa, deși trebui să răsucească cheia de mai multe ori până să 
reușească. Ușa scârţâi trist când Sfântul Părinte o împinse ca s-o deschidă; 
nimeni nu mai pășise în această încăpere de multă vreme. Sfântul Părinte îl 
îndemnă să intre, dar Tyler Știu, într-un fel sau altul, ce se afla acolo, iar 
când lumina torţei căzu pe pereți, inima lui Tyler fu învăluită de disperare. 

Încăperea gemea de cărţi. Cineva construise rafturi pentru ele, de felul 
mobilei aceleia tăiate grosolan, caracteristică perioadei de după Descindere, 
când până și uneltele simple erau greu de găsit. Ochii lui Tyler rătăciră 
neajutorați prin încăpere: rafturi după rafturi de cărți, până departe, la 
peretele din capătul opus. 

Înaintă ca atras de un magnet ȘI, fără putință să se opună, întinse 
mâinile să atingă cărţile pe rafturi. Unele erau legate în piele, altele aveau 
coperte de carton. Nimeni nu se îngrijise de ele și nu-și bătuse capul să le 
organizeze; titluri Și autori fuseseră aruncați laolaltă la întâmplare, stivuiți 
orizontal pe rafturi. Totul era acoperit de un strat gros de praf. Imaginea îi 
răni inima lui Tyler. 

— Tyler! 

Tresări. Pentru o clipă uitase că Sfântul Părinte era acolo. 

— Dacă reușești, spuse Sfântul Părinte cu voce domoală, nu numai că 
vei avea cheia de la această încăpere, dar vei deveni primul bibliotecar al 
Arvathului. Nu vei mai fi Preotul Citadelei și te voi scuti de orice altă 
îndatorire. Nimeni nu te va mai bate vreodată la cap. Singura dumitale 
sarcină va fi să trăieşti aici jos ȘI să ai grijă de aceste cărți. 

Tyler se întoarse să privească încăperea, trăgând în plămâni mirosul de 
hârtie veche. Putea să-și petreacă tot restul vieții aici Și să nu citească 
aceeași carte de două ori. 


— Otrava are efect întârziat, continuă Sfântul Părinte. Regina va simți 
primele simptome după două sau trei ore. Aceasta este fereastra de timp în 
care te vei întoarce la Arvath. 

— Vor veni după mine. Buzduganu va veni. 

— Poate. Dar nici măcar Buzduganu nu va îndrăzni să te ia de la 
Arvath fără permisiunea mea. Ai văzut cum au fost nevoiți să-l 
ademenească pe Matthew la Citadelă ca să pună mâna pe el. Este posibil să 
nu mai ieși din Arvath niciodată, dar dacă vei reuși să vii înapoi, vei fi la 
adăpost de represalii și îți vei putea trăi viaţa aici, printre cărți. 

Gândindu-se la misterioasa capacitate a lui Buzduganu de a apărea Și a 
dispărea trecând prin pereți după bunul-plac, lui Tyler îi veni să zâmbească. 
Buzduganu l-ar fi găsit oriunde s-ar fi dus, dar Tyler nu-și bătu capul să-l 
corecteze pe Sfântul Părinte. Se întrebă ce-ar spune Regina dacă ar vedea 
încăperea aceasta. 

— Ce se va întâmpla după moartea ei? întrebă el, mirându-se de sine 
însuși. 

— Va fi puţină agitație, desigur, dar în cele din urmă Tear va deveni 
protectorat al Regatului Mort. 

Tyler rămase uimit. 

— Regina Roșie este recunoscută pentru lipsa de credinţă. Nu va fi 
mai rău pentru Biserică în această situaţie? 

— Nu, spuse Anders cu un zâmbet care îi înflori în colţul buzelor. 
Totul este deja aranjat. 

Bieţi aliaţi de doi lei, se gândi Tyler cu greață, amintindu-și cuvintele 
lui Buzduganu. 

— Piciorul meu este încă prea slăbit, Sfinţia Ta. Aș vrea să mă întorc 
sus. 

— Desigur, îi răspunse Anders, plin de solicitudine. Plecăm imediat. 

Anders încuie ușa în urma sa Și porniră încet printre morminte. 
Piciorul îl durea atât de rău pe Tyler, încât începu să se poticnească. 

— Vom lua liftul, Tyler, ca să-ţi protejăm piciorul. 

Se înghesuiră unul lângă altul pe platforma groasă de lemn de lângă 
scări Și Anders le făcu semn celor doi preoți care îi așteptau acolo. 

— Spre aripa Fraţilor. 

Tyler se apucă cu mâna de balustradă, cuprins din nou de greață, iar 
liftul începu să urce. 


— Aceasta este o încercare, Tyler. Dumnezeu îţi pune la încercare 
credinţa, loialitatea. 

Tyler înclină capul în semn de înţelegere, dar se simţea pierdut și 
uluit. Își petrecuse la Arvath toată perioada de maturitate, îl considera casa 
lui. Acum însă 1 se părea un peisaj straniu, presărat cu nebănuite pericole. 
Când ajunseră la destinație, se îndepărtă de Sfântul Părinte fără un cuvânt, 
trecu de Seth, o luă pe coridor, printre privirile cercetătoare ale fraților, 
trecu pe lângă Wyde, care aștepta la ușa lui Tyler, cu ochii în pământ. 

— Îmi pare rău, murmură Wyde. Eu n-am vrut, Tyler, dar... 

Tyler îi închise ușa în nas Și se duse să se așeze pe pat. Pereţii goi 
păreau să strige la el și încercă să-i ignore, încercă să se roage. Dar nu se 
putu elibera de sentimentul că nu-l asculta nimeni, că Dumnezeu își 
îndreptase atenţia în altă parte. În cele din urmă renunţă și scoase mica 
fiolă din robă, o răsuci cu ambele mâini, îȘi trecu degetul mare peste sigiliul 
de ceară. Lichidul din interior era perfect limpede; Tyler putea privi prin el 
pentru a vedea o imagine distorsionată a cămăruței din Jur, camera în care, 
nu cu mult timp în urmă, se așteptase să trăiască mulțumit tot restul vieţii. 
Se gândi la biblioteca Reginei, la felul în care timpul părea să dispară când 
se afla acolo, topindu-se totul până când Tyler simţea că făcea parte dintr-o 
lume mai bună. Nu putea să facă lucrul care 1 se ceruse, dar nu putea nici 
să-Și abandoneze cărțile. Părea că nu exista nicio ieșire. 

Tyler se ridică Și puse mâna pe perete, pipăind cu palma piatra albă. 
Pentru el nu exista ajutor în rugăciune, își dădea acum seama de asta, și 
nici nu-Și putea permite să aștepte miracole. Dumnezeu nu avea de gând să 
facă din Tyler un exemplu. Dacă voia salvare, trebuia să se salveze singur. 


— E o misiune pentru nebuni, bombăni Buzduganu. 

— Dumneata crezi că toate misiunile mele sunt prostești, Lazarus. Nu 
mă impresionezi. 

Se deplasau pe întuneric, printr-unul dintre numeroasele tuneluri ale lui 
Buzduganu care păreau să străbată Citadela ca într-un stup. Singura lumină 
venea de la o torţă pe care o purta Părintele Tyler, care șchiopăta alături de 
Pen. La lumina palidă a ambrei, fața preotului părea mai palidă ca 
niciodată. Kelsea îl întrebase pe Buzduganu ce se petrecea la Arvath de îl 
făcuse pe Părintele Tyler atât de nefericit, dar Buzduganu, după cum îi era 


firea, refuzase să-i spună, zicând doar că Sfântul Părinte cel nou era mai rău 
decât cel vechi. 

Părintele Tyler era cel care o trimisese pe Kelsea în această mică 
hoinăreală. Apariţia lui William Tear o aruncase într-un soi de frenezie Și, 
în ultima săptămână, răscolise toată biblioteca lui Carlin, hotărâtă să 
găsească informați despre Lily Mayhew, despre Greg Mayhew, despre 
Dorian Rice, despre oricare dintre ei. Când sosise Părintele Tyler în această 
dimineață, ea stătea în bibliotecă pe Jos, nedormită, cu un sentiment de 
eșec, înconjurată de cărțile lui Carlin; pe părinte îl primi ca pe ultima 
speranță. Existau scrieri despre anii din preajma Trecerii, despre viaţa lui 
William Tear? După Trecere nu mai apăruseră publicaţii, desigur, dar poate 
era pe undeva o istorie scrisă de mână. Poate că cineva ţinuse totuși un 
jurnal. 

Părintele Tyler dădu din cap cu regret. Mulți din generaţia inițială de 
utopiști ținuseră într-adevăr jurnale, dar în perioada neagră de după 
asasinarea lui Tear majoritatea dispăruseră. La Arvath se păstraseră câteva 
fragmente Și Părintele Tyler le văzuse, dar acestea prezentau problemele de 
zi cu zi legate de supraviețuire: insuficiența alimentelor, munca de 
construire a satului inițial care avea să devină într-o bună zi orașul Noua 
Londră. Cele mai multe dintre informatiile Părintelui Tyler despre Trecere 
se bazau pe istoria orală, același folclor care se răspândise în întreg Ținutul 
Tearling. Scrieri adevărate nu supraviețuiseră. 

— Dar există ceva, Maiestate, spuse Tyler, după o clipă de gândire. 
Părintele Timpany obișnuia să vorbească despre o galerie de portrete, 
undeva la etajele de jos ale Citadelei. Regentul avea obiceiul să viziteze 
galeria din când în când și Timpany spunea că acolo există un portret al lui 
William Tear. 

— De ce Dumnezeu ar vizita unchiul meu o galerie de portrete? 

— Este galeria strămoșilor dumitale, Maiestate. Timpany spunea că 
atunci când era beat, Regentului îi plăcea să coboare acolo și să țipe la 
portretul bunicii dumitale. 

Se dovedi că Buzduganu știa exact unde se afla galeria: două etaje mai 
jos, la același nivel cu spălătoria. Coborând scările în formă de spirală, 
Kelsea auzi prin pereţi o mulțime de oameni vorbind. Deși ea avea o 
spălătorie separată — Buzduganu, care se temea de otrăvurile de contact, 
insistase asupra acestui lucru — Kelsea păstrase deschisă și spălătoria 


Citadelei, unde trimitea restul lenjeriei din aripa Reginei. Pe vremea 
unchiului ei, Citadela întrebuinţase un personal numeros pentru servicii fără 
sens, dar Kelsea nu se îndurase să dea afară atât de mulţi oameni. Îi 
concediase pe cei mai slabi dintre servitorii din Citadelă, maseurii Și 
escortele, cei pe care pur Și simplu nu-i accepta pe statul ei de plată. Dar 
încercase să găsească câte ceva de făcut pentru toţi ceilalți. La capătul scării 
nu putu vedea dincolo de cercul mic și palid al luminii aruncate de torţă în 
jurul lor, dar simți deasupra capului un spațiu gol, enorm. 

— Cine a construit toate tunelurile acestea? 

— Fac parte din arhitectura inițială, Domniţă. Există culoare ascunse 
din vârful Citadelei tocmai până jos, la temniță. Sunt și câteva pasaje care 
ies afară, în oraș. 

Referirea la închisoare o făcu pe Kelsea să se gândească la Thorne, 
care zăcea acum în celula construită special pentru el, câteva etaje mai sus. 
Kelsea nu avea încredere în el ca să-l ţină în temniţele Citadelei, nici măcar 
dacă-l păzea în permanenţă Elston. Îi mai trecuse prin cap și că Thorne ar 
trebui ţinut separat de femeia albinoasă, Brenna. Așa că rămânea complet 
izolat, singura prezență străină fiind Elston, care-l păzea cu ochii în patru, 
de dincolo de zăbrelele celulei. Kelsea nu știa ce ar fi trebuit să facă cu 
Thorne. Să-l supună unei judecăţi? În ultimele șase săptămâni, Kelsea și 
Arliss transformaseră Biroul de Recensământ într-o agenție de colectare a 
impozitelor, dar îi Și retrăseseră pe cei cinstiți din Birou Și îi mutaseră 
înapoi, în sistemul judiciar. Crearea unui sistem al justiţiei mergea greu; în 
Tearling existau legi puține și niciuna nu fusese scrisă sistematic nicăieri. 
De când armata din Mort se apropiase de graniţă, Kelsea nu prea mai găsise 
timp pentru acest demers, dar la solicitarea ei, Arliss se ocupase el să-l ducă 
mai departe și acum Noua Londră avea patru instanţe publice, unde oricine 
se putea adresa unui judecător pentru corectarea nedreptăților. Coroana îl 
putea judeca pe Thorne printr-un proces la tribunal, dar ce se întâmpla dacă 
ar fi fost achitat? Judecător sau juriu, oricare ar fi putut fi cumpărat. Și 
invers, chiar dacă vinovăția lui Thorne nu ar fi fost mai presus de orice 
bănuială, mulți juraţi l-ar fi putut condamna indiferent de dovezi. După 
Regent, Thorne era persoana cea mai hulită din întregul Tear. Un proces nu 
avea niciun rost Și totuși Kelsea simţea că ar fi trebuit să aibă loc. 

Buzduganu dorea pur Și simplu ca Thorne să fie executat. Omul era 
detestat de toată lumea, fără excepție, așa că nimeni n-ar fi protestat dacă se 


punea problema unei execuții rapide, mai ales dacă Kelsea poruncea să fie 
publică. Kelsea vedea înţelepciunea din sfatul lui Buzduganu; o asemenea 
măsură ar fi adus pentru domnia ei sprijinul de netăgăduit al tuturor celor 
care fuseseră în situaţia, cel puţin o dată, să-și vadă în cușcă o fiinţă dragă. 
Zilele acestea nici măcar Arvathul nu protesta faţă de pedeapsa capitală, iar 
Kelsea cu siguranţă nu avea nimic împotriva ei. Şi totuși, ceva dinăuntrul ei 
îi cerea un proces, chiar Și un proces înscenat, ceva care să legitimeze 
acţiunea. Exista precedent legal pentru execuțiile sumare: dacă era să fie 
crezut folclorul de care vorbea Părintele Tyler, William Tear le practica Și 
făcuse una chiar cu mâna lui. 

Ca și mine, se gândi Kelsea, brusc înfrigurată. Vedea cu ochii minții 
sânge, gros și fierbinte, ţâșnindu-i peste mâna dreaptă și picurându-i de pe 
braț. Lumea din afară presupunea că Mhurn fusese doar o victimă colaterală 
în bătălia de la Argive. Buzduganu lăsase să se răspândească această 
convingere, dar Kelsea și ceilalți din garda ei știau mai bine cum stăteau 
lucrurile Și, oricât ar fi încercat să-și alunge problema din minte, imaginea 
continua să-i revină: mâna ţinând cuțitul, scăldată în sânge. Părea extrem de 
important ca Thorne să aibă parte de un proces. 

— Acoperă-ți ochii, Domniţă. 

Kelsea își feri ochii de lumina zilei, care izbucni în întunericul din faţa 
lor. Trecu printr-una din ușile secrete ale lui Buzduganu Și se trezi într-o 
încăpere lungă Și îngustă, cu tavan înalt. Lumina pătrundea în încăpere 
printr-o suită de ferestre de pe peretele opus. Privind afară pe ele, Kelsea 
înţelese că se aflau în extremitatea de vest a Citadelei; văzu mai întâi 
colinele ondulate pe care se întindea orașul Și apoi, dincolo de ele, conturul 
întunecat al Munţilor Clayton. 

— Aici, Maiestate! anunță Părintele Tyler din celălalt capăt al 
încăperii. 

Kelsea se întoarse Și constată că zidul prin care intraseră era plin de 
portrete. Se întindeau pe toată lungimea galeriei, în ambele direcții. 
Părintele Tyler se dusese la ultimul tablou și pusese mâna pe marginea de 
Jos a ramei, unde se afla o placă de lemn, inscripționată. Portretul îl arăta pe 
bărbatul care apăruse în viziunea ei: un bărbat înalt, sever, cu păr blond tuns 
scurt, cu trăsături întipărite ferm pe figură. Lui Kelsea îi tresăltă inima. 
Știuse, desigur, că viziunile ei erau reale, dar era totuși o enormă ușurare să 
constate că existau dovezi. 


— William Tear, anunţă Părintele Tyler, așezând torța într-un suport 
gol de pe perete. 

Soarele pătrundea în sală atât de strălucitor, încât nu era nevoie de 
flacăra torței. Placa spunea că portretul fusese pictat la cinci ani după 
Trecere. 

Kelsea se apropie uitându-se atent în sus, la primul rege din Tear. 
Stătea în picioare în faţa unui Șemineu uriaș din Citadelă, foarte 
asemănător cu cel din căsuţa în care crescuse ea. Artistul nu reușise să 
ascundă nemulțumirea lui Tear pus să stea nemișcat, expresia lui trăda 
foarte multă nerăbdare. Probabil că portretul fusese ideea altcuiva. În 
fundal, Kelsea zări imaginea vagă a unui raft plin de cărți, dar pe suprafaţa 
portretului se acumulase un strat gros de murdărie și nu putea desluși 
titlurile. 

— Vreau să le curețe pe toate un servitor din Citadelă, îi spuse lui 
Buzduganu. Cu siguranţă au destul timp la dispozitie. 

Buzduganu încuviință și Kelsea trecu la portretul următor: un tânăr 
blond, abia ieșit din adolescentă. Era chipeș, dar Kelsea îi putea citi o 
umbră de îngrijorare în priviri, chiar Și prin straturile de praf. Pipăi rama cu 
degetele, căutând o plăcuţă cu înscris Și o găsi acoperită Și ea de praf. O 
lustrui cu degetul arătător, apoi îȘi Șterse degetul murdar de poalele rochiei 
Și se aplecă să citească. „Jonathan Tear”. 

„Jonathan cel Bun”, murmură Părintele Tyler lângă ea. 

Kelsea zări un safir pe pieptul lui Jonathan Tear unul din cele două ale 
sale, atârnat pe lanţ. Se uită repede înapoi, la portretul lui William Tear. El 
nu purta nicio bijuterie, cel puţin Kelsea nu putea să vadă niciuna. Între cele 
două portrete, cel al lui William și cel al lui Jonathan, se afla un spațiu larg, 
suficient de mare cât s-o facă pe Kelsea să se întrebe dacă acolo nu atârnase 
cândva alt portret. 

— Cine a fost mama lui Jonathan Tear? 

Părintele Tyler scutură din cap. 

— Asta nu Știu, Maiestate. William Tear nu a avut regină; legenda 
spune că el nu credea în căsătorie. Dar nu există nicio îndoială consemnată 
cu privire la faptul că Jonathan cel Bun a fost fiul lui. Asemănarea este 
evidentă. 

— De ce crezi că era Jonathan atât de îngrijorat? 


— Poate se temea de moarte, Domniţă, răspunse Coryn din spatele ei. 
Avea douăzeci de ani când a fost ucis. Portretul acesta nu putea fi făcut cu 
mai mult de câţiva ani înainte. 

— Cine l-a ucis? 

— Nimeni nu ştie, dar au reușit să treacă de garda din Tear. Cel mai 
urât episod din istoria noastră, acel... 

Coryn se întrerupse brusc, iar ea își dădu seama că el se gândea la 
Mhum. Barty spusese același lucru despre asasinarea lui Tear: greșeala 
Gărzii. Cu părere de rău pentru stânjeneala lui Coryn, Kelsea renunță la 
restul întrebărilor despre Jonathan Tear Și trecu mai departe la următorul 
portret: o femeie cu aer inocent, un cap frumos, înconjurat de o coamă de 
păr roșu-castaniu care-i cădea pe umeri ca un râu Și se despărțea în cosiţe 
lungi pe spate. Zâmbea cu fericire de pe pânză. Kelsea verifică plăcuța 
gravată: „Caitlyn Tear”. Soția lui Jonathan Tear. După asasinat, Caitlyn Tear 
fusese urmărită și măcelărită. Deși femeia din portret murise demult, lui 
Kelsea 1 se frânse inima. Femeia aceasta arăta de parcă nici nu ar fi putut 
concepe ceva rău, cu atât mai puţin să îndure. 

Următorul portret o făcu pe Kelsea să-și ţină respirația. L-ar fi 
recunoscut oriunde pe bărbatul acela: stătuse în fața Șemineului ei în urmă 
cu două săptămâni, chiar el, cel mai frumos bărbat din lume. Era așezat pe 
tronul dinastiei Tear — spătarul bogat sculptat era inconfundabil — și zâmbea 
cu zâmbetul superficial al unui politician. Ochii de chihlimbar îi erau însă 
reci ȘI printr-un artificiu neobișnuit al artistului, părea s-o urmărească pe 
Kelsea oriunde s-ar fi așezat. Nerăbdătoare, pipăi în lungul ramei, dar nu 
găsi nimic, doar o zgârietură ciudată în lemn, care sugera că placa, dacă 
existase vreodată, fusese smulsă demult. Se miră de prezenţa acestui bărbat 
chipeș în galeria regilor din Tear dar nu spuse nimic. 

— Chipeș diavolul, remarcă Buzduganu. Totuși n-am idee cine este. 
Părinte? 

Părintele Tyler dădu din cap. 

— Nu se potrivește cu niciunul dintre monarhii Raleigh de care am 
auzit eu. Într-adevăr, arată foarte bine; poate a fost partenerul vreuneia 
dintre reginele Raleigh. Au fost mai multe care nu s-au măritat niciodată, 
dar toate au lăsat moștenitori. Aveau ochiul format pentru bărbații chipeși. 

Kelsea alese taman acel moment nefericit să se uite la Pen și văzu că 
Și el o privea. Noaptea în care o respinsese stătea între ei ca o prăpastie 


uriașă și Kelsea avea sentimentul îngrozitor că niciodată nu vor mai reveni 
la prietenia sinceră de dinainte. Ar fi vrut să-i spună ceva, dar erau prea 
multe persoane în apropiere Și într-o secundă îi dispăru orice pornire de 
reconciliere. Ochii bărbatului de lângă șemineu aveau puteri hipnotice, dar 
Kelsea se smulse Și trecu la portretul următor. Ajunseseră acum la familia 
Raleigh; toate portretele acestora aveau plăcuţele intacte și înscrisurile 
deveneau tot mai lizibile, mai puţin uzate de timp, pe măsură ce Kelsea se 
apropia de prezent. 

Toţi cei ce se numeau Raleigh purtau ambele safire, iar bijuteriile 
apăreau identic de la un tablou la altul. Aceștia erau strămoșii lui Kelsea, 
sângele ei, dar ea îi găsi cumva mai puțin importanți decât familia Tear, mai 
putin reali. Carlin nu-i admirase niciodată pe membrii familiei Raleigh; 
poate că prejudecățile ei în această privință, ca și în multe altele, 1 se 
transmiseseră pur Și simplu lui Kelsea de-a lungul anilor. 

În cel de-al zecelea portret, Kelsea se trezi în faţa unei femei atât de 
frumoase încât aproape că nu putea fi descrisă. Avea același păr blond și 
aceiași ochi verzi ca multe dintre reginele Raleigh, dar faţa ei era albă ca 
laptele și perfectă și avea gâtul cel mai frumos proporționat pe care îl 
văzuse Kelsea vreodată la o femeie. Spre deosebire de celelalte portrete 
care înfățișau pe rând câte o singură persoană, în acest portret se afla și un 
copil, o fetiță drăguță de vreo șase ani, așezată în braţele mamei. lar în 
acest portret Kelsea observă un element nou: femeia purta unul dintre 
safire, iar copila pe celălalt. Kelsea se aplecă spre plăcuţa atașată și citi: 
„Amanda Raleigh”. 

— Ah, Regina cea Frumoasă! 

Părintele Tyler veni lângă ea în faţa portretului. Străjerii lui Kelsea, 
care se împrăștiaseră, majoritatea, prin celălalt capăt al încăperii, cam 
plictisiți, se apropiată și ei uitându-se avizi la portret. Kelsea simți 
mușcătura iritării, în ciuda voinţei ei, dar pe urmă văzu încă un copil în 
portret, aproape ascuns între fustele Reginei celei Frumoase. Fetiţa era și 
mai mică decât copilul din braţele Reginei, nu putea avea mai mult de trei 
sau patru ani, dar avea deja părul negru Și un aer taciturn Și îi aminti brusc 
lui Kelsea de propria înfățișare din vremea copilăriei, cea care se uitase la 
ea din oglinda bălții din spatele casei. În strălucirea Reginei celei Frumoase 
Și a fiicei ei, era ușor s-o pierzi din vedere pe această fetiţă și Kelsea 


înţelese că fusese probabil alegerea deliberată a artistului: să pună în 
evidenţă un copil Și să-l lase în umbră pe celălalt. 

— Regina cea Frumoasă a avut un singur copil, mi s-a spus. Probabil 
că în braţe este Regina Elaine, spuse Kelsea și arătă cu degetul fetiţa care 
se ascundea după fustele Reginei celei Frumoase. Atunci, ea cine este? 

Buzduganu ridică din umeri. 

— Habar n-am. 

Părintele Tyler o cercetă pe fetiţă 

— Un copil căzut în dizgrație, aș zice eu. Amanda Raleigh a avut un 
soţ, pe Thomas Amess. Acesta a fost tatăl lui Elaine. Dar am auzit că 
Amanda nu-i era prea fidelă lui Amess, așa că s-ar putea să mai fi existat Și 
alţi copii. Copiii în dizgrație apar uneori în portretele regale din perioada 
dinaintea Trecerii, dar niciodată în poziții proeminente. Era cu adevărat o 
cruzime, aproape mai rău decât să nu apară deloc. Părintele Tyler studie 
putin portretul, înainte de a remarca: Acesta este cazul cel mai rău pe care l- 
am văzut vreodată. Copilul este complet marginalizat. 

Kelsea se uită lung la copilă, cuprinsă de milă în sinea ei. Spre 
deosebire de prinţesa zâmbitoare din braţele Reginei celei Frumoase, fetița 
ascunsă avea ochi negri, nefericiti. Nu se uita la artist, precum ceilalți doi 
subiecți, ci se uita mai degrabă în sus, la Regina cea Frumoasă, cu un regret 
cu greu ascuns în privire. Kelsea simţi deodată nevoia să plângă și nu știa 
dacă pentru fetiță sau pentru ea însăși. 

În portretul următor, fetiţa care stătuse în braţele Reginei crescuse și 
avea propriul ei copil. Înscrisul o identifică a fi Regina Elaine Și Prinţesa 
Regală Arla. Elaine nu era la fel de frumoasă ca mama ei — dar cine ar fi 
putut să fie? se întrebă Kelsea cu amărăciune — totuși îi amintea lui Kelsea 
de cineva. Andalie? Nu, pentru că, deși această femeie era brunetă, nu avea 
frumuseţea palidă, subtilă a lui Andalie. Regina Elaine nu zâmbea pentru 
artist; Și ea părea extrem de plictisită pentru că trebuia să pozeze. 

— Uite-aici, Domniţă! arătă Dyer cu degetul spre faţa lui Elaine. Are 
maxilarul încleștat cu aceeași determinare ca și dumneata! 

— Nostim, mormăi Kelsea, dar nu putea nega că exista o asemănare, 
chiar Și acum, când propria ei figură suferise atât de multe transformări. 

Înainte să apuce Dyer să mai facă vreo remarcă, ea trecu la portretul 
următor. 


Arla cea Dreaptă stătea pe tronul din Tear fără niciun copil prin 
preajmă, cu ambele safire la gât și coroana Regatului Tear pe cap. Kelsea se 
uită fascinată la coroană, un singur cerc elegant de argint, încrustat cu patru 
sau cinci safire. Bătu cu degetul în pânză. 

— Avem noroc să găsim ce căutăm, Lazarus? 

— Nu încă, Domniţă. 

Kelsea încuviinţă dând din cap, dezamăgită, dar nu surprinsă, Și reveni 
la portret. Regina Arla nu fusese extrem de frumoasă, dar avea un 
magnetism vizibil în tablou. Era mult mai bătrână decât celelalte femei 
Raleigh și Kelsea își aminti că Regina Elaine trăise mult, iar fiica ei nu 
fusese încoronată înainte de a fi ajuns la vârsta mijlocie. Arla fusese o 
autocrată Și așa o arăta Şi portretul, o femeie hotărâtă să obțină tot ceea ce- 
Și dorea. Avea un zâmbet atât de satisfăcut, încât părea de-a dreptul îngustă 
la minte, iradiind o mândrie vecină cu aroganţa. În cele din urmă însă, 
mândria îi adusese necazuri Arlei. 

Barbari la zidurile Citadelei, șopti Kelsea în gând, iar ea i-a provocat, 
la fel ca tine. 

Alungă gândul, trecu repede la portretul următor Și se trezi că o privea 
pe mama el. 

Regina Elyssa nu arăta deloc așa cum își închipuise Kelsea. Certată de 
Carlin, care se supărase pe ea, Kelsea trăise în căsuţa cea mică zile lungi în 
care se consola imaginându-și-o pe femeia enigmatică ce-o adusese pe 
lume: delicată, mlădioasă, coborâtă parcă din basmele Fraţilor Grimm. 
Elyssa din acest portret nu arăta însă deloc fragilă; era înaltă, mai înaltă 
decât Kelsea, și radia de sănătate și putere, o femeie blondă uimitoare, cu 
ochi verzi, strălucitori. Stătea lângă o masă masivă, lipsită de podoabe, dar 
zâmbea cu aerul senin al unei femei căreia nimic pe lumea aceasta nu-i 
putea crea griji. Kelsea, pe care această versiune a mamei ei o mulțumea 
îndeajuns, își dădu seama că stăruia asupra zâmbetului ei. Chiar dacă 
portretul ar fi fost pictat imediat după ce Elyssa urcase pe tron, era pe 
vremea când armata din Mort își croia deja drum prin satele din Tear. 
Tratatul cu Mort, loteria, toate aceste lucruri nu puteau fi prea departe, iar 
expresia de totală detașare a mamei îi spori lui Kelsea fermitatea, hotărârea 
ca nimeni să nu sufere de pe urma greșelilor sale. 

— Domniţă, murmură Buzduganu. 

— Ce-i? 


— Nu are niciun rost să rămâi agăţată de trecut. Acum viitorul... este 
totul. 

Faptul că Buzduganu îi citise gândurile cu atâta ușurință o irită pe 
Kelsea. Dar văzu imediat pe figura lui că nu o judeca, că avea doar un 
adevăr al său, propriu, așa că se relaxă, ridicând din umeri. 

— Și totuși, uneori răspunsul pentru viitor se regăsește în trecut, 
Lazarus. 

Buzduganu se întoarse Și ordonă sever: 

— Răspândirea, toți! 

Străjerii lui Kelsea ocupară poziţii în toate colțurile încăperii. Kelsea 
se uită uluită la Buzduganu, dar acesta se apropie doar și murmură: 

— Acolo te refugiezi noaptea, Domniţă, în raidurile dumitale? În 
trecut? 

Lui Kelsea 1 se puse un nod în gât Și nu mai putu să respire. 

— Ce te face să crezi că mă duc undeva? 

— Lui Pen i-a scăpat, în seara aceea de săptămâna trecută. Se afla la 
ușa bibliotecii. Dar eu eram chiar lângă dumneata, Domniţă. Ai spus: 
„Există undeva o lume mai bună. Atât de aproape, încât am putea-o atinge”. 
Am mai auzit aceste cuvinte; erau cuvintele unui cântec din satul în care am 
crescut eu. Un cântec despre Trecere. 

— Umblam în somn. 

Buzduganu chicoti. 

— Eşti tot atât de somnambulă cum este și fetița lui Andalie, 
Domniţă. Noaptea trecută am găsit-o în biroul lui Arliss. Când Arliss e 
plecat, biroul lui este întotdeauna închis. Cu toate acestea, Glee a reușit să 
intre. 

— Ce vrei să spui, Lazarus? 

— În noaptea aceea, pentru o clipă, chiar înainte de a ieși din transă, 
păreai să... te evapori. 

— Să mă evapor? Cuvântul îi dădu lui Kelsea fiori, totuși reuși să 
scoată un hohot fals. 

— N-ai decât să râzi, Domniţă, dacă asta vrei, dar eu am văzut. 
Buzduganu se apropie și mai mult și coborî vocea până rămase doar o 
șoaptă. Te-ai gândit vreodată, Domniţă, că ar fi mai bine să le scoţi pur și 
simplu de la gât și să le arunci? 


Kelsea ridică mâna cu un gest reflex și strânse giuvaierurile în pumn. 
Nici nu mai Știa dacă mai erau funcţionale sau dacă acum exista altceva 
care o influenţa. Dar totul în ființa ei se răsculă împotriva ideii de a le 
scoate de la gât. 

Buzduganu dădu din cap Și-i zâmbi cu durere. 

— Bine, măcar am încercat. 

— Priveşte, Domniţă! strigă Coryn, arătând spre următorul portret. 

— Oh, pentru numele lui Dumnezeu, oftă Kelsea. 

Chipul unchiului o privea zâmbind de pe perete: mai tânăr decât 
bărbatul pe care-l cunoscuse ea, iar nasul încă nu avea culoarea roșie a 
alcoolismului pe care o căpătase mai târziu, dar acel aer de drept ce 1 se 
cuvine, sentimentul de a fi trimisul lui Dumnezeu pe pământ, toate acestea 
emanau din pânza picturii în mod evident. 

— Daţi jos prostia aceea! izbucni Kelsea. Nu este un monarh din 
dinastia Tear Și nu a fost niciodată. Faceţi-l să dispară. 

— Mă ocup eu, Domniţă, răspunse Buzduganu. Habar n-am avut că 
Și-a instalat portretul în galerie. N-am mai coborât aici de ani buni. 

— Nu folosește nimeni galeria aceasta? 

— Cred că nu. La cât praf este... 

Kelsea se întoarse Și se uită furioasă la portretul mamei ei. Chiar dacă 
reușise să găsească o rezolvare pentru coșmarul armatei din Mort, care se 
profila la orizont, aceasta nu însemna nimic pentru cei cincizeci de mii de 
oameni din Tear care plecaseră deja în Mortmesne, darul mamei ei pentru 
omenire. Era un teritoriu familiar, o problemă fără solutie. 

— Pot să te întreb ceva, Domniţă? zise Dyer. 

— Te rog. 

— AȘ vrea să Știu dacă ai hotărât ce facem cu deţinutul Javel. 

— O să-i dau drumul din închisoare, desigur, dar nu m-am gândit decât 
la o singură modalitate de a-l împiedica să bea până cade jos. 

Kelsea se întoarse cu spatele la portrete, ca să-i privească pe cei cinci 
străjeri așezați în faţa ferestrelor însorite, ca pionii pe tabla de șah. 

— Nu știu ce să fac nici cu băiatul acesta, gardianul. Merită o 
recompensă, dar pe cuvântul meu, nu știu ce să-i ofer. Nu are niciun 
prieten, pe nimeni care îl cunoaște bine? 

Interveni Coryn. ÎI știa puţin pe tatăl lui, fostul gardian. 

— E la pensie acum. Pot să-l întreb. 


— Întreabă-l. Nu vreau să fie o recompensă lipsită de sens. Ne-au 
făcut un mare cadou, Ewen Și Javel. 

— Şi ce vei face cu acest cadou? întrebă Pen; era prima propoziţie 
întreagă pe care o auzea Kelsea de la el după mai multe zile, dar i-ar fi 
plăcut să-l ignore. Dar cu Thorne ce faci? 

— Nu Știu. 

— Ar fi bine să decizi repede, Domniţă, interveni Dyer. Tot regatul îi 
vrea sângele neapărat. 

— Da, numai că îl vrea din alte motive. Oamenii vor să-l vadă suferind 
din cauza anilor în care a fost administratorul recensământului. Numai că 
aceea a fost o responsabilitate conferită de guvern Și, oricât de cumplite ar 
fi părut, intervențiile lui Thorne în calitate de administrator au fost legale în 
timpul regenței. Nu pot lăsa statul de drept să se încline sub presiunea 
publicului. Dacă îl execut pe Thorne, trebuie să fie din cauza fărădelegilor 
lui. 

— Se face vinovat de trădare, Domniţă. 

— Dar nu acesta va fi motivul pentru care va veni toată populația 
regatului să-l vadă spânzurat. 

Cei cinci străjeri se holbară la ea și Kelsea simţi mai mult decât 
oricând că Și ea se afla pe o tablă de șah, un pion faţă în față cu cinci piese 
puternice. 

— Toţi sunteţi de aceeași părere? Că ar trebui să-l execut? 

Toți încuviinţară din cap, chiar și Pen, despre care Kelsea credea că ar 
putea opune vetoul neașteptat. 

— Voi lua o decizie în curând, dar nu încă. Doar i-am promis lui 
Elston că va avea cu ce să se distreze. 

Lăsându-i să se amuze în urma ei, Kelsea se întoarse la prima parte a 
galeriei, să se mai uite o dată la bărbatul care-i apăruse în fața Șemineului. 
La lumina zilei era Și mai uimitor Și, în pofida faptului că portretul era 
foarte vechi, el nu îmbătrânise niciun pic. Ochii lui o urmăriră când se 
apropie Și, chiar dacă știa că era o prostie, Kelsea avu sentimentul că el o 
vedea, de la distanţă. 

— Daţi-l jos și pe acesta, spuse ea în cele din urmă. Nu știu cine e, dar 
nu este monarh. Nu-și are locul pe acest perete. 

— Să-l aruncăm? 


— Nu. Duceţi-l sus. Căută cu privirea printre străjeri, până ce-l găsi pe 
Părintele Tyler, care se uita pe fereastră. Îţi mulţumesc, Părinte. Locul 
acesta este deosebit de interesant. 

— Da, Domniţă, răspunse părintele absent, care rămase cu privirea 
mohorâtă aţintită asupra munților. 

Ce i-au făcut? se întrebă Kelsea încă o dată. Ochii i se opriră asupra 
ghipsului de la picior. Era ea însăși surprinsă că simţea pentru preot un 
sentiment protector. Era un om bătrân, care nu voia decât să stea și să 
citească, să se gândească la trecut. În ultima perioadă, Kelsea îl găsise pe 
Părintele Tyler de mai multe ori adormit, dimineața, pe canapeaua lui 
preferată din bibliotecă, de parcă n-ar mai fi vrut să-și petreacă nopţile la 
Arvath. Îi făcuse Sfântul Părinte ceva? Dacă cumva... 

Oprește-te, își spuse Kelsea. Nu putea încerca să-și extindă autoritatea 
asupra treburilor interne ale Arvathului. Ar fi fost drumul spre dezastru. Își 
scoase Biserica Domnului din minte și astfel îi veni brusc o idee, o soluție 
posibilă... nu pentru Părintele Tyler, ci pentru altă problemă. 

— Lazarus, avem vreun gardian care știe limba din Mortmesne? 

Buzduganu rămase surprins. 

— Kibb, Dyer și Galen, Domniţă. Și eu. 

— Vorbește vreunul suficient de bine, încât să fie luat drept locuitor 
din Mort? 

— Numai Galen, într-adevăr, răspunse Buzduganu Și se încruntă. Ce-ți 
trece prin minte? 

— Ne întoarcem sus, acum. Dar nu toți. Doi dintre voi să coboare în 
temniţă și să mi-l aducă pe Javel. Încercaţi să-l treziţi puţin. 

Peste o oră, însă, când Javel intră în aripa Reginei, Kelsea constată cu 
dezamăgire că era la fel de apatic ca și mai înainte. Se uită în jurul lui fără 
niciun interes în timp ce Coryn îl escortă până la podium, apoi rămase cu 
ochii în pământ. Unde era bărbatul care se repezise cu toporul la cușca în 
flăcări, de unul singur? Kelsea se întrebă dacă-l văzuse pe adevăratul Javel 
în ziua în care Thorne dăduse buzna în închisoare. Ewen fusese foarte 
precaut povestind ce se întâmplase atunci, dar Buzduganu reușise până la 
urmă să afle adevărul: dacă n-ar fi intervenit Ewen, Javel îl omora în bătaie 
pe Thorne, cu mâinile goale. Acela era bărbatul pe care voia Kelsea să-l 
vadă. 


Fu mulţumită să constate măcar că Ewen nu-i mai pusese lui Javel 
cătușe. Nu era nevoie de măsuri atât de aspre; Javel nu făcea decât să șadă 
drept Și înfrânt, de parcă și-ar fi așteptat propria execuție. 

— Javel. 

Fără să ridice privirea, răspunse fără nicio inflexiune. 

— Maiestate. 

— Mi-ai făcut un mare serviciu capturându-l pe Arlen Thorne. 

— Da, Maiestate. Mulţumesc. 

— Te-am iertat. Acum ești liber să pleci din Citadelă oricând și să te 
duci unde vrei. Dar eu te-aș ruga să rămâi și să-mi asculți propunerea. 

— Ce propunere? 

— Mi s-a spus că nevasta dumitale a fost trimisă în Mortmesne cu 
transportul, acum Șase ani. E adevărat? 

— Da. 

— Mai trăiește? 

— Nu Știu, răspunse Javel apatic. Așa a zis Thorne. Mi-a spus că ar 
putea s-o aducă înapoi. Dar eu cred că a fost o minciună și că a murit. 

— De ce? 

— Era femeie frumoasă, Allie a mea. Cele ca ea nu rezistă mult. 

Kelsea tresări, dar insistă mai departe. 

— Allie era frumoasă și slabă, Javel? Sau era frumoasă Și puternică? 

— Mult mai puternică decât mine, Domniţă, deși asta nu spune prea 
multe. 

— Şi totuși, crezi că nu ar fi putut supraviețui timp de Șase ani într-un 
bordel din Mort? 

Javel ridică ochii din pământ și Kelsea fu mulțumită să citească în ei o 
umbră de mânie. 

— De ce-mi spui asta, Domniţă? Vrei să faci totul mai rău decât este? 

— Vreau să văd dacă-ți mai pasă de ceva. Crezi că nevasta dumitale s- 
ar bucura să te vadă acum aici, așa cum ești? 

— Asta e între mine și ea. Javel privi în jur și păru a-l vedea pentru 
prima dată pe Coryn. Ai zis că sunt liber să plec. 

— Da, ești. Ușa e în spatele dumitale. 

Javel se întoarse să plece. Kelsea îl simți pe Buzduganu zburlindu-se 
lângă ea, dar, spre cinstea lui, se stăpâni. 

— Ce vei face în continuare, Javel? strigă Kelsea după el. 


— O să găsesc cârciuma cea mai apropiată. 

— Asta ar fi vrut nevasta dumitale? 

— Ea e moartă. 

— Nu ştii asta. 

Javel merse mai departe. 

— Nu vrei să afli? 

El se opri, la numai câţiva pași de ușă. 

— Am oprit loteria, Javel, continuă Kelsea, cu ochii aţintiţi la spatele 
lui. Cât domnesc eu, din ţara aceasta nu va mai pleca niciun transport. Dar 
asta nu corectează nedreptățile din trecut, nu-i ajută pe oamenii din Tear 
aflaţi acum în Mortmesne. Ce să fac eu pentru toţi aceia, pentru toți sclavii? 
Răspunsul este clar: trebuie să-i scot de-acolo. 

Javel rămase pe loc, dar Kelsea văzu că umerii 1 se înălţată deodată, 
într-o mișcare involuntară. 

— Lazarus consideră că sunt alte lucruri pentru care ar trebui să-mi fac 
griji, continuă ea, arătând spre Buzduganu, Și are dreptate. Poporul meu 
moare de foame și este needucat. Nu avem un sistem medical adevărat. La 
graniţa de răsărit se află o armată care ne va zdrobi, ne va reduce la neant. 
Toate sunt probleme reale, așa că pentru o vreme le-am lăsat la o parte pe 
celelalte. Dar mai departe, eu și Lazarus avem idei puţin diferite. El crede 
că a evita nedreptățile pentru viitor este mai important decât a corecta 
nedreptățile trecutului. 

— Așa Şi este, mormăi Buzduganu și Kelsea îi aruncă un zâmbet 
scurt, plin de durere. Îi părea rău că nu era de faţă Și Părintele Tyler; el ar fi 
înţeles. Dar se întorsese deja la Arvath. 

— Lazarus este bine intenţionat, dar greșește. Nedreptăţile din trecut 
nu sunt mai puţin importante, sunt doar mai greu de reparat. Și cu cât le 
ignori mai mult acordând întâietate chestiunilor mai presante, cu atât dauna 
crește, până când problemele din trecut ajung să dea naștere unor probleme 
în viitor. Și iată cum ajungem înapoi la Allie a dumitale. 

Javel se întoarse spre ea Și Kelsea observă că avea ochii umezi. 

— Să presupunem, de dragul argumentaţiei, că soția dumitale este încă 
în viaţă, Javel. Să zicem că în Mortmesne i s-a întâmplat tot ce poate fi mai 
rău, lucrul cel mai teribil pe care ţi l-ai putea imagina. Ai mai dori-o înapoi? 

— Bineînţeles! izbucni Javel. Crezi că a fost ușor s-o văd transportată 
în cușcă? Aș face orice să schimb această situaţie! 


— N-o poţi schimba. Și pentru că n-o poți schimba, te mai întreb o 
dată: o vrei totuși înapoi? 

— Da. 

— Atunci, uite care este propunerea mea. Vei merge în Mortmesne cu 
doi dintre străjerii mei. Eu vă dau arme Și bani. lar dacă reușești s-o scoţi 
pe Allie a dumitale, înseamnă că îi putem scoate și pe alții. 

Javel făcu ochii mari, cu un aer care arăta că se cam îndoiește de 
propunere. 

— Eu nu sunt un luptător prea bun, Domniţă. Nici măcar nu vorbesc 
limba din Mortmesne. 

— Și ești și beţiv, remarcă Dyer de lângă perete. 

— Taci, Dyer! îl apostrofă Kelsea cu gândul la Barty. Acum bănuia că 
Barty fusese alcoolic. Nu putea fi sigură, dar toată copilăria ei era presărată 
cu mii de indicii. Obiceiul tău de a bea, Javel, nu este o preocupare 
principală pentru mine. Am nevoie de cineva dedicat trup și suflet acestei 
încercări. 

— Eu nu vreau altceva decât pe Allie a mea înapoi. 

— Iar eu doar atât îţi cer. 

— Mă duc. Ochii lui Javel străluciră... nu de prea multă vioiciune, nu 
încă, ci pentru că exista un scop. Nu știu cum putem reuși, dar mă duc. 

— Perfect. a-ţi câteva zile, pune-ți treburile în ordine. Lazarus va ţine 
legătura cu dumneata. 

Javel se descumpăni; el înţelesese că plecau chiar atunci. Buzduganu 
făcu un pas în faţă și mârâi. 

— Şi fă ceva bun pentru dumneata, străjer al porţii, ţine-te la distanţă 
de cârciumi. Urmează o treabă dificilă chiar Și pentru cineva cu capul 
limpede. 

— Pot s-o fac. 

— În regulă. Devin, escortează-l până la poartă. 

Javel ieși pe ușă urmându-l pe străjer cu pași nesiguri, de parcă n-ar fi 
Știut unde se ducea. 

— Eşti nebună, Domniţă, mormăi Lazarus. Când mă gândesc câte 
Șanse sunt să nu iasă nimic... nici măcar nu reușesc să le enumăr. Și vrei să 
trimiti doi dintre oamenii mei cei mai buni împreună cu măgarul ăsta. 

— În caz de eșec, într-adevăr se numește nebunie, Lazarus. Dar în caz 
de reușită, se numește geniu, iar geniul vei fi dumneata, pentru că îți 


încredinţez această operaţiune în totalitate. Eu nu mai vreau să știu nimic 
despre ea. 

— Mulţumesc lui Dumnezeu pentru astfel de mărunțișuri. 

Kelsea zâmbi, dar când ușile se închiseră, vocea îi plesni ca biciul. 

— Dyer! 

Străjerul făcu un pas în faţă. 

— Gura dumitale este o nesecată sursă de amuzament pentru mine. 
Dar asta nu valorează nimic dacă nu știi când s-o ţii închisă. 

— Îmi cer iertare, Maiestate. 

— Vorbești limba Mortmesne acceptabil, nu-i așa? 

Dyer căscă ochii mari. 

— Da, Domniţă. N-am un accent prea bun, dar vorbesc fluent. De ce? 

Kelsea se uită la Buzduganu care încuviinţă din cap cu un gest aproape 
imperceptibil. Dyer se uită atent la ei o clipă, apoi mormăi: 

— Oh, Domniţă, să nu-mi spui... 

— Pleci, prietene, interveni Buzduganu. Tu și Galen. 

Dyer se uită în sus la Kelsea și ea fu surprinsă să citească în ochii lui 
durere. 

— Mă pedepsești, Domniţă? 

— Bineînţeles că nu. Este o treabă importantă. 

— Să scot o singură sclavă din Mortmesne? 

— Gândeşte la scară mare, prostule, mormăi Buzduganu. Eu sunt cel 
care te trimite acolo. Crezi că nu vei avea decât o singură misiune? 

De data aceasta, Kelsea fu cea care făcu ochii mari, dar își reveni 
repede. Dacă ea gândea deja mai departe, nu era de mirare că și Buzduganu 
făcea la fel. Rebeliunea din Mort, asta trebuia să fie; în timpul lui liber, 
Buzduganu făcuse din ea proiectul lui preferat. Sub coordonarea lui, 
Coroana trimisese deja mai multe transporturi de bunuri pentru rebelii din 
Cite Marche. 

— Îmi cer iertare, Maiestate, zise Dyer. 

— Se acceptă. Kelsea se uită la ceas. Nu e ora pentru cină? 

— Milla zice că în treizeci de minute, Maiestate! anunţă un slujitor 
nou din ușa bucătăriei. 

— Cheamă-mă când e gata, îi spuse Kelsea lui Buzduganu, coborând 
de pe tron. M-aţi obosit toți astăzi. 


În camera ei găsi portretul pe care îl aduseseră din galerie și care acum 
stătea rezemat de perete, lângă vatră. Kelsea se uită îndelung la el, apoi se 
întoarse spre Pen. 

— Pleacă. 

— Domniţă... 

— Ce este? 

Pen deschise larg braţele. 

— Lucrurile nu pot continua așa veșnic. Trebuie să lăsăm în urmă ce 
s-a întâmplat. 

— Eu am lăsat în urmă! 

— Nu-i adevărat. Pen vorbi liniștit, dar Kelsea simți umbra de 
supărare din vocea lui. 

— A fost un moment de slăbiciune Și nu se va mai repeta. 

— Eu sunt străjer al Reginei, Domniţă. Trebuie să înţelegi acest lucru. 

— Înţeleg că ești la fel ca toţi ceilalţi bărbaţi de pe lumea asta. Pleacă. 

Pen răsuflă șuierând printre dinți și Kelsea se bucură să vadă o durere 
adevărată în ochii lui, pentru o clipă, înainte ca el să iasă din încăpere. Dar 
imediat ce el trase draperia peste ușă, Kelsea se prăbuși în fotoliu, 
regretând propriile cuvinte. Fusese ocazia perfectă pentru a repara situația, 
iar ea îi dăduse cu piciorul. 

De ce trebuie să mă port ca un copil? 

Uitându-se în sus, Kelsea se zări în oglindă Și rămase stană de piatră. 
Nu mai era un copil; ceva se schimbase din nou în înfățișarea ei. Din 
oglindă se uita la ea o femeie drăguță, chiar dacă severă. Deși lumina 
focului era slabă, Kelsea își putu da seama că pomeții îi deveniseră mai 
proeminenți; păreau a da formă întregii feţe, dirijând trăsăturile înspre gura 
ce devenise, cumva, senzuală. 

Pe Kelsea o umflă râsul. Dacă avea pe undeva o zână bună, atunci 
pesemne că ocrotitoarea ei era senilă, pentru că îi îndeplinea dorințele 
anapoda, în primul rând pe cele care contau cel mai puțin. Regatul Tear era 
la pământ, iar armata din Mort începuse asaltul la graniță, în schimb Kelsea 
se făcea tot mai frumoasă pe zi ce trecea. 

Poate că este ceea ce mi-am dorit, se gândi ea privindu-se în oglindă. 
Poate că este ceea ce mi-am dorit mai mult decât orice. ÎȘi reaminti o frază 
dintr-una din cărțile lui Carlin: sângele va spune. Kelsea se gândi la 
portretul aflat două etaje mai jos, la femeia blondă și zâmbitoare lipsită de 


orice altă preocupare în afară de propria-i plăcere și simți că-i venea să 
urle. Dar fața din oglindă rămase senină, misterioasă, pe punctul de a 
deveni încă și mai frumoasă. 

— Regina Adevărată, mormăi Kelsea cu amărăciune ȘI își auzi vocea 
frângându-se. 

Reflexia se tulbură pentru o clipă, deveni vagă. Ea clipi derutată, apoi 
constată că se estompa, avu senzaţia aceea neobișnuită de transformare 
incipientă, de devenire într-o altă persoană, o experienţă prin care mai 
trecuse. Ar fi trebuit să-l cheme pe Pen, să-l prevină că intra într-una din 
transele ei, dar umilinţa o copleși și pe moment nu-și putu regăsi vocea. 
Mai ales forța acelei amintiri părea a nu se stinge odată cu trecerea 
timpului; putea crește în orice clipă, copleșind-o pe Kelsea Și înecând-o în 
oceanul rușinii. De ce să-i spună lui Pen ce urma? Pen își merita soarta 
dacă ea se izbea de un perete sau de o piesă de mobilier, dacă se rănea în 
timpul serviciului lui. 

Ești chiar ca un copil. Acestea nu sunt probleme adevărate. Lily are 
probleme adevărate. Tearling are probleme adevărate. Micile tale drame 
nici nu intră în discutie. 


Kelsea încercă să pună căluș vocii, dar avea prea multă dreptate pentru 
a putea fi ignorată Și pe moment simţi că detesta partea ei rațională, miezul 
pragmatic care nu-i mai permitea luxul de a avea toane. Încăperea se 
estompă în jurul ei, ondulându-se, și Kelsea se simţi cuprinsă de uimire 
înțelegând cât de apropiate păreau a fi cele două lumi. Viaţa lui Lily și a 
ei... uneori părea a se desfășura una lângă cealaltă, într-o aliniere perfectă, 
ca Și cum Kelsea ar fi putut păși peste o anumită linie Și a trece astfel, 
simplu, într-un alt timp, în America dispărută. 

— Pen! 

Tânărul apăru imediat, cu o figură rigidă. 

— Plec, murmură Kelsea. 

Camera se estompa de-acum, iar când Pen se apropie, Kelsea își dădu 
seama că și el se stingea, până când ajunse să privească prin el, într-o 
cameră inundată de soare. 

— E în regulă, Domniţă. N-o să te las să cazi. 

O prinsese de braţ cu un gest plăcut, puternic, reconfortant, dar Kelsea 
simţi că în timp Și acesta avea să dispară. 


Capitolul 8 
Row Finn 


Administraţia Frewell dorea să consacre minciuna convențională, 
veche de când lumea, cum că femeile ar fi creaturi plăpânde Și indecise, cu 
o disperată nevoie de a avea un cămin Și un soț care să le dea un rost Și să 
le îndrume. Numai că ultimii ani de dinaintea Trecerii arată cu totul 
altceva, chiar și la cea mai superficială privire. Americancele erau în acea 
perioadă pline de resurse, trebuia să fie, pentru a supraviețui într-o lume 
care le aprecia pentru un singur lucru. Este adevărat că multe femei erau 
forțate să trăiască o viaţă secretă, despre care cunoastem foarte putin și 


despre care soții lor nu Știau, cu siguranță, nimic. 
— Noaptea neagră a Americii, GLEE DELAMERE 


În două zile Lily rămăsese fără cărţi. Dorian era o cititoare avidă și 
trecu prin teancul ascuns de Lily, ca fulgerul. Lily îi oferi un dispozitiv 
electronic, dar Dorian îl refuză cu dispreţ. 

— Toate cărţile electronice sunt modificate și cenzurate. O vreme am 
lucrat într-o unitate de producţie de smartbooks și oamenii guvernului erau 
peste tot, controlau conţinutul. Rămâi la exemplarele pe hârtie; sunt mai 
greu de modificat odată ce au fost publicate. În lumea mai bună nu vor mai 
exista cărți electronice deloc. 

Lumea mai bună. Lily crezuse că acesta era doar un slogan, o etichetă 
folosită de Orizontul Albastru pentru a da un aer inofensiv propriilor 
acţiuni. Acum însă își punea întrebări. Englezul acela înalt, Tear lăsase 
impresia că vorbea despre o certitudine. 

— Nu există o lume mai bună. 

— Va exista, răspunse calm Dorian. Este aproape... atât de aproape, 
încât parcă o putem atinge cu mâna. 

Tear spusese același lucru. Cuvintele sunau ca o predică, dar Dorian 
părea să fie prea pragmatică pentru a rosti așa ceva. Ca și Tear de altfel. În 
ultimele zile, Lily căutase informaţii pe internet în repetate rânduri, dar 
acestea erau parcimonioase. Găsise înregistrată nașterea unui anume 
William Tear din Southport, Anglia, în 2046, iar în urmă cu unsprezece ani, 


un oarecare William Tear fusese decorat cu Crucea Militară pentru eroism 
de către Serviciul Aviației Speciale. Lily presupunea că Serviciul Aviației 
Speciale era versiunea britanică a Forţelor Aeriene Americane, dar după 
mai multe căutări, află că analogul american al SAS era, de fapt, SEALZ. 
Acum era sigură că dăduse peste omul care o interesa. Întâlnise o mulţime 
de cadre paramilitare prin intermediul lui Greg și toţi oamenii aceia lăsau 
impresia că erau invincibili. La fel și Tear, dar la el invincibilitatea se 
combina cu încă o trăsătură, cu ceva înrudit cu omnisciența. Când se 
întâlniseră în camera pentru copii, Lily simţise pentru o clipă, cu o 
certitudine absurdă, că el știa totul despre ea. 

Alte informați nu existau despre Tear, ceea ce i se părea imposibil. 
Lily reușea să afle reţetele prescrise prietenelor ei — cel puțin pe acelea 
legale, genealogiile, fişele medicale, declarațiile de impozit, chiar Și 
secvențele ADN-ului, dacă avea chef. Dar William Tear se născuse, făcuse 
serviciul militar la forţele speciale britanice și atât. Restul vieţii lui 
dispăruse. Când o căută pe Dorian Rice, Lily se lovi de aceeași situaţie. 
Obţinea numeroase Știri, dar toate fuseseră publicate recent și aveau 
legătură cu explozia de la baza aeriană. Greg spusese că Dorian evadase de 
la Centrul de Detenţie pentru Femei din Bronx, dar online nu exista un 
dosar de arestare. Nu se făcea nicio referire la familia lui Dorian, nu apărea 
niciun certificat de naștere. Era ca și cum cineva i-ar fi șters din istorie pe 
Dorian Și pe Tear. Atâta doar că Securitatea era singura care putea șterge 
informații din reţea; zilele în care cetăţenii puteau edita orice informaţie 
doreau ei dispăruseră odată cu intrarea în vigoare a Legii puterilor 
emergente. 

Lily ardea să o descoase pe Dorian despre viaţa ei, dar nu voia ca fata 
să afle că o spionase. Dorian se obișnuise să nu mai tresară la orice, dar 
încă mai avea manifestări neobișnuite de paranoia, care o apucau Și îi 
treceau. Despre William Tear refuza să vorbească; ori de câte ori se referea 
Lily la el, sărea imediat: „Fără nume!”, făcând-o pe Lily să simtă că ar fi 
rostit o blasfemie. Dorian reușea deja să se ridice în capul oaselor, să 
meargă dintr-un capăt în celălalt al camerei, dar în continuare îngheţa ori de 
câte ori auzea telefonul și nu-i plăcea să fie atinsă. Insista să-și facă 
injecțiile singură. 

Tear nu era singurul subiect inabordabil. Când discuţia ajungea la 
lumea mai bună, Dorian rămânea enervant de evazivă, folosea expresii vagi 


Și nu dădea niciun răspuns valid. Lily nu-și dădea seama dacă îi ascundea 
ceva; poate că nici discipolii lui Tear nu înțelegeau prea bine lumea mai 
bună, poate că și ei erau tot în întuneric. Cu toate acestea, Lily dorea cu 
disperare să afle. Viziunea pe care o avusese când apăruse Tear pusese 
stăpânire pe gândurile ei: un teren vast, deschis, acoperit cu lanuri de grâu 
Și panglica albastră a unui râu. Fără gardieni ori ziduri Și fără puncte de 
control, numai case mici de lemn, oameni care se mișcau liberi dintr-o parte 
într-alta, copii alergând prin holde. 

— Când va veni lumea aceasta mai bună? întrebă Lily. 

— Nu știu, răspunse Dorian. Dar cred că nu mai este mult până atunci. 

Duminică, Lily fu nevoită s-o lase singură pe Dorian, ca să se ducă la 
biserică Și, cât a durat slujba, a fost foarte agitată. Abia dacă a ascultat 
predica preotului despre păcatele femeii lipsite de copu, deși, ca 
întotdeauna, preotul se uitase direct la Lily și la celelalte delincvente din 
congregatie. Greg puse o mână pe spatele lui Lily, încercând să-i transmită 
compătimire, presupunea ea, dar schpirile adânci din ochii lui o nelinișteau. 
Greg punea ceva la cale, cu siguranţă, și nu putea fi ceva de bine. O clipă se 
întrebă dacă se pregătea să divorțeze; chiar și după adoptarea Codului 
Frewell, guvernul stăruia mai departe să sprijine cadrele bogate care voiau 
să se debaraseze de soțiile sterpe. Numai că Lily începuse să înţeleagă 
acum ceva ce nu sesizase până atunci: pentru Greg ea era o proprietate, iar 
Greg nu era omul care să renunţe la o proprietate, nici măcar dacă nu era în 
starea adecvată. Lily se întreba dacă lucrurile aveau să se schimbe într-o 
bună zi, atunci când avea să devină clar că ea nu va avea copii niciodată. 

Înveselește-te, fricoaso, îi Șoptise Maddy și Lily făcu ochii mari. De 
când apăruse Dorian sărind peste zidul din fundul grădinii, Maddy părea a fi 
omniprezentă, gata în permanenţă să-și spună părerea. Numai că rareori era 
ceea ce ar fi vrut Lily să audă. 

După biserică, Greg îi ceru șoferului, Phil, să-i ducă la club. Prânzul la 
club făcea parte din rutina zilei de duminică, dar Lily ar fi vrut să se 
învoiască. Astăzi nu putea suporta gândul că se va întâlni cu prietenii lor. 
Lily voia să fie din nou în camera pentru copii, cu Dorian, încercând să 
deslușească misterul lumii mai bune. 

Când ieșiră din parcarea bisericii, Greg apăsă pe butonul care ridica 
panoul separator, astfel încât Phil să nu-i poată auzi. Lily se neliniști 
văzându-i ochii strălucind de nerăbdare. 


— Am găsit un doctor. 

— Un doctor, repetă Lily precaută. 

— Nu este ieftin, dar are autorizaţie Și este dispus. 

— Dispus să ce? 

— Să-ţi facă fertilizare. 

La început Lily nu știu despre ce vorbea. Cuvântul inseminare o făcea 
să se gândească la implantul din umăr. Dar nu, Greg se referea la altceva. În 
mintea lui Lily se ivi o idee cu totul oribilă, pe care o refuză... dar, totodată, 
Știa că era exact ce voia să spună Greg. 

— In vitro? 

— Desigur! Greg o luă de mână Și se aplecă spre ea. Ascultă. Doctorul 
spune că poate să folosească sperma mea Și să o introducă în oul altei 
femei. Copilul îl iei tu Și nimeni nu trebuie să afle. 

Lui Lily i se șterse din minte orice gând. O clipă îi veni pur și simplu 
să deschidă ușa mașinii, să se rostogolească afară din mers și să dispară... 
încotro? 

— Dar dacă problema nu sunt ovulele mele? 

Greg se încruntă, iar buza de jos îi ieși mai mult în afară. Se așteptase 
ca ideea lui să fie întâmpinată cu entuziasm, își dădu seama Lily, și 
disprețul nealterat care-și ițise capul în noaptea sosirii lui Dorian (a 
violului, îi reaminti Maddy) păru să sporească Și să supureze în sinea ei. 
Greg, crezuse că venise cu o idee grozavă, că implantarea cu forța a oului 
altei femei i-ar fi părut lui Lily un dar de la Dumnezeu. Și pentru prima 
oară, lui Lily îi trecu prin cap să se întrebe dacă Greg își dădea seama că o 
violase. După Frewell, devenise imposibil să demonstrezi un viol, iar violul 
între soți nu mai fusese sancționat de justiţie de ani de zile. Oare ce 
însemna consimţământul pentru Greg? Cea mai mare parte a educaţiei lui 
sexuale părea să fi venit de la tatăl lui și de la banda lui de tovarăși, dar 
niciunul dintre aceștia nu-i purtaseră lui de grijă. 

Lily își drese glasul, forțându-se să scoată cuvintele din gură, de parcă 
ar fi fost legate cu lanţuri. l-ar fi fost mult mai ușor să nu spună nimic, dar 
trebuia să afle. 

— Seara trecută... 

— Îmi pare rău, Lil. Greg o luă de mână, întrerupând-o. N-am avut 
intenția să mă descarc pe tine. Lăsând la o parte incidentul cu bomba, mi-a 
fost foarte greu la muncă în ultima vreme. 


— M-ai violat. 

Greg rămase cu gura căscată, pe faţă i se așternuse o expresie de 
surpriză totală, încât Lily înţelese că avusese dreptate: el chiar nu-și dădea 
seama. 

Întoarse capul și privi pe fereastră. Tocmai treceau pe sub arcul de 
piatră de la Clubul Noul Canaan, dincolo de care întinderea vastă de iarbă 
verde a terenului de golf ajungea până la linia orizontului. Greg își drese 
glasul și Lily Știu ce urma, chiar înainte de a fi rostite cuvintele. 

— Eşti soția mea. 

Înainte să-și dea seama ce face, Lily izbucni în râs. Greg se întunecă la 
față, dar nu știa că Lily nu râdea de el, ci de ea însăși. Prostia lui Frewell 
avusese efect și asupra ei, pentru că, până seara trecută, crezuse cu 
sinceritate că mariajul transforma bărbați, făcându-i mai buni, mai 
protectori. Numai că mariajul nu schimba pe nimeni. Lily se căsătorise cu 
un bărbat format de tatăl său, același tată care la masa de repetiție pentru 
nuntă îi pusese lui Lily mâna pe fund și o întrebase dacă putea primi mai 
devreme o felie din tort. Era surprinsă, mai ales acum, când iată unde 
ajunseseră? Avea măcar voie să se plângă? 

Implantul, Lil, șoptise Maddy și avea dreptate. Implantul era marele 
element egalizator. Lily nu putea să fugă, pentru că oriunde ar fi fugit, toti 
banii din lume nu-l puteau împiedica pe Greg s-o găsească, iar Securitatea 
n-ar fi ridicat un deget măcar ca să-l împiedice s-o ia înapoi; dimpotrivă, ar 
fi făcut orice ca să-l ajute pe unul de-ai lor. 

Mașina trase la intrare și Lily îl simţi pe Greg ușurat că discuția luase 
sfârșit. Lily fusese cuprinsă de o stare de indiferenţă, de calcul făcut cu 
sânge rece. Pentru prima dată își dădu seama că ar fi fost posibil să se 
confrunte cu probleme încă și mai mari decât cele din seara trecută. Știa ce 
necazuri avea Greg din punct de vedere profesional pentru că nu făceau 
copii; era o piedică în cariera lui. Dar ea nu evaluase corect disperarea lui 
Greg, cât de departe era dispus să meargă. Traversau holul uriaș de 
marmură de la intrarea în club, un edificiu pe care Lily îl admira de obicei, 
dar pe care abia dacă-l vedea acum, în timp ce gândurile continuau pe acest 
drum neplăcut. Fertilizarea in vitro devenise ilegală de pe vremea când Lily 
era elevă la liceu, dar constituia o piață neagră înfloritoare pentru cuplurile 
de bogați, pentru care copiii în plus reprezentau o cale facilă de a băga în 
buzunar scutirile de taxă din Codul Frewell. Dacă Greg găsise un specialist 


în fertilizarea in vitro, era acesta în stare să-și dea seama că Lily lua pilule 
contraceptive? Exista vreo posibilitate să elimine cumva hormonii din 
organism? Nu putea pune întrebarea pe internet; o căutare de acest fel îţi 
aducea pe cap vizita oamenilor de la Securitate. 

De ce nu-i spui că nu vrei copii? 

Acum nu mai era posibil, dacă fusese vreodată. Îi spusese lui Greg, îi 
dăduse de înţeles, de mult. Dar el nu era în stare să audă. Iar dacă noaptea 
trecută dovedise ceva, acela era faptul că ceea ce dorea Lily nu conta 
absolut deloc. Era nevoită să găsească o modalitate de a-l evita pe 
specialistul în fertilizare in vitro, așa cum păcălea întotdeauna Și sistemul 
de supraveghere din casă. Deocamdată însă nu-i venea nimic în minte. 
Atâţia ani de căsnicie, în care făcuse eforturi supraomenești să scape din 
această capcană... iar acum lațul părea să i se strângă în jurul gâtului. Lily 
aprecie că-i rămăsese un spaţiu de numai câţiva centimetri până ca 
strânsoarea să fie completă. 

La restaurant, șeful de sală îi conduse la o masă unde, văzu Lily, se 
așezaseră deja mai mulți prieteni; erau soții Palmer și Keith Thompson. 
Lily nu agrea plictiseala Și pierderea de vreme care veneau de obicei la 
pachet cu prânzul cu amicii de golf ai lui Greg și cu nevestele acestora, dar 
prezenţa lor i se păru de această dată un dar de la Dumnezeu, infinit mai 
bună decât să șadă vizavi de Greg, singuri, doar ei doi. Iar Keith nici nu era 
chiar atât de prost, categoric îi plăcea cel mai mult dintre prietenii lui Greg. 
El nu se uita ciudat la ea, nu făcea aluzii deocheate Și nu o înţepa pe Lily pe 
motiv că nu reușea să aibă copii. Era un omuleţ grăbit, care se ridicase pe 
propriile-i puteri până la poziția de președinte al lanţului de băcănii al 
familiei; tatăl lui era președintele. Într-o seară, la una dintre petreceri, 
Keith, beat criţă, ajunsese în bucătărie, unde Lily se ocupa de desert; 
stătuseră mult de vorbă, iar el îi mărturisise lui Lily că aștepta pur Și simplu 
moartea tatălui său. Azi însă, bea numai apă, iar zâmbetul abia schiţat arăta 
că nu-i plăcea compania de la masa de prânz. 

— Mayhew! 

Mark Palmer se ridică în picioare și Lily văzu că era deja ametit, era 
roșu în obraji Și trebui să se sprijine de marginea mesei ca să-și ţină 
echilibrul. Michele, lângă el, era și ea puțin amețită; avea privirea tulbure 
Și abia înclină puţin capul când Lily o salută și se așeză. Când fuzionaseră 
Dow și Pfizer, compania nou-formată îl păstrase pe Mark, dar o concediase 


pe Michele, numai că Michele mai avea încă prieteni pe undeva, în ciclul de 
producție. Vindea analgezice la negru pentru jumătate din populația din 
Noul Canaan ȘI scotea un profit frumos. Pe Lily încă o mai durea tot corpul 
când se așeză Și o clipă se gândi să facă azi o mică afacere cu Michele, dar 
renunţă la idee. Ascundea o teroristă în camera pentru copii, iar Greg voia 
s-o care la un doctor de pe o alee dosnică. Analgezicele o puteau face pe 
Lily tot pe-atât de neatrăgătoare ca Michele, client fidel pentru ea însăși, iar 
Lily nu-și permitea așa ceva. La un moment dat însă tot vor trebui să se 
ducă la toaletă, pentru ca Lily să-i poată restitui cărțile lui Michele și să-i 
ceară altele. 

Greg comandă whisky, aruncându-i lui Lily încă o privire 
ranchiunoasă, după ce plecă chelnerul. Din pricina ei bea, părea să spună 
privirea lui. Nu era niciun pic de introspectie în ea; cuvântul viol părea să fi 
trecut peste el ca apa. Deodată Lily își aminti de o zi cu mulți ani în urmă, 
un sfârșit de săptămână din timpul colegiului când se duseseră cu mașina 
pe faleză, fără o ţintă precisă, la plimbare pur și simplu. Lily își scosese 
picioarele afară, pe geamul pasagerului, Greg cu mâna stângă pe coapsa ei. 
Ce se întâmplase cu puștii aceia doi? Unde dispăruseră? 

Masa fu servită, dar Sarah și Ford nu apăruseră, ceea ce era 
neobișnuit. Ei luau prânzul la club duminica, cu regularitate. Lily nu-i 
zărise nici la biserică. 

— Unde este Sarah? o întrebă în cele din urmă pe Michele. 

La masă se lăsă tăcerea Și Lily își dădu seama că toți știau ceva ce ea 
nu aflase. Michele dădu din cap evaziv și Mark se grăbi să se lanseze în 
povestea unei încurcături de la birou. Câteva minute mai târziu, Michele îi 
făcu un semn mut înspre vestibul și Lily se ridică. 

— Unde te duci? 

Greg o apucase de încheietură Și se uita la ea cu ochi mijiți, suspicioși. 
Lily își dădu brusc seama că-l ura pe soţul ei, îl ura mai mult decât urâse 
ceva sau pe cineva vreodată în toată viaţa ei. 

— La baie. Cu Michele. 

Greg dădu drumul mâinii, cu o smucitură, Și Lily plecă de la masă 
împiedicându-se ușor. Keith Thompson se uită după ea cu o privire 
îngrijorată; Lily ar fi vrut să-i spună că era în regulă, ceea ce ar fi însemnat 
însă un optimism extrem. 

La baie Lily puse întrebarea din nou. 


— Ce s-a întâmplat cu Sarah? 

Michele, care își refăcea conturul ochilor cu creionul dermatograf, se 
întrerupse. 

— S-a întâmplat acum trei zile. Cum de nu știi? 

Întrebare corectă. În Noul Canaan nu existau secrete; de obicei Lily 
afla scandalurile din vecini înainte să le descopere ei înșiși. 

— Am fost ocupată. 

— Cu ce? 

— Nimic deosebit. Ce s-a întâmplat? 

— Sarah a fost reținută. 

— Pentru ce? 

— A încercat să-și scoată implantul. 

La început, Lily nu zise nimic, încercând să facă o legătură între 
această informaţie și Sarah, care îi spusese la un moment dat că soţul ei se 
folosea de pumni numai pentru că o iubea atât de mult. Dintre toate 
prietenele lui Lily, Sarah părea cel mai puţin înclinată spre un gest atât de 
grav. 

— Ce s-a întâmplat? 

— Nu știu. Michele începu să-și aplice rujul. S-a tăiat singură la umăr 
cu un cuțit. N-a nimerit implantul, în schimb era să moară din cauza 
pierderii de sânge. Ford a denunţat-o. 

lată ceva ce într-adevăr îi stătea în fire. Odată, pe când se aflau în 
vacanţă, Ford o uitase pe Sarah la un popas de pe autostrada Pennsylvania 
Turnpike. Dacă Sarah nu i-ar fi telefonat după câteva minute, el ar fi ajuns 
la Harrisburg fără să-și dea seama că ea nu mai era cu el. 

— Ce-o să se întâmple acum cu ea? 

Michele ridică din umeri și Lily înţelese că Michele începuse deja s-o 
dea uitării pe Sarah, trecuse mai departe. Uitarea era ceva ce învăța când 
dispărea cineva, răspunsul era atât de adânc înrădăcinat, încât părea de prost 
gust să reacţionezi altfel. Lily n-o putuse uita pe Maddy, dar asta era 
altceva. Era vina ei. 

— Ți-am adus cărțile. Lily le scoase din geantă, dar înainte de-a apuca 
să 1 le înmâneze, Michele se întoarse, se aplecă și vomită în chiuvetă. Nici 
nu terminase bine și mecanismul de autocurăţare al chiuvetei începu să 
spele, cu sunete slabe, ritmice. 


— Te simţi bine? întrebă Lily, dar Michele îi făcu semn cu mâna s-o 
lase în pace. Când reuși să vorbească, nu era vocea ei. Sunt gravidă din 
nou. 

— Felicitări, răspunse Lily în mod automat. Băiat sau fată? 

Michele scuipă în chiuvetă. 

— Băiat, mare noroc. Dacă ar fi fost tot fată, Mark ar fi vrut să scăpăm 
de ea. 

— Poftim? 

— Oricum nu-mi pasă, nici așa, nici așa. 

Lily se uită fix la ea. Michele nu mai vorbise niciodată în felul acesta 
ȘI, chiar dacă Lily își imaginase că nu era o plăcere să fii nevasta lui Mark 
Palmer, presupusese întotdeauna că Michele era la fel ca toate celelalte 
prietene ale ei: fericită să fie mamă. Michele se ducea mereu la meciuri de 
fotbal și se lăuda cu notele copiilor ei. Lily încercă încă o dată să-i dea 
cărțile și Michele le aruncă în geanta ei enormă. Mărimea genţilor lui 
Michele devenise subiect de glumă în grupul lor de prietene, dar ea avea 
nevoie de spaţiu pentru obiectele de contrabandă pe care le transporta peste 
tot în Noul Canaan. Michele își desfășura mare parte din afaceri chiar în 
această baie, unul dintre puţinele locuri din oraș în care nu existau camere 
de supraveghere. 

— Ce-o să faci? întrebă Lily. 

— O să-l nasc. Ce altceva aș putea să fac? Mark se laudă deja în faţa 
tuturor la serviciu. 

— Și analgezicele? 

Michele o privi printre gene. 

— Ce-i cu ele? 

Lily ţuguie buzele, cu sentimentul că se comporta ca însoțitoarea 
cicălitoare la o petrecere. 

— Nu-i fac rău copilului? 

— Cui îi pasă? Optzeci la sută dintre mamele cu venituri mari iau 
frecvent tranchilizante Și analgezice sau ambele. Știai? 

— Nu. 

— Bineînţeles că nu. Producătorii de medicamente nu vor să ajungă în 
spațiul public asemenea informaţii. Oamenii ar putea întreba de ce. Michele 
îi aruncă o privire dezgustată. Și pe urmă, sunt cele ca tine. Tu nu rămâi 
însărcinată, nu-i așa? Niciodată nu va trebui să devii mamă. 


Lily se replie. Ea și Michele nu fuseseră niciodată prietene apropiate, 
dar s-au înţeles destul de bine... iar acum Lily își dădu seama cât de puţin 
însemna acest lucru. 

— Mark râde tot timpul de voi doi... Greg Și cuptorul lui gol. Dar tu 
nu vei avea niciodată patru copii care se agaţă de tine urlând neîntrerupt, 
nu-i așa? 

Lily se îndepărtă din faţa lui Michele, al cărei chip, de obicei frumos, 
era acum contorsionat de ură — și de gelozie? Într-adevăr, crezu Lily. Dar 
făcând pasul, simți totodată că o cuprinde furia. Imaginea pe care o arăta 
Michele era stereotipul unei femei care trebuia să hrănească prea multe 
guri. Lily văzuse aceeași imagine pe afișele montate de guvern ori de câte 
ori trebuia să treacă prin Congres o lege legată de serviciile sociale. Numai 
că Michele avea două guvernante care o ajutau să crească trei copii. Unii 
dintre prietenii lor aveau câte trei sau patru. Michele era efectiv mamă poate 
doar o oră pe zi. 

Michele scoase o cutie cu pilule și înghiți indiferentă două. 
Mecanismul automat își terminase treaba și chiuveta strălucea acum de 
curăţenie, la fel ca atunci când intraseră ele. Michele își dădu cu apă pe faţă 
ȘI se Șterse cu un prosop. 

— Ar trebui să ieșim Și să ne întoarcem. 

Când se așezară la masă, Keith se aplecă spre Lily și o întrebă: 

— Eşti bine? 

Ea înclină capul în semn că da, arborând un zâmbet senin. Cât dură 
prânzul, încercă să nu se mai uite la Michele, dar nu reuși să se abțină. 
Toate prietenele ei erau la fel de nefericite în sinea lor? Sarah răspunsese la 
această întrebare. Jessa, poate; soțul ei, Paul, era un tip destul de 
cumsecade, dacă nu se îmbăta. Christine? Lily nu avea un răspuns. Ochii lui 
Christine aveau în permanenţă o strălucire sticloasă, care putea proveni fie 
de la droguri, fie de la fervoarea credinței; Christine conducea la biserica 
lor Cercul Femeilor pentru Studierea Bibliei. Lily nu avea încredere în 
niciuna dintre aceste prietene, dar crezuse că le cunoștea pe toate. 

La masă, Lily încercă să stea de vorbă cu Keith, care o întrebă ce făcea 
mama ei ȘI ce planuri avea pentru restul verii. Dar Greg se uita acum fix ȘI 
la Keith, cu aceeași privire evaluatoare, bănuitoare. De multe ori Lily 
văzuse aceeași privire la câinele lor, Henry, căruia nu-i plăcea să-și împartă 


jucăriile cu nimeni. Aici era adevărata păcăleală: ea nu-și mai aparținea. 
Devenise o păpușă, o păpușă pe care Greg o cumpărase, plătind pentru ea. 

Există mijloace de a scăpa de-aici, îi șoptise Maddy, ceea ce nu o 
ajutase însă pe Lily să-și domolească anxietatea. Unul dintre ele era clinica 
doctorului Davis, dar să găsești un medic care să-ți facă un avort... era un 
cu totul alt nivel de ilegalitate. Își aminti brusc de femeia cu sarcină foarte 
avansată, pe care o văzuse la clinică, cea care umpluse scaunul de sânge. 
Era posibil ca doctorul Davis să fi făcut și întreruperi de sarcină? Lily nu 
auzise nimic despre așa ceva, dar desigur, nici nu ar fi avut cum să audă. 
Nu era ceva despre care să se vorbească în gura mare. 

Greg rămase la club, să joace golf cu Mark Și încă niște prieteni, așa 
că Lily plecă singură, bucuroasă de liniștea de pe bancheta din spate a 
mașinii. După ce Phil o lăsă acasă, Lily pregăti puţină supă de carne pentru 
Dorian Și i-o duse în camera pentru copii, împreună cu o sticlă de apă. Se 
temuse să-i dea altceva în afară de supă, de pui sau de vacă, dar Dorian nu 
spusese nimic, chiar dacă se plictisise, poate, de acest meniu. Când intră în 
camera pentru copii, Dorian făcea gimnastică pe podea, întinzându-se, 
aplecându-se până la vârtul picioarelor. Avea cămașa scăldată de sudoare. 
Probabil că se simţea mai bine dacă se putea întinde așa, dar era încă foarte 
palidă. 

— Nu se vor rupe suturile? întrebă Lily. 

— Nu contează, mormăi Dorian. Își strânsese părul în două codițe 
încâlcite, care o făceau să semene cu Maddy mai mult ca oricând. Nu-mi 
pot permite să zac. 

— Sunt sigură că dorinţa lui ar fi să te faci bine mai întâi. 

Din considerație pentru Dorian, Lily nu rosti cu glas tare numele lui 
Tear. Dar se întrebă: atât de pretenţios era englezul încât s-ar fi așteptat ca 
Dorian să se poată ridica și mișca în voie la numai două zile după ce fusese 
împușcată? Sau ea se suprasolicita singură în acest fel? 

— Este drăguță camera asta, remarcă Dorian. Dar nu aud niciun copil 
alergând pe-aici. 

Lily chicoti involuntar. 

— Nu-mi doresc copii. 

— Nici eu. 

— Nu, vreau să spun, poate că mi-aș dori. Dar nu aici. Arătă cu mâna 
casa, în general. Nu așa. Iau pilule. 


Sperase s-o surprindă pe Dorian, poate chiar s-o impresioneze, dar 
Dorian nu făcu decât să încuviințeze dând din cap și continuă cu 
gimnastica. 

— Ai fost vreodată căsătorită? 

— Doamne ferește, nu. Sunt lesbiană. 

Lily se trase înapoi, Șocată. 

— Faci sex cu femei? 

— Sigur. 

Nonșalanţa cu care făcu Dorian mărturisirea o ului pe Lily și o reduse 
la tăcere. Să-i mărturisești deschis o infracțiune unui străin, în special o 
infracţiune gravă, precum homosexualitatea... părea a fi libertatea 
desăvârșită. Arătă spre cicatricea de pe umărul lui Dorian. 

— Este de la implant? 

— Îhî! Primul lucru pe care îl facem este să scoatem ticăloșia asta. 

— Cum? 

— Nu-ţi pot spune, răspunse Dorian, răsuflând greu, atingându-și cu 
mâna degetele de la picioare. Informaţie prețioasă, dacă ai fi reţinută. 

— N-aș spune nimic. 

Dorian zâmbi trist. 

— Toţi vorbesc până la urmă. 

— Vreau să spun că poți avea încredere. 

— Atunci, spune-mi un secret. Unde ascunzi pilulele? 

Lily îi arătă lui Dorian placa desprinsă din colțul camerei, marfa de 
contrabandă din spatele ei. 

— E în regulă, camuflajul este bun. Câte ascunzători ai? 

— Numai asta. 

— Nu e bine. Întotdeauna trebuie să ai mai multe ascunzători. 

— Nu pot ascunde nimic în altă parte. Greg va descoperi. Are obiceiul 
să controleze. Dar aici nu intră niciodată. 

— Jonathan zice că ai umblat la sistemul de supraveghere din camera 
asta. Dorian îi aruncă o privire admirativă, sinceră. De unde a învăţat o 
păpușă ca tine să facă așa ceva? 

— Sora mea. Se pricepea la calculatoare. 

— Fi bine, eu tot mi-aș face încă o ascunzătoare. Una singură nu este 
niciodată destul. 

— Tu câte ai? 


— Când eram copil, zeci. Dar acum nu mai am niciuna. Dorian se 
ridică și își luă farfuria cu supă. În lumea mai bună nu trebuie să mai 
ascundem nimic. 

— Nu înțeleg. Vorbești de o lume mai bună în sens biblic? Vor pogori 
îngerii Și vor face curat pe pământ? 

— Doamne sfinte, nu! răspunse Dorian râzând. În lumea mai bună 
nimeni nu va avea nevoie de religie. 

— Nu înţeleg, repetă Lily. 

— Păi, de ce ai înțelege? Lumea mai bună nu este pentru oameni ca 
tine. 

Lily se trase un pas înapoi, de parcă ar fi fost pălmuită. Dorian nu 
observă; era ocupată să mănânce supa, privind prin ușa cu geam spre curtea 
interioară. Aștepta, își dădu seama Lily, îl aștepta pe englez să vină Și s-o 
ia. O parte din ea plecase deja. 

Lily ieși din camera pentru copii, închizând cu grijă ușa în urma ei Și 
coborî. Totul era o prostie, își spuse ea. Tear Și oamenii lui erau probabil 
nebuni, cu toţii. Și totuși, avea senzaţia că pe ea o lăsaseră în urmă. 


Când Kelsea își veni în fire din nou, auzi tunete. 

Ridică privirea Și descoperi confortul binecuvântat al rafturilor cu 
cărțile lui Carlin, Șirurile lungi de volume, fiecare la locul lui. Întinse mâna 
să le atingă, dar mâhnirea lui Lily îi răsună în minte, trăgând-o înapoi peste 
secole. 

De ce văd aceste lucruri? De ce trebuie să sufăr împreună cu ea, când 
povestea ei s-a încheiat deja? 

Zgomotul tunetelor răzbătu din nou Și odată cu ele amintirile legate de 
Lily se stinseră, iar Kelsea deveni din nou foarte prezentă. Nu erau tunete, 
ci tropot de picioare care mărșăluiau pe coridor. Kelsea lăsă cărțile și, când 
se întoarse, îl văzu pe Pen imediat în spatele ei, ascultând încordat, cu un 
aer atât de grav, încât Kelsea uită să se arate supărată pe el. 

— Pen? Ce se întâmplă? 

— Mă gândeam să mă duc să văd, Domniţă, dar în asemenea momente 
nu trebuie să te las singură. 

Kelsea percepu un geamăt surd, înăbușit, venind de departe, de la 
capătul coridorului. 

— Haide să vedem. 


— Cred că este Kibb, Domniţă. E bolnav de două zile și se simte din 
ce în ce mai rău. 

— Bolnav de ce? 

— Nu știe nimeni. Poate de gripă. 

— De ce nu mi-a spus nimeni nimic? 

— Nu ne-a lăsat Kibb, Domniţă. 

— Bine, vino. 

Porni înainte pe coridor, unde nu mișca nimic, doar tremurai torţelor. 
În lumina obscură, coridorul arăta de două ori mai lung; părea să se întindă 
pe kilometri întregi, de la ușa întunecată a aripii Gărzii, până la sala de 
audienţe, bine luminată. 

— Cât e ceasul? întrebă ea în Șoaptă. 

— Unsprezece Și jumătate. 

Geamătul surd se auzi din nou: o durere înăbușită, mai slabă de 
această dată, în apropierea sediului gărzii. 

— Lui Buzduganu nu i-ar plăcea să intrați acolo, Domniţă. 

— Vino. 

Pen nu încercă s-o oprească, ceea ce îi dădu lui Kelsea o mică 
satisfacție. O lumină slabă ieșea pe ușa deschisă a unei încăperi de la 
capătul coridorului Și Kelsea grăbi pasul, o zoreau picioarele. 

Trecu de colţ și se trezi în ceea ce era, în mod evident, dormitorul unui 
bărbat. Totul părea întunecat, cu foarte puţine ornamente, dar lui Kelsea îi 
plăcu austeritatea camerei; era exact cum îȘi imaginase ea aripa străjerilor. 

Kibb zăcea întins în pat, cu fruntea scăldată de sudoare și dezbrăcat 
până la coapse. Peste el era aplecat Schmidt, doctorul preferat de 
Buzduganu, în caz de urgență. Elston, Coryn și Wellmer stăteau lângă pat, 
iar Buzduganu, ghemuit la picioarele acestuia, completa tabloul. Când intră 
Kelsea, Buzduganu se întunecă la faţă, dar nu zise decât: 

— Domniţă? 

— Cum se simte? 

Schmidt nu făcu plecăciunea, dar Kelsea nu se simți jignită; nimeni nu 
părea a fi mai important decât doctorul chemat la un caz. Vocea îi trădă 
puternicul accent din Mortmesne. 

— Apendicele, Maiestate. Aș putea încerca să-l operez, dar n-ar ajuta 
la nimic. S-ar sparge înainte să apuc eu să ajung la el. Dacă aș interveni cu 


graba necesară, ar muri din cauza pierderii de sânge. l-am administrat 
morfină, pentru durere, dar nu pot face mai mult. 

Kelsea căscă ochii mari, îngrozită. Apendicectomia fusese o operație 
de rutină în perioada dinaintea Trecerii, atât de frecventă și de simplă încât 
în cazul lui Lily fusese făcută de aparate Și mai puţin de o mână omenească. 
Numai că expresia posacă a doctorului spunea mai mult decât ar fi fost 
nevoie. 

— Am promis că vom avea grijă de mama lui, Domniță, murmură 
Buzduganu. Am făcut tot posibilul să-i oferim puțină alinare. Nu prea mai 
avem ce să facem. N-ar trebui să asiști la așa ceva. 

— Poate că nu, dar acum e cam târziu să plec. 

— EI? întrebă Kibb. Vocea era greu inteligibilă, din cauza narcoticelor. 

— Aici sunt, prostule, mormăi Elston. Nu mă duc nicăieri. 

Kelsea văzu că Elston îl ţinea pe Kibb de mână. Arăta ciudat, mâna 
micuță a lui Kibb, îngropată în pumnul uriaș al lui Elston, dar ea nu reuși 
nici măcar să zâmbească. Făceau tot împreună, Elston și Kibb, iar Kelsea 
nu-Și amintea vreo clipă în care să-l fi văzut pe unul fără celălalt. Cei mai 
buni prieteni... dar acum, uitându-se la mâinile lor împreunate, la durerea 
pe care Elston încerca cu disperare s-o ascundă, mintea lui Kelsea veni cu a 
treia informaţie Și cu a patra: nici Elston, nici Kibb nu aveau o nevastă în 
Citadelă, iar dormitoarele lor se învecinau. 

Elston ridică privirea spre ea, mut, iar Kelsea făcu tot posibilul să nu se 
înroșească. Apucă cealaltă mână a lui Kibb, întinsă pe lângă el cu pumnul 
strâns. Ținea ochii închiși și dinţii încleștaţi ca să nu geamă din nou, iar 
venele i se umflaseră la gât. Kelsea văzu cum i se rostogoleau picăturile de 
sudoare pe tâmple și pe obraji, pătrunzând la rădăcina părului. Simţindu-i 
atingerea, Kibb deschise din nou ochii și încercă să zâmbească prin 
încleștarea dinților. 

— Maiestate, horcăi el. Sunt străjer al Reginei din Tearling. 

— Da, răspunse Kelsea neștiind ce altceva să zică. 

Propria-i neputinţă îi legase limba. Mâinile i se încălziră în încleștarea 
lui, îl simți strângându-i-le ușor. 

— Am onoarea, Domniţă. 

Kibb zâmbi, un zâmbet controlat de droguri, apoi ochii i se închiseră 
din nou. Elston scoase un sunet înecat Și se depărtă, dar Kelsea nu fu în 
stare. Schmidt era, fără îndoială, cel mai bun doctor pe care îl putuse găsi 


Buzduganu, dar era doar umbra speciei dispărute. Nu mai exista medicină 
adevărată; pierise cu totul odată cu Corabia Albă, când personalul medical 
fusese părăsit în voia valurilor stârnite de furtună. Ce n-ar fi dat Kelsea să-l 
aibă acum măcar pe unul dintre doctorii aceia! 

Se gândi la frigul brutal pe care-l suportaseră probabil supraviețuitorii, 
zbătându-se în apă, în mijlocul Oceanului Domnului, până ce s-au 
scufundat sub valuri, epuizați, în cele din urmă, probabil că au cedat. Aerul 
rece păru s-o copleșească Și pe Kelsea, care începu să tremure incontrolabil 
Și picioarele i se chirciră. Vederea i se întunecă. 

— Domniţă? 

Un șoc puternic o izbi pe Kelsea în piept, atât de tare încât rămase fără 
aer. Pen o prinse în braţe, altfel ar fi căzut pe spate. Îl apucă pe Kibb de 
mână mai strâns, străduindu-se să rămână agăţată de el, conștientă, cumva, 
că dacă îi va da drumul, vraja avea să se destrame Și nu se mai putea face 
NIMIC. 

Stomacul 1 se strânse de durere. Kelsea încleștă buzele, dar în spatele 
lor se acumulă ţipătul și corpul îi ţâșni eliberându-se. O presiune 
insuportabilă îi sfâșie abdomenul Și părea să-i smulgă mușchii, întinzându- 
1 dincolo de capacitatea lor. 

— Țineţi-o! Forţaţi-o să deschidă gura! 

Mai multe mâini o ţineau de braţe și de picioare, dar Kelsea nici nu le 
simţea. Presiunea 1 se dublă în abdomen, 1 se triplă și continuă să crească, 
să crească, o senzaţie pe care Kelsea nu putu s-o compare decât cu Șuieratul 
din ce în ce mai puternic al ceainicului. Corpul îi era scuturat în continuare 
de convulsii, călcâiele se împingeau în podea, dar în interiorul ei Kelsea era 
la multe mile depărtare, luptându-se în întunecimea Oceanului Domnului, 
străduindu-se să nu se scufunde. Un val de apă îngheţată se sparse deasupra 
ei, îi trecu peste cap și Kelsea simţi gustul sărat-amărul. 

Câteva degete reușiră cumva să-i deschidă gura, Știa că erau degetele 
lui Pen și se luptau să-i apuce limba, dar totul părea foarte îndepărtat. 
Pentru ea nu exista decât durerea sfâșietoare din abdomen și frigul, un frig 
paralizant ce părea să fi acoperit lumea întreagă. Kelsea respiră scurt 
înăbușindu-se, încercând să nu vomite din cauza degetelor care îi prinseseră 
limba. 

— Tu! Doctore! Vino-ncoace! 


Acum simţea mâini pe umeri, mâini care răneau, mâini care o ţineau 
cu toată forța. Mâinile lui Buzduganu, faţa lui deasupra ei, desfigurată de 
îngrijorare, strigând ordine pentru că așa reacționa Buzduganu în situațiile 
de criză, părea uneori că nu știe decât să dea ordine... 

Durerea dispăru. 

Kelsea trase adânc aer în piept Și rămase nemișcată. După câteva 
clipe, mâinile care o ţineau se relaxară, deși nu-i dădură drumul cu totul. 
Ridică privirea Şi-i văzu pe toți aplecați deasupra ei: Buzduganu, Pen, 
Elston, Coryn Și Wellmer. Tavanul de mai sus era o masă nedeslușită de 
plăci. 

Murmurând câteva scuze, Pen își retrase degetele din gura ei. Kelsea 
își simţi trupul ușor, curat, ca Și când sângele i-ar fi fost înlocuit cu apă... 
apa ţâșnită din izvorul de lângă căsuţă, atât de limpede încât puteau găti cu 
ea, luând-o direct din iaz. Frigul nefiresc dispăruse și el și Kelsea se încălzi 
din nou, cuprinsă de somn, de parcă cineva ar fi învelit-o cu o pătură. 

— Domniţă? Te doare ceva? 

Kelsea strângea încă între degete un obiect dur: mâna lui Kibb. Se 
ridică în capul oaselor și îl simți pe Pen schimbându-și poziția, astfel încât 
s-o sprijine de umeri. Kibb zăcea acum complet nemișcat, cu ochii închiși. 

— A murit? 

Schmidt se aplecă deasupra lui, mișcându-și mâinile cu rapiditate Și 
profesionalism, ceea ce Kelsea aprecie: de la frunte la puls și înapoi la 
frunte. Verifică aceste zone cu agitație sporită, înainte de a se întoarce la 
Kelsea, cu o figură inexpresivă. 

— Nu, Maiestate. Pacientul respiră fără dificultate. 

Palpă abdomenul lui Kibb, precaut, gata să-și retragă mâna la cea mai 
mică tresărire. Dar, nimic. Kelsea putu vedea ea însăși cum pieptul lui Kibb 
se ridica acum Și cobora în ritmul adânc, regulat, al omului scufundat în cea 
mai profundă adâncime a inconștientului. 

— Febra 1-a scăzut, murmură Schmidt, apăsând de această dată cu 
putere pe abdomenul lui Kibb, parcă disperat să obțină o reacție. De fapt, ar 
trebui să-l ștergem de apă și să-l acoperim, ca să nu răcească. 

— Apendicele? întrebă Buzduganu. 

Schmidt dădu din cap, revenind cu toată talpa pe podea. Kelsea duse 
mâna la cele două safire. Nu-i mai spuseseră nimic de la Argive, dar 
greutatea lor îi dădea siguranţă, un obiect solid de care să se sprijine. 


— Domnule? Unul dintre străjerii noi strecurase capul pe după ușă. S- 
a întâmplat ceva? Am auzit... 

— Totul este în regulă, răspunse Buzduganu, aruncând o privire 
amenințătoare către toți cei din încăpere. Du-te înapoi la locul tău, Aaron, 
Și închide ușa după tine. 

— Da, domnule, spuse Aaron Și dispăru. 

— Îi e bine acum? șopti Wellmer. 

Avea faţa palidă și juvenilă, exact la fel ca în urmă cu mai multe luni, 
când îl cunoscuse Kelsea, înainte ca viaţa să fi apucat să-l mai maturizeze 
putin. Buzduganu nu răspunse, se mulțumi să se întoarcă spre Schmidt cu o 
expresie resemnată, chipul omului care așteaptă verdictul, știindu-se deja 
condamnat. 

Doctorul își șterse fruntea. 

— Abcesul a dispărut. Pare a fi complet sănătos, mai este doar 
transpiraţia... dar Și aceasta ar putea fi explicată prin coșmar, teroarea prin 
care a trecut astă-noapte. 

Se întoarseră cu toții spre Kelsea, toţi, cu excepţia lui Elston, care 
rămăsese cu privirile pironite pe Kibb. 

— Te simţi bine, Domniţă? întrebă Pen în cele din urmă. 

— Mă simt bine, răspunse Kelsea. 

Se gândi la acea primă noapte, în care se tăiase singură pe braţ. Făcuse 
același lucru de mai multe ori de atunci; era un mecanism care o ajuta să 
facă faţă situației, iar propriul trup reprezenta un loc bun asupra căruia să-și 
dirijeze furia. Picioarele erau mai bune de tăiat, pentru că le putea ascunde 
mai ușor. Dar ceea ce se întâmplase acum era același lucru sau era ceva 
diferit? Dacă era vorba despre giuvaieruri, de ce nu-i dăduseră ele niciun 
semn? Kelsea își simţea umerii de plumb. 

— Sunt obosită. Voi avea nevoie de somn, cât de curând. 

Figura lui Schmidt era imaginea însăși a supărării, iar ochii îi fugeau 
rapid de la Kelsea la Kibb și înapoi. 

— Maiestate, nu Știu la ce am asistat chiar acum, dar... 

Buzduganu îl apucă pe doctor de încheietura mâinii. 

— N-ai văzut nimic. 

— Poftim? 

— Ne-aţi văzut nimic niciunul. Kibb a fost bolnav, dar peste noapte a 
început să se simtă mai bine. 


Kelsea încuviinţă dând din cap. 

— Dar... 

— Wellmer, folosește-ţi creierul pe care ţi l-a dat Dumnezeu! îl repezi 
Buzduganu. Ce se întâmplă dacă se răspândește zvonul că Regina poate 
vindeca bolnavii? 

— Oh! Wellmer cântări afirmaţia. 

Kelsea încercă să se gândească și ea, dar era prea obosită. Cuvintele 
lui Buzduganu îi răsunară în minte: a vindeca bolnavii... 

Ce am făcut? 

— Înţeleg, Domnule, răspunse Wellmer în cele din urmă. Toată lumea 
are o mamă bolnavă, un copil bolnav... 

— Kibb! Buzduganu se aplecă și-l scutură pe Kibb de umeri, apoi îi 
trase ușor o palmă peste faţă. Elston tresări, dar nu zise nimic. Kibb, 
trezește-te! 

Kibb deschise ochii Și, la lumina confuză a torţei, lui Kelsea i se păru 
că avea pupilele aproape transparente, de parcă ar fi fost curățate și 
înlocuite cu... cu ce? Cu lumină? apoi își dirijă simţurile asupra propriei 
persoane ȘI își examină propriul trup, bătăile inimii. Totul se mișca mai 
rapid. Scutură capul, încercând să scape de razele care păreau să-i 
strălucească în minte. Dispărură, dar cu o scânteie poznașă, care nu o ajută 
să scape de sentimentul învăluitor că trăia un vis. 

— Cum te simţi, Kibb? întrebă Buzduganu. 

— Ca o lumină, mormăi Kibb. Totul e lumină. 

Kelsea ridică privirea Și constată că doctorul o fixa cu privirea. 

— Îţi amintești ceva? 

Kibb râse încetișor. 

— Mă aflam pe marginea unei prăpăstii și începusem să alunec. 
Regina m-a prins Și m-a adus înapoi. Totul a fost foarte clar... 

Buzduganu încrucișă braţele, cu maxilarul încleștat de frustrare. 

— Se poartă ca un om care a consumat opiu. 

— O să-și revină, Domniţă? întrebă Coryn. 

— De unde vrei să Știu eu? se miră Kelsea. 

Toţi, chiar și Pen, o priveau cu suspiciune, de parcă le ascundea ceva, 
un secret străvechi care ieșea acum, în fine, la suprafaţă. Se gândi din nou 
la tăieturile pe care și le făcuse pe braţe și pe picioare, dar se strădui să 
alunge gândul. 


Buzduganu mormăi exasperat. 

— Să sperăm că-și revine. Lăsaţi-l aici și cineva să stea de pază. Fără 
vizitatori. Domniţă, ar trebui să te duci Și să te bagi în pat. 

Vorbele îi sunară atât de frumos lui Kelsea, încât încuviinţă dând din 
cap Și plecă târându-și picioarele, ignorând pașii neauziţi ai lui Pen, în 
urma sa. Voia să lămurească niște lucruri, dar era prea epuizată ca să se 
gândească acum. Dacă avea capacitatea de a vindeca bolnavii... dar scutură 
capul, fără să ducă gândul până la capăt. Era vorba despre o putere, într- 
adevăr, dar un soi de putere care te ruinează. Mai simţea și acum firimituri 
ale acestei idei zvârcolindu-i-se în cap. 

A vindeca bolnavii, a vindeca bolnavii. 

Cuvintele lui Buzduganu îi răsunau în minte precum clopotele, oricât 
s-ar fi străduit să scape de ele. 


În seara următoare, după cină, Kelsea era în toiul obișnuitei discuţii 
contradictorii cu Arliss, când sosi un sol cu mesajul de care se temea cel 
mai mult: cu Șase zile în urmă, armata din Mortmesne străpunsese graniţa. 
După ce fusese respins de mai multe ori de către arcașii postați prin copaci, 
Ducarte aplicase în cele din urmă metoda cea mai directă și dăduse pur și 
simplu foc vegetației pe pantele Dealurilor Mărginașe, în totalitate. Hall 
avusese înţelepciunea să-și retragă batalionul spre Almont și să evite 
confruntarea directă, dar aproape toţi arcașii fuseseră surprinși de flăcări Și 
muriseră arşi de vii în cuiburile lor de păsări, din vârful copacilor. Acum, 
probabil că cei din Mortmesne erau ocupați să-și transporte echipamentul 
greu peste dealuri, în timp ce grosul infanteriei ajunsese deja jos, în Almont. 
La ordinele lui Bermond, armata din Tearling, se retrăsese până la Caddell. 
Focul făcea în continuare ravagii pe Dealurile Mărginașe; dacă nu începea 
să plouă, mii de acri de lemn de cea mai bună calitate aveau să fie complet 
distruși. 

Kelsea se considerase pregătită pentru această veste; doar situația 
fusese inevitabilă încă de la bun început. Și totuși, ideea prezenţei 
soldaților din Mortmesne pe pământul Regatului Tearling o lovi în plin. De 
două săptămâni, o aripă desprinsă din armata din Mort luase cu asalt Pasul 
Argive, exact așa cum o avertizase Bermond că avea să se întâmple; Calea 
Mortmesne era un traseu mult mai convenabil pentru deplasarea proviziilor 
de la Demesne, în comparație cu terenul accidentat al Dealurilor 


Mărginașe. Dar Argive rezistase până acum Și, atâta timp cât cei din Mort 
fuseseră blocați în propriul teritoriu, invazia păruse, cumva, mai puțin reală. 
Soldaţii din Mortmesne nu aveau cum să găsească vreo recompensă în 
Almont; jumătatea estică a regatului era aproape goală de-acum, cu 
excepţia unui număr foarte mic de sate din extremitatea nordică Și din cea 
sudică, ai căror locuitori, ocupați cu lucrarea terenurilor agricole, 
preferaseră să rămână pe loc. Oștenii din Mort nu aveau ce să jefuiască, 
totuși Kelsea ura ideea prezenţei lor acolo, deplasându-se precum o maree 
neagră pe teritoriul ei. Mototoli mesajul în pumn, simțind că i se deschide o 
nouă tăietură pe partea interioară a coapsei. Tăieturile îi rețineau mânia în 
trup, o împiedicau să se reverse asupra oamenilor din apropiere, dar faptul 
că trebuia să se înfrâneze permanent devenise frustrant. Kelsea ar fi dorit 
din toată inima să aibă un tap ispăşitor, pe cineva care să poată fi rănit, iar 
această nevoie o determina să-și facă singură tăieturi tot mai adânci, prin 
care să elibereze durerea, chiar dacă sângera. Tăieturile se vindecau cu o 
viteză incredibilă, uneori chiar în aceeași zi, de aceea era destul de ușor să 
le ascundă de toată lumea... toată lumea cu excepția lui Andalie, care se 
îngrijea de lenjeria lui Kelsea. Andalie nu spunea nimic, dar Kelsea Ştia că 
femeia era îngrijorată. În ciuda căldurii zilelor de vară, Kelsea își luase 
obiceiul să poarte numai rochii negre groase, cu mâneci lungi, ceea ce 
accentua înrudirea cu Lily Mayhew, care avea atât de multe de ascuns. 
Kelsea petrecea mult timp încercând s-o înţeleagă pe Lily, să deslușească 
ce legătură putea exista între ele, căci Kelsea nu era convinsă că reușea să 
vadă totul în amănunt Și în asemenea măsură aievea, fără un motiv anume. 
Cu ajutorul Părintelui Tyler citise toate cărțile de istorie ale lui Carlin, dar 
nicăieri nu găsise vreo referire la Lily. Din punct de vedere istoric, Lily era 
un personaj total lipsit de importanță... dar Kelsea nu resimțea niciodată 
acest lucru când era împreună cu ea, captivă în interiorul vieții ei. Totuși 
întrerupsese cercetările, pentru că nu avea timp mai mult să i-l acorde lui 
Lily sau trecutului. Prezentul devenise prea amenințător. 

Strângând în mână mesajul lui Bermond, Kelsea ieși din biroul lui 
Arliss Și porni ca o furtună pe coridor, îndreptându-se spre camera ei. Trase 
draperia blocându-i accesul lui Pen și se precipită spre șemineu. Portretul 
bărbatului chipeș rămăsese sprijinit de perete, acoperit cu o pânză. Kelsea 
constatase că pictura o stânjenea; ochii bărbatului o urmăreau într-adevăr 
oriunde s-ar fi dus și păreau să-i surâdă afectat. Nici lui Andalie nu-i plăcea 


deloc bărbatul din portret. Andalie nu mărturisise dacă ea sau Glee mai 
avuseseră Și alte viziuni, dar trata portretul de parcă ar fi fost otravă Și 
cearșaful înfășurat peste figura bărbatului, ea îl pusese. 

Kelsea dădu cearșaful la o parte și se uită lung la portret. Măcar atât se 
putea spune despre bărbatul ieșit din șemineu, că era extrem de arătos, o 
plăcere să-l priveşti. Andalie susţinea că era întruchiparea răului, Și pe bună 
dreptate; Kelsea simţea acest lucru chiar și în portret, îi ghicea în zâmbet 
cruzimea. Dar, după cum își dădea seama Kelsea, totul venea la pachet. 
Avusese o mulţime de vise legate de bărbatul acela, de unele abia își mai 
aducea aminte, vise în care se vedea dezbrăcată în faţa lui pe ceea ce părea 
a fi un pat de foc. Kelsea se trezea întotdeauna înainte să aibă loc vreun 
contact fizic, în cearșafuri muiate de sudoare. Era ceva diferit de ceea ce 
simţea pentru Spectru care, în ciuda faptelor sale rele, rămânea în limite 
fundamental decente. Răutatea acestui bărbat o atrăgea ca un magnet. Își 
plimbă degetul peste pânză, cântărind. Bărbatul îi spusese că știa cum putea 
fi înfrântă Regina Roșie. Kelsea îl crezuse numai pe jumătate, dar armata 
din Mortmesne era acum aici, iar ea nu-și mai permitea să nu se agate fie și 
de un singur pai. Bărbatul spusese că voia să fie liber. Spusese că va veni 
când îl va chema ea. 

Kelsea se așeză pe jos în faţa focului, cu picioarele strânse sub ea. 
Focul ardea întețit și căldura lui îi încingea obrajii. 

Nu fac decât să păstrez deschise toate opțiunile, își spuse ea term. Nu 
e nimic rău în asta. 

— Unde ești? Șopti ea. 

Ceva întunecat păru să se adune în faţa flăcărilor, ca și când s-ar fi 
compactat praful de cărbune, și în clipa următoare apăru el, exact în faţa 
Șemineului, înalt Și real. Kelsea reacționă în prezenţa lui mai intens decât 
prima oară, simţi cum pulsul i se accelerează și o cuprinde emoția, dar se 
strădui să și le ţină sub control. Dorinţa o făcea să fie proastă, își dădea 
seama... ȘI nu-Și putea permite să fie proastă în faţa acestei creaturi. 

De unde vii? îl întrebă ea. Trăiesti în foc? 

Trăiesc în întuneric, Moștenitoare din Tearling. A Ștept de mulți ani să 
văd soarele. 

Kelsea arătă cu degetul spre portret. Tabloul acesta este foarte vechi. 
Esti o stafie? 

El cercetă portretul cu un zâmbet lipsit de umor. 


Poţi să te gândești la mine ca la o stafie, dar sunt făcut din carne Și 
oase. Convinge-te singură. 

Puse o mână pe pieptul lui Kelsea, imediat deasupra sânilor. Ea ridică 
involuntar umerii, dar el nu băgă de seamă și o privi cercetător. Ești mai 
puternică, Moștenitoare din Tearling. Ce-ai pățit? 

Vreau să negociem. 

Cum, nu avem timp de lucruri plăcute? Bărbatul zâmbi și Kelsea se 
sperie de propriul răspuns în fața acelui zâmbet. P/ăcerea face viața 
suportabilă, știi? 

Kelsea închise ochii, concentrându-se, apoi Șuieră când pe braţe se 
deschise o nouă tăietură. Era adâncă și dureroasă, dar o făcu să se 
liniștească, potolindu-i pulsul și durerea din piept. Ai spus că Știi cum 
poate fi înfrântă Regina din Mortmesne. 

Așa este, Știu. Nu este invulnerabilă, deși i-ar plăcea să fie. 

Cum poate fi bătută? 

Ce oferi în schimb, Moștenitoare din Tearling? Pe tine însăți? 

Nu pe mine mă vrei. Vrei să-ţi recapeți libertatea. 

Vreau multe. 

Ce poate să vrea din lumea fizică o creatură ca tine? 

Încă mă bucur de senzațiile corpului fizic. Trebuie să mă întreţin. 

Cum să te întretii? 

El zâmbi, deși în ochi îi scânteie o flacără roșie. Eşti iute, 
Mo Ștenitoare din Tearling. Și pui întrebările corecte. 

Ce dorești? Fii explicit. 

Vom face o târguială, precum tratatul care a doborăât-o pe mama 
dumitale? 

I te-ai înfățișat în felul acesta Și mamei mele? 

Mama dumitale nu a fost demnă de atenția mea. 

Rostise cuvintele cu intenția de a-i face un compliment, își dădu 
seama Kelsea, Și obținu efectul scontat, creând în ea o mică strălucire, 
caldă. Dar ea continuă, Știind că nu-și putea permite să divagheze. Dacă 
negociem, vreau s-o facem în termeni foarte clari. 

În regulă. Tu o să-mi redai libertatea, iar eu îţi voi spune care este 
vulnerabilitatea Reginei Roșii. Este corectă negocierea? 

Kelsea ezită. Avansau prea repede. Armata din Mort era întârziată de 
propriul echipament de asediu; potrivit estimărilor lui Hall, Kelsea avea la 


dispoziţie cel puţin o lună până să ajungă în oraș. Nu era mult timp, dar era 
suficient cât să chibzuiască, să ia o decizie bună. Și acum, o nouă 
îngrijorare 1 se ivi lui Kelsea: chiar dacă, într-un fel sau altul, ar fi reușit să 
o distrugă pe Regina Roșie, asta ar fi însemnat obligatoriu Și înfrângerea 
armatei ei? Va muri cu capul tăiat sau îi va crește unul nou, ca unei hidre? 

Aici Sunt prea multe necunoscute, Kelsea, $Șopti Carlin, Și Kelsea știu 
că avea dreptate. 

Mă voi gândi, îi spuse bărbatului din faţa ei. El clipi des, ca și când ar 
fi obosit, și Kelsea își dădu seama că arăta, cumva, mai puțină 
consistenţă... închizând ochii pe jumătate, își dădu seama că focul din 
spatele lui se vedea foarte limpede, iar flăcările străluceau stins nu numai 
prin îmbrăcămintea lui, ci Și prin zona în care ar fi trebuit să fie coastele. 
Faţa i se albise și ea de oboseală. 

Observând direcţia în care privea Kelsea, bărbatul se încruntă. Închise 
o clipă ochii, părând că se solidifica direct în faţa ei, cu un zâmbet atât de 
cald Și calculat senzual, încât Kelsea făcu un pas în spate. Excitarea ei se 
stinse instantaneu, însoțită de spaimă. 

Ce ești tu? 

Privirea lui trecu dincolo de Kelsea, peste umărul ei stâng și faţa 1 se 
strânse într-un rânjet, buzele i se retraseră de pe dinții albi. Ochii îi 
străluciră roșii, aruncând pe neașteptate săgeți aprinse de ură, care o făcură 
pe Kelsea să dea înapoi împleticindu-se, împiedicându-se în rochie. Fu 
gata-gata să cadă pe spate cu un zgomot surd, dar înainte s-o facă, o prinse 
cineva pe sub brațe. Când Kelsea ridică privirea, ultimii tăciuni se 
stinseseră în vatră, dar braţele erau în continuare acolo Și o susțineau din 
spate, iar ea se luptă, lovind cu picioarele în podea. 

— Ușor, Regină din Tearling, îi murmură o voce la ureche și Kelsea se 
linişti. 

— Tu? Cum ai trecut de Pen? 

— Zace inconştient. 

— A păłit ceva? 

— E bine. L-am scos puțin din acțiune, numai atât cât să putem pune 
lucrurile la punct. 

Să punem lucrurile la punct. Desigur este vorba despre un acord. 

— Dă-mi drumul. O să aprind o lumânare. 


Spectrul îi dădu drumul, după ce o repuse ferm pe picioare și Kelsea 
șovăi până ajunse la noptieră. Obrajii îi erau încă pară de foc și simţea că îi 
ardea sângele în ei. Zăbovi până să aprindă lumânarea, încercând să-și 
recâștige stăpânirea de sine, dar în timp ce ea cotrobăia după chibrituri, 
vocea lui răsună în spate. 

— Cinci centimetri mai la stânga. 

Deci e adevărat că poate vedea pe întuneric, se gândi Kelsea iritată. 
Când, în cele din urmă, aprinse lumânarea și se întoarse cu faţa la el, se 
aștepta să-l vadă pe bărbatul pe care îl ţinea minte, cu zâmbetul pe buze și 
ochii jucăuși. Însă el purta pe chip un aer grav, la lumina lumânării. 

— Ştiam că mai devreme sau mai târziu va veni. Ce ţi-a cerut? 

— Nimic, răspunse Kelsea. Dar știa că roșul din obraji o va trăda. 
Niciodată nu fusese în stare să mintă convingător Și cu siguranţă nu în fața 
Spectrului. 

El o privi îndelung. 

— Să-ti dau un sfat prietenesc, Regină din Tearling. O cunosc pe 
creatura aceasta de multă vreme. Nu-i da nimic. Nici măcar nu sta de vorbă 
cu ea. Nu va face decât să-ți aducă durere. 

— Cine este? 

— A fost cândva un bărbat, un bărbat puternic. Ai auzit poate de 
Rowland Finn. 

Numele i se păru cunoscut, undeva în străfundul amintirilor. Carlin 
menționase o dată numele Finn, ceva în legătură cu Descinderea... despre 
ce fusese vorba? 

Spectrul veni mai aproape. Se uita fix la faţa ei, își dădu seama 
Kelsea, înregistra schimbările, iar ea lăsă capul în jos, prefăcându-se că 
cerceta podeaua, dar privindu-l din când în când pe furiș. Avea un aer de 
sănătate, deși părea ceva mai slab decât ultima oară când îl văzuse Kelsea. 
Avea tenul ușor bronzat, de parcă ar fi fost în sud. Încă o atrăgea, la fel de 
mult ca întotdeauna, dar atracţia era însoţită de o distrugătoare senzație de 
pierdere, pe care Kelsea o resimțea direct în stomac. Toată pasiunea ce 
pusese stăpânire pe trupul ei în ultimele minute, se transferase ușor asupra 
Spectrului Și acum își dădea seama cât de superficiale fuseseră reacțiile ei 
anterioare; ceea ce simţea ea pentru acest bărbat făcea nesemnificativ orice 
alt sentiment pentru altcineva. Visase la ziua când avea să-l întâlnească din 


nou Și să-l întâmpine nu ca o fetiţă cu fața rotundă, ci ca o femeie 
atrăgătoare, poate chiar frumoasă. 

— Cine ești dumneata, domnule Spectru? Ai Și un nume adevărat? 

— Am multe nume. Toate sunt utile. 

— De ce nu mi-l spui pe cel adevărat? 

— Numele înseamnă putere, Regină din Tearling. Numele tău a fost 
cândva Raleigh și acum este Glynn. Schimbarea aceasta nu a însemnat 
nimic? 

Kelsea clipi uimită, pentru că întrebarea o făcu să se gândească nu la 
Barty și la Carlin, nici măcar la mama ei, ci la Tratatul cu Mortmesne, la 
semnătura cu cerneală roșie din josul paginii. Regina din Mortmesne, al 
cărei nume rămăsese ascuns în fața lumii. De ce îl ascundea cu atâta grijă? 
Kelsea se numea acum Glynn, dar Glynn se numise Și în copilărie, pentru 
că toată lumea căuta o fetiță pe nume Raleigh. De ce, însă, o femeie atât de 
puternică precum Regina Roșie ar avea nevoie să-și ascundă numele cu 
care se născuse? Dorea atât de mult să lase trecutul în urmă? 

Cine era ea, de fapt? 

Spectrul se apropiase de biroul ei și răsfoia hârtiile pe care le găsise 
acolo. 

— Ai slăbit, Regină din Tearling. Nu mănânci destul? 

— Mănânc suficient. 

— Atunci nu mai încerca să-ţi ascunzi chipul. Lasă-mă să văd ce ţi-ai 
făcut. 

Nu avea cum să scape. Kelsea se întoarse pentru a fi cercetată, 
păstrând privirea în pământ. 

— Te-ai schimbat, remarcă Spectrul fără nicio inflexiune în glas. Este 
ceea ce ţi-ai dorit? 

— Ce vrei să spui? 

El arătă înspre safire. 

— Nu Știu prea multe despre pietrele acelea. Dar nu e prima dată când 
le văd îndeplinind o dorinţă. La Argive ai avut o reușită extraordinară. Ce 
altceva ai mai fost în stare să faci? 

Kelsea încleștă maxilarele. 

— Nimic. 

— Știu când minţi, Regină din Tearling. 


Kelsea se trase înapoi. Avea un ton ciudat de asemănător cu al lui 
Carlin, când o certa pe Kelsea pentru greșeli minore: Șterpelise o prăjitură 
în plus din bucătărie sau făcuse o treabă de mântuială. 

— Nimic. Uneori am anumite vise. Viziuni. 

— Despre ce? 

— Perioada dinaintea Trecerii. O anumită femeie. Ce importanţă are? 

Spectrul o privi printre gene. 

— De când ne cunoaștem, când ai fost cea care a decis ce este 
important? 

Calmul lui Kelsea păru a se frânge, ca o grindă făcută dintr-un lemn 
prea moale. 

— Nu mai sunt un copil în tabăra ta! Nu-mi vorbi mie așa! 

— În ochii mei, Regină din Teariing, ești un copil. Și încă unul mic. 

Lui Kelsea 1 se umplură ochii de lacrimi de supărare, dar se strădui să 
Și le rețină, trăgând puternic aer în piept Și repetându-și în minte același 
gând trist: Nu așa trebuia să se întâmple. 

— Cum arată femeia aceasta de dinaintea Trecerii? întrebă Spectrul. 

— Este înaltă, drăguță și nefericită. Nu zâmbește aproape niciodată. 

— Și cum o cheamă? 

— Lily Mayhew. 

Spectrul zâmbi, un zâmbet care se așeză pe chipul lui lent, sincer, 
subminând mânia lui Kelsea, destabilizându-i temelia, precum valul de 
maree. 

— Este vreo fată pe-acolo? O fată cu părul lung, roșu? 

Kelsea clipi nedumernită. Scotocind rapid printre amintirile lui Lily, 
dădu din cap că nu și fu uimită să constate dezamăgirea de pe chipul 
Spectrului. Sperase că ea va spune da, avusese mare nevoie de acest da. 

— Cine este Lily Mayhew? 

Spectrul dădu din cap. Ochii îi sclipiră, aproape scăldați în lacrimi, 
deși Kelsea refuză să admită acest lucru, pentru că nu văzuse niciodată un 
bărbat mișcat de ceva. 

— O femeie oarecare, presupun. 

— Dacă ai de gând doar să pui întrebări și să nu dai niciun răspuns, 
atunci du-te dracului. 

— Ce urât vorbești, Regină din Tearling. 

— Vorbesc serios. Spune ceva clar sau ieși afară. 


— Bine. Spectrul se așeză în fotoliu și se rezemă de spătar, picior 
peste picior, fără nicio urmă de emoție. În Mortmesne se pregătește o 
acţiune de protest. 

— Am auzit de ea. Lazarus le-a trimis protestatarilor câte ceva. 

— Au nevoie de mai mult sprijin. 

— Atunci, sprijiniţi-i. Regatul meu abia are bani destui pentru arme. 

— Eu îi sprijin. Am canalizat în direcția aceea o parte considerabilă 
din propria mea avere. 

— Aha. Deci tu ești. Levieux, nu-i așa? Cel bătrân? Te-ai gândit să 
dirijezi o parte din averea ta și către Tearling? 

— Până de curând, Regină din Tearling, mi-aș fi investit averea mai 
degrabă în fasolea fermecată. Acum m-am angajat faţă de acești oameni, 
care se agită pentru mai multă echitate în Mortmesne. Dar ca să poată 
rezista au nevoie de victorii. Un sprijin deschis din partea Regatului 
Tearling le-ar susține moralul. 

— Dar cadarezii? 

— Cadarezii au început deja să taie din tributul pe care-l plătesc 
Regatului Mortmesne, ceea ce stârnește o confuzie utilă. Dar cei din Mort 
nu-i prea apreciază pe cadarezi, în timp ce tu ești o figură care le stârnește 
curiozitatea, în special printre cei săraci. 

— O să mă gândesc. Trebuie să mă sfătuiesc cu Lazarus. 

— Ştii că armata din Mort a străpuns graniţa. 

— Da. 

— Ce vei face când vor ajunge aici? 

— Până atunci, toată populaţia se va fi adunat în Noua Londră. Va fi 
aglomerație, dar orașul îi poate primi, cel puţin pentru o perioadă de timp. 
Am un batalion întreg care a strâns provizii pentru asediu Și fortifică partea 
din spate a orașului. 

— Vor dobori zidurile în cele din urmă. 

Kelsea se încruntă. 

— Știu asta. 

— Și ce vei face? 

Kelsea tăcu, ferindu-și privirea de vatră. Spectrul nu mai insistă, doar 
îȘi sprijini bărbia în pumn, privind-o cu un amuzament nedisimulat. 

— Ai o minte fascinantă, Regină din Tearling. În permanentă mișcare. 


Ea încuviinţă dând din cap Și traversă încăperea, înspre birou. Kelsea 
își dădu seama că încerca să se pună în evidenţă, să-l forțeze să o remarce, 
așa cum Și ea îl remarca pe el întotdeauna. Dintr-odată i se păru că era 
demnă de tot disprețul. Era aceeași Kelsea dintotdeauna, iar el nu o dorise. 
Dacă ar fi vrut-o acum, când avea un chip frumos Și un corp frumos, ce fel 
de bărbat ar fi fost? 

Nu pot câștiga. Vechea ei înfățișare fusese autentică și nu-i adusese 
nimic bun. Dar noua ei înfățișare era mai rea, goală și falsă și orice ar fi 
câștigat prin intermediul ei ar fi purtat stigmatul acestui fals, ca pe o boală. 
Dacă acesta era efectul giuvaierurilor ei, Kelsea nu avea nevoie de el. 

— Te-ai făcut frumoasă, Regină din Tearling. 

Kelsea se înroși. Afirmația, care i-ar fi făcut plăcere cu câteva clipe 
mai devreme, o făcu acum să se simtă prost. 

— Ce vei face cu noua ta frumuseţe? Îţi vei găsi un bărbat bogat? 

— Nu voi împărți tronul cu nimeni. 

— Dar un moștenitor? 

— Există ȘI alte căi de a obţine unul. 

El își dădu capul pe spate într-un hohot de râs. 

— Practică, Regină din Tearling. 

Kelsea privi spre draperie, cu gândul la Pen. Dacă Spectrul nu l-a trezit 
cu râsul lui, mai mult ca sigur că a murit. 

— N-a pățit nimic străjerul tău. O să-l trezesc când plec. Dacă te 
consolează în vreun fel, să Știi că este mai de nădejde decât au fost vreodată 
străjerii unchiului tău; măcar Alcott nu adoarme în timpul serviciului. 

Sesizând ocazia de a schimba subiectul, Kelsea nu rată prilejul ivit. 

— Presupun că ar trebui să-ţi mulţumesc pentru ornamentația pajiștii 
mele. 

Spectrul deveni serios și gânditor. 

— Thomas a murit cum se cuvine, deși mă doare să recunosc. A murit 
ca un bărbat. 

Să mori cum se cuvine. Kelsea închise ochii Și văzu din nou cum 
înaintează armata din Mort, traversând râul Caddell și sfărâmând zidurile. 
Unde era acum bărbatul acela chipeș, Rowland Finn? La ce se întorsese el? 

— Nu te gândi la el, Regină din Tearling. 

Se răsuci spre el ca o zvârlugă. 

— Poţi citi mintea omului? 


— Nu e nevoie. Mie nu mi-ai ascuns niciodată nimic. Nu-l pot opri să 
vină aici oricând dorește, dar te avertizez din nou: nu-i da nimic. Nimic din 
tot ce cere, niciun locșor în mintea ta. Este o ființă seducătoare, știu... 

Kelsea îl privi uluită, simțindu-se prinsă asupra faptului. 

— Și eu am fost înșelat odată, de mult. 

— Cât de de mult? izbucni Kelsea. Câţi ani? 

— Prea mulți. 

— De ce nu ai murit? 

— O pedeapsă. 

— Pentru ce ești pedepsit? 

— Cea mai aprigă dintre crime, Regină din Tearling. Acum taci ȘI 
ascultă. 

Kelsea tresări. Spectrul folosise din nou tonul lui Carlin, tonul pe care 
l-ai adopta cu un copil capricios și Kelsea simţi o nevoie imperioasă de a-i 
demonstra că se înșela, că ea nu mai era copil. Numai că nu știa cum. 

— Row Finn, omul, era un mincinos, continuă Spectrul. Și acum este 
tot un mincinos. Regina din Mortmesne i-a cedat; a fost o proastă. Și tu ești 
o proastă? 

— Nu, murmură Kelsea, deși știa că era. 

Se făcuse frumușică și nu mai era copil. Dar era cea mai mare proastă 
din lume, deoarece credea că aceste lucruri aveau să conteze pentru Spectru. 
Era imposibil să ajungă la el, la fel ca până acum. 

— M-ai impresionat, Regină din Tearling. Nu strica totul acum. 

Spectrul se ridică din fotoliu, scoase ceva din buzunar Și Kelsea văzu 
că era masca lui, aceea oribilă pe care îi plăcea s-o poarte când umbla prin 
ţară. Avea de gând să plece. Asta era tot ce obținuse ea. 

Pagubă-n ciuperci, îi Șopti o voce în gând. Dar Kelsea înţelese despre 
ce era vorba: mintea ei încerca patetic să se apere singură. Spectrul urma să 
dispară, lăsând-o fără nimic. lar ea simţea o nevoie disperată să se agaţe de 
ceva Și nevoia atrase după sine supărarea. Era cea mai puternică femeie din 
Tearling Și totuși acest bărbat era capabil s-o dărâme cu numai câteva 
cuvinte. Așa avea să fie mereu? 

Nu mereu. Nu pentru totdeauna, te rog, Doamne. Arată-mi o luminiţă 
la capătul tunelului. 

Trase adânc aer în piept Și când vorbi, observă cu satisfacţie că vocea 
îi devenise mai puternică, mai fermă. 


— Să nu te mai arăţi niciodată aici neinvitat. Nu ești bine-venit. 

— Voi veni Și voi pleca după bunu-mi plac, Regină din Tearling. Ca 
întotdeauna. Tu să fii sigură doar că nu trebuie să vin după tine. Își puse 
masca pe cap. Ne-am înţeles. 

— Ducă-se dracului înţelegerea! izbucni Kelsea. Creatura aceea, Finn, 
se oferă să mă ajute concret. Tu ce mi-ai oferit vreodată? 

— Doar viaţa ta, plod ingrat. 

— leşi afară. 

Spectrul se înclină batjocoritor, ochii strălucindu-i pe sub mască. 

— Cu timpul, vei ajunge, poate, la fel de frumoasă ca maică-ta. 

Kelsea luă cartea de pe noptieră Și o azvârli după el. Se izbi de umărul 
lui Și apoi sări mai departe fără niciun efect. Spectrul râse, un râs amar care 
răsună găunos pe gura măștii. 

— Nu mă poţi răni, Regină din Tearling. Nimeni nu poate. Nu mă pot 
răni nici măcar singur. 

Se strecură fără zgomot în camera lui Pen, trase draperia în urma lui Și 
dispăru. 

Kelsea se prăbuși pe pat, își îngropa faţa în pernă Și începu să plângă. 
Nu mai plânsese de luni bune, iar lacrimile erau acum o ușurare, eliberând 
o tensiune interioară care se acumulase din abundență. Dar durerea din 
piept n-o lăsa. 

Nu va fi niciodată al meu. Rosti vorbele în pernă, aproape cu voce tare, 
dar Spectrul rămânea acolo, ferecat în pieptul și în gâtul ei de parcă îl 
înghițise, prea mare pentru a se lupta cu el. Nu exista nicio cale de a-l face 
să dispară. 

O mână îi atinse umărul, blând, făcând-o să tresară. Uitându-se în sus 
cu privirea înceţoșată, îl zări pe Pen la marginea patului. Ridică o mână să-i 
spună că se simţea bine, dar el continua să o privească consternat Și 
neliniștea din ochii lui o făcu să verse Și mai multe lacrimi. 

Acesta este bărbatul de care ar fi trebuit să mă îndrăgostesc, se gândi 
ea, ceea ce o făcu să plângă și mai tare. Pen se așeză pe marginea patului Și 
își puse blând mâna peste mâna ei, strângându-i degetele. Micul gest o 
sfâșie pe Kelsea, care începu să plângă în hohote, faţa i se umflă Și începu 
să-i curgă nasul. Atât de multe lucruri din viață se dovediseră mai grele 
decât ar fi trebuit să fie. Îi lipseau Barty Și Carlin. Îi lipsea căsuţa, cu 
obiceiurile ei liniștite, unde totul era familiar. Îi lipsea copilul Kelsea, care 


nu fusese nevoit să ia decizii cu urmări pe mai mult timp decât o singură zi 
și să-și facă griji mai mari decât cele copilărești. Îi lipsea seninătatea acelei 
perioade. 

După câteva minute, Pen o trase de pe pernă și o cuprinse în braţe, o 
lipi de pieptul lui, legănând-o așa cum obișnuia Barty după ce trăgea vreo 
căzătură. Pen nu avea de gând să-i pună întrebări, își dădu seama Kelsea, Și 
gestul i se păru un dar neprețuit, așa încât lacrimile începură să dispară, 
rămânând doar sughiţurile și oftatul. Se cuibări la pieptul gol al lui Pen, 
mulțumită să-l simtă: cald și puternic, o alinare de care își lipi obrazul. 

Ar putea fi un secret, îi Șopti un gând, venit din neant, dar o clipă mai 
târziu Kelsea înţelese că vocea avea dreptate. Ar putea fi un secret. Nu 
trebuia să afle nimeni, nici măcar Buzduganu. Viaţa privată a lui Kelsea, 
alegerile ei de taină erau treaba ei, așa că se trezi Șoptind, rostindu-și 
gândul. 

— Ar putea fi un secret, Pen. 

Pen se trase înapoi, o privi lung și Kelsea văzu, ușurată, că el știa 
exact ce-i oferea ea, că nu trebuia să-i explice. 

— Nu mă iubeşti, Domniţă. 

Kelsea dădu din cap. 

— Atunci, de ce ai dori acest lucru? 

Era o întrebare bună, totuși Kelsea era nemulțumită că Pen întrebase. 
Am nouăsprezece ani! ar fi vrut să-i strige. Nouăsprezece ani Și încă sunt 
virgină! Nu e de-ajuns? Nu-l iubea pe Pen, iar el nu o iubea pe ea, dar îi 
plăcea cum arăta el fără cămașă și i se părea deosebit de important să 
demonstreze că nu mai era un copil. Nu avea nevoie de un motiv pentru a 
dori ceea ce toată lumea își dorește. 

Dar nu-i putea spune lui Pen toate acestea. Nu ar fi făcut altceva decât 
să-l rănească. 

— Nu știu. Pur Și simplu. 

Pen închise ochii, cu maxilarele încleștate și Kelsea se replie, 
amintindu-și deodată care era raportul de putere dintre ei; oare el credea că 
ea îi poruncea să se culce cu ea? Pen avea principii ȘI, așa cum scosese în 
evidenţă, era străjer al Reginei. Poate că nu era suficient să nu știe 
altcineva; Pen ar fi știut, aceasta era problema. 

— Alegerea îţi aparţine în întregime, Pen, îi spuse ea așezându-și 
palma pe gâtul lui. În clipa asta nu sunt Regina, sunt doar... 


Pen o sărută. 

Nu semăna cu nimic din ce citise prin cărți. Kelsea nu avu timp nici 
să-ȘI dea seama ce simţea; era preocupată străduindu-se să nu pară ineptă, 
încercând să înțeleagă ce trebuia să facă cu limba. O mulţime de treabă, se 
gândi ea, ușor dezamăgită, dar pe urmă mâna lui Pen i se așeză pe sân și 
asta era ceva mai bine, mai aproape de ceea ce gândise ea că trebuia să se 
întâmple. Kelsea se întrebă dacă ar fi trebuit să-și scoată singură rochia sau 
să-l lase pe Pen să i-o dea jos Și atunci își dădu seama că el i-o luase cu 
mult înainte, că jumătate din nasturi erau deja desfăcuţi. În cameră era frig, 
dar ea asudase, iar când buzele lui Pen găsiră un sfârc, tresări, înăbușindu- 
Și un geamăt. El îi scoase rochia cu totul și înţepeni. 

Kelsea privi în jos Și văzu ce vedea și Pen: braţele și picioarele ei 
brăzdate de o reţea de răni, aflate în diferite stadii de vindecare. Nu arătau 
chiar atât de rău ca la lumina zilei, dar până și Kelsea, care era obișnuită cu 
propriile leziuni, Știa că membrele ei ofereau o imagine înspăimântătoare. 

— Ce ţi-ai făcut? 

Kelsea apucă rochia Și își trase mânecile la loc. Dăduse chix și de 
această dată, așa cum părea că reușea să distrugă totul atunci când încerca 
din răsputeri să se comporte ca un adult. 

Pen o opri, prinzând-o ușor de încheieturi, cu o figură impenetrabilă. 

— Nu poti vorbi despre asta? 

Kelsea scutură din cap, uitându-se furioasă în pământ. Pen își trecu 
ușor degetul peste cicatricea de pe coapsă și Kelsea își dădu brusc seama 
că era aproape dezbrăcată, cu un bărbat care își plimba privirea pe corpul 
ei, iar ea nici măcar nu roșea. Poate că, până la urmă, se maturizase un pic. 

— Înţeleg, spuse Pen. Nu e treaba mea. 

Kelsea ridică privirea, surprinsă. 

— Trăiești într-o lume pe care niciunul dintre noi nu o poate vedea, 
Domniţă. Accept. lar alegerile îţi aparțin. 

Kelsea îl privi lung. Apoi îi luă mâna așezată pe coapsă și o împinse 
ușor între picioare. Pen o sărută și Kelsea se trezi că propriile mâini 
străbăteau tot trupul lui, de parcă n-ar fi reușit să-l aducă suficient de 
aproape. 

— S-ar putea să te doară, îi șopti el. Se întâmplă de obicei, prima oară. 

Kelsea îl privi fix pe bărbatul care de luni de zile nu făcuse decât s-o 
păzească de pericole și înţelese că majoritatea cărților ei o induseseră în 


eroare. Ele descriau dragostea ca pe o situaţie de totul sau nimic. Ceea ce 
simţea pentru Pen nu semăna deloc cu ceea ce simţea pentru Spectru... dar 
era iubire cu toate acestea; îl mângâie pe obraz. 

— N-o să mă faci să sufăr, Pen. Sunt rezistentă. 

Pen zâmbi, vechiul lui zâmbet, cel pe care Kelsea nu-l mai văzuse de o 
bună bucată de vreme. Când o penetră, o duru, într-adevăr, o arsură 
usturătoare înaintea căreia Și-ar fi strâns picioarele, dar Kelsea n-ar fi vrut 
în ruptul capului să-i spună lui Pen, așa că se ridică spre el, încercând să 
intre în ritmul mișcărilor lui. Durerea se înteţi, dar nu mai exista cale de 
întors; Kelsea simți că traversase o prăpastie, un pod care se sfărâmase în 
urma ei. Cei din Mort erau acolo, o așteptau. Kelsea dădu din cap, 
încercând să se scuture de acest gând. Invazia n-ar trebui să intervină aici, 
nu în acest moment. Încercă să se concentreze asupra lui Pen, asupra 
trupului ei, dar își dădu seama că nu se putea elibera de imagine: în faţa ei, 
așteptând precum un val uriaș de maree, oastea din Mort. 


Capitolul 9 
Creatura întunecată 


Vai, ce-ascunde-un om când, iată. 
“N chip de înger se arată! 
— Măsură pentru măsură, WILLIAM SHAKESPEARE: 
(Anglia dinaintea Trecerii) 


Veni luna august, orbitoare Și înfierbântată. Orașul mirosea greu din 
cauza arșiţei; de câte ori ieșea pe balcon, Kelsea simţea duhoarea ordurilor 
Și mirosul mai puţin zdrobitor, dar la fel de neplăcut al cărnii de animal 
lăsate la fezandat în soare. În lipsa pășunilor, multe animale aduse de 
refugiați cu ei începuseră să moară de foame. După ce se sfătuise în grabă 
cu Buzduganu, Kelsea poruncise ca toate animalele domestice din oraș Și 
din jurul acestuia, cu excepția vacilor și caprelor care dădeau lapte, să fie 
sacrificate neîntârziat, iar carnea să fie conservată pentru asediu. Decizia nu 
fusese pe placul crescătorilor de vite din Almont, dar nemulțumirea lor era 
de preferat molimelor ce s-ar fi răspândit cu siguranţă dacă animalele 
mureau Și putrezeau pe malurile râului Caddell sau pe pajiștea Citadelei, 
contaminând rezervele de apă ale orașului. 

Javel, Dyer și Galen plecară la Demesne pe 2 august. Porniră la drum 
când încă nu se luminase de ziuă, fără zarvă, în așa mare taină încât nici 
Kelsea nu află decât după aceea. S-a înfuriat la aflarea veștii, dar 
Buzduganu îi aduse aminte, în felul lui laconic, că-i încredinţase lui 
operaţiunea, iar Kelsea nu mai avu nimic de zis. 

Pe 4 august Kelsea o găsi pe Andalie singură în camera ei Și închise 
ușa, lăsându-l pe Pen de partea cealaltă. Îi trebuiseră mai multe zile pentru 
a-Și aduna curajul Și, cu toate acestea, în faţa privirii întrebătoare a lui 
Andalie, aproape că-și pierdu cumpătul. Se mai culcase cu Pen de încă trei 
ori Și, chiar dacă se simţise din ce în ce mai bine, un adevăr neplăcut se 
impunea tot mai apăsător în mintea lui Kelsea. 

— Andalie, pot să-ţi cer o favoare? 

— Da, Domniţă. 


— Când te duci în târg, afli... afli dacă se pot cumpăra pe sub mână 
diverse lucruri? 

Andalie deveni suspicioasă. 

— Ce-ti trebuie, Domniţă? 

— Vreau... Kelsea se uită pe furiș înspre ușă, asigurându-se că Pen nu 
se strecurase, într-un fel sau altul, în încăpere. Am nevoie de contraceptive. 
Am aflat că s-ar găsi. 

Chiar dacă fu surprinsă, Andalie nu lăsă să se vadă nimic. 

— Se găsesc, Domniţă. Problema este cum să le deosebim pe cele 
adevărate de cele false. Iar cele adevărate sunt întotdeauna foarte scumpe. 

— Am bani. Te descurci? Nu vreau să afle nimeni. 

— Mă descurc, Domniţă. Dar mă întreb dacă te-ai gândit la urmări. 

Kelsea se încruntă. 

— Ai obiecţii de ordin moral? 

— Doamne sfinte, nu! chicoti Andalie. Aș fi luat Și eu din astea, dar 
noi n-aveam bani. Abia dacă îmi ajungeau să le dau copiilor două mese pe 
zi. Nu te condamn, Maiestate. Vreau să spun că am auzit Și eu ce se spune 
prin oraș. Poporul vrea un moștenitor. Nu știu ce s-ar întâmpla dacă iei 
contraceptive Și se află. 

— Opinia publică mă preocupă cel mai puțin în momentul acesta. Am 
nouăsprezece ani. Regatul nu este proprietar pe fiecare părticică din mine. 

— Oamenii nu vor fi de acord în această privință. Oricum ar fi însă, 
pot să fac rost de sirop, dacă asta vrei. 

— Asta vreau, răspunse Kelsea hotărâtă. Când te duci la târg? 

— Joi. 

— O să-ţi dau aurul. Rămân recunoscătoare. 

— Fu cu băgare de seamă, Domniţă, o avertiză Andalie. Cunosc 
zburdălnicia tinereţii, crede-mă. Dar regretul are o tenacitate îngrozitoare de 
a urmări omul, mult după ce tinereţea a trecut. 

— Bine. Kelsea, care se uitase în pământ, ridică brusc ochii Și o privi 
pe Andalie aproape rugător. Vreau doar să-mi pot trăi viaţa, asta-i tot. Viaţa, 
la fel ca orice fată de vârsta mea. Este chiar atât de îngrozitor? 

— Nu este îngrozitor deloc, Maiestate, răspunse Andalie. Numai că, 
oricât ţi-ai dori o viaţă normală, n-o vei avea. Eşti Regina din Tearling. 
Există lucruri care nu-ți îngăduie să alegi. 


Câteva zile mai târziu, Kelsea își făcu, în cele din urmă, curaj să 
întreprindă ceva ce amâna de aproape o lună. Adunându-i pe Buzduganu, 
Pen Și Coryn, ieși din aripa Reginei, urcă trei scări, o luă la stânga, apoi la 
dreapta Și din nou la stânga Și intră într-o încăpere amplă, fără ferestre, de 
la etajul al doisprezecelea al Citadelei. 

Elston se ridică dintr-un jilt așezat imediat lângă ușă. De această dată, 
Kibb nu era cu el. Deși părea să-și fi revenit din punct de vedere fizic, 
Buzduganu era încă precaut, încă îl testa pe Kibb, să vadă dacă se 
schimbase ceva. 

— Te distrezi, Elston? 

— Mai bine decât îţi închipui, Domniţă. 

Încăperea era luminată de foarte multe torţe, iar în centru se afla o 
cușcă de oţel, înaltă până aproape de tavan. Barele erau subţiri, dar păreau 
extrem de rezistente, în mijlocul cuștii, Arlen Thorne stătea așezat pe un 
scaun simplu, de lemn, cu capul dat pe spate, cu privirea fixată pe tavan. 
Scaunul era singurul mobilier din cușcă. 

— N-are nici măcar un pat? îl întrebă Kelsea pe Buzduganu, cu glas 
scăzut. 

— Poate dormi foarte bine pe podea. 

— Dar o pătură? 

Buzduganu încruntă sprâncenele. 

— De unde simpatia asta neașteptată pentru Thorne, Domniţă? 

— Nu simpatie, preocupare. Până și criminalii înrăiţi ar merita o 
pătură. 

— Ai venit ca să te bucuri, Maiestate? îi strigă Thorne din mijlocul 
încăperii. Sau o să staţi toată ziua să mormăitţi așa, unul la altul? 

— Ah, Arlen! Cât de Jos au căzut cei de sus! 

Kelsea se apropie la trei metri de zăbrele și Pen o urmă, postându-se 
între ea Și cușcă. Pentru o clipă, fu distrasă de silueta suplă, de spadasin, a 
lui Pen, pe care îl vedea acum într-o lumină cu totul nouă; sexul mergea din 
ce în ce mai bine Și îi venea greu să nu se gândească la trupul lui gol. 
Căzuseră însă de acord să ţină totul secret și așa avea să rămână. 

— Coryn, poţi să-mi dai ceva pe care să mă așez, te rog? 

— Domniţă. 

— Cum stă treaba cu invazia, Maiestate? întrebă Thorne. 


— Prost, recunoscu Kelsea. Oștirea din Mort înaintează din ce în ce 
mai adânc peste graniţă. Armata mea nu va mai rezista mult. 

Thorne ridică din umeri. 

— Rezultatul inevitabil. 

— Trebuie să recunosc, Arlen: cel puţin nu te prefaci că ai avea 
remușcări. 

— Pentru ce să am remușcări? Am jucat cât am putut de bine cu 
cărțile pe care le-am primit. Dar ghinionul este ghinion. Thorne se aplecă 
înainte, sfredelind lumina slabă cu ochii de un albastru-deschis. Cum ai 
aflat de transportul meu special, Domniţă? Mă tot întreb. A ciripit careva? 

— Nu. 

— Atunci de unde ai știut? 

— Prin magie. 

— Ah, bine. Thorne reveni la locul lui. Am văzut magia funcționând, o 
dată sau de două ori. 

— Nu-ţi pasă de nimic, Arlen? 

— A-ţi păsa este un risc, Maiestate. 

Coryn reapăru cu un scaun Și Kelsea se așeză în fața cuștii. 

— Și Brenna? Cu siguranţă de ea îţi pasă. Sau am fost informată 
greșit? 

— Brenna este un instrument util. Iar ei îi place să fie folosită. 

Kelsea strâmbă din gură cu dezgust, dar pe urmă își aduse aminte de 
femeia care scuipa Și se zbătea, jos, în temniţă. Poate era ceva în ceea ce 
spunea Thorne. 

— Cum a ajuns Brenna să fie ceea ce este? 

— Mediul, Maiestate. Brenna și cu mine am crescut în cel mai cumplit 
infern imaginabil. Thorne înclină capul spre Buzduganu, cu gura 
contorsionată de răutate. Tu știi despre ce vorbesc. Te-am văzut acolo. 

— Greșești, răspunse Buzduganu fără nicio inflexiune în glas. 

Thorne zâmbi. 

— Oh, nu, domnule căpitan al străjerilor, sunt sigur că tu ai fost. 

În clipa următoare, buzduganul căpeteniei străjerilor fu aruncat spre 
bare, cu zgomotul asurzitor al fierului izbit de fier într-un spațiu închis. 

— Spune mai departe, Thorne, zise Buzduganu cu voce scăzută Și te 
termin. 


— Și de ce mi-ar păsa, căpitane? Tu sau Ștreangul, pentru mine este 
același lucru. 

— Ce-ar fi s-o trimit pe pupila ta în Mortmesne, lui Laffitte? 

Buzduganu se apucă cu mâinile de gratii, hpindu-se de cușcă și Kelsea 
fu mulțumită să nu-i vadă fața. Buzduganu nu se lăsa zguduit în felul 
acesta; probabil că Thorne atinsese o coardă extrem de sensibilă. 

— Albinoșii sunt o curiozitate, după cum bine știi. O femeie ca ea va 
atrage numeroși clienți. 

— N-ai niciun motiv să-i faci rău Brennei. 

— Dar o să-i fac, Thorne, dacă mă vei forţa. Ține-ţi gura. 

Thorne ridică din sprâncene. 

— Permiţi așa ceva, Maiestate? 

Kelsea era stânjenită de întorsătura conversaţiei, dar înclină capul 
ferm, încuviințând. 

— Sprijin tot ce decide Lazarus să facă. 

— Înţeleg, știam eu. Kelsea virtuoasa. Kelsea altruista. Thorne dădu 
din cap, râzând înfundat. Bieţii nenorociti de-afară, pe care i-ai amăgit, sunt 
nebuni după tine, Maiestate. Ei cred c-o să-i salvezi de oștenii din Mort. 
Inteligentă mișcarea ta, dar eu am Știut întotdeauna că nu ești cu nimic mai 
bună decât noi, toți ceilalți. 

— N-am pretins niciodată că sunt virtuoasă ori altruistă, îi răspunse 
Kelsea. Și nu-mi dau seama cum poți tocmai tu să vorbești despre precepte 
morale. 

— Dar eu nu fac un secret din ceea ce sunt, Kelsea Raleigh — Glynn, 
cred că-ți zici acum, nu-i așa? Aceste amăgiri pe care le trăiţi voi, ceilalți... 
atâta muncă, atâta strategie ca să vă convingeți că sunteţi mai buni, mai 
puri. Ne dorim cu toții ce ne dorim Și sunt puține lucruri pe care nu suntem 
dispuși să le facem pentru a obține asta. Spune-ţi cum îţi place, Regină 
Kelsea, dar ești o Raleigh din cap până-n picioare. În ascendenţa dumitale 
nu există altruism. 

— Nu vreau să mor, Arlen, dar mi-aș sacrifica viaţa pentru oricare 
dintre oamenii aceștia, cum ar face și ei pentru mine. Sacrificiul e ceva 
real, dar tu nu vei înţelege asta niciodată. 

— Ba da, înţeleg. Am o informație care te-ar interesa, Maiestate, atât 
de valoroasă încât m-am gândit de multe ori că aș putea-o negocia în 
schimbul vieţii. Dar n-o voi face. 


— Ce informaţie? 

— Prețul meu, mai întâi: viața și bunăstarea Brennei. 

Buzduganu începu să zică ceva, pe un ton lătrat, dar Kelsea îl 
întrerupse. 

— Definește bunăstarea. 

— Se știe că Brenna este slăbiciunea mea. Când eu nu voi mai fi, 
mulți vor căuta să-și descarce mânia asupra ei. Are nevoie de protecţie. 

— Nu încerca să faci din albinoasa ta o nevinovată, Thorne. Este o 
ființă periculoasă. 

— Este o nefericită, Maiestate. Brenna Și cu mine am fost crescuți ca 
niște animale. Dacă n-ar fi avut puțin noroc, chiar Și Buzduganu, al 
dumitale, ar fi putut avea exact aceeași soartă. 

Buzduganu se repezi la gratii, cu mâinile lui mari întinse spre Thorne. 
Acesta însă nu se clinti; nici măcar brațele lungi ale lui Buzduganu nu 
puteau ajunge prea departe printre bare. 

— Ce-i? întrebă Thorne. Nu vrei să-ţi aduci aminte împreună cu mine? 
Nici măcar despre inel? 

— Elston, spuse Buzduganu Și se întoarse, mârâind. Cheile. 

— Elston, să nu îndrăznești! 

— Lasă-ne să-i facem felul, Domniţă! răspunse Elston nerăbdător, 
înaintând Și scoțând cheile de la brâu. Te rog, te implor! 

— Stai jos, Elston! Și tu, Lazarus, destul. Acest bărbat va muri în faţa 
oamenilor pe care i-a nedreptăţit. Nu în faţa voastră. 

Buzduganu făcuse din nou câţiva pași înainte, dar se opri. 

— ÎI vei executa? 

— Da. M-am hotărât. Duminica viitoare, în piaţă. 

— Mie Thorne mi-a făcut rău, Domniţă, zise Elston liniștit. Durerea 
mea este la fel cu a oricui altcuiva din Tearling. Lasă-mă să fiu eu acela. 

— Doamne, Dumnezeule, maturizează-te! izbucni Thorne. A fost un 
accident. Habar n-am avut ce erai. Au trecut douăzeci de ani Și tu tot nu-ţi 
poti vedea de viaţă mai departe! 

— Tu, codoș... 

— Destul! strigă Kelsea pierzându-și răbdarea. leșiţi afară! Toţi, mai 
puțin Pen! 

— Domniţă... 

— leși, Lazarus! 


Buzduganu avu bunul-simţ să se arate puțin rușinat când plecă, 
luându-i cu el pe Elston și Coryn. Ușa se închise trântită. 

— Mulţumesc, Doamne, măcar pentru atât, mormăi Thorne, apoi se 
prăbuși pe scaun, dădu capul pe spate și închise ochii. 

Kelsea era tulburată. Conversaţia o luase brusc pe un teren necunoscut. 
Buzduganu îi lăsase impresia că Albinoasa era o rămășiță a trecutului lui 
Thorne, un fetiș pe care-l purta cu el, ca pe un talisman. Dar, dacă Thorne 
nu juca aici un rol mai ascuns — și Kelsea nu-și putea imagina care ar fi 
putut fi acela — ceea ce vedea în faţa ochilor era un gest de altruism pur, 
care nu se potrivea deloc cu Arlen Thorne. 

— Unde ai crescut, Arlen? 

— Mă vei executa duminica viitoare, Maiestate. Nu-ţi sunt dator cu 
biografia mea. 

— Poate că nu. Dacă totuși ai suferit ceva cu adevărat oribil în 
copilărie, poate aș reuși să împiedic să li se întâmple și altora același lucru. 

— Ce li se întâmplă altora este treaba lor. Mie îmi pasă numai de ce i 
se întâmplă Brennei. 

Kelsea suspină. Altruismul, dacă despre așa ceva era vorba, nu se 
întindea mai mult de atât, era clar. 

— Să presupunem că mă interesează ceea ce ai de vânzare, ce-ai vrea 
să fac cu femeia? 

— Vreau un loc pentru Brenna aici. 

— În Citadelă? întrebă Kelsea fără să-i vină să creadă. 

— N-ar fi în siguranţă în altă parte, Maiestate. N-o poți ascunde; este 
foarte ușor de recunoscut. Vreau să stea într-un loc decent, să fie hrănită Și 
îmbrăcată ȘI să fie protejată de un străjer loial, care să nu poată fi cumpărat 
cu mită. 

— Şi cel mai loial străjer poate fi frânt, Arlen. L-ai distrus pe unul 
dintre ai mei. 

— Morfina l-a distrus pe Mhurn, Domniţă, așa cum i-a distrus pe 
mulți proști care încearcă să fugă de locul și momentul prezentului. Eu nu 
sunt decât cel care-a găsit cadavrul, l-a scuturat de praf și l-a folosit cum a 
putut. 

— Doamne, ești de gheaţă, Arlen. 

— Mi s-a mai spus, Maiestate. Dar faptele rămân, numai un prost dă 
vina pe dealer. 


Kelsea trase adânc aer în piept Și își alungă din minte orice gând la 
Mhurn. 

— Ce te face să crezi că Brenna ar accepta protecţia mea? Nu pare să-i 
pese prea mult de mine. 

— Puțin spus, Domniţă, sunt sigur. Dar va accepta. 

— Și ce oferi la schimb? 

— O monedă de târguială împotriva Reginei Roșii. 

Kelsea îl privi cu scepticism. 

— Ne cunoaștem de multă vreme, Maiestate. Nimeni nu știe totul 
despre Regina Roșie, dar aș îndrăzni să spun că eu o cunosc mai bine decât 
toți bărbaţii care mai sunt în viață și ar putea povesti. 

— Moneda ta de schimb ar putea însemna că Regina Roșie ne întoarce 
spatele ȘI-ȘI trimite armata acasă? 

— Nu, Maiestate. Dacă asta ar fi, ne-am tocmi Și pentru viața mea, nu 
numai pentru a Brennei. 

— Dacă informația ta nu salvează Tearling, de ce mi-aș mai bate 
capul? 

— Asta numai dumneata poți spune, Domniţă, spuse Thorne și ridică 
din umeri. Eu însă n-am regretat niciodată că am achiziționat această 
monedă de schimb. Asemenea lucruri apar pe nepusă masă, când ne 
așteptăm mai puțin. 

Kelsea tresări, simțindu-se manipulată. Omul acesta era un mincinos, 
unul dintre cei mai iscusiți din Tearling... Și totuși ea îl credea. Părea 
resemnat cu propria soartă. Şi, în mare, ceea ce cerea era foarte puţin. 

— Eu nu-mi calc cuvântul, Maiestate și, din câte am auzit, nici 
dumneata. Ochu lui Thorne, de un albastru-deschis, sclipiră printre barele 
cuștii. Nu încerc să trișez. Un târg cinstit: siguranţa Și libertatea Brennei 
mele, pentru o informație prețioasă. Accepti? 

Un târg cu diavolul, se gândi Kelsea. Ar fi trebuit să-l cheme pe 
Buzduganu, să vadă ce părere avea și el. Dar, într-un anume fel, aceasta 
părea a fi o decizie numai a ei. Se mai gândi un timp, apoi oftă și 
încuviință. 

— Batem palma, Arlen. 

Arlen îi întinse mâna printre gratii, dar Kelsea refuză să i-o întindă pe 
a ei Și dădu din cap. 

— Nici gând. Care este informația? 


— Cele două safire ale dumitale, Maiestate. Le vrea mai mult decât îți 
poți imagina. 

— Acestea? Kelsea se uită în jos la ele, dar deja dusese mâinile, 
instinctiv, să apuce safirele, care erau acum ascunse vederii. De ce nu i le-a 
cerut pur ȘI simplu mamei mele, ca parte a Tratatului? Ar fi putut s-o facă. 

— Cred că pe vremea aceea nu le dorea la fel de mult ca acum, 
Maiestate. În orice caz, dorise mai mult sclavii. Dar am avut cu ea o relaţie 
de conlucrare îndelungată Și roditoare Și, pe vremea când dumneata stăteai 
încă ascunsă, am văzut-o tânjind după giuvaierurile acestea de parcă era 
bolnavă. Era la fel de disperată să afle ce se întâmplă cu ele cum era să 
obţină capul dumitale și cu fiecare an în care unchiul dumitale nu reușea să 
pună mâna pe ele, disprețul ei creștea. 

— Mai exact, de ce le vrea? 

— Nu mi-a spus niciodată, Maiestate. 

— Ai putea încerca să-ți dai seama? 

Thorne ridică din umeri. 

— Este o femeie îngrozită de moarte, de sfârșitul existenţei. Am băgat 
de seamă acest lucru de multe ori, deși încearcă cu disperare să-l ascundă. 
Poate bijuteriile ar ajuta-o în acest sens? 

Gândul lui Kelsea zbură imediat la Kibb, pe care-l văzuse zăcând 
bolnav în pat, scăldat în sudoare. Se gândi la oferta lui Row Finn: un mijloc 
de a o distruge pe Regina Roșie. Buzduganu zicea că trecuseră ani buni de 
când nu mai încercase nimeni s-o asasineze pe Regina Roșie; toată lumea 
presupunea că nu putea fi omorâtă. Era posibil ca Regina Roșie să fie totuși 
vulnerabilă fizic? Chiar dacă Row Finn ar fi fost la curent cu această 
slăbiciune a ei, cum ar fi putut-o ajuta pe Kelsea această informaţie? Între 
Noua Londră Și Demesne se afla o armată de cincisprezece mii de oameni. 

— Este vorba de o supoziţie, Maiestate, continuă Thorne. Cei din Mort 
spun că este o adevărată maniacă... ceea ce noi am numi o persoană 
obsedată să deţină controlul. Dumneata, safirele, lucrurile de acest fel 
reprezintă niște variabile, iar Regina Roșie nu este un om care să suporte 
variabilele, nici măcar pe cele plăcute. 

Kelsea îl privi fix, fascinată Și în același timp dezgustată. 

— Te-ai culcat cu ea, Arlen? 

— A vrut. Se culcă cu un bărbat Și apoi crede că el este proprietatea ei, 
îl include într-o categorie Și îl colecționează. Eu însă nu fac parte din 


colecţia nimănui. 

Thorne se ridică în picioare Și se întinse. Avea braţe atât de lungi, încât 
aproape atingeau plafonul cuști. 

— De ce să amâni execuţia mea până duminică, Maiestate? Am obosit 
să aștept Și cu siguranţă m-a obosit și compania lui Elston. De ce n-o faci 
chiar acum? 

— Pentru că și mort, Arlen, tot vei fi util. Execuţia dumitale va fi un 
eveniment public Și vestea morţii tale se va răspândi în toate colțurile 
regatului. Poporul își dorește lucrul ăsta, iar eu i-l ofer. 

— Ah, plăcerea gloatei. Este o mișcare înțeleaptă, presupun. 

— Nu te temi de moarte? 

Thorne ridică din umeri. 

— Joci Șah, Maiestate? 

— Da, dar nu prea bine. 

— Eu joc șah mult și joc bine. Nu pierd des, dar s-a întâmplat. În 
asemenea jocuri, există întotdeauna un moment în care îți dai seama că nu 
vei putea câștiga, că peste patru, sau zece sau douăsprezece mișcări vei fi 
făcut șah mat. O școală de gândire zice că ar trebui să faci cel mai bun 
sfârșit de meci de care ești în stare, luptând până la amarul sfârșit. Dar eu 
n-am înţeles niciodată ce rost ar avea. Mi-am făcut socotelile și mi-am dat 
seama că eram Șah mat din momentul în care oamenii dumitale au pus 
mâna pe Brenna mea. Din acel moment, toate mișcările n-au fost decât 
inutile ciorovăieli de pioni. 

— Ce reprezintă Brenna pentru dumneata? întrebă Kelsea. De ce 
înseamnă ea atât de mult, când alţi oameni nu înseamnă nimic? 

— Ah... asta este o poveste care te va costa, la schimb, viața mea, 
Maiestate. Ești dispusă să te târguiești? 

— Nu. Dar o s-o aduc aici sus pe Brenna Și o să te las să-ţi iei rămas- 
bun. 

— Nu e suficient. 

— Atunci, eu am terminat. Kelsea se ridică de pe scaun. Dacă te 
răzgândeșt, spune-i asta lui Elston. 

Ajunsese la jumătatea drumului spre ușă, când Thorne strigă după ea. 

— Regină Glynn? 

— Poftim? 


— N-o să-ţi spun povestea vieții mele Și nici Brenna nu o va face. Dar 
ar putea să ţi-o spună Buzduganu, dacă vei reuși s-o scoţi de la el. 

Kelsea se opri, îl măsură din priviri, apoi îi răspunse. 

— Eşti transparent, Arlen. Vrei doar să produci o fisură între noi. 

Buzele lui Thorne se subțiară într-un zâmbet. 

—  Perspicace, Maiestate. Dar curiozitatea este lucru groaznic. 
Presupun că fisura se va lărgi cu timpul. 

— Am crezut că nu mai aveai nimic de spus. 

— Există distracţie chiar Și la Șah mat. 

Thorne se așeză la loc pe scaun, făcându-i un mic semn de rămas-bun, 
cu mâna. 

— La revedere, Regină Glynn. 


— Măriţi doza. 

— Poftim? 

— Măriţi doza! izbucni Regina, străduindu-se să-și facă vocea auzită 
prin panoul gros de sticlă. 

Medire încuviință dând din cap Și începu să se agite în jurul mesei de 
examinare pe care era legată o sclavă din Callae. Sclava nu știa, dar era 
deja moartă. Singura întrebare care se mai punea era cât avea să dureze. O 
dâră subțire de spumă de culoare roșiatică începu să-și croiască drum pe la 
colțul gurii și femeia inspiră spasmodic, strângând și desfăcând degetele pe 
lângă corp. Regina se întrebă dacă femeia scotea vreun sunet; panoul de 
sticlă izola de zgomot aproape perfect, una dintre cele mai mari realizări ale 
cadarezilor. Verifică ceasul pe care-l ţinea în mână și își dădu seama că 
trecuseră aproape Șaptezeci de secunde. Femeia suspină o ultimă dată și 
gura i se rotunji ca la pești. Apoi ochii i se fixară pe tavan și rămase 
nemișcată. Medire îi controlă încheietura mâinii, măsură puțin pulsul Și 
făcu un semn afirmativ spre Regină, care se uită încă o dată la ceas. 

— Șaptezeci Și patru de secunde, îi spuse lui Emmene, care stătea 
lângă ea cu tocul Și hârtia în mână. 

— Mai bine decât la ultima încercare. 

— Mult mai bine. Dar trebuie să perfecționăm în continuare, dacă se 
poate. 

Oricât ar fi părut de ciudat, Regina datora această ultimă descoperire 
celor din Tearling. Peste o mie o sută de soldați muriseră de mușcătura 


Şerpilor lângă lacul Karczmar, iar cadavrele recuperate sosiseră la Demeste 
înnegrite și umflate de venin. Otrava fusese dificil de recoltat și mulți 
soldați muriseră încercând să obțină mostre, dar recompensele meritaseră. 
Veninul nu numai că ucidea rapid, atât injectat cât și înghițit, dar avea și un 
gust dulce, ceea ce îl făcea ușor de disimulat în vin sau mied. O mulțime de 
otrăvuri erau amare; aceasta avea să fie un adaos valoros la colecția 
Reginei. 

— Maiestate. 

Beryll intrase Și ajunsese în spatele ei, fără să i se audă pașii ușori. 
Venea rareori în laboratorul ei; Beryll era cel mai eficient bărbat pe care-l 
cunoscuse vreodată Regina, dar nu avea nervii tari, necesari experimentelor 
el. Își ferea ochii cu precauţie de panoul de sticlă. 

— Ce este? 

— Un sol de la generalul Ducarte. În Almont armata a străpuns linia de 
apărare a celor din Tear iar acum coboară spre Crithe. Oastea din Tearling 
se retrage. 

Regina zâmbi, un zâmbet adevărat, cum nu mai afișase de săptămâni 
întregi. Avuseseră parte de atât de puţine vești bune în ultimul timp. 

— Trimite câțiva soli să anunţe, aici și în Cite Marche. Asta ar trebui 
să pună capăt gâlcevii. 

— Generalul crede că va înainta cel puțin cinci kilometri pe zi. 

— Estimările lui Ducarte sunt întotdeauna corecte. Transmite-i 
felicitănile mele. 

Beryll consultă scrisoarea pe care o ţinea în mână. 

— Mai raportează că satele din Almontul de Răsărit au fost evacuate 
înaintea sosirii armatei. N-au avut loc jafuri; armata n-a găsit decât câteva 
animale bolnave, lăsate în urmă. Și restul Almontului ar putea fi abandonat 
la fel. 

— Prin urmare? 

— Ostașii lui Ducarte sunt din ce în ce mai nemulţumiţi, Maiestate. 
Prada face parte din recompensa lor. 

— Nu-mi pasă de pradă, mormăi Regina, cu voce ezitantă. Aur, sclavi, 
animale, lemn... lucrurile acestea aveau mare importanţă pentru armată, da, 
dar pentru ea nu mai contau. Ea își dorea să ajungă la Noua Londră. 

Cu toate acestea, se gândi ea, vestea picase la tanc. Producţia 
încetinise în toate domeniile economiei din Mort, dar lovitura cea mai grea 


o primise mineritul, unde rata accidentelor în care erau implicați sclavi 
fusese întotdeauna foarte mare. Propunerea Reginei pentru maiștri, de a fi 
mai puţin aspri cu sclavii, fusese primită cu ridiculizări prea puțin voalate. 
Mineritul în Mortmesne era un joc de noroc, caracterizat prin condiţii 
periculoase Și bilanţ greu. Moara avea nevoie de grâu de măcinat Și fiecare 
nouă zi părea să aducă un val de plângeri înnoite de la comunitățile de 
mineri din nordul țării. 

Se auzi bătaia unor degete în panoul de geam. Medire, cu sprâncenele 
ridicate, arăta spre femeie, întrebând dacă terminaseră. Regina dădu 
afirmativ din cap și se întoarse, iar el aruncă o pânză peste cadavru. Beryll 
aștepta încă nerăbdător. 

— Ce este? 

— Avem un mesaj Și de la Locotenentul Martin, din nord. Încă trei 
atacuri în Cite Marche. Spionii lui arată că rebelii planifică să se extindă și 
în alte orașe, inclusiv în Demesne. 

— Nimic despre Levicux? 

— În scrisoare nimic, Maiestate. 

— Minunat. 

Regina se întreba dacă făcuse într-adevăr o greșeală dislocându-l pe 
Ducarte pe front. Cu siguranţă el ar fi obținut ceva rezultate până acum. Dar 
era prea târziu; Ducarte se afla deja la jumătatea drumului prin Almont Și 
nu ar fi primit bucuros să fie mutat de colo-colo. 

— Ce am pentru astă-seară? 

Beryll închise ochii, scotocind prin memorie. Avea peste nouăzeci de 
ani, căzuse pradă mai multor slăbiciuni, dar mintea îi rămăsese puternică Și 
ordonată. 

— Cina cu familia Bells, dar nu vor veni mai devreme de ora șase. Ai 
timp suficient. 

— Am nevoie de un pui de somn. 

— Prea des ai nevoie de un pui de somn, Maiestate, murmură Beryll 
pe un ton de profundă dezaprobare. 

— N-am ce să fac. Nu mai pot dormi noaptea. 

Era adevărat. La mijloc era visul care nu o mai părăsea de ceva vreme: 
infernul, bărbatul în gri, fata. Regina nu reușea să scape de sentimentul unui 
dezastru iminent. 

— De ce nu iei unul dintre preparatele lui Medire? întrebă Beryll. 


— Pentru că m-aș obișnui cu ele și ar trebui să le iau mereu, Ryll. Nu 
vreau să devin dependentă. 

— Eşti dependentă de mine, Maiestate. 

Regina râse încetișor. Ceilalţi servitori păstrau o distanță protocolară, 
necesară, dar de multe ori obositoare, dar Beryll fusese în serviciul ei de 
când avea Șapte ani, când îl alesese dintr-un lot de nobili din Mortmesne 
care așteptau să fie executaţi. Părinții îi muriseră deja în răscoală și Regina 
fusese mișcată de copilul solitar, având întipărită pe chip o durere pe care 
Regina o recunoscu Și pe care o ţinea minte vag din propria copilărie: aceea 
a abandonului Și a pierderii. 

— Într-adevăr, depind de tine, Ryll. Am avut o viaţă lungă, tu și cu 
mine. 

— N-aș fi schimbat-o pentru lumea întreagă, Doamnă. 

Beryll zâmbi, aerul băţos și ferm îmblânzindu-se o clipă, iar în acel 
zâmbet Regina întrevăzu copilul pe care îl salvase din groapa inundată de 
sânge. Ea întinsese mâna în jos, băiatul o prinsese... amintirea era 
dureroasă. În ultima vreme, timpul părea să se întindă peste o distanţă de 
neacoperit. Regina îȘi roti privirea de Jur-împrejur, căutând ceva pentru a 
mai destinde atmosfera. 

— În orice caz, Medire nu e nici pe jumătate farmacistul care se crede 
a fi. Am auzit câteva zvonuri urâte despre efectele secundare. Erupţii Și 
pete. 

— Îi neliniștește pe paji, Maiestate, să afle că nu dormi. Pe urmă 
anxietatea lor se transmite ierarhic mai departe. 

— După ce cucerim Regatul Tearling voi dormi foarte bine. 

— Cum spui, Maiestate, răspunse el pe un ton care trăda lipsa de 
convingere. 

Când ajunseră în capul scărilor, Beryll se despărți de ea îndreptându-se 
spre sala tronului, în timp ce Regina își continuă drumul fără să se 
grăbească, cu gândul la cele două mesaje pe care i le transmisese Beryll. 
Nota de la Ducarte era precum omul care o trimisese, succintă Și la obiect: 
invazia se desfășura așa cum trebuia, corpul principal al armatei din 
Mortmesne înainta constant prin câmpia Almont. Dar cuvintele lui Martin 
fuseseră scrise la repezeală, pe un ton vecin cu panica: trei dintre 
anchetatorii lui fuseseră răpiți pe stradă, iar patru zile mai târziu apăruseră 
spânzurați pe ziduri. Două clădiri ale Arsenalului Coroanei arseseră din 


temelii. Vallee fusese nimerit în genunchi de o săgeată trasă de un ţintaș de 
elită. Neliniștea lui Martin nu era de niciun ajutor. De îndată ce Ducarte va 
fi ajuns la Noua Londră și își va fi făcut plinul cu ce poftea el de acolo, 
avea să-l aducă înapoi pentru această... această... 

Rebeliune. 

Mintea i se feri de cuvânt, dar după o clipă de gândire fu nevoită să 
recunoască adevărul lui fundamental. Se confrunta cu o rebeliune și 
niciunul dintre oamenii ei nu era în stare s-o înăbușe. 

Pe coridorul larg, cu tavan înalt, care ducea spre încăperile ei private, 
Regina întâlni cinci slujnice adunate laolaltă, care discutau cu voce joasă. 

— Sunt sigură că aţi avea Și altceva de făcut cu timpul vostru, remarcă 
ea acid și fu mulţumită să le vadă tresărind la auzul vocii ei. Plecați și 
faceți-vă treaba cu folos. 

Femeile se retraseră murmurând scuze în surdină, pe care Regina nu le 
acceptă. Slujnicele ei erau respectuoase, dar toate trădau din când în când 
insolenţa tinereții, nerăbdarea de a servi o femeie pe care o considerau 
bătrână. Înainte de a intra în camera ei, Regina se opri Și se privi din cap 
până-n picioare într-o oglindă înaltă, așezată lângă ușă. Nu era tânără, nu, 
nu ca fetele acelea fără riduri în jurul ochilor Și cu sânii fermi. Dar nu era 
nici bătrână. Era o femeie în toată puterea cuvântului, o femeie care Știa ce 
voia. 

Sunt neschimbată, își spuse Regina cu mândrie. Vulnerabilă la arme și 
răni, desigur, dar vârsta, acea neostoită lamă cu două tăișuri, decăderea și 
boala, nu aveau s-o mai atingă niciodată. Regina redeveni sobră, se 
încruntă. Nu va îmbătrâni niciodată și, cu toate acestea, timpul își lăsase 
amprenta asupra ei în ultima vreme: un sentiment al timpului înțeles ca 
putere, ca forță ce exercita o presiune incredibilă. Avusese o viață lungă, 
dar mare parte trecuse pe lângă ea fără să fie valorificată. Regina începuse 
abia de curând să simtă pe umeri trecerea anilor și nu era vorba despre ceva 
simplu, precum timpul... era istoria. 

Intră în iatac Și închise ușa în urma ei. Beryll avea să-i aducă puțină 
ciocolată caldă și aceasta avea s-o ajute să doarmă cel puțin vreo oră, două. 
Camera era plăcută Și călduroasă, perfectă pentru somn. Avea să... 

Regina aproape că se împiedică dând cu picioarele peste o grămadă 
fără formă, fără viaţă. Se uită în Jos și o văzu pe Mina, una dintre femeile- 


paj, întinsă pe podea, cu gâtul răsucit atât de tare, încât faţa îi era întoarsă la 
spate. 

Regina se întoarse dintr-o mișcare, cu ochii ţintă la vatră. Vâlvătaia 
ardea sfârâind, o coloană de flăcări atât de puternice încât le simţea căldura 
din celălalt colţ al încăperii. 

— Nu... începu ea, apoi o mână i se strânse în jurul gâtului. 

— N-ai niciun pic de credință, Regină din Mort, îi șuieră vocea la 
ureche. 

Încercă să strige, dar mâna creaturii întunecate începuse deja s-o 
strângă, obturându-i cu forță căile respiratorii. Își adună toate puterile și o 
respinse, azvârlind-o în partea cealaltă a camerei, unde ateriză peste masa 
din colț, zdrobind lemnul cu un trosnet înfundat. 

Regina se repezi în spatele canapelei, chinuindu-se să respire, cu gâtul 
rănit Și fără să-și ia ochii de la blocul acela diform, întunecat, care începea 
să se desfășoare în colț. Se întinse brusc, ridicându-se în picioare dintr-o 
singură mișcare ciudată, cu totul nenaturală, de parcă ar fi fost trasă cu 
praștia și Regina urlă. Un clovn vopsit o privi chiorâș din umbră, o figură 
palidă cu buzele contorsionate în rânjet. Avea ochii de un roșu aprins, 
precum cărbunii încinși. 

Regina lovi din nou, împingând creatura înapoi, la pământ. Dar nu 
putea izbi mai tare decât cu privirea. Carnea făpturii era neobișnuită, își 
schimba forma Și consistenţa; nu-i putea determina conturul, nu găsea 
membre, nici organe, nici ţesut. Nu exista nimic pe care să-și poată opri 
gândurile. 

Din foc ţâșni un jet strălucitor, care se îndreptă direct spre ea. Se lăsă 
în Jos, rostogolindu-se spre perete, simțind suflul de aer cald dinspre 
canapeaua cuprinsă de flăcări, în spatele ei. Camera începu să miroasă a 
ţesături pârlite. Regina încercă să se ridice în picioare, dar o mână o prinse 
Și o azvârli în cealaltă parte a încăperii, izbind-o de perete. Ceva se fărâmă 
undeva în adâncimea umărului Și Regina ţipă, un țipăt puternic, răgușit. Se 
prăbuși în genunchi Și constată că nu se mai putea ridica înapoi, în picioare. 
Căldura îi frigea obrajii; covorul enorm din faţa vetrei fusese Și el cuprins 
de flăcări. Umărul era un desiș sfâșiat de o durere agonizantă. 

Bubuituri răsunară în ușă și Regina auzi o bolboroseală de voci în 
exterior. Dar nu putea aștepta și nici nu o putea ajuta cineva. Descoperi din 
nou creatura, venea înspre ea, mișcându-se fără zgomot prin fum. O prinse 


de păr și o smuci în sus ridicând-o în picioare, iar Regina Șuieră când părul 
îi fu smuls șuviţe din cap. Creatura întunecată o ridică și o zgudui făcând-o 
să se bălăngăne suspendată în vârful picioarelor. 

— Am avut o înţelegere, târfă din Mort. 

— Fata, spuse ea printre suspine. Încă mai pot să pun mâna pe fată. 

— Fata este a mea deja. A fost o pradă chiar și mai ușoară decât tine. 
Rânji larg, scuturând-o încoace Și încolo. Regina ţipă din nou; umărul părea 
să 1 se rupă în două. Fata îmi aparține, nu mai am nevoie de tine, Evelyn 
Raleigh. Absolut deloc. 

Ușa camerei se deschise cu o izbitură Și încuietoarea sări cât colo. O 
clipă de neatenție a făpturii întunecate, o clipă doar, dar suficient pentru ca 
Regina să vadă clar: o formă de argint strălucitor în mintea ei, oase 
conturate de o lumină roșie. Găsi cușca coastelor, o apucă și o strânse, 
strivind toată partea mediană în menghina gândurilor ei. Creatura întunecată 
mârâi, dar Regina o tinu strâns, din ce în ce mai strâns, până ce făptura 
dădu drumul părului ei și o lăsă să cadă cu picioarele pe podea. Ochii 
sângerii ai făpturii se aflau acum la numai doi centimetri de ai ei și Regina 
se cutremură citind în ei disprețul: dispreţ nu numai pentru ea, ci pentru 
toată omenirea, pentru umanitatea întreagă, pentru orice i-ar fi ieșit în cale. 

— Nu mă poţi ucide, Regină din Mort, șopti creatura, deschizându-ţi 
buzele roșii într-o grimasă. Respirația îi mirosea a sânge, a carne în 
putrefacție. Nu ești destul de puternică. Fata mă va elibera și nu voi avea 
nevoie de foc ca să te găsesc. 

Regina simți că străjerii dădeau buzna pe ușă, forme vagi învăluite în 
fum. Printre ei Și Beryll; îl simţea, loialitate și neliniște laolaltă, în partea 
cealaltă a iatacului ei. Creatura întunecată se zvârcoli în strânsoarea ei, o 
senzaţie înfricoșătoare, de parcă în minte i se înnodau viermi. Încercă s-o 
strivească, dar pur Și simplu îi lipsea puterea. 

— Stingeţi focul! le strigă ea străjerilor. Tot focul! Stingeți-l! 

Străjerii ascultară ordinul instinctiv, repezindu-se înspre pat, să ia 
cearșafurile. Creatura întunecată încercă să se elibereze, dar Regina o 
strânse Și mai tare. Conturul făpturii îi era extrem de clar în minte, dar 
marginile ei îi provocau durere, un curent asemănător fulgerului, care se 
mișca pe sub mâinile ei. 

Putere, se gândi Regina amețită. Cum a acumulat atât de multă? 


Creatura întunecată râse înfundat, un hohot extravagant, cât pe ce s-o 
facă s-o scape din strânsoare. 

— Nu vei avea niciodată ceea ce cauţi, Regină din Mort. Niciodată nu 
vei fi nemuritoare. 

— Vol fi, gâfâi ea. Simţea că ceva slăbea între coastele făpturi, dar nu 
era prea sigură. Senzația că ceva sfârâia sub mâinile ei o împiedica să 
judece limpede. Voi fi. 

— Am văzut cum zburai, Știi. Urmărită de un bărbat în gri, cu fata 
alături. Am văzut cataclismul din urma ta. 

Regina închise ochii, dar nu putea opri sunetul cuvintelor. 

— Cei nemuritori nu au nevoie să fugă, Regină din Mort. Dar tu, tu vei 
fugi Și vei muri, Și toate chinurile iadului te vor aștepta. Crede-mă, Regină 
din Mort, pentru că am fost acolo. Regina își dezveli dinţii pentru că simți 
ceva cedând înăuntrul creaturii, un defect mic care devenea tot mai mare. 
Creatura întunecată scoase un țipăt ascuțit și Regina răcni triumfătoare. Din 
nas începu să-i curgă sânge, dar ea abia dacă băgă de seamă. Rănise făptura. 
Doar puţin, dar era destul. Forma aceea întunecată nu era nici ea 
nemuritoare. Poate că nu avea ea destulă putere s-o omoare, dar putea fi 
omorâtă. 

Vag, simţi că străjerii reușiseră să stăpânească focul. Dar încă ignorau 
Șemineul. 

— Tot focul, netrebnicilor! Și focul din vatră! 

Dincolo de umărul creaturii întunecate se contură o umbră, o umbră 
care se dovedi a fi Beryll; venea spre ei ținând în mână, ca pe o bâtă, un 
scaun de lemn. Îl azvârli spre capul creaturii întunecate Și Regina simţi 
impactul reverberând în tot trupul ei, în timp ce silueta creaturii întunecate 
se cutremură în mintea ei. Creatura șuieră, întoarse capul și-l văzu pe 
Beryll. 

— Nu! urlă Regina, dar era prea târziu. 

Nu reuși să-și păstreze concentrarea. Creatura întunecată se eliberă din 
strânsoarea ei, îl înșfăcă pe Beryll de ceafă și îi frânse bătrânului gâtul cu o 
singură răsucire a mâinilor. Beryll se prăbuși fără să scoată un sunet Și în 
același moment focul se stinse, scufundând camera în întuneric. Forma 
strălucitoare din mintea Reginei pâlpâi, se estompă Și, în cele din urmă, 
dispăru. Regina se prăbuși la pământ, respirând întretăiat, ţinându-se cu 
mâna de umărul dislocat. 


— Maiestate! strigă căpitanul străjerilor. Unde ești? 

— Sunt bine, Ghislaine. Aprinde o lumânare. Doar o lumânare, ai 
grijă. 

Cuvintele îi fură urmate de confuzie Și poticneli. Regina se târî într-o 
parte, rezemându-se pe umărul cel bun Și poticnindu-se cu cel fărâmat, până 
ce ajunse la trupul inert al lui Beryll, cald încă, lângă perete. Când flacăra 
firavă a lumânării începu să lumineze încăperea, văzu că o privea cu ochii 
larg deschişi. Beryll trăise o viață îndelungată, e-adevărat, Și era un om 
bătrân, dar Regina nu vedea decât copilul pe care îl trăsese afară din groapă: 
un copil înalt, slab, cu ochi inteligenţi și surâsul veșnic pe buze. Ceva se 
crispă înăuntrul ei; ar fi vrut să plângă. Dar așa ceva era de neconceput. Nu 
mai vărsase nicio lacrimă de mai bine de o sută de ani. 

Regina ridică privirea Și văzu că străjerii se adunaseră în jurul ei Și 
așteptau, în mod vădit speriaţi: credeau că aveau să fie învinuiți pentru 
acest dezastru. Într-adevăr, cineva trebuia să fie învinovăţit Și, după ce se 
gândi puțin, Regina înţelese unde se afla vina. 

— Slujnicele. Aduceţi-le aici. 

Când cele cinci femei fură aliniate în fața ei, Regina le cercetă pe 
fiecare în parte, întrebându-se unde zăcea trădarea. Juliette, care provenea 
dintr-una din cele cele mai bune familii din Demesne și care râvnea să 
ajungă Regină într-o bună zi? Bre, care fusese biciuită odată, pentru că 
stricase o rochie de-a Reginei? Sau poate Genevieve, care făcea comentarii 
Şi se pretindea a fi o răzvrătită, pentru a-Și atrage simpatie. Regina nu era 
niciodată mai conștientă de vârsta ei decât atunci când le avea în faţă pe 
toate cinci, un zid rezistent de tinereţe crudă. 

— Care dintre voi a aprins focul? 

Asistă la o defilare de emoţii de tot felul pe figurile lor: surpriză, 
cugetare, indignare. În cele din urmă, toate afișară o expresie exagerată de 
inocentă. Regina se încruntă. 

— Mina a murit, dar nu a fost Mina. N-a fost niciodată în stare să 
aprindă focul ca lumea, nici măcar ca să-și salveze viaţa. Mă cunoașteți 
bine, doamnelor. Nu mă preocupă dreptatea. Dacă niciuna nu-și recunoaște 
vinovăția, veți fi pedepsite toate. Cine a sfidat porunca mea clară și a aprins 
focul? 

Nu răspunse niciuna. Regina simţi că se uniseră toate împotriva ei. Se 
uită la trupul lui Beryll, întins pe Jos, Și în aceeași clipă înţelese adevărul: 


nu mai exista loialitate. Beryll, Liriane... oamenii ei muriseră toți Și era 
înconjurată de tineri străini, acaparatori. Balonul de mânie din minte se 
dezumflă rapid, scufundând-o în durere Și epuizare, într-un sentiment 
neobișnuit de zădărnicie. Îi putea pedepsi pe toţi, adevărat, dar ce-ar fi 
obținut? 

— Puteți pleca, toți. leșiţi afară. 

Străjerii plecară, dar slujnicele rămaseră pe loc, cu ochii mari, neștiind 
ce să înțeleagă. Una blondă, una roșcată, una brunetă, chiar Și o cadareză 
măslinie, exotică, pe nume Marina. Ce naiba o apucase pe Regină să le 
aleagă pe acestei femei? Ar fi trebuit să se înconjoare numai de bărbaţi. 
Bărbaţi te abordau direct, cu pumnii încleștați. Nu se furișau pe la spate, 
cu cuțitul. 

— Putem pleca, Maiestate? avu curajul să întrebe Juliette, nevenindu-i 
să creadă. 

— Duceţi-vă. Găsiţi-mi pe cineva s-o înlocuiască pe Mina. 

— Ce facem cu cadavrele? 

— Afară! strigă Regina. Simţea că-și pierde controlul, încetul cu 
încetul, Și nu avea niciun mijloc să-l reţină, ieșiți afară de-aici! 

Slujnicele se făcură nevăzute. 

Regina îşi târî picioarele până la birou, adusă de spate într-o postură 
nefirească, pentru a-și feri umărul. Era dislocat rău; zvâcnea pe sub piele; 
Regina simţea cât de gravă era problema, o contorsionare a musculaturii. 
Dacă ar fi încercat să stea dreaptă ar fi durut-o înfiorător. Figura creaturii 
întunecate îi rămăsese în faţa ochilor, cu ochii ei strălucitori Și veseli. 
Credea că pusese stăpânire pe fată, iar fata era tot ce își dorea. Mai rău, îi 
spusese Reginei pe nume. 

De unde știa? se înturie în sinea ei. Nimeni nu avea de unde să știe; 
își acoperise urmele extrem de bine. Evelyn Raleigh murise. Cu toate 
acestea, creatura întunecată 1 se adresase rostindu-i numele. 

Evie! Vocea îi răsună într-un colț al minţii, vocea mamei ei, mereu cam 
nerăbdătoare, permanent exasperată de defectele fiicei sale. Evie, unde te-ai 
dus? 

Regina se așeză la birou. Mișcându-se cu băgare de seamă, ca să-și 
protejeze umărul dislocat, deschise un sertar Și scoase un portret de mici 
dimensiuni, într-o ramă de lemn sablat. Portretul era singurul obiect tangibil 
ce-i mai rămăsese Reginei din primii ei ani de viaţă și uneori o tenta ideea 


să-l arunce. Numai că fusese extrem de important pentru fata tânără Și 
disperată Și căpătase importanţa unui talisman; o perioadă scurtă de timp, 
credea Regina, portretul fusese cel care o ţinuse în viaţă. Ori de câte ori 
încerca să-l arunce, o reţinea ceva. 

Femeia din imagine nu era mama Reginei, dar în tinereţe Regina ar fi 
dat orice ca să fie așa. Subiectul era o brunetă în ultimele luni de sarcină, cu 
pielea bronzată după nenumăratele ore petrecute la soare. Era un portret 
vechi; femeia purta haine cu desăvârșire lipsite de stil, care nu puteau 
proveni decât din perioada Descinderii, iar prins în curele de-a curmezișul 
spatelui ducea un arc. Avea un chip plăcut, dar nu era frumuseţea suavă, 
senină a niciuneia dintre reginele Raleigh. Femeia aceasta cunoscuse 
suferinţa; avea cicatrice pe claviculă și pe gât, iar fața purta ridurile unei 
dureri de mult vindecate. Cu toate acestea, nu arăta amărăciune. Râdea, iar 
ochii radiau bunătate. Avea flori împletite în păr. Când fusese tânără, Regina 
petrecuse ore întregi contemplând portretul, cu stomacul strâns de gelozie... 
nu din cauza femeii, ci a copilului din burta ei. Îi părea rău că nu aflase 
numele femeii, dar nici măcar în galeria din Citadelă portretul nu avusese o 
plăcuță de identificare. 

Evie! De ce mă lași să aștept? 

— Tacă-ţi gura! șopti Regina. Ești moartă! 

Era o greșeală să se gândească la trecut. Aruncă portretul la loc și 
închise sertarul trântindu-l. Dacă creatura întunecată nu mai avea nevoie de 
ea, ei nu-i mai rămânea nicio pârghie. Nu putea interzice definitiv 
aprinderea focului; mai devreme sau mai târziu, ceea ce s-a întâmplat astăzi 
avea să se repete. lar dacă fata reușise într-adevăr să elibereze creatura 
întunecată, într-un fel sau altul, nu mai exista nicio posibilitate de apărare. 
Ultimele fărâme de amintiri i se Șterseră din minte Și ea reveni cu totul în 
prezent. Fata, fata era problema Și indiferent ce ar fi spus creatura, Regina 
nu considera că fata era o pradă ușoară. Nu se putea tocmi cum făcuse cu 
Elyssa, pentru că fata refuzase să trimită măcar un singur sclav în 
Mortmesne. Pentru o clipă Și în mod cu totul neobișnuit, Regina regretă că 
nu putea să stea față în faţă cu fata, să vorbească de la egal la egal cu ea. 
Dar giuvaierurile făceau imposibilă o asemenea discuţie. Regina mai ezită 
puțin, cumpănind, apoi apăsă butonul de aur din perete. 

După câteva clipe, Juliette intră în încăpere, cu pași șovăitori, cu 
privirea în pământ. Fată deșteaptă, Juliette, nu voia să-și forțeze norocul. 


— Maiestate? 

— Pregăteşte-mi bagajele pentru călătorie, îi spuse Regina, 
întorcându-se spre șemineu. Duse mâna la spate Și își apucă încheietura 
mâinii stângi cu mâna dreaptă. Pentru mai multe săptămâni. Vei merge cu 
mine. Plecăm mâine. 

— Unde mergem, Maiestate? 

Regina trase adânc aer în piept și își smuci în spate brațul stâng, în 
același timp împingând înainte gâtul și partea de sus a trunchiului. Durerea 
fu bruscă Și atroce, aprinzându-i tot umărul ca un foc Și un țipăt îi crescu 
Reginei în străfundul gâtului. Dar își tinu buzele ferecate și peste o clipă se 
auzi trosnetul mulțumitor al osaturii puse la loc. Durerea se stinse rapid, 
rămânând doar o jenă care putea fi vindecată ușor cu medicamente. 

Regina se întoarse din nou spre Juliette, cu un zâmbet plăcut, deși 
sudoarea 1 se scursese în sprâncene. Juliette avea o expresie îngrozită, 
culoarea îi pierise cu totul din obraji. Regina făcu un pas înainte, doar ca să 
vadă ce efect producea și avu satisfacția s-o vadă pe Juliette repezindu-se 
înapoi, gata să iasă pe ușă. 

— Pregătește pentru vreme caldă și condiţii aspre de trai. 

— Unde ne ducem, Maiestate? întrebă Juliette cu glas tremurător. 

Chiar crezuse Regina, ceva mai devreme, că fata putea intimida pe 
cineva? Nu avea a se teme de nimic, nu din partea cuiva atât de tânăr. 

— Pe front, Julie, răspunse Regina încheind discuția și ducându-se să 
se uite pe fereastră. În Tearling. 


Cât urcară scările, Ewen rămase cu ochii pironiți pe spatele lui 
Buzduganu. Îi era frică, dar nu se punea problema să nu-l urmeze; măcar 
atât știa Ewen de la Taica. Când erai convocat de căpitanul străjerilor, te 
prezentai Și gata. Buzduganu ducea sub braţ o boccea mare, cenușie, Și nu 
se uită nici măcar o singură dată la Ewen de când ieșiseră din temniţă. Mai 
mult de-atât, Buzduganu lăsase alt gardian să-i ţină locul lui Ewen cât se 
duceau ei sus. Gardianul cel nou nu era la fel de puternic ca Ewen, dar cu 
siguranţă era inteligent Și își mișca ochii repede dintr-o parte în cealaltă a 
închisorii. Singurul deţinut rămas în temniţă, Bannaker, scăpase complet de 
răni Și Ewen, Știind că un Bannaker sănătos avea să fie periculos, îl mutase 
în celula doi. Primul lucru pe care l-a făcut noul gardian a fost să verifice 
încuietorile celulei doi și acest lucru îl înfuriase pe Ewen: de parcă el ar fi 


lăsat o celulă descuiată, când înăuntru se afla un deținut! Bărbatul cel nou s- 
a așezat la birou de parcă ar fi fost stăpânul locului, Și-a pus picioarele pe 
mobilier și Ewen Știu, în acel moment, că Regina îl scotea din post. Fusese 
un gardian bun timp de cinci ani, dar probabil că Regina aflase că era încet 
la minte. Cu fiecare treaptă pe care o urca, lui Ewen i se făcea greață din ce 
în ce mai rău. Cei din famila lui fuseseră de pază la temnita din Citadelă de 
când se Știau, încă de pe vremea bunicului lui Taica. lar Taica renunţase la 
această slujbă numai pentru că nu mai putea să meargă. Ewen nu putea 
îndura să-i dea părintelui său această veste. Fără legătura lui de chei, se 
simţea în pielea goală. 

Dar nu ieșiră din casa scării la etajul al nouălea, unde se afla aripa 
Reginei. Ci continuată să mai urce câteva etaje, până ce Buzduganu îl 
conduse într-o încăpere spațioasă, iluminată ca un pom de Crăciun de peste 
o duzină de torţe agăţate pe pereți. Doi dintre străjerii Reginei, unul solid și 
altul mai mic, Ședeau pe scaune imediat lângă ușă, iar în centrul încăperii 
se afla o cușcă-înaltă, dar Ewen nu putu distinge ce era înăuntrul ei. 

— Bună dimineaţa, băieți. 

— Bună dimineaţa, domnule, răspunseră amândoi, ridicându-se în 
picioare. 

Bărbatul cel scund avea niște ochi atât de deschiși la culoare, încât 
păreau albi, Și îi amintiră lui Ewen de femeie, de Brenna. Străjerii Reginei o 
luaseră din temniţă în urmă cu câteva zile, ceea ce fusese o enormă ușurare 
pentru Ewen. Oricât l-ar fi trădat ochii pe Bannaker că urzea să evadeze, el 
tot părea mai puţin periculos decât femeia. O vrăjitoare, Ewen era sigur, 
puternică Și înfricoșătoare, exact așa cum le descria Taica în basme. 

— El! Cheile. 

Străjerul cel solid veni la lumină și Ewen îl recunoscu: omul cu dinți 
înfricoșători. Îi aruncă cheile lui Buzduganu, care le izbi de zăbrele, un 
zăngănit metalic ce îi zgârie auzul lui Ewen. 

— Trezește-te, Arlen! A sosit ziua cea mare. 

— Nu dorm. 

O formă subțire, ca o stafie, se desfăcu de pe podeaua cuștii și Ewen 
recunoscu sperietoarea de ciori. Numai că acum era îmbrăcat altfel, în 
cămașă Și pantaloni de in alb, despre care până și Ewen știa ce însemnau: 
era uniforma deţinuţilor condamnaţi la moarte. 

— O să te porți cum trebuie, Arlen? întrebă Buzduganu. 


— Am încheiat un târg. 

— Bine. Buzduganu descuie cușca. Legaţi-l. 

Ewen începu să se întrebe dacă Buzduganu uitase de prezenţa lui 
acolo, dar ochii pătrunzători îl găsiră. 

— Tu! Ewen! Vino-ncoace. 

Ewen se apropie călcând aproape în vârful picioarelor. 

— Ascultă cu atenție, băiete, pentru că nu avem prea mult timp. 
Buzduganu scoase bocceaua de sub braţ și o scutură, iar Ewen văzu că era 
o pelerină lungă, de culoare cenușie. Ai demonstrat mult curaj când l-ai 
prins pe omul acesta și Regina îţi este recunoscătoare. Așa că astăzi vei fi 
străjer al Reginei. 

Ewen se uită cu ochii mari la pelerina cenușie, hipnotizat. 

— Tu și Elston îl veți transporta pe deţinut până la Piaţa Nou Londre. 
Elston este șeful. Tu nu trebuie decât să-l păzești pe deţinut, să fii sigur că 
nu scapă. Înţelegi? 

Ewen înghiți în sec, dându-și seama că avea gâtul atât de uscat încât 
abia putea vorbi. 

— Da, domnule. 

— Bine. Poftim. Buzduganu îi întinse pelerina. Îmbrac-o Și vino să ne 
ajuti. 

Țesătura cenușie era moale, mai moale decât orice îmbrăcăminte pe 
care o purtase Ewen vreodată. Își prinse pelerina pe umeri, încercând să 
înțeleagă ce se întâmpla. Știa că el nu putea să fie un străjer al Reginei; nu 
era suficient de inteligent. Dar era așteptat lângă cușcă, așa că se apropie în 
grabă și luă poziție de drepți. Străjerul cel scund legase deja mâinile 
deținutului. 

— ÎI scoatem pe poartă. 

— Doamne Sfinte, îl vor ucide înainte să apuce ea să-l execute. 

— Poate, dar ea vrea să le ofere un spectacol. 

Împreună porniră cu prizonierul între ei, ieșiră pe ușă și coborâră pe 
scări. lată, în sfârșit, ceva ce Ewen putea să înțeleagă, lecții învăţate în 
timpul anilor petrecuţi în slujba de la temniţă. Își ţinea privirile fixate pe 
spatele deținutului, urmărind Și cea mai mică tresărire, cel mai vag semn că 
deţinutul voia să facă vreun salt. Când prizonierul tuși, Ewen duse rapid 
mâna la armă. Coborând scările, își verifică poziția cuțitului și îl găsi exact 
acolo unde trebuia să fie, înfipt la cingătoare. 


O treabă, îi spusese Taica, Și numai una singură: să te asiguri că 
prizonierii nu fug. Restul este treaba altuia. 

La capătul scărilor, trecură de colț și ajunseră la poarta Citadelei, unde 
Ewen văzu un grup de călăreţi. Regina era și ea acolo, pe un cal arămiu, 
învelit cu valtrapuri negre, desfășurate în falduri de o parte și de cealaltă. 
Ewen se gândi să facă o plecăciune, apoi se răzgândi, văzând că nici ceilalți 
trei străjeri nu făceau. Nu era el un străjer al Reginei adevărat, dar se putea 
comporta ca unul. 

— EI, leagă-l, ordonă Buzduganu. Asigură-te că nu-l poate răpi 
nimeni. 

Lângă cai se afla o căruţă deschisă. Ewen îl ajută pe străjerul cel solid 
să-l împingă pe deținut pe capra căruței, apoi se urcă Și el gândindu-se: 
Nimeni n-a evadat de sub supravegherea mea. Se agăţă cu mintea ferm de 
această idee, în timp ce străjerul cel voinic o prinse pe sperietoarea de ciori 
cu cătușele de căruţă. Ewen nu lăsase să-i scape niciun deținut și așa ceva 
nu avea să se întâmple nici acum. Taica avea dreptate. Restul era treaba 
altcuiva. 

Poarta Citadelei se deschise în faţa lor, lumina soarelui se revărsa pe 
zidurile întunecate. Dar zgomotul... Ewen se uită afară și văzu oameni, cu 
sutele, poate chiar cu miile, așteptând dincolo de fortificații. Când fu 
coborât podul, strigătele deveniră parcă de două ori mai puternice. 
Zgomotul era înspăimântător, îi rănea auzul lui Ewen, dar pe urmă îşi 
aminti că era străjer al Reginei, iar străjerii Reginei nu știau ce este frica. 
Își îndreptă spatele, ţinându-se strâns de marginile căruţei ca să-și menţină 
echilibrul când aceasta porni din loc. 

Îi trebuiră lui Ewen numai câteva minute până să-și dea seama ce era 
cu tot zgomotul acela: sperietoarea de ciori. Oamenii îi strigau numele, 
Thorne, amestecându-l cu sudălmi Și ameninţări. Mulți aruncau cu tot felul 
de obiecte: ouă, fructe, chiar și o grămadă proaspătă de rahat de câine, care 
trecu chiar pe lângă Ewen Și ateriză în mijlocul căruței. Ewen regreta că nu- 
| putea întreba pe Taica ce făcuse sperietoarea de ciori, dar bătrânul era mult 
prea bolnav ca să mai poată vizita temnita. Ewen nu-l mai văzuse de câteva 
săptămâni bune. 

Trecură de pajiștea Citadelei și porniră pe Marele Bulevard. Cineva 
instalase aici bariere de lemn, ca să țină mulțimea departe de mijlocul 
drumului, iar marea de oameni se îmbulzea pe lângă bariere, cât pe ce să le 


dărâme, urlând înspre căruță. Când procesiunea trecu pe lângă magazinul 
de dulciuri Powell, Ewen văzu că domnul și doamna Powell ieșiseră afară. 
Magazinul de dulciuri al familiei Powell fusese întotdeauna preferatul lui, 
încă de când era mic, când Mama îi ducea acolo duminica, pe el și pe frații 
lui, dacă fuseseră cuminţi la biserică. Doamna Powell se purta mai frumos 
cu Ewen decât cu frații lui; întotdeauna îi strecura în gentuţă câteva 
caramele în plus. Acum însă, doamna Powell privea cu o figură 
schimonosită și încruntată. Îi întâlni privirea lui Ewen, dar nu păru să-l 
recunoască Și nici nu se opri din strigat, strigăte ascuțite, furioase, care nu 
însemnau nimic. 

— Hei, Ew! EW! 

Ewen se uită în jur Și-l văzu pe fratele lui, Peter, agăţat cu o mână în 
vârful unui stâlp de iluminat și cu cealaltă făcându-i semne agitat. Peter 
arătă în jos Și Ewen văzu că erau acolo cu toţii: Arthur Și David, frații lui 
mai mici, Și Taica. În ciuda poziţiei sale, Ewen tot reuși să vadă că bătrânul 
se sprijinea cu toată greutatea de braţul lui Arthur, că ar fi căzut din picioare 
fără ajutorul lui. Ewen ar fi vrut foarte mult să-i facă semn cu mâna lui 
Taica, însă nu putea; era străjer al Reginei Și simţi că Buzduganu stătea cu 
ochii pe el, pândindu-i orice greșeală. Tatăl său nu-i făcu nici el cu mâna; 
era prea slăbit. Dar ochii bătrâni îi străluceau și zâmbi când Ewen trecu pe 
lângă el. 

Când ieșiră de pe bulevard și pătrunseră în labirintul complicat al 
străduţelor ce duceau spre piaţă, Ewen își îndreptă în fine atenția către 
căruţă. Mulțimea îi urma urlând, cerând sânge și omor, dar Ewen nu o mai 
auzea. Niciodată nu-și putuse imagina că o singură clipă a vieţii putea fi 
atât de importantă. Era străjer al Reginei și Taica văzuse, iar bătrânul era 
acum mândru. 


În primele minute, Kelsea se convinse că mulţimea exprima doar o 
supărare sănătoasă. După Șaptesprezece ani de loterie era nevoie de o 
descătușare, iar Thorne era ţinta perfectă, pentru că stătea nepăsător în 
căruță, zâmbind de parcă nu avea nicio grijă pe lume, de parcă se ducea la 
picnic la sfârșit de săptămână Și nu spre propria moarte. Mulțimea azvârlea 
obiecte către Thorne, urlând ca animalele Și, până să ajungă în piaţă, Kelsea 
nu mai putea pretinde că nu știa exact despre ce era vorba. Aceasta nu era o 


mulțime, ci o gloată care se ambala din ce în ce mai tare, pe măsură ce 
procesiunea avansa. 

Piaţa era noua agora, neoficială, din Noua Londră, un spațiu oval de 
mari dimensiuni, pavat cu piatră, în centrul orașului. Era convenabilă ca loc 
de întruniri, pentru că era amplasată la intersecția a cinci străzi, iar pe 
margini se înșirau numeroase cârciumi. Astăzi însă, piaţa era dominată de o 
construcţie înaltă, de lemn: un eșafod, ridicat de meșteri în ultima 
săptămână. Platforma era mai înaltă decât se așteptase Kelsea, să fi avut 
vreo trei metri, iar eșafodul propriu-zis părea să subjuge mulţimea de 
dedesubt. 

Trei frânghii lungi, împletite, terminate cu câte o buclă, atârnau de bara 
transversală. Două dintre ele erau ocupate deja, strânse de gâtul lui Liam 
Bannaker Și al Fratelui Matthew. Kelsea se așteptase la o oarecare opoziţie 
din partea Arvathului; din punct de vedere strict tehnic, numai Sfântul 
Părinte putea condamna un om la moarte. Dar Sfântul Părinte nu mai 
dăduse niciun semn de mai multe zile, nu formulase nicio reclamaţie, nicio 
solicitare. Aștepta ceva, spusese Buzduganu, dar, dacă Buzduganu știa ce 
era acel ceva, ţinuse informația pentru el. 

Kelsea sperase că imaginea spânzurătorii avea să-l emoționeze pe 
Thorne, măcar puțin, dar el continua să zâmbească deschis și mulţimea urlă 
Și mai tare; furia oamenilor îi alimenta zâmbetul și zâmbetul lui alimenta 
furia oamenilor, până când se făcu de parcă venea sfârșitul lumii. Oriunde 
își întorcea privirea, Kelsea nu vedea decât ură, ochi, feţe și guri care 
ardeau de ură. Până și refugiații — bărbaţi și femei îmbrăcaţi în portul din 
Dealurile Mărginașe și din Almontul de Răsărit, cu pantaloni groși, 
peticiți, Și cămăși largi — veniseră să-l vadă pe Thorne spânzurat. Iar lui 
Thorne părea să nu-i pese. 

Trebuie să fie ceva la mijloc, se gândi Kelsea, cu ochii nedezlipiți de 
el. Ceva care să-l frângă. 

Se întoarse spre Buzduganu, dar el era cu ochii pe băiat, pe Ewen, îl 
urmărea să nu-i fie distrasă atenția. Buzduganu credea că toată energia 
aceasta cheltuită pentru Ewen reprezenta o pierdere de timp, dar erau 
lucruri pe care nu i le puteai explica lui Buzduganu. Pentru a mia oară, 
probabil, Kelsea se întrebă ce i s-o fi întâmplat de-l făcuse imun la bunătate. 
Măcar în această privinţă, Thorne câștigase jocul de șah: Kelsea nu 
contenea să-și pună întrebări despre Buzduganu, despre copilăria ciudată în 


care Buzduganu, Thorne și Brenna ajunseseră cumva să se întâlnească. Dar 
dacă l-ar fi întrebat pe Buzduganu, el nu i-ar fi răspuns, iar dacă i-ar fi 
poruncit, ar fi considerat-o un tiran și tot nu i-ar fi spus nimic. Thorne 
refuzase să mai zică vreun cuvânt, până la sfârșit, dar Kelsea își respectase 
partea ei din târguială. Brenna era instalată acum în Citadelă — cinci etaje 
mai jos de aripa Reginei, spre ușurarea lui Kelsea — și în fiecare zi un 
nefericit de străjer trebuia să coboare ca să-i ducă hrană Și să-i păzească 
încăperea pe tot parcursul zilei. Buzduganu începuse să trateze această 
îndatorire ca pe o pedeapsă pentru mici acte de indisciplină ale străjerilor Și, 
după părerea lui, demersul fusese surprinzător de eficient. Kelsea ar fi 
putut-o întreba pe Brenna despre originea lui Buzduganu, probabil, dar nu- 
Și închipuia că albinoasa ar fi fost dispusă să-i spună ei ceva. Se gândise Și 
să o aducă astăzi aici pe Brenna, dar în cele din urmă considerase că ar fi 
fost o faptă prea crudă. Acum regreta că n-o făcuse, doar pentru a vedea 
expresia de pe figura lui Thorne. Înnebunitor, să ai atâtea întrebări ale căror 
răspunsuri rămâneau ascunse într-o minte atât de nemiloasă. 

Kelsea era mulțumită să constate că măcar fizicul lui Ewen reprezenta 
un avantaj în situaţia dată. După ce căruţa se opri, Ewen îl apucă pe Thorne 
de mâini, în timp ce Elston îi desfăcea legăturile. În mod normal ar fi fost 
Kibb și Elston, ca întotdeauna, dar Buzduganu îl ţinea încă sub observaţie 
pe Kibb, încercând să analizeze ce se schimbase după boală. Kibb era într- 
adevăr schimbat, până și Kelsea își dădea seama. Cânta mai puţin, râdea 
mai puțin, părea mai introvertit. Din când în când, Kelsea îl surprindea 
uitându-se la ea fix, nedumerit, ca Și când ar fi încercat să descifreze un cod 
pe care numai ei doi îl înțelegeau. 

La picioarele eșafodului Kelsea descălecă și urcă scările până la 
platformă, înconjurată de străjeri. Mulțimea urla în jurul ei, un zgomot de 
coșmar care nu o mai deranja însă, deoarece vacarmul se potrivea stării ei 
de spirit. După atâtea luni de zile cât îl vânase pe Thorne, aceasta ar fi 
trebuit să fie ziua ei de triumf, dar într-un fel sau altul, totul se dusese de 
râpă. Thorne nu avusese parte de o judecată în sistemul de justiţie, iar în 
adâncul cugetului ei, Kelsea simţea dezaprobarea lui Carlin ca pe o durere 
de cap. Cu opt zile mai înainte, oastea din Mort trecuse râul Crithe și nicio 
invenţie a lui Hall sau Bermond nu se putea opune efectivului ei atât de 
numeros; în curând Kelsea avea să fie nevoită să evacueze tabăra întinsă la 
marginile orașului Și să-i mute pe refugiați în Citadelă. Acum, ori de câte 


ori închidea ochii îi vedea pe cei din Mort: o hoardă neagră fără chip, 
așteptând la capătul Podului Noii Londre. Ce așteptau? Kelsea evită să-și 
răspundă. 

Regina îl chemă pe vestitorul ei, Jordan, care se ţinuse departe de 
grupul străjerilor Reginei, în mod clar stânjenit. Străjerii nu se purtau 
dezagreabil cu el, dar nu încăpea îndoială că Jordan era un șoricel printre 
vulturi. 

— Vezi dacă reușești să-i faci să se liniștească. 

Jordan avansă până la marginea eșafodului și începu să strige, 
agitându-și braţele. Vocea lui era suficient de bubuitoare încât să facă să 
vibreze scândurile de sub picioarele lui Kelsea, cu toate acestea trecură 
câteva minute bune până ce o tăcere neliniștită se așternu peste mulțime, 
întreruptă de fluierături Și mormăieli. Escortat de Elston Și Ewen până în 
vârful eșafodului, Thorne stătea cu mâinile legate, privind fix în depărtare, 
pe deasupra multimii. 

— Arlen Thorne, Fratele Matthew și Liam Bannaker. Kelsea fu 
mulțumită să audă cum cuvintele ei răsună în piață și se ciocnesc de pereţii 
clădirilor. Sunteţi vinovaţi de trădare și Coroana v-a condamnat la moarte. 
Dacă aveţi ceva de spus înainte de a fi spânzurați, Coroana vă ascultă. 

O clipă, crezu că Thorne va dori să spună ceva. Cerceta din ochi 
mulțimea Și Kelsea știu fără tăgadă că o căuta din priviri pe Brenna, pe 
blestemata aceea de femeie albinoasă care îl stăpânea într-un mod cu totul 
de neînțeles. 

Vorbește, Arlen! 

Dar el nu spuse nimic și pe urmă ocazia se risipi. Kelsea o simţi cum 
trecu pe lângă ea, un vânt rece de promisiune veștejită. 

— Fiară! strigă o femeie și toți începură să urle din nou și să 
blesteme. 

Nu mai era nimic de făcut; Kelsea înclină capul în semn de 
încuviinţare către Buzduganu și Coryn, care ieșiră în față Și le făcură vânt 
de pe eșafod lui Bannaker Și preotului. 

Gâtul lui Bannaker se frânse în aceeași clipă, o pocnitură scurtă ca o 
palmă și trupul fără viaţă se legănă dintr-o parte în cealaltă, descriind în 
fața mulțimii arcuri din ce în ce mai mici. Dar Fratele Matthew se luptă cu 
laţul, înecându-se. Mulțimea începu să arunce din nou cu tot felul de 
obiecte, încercând să-i nimerească pe cei doi bărbaţi care se legănau. 


Majoritatea acestor obiecte ricoșară inofensiv în structura de lemn, dar unul 
căzu lângă Kelsea, cu un trosnet înfundat: o bucată de cărămidă cu o formă 
neregulată și muchiile ciobite. Lângă cărămidă zăcea pe platformă o carte 
de joc, cu faţa în Jos, uitată fără îndoială de un dulgher în timpul pauzei de 
lucru la eșafod. Fără să știe de ce, Kelsea se aplecă și o luă de jos. 
Răsucind-o, văzu că era regina de pică. 

Kelsea se uită lung la carte, transfigurată: o femeie înaltă, 
înveșmântată în negru din cap până-n picioare, ţinând câte o armă în fiecare 
mână. Privirea atotștiutoare a Reginei o ţintui locului pe Kelsea, de parcă ar 
fi citit fiecare gând din mintea ei. 

Dar nu, se gândi Kelsea, nu este nicidecum vorba despre așa ceva. 
Nopțile în care își făcuse tăieturi în propria carne, incidentul cu Kibb, 
procesul de conștientizare a propriei puteri... totul se reducea la un singur 
punct, distilând-o pe Kelsea până la propria esenţă. Strânse pumnul cu 
putere, simțind cum se mototolește cartea. 

Eu sunt ea: femeia înaltă, întunecată, care ține moartea în fiecare 
mână. lar ea este persoana mea. 

— Faceţi liniște! strigă ea. 

Tăcerea se lăsă peste mulţime, rapid Și sigur, la fel cum cade o cortină. 
Fratele Matthew se zbătea încă în convulsii, sufocându-se la capătul 
frânghiei, dar Kelsea nu luă în seamă elementul contrastant. Se duse până la 
capătul eșafodului, atât de aproape de margine încât Pen, lângă ea ca 
întotdeauna, o prinse zdravăn de rochie. Păreau să se fi strâns metri întregi 
de material în jurul taliei lui Kelsea, acolo unde țesătura șezuse perfect 
întinsă toată viaţa ei. Regina se transformase, devenise mai mult decât ea 
însăși, devenise extraordinară. 

Regina de pică. 

— Aţi venit să-l vedeţi pe acest om murind! anunţă ea. Dar vă cunosc, 
oameni ai Regatului Tearling! Voi nu veniţi să vedeți cum este spânzurat un 
om! Voi veniţi pentru sânge! 

— Totdeauna! strigară sute de voci răspunzându-i. 

— Fă-l să verse sânge, Domniţă! 

— Dă-nr-l nouă! 

— Nu. 

Ceva se desfăcea înăuntrul lui Kelsea, se desfășura pe furiș, ca o 
pereche întunecată de aripi întinzându-se în noapte, iar ea dorea să le 


deschidă larg, să le simtă anvergura. Fusese întotdeauna un copil al luminii, 
iubise soarele cald intrat pe fereastra căsuţei, când totul părea a fi corect Și 
bun. Dar lumea era plină și de întuneric, un abis rece și ademenitor. 
Oamenii erau flămânzi de violenţă și deodată Kelsea vru, mai mult decât 
orice, să le-o ofere. 

Coruptie. Vocea lui Carlin, un ecou stins, într-o dimineaţă cu mult 
timp în urmă, în biblioteca inundată de lumină. Corupţia începe de la un 
singur moment de slăbiciune. 

Dar Kelsea nu era slabă. Era puternică... mai puternică decât și-ar fi 
putut imagina vreodată Carlin. Toată ființa ei părea a fi plină de o lumină 
strălucitoare. 

— Arlen. 

Era doar o Șoaptă, dar Thorne se întoarse cu fața la ea, tresărind, o 
marionetă dirijată de fire nevăzute. 

Este proprietatea mea, își dădu seama Kelsea în mintea ei, ca o 
minune întunecată. Fiecare celulă, fiecare moleculă. L-aș putea forta să 
vorbească. L-aș putea forța să-mi spună tot ce vreau să aflu. 

Dar nu avea niciun rost. Timpul pentru discuţii venise ȘI trecuse. 

— Domniţă? 

Buzduganu o prinse de braţ și, când se întoarse, Kelsea văzu că îi 
oferea cu o mână bucla funiei. O ignoră însă, privindu-l fix pe Thorne, 
întipărindu-și în minte forma lui, învățându-i conturul. El o privea placid și 
Kelsea înţelese că bărbatul acela nu avea niciun regret, nici măcar acum. În 
peisajul alb și pustiu al minţii sale era sigur că acțiunile lui erau justificate, 
că nimeni altcineva nu ar fi făcut altceva. Șaptesprezece ani în care 
înlesnise transportul... dar nu, rolul lui Thorne fusese și mai rău. În 
străfundul mintii sale, Kelsea găsi o amintire ca un fulger: o mână întinzând 
un toc, o voce lină, persuasivă, murmurând. Mă tem că nu ai de ales, 
Maiestate. Nu există o opțiune mai bună. 

Furia se zvârcoli în Kelsea, o furie bolnăvicioasă, venită parcă din 
neant, năpustindu-se ca un animal cu gheare sfâșietoare și colți ascuţiţi. 

O crestătură întunecată se deschise chiar deasupra ochiului stâng al lui 
Thorne. El urlă, se lovi cu mâna pe frunte și Kelsea văzu cu plăcere cum 
sângele îi ţâșni printre degete și se scurse în jos pe obraz. Mulțimea se 
porni să vuiască acum, întrerupând momentul de tăcere, împingându-se spre 
eșafod. Kelsea se aplecă în faţă, fără să mai ţină cont de faptul că Pen o 


ţinea strâns de rochie, Și-l prinse pe Thorne de păr, dându-i capul pe spate. 
Ochii lui albaștri strălucitori o priviră de pe faţa plină de sânge. 

— Am o veste pentru tine, Arlen. Ne aflăm pe tabla mea de șah acum. 

O tăietură neagră apăru pe obrazul lui Thorne, deschizându-se de la 
linia părului în jos, până la colțul gurii. Thorne gemu și Kelsea simţi acel 
ceva din adâncul ei cum crește, gâfâie, disperat să-și rupă zăgazurile. 
Crestă gâtul lui Thorne, periculos de aproape de jugulară și privi sângele 
înflorind pe cămașa lui de in. Thorne ţipă și sunetul sună ca o muzică 
pentru urechile lui Kelsea, urletul de aprobare al mulțimii întărâtând-o. Se 
văzu așa cum o vedeau probabil ei: o femeie frumoasă, cu părul lung și 
negru fluturând în vânt, o figură care inspiră o mare putere ȘI... mai ce, 
teroare? Kelsea ezită, privind scena din faţa ei dintr-un alt unghi, ca Și când 
o a treia persoană ar fi stat lângă ea, observând cu detașare. Thorne sângera 
dintr-o jumătate de duzină de răni. Căzuse în genunchi. Mulțimea, în 
nerăbdarea ei, se apropiase de eșafod, unii întinzându-se pe stâlpi și 
încercând să ajungă la Thorne, să-l apuce cu mâinile de picioare. Dar se 
feriră de Kelsea. Chiar și cei mai înfocați avură grijă să nu ajungă cu 
mâinile în apropierea ei, nici măcar să nu-i atingă tivul rochiei. Teroare, 
da... asta trebuie să fie, și gândul lui Kelsea se întinse până la umbra neagră 
a armatei din Mort, undeva în lunca dintre Caddell și Crithe. 

Regatul meu, îȘi spuse ea în gând și aripile dinăuntrul ei se deschiseră 
amplu, pregătite pentru un zbor de neînchipuit. Mintea îi fugi o clipă înapoi, 
la noaptea în care Kibb zăcuse pe moarte, când îl smulsese și îl adusese 
înapoi. Aceea fusese putere, da, dar nu avea să salveze Ținutul Tearling. 
Regatul ei era descoperit, bun de masacrat, iar ea nu putea să ofere decât 
întuneric. Aripile negre se pliară, cuprinzând-o pe Kelsea în îmbrățișarea 
lor, iar ea aproape oftă de ușurarea pe care o simți între ele, un abis 
nesfârșit în care lumina nu strălucea niciodată, unde alegerile erau 
întotdeauna ușoare pentru că toate se reduceau de fapt la o singură alegere. 

Reveni la Thorne trecând dincolo de suprafaţa pielii, căutând carnea de 
dedesubt. Mintea îi deveni o lamă ucigașă cu care se năpusti asupra 
creaturii din faţa sa, tăind tot ce-i ieșea în cale, tot mai întărâtată pe măsură 
ce țesutul se desprindea de pe oase. Thorne urlă, cu trupul desfigurat de 
revolta interioară dezlănţuită pe pielea lui. Sângele îi ţâșni pe nas, 
împroșcând tivul rochiei lui Kelsea, dar ea nici nu băgă de seamă. Săpa deja 
în carnea de pe pieptul lui, în căutarea plămânilor. Găsi unul, îl sugrumă Și 


îl simți plesnind cu o ușurință înnebunitoare. Valuri de sânge se revărsară 
pe gura lui Thorne Și, văzând culoarea roșie scurgându-se pe bărbie, Kelsea 
simţi din nou: o plăcere vecină cu leșinul, foarte asemănătoare aceleia pe 
care o simţea când o atingea Pen, noaptea. Aceasta era însă mai viscerală, 
ca un pumn tras chiar în miezul ei. Cel de-al doilea plămân al lui Thorne 
cedă Și bărbatul căzu cu faţa în jos pe eșafod, cuprins de convulsii. 
Mulțimea urlă de încântare și sunetul o aţâţă pe Kelsea. Tot trupul ei părea 
încărcat, plin de electricitate. 

— Sunt Regina din Tearling! strigă ea și mulțimea amuţi imediat. 

Privindu-i de sus, cum stăteau cu gurile căscate, cu ochii mari 
deschişi, fixaţi asupra ei, Kelsea avu senzația că ținea în mâini lumea 
întreagă. Mai simţise acest lucru și altă dată, dar nu-și putea aminti când. 
Călcă cu cizma pe gâtul lui Thorne și apăsă puternic, îi plăcu să-l simtă 
zvârcolindu-se, îi plăcu să-i simtă gâtul sub picior. 

— Acesta este prețul trădării în Tearling! Luaţi aminte și nu uitaţi! 

Gâtul lui Thorne trosni. El tuși înecat o ultimă oară Și înţepeni, cu 
spinarea arcuită. Apoi își dădu sufletul. Kelsea îl simți murind, ca frunza 
purtată de vânt, dar întunecimea sălbatică din străfundul ei nu se micșoră, 
în schimb, o împingea să meargă mai departe, să găsească încă un trădător, 
să verse mai mult sânge. Kelsea se stăpâni, simțind că era o tentație 
seducătoare, care trebuia controlată cu atenție. Se uită în jos la cadavrul lui 
Thorne, la urma năclăită lăsată de cizma ei pe gâtul lui. Întunecimea din 
mintea ei se estompă ȘI se albi, apoi dispăru. 

— În cinstea Reginei! strigă o voce de femeie. 

— În cinstea Reginei! 

Kelsea ridică privirea Și văzu cupe ridicate în toată mulţimea. Veniseră 
pregătiţi să sărbătorească după încheierea execuţiei. Dăduse mulțimii ceea 
ce-ȘI dorise, ceea ce-i trebuise... dar Kelsea încă ezita, o urmă de anxietate 
fierbându-i în stomac acum. 

Cine a făcut toate acestea? Regina de pică? Sau eu? 

Buzduganu îi puse o cupă în mână și Kelsea înţelese atunci că a bea 
făcea parte din ritual. Înălţă cupa spre mulţime, întrebându-se dacă trebuia 
să spună ceva anume. Nu; era Regina. Putea folosi orice cuvinte dorea, 
putea inventa propriul ritual, iar ei aveau să lase deoparte tot ce cunoscuseră 
înainte. 

— În sănătatea poporului meu! strigă ea. Pentru Regatul Tearling! 


Mulțimea repetă ultimele ei cuvinte și apoi bău. Kelsea sorbi o 
înghițitură și își dădu seama că, deși venise pregătit, Buzduganu nu era 
prost; lichidul din cupa ei era doar apă. Totuși avea un gust dulce și Kelsea 
îl bău până la capăt. Când se întoarse să dea înapoi cupa, văzu că 
Buzduganu mai ţinea încă în mână Ștreangul. Chiar dacă nu citea nimic pe 
chipul lui, Kelsea îi simți dezaprobarea. 

— Fi bine, Lazarus? 

— Te-ai schimbat, Domniţă. N-am crezut c-o să te văd vreodată 
înclinându-te în faţa voinței mulțimii. 

Kelsea se înroși. Descoperirea că Buzduganu putea încă obține acest 
lucru, s-o facă să se rușineze cu o singură remarcă tăioasă, nu era bine- 
venită. 

— Eu nu mă înclin în fața nimănui. 

— Sunt convins că nu. 

Buzduganu dădu să plece, dar Kelsea îl prinse de braţ, disperată să-l 
facă să înţeleagă. 

— Nu m-am schimbat, Lazarus. Am îmbătrânit, atâta tot. Dar sunt tot 
eu. 

— Nu, Domniţă; Buzduganu oftă și oftatul lui păru să treacă prin 
Kelsea, o respirație a destinului, purtată pe aripi reci. Poţi să-ți spui oricâte 
povești frumoase dorești, dar nu ești fata pe care am luat-o noi de la căsuţă. 
Ai devenit altcineva. 


Capitolul 10 
Părintele Tyler 


Întotdeauna credem că Știm ce este curajul. Dacă aș fi chemat, 
obiȘnuim să ne spunem, aș răspunde chemării. N-aș ezita. Până când vine 
momentul Și atunci ne dăm seama că adevăratele situații în care trebuie să 
avem curaj sunt foarte diferite de ceea ce am presupus noi, cândva, într-o 
dimineață luminoasă, când ne-am simțit bravi. 

— Antologia de predici ale Părintelui Tyler. 
DIN ARHIVA ARVATHULUI 


Scările Arvathului erau construite din blocuri de piatră, piatră albită, 
extrasă din carierele din vecinătatea Capătului Trecerii. Totuși, la fiecare 
pas Tyler devenea tot mai atent, chinuit de certitudinea iraţională că treptele 
de piatră aveau să scârțâie sub tălpile lui. Urca încet, târându-și piciorul 
rupt. 

Din când în când întâlnea câte un frate care cobora scara ȘI îi arunca o 
privire fugară înainte să treacă mai departe. Funcţia de preot al Citadelei îi 
conferea lui Tyler anvergură Și ar fi putut justifica o eventuală invitaţie în 
apartamentul privat al Sfântului Părinte la o oră atât de târzie în noapte. 
Tyler trebuia să numere etajele ca să știe unde se afla. Niciodată nu mai 
urcase atât de sus în Arvath. Nu știa dacă va mai cobori vreodată. 

Când ajunse la etajul al nouălea se îndepărtă grăbit de scări și se 
ascunse într-o nișă din capătul celălalt al holului. Opulenţa decorului îl 
ameţea pe Tyler, căci ornamentațiule de la acest nivel erau departe de pereții 
simpli de piatră și covoarele tesute de mână care împodobeau încăperile 
rezervate fraţilor la etajele de jos. Aurul Și argintul străluceau în lumina 
torțelor: sfeșnice, mese, statuete. Pardoselile erau din marmură de Cadare. 
Pereţii erau drapați cu catifea roșie Și purpurie. 

Holul înainta drept încă vreo cincisprezece metri, apoi cotea la stânga 
spre apartamentele rezervate Sfântului Părinte. Nu se zărea nici ţipenie de 
om, dar Tyler știa că după colţ se aflau cel mai probabil străjerii Și acoliţii, 
măcar câțiva, lipiţi de ușa Sfântului Părinte. Era doar puţin trecut de ora 


două noaptea. Dacă Tyler avea noroc, Sfântul Părinte dormea, însă probabil 
că spera la prea mult dacă se aștepta să doarmă și străjerii Și servitorii lui. 
Deși mergea în vârful picioarelor, Tyler făcea un tărăboi asurzitor cu 
pantofii pe holul cavernos. 

Îmi iau cărțile Și-am plecat, îşi repetă el. Doar zece cărți, Tyler le 
alesese deja, pentru a nu fi tentat să ia mai multe decât putea duce. Îi plăcea 
importanța istorică a numărului zece, simetria cu Trecerea. Cărţile fuseseră 
printre puţinele obiecte personale pe care William Tear le îngăduise 
oamenilor săi, zece volume de fiecare. Cine încerca să strecoare la bord și 
alte obiecte nu mai urca pe vas. Era un secret, unul dintre miile de crâmpeie 
de informații despre Trecere pe care reușise să le obțină Tyler într-o viaţă 
întreagă. Dar nu uitase niciunul. 

Dacă voi supraviețui acestui moment, se hotărî Tyler, voi scrie prima 
istorie a Trecerii. O s-o leg eu însumi, apoi o să i-o prezint Reginei, ca s-o 
tipărească. 

Îi făcea bine să-și spună lucrul acesta, un vis măreț. Totuși nu se 
alesese nimic din ambiția Reginei de a înființa o tuiparniță. Nimeni din 
Tearling nu avea idee de unde să înceapă s-o construiască. Nu exista niciun 
mecanism de a distribui pe scară largă cuvântul scris. 

Dar va exista. 

Tyler închise ochii. Vocea era implacabilă. El era convins. 

Privind cu precauţie după colț, își dădu seama că teama îl făcuse 
excesiv de prudent. În faţa ușii Sfântului Părinte se aflau numai doi oameni, 
iar aceștia erau dintre acoliți, nu străjerii înarmaţi până în dinți care îl 
însoțeau pe Sfântul Părinte ori de câte ori ieșea din zona bine păzită a 
Arvathului. Dacă Fratele Matthew ar mai fi fost Și acum mâna dreaptă a 
Sfântului Părinte, i-ar fi venit mult mai greu, dar Fratele Matthew fusese 
executat cu o duminică mai înainte, iar cei doi care stăteau acum la ușă 
păreau tineri Și neexperimentați și poate nu câștigaseră încă deplina 
încredere a Sfântului Părinte. Când se apropie, ridicară spre el o privire 
somnoroasă. 

— Bună seara, fraţii mei. Trebuie să vorbesc cu Sfinţia Sa. 

Acoliţii schimbară între ei o privire agitată. Îi răspunse unul dintre ei, 
un băietan abia ieșit din adolescenţă, cu o dantură extrem de proeminentă 
pe maxilarul superior. 

— Sfinţia Sa nu primește musafiri astă-seară. 


— Sfântul Părinte mi-a spus să vin la el cu această informație de 
îndată. 

Cei doi se priviră din nou, Șovăind. Cam nehotărâți Și prost pregătiți. 
lată încă o diferenţă majoră între Anders și fostul Sfânt Părinte, care nu 
permitea nimănui să-l reprezinte în fața străinilor, dacă nu era la fel de 
competent ca el. 

— Precis nu putem aștepta până mâine dimineaţă? întrebă al doilea 
tânăr, era Și mai necopt decât primul, suficient de copilandru pentru a avea 
încă faţa punctată de ciorchini de coșuri. 

— Nu putem, răspunse Tyler ferm. Este o informaţie de importanţă 
vitală. 

Acoliţii se întoarseră cu spatele la el și se sfătuită strânși unul în 
celălalt. În ciuda propriei neliniști, Tyler se amuză auzindu-i că încep un joc 
pe numărate pentru a stabili cine va intra să-l conducă. După trei încercări, 
tânărul cu defectul de dentiție pierdu și se strecură, alb la faţă, prin masiva 
ușă dublă. Celălalt acolit făcu tot posibilul să pară un profesionist cât dură 
așteptarea, dar căsca întruna, ceea ce distruse iluzia. Tyler nu-și putea 
înfrâna un sentiment de milă pentru el, pentru acest băiat care creștea direct 
sub ochii Și tutela lui Anders. Nu-și putea imagina ce credea acest copil 
despre Biserică și Dumnezeu. 

— Ar trebui să vă controlez sacoșa, se aventură băiatul după câteva 
minute. 

Tyler îi întinse tolba și acolitul se uită înăuntru, dar nu văzu decât 
vechea Biblie a lui Tyler, un volum greu, cu coperţi cartonate, pe care i-o 
dăduse Părintele Alan când împlinise opt ani. Acolitul îi înapoie tolba și 
Tyler își trecu la loc cureaua peste cap, așezând-o de-a curmezișul 
pieptului. De ceva vreme teama i se mai domolise, lăsând în urmă o 
senzaţie de emoție puternică. Părea că nu-i mai încăpea inima în piept. 

Pe ușă se ivi capul celuilalt acolit și Părintelui Tyler nu-i scăpă 
expresia de ușurare de pe chipul lui: Tyler era acceptat. 

— Vă rog să intrați. 

Băiatul deschise ușa larg și Tyler îl urmă intrând în ceea ce părea a fi o 
încăpere obișnuită, uriașă, cu tavan înalt Și covoare groase. Tablouri în ulei 
acopereau pereţii Și canapele de catifea erau împrăștiate peste tot. Acolitul 
nu se uită la niciuna dintre acestea, ţinându-și privirea aţintită înainte. Dar 
Tyler, care cercetă camera cu curiozitate, nu-și putu reţine o exclamaţie de 


surpriză. La dreapta, pe o canapea, stătea întinsă o femeie complet 
dezbrăcată, cu membrele răsfirate, nelăsând nimic ascuns privirii. Era prima 
dată când Tyler vedea sânii unei femei Și își întoarse rapid privirea, 
stânjenit Şi pentru ea, și pentru el. Numai că femeia părea să ignore 
complet prezenţa lor, cu ochii larg deschiși Și privirea rătăcită. 

— Vă rog să așteptați aici, îi spuse acolitul și Tyler se opri pe loc în 
timp ce băiatul se duse mai departe, spre o ușă mare, arcuită în partea de 
sus, amplasată în celălalt capăt al încăperii. Rămas singur, Tyler nu-și putu 
lua ochii de la femeia de pe canapea, de la sânii ei Și triunghiul întunecat 
dintre coapse. Deși nu simţea nicio atracție — vârsta îl făcuse să depășească 
această infamie — imaginea era fascinantă. Femeia avea un păr negru, lung, 
care se revărsa peste marginile canapelei Și îi susținu privirea fără nicio 
rușine. Când ochii i se obișnuiră cu lumina slabă a lumânărilor, Tyler zări o 
seringă la încheietura braţului, cu acul încă îngropat adânc în venă. Mai 
apoi nu putu să nu observe Și alte lucruri: o fiolă cu un praf alb, încă 
nedeschisă, pe măsuţa dintre ei; o lingură îndoită Și răsucită de prea multă 
întrebuințare; vânătăi urâte întinse pe jumătate din celălalt braţ al femeii. 
Nu era tânără, dar avea încă un trup mlădios, iar pentru privirea lui Tyler, 
acul din braţ părea o pierzanie, o pervertire a potenţialului. 

— Dumneata cine ești? îl întrebă ea pe Tyler cu voce neclară, de om 
ametit. Nu te-am mai văzut pân-acum. 

— Tyler. 

— Eşti preot? 

— Da. 

Femeia se îndreptă puţin, sprijinindu-se într-un cot. Privirea îi 
devenise ceva mai atentă. 

— N-ai mai văzut până acum o femeie dezbrăcată, nu-i așa? 

— Nu, răspunse Tyler, lăsând ochii în jos Și uitându-se în podea. Îmi 
pare rău. 

— N-ai de ce. Nu mă deranjează dacă se uită. 

— La cine vă referiti? 

— Oh... Femeia privi în gol spre colțul camerei, din nou cu o privire 
tulbure. Ei, toți. Ceilalți preoți. Cei care vin în vizită. Niciodată nu se 
mulțumesc doar să privească. 

Ceva se răsuci în stomacul lui Tyler. 

— Nu vrei să pui mâna, nu-i așa? 


— Nu. 

— Să tragi ceva vrei? 

— Nu, mulţumesc. Tyler scoase vechea Biblie din tolbă, pipăindu-i 
muchiile, atingând paginile. O simţea grea în mână. Cum vă numiti? 

— Maya. 

— Tyler! Ce te-aduce la mine atât de târziu în noapte? 

Dar Sfântul Părinte știa deja. Faţa lui radia bună dispoziţie. Purta o 
robă de mătase neagră, îmbrăcată în grabă Și avea părul ciufulit, dar nu făcu 
niciun gest să-și îndrepte ţinuta și Tyler își aminti deodată că exista Și o a 
doua femeie aici, că Sfântul Părinte avea două. Uitase să ia în calcul cele 
două femei când își făcuse planul, iar prezenţa acestora însemna un pericol 
în plus pentru demersul lui. O clipă Tyler avu pornirea să se retragă, să-i 
pună o minciună Sfântului Părinte și să plece apoi de la Arvath, la 
adăpostul nopții. Pe urmă însă, gândindu-se la cărți, își adună tot curajul, 
își luă o mină gravă Și anunţă: 

— S-a comis, Sfintia Ta. 

— Regina a înghițit substanţa? 

— Da. 

— La ora asta? 

— Regina doarme puțin în ultima vreme, Sfinția Ta. 

Măcar acest lucru era adevărat. Tyler, care în ultima vreme dormise 
mai multe nopţi pe canapeaua din biblioteca Reginei, fusese trezit de câteva 
ori chiar de către Regină, care se plimba pe lângă rafturile de cărti, 
pipăindu-le pe fiecare în parte. Colinda Citadela, urmată de Pen Alcott ca de 
un câine credincios, dar se întorcea întotdeauna în bibliotecă, atunci când 
voia să fie singură. Din acest punct de vedere ei doi se asemănau, Tyler Și 
Regina, dar orice ar fi fost ceea ce căuta ea, nu putea găsi acolo. Cu 
excepția ocaziilor când cădea în stările ei catatonice — despre care Sfântul 
Părinte nu știa nimic, slavă Domnului — Regina părea să doarmă foarte 
putin. 

— A băut-o cu ceaiul, să fie deja vreo oră. 

— Fi bine, iată o veste minunată, Tyler! 

Sfântul Părinte îl bătu pe spate și Tyler trebui să facă efortul de a nu se 
feri. Maya se uita fix la amândoi, cu ochii îngustaţi Și atenţi. 

— Cărțile mele, Sfintia Ta? 


— Ei bine, cred că ar trebui să așteptăm ca să fim siguri de efect, 
Tyler. Mă înţelegi. 

Sfântul Părinte zâmbi, un zâmbet de prădător, care îi cuprinse întreaga 
figură. 

Tyler își încleștă mâinile pe Biblie, dar încuviinţă înclinând capul. 

— Nu pot nici măcar să-mi arunc o privire asupra cărților, Sfinția Ta? 
îmi lipsesc. 

Sfântul Părinte îl privi cu ochi mari, un moment ce păru nesfârșit. 

— Desigur, Tyler. Vino cu mine. Sunt în dormitorul meu. 

Tyler văzu cu colțul ochilor că Maya rămăsese cu gura căscată de 
uimire. Prezenţa ei putea compromite totul, dar acum nu mai avea cum să 
dea înapoi. În momentul în care Sfântul Părinte se întoarse cu spatele, Tyler 
îl izbi cu Biblia cu toată puterea, așa cum ar lovi cu toporul un tăietor de 
lemne. Cartea cea grea nimeri din plin capul Sfântului Părinte Și îl puse la 
pământ, dar lovitura nu fu suficient de puternică; Sfântul Părinte se ridică în 
mâini Și pe genunchi, trase aer în piept Și era gata să strige. 

— Te rog, Doamne, răsuflă Tyler, apoi înaintă șchiopătând, ridică 
Biblia și o lăsă să cadă direct pe ceafa Sfântului Părinte. Acesta se prăbuși 
pe covor fără niciun zgomot Și de această dată rămase nemișcat. 

Tyler ridică privirea și constată că Maya se holba la el cu ochi uluiti. 
Îndesă Biblia la loc, în sac, Și ridică mâinile ca să-i arate că ei nu voia să-i 
facă niciun rău. 

— Cărțile mele. Minţea, nu-i așa? Nu sunt aici. 

— Le-au luat acum o săptămână. Le-au dus în pivniţă. 

Acest lucru, mai mult decât orice altceva, îi arătă lui Tyler că 
promisiunea recompensei nu fusese decât o minciună. Dacă ar fi comis 
fapta, Sfântul Părinte ar fi... ce-ar fi făcut? L-ar fi ucis? Tyler îl cântări o 
clipă pe omul căzut la podea — respira, observă Tyler cu gratitudine — 
înainte să înțeleagă tot planul, mișcarea deșteaptă: Sfântul Părinte l-ar fi 
predat lui Buzduganu. 

— Îţi mulţumesc, Doamne, răsuflă Tyler, că nu am făcut-o. 

— Eşti preotul Reginei, zise Maya. 

— Da. 

Tyler se îndreptă spre ușă, trăgând cu urechea, dar nu se auzea niciun 
zgomot de afară. Totuși, ar fi trebuit să plece de-acum, înainte de a-și 


reveni în simțiri Sfântul Părinte, înainte de a da alarma femeia. Apucă 
clanţa ușii, dar vocea ei îl opri. 

— Este bună Regina? 

Tyler se întoarse și văzu că ochii Mayei se umpluseră de o dorinţă 
alarmantă. Mai văzuse asemenea disperare, cu mult timp în urmă, undeva la 
ţară, când credincioșii din parohie, pe patul de moarte, îi cereau încă 
nehirotonisitului Tyler să le asculte ultima spovedanie. Pentru un motiv sau 
altul, de ordin personal, Maya avea nevoie de răspunsul lui afirmativ. 

— Da, este bună. Vrea să îndrepte lucrurile. 

— Să le îndrepte pentru cine? 

— Pentru toţi. 

Maya se mai uită puțin la el, apoi se ridică de pe canapea. Tyler nu mai 
era stânjenit de goliciunea ei, de fapt, pentru câteva clipe uită cu totul de ea. 
Maya se repezi la trupul răstignit al Sfântului Părinte, băgă o mână dedesubt 
ȘI îi scoase lanţul din jurul gâtului. Pe lanţ se afla o cheie mică, de argint. 

— Trebuie să plec, îi spuse Tyler. 

Nu voia s-o abandoneze pe femeie acolo, pentru că era atât de rău 
tulburată, dar nici n-o putea lua cu el, chiar dacă ea ar fi vrut să fugă. 
Adrenalina se consumase Și acum îi lua locul înţelegerea deplină a ceea ce 
comisese. Piciorul îl durea mai tare decât se așteptase; urcatul scărilor îl 
forţase peste măsură. Coborâtul avea să fie îngrozitor. 

— Mama a fost pro, părinte. 

— Ce a fost? 

— Pro. Prostituată. 

Maya traversă încăperea Și se ghemui în fața unui dulăpior de stejar, 
lăcuit, cu mișcări precise. Tyler abia dacă o mai recunoștea pe 
consumatoarea placidă de droguri, de adineauri. 

— Mama obișnuia să ne povestească despre ceea ce avea de gând să 
facă într-o bună zi, ceva important care să șteargă toţi anii de dinainte. Nu 
ai la dispoziție decât o secundă, ne spunea mama Și când va veni acea 
secundă, trebuie să sari, cu orice preț. 

— Chiar trebuie să... 

— El ne vorbește despre invazie. Cei din Mort vor ajunge în curând la 
ziduri Și sunt prea mulți pentru a-i respinge. Ar fi nevoie de un miracol. 

Încuietoarea scoase un clic Și Maya deschise dulapul, apoi se uită în 
sus la el, cu o expresie de dibăcie. 


— Dar se spune că Regina poate face miracole. 

Când se ridică în picioare, ţinea în braţe o cutie mare de lemn, care 
fusese lustruită la perfecţie; lemnul de cireș strălucea ca oglinda pe părțile 
ei laterale. 

— Trebuie să i-o dai înapoi. Nu trebuie s-o păstreze el aici. 

— Ce este? 

Femeia deschise capacul și Tyler văzu uluit coroana Regatului 
Tearling, așezată în faţa lui pe o pernă de catifea roșie. Argintul Și safirele 
scânteiară, aruncând reflexii orbitoare pe capacul deschis al cutiei. 

— Aceasta este secunda mea, părinte, îi spuse Maya, împingându-i 
cutia în braţe. la-o Și du-te. 

Tyler o cântări un moment, cu gândul la ţăranii pe care-i cunoscuse în 
tinerețe, pe moarte în colbele lor, disperaţi să se mărturisească, Și regretă 
că nu putea opri timpul, măcar o oră, ca să poată sta de vorbă cu femeia 
aceasta, pe care n-o ascultase nimeni, niciodată. Ochii ei negri erau pe 
deplin limpezi acum, în ciuda ridurilor care îi umbreau. 

— Andy? O voce de femeie se auzi din spatele ușii arcuite, 
somnoroasă și confuză. Andy? Unde ai plecat? 

— Du-te, părinte, îi porunci Maya. Pe ea o s-o potolesc eu, dar 
dumneata ai foarte puțin timp la dispoziție. 

Tyler mai ezită o clipă, apoi luă cutia Și o îndesă în tolbă împreună cu 
Biblia. Preţ de o clipă, durerea pentru cărțile pierdute păru să-l copleșească, 
dar nu avea să înguduie una ca asta, îi era rușine Și pentru că o simţea. El 
își pierduse biblioteca, dar femeia din faţa lui își risca viaţa. 

— Du-te, îi mai spuse ea o dată și Tyler șchiopătă până la ușă, apoi 
deschise un canat atât cât să se poată strecura afară. 

Pe Maya o mai văzu o fracțiune de secundă uitându-se la fiola de pe 
masă, apoi închise ușa în urma sa. Cei doi acoliţi se rezemaseră de perete 
de o parte Și de cealaltă a ușii, atât de nepăsători încât Tyler se întrebă dacă 
adormiseră. Cel cu dinţii proeminenţi îl privi printre gene și întrebă: 

— Sfântul Părinte are nevoie de noi? 

— Nu. Cred că vrea să se odihnească restul nopţii. 

Tyler se întoarse Și porni pe hol, dar nu făcu decât câţiva pași când o 
mână 1 se așeză pe umăr. 

— Ce ai în sac? întrebă cel cu dinții proeminenți. 

— Biblia. 


— Și mai ce? 

— Noua mea robă, răspunse Tyler, uimit cât de ușor îi venea să mintă. 
Sfântul Părinte tocmai m-a făcut episcop. 

Amândoi se traseră un pas îndărăt, privindu-se cu suspiciune. În 
structura ierarhică a Arvathului, asistenții personali ai Sfântului Părinte, 
chiar Și acoliții, aveau mai multă autoritate decât orice preot. Dar un 
episcop era altceva; nu 1 te puteai opune nici măcar celui mai lipsit de 
importanţă membru al colegiului episcopilor. De parcă s-ar fi înțeles între 
ei, cei doi acoliți făcură o plecăciune Și se retraseră. 

— Noapte bună, Eminenţă. 

Tyler le întoarse spatele și continuă șchiopătând până la capătul 
holului. Bănuia că avea două minute, cel mult, până să-și dea ei seama că 
povestea era absurdă. Sfântul Părinte nu avea depozit de robe de rezervă 
pentru episcopi, pe care să le distribuie ca pe niște bomboane. Iar cea de a 
doua femeie putea da alarma în orice moment. 

Tyler se opri în capul scărilor, uitându-se în jos la treptele ei 
concentrice, de parcă ar fi văzut un dușman. Piciorul îi zvâcnea deja, 
săgetându-l cu dureri ascuțite de la șold până în vârful degetelor. l-ar fi 
plăcut să ia liftul, care funcţiona doar parțial în timpul noptii, numai pentru 
etajul Sfântului Părinte. Gărzile ar fi fost, poate, de acord să-l coboare până 
la etajul fraților. Dar ar fi trebuit să aștepte venirea liftului — platforma era 
staționată la etajul cel mai de jos al Arvathului, pe timpul noptii — iar dacă 
se dădea alarma cât el se afla încă în lift, avea să rămână captiv, blocat între 
etaje până ar fi veni străjerii lui Anders să-l ridice. Nu, trebuia să coboare pe 
scări ȘI, având în vedere durerea care-i cuprinsese acum piciorul, probabil 
că nu avea să ajungă prea departe când va fi nevoit să se oprească. 

Tyler se strâmbă, își mușcă limba și porni în Jos, rezemându-se cu 
toată greutatea de balustradă. Tolba i se lovea de șold la fiecare mișcare, o 
bătaie ritmică ce nu-l ajuta deloc la artrita lui. Un etaj mai jos apucă sacul 
încercând să-l ţină nemișcat și simţi conturul ascuţit al cutiei de lemn din 
interior. 

Sunt o parte a măreței lucrări a Domnului. 

Gândul acesta nu-i mai trecuse prin minte de multă vreme. Se gândi la 
femeie, la Maya, și un val uriaș de vinovăţie îl strivi. O lăsase acolo, în faţa 
unei mese pline cu morfină, să îndure pedeapsa pe care o putea născoci 
Anders. Două etaje mai jos. Tyler țopăia de-acum, cu piciorul bolnav 


ridicat, strângând mâinile pe balustradă ca să rămână în viaţă și 
propulsându-se în jos printr-un mic salt. Începea să-l doară ȘI piciorul 
sănătos, iar mușchii atâta timp nefolosiți amenințau să se lase cuprinși de 
crampe. Nu Ştia ce se putea întâmpla dacă piciorul îi ceda înainte de a 
ajunge la capătul scării. Trei etaje mai jos. Ambele picioare îi urlau de 
durere, dar nu le băgă în seamă. Patru etaje mai jos. Adrenalina îi revenise, 
slavă Domnului, cântându-i în vene când abordă ultimul grup de trepte și, 
oricât de neverosimil ar fi părut, Tyler constată că zâmbea ca un copil. 
Acum un an... era bibliotecar Și un ascet, cine ar fi putut ghici că avea să 
ajungă aici, țopăind ca un iepure în jos pe scări? După a doua cotitură a 
scărilor, două rampe mai jos zări umerii căzuţi Și capul aproape chel al unui 
bărbat. Zâmbetul îi îngheţă pe buze. 

Seth. 

Tyler se opri Și percepu un sunet înfundat mult deasupra lui. Încă o 
clipă, apoi liniștea se făcu ţăndări în zăngănitul răsunător al clopotelor. 
Alarma. Ecourile se rostogoliră pe scări Și Tyler auzi tropăit de picioare 
câteva etaje mai sus. Nici ei nu mai voiseră să aștepte liftul. Tyler începu să 
topăie din nou, trecând după colț, la ultima rampă a scării. Când se apropie, 
văzu că Seth adormise, dar transpira Și avea pielea precum ceara în lumina 
slabă. Nu se vindeca. Nu-i era sortit. Când preoții din Arvath vor fi încetat 
să mai aibă coșmaruri, când Seth își va fi epuizat utilitatea, Sfântul Părinte 
avea să pună să fie luat de acolo, la fel de curat Și fără urme cum pusese să- 
i fie luate lui cărțile. Tyler ajunse la palierul lui Seth și se trezi faţă în faţă 
cu placheta de la gâtul lui: „„Monstruozitate”. Cuvântul părea să-l 
sfredelească adânc pe Tyler, deschizând larg poarta pentru lucruri care n-ar 
fi trebuit să existe. Când se constituise Biserica Domnului, după Trecere, 
fusese o biserică aspră, o reflexie a timpurilor respective, dar o biserică 
bună. Nu-și atinsese scopurile prin ură, prin rușine. lar acum... 

— Seth, șopti Tyler, fără să-și dea seama că va vorbi înainte de a-și 
auzi cuvintele. Seth, trezește-te! 

Dar Seth continua să viseze, cu buzele tremurând în penumbră. 

— Seth! 

Seth se trezi tresărind Și scoase un țipăt scurt. Ridică privirea, cu ochii 
tulburi. 

— Ty! 

— Eu sunt. 


Tyler apucă plăcuţa și o trase peste capul lui Seth. Deasupra lor 
răsunau pași; străjerii Sfântului Părinte nu puteau fi mai sus de două etaje. 
Tyler aruncă plăcuţa peste balustradă, iar aceasta pluti Și apoi dispăru. 

— Haide, Seth. 

Își petrecu braţul peste talia lui Seth și îl trase în sus de pe scaun. Seth 
Șuieră de durere, dar nu se opuse. 

— Unde ne ducem? 

— Plecăm de-aici. Tyler îl trase pe coridor. Nu te pot duce, Seth. Mă 
doare rău piciorul. Trebuie să mă ajuţi. 

— O să încerc. 

Seth își încordă braţul în spatele lui Tyler, oferindu-i sprijin, Și cei doi 
bărbaţi își continuată drumul Șchiopătând. Gura lui Tyler se lăbărță într-un 
zâmbet amar. 

Ce mai pereche facem. Bătrâni, schilozi Și mutilati. 

Frântura aceasta de umor negru îi stârni totuși amintiri Și Tyler evocă 
un moment din copilărie, o imagine de pe tapiseriile Părintelui Alan: lisus 
Christos, Regele ludeilor, pe drum spre Galilea, conducându-i pe orbi, 
ajutându-i pe schilozi, mângâindu-i pe leproși. Tyler obișnuia să rămână 
minute în şir în faţa tapiseriei, singura operă de artă din casa Părintelui 
Alan care nu înfățișa un Dumnezeu mânios. lisus cel din tapiserie avea un 
chip blând și binevoitor Și, chiar dacă în jurul lui se adunase toată mizeria 
lumii, el nu-și întorsese privirea. 

Acesta este Dumnezeul meu, își dădu seama Tyler, și acum, după mai 
bine de șaizeci de ani, când străbătea coridorul sărind într-un picior, se 
simți exaltat de această amintire. Piciorul fărâmat se îndoi sub el și Tyler 
crezu că se va prăbuși, trăgându-l pe Seth după el, că se vor rostogoli 
amândoi pe dalele de piatră până se vor opri în perete. Și atunci Tyler le 
simţi: mâini invizibile apucându-l de picioare, întărindu-i genunchii Și 
ajutându-l să fugă. 

— Seth! suspină el. Seth! El este cu noi! 

Seth râse sugrumat, cu mâna încleștată pe coastele lui Tyler. 

— Ce? Chiar Și acum? 

— Mai ales acum! Tyler începu să râdă la rândul lui, cu vocea 
pițigăiată Și isterizată. Măreţe Doamne, încă puţin! 

Strigătele din urma lor se auzeau tot mai tare, iar acum Tyler putea 
realmente să simtă paşii urmăritorilor sub propriile picioare, vibrând pe 


pardoseala de piatră pe măsură ce pătrundeau dinspre casa scării. Pe pragul 
fiecărei uși părea să fie câte un frate trezit din somn, holbându-se la Tyler și 
la Seth cu ochii măriţi, dar nimeni nu făcu nicio mișcare să-i oprească din 
înaintarea lor stângace pe coridor. Mâinile invizibile dispăruseră de-acum ȘI 
cei doi se sprijineau unul pe celălalt, mersul târșâit și Șchiopătat al 
fiecăruia armonizându-se cu al celuilalt, o cursă pe trei picioare care îi purta 
tot mai departe. Când ajunseră la ușa lui Tyler, intrară șchiopătând și Tyler 
ferecă zăvorul. 

Străjerui Sfântului Părinte avură nevoie de aproape două minute ca să 
găsească o bucată de lemn suficient de solidă cât să dărâme ușa. Când 
dreptunghiul din stejar masiv fu smuls în cele din urmă din balamale, mai 
mulți străjeri se prăbușiră în chilia Părintelui Tyler, în graba lor căzând unul 
peste altul, grămadă peste ușa spartă. Își reveniră apoi rapid, se ridicară Și 
priviră în Jur, cu săbiile scoase din teacă, pregătiți să întâmpine rezistență. 

Tot ce găsiră, însă, fu o încăpere goală. 


Kelsea se târî în sus pe ultimele trepte ale scării, încercând să nu 
gâfâie. Ducea pe picioare o greutate mai mică, dar schimbarea miraculoasă 
prin care trecuse exteriorul ei nu-i adusese și o condiţie fizică mai bună. 
Buzduganu era lângă ea; Pen își luase libere zilele de la sfârșitul 
săptămânii. Kelsea nu avusese ocazia să vorbească cu el între patru ochi 
înainte să plece Și nu se putea abţine să nu se gândească dacă nu cumva se 
dusese s-o vadă pe femeia cealaltă. Nu era treaba ei, își spunea Kelsea, Și 
cu toate acestea, după cinci minute se trezea că se gândea din nou la același 
lucru. Intenţionase să păstreze relația lor fără nicio semnificație pentru 
niciunul dintre ei, dar descoperi curând că lucrurile nu funcționau în acest 
fel. 

Ajunse în capul scărilor Și privi pe deasupra zidurilor înalte ce 
împrejmuiau Noua Londră spre răsărit. Din acest loc putea privi dincolo de 
râul Caddell, până la câmpia Almont, pictată cu verde și cafeniu în acest 
sfârșit de vară. 

La poalele zidului orașului, pe celălalt mal al râului, se întindea tabăra 
refugiaților: aproape doi kilometri de corturi și adăposturi răspândite pe 
mal. De la distanţă, oamenii din tabără se vedeau ca niște furnici, dar erau 
adunaţi peste o jumătate de milion acolo, jos. Caddell furniza apă din 
belșug, dar evacuarea ordurilor începea să fie o problemă și, în pofida 


proviziilor uriașe pe care le adusese Buzduganu, tabăra avea să rămână în 
curând Și fără alimente. Anotimpul recoltei era în toi, dar nimeni nu se 
ocupa de agricultură în Almont. Chiar dacă oamenii din Tearling o scoteau 
cumva la capăt până trecea invazia, rezervele de fructe și legume erau 
decimate pentru ani de zile. Mai multe familii din partea de nord, în 
apropiere de Fairwitch, aleseseră să rămână pe loc, asumându-și riscul, și la 
fel făcuseră câteva sate izolate de la graniţa cadareză. Dar majoritatea 
populației din Tearling era acum înghesuită în Noua Londră Și în 
împrejurimi, iar Kelsea simţea că regatul din faţa ei rămăsese un vast teren 
al nimănui sub cerul cenușiu, doar sate părăsite Și câmpuri goale, bântuite. 

La o depărtare de circa Șaisprezece kilometri, lăbărțată aproape de 
linia orizontului, se desfășura armata din Tear un ciorchine de corturi 
decolorate de o prea îndelungată utilizare. Armata era comasată pe malurile 
râului Caddell, în locul în care apa făcea brusc o cotitură Și își începea 
traseul întortocheat în jurul Noii Londre. Armata ei era modestă, își dădea 
seama Kelsea, iar comparația cu ceea ce se afla la orizont nu-i era 
favorabilă: un nor uriaș, întunecat, negura subtilă izvorâtă din corturile 
negre Și steagurile negre întinse pe mai mulți kilometri, iar acum Și de la 
nenumăraţii Șoimi ce pluteau în permanenţă pe deasupra taberei ostașilor 
din Mort. Lângă lacul Karczmar, Hall îi surprinsese pe oșteni dormind, dar 
istoria nu avea să se mai repete, pentru că cei din Mortmesne aduseseră o 
specie de șoimi care zburau ca santinelele peste tabăra lor. Spre deosebire 
de șoimii din Mort, care nu ţipau, păsările acestea scoteau un țipăt nelegiuit 
ori de câte ori încercau soldaţii lui Bermond să se apropie. Mai multe 
iscoade fuseseră prinse în acest fel, așa că Bermond era nevoit acum să-i 
urmărească de la distanță pe cei din Mortmesne, deși nu pentru multă 
vreme. Se apropiau Și se apropiau repede. Mesajele trimise de Hall nu o 
judecau, dar ale lui Bermond erau un Șuvoi neîntrerupt de mustrări, iar 
Kelsea știa că generalul avea dreptate. Ea era cea care făcuse o mare 
greșeală, de pe urma căreia avea să sufere tot regatul, și chiar dacă nu era 
sigură că celelalte opţiuni nu ar fi reprezentat o greșeală încă Și mai gravă, 
aceasta părea a se cere pedepsită. În fiecare zi venea aici să-i vadă înaintând 
pe oștenii din Mort, să vadă cum se apropie norul negru de la orizont. Părea 
să fie exact răsplata potrivită pentru ea. 

— Încearcă să pună mâna pe Caddell, observă Buzduganu de alături. 

— De ce? N-a mai rămas nimic pe niciunul dintre maluri. 


— Dacă vin până aici Și încearcă să traverseze râul în dreptul orașului, 
vor pierde mulţi oameni doborâţi de arcașii noștri. Dar în cazul în care 
controlează ambele maluri, pot veni cu apărarea gata pregătită și vor fi 
imuni la săgeți. Atunci se vor putea concentra pe escaladarea zidurilor Și pe 
capturarea podului. 

Până și Buzduganu devenise pesimist. Nu mai exista speranţă nicăieri, 
doar dacă ar fi reușit Kelsea să o aducă ea însăși. Gândul acesta îi făcu rău. 
Privindu-se în oglindă de dimineaţă, văzuse o brunetă frumoasă, dar nu 
orice brunetă. Părul lui Lily, chipul lui Lily, gura lui Lily... ele două nu erau 
identice, în niciun caz, dar trăsăturile individuale începuseră să se 
armonizeze. Kelsea și Lily aveau una Și aceeași viaţă; iar acum păreau a 
avea Și aceeași înfățișare. Numai că ochii lui Kelsea nu se schimbaseră 
deloc, erau ochii familiei Raleigh... ochii mamei ei, două puncte identice de 
nepăsare, de un verde-profund, care duseseră la pierzanie un regat întreg. 

— Glorie Reginei! 

Strigătul venea de dedesubt, de la picioarele zidului interior, unde mai 
mulţi străjeri din garda ei blocaseră intrarea pe scări. Kelsea se uită peste 
parapet Și văzu că o gloată de oameni se adunaseră la picioarele treptelor. 
Dădeau furioși din mâini, o mare de feţe ridicate în sus. 

Ei cred că eu îi pot salva. Kelsea arboră un zâmbet plin de încredere Și 
le făcu semn cu mâna, la rândul ei, apoi își întoarse atenția spre Almont. Nu 
avusese niciodată de ales între mai multe opțiuni, dar acest lucru nu avea 
să-i aducă vreo scuză. Când avea să fie judecată — Și cu siguranță acest 
lucru avea să se întâmple, măcar de istorie dacă nu altcumva — nu vor exista 
circumstanţe atenuante. Se uită îndelung la pata neagră ce împânzea 
orizontul, neîngăduindu-și să privească în altă parte. Aproape fără să se 
gândească, își deschise încă o tăietură pe gambă, trăind o satisfacţie 
neîndurătoare din prelingerea sângelui înspre gleznă. 

Pedeapsă. 

— Domnule! 

Buzduganu se aplecă peste balustrada scărilor. 

— Ce este? 

— Un sol de la generalul Bermond. 

— Trimite-l sus. 

Când mesagerul lui Bermond ajunse în capul scărilor, Kelsea se 
întoarse cu spatele la Almont. Solii oștirii erau cu adevărat extraordinari; 


omul acesta urcase în fugă cinci etaje, dar nu rămăsese deloc fără aer. Era 
tânăr Și agil, un sergent după acul de aramă de la gulerul hainei și făcu 
ochii mari când o văzu pe Kelsea. Acum însă, acest efect nu-i mai aducea 
nicio satisfacţie lui Kelsea, dacă îi adusese vreodată. Îi făcu semn omului să 
vorbească, apoi se întoarse cu faţa spre Almont. 

— Maiestate, generalul dorește să vă raporteze că Pasul Argive a 
căzut. 

Buzduganu mormăi ceva lângă ea, dar Kelsea nu-și luă privirea de la 
norul negru de la orizont, încercând să nu tresară. 

— Cei din Mortmesne au început deja să-și transporte proviziile prin 
Argive, ceea ce le va scurta considerabil timpul de reaprovizionare. În plus, 
noaptea trecută au mai trecut prin Pas încă o mie de ostași. Vor ajunge din 
urmă grosul oștirii mâine. Toată armata din Mort a traversat deja râul Crithe 
Și a cucerit malul de nord al Caddellului și nu peste mult timp avangarda va 
împinge armata noastră Și de pe malul sudic. Generalul apreciază că acest 
lucru se va întâmpla în cel mult trei zile. El crede că cei din Mort vor ajunge 
la Noua Londră pe cursul râului. 

Mesagerul tăcu și Kelsea îl auzi cum înghite când mărul lui Adam se 
urcă Și cobori în gâtlej. 

— Continuă. 

— Generalul Bermond dorește să vă raporteze că armata din Tearling 
a pierdut până acum peste două mii de oameni, mai bine de o treime din 
forţele ei. 

Ochii lui Kelsea refuzară să mai rămână deschiși și începură să 
clhpească, obturând temporar orizontul. Dar când se deschiseră din nou, 
norul era tot acolo. 

— Altceva? 

— Asta este tot ce am de raportat, Maiestate. 

Nu erau vești bune. Bineînţeles că nu. 

— Lazarus, când vor ajunge la ziduri cei din Mort? 

— După părerea mea, în mai puțin de o săptămână. Să nu te lași 
păcălită de distanță, Domniţă. Chiar dacă Bermond face tot ce poate, oastea 
din Mort este capabilă să avanseze trei-patru kilometri pe zi. Până la 
sfârșitul lunii sunt aici, nu mai târziu. 

Kelsea se uită în jos la tabăra de refugiați, la vasta harababură de 
probleme, adăpostul inadecvat, începuturile foametei. Și această 


responsabilitate se afla tot la picioarele ei. Se întoarse din nou spre sol. 

— Anunţă-l pe Bermond că vom muta refugiații în interiorul zidurilor. 
Asta va dura cel puțin cinci zile. Bermond trebuie să ţină oastea din Mort 
departe de tabără până ce terminăm evacuarea, apoi să se retragă Și să apere 
podul. 

Mesagerul dădu din cap că înțelese. 

— Ai făcut o treabă bună. Poţi să pleci. 

Bărbatul o luă la fugă în jos pe scări și dispăru. Kelsea se întoarse din 
nou spre Almont. 

— Arliss ar trebui să se ocupe de evacuarea taberei. Oamenii lui Știu 
numele și chipurile celor de jos. 

— Domniţă, te asigur... 

— Chiar ai crezut că n-o să aflu, Lazarus? Favoriţii lui au împânzit 
tabăra Și fac trafic de narcotice de parcă nu mai există viitor. 

— Pentru oamenii aceștia chiar nu mai există viitor, Domniță. 

— Ah. Ştiam eu. 

Kelsea se întoarse spre el, simțind cum o cuprind nervii. Numai că 
dedesubt era ceva încă și mai rău decât mânia: rușinea. Râvnea să obțină 
aprobarea lui Buzduganu, întotdeauna tânjise după asta, la fel cum 
așteptase cu ardoare laudele din partea lui Barty. Numai că Barty o 
aprobase întotdeauna fără rezerve. Din partea lui Buzduganu aprobarea era 
mai valoroasă, Kelsea trebuia să lupte ca s-o obțină, iar conștientizarea 
eșecului era acum o rană adâncă. 

— Ştiam că mai devreme sau mai târziu îmi vei spune că am dat-o în 
bară. 

— Ce-i făcut e bun făcut, Domniţă. 

lată ceva și mai rău; nu numai că Buzduganu nu aproba, dar nici 
măcar nu voia să stea de vorbă. Lui Kelsea i se umeziră ochii, dar își reţinu 
lacrimile, furioasă. 

— Probabil crezi că sunt exact ca ea. 

— Pierzi prea mult timp gândindu-te la mama dumitale, Domniţă. A 
fost mereu una dintre slăbiciunile dumitale. 

— Bineînţeles că a fost! strigă Kelsea, fără să se gândească la străjerii 
care o auzeau. Ea umbrește tot ce încerc eu să fac! Nu pot să fac nicio 
mișcare fără să mă împiedic de greșelile ei! 


— Așa o fi, Domniţă, dar nu te amăgi singură. Și dumneata faci 
greșeli. 

— Te referi la Thorne? 

Buzduganu își mută privirea în altă parte, iar Kelsea îl cercetă printre 
gene. 

— Nu poti vorbi serios. 

— Ascultă-mă, Domniţă. Ascultă-mă cu mare atenție; Buzduganu se 
îngălbenise la față și Kelsea înțelese deodată că expresia împietrită pe care 
o considerase resemnare era de fapt mânie, o mânie profundă, tăcută, 
cumva mai rea decât izbucnirile de furie pe care le văzuse o dată sau de 
două ori la Buzduganu până acum. Ai făcut multe lucruri pe care eu nu le- 
aș fi făcut. Eşti nesăbuită. Nu cântărești consecințele Și nici nu accepti 
sfaturi de la cei care sunt mai bine informaţi decât dumneata. Și cu toate 
acestea, până acum nu am condamnat niciuna dintre acțiunile dumitale. 

— De ce? Șuieră ea. Ce îl face pe Thorne atât de important? 

— Nu este vorba despre Thorne! urlă Buzduganu și Kelsea se trase 
înapoi. Încetează să te mai porţi ca un copil, măcar acum! Este vorba de 
dumneata, Domniţă. Dumneata te-ai schimbat. 

— Asta? Kelsea își plimbă mâna pe faţă Și pe gât. Asta te preocupă? 

— Nu mi-ar păsa nici dacă ai deveni Regina Frumuseţii în persoană, 
dar problema nu este noua dumitale înfățișare. Dumneata ești alta. 

— Mai puțin naivă. 

— Nu. Mai brutală. 

Kelsea încleștă maxilarele. 

— Și ce-i cu asta? 

— Gândește-te, Domniţă. Sunt lucruri mai rele decât a te transforma 
în mama dumitale. 

Temperamentul lui Kelsea explodă și câteva secunde fu pe punctul de 
a se repezi la Buzduganu și a-l trânti de perete. Putea s-o facă, știa acest 
lucru... Execuţia lui Thorne trezise ceva în adâncul ei, o fiinţă care o 
urmărea în viaţa de zi cu zi, așteptând un simplu pretext ca să iasă la 
suprafaţă. Era un prădător, o fiinţă implacabilă, care refuza să doarmă în 
continuare. 

Buzduganu se apropie Și întinse mâna spre umărul ei. Buzduganu nu 
punea niciodată mâna pe ea, dacă nu era o problemă de securitate, și Kelsea 
fu atât de surprinsă, încât se linişti imediat, simțind că furia o părăsește. 


— Scoate-ți giuvaierurile, Domniţă, o rugă Buzduganu. Dă-le la o 
parte. Cu tot binele pe care l-au făcut, nu merită ceea ce ţi se întâmplă 
acum. O să le ascund undeva. Nimeni nu le va găsi niciodată. Întemeiază-ţi 
domnia, construiește-ţi moștenirea pe altceva. 

O clipă Kelsea se întrebă dacă nu cumva avea dreptate, dacă 
giuvaierurile erau problema. Visele, vocile, invazia inexorabilă a lui Lily... 
o parte a vieții lui Kelsea părea să se fi pierdut pe drum. Felul în care se 
uitau la ea acum străjerii, când credeau că ea nu-i vede: neîncrezători, 
suspicioși, uneori chiar temători. Sentimentul de neajutorate când se privea 
în oglindă și descoperea chipul lui Lily care se uita la ea. Cumva, totul 
ieșise prost, iar Kelsea nici nu-și dădea seama când se întâmplase acest 
lucru. 

Dar safirele... ceea ce cerea Buzduganu era imposibil. Nici măcar nu 
conta că safirele nu mai făceau nimic, că păreau a fi stinse. Erau ale ei Și 
Kelsea își dădu seama că privea în faţă un adevăr: avea propriile ei 
narcotice. Doar că luaseră o altă formă. 

— Nu, răspunse ea în cele din urmă. Nu-mi poţi cere acest lucru. 

Îi simţi privirea aţintită asupra ei, cu o greutate aproape fizică. 

— Vom avea o problemă, Lazarus? 

— Cred că depinde de dumneata, Domniţă. Eu sunt străjer al Reginei. 
Sunt sub jurământ. 

Cineva își drese glasul în spatele ei și Kelsea se răsuci pe călcâie, 
furioasă că îndrăznise s-o întrerupă. Dar nu era decât Coryn, în capul 
scărilor. 

— Mai vorbim mai târziu, îi spuse lui Buzduganu. 

— Ard de nerăbdare. 

Kelsea îl privi cu severitate, simțind că se aprinde iar, dar se potoli. 
Așa era Buzduganu, până la urmă, Buzduganu care întotdeauna rostea cu 
voce tare ceea ce nu voia ea să audă. Își duse o mână la tâmplă, care 
începuse să-i bubuie, solicitând atenţie. Simţea că mintea îi era întinsă în 
două direcţii, cu trecutul și viitorul la cele două capete ale unei linii drepte. 
La unul dintre capete se aflau Lily Mayhew Și străinul care îi adusese pe 
toți în lumea nouă, construise o colonie și dăduse regatului numele lui, iar 
la celălalt capăt era oștirea din Mortmesne, dărâmând zidurile cetăţii ei. 
Kelsea vedea clar fiecare etapă: străpungerea zidului, năvala masei negre, 
orgia masacrului, violurilor Și brutalităţilor care aveau să urmeze. Bărbaţi, 


femei, copii... nimeni nu avea să fie cruțat. Pustiirea Nou Londre îi vor 
spune, o oroare care avea să decimeze Regatul Tearling pe mai multe 
generații. Cum era posibil să nu existe alternativă? Ar fi putut ea să distrugă 
oastea din Mort așa cum îl distrusese pe Thorne? Ar fi putut încerca, dar 
consecinţele îngrozitoare în caz de eșec... Kelsea se întoarse din nou spre 
orizont Și norul cel negru i se păru mai aproape, deși nu era decât 
imaginaţia ei de vină. O ademenea nebunia Și Kelsea simţi că ar fi cuprins- 
o, dacă i-ar fi permis, un neant profund, întunecat, care ar fi înfășurat-o 
precum o pelerină Și ar fi îndepărtat toate dilemele. 

— Ce este, Coryn? 

— Am primit vești de la cadarezi. Nu ne vor ajuta. Mai mult, oferta de 
căsătorie a Regelui a fost retrasă. 

Kelsea simţi că 1 se întinde pe buze un surâs amar. 

— A venit Kattan? 

— Nu, Domniţă. 

— Kattan este prim-ambasador, îi spuse Buzduganu, omul menit 
timpurilor fericite și ofertelor dulci. Când vor să-și încheie socotelile Și să- 
Și ia tălpășiţa, îl trimit pe vreun nenorocit care poate supravieţui călătoriei 
sau nu. 

— Solul cadarez a lăsat totuși un dar, Domniţă, adăugă Coryn. 

— Ce este? 

— Un vas din piatră. Pentru fructe. 

Kelsea începu să râdă pe înfundate. Nu se putea abține. Acum și 
Buzduganu zâmbea, dar era un surâs obosit, la o poștă distanţă de zâmbetul 
lui larg, obișnuit. 

— Cadarezii sunt izolaționiști, domniţă. Este reacția lor tipică. 

— Presupun că nu vom avea nicio veste bună, răspunse Kelsea, 
pierindu-i zâmbetul. Pur și simplu nu este o zi bună pentru așa ceva, nu-i 
așa? 

— Nicio lună bună, Domniţă. 

— Nu, cred că nu. Kelsea vru să-și Șteargă o lacrimă de pe obraz Și 
văzu că mâna îi sângera. 

— Te simţi bine, Domniţă? 

— Mă simt bine. Ar trebui să-i înarmăm pe toți din oraș, cei care sunt 
capabili să ţină o sabie. 

— N-avem destul oţel. 


— Cu săbii de lemn, atunci, cu orice. Numai dați-le niște arme. 

— În ce scop? 

— Pentru moral. Oamenilor nu le place să se simtă fără apărare. lar 
când vor intra refugiații, vreau să mutaţi în Citadelă femeile cu copii. 

— Nu este spațiu îndeajuns. 

— Faceți tot ce puteți, Lazarus. 

Kelsea își frecă tâmplele. O chema Lily, o trăgea de tivul minții, dar 
Kelsea nu voia să se ducă înapoi, nu voia să vadă cum se desfășura viaţa lui 
Lily în capul ei. Prezentul era Și așa destul de rău. 

— Ar trebui să te ducem înapoi, înăuntru, Domniţă. Te paște o nouă 
cădere. 

Se întoarse spre el surprinsă. 

— De unde știi? 

— După cum arăţi. De-acum am învăţat să recunoaștem semnele. 

— Când se întoarce Pen? 

Buzduganu îi aruncă o privire în care nu se citea nimic. 

— Permisia i se termină astă-seară, dar probabil că nu va ajunge până 
când te culci. 

— Este în regulă. 

— Ai grijă, Domniţă. 

Se răsuci brusc, gata să se repeadă la el: nu era treaba lui cu cine se 
culca ea! Dar nu zise nimic. Până la urmă, Pen nu-i aparținea ei. Dacă îi 
aparținea cuiva, acela era Buzduganu. 

— Domniţă! 

— Doamne, Dumnezeule, Coryn, ce mai este? Încă un sol? 

— Nu, Domniţă. Coryn ridică mâinile. De această dată este 
magicianul. Zice că trebuie să-ţi spună ceva. 

— Cine? 

— Magicianul care a făcut spectacolul la cină. Bradshaw. 

Numai că bărbatul care apăru de pe scări nu era artistul impecabil Și 
ordonat pe care îl văzuse Kelsea la cină în seara cu pricina. Bradshaw 
fusese bătut cu sălbăticie. Avea amândoi ochii umflaţi și înconjurați de 
vânătăi, iar obrajii îi erau brăzdați de zgârieturi înroșite. 

— Maiestate, gâfâi el. Te implor să-mi acorzi azil. 

— Poftim? 

— Sfântul Părinte a pus un premiu pe capul meu. 


— Glumești. 

— Îţi jur, Maiestate. O sută de lire. De mai multe zile nu fac decât să 
mă ascund. 

— Nu-mi este drag Sfântul Părinte, Bradshaw, dar este puţin probabil 
să ofere atâta mărinimie pentru capul unui om. 

— Nu sunt singurul, Maiestate! Bătrânul preot, Părintele Tyler. Sfântul 
Părinte oferă o recompensă Și pentru el. 

Kelsea simţi cum 1 se strânge stomacul, cum i se rostogolește un 
ghem, când își dădu seama că nu-l mai văzuse pe Părintele Tyler de câteva 
zile bune. Arliss Și pregătirile pentru asediu îi ocupaseră prea mult timpul 
ca să mai poată observa altceva, dar, socotind acum, își dădu seama că 
trecuseră cel puţin trei zile de când venise Părintele Tyler ultima oară la 
Citadelă. 

— Unde e? îl întrebă pe Buzduganu. 

— Nu știu, Domniţă, răspunse Buzduganu, cu o figură tulburată. Este 
prima oară când aud de așa ceva. 

— Găsește-l, Lazarus. Găsește-l imediat. 

Buzduganu se duse să discute cu Coryn și Kelsea rămase cu 
magicianul. Buzduganu o lăsase fără pază, își dădu ea seama brusc, iar 
acesta era probabil cel mai clar indiciu că știa adevărul: niciun pericol fizic 
n-o mai ameninţa pe Kelsea. Garda era doar o ficțiune care ținea de 
domeniul politeţii. O idee îi scânteie la periferia minții, dar când vru s-o 
cerceteze, ideea dispăruse, consumată de îngrijorarea pentru Părintele Tyler. 
Magicianul fusese în stare s-o ia înaintea urmăritorilor; dar Părintele Tyler 
ce putea face? El era om bătrân Și avea un picior fărâmat. 

— Sfântul Părinte avea vreo supărare cu dumneata? îl întrebă ea pe 
magician. 

— Nu, Maiestate, îţi jur. Nu l-am văzut niciodată înaintea serii aceleia 
din Citadelă. Umblă zvonul prin Gut că Sfântul Părinte i-a excomunicat pe 
toți artiștii din profesia mea. Dar eu sunt singurul pentru care oferă 
recompensă. 

Deci nu Bradshaw era adevărata problemă. O fi avut Sfântul Părinte 
ceva împotriva magicienilor, dar recompensa era o palmă destinată 
nemijlocit lui Kelsea. 

— Cât de mare este în realitate pericolul pentru dumneata? 


— Mai puţin decât pentru cineva care nu ar avea darul să dispară. Dar 
nu le-o pot lua înainte în permanenţă, Maiestate. Prea sunt bine-cunoscut în 
oraș. Îţi jur, îţi voi fi de folos. 

Kelsea râse și arătă cu mâna spre lumea de dincolo de ziduri. 

— Uită-te acolo, Bradshaw. În momentul acesta nu am nevoie de un 
actor în casă. 

— Înţeleg, Maiestate. Magicianul lăsă ochii în pământ o bucată de 
vreme, apoi își îndreptă umerii Și vorbi liniștit. Nu sunt actor. 

— Ce vrei să spui? 

Bradshaw se apropie aplecându-se. Dacă Buzduganu s-ar fi aflat prin 
preajmă, nu ar fi îngăduit așa ceva, numai că el era scufundat într-o discuție 
cu Coryn, așa că Bradshaw se putu arcui pe deasupra lui Kelsea, 
ascunzând-o de privirile restului Gărzii. 

— Priveşte. 

Bradshaw ridică palma dreaptă și o ținu perfect nemișcată. În câteva 
clipe aerul de deasupra ei începu să vibreze, așa cum se întâmplă cu 
bolovanii de pe caldarâm în căldura verii. Tremurul se coagulă într-un cuțit, 
cu un mâner vechi, bogat ornamentat. 

— Încearcă-l, Maiestate. 

Kelsea luă cuțitul, îi simți consistenţa în mână. 

— Se spune că deții puteri magice prin giuvaierurile dumitale, 
Maiestate. Dar în Tearling mai există Și altă magie. Familia mea este foarte 
înzestrată cu asemenea puteri. 

Kelsea mai strecură o privire înspre Buzduganu. Lui nu i-ar fi plăcut, 
era conștientă de acest lucru; Buzduganu nu avea încredere în magicieni Și 
în cei de teapa lor. Și totuși, omul acesta nu urmărise să-i facă vreun rău în 
seara aceea. Kelsea îl angajase pentru spectacol. Existau și considerente 
mai ample, desigur: i-o fi plătit Sfântul Părinte pe o parte dintre nobilii din 
Noua Londră, dar cei cu adevărat pioși nu puteau tolera ceva atât de prozaic 
cum era recompensa din partea Arvathului. 

— Te primesc, îi spuse ea magicianului. Dar aripa Reginei nu va fi un 
adăpost binecuvântat pentru multă vreme. Când vor veni cei din Mort, vei 
regreta că nu ai dispărut definitiv, pur Și simplu. 

— Îţi mulţumesc, Maiestate. N-o să-ţi răpesc și mai mult timp. 

Bradshaw se răsuci pe călcâie, cu grația nefirească de acrobat și se 
duse spre Buzduganu înainte de a apuca Kelsea să-i spună că nu era 


ocupată, nici vorbă, că nu avea altceva mai bun de făcut decât să privească 
spre orizont Și să asiste la înspăimântătoarea distrugere pe care o tot vedea 
cu ochii minţii. Norul de la orizont îi aparţinea ei. Ea era cea care îl adusese 
acolo. O trecură fiori când simți din nou tresăririle minţii lui Lily, un 
gâdilat ca o senzație aproape fizică, devenind din ce în ce mai fierbinte în 
propria ei minte. Viaţa lui Lily se precipita spre o calamitate Și avea nevoie 
de ceva de la Kelsea, dar Kelsea nu-și dădea încă seama ce anume îi 
trebuia. Și Kelsea înţelese că nu avea nicio importanţă în care dintre viziuni 
trăia. În trecut sau în viitor, în ambele direcţii o aștepta numai teroare. Se 
întoarse din nou cu faţa spre orizont și reîncepu să-și numere greșelile, 
pregătindu-se să sufere încă o dată prin intermediul lor, pe rând pentru 
fiecare. Pregătindu-se de pedeapsă. 


— Nenorociţii nu-și mai fac nicio grijă din pricina noastră, e cert, 
bombăni Bermond. Nu mai au santinele adevărate, se bazează numai pe 
Șoimi. 

Hall mormăi o aprobare, dar nu-și scoase coiful să privească mai 
îndeaproape. Cu două zile mai înainte, o sabie îl zgâriase pe obraz 
retezându-i cu totul încheietoarea coifului. Hall încercase s-o înlocuiască 
cosând o bucată de piele în schimb, dar aceasta nu se mai potrivea întocmai. 
Coiful dădea mereu să-i alunece de pe cap. 

Totuși, ar fi putut fi mult mai rău. Urma să aibă mereu o cicatrice, pe 
care barba de iarnă avea s-o acopere însă foarte ușor. Prostia de 
încheietoare îi salvase probabil dinţii, dacă nu chiar viaţa. Părea ceva ce ar 
fi meritat păstrat, o amuletă pe care Hall ar fi trebuit s-o poarte în buzunar, 
numai că o pierduse, probabil undeva cu cinci kilometri mai sus, pe 
Caddell. 

— Nu te mai prosti cu chestia aia, Ryan, Și mai bine uită-te. 

Hall oftă, lăsă deoparte coiful și scoase luneta. Nu mai dormise de trei 
zile. Ultimele două săptămâni fuseseră un amalgam de lupte înverșunate Și 
retrageri, în timp ce armata din Mort îi tot împingea spre sud-vest, dincolo 
de Crithe Și înapoi peste Almontul de Jos. Uneori Hall nici nu-și mai dădea 
seama dacă dormea sau era treaz, dacă războiul pe care-l purtau era aievea 
sau se desfășura numai în capul lui. Cu mai multe zile în urmă oștirea din 
Mort ocupase ambele maluri ale râului Caddell, iar acum apa era traversată 
de mai multe poduri improvizate, mecanisme ingenioase pe care Hall nu se 


putea abține să nu le admire, chiar dacă-și imagina soluţii de a le distruge. 
Podurile le permiteau celor din Mortmesne să-și mențină pozițiile nu numai 
pe cele două maluri ale râului, ci și pe cursul de apă propriu-zis, să 
înainteze prin vad fără să-și împartă efectiv trupele. Podurile păreau a fi 
făcute din lemn dur de stejar, consolidate la mijloc cu fier, ca să nu se rupă 
sub greutatea armatei, dar în același timp puteau fi demontate rapid și 
mutate. Trebuie să fi existat prin Mortmesne vreun inginer dat naibii Și lui 
Hall i-ar fi plăcut să stea de vorbă cu el câteva minute, chiar ȘI în situaţia 
aceasta, în care lumea se prăbușea în jurul lor. 

Luneta lui Hall descoperi un steag la sud de Caddell și rămase pironită 
pe el. Culoarea predominantă în tabăra celor din Mortmesne era negrul sau 
griul-închis al norilor de furtună, dar steagul acesta era de un roșu-aprins. 
Hall renunţă la poziția ghemuită, se ridică în picioare, fără să ia în seamă 
ameninţarea pe care o reprezentau arcașii din Mort, Și reglă lentila. Steagul 
cel roșu era înfipt în vârful unui cort tot roșu-aprins. 

— Domnule. La ora zece pe malul sudic al râului. 

— Poftim? Fir-ar să fie, ia te uită. 

Bermond puse jos luneta și se frecă la tâmple. Nici el nu mai dormise 
de mai multe zile. Până și pana albastră, însemn al rangului, faţă de care 
Bermond manifesta un atașament ridicol, atârna fără vlagă în lumina 
ceţoasă a soarelui. 

— Asta ne mai lipsea. 

— Poate că nu este chiar ea, poate este doar o stratagemă a celor din 
Mort. 

— Crezi că este o stratagemă? 

— Nu, răspunse Hall după ce se gândi puțin. Este aici, a venit să 
termine ce-a început. 

— Moralul atârnă deja doar de un fir de păr. S-ar putea ca asta să-l 
distrugă cu totul. 

Hall întoarse luneta spre vest, spre Noua Londră. Tabăra de refugiați a 
Reginei se întindea în faţa orașului, corturi Și prelate presărate pe o 
mulțime de acri de pământ, iar acum activitatea era în toi pentru că 
funcţionarii de la Recensământ îi evacuau spre Noua Londră pe ultimii 
ocupanţi. Orașul era împrejmuit de ziduri de piatră, pe un perimetru 
desfășurat chiar pe malurile râului Caddell, înalte de peste nouă metri. 
Numai că zidurile fuseseră construite în grabă, pe solul moale al malului; nu 


aveau să reziste asaltului. Acţiunea nu era menită decât să le mai câștige 
timp. Încă o zi, ca să termine evacuarea, apoi Bermond urma să retragă 
oștirea înspre Noua Londră Și să o desfășoare în așteptarea asediului. Un 
nor gros de fum atârna deasupra orașului; sacrificau animalele Și le prăjeau, 
conservând carnea pentru o rezistenţă îndelungată. Armata înmagazinase ȘI 
apă, Știind că, odată ajunși la ziduri, cei din Mort aveau să le taie 
alimentarea din Caddell. Pregătiri bune, dar totuși numai pentru o amânare. 
Asediul nu se putea termina decât într-un singur fel. 

— Cu toate acestea Și moralul celor din Mort ar putea să fie la pământ, 
medită Bermond plin de speranţă. Soldaţilor lor le place să prade, băiete, iar 
noi nu le-am mai lăsat nimic. Trebuie să recunosc că Regina a avut o idee 
bună cu evacuarea. Probabil că în tabăra lor s-a acumulat multă 
nemulțumire. 

— Nu destulă, replică Hall și arătă cu mâna spre cortul roșu. Dacă 
sunt vociferări, le-ar pune ea capăt. 

Nu voia să-i rostească numele Reginei Roșii. O superstiție veche din 
copilăria petrecută în zona de graniță, unde orice copil știa că, dacă vorbeai 
despre Regina Roșie, ea își putea face apariția. Numele făceau lucrurile 
reale, mult mai reale decât punctul roșu din depărtare... Și totuși Hall știa 
că, de îndată ce oamenii lui zăreau cortul, frica avea să se abată peste 
armata din Tear precum vântul rău prevestitor. 

Bermond oftă. 

— Cum îi întârziem încă o zi? 

— Ne retragem. Ne adunăm la intrarea pe pod și construim o baricadă. 

— Au turnuri de asediu. 

— Lasă-i să încerce. Noi avem ulei Și torţe. 

— Eşti în mare formă azi. Ce-ai făcut, te-ai furișat azi-noapte pe Aleea 
Curvelor? 

— Nu. 

— Atunci ce? 

— Am visat ceva. 

— Ai visat, repetă Bermond chicotind. Ce-ai visat? 

— Am visat-o pe Regină, răspunse Hall simplu. Aprindea un foc mare 
care a curăţat tot locul. Oastea din Mortmesne, Regina Roșie, ticăloșii... 
toți dușmanii Regatului Tearling au fost măturați. 

— Habar n-am avut că tu crezi în prevestiri, Ryan. 


— Nu cred. Totuși, a reușit să-mi dea o stare de bine. 

— Ai mult prea multă încredere într-o copilă naivă. 

Hall nu răspunse. Bermond nu avea s-o vadă niciodată pe Regină decât 
ca pe o începătoare, dar Hall vedea altceva, ceva ce nu putea cuantifica. 

— Au pornit din nou, murmură Bermond. Pune-ţi coiful. Vezi dacă-i 
poți împinge în Jos, spre partea noroioasă a malului. Pedestrașii lor nu sunt 
la fel de amenințători ca artileria Și se vor descurca mai greu pe un teren 
moale. 

Hall le făcu semn oamenilor din spate să se pregătească. Un 
detașament al armatei din Mort ieșise din tabără Și se desfășurase pe malul 
de nord al Caddellului. O dată Și încă o dată îi împinseseră înapoi pe cei din 
Tear prin mișcări pe flancuri, o treabă ușoară pentru efectivele copleșitor 
mai numeroase. Nu va fi altfel nici de această dată. Hall aruncă o ultimă 
privire înspre tabăra refugiaților din spatele său, cuprinsă de foiala de 
mușuroi a ultimelor etape de evacuare. 

Încă o zi, îŞi spuse în gând, apoi își trase spada și își conduse oamenii 
pe dâmb în jos, către râu. Bermond rămase sus pe deal; piciorul șchiop nu-i 
mai îngăduia să se angajeze în lupte corp la corp. Oamenii îl prinseră din 
urmă pe Hall, care începuse să alerge și îl înconjurară, iar Blaser se 
poziționă chiar lângă el. Blaser se alesese cu o rană urâtă la claviculă pe 
malul râului Crithe, dar sanitarul îl cususe, iar acum Blaser răcni când 
ajunseră la poalele dealului și pătrunseră în aliniamentul celor din Mort. 
Simţi până în braţ lovitura unei săbii de oţel care se izbi de a sa, dar durerea 
era înăbușită, așa cum era întotdeauna în vis. ÎI privi pe atacatorul din faţa 
sa, ușor ametit, întrebându-se pentru o fracțiune de secundă, de ce se 
luptau. Memoria mușchilor era însă puternică; Hall îl împinse pe soldat și 
tăie în jos, găsindu-i rostul dintre încheietura mâinii Și mănușă. Omul urlă 
când mâna îi fu practic retezată. 

— Şoimi! Șoimi! 

Strigătul venise din spatele lui Hall, de pe dâmb. Ridică privirea și 
văzu cel puţin zece Șoimi rotindu-se cu mare viteză deasupra capului său. 
Aceștia nu era santinele; se roteau pe cer la distanţe egale unul de altul, 
zburând spre vest în formație, fără să scoată niciun sunet. Antrenaţi special, 
dar pentru ce? 

Nu avea timp să cugete. Încă un soldat din Mortmesne se repezi la el, 
acesta era stângaci, iar Hall uită de șoimi luptând cu el. Coiful îi căzu din 


nou pe spate, lăsându-l cu capul gol și Hall înjură când îl aruncă la pământ. 
Să lupti fără coif era o bună modalitate de a muri, numai că în acest 
moment până Și moartea părea o soluţie acceptabilă. Măcar avea să doarmă. 
Hall îl împunse pe soldatul din Mort și simţi cum spada îi alunecă pe 
platoșa de oţel a acestuia, fără să-l rănească. Nemernica armură a celor din 
Mortmesne! Din spatele lui se auzi un urlet, dar Hall nu se putu întoarce, 
nici măcar când își simţi gâtul scăldat în ceva cald. 

Cineva îl atacă din lateral pe soldatul din Mort, doborându-l la pământ. 
Blaser se luă la trântă cu el înainte de a-l lovi cu o bâtă în plină figură. Când 
omul nu mai mișcă, Blaser se ridică în picioare, îl apucă pe Hall de un braţ 
Și îl trase înapoi, spre linia de apărare a armatei din Tear. 

— Ce s-a întâmplat? Ne retragem? 

— Veniti, domnule! Generalul! 

Își croiră drum printre războinici, doborând în cale câţiva ostași din 
Mortmesne. Hall înainta ca prin vis. Totul părea înăbușit: lumina soarelui, 
zgomotul luptei, duhoarea, până și ţipetele muribunzilor. Numai apele 
râului Caddell erau limpezi Și reci, un roșu-aprins, strălucitor. 

În vârful dâmbului din faţă se adunase un grup de soldaţi, cu figuri 
grave. Ceva din această imagine îl trezi de-a binelea pe Hall, prima dată 
după mai multe zile; o luă la fugă cu Blaser alături, fără să se mai 
gândească la bătălia de la poalele dealului. 

Bermond zăcea cu faţa în Jos, căzut grămadă. Nimeni nu îndrăznise să- 
l atingă, așa că Hall se lăsă în genunchi Și îl întoarse. Un geamăt răsună din 
piepturile celor adunaţi la faţa locului; Bermond avea gâtul sfârtecat Și 
fâșule de carne atârnau răspândite într-o parte Și în cealaltă. Pieptul îi 
fusese protejat de armură, dar membrele, toate cele patru, fuseseră făcute 
zob. Brațul stâng abia se mai ţinea prins de umăr. Ochii priveau cerul fără 
să-l mai vadă, din faţa plină de sânge. 

La câteva picioare distanță, Hall văzu coiful lui Bermond, cu pana lui 
albastră, ridicolă. O fandoseală prostească, coiful îi fusese foarte drag lui 
Bermond, căruia îi plăcuse enorm să călărească prin Tearling cu pana 
fluturând energic în vânt. Un general pentru timp de pace, nu pentru război 
Și Hall simţi un nod în gât când îi închise ochii lui Bermond. 

— Domnule! Pierdem teren! 

Hall se ridică în picioare și văzu că linia de apărare a armatei din 
Tearling era într-adevăr slabă. În mai multe locuri, cei din Mort îi 


împinseseră pe ostașii din Tear mult spre interior, precum un ac înfipt în 
pernă. Hall se uită la oamenii adunați în jurul lui — Blaser și Caffrey, 
colonelul Griffin, un maior mai tânăr pe care nu știa cum îl cheamă, câțiva 
infanteriști — Și se simţi pierdut. Promovarea la gradul de general se făcea 
printr-o procedură oficială, trebuia aprobarea Reginei, o ceremonie. Cu ani 
în urmă, când Regina Elyssa îl investise cu atribuţii de comandă, stătuse 
lipit de Bermond. Numai că în momentul acesta Regina era la mai multi 
kilometri depărtare, iar când privi în jur, Hall văzu că toți, inclusiv Griffin, 
se uitau la el așteptându-i ordinele. Cu sau fără Regină, el era acum 
generalul. 

— Caftfrey! Retrage-te pe dâmbul următor! 

Maiorul Caffrey o luă din loc alergând pe deal în jos cât îl ținură 
picioarele. 

— Tu, Griffin, retrage-ţi restul batalionului Și pornește spre Noua 
Londră. Luaţi ce a mai rămas pe terenurile fostei tabere de refugiați și 
baricadaţi podul. 

— O baricadă din mobilă veche și corturi nu va rezista prea mult. 

— Va trebui să reziste. Mai cere-i lemn Reginei, dacă vei avea nevoie, 
dar construiește-o. Ne întâlnim acolo imediat ce se încheie evacuarea. 

Griffin se răsuci pe călcâie și plecă. Hall își întoarse atenția spre 
câmpul de luptă Și văzu că cei din Tear începuseră deja să se retragă, urcând 
pas cu pas pe panta lină a dealului. Se uită apoi la cadavrul lui Bermond și 
simţi cum îl cuprindeau durerea și epuizarea, dar nu avea timp pentru 
niciuna dintre ele. Cei din Mort se întindeau încet, încet pe deal, grăbindu-i 
să se retragă. O voce baritonală striga ordine în spatele liniei armatei din 
Mortmesne și Hall își dădu seama, cumva, că era generalul Ducarte, în 
apropierea luptătorilor. Ducarte nu era omul care să stea deoparte Și să 
rămână cu mâinile curate. Venise să vadă sânge. 

— Voi! Hall arătă înspre doi infanteriști. Mergeţi cu Griffin. Duceţi 
cadavrul generalului înapoi, la Noua Londră. 

Soldaţii ridicară trupul lui Bermond Și îl transportară pe partea cealaltă 
a dâmbului, la cai. Hall îi urmă câţiva pași, apoi ridică privirea spre tabăra 
de refugiaţi. Oameni lipsiţi de apărare, un oraș întreg. 

Încă o zi, se gândi el, privindu-i pe cei din Mort cum se adunau în 
punctul cel mai slab al armatei din Tear și pornesc la atac, cu săbiile și 
armurile proaspăt lustruite, strălucind în soare. Străpunseră fără dificultate 


rândurile celor din Tear care se străduiau să urce dealul înapoi. Mai multi 
soldați din Tearling se revărsară peste spărtură, încercând s-o astupe, dar 
răul fusese făcut; în formațiile lui Hall exista acum o gaură Și soldaţii nu 
mai aveau timp să se regrupeze. Cei din Mort profitau de avansul câștigat 
Şi se adunau în punctul slab, forțându-i pe cei din Tear să se retragă Și mai 
mult Și să le facă loc. Bermond murise, dar Hall simţea că mai era încă pe 
undeva, poate pe dealul următor, că aștepta Şi evalua, să vadă ce va face 
Hall în continuare. Soarele ieși de după nori Și Hall își trase spada, bucuros 
să-Ș1 recapete forţa în mușchii braţului, să se simtă treaz pe deplin, cum nu 
mai fusese de multă vreme. Ostașii din Mortmesne străpunseseră rândurile 
armatei din Tearling, o masă întunecată ce nu putea fi înfrântă și generalul 
Hall porni cu tot avântul pe deal în jos, să-i întâmpine. 


Capitolul 11 
Orizontul Albastru 


În deceniul care a precedat Trecerea, aparatul Securităţii Americane a 
arestat mii de presupuși militanti pentru separatism. Numărul mare de 
deținuți a convins guvernul american, ca și pe marele public, că 
Securitatea era pe cale să câștige lupta cu terorismul intern. Concentrarea 
exclusiv asupra rezultatelor cuantificabile a împiedicat totodată guvernul 
să vadă adevărata problemă: o falie enormă în adâncul societății 
americane, nesesizabilă, a început până la urmă să producă fisuri la 
suprafață. 

— Noaptea neagră a Americii, GLEE DELAMERE 


Dorian dispăruse. 

Lily stătea în pragul ușii de la camera pentru copii Și nu-i venea să-și 
creadă ochilor. Dorian dispăruse și odată cu ea materialele medicale și 
hainele pe care i le dăduse Lily. În camera pentru copii era liniște ca 
întotdeauna Și numai firele de praf pluteau în lumina dimineţii târzii. 
Nimeni nu avea să știe vreodată că Dorian trecuse pe-acolo. 

Desigur, Lily nu se așteptase din partea ei să-și ia rămas-bun, însă 
crezuse că mai avea încă timp. Dar William Tear venise în timpul nopții Și 
o luase pe Dorian. Lily se întoarse și traversă holul; plăcerea dimineții se 
evaporase brusc. Ce-ar fi trebuit să facă acum? Mai târziu era stabilit să 
joace bridge cu Michele, Christine și Jessa, dar își dădea seama că trebuia 
să anuleze partida. Îi era imposibil să stea la masă cu cele trei, să bârfească 
Și să bea cocteilul preferat de Christine săptămâna aceasta. Ceva se 
schimbase Și Lily nu se mai putea întoarce la lumea ei de mărunțișuri. 


Două zile mai târziu, site-urile de Știri anunțau atacuri teroriste 
simultane în Boston și Dearborn, Virginia. La Boston teroriștii spărseseră 
unul dintre depozitele firmei Dow Și furaseră materiale medicale și 
medicamente în valoare de aproape cincizeci de miloane de dolari, o 
lovitură uriașă despre care scriau toate paginile de web, cu litere mari, în 


deschidere. Dar atacul din Virginia, deși mai puțin spectaculos, o interesa 
pe Lily mai mult, pentru că părea lipsit de sens. Vreo zece — doisprezece 
luptători de gherilă pătrunseseră în ferma de cai a unui miliardar din 
Dearborn Și îi furaseră cea mai mare parte a animalelor. Oamenii veniseră 
pregătiți cu trailere speciale pentru transportul cailor și nu luaseră nimic 

Cai! Lily era nedumerită. Nimeni nu mai folosea, de fapt, caii la nimic, 
nici măcar la muncile agricole; animalele acestea nu mai erau decât mofturi 
de om bogat, valoroase doar pentru cursele cu jochei Și pariurile pe care le 
prilejuiau. Lily se întrebă în treacăt dacă englezul era trăsnit — pentru că era 
sigură, fără să știe de ce, că la mijloc era mâna lui Tear — numai că el nu-i 
lăsase această impresie. Toată povestea semăna mai degrabă cu un puzzle, 
din care lipseau însă unele piese. Cai și materiale medicale furate, avioane 
distruse. În fiecare zi, Lily rearanja aceste piese pe o planșă imaginară, 
încercând să înțeleagă. Era sigură că, dacă le-ar putea potrivi unele cu 
altele, dacă ar fi asamblat imaginea din puzzle, lucrurile s-ar fi clarificat, 1- 
ar fi arătat planul adevărat al englezului, contururile limpezi ale lumii mai 
bune. 

La trei zile după atacul din Virginia, Lily era înapoi în spital. Începuse 
simplu: cămașa pe care voia s-o îmbrace Greg era întâmplător la curăţătorie 
Și când Lily nu fu în stare să i-o pună la dispoziţie, Greg îi trânti ușa 
dormitorului peste degete. La început nici măcar n-a durut-o; ușa a rămas 
închisă peste degetele ei, așa că nu s-a transmis nicio senzație. Dar câteva 
secunde mai târziu, când Greg a deschis ușa, durerea fu copleșitoare și 
când Lily scoase un țipăt, Greg făcu ceva ce nu mai făcuse niciodată: îi 
trase doi pumni în plină figură. La a doua lovitură, Lily simţi cum i se rupe 
nasul, un plesnet subțire, scurt, ca atunci când calci iarna pe o crenguţă 
uscată. 

Greg întârziase deja la ședință, așa că Jonathan fu cel care o duse la 
Urgenţă. Bărbatul nu spuse nimic, dar ea îi vedea maxilarul încleștat Și 
ochii mijiţi în oglinda retrovizoare. Pe cine dezaproba? Pe amândoi? Nu 
mai vorbise cu Jonathan din seara aceea din living; el era în mod clar 
hotărât să se comporte ca Și când nu se petrecuse nimic, așa că și Lily 
făcuse la fel. Uneori ar fi vrut să poată vorbi cu el despre cele întâmplate, 
dar atitudinea rezervată a lui Jonathan o împiedica să deschidă discuţia. Se 


concentră în schimb asupra nasului, străduindu-se să nu lase sângele să 
picure pe banchetă. 

Se dovedi că Lily avea și două degete rupte, nu numai nasul, așa că tot 
ce putu ea să facă în timp ce Jonathan răspundea întrebărilor medicului fu 
să se uite amețită prin camera puternic iluminată. Când au ajuns la 
repararea nasului, au adormit-o. A petrecut noaptea la spital, îngrijită de 
două asistente, iar când s-a trezit Și le-a auzit vocile, blânde și maternale, 
Lily a simţit că ar fi vrut să poată rămâne acolo pentru totdeauna. Era 
durere în spital și era boală, dar locul oferea siguranță. Greg îi spusese că 
așa ceva nu se va mai repeta niciodată, dar minţise; de câteva ori după ziua 
aceea de la club, Lily se trezise cu degetele lui Greg în ea, apăsând-o 
dureros, aproape zgâriind-o. Oasele rupte erau ceva rău, dar celelalte situații 
fuseseră Și mai rele, iar spitalul părea atât de sigur în comparație cu 
propriul cămin. 

Cinci zile mai târziu s-a întrerupt alimentarea cu energie electrică peste 
tot în Noua Anglie. A fost o pană scurtă, de numai douăzeci de minute, Și 
nu s-au produs pagube cu excepția câtorva accidente de circulație. Cu toate 
acestea, incidentul a stârnit panică la Washington Și la burse, pentru că, din 
câte se știa, penele erau ceva imposibil de declanșat. Într-o lume controlată 
de calculatoare, cu pază și mecanisme de rezervă temeinice, imposibil de 
străpuns, sistemul nu trebuia să lase loc de disfuncționalităţi. Greg zicea că 
era un defect de hardware, dar Lily nu era convinsă. Se gândea la Dorian, la 
faptul că o femeie fără implant a reușit să treacă de controalele Securităţii 
la o bază aeriană. Se gândi la mule de soldați, precum Jonathan, care se 
întorseseră din armată, din Arabia Saudită, ca să constate că nu aveau locuri 
de muncă și nu exista o piaţă pentru calificările lor. lar acum începea să se 
întrebe: câţi separatiști erau de fapt? Site-urile de știri se refereau cu 
dispreţ la Orizontul Albastru, descriind celula ca fiind formată din câteva 
grupuri de indivizi instabili psihic, dezorganizați și nemulţumiţi. Numai că 
dovezile susțineau contrariul. Lily se gândi la Arnie Welch, locotenentul de 
Securitate care a recunoscut o dată, după prea multe pahare de băutură, că 
teroriștii erau deopotrivă eficienţi și bine organizați. William Tear afirmase 
că existau mijloace de a trece de orice barieră, iar întrebările se învârteau în 
mintea lui Lily, ameţitor. Cât de mare era organizația Orizontul Albastru? 
Toți erau conduși de Tear? Ce era lumea mai bună? 


Săptămâna următoare, Greg îl invită pe Arnie Welch la cină, împreună 
cu doi subalterni de-ai lui. Greg îl invita mereu pe Arnie, în rarele ocazii în 
care se afla în oraș; fuseseră membri în aceeași frăţie la Yale. Greg zicea că 
era util să fii prieten cu un locotenent de Securitate, iar Lily înțelegea până 
Şi ea acest lucru. De această dată însă, când Arnie le trecu pragul, Lily nu 
mai văzu tichetul de parcare pentru Greg, nici viza obținută rapid pentru 
călătoria din concediu și nici măcar elicopterele pe care Arnie le punea 
uneori la dispoziția lor, ca o favoare, când afacerile trenau. În schimb, o 
văzu pe Maddy scoasă brutal pe ușa școlii, ultima fluturare a codiţelor ei 
blonde, o imagine atât de clară încât Lily se clătină pe prag, iar când Arnie 
încercă s-o sprijine cu brațul pe după umeri, se retrase la bucătărie. 

De această dată, Arnie nu mai bău la cină și se uită urât la cei doi 
subalterni când dădură să întindă mâna după whisky. Greg îl asaltă cu 
întrebări pe această temă, dar Arnie se mulţumi să ridice din umeri zicând: 

— Nu-mi permit să fiu mahmur mâine. 

Lily era foarte mulţumită să vadă că Arnie își păstra capul limpede. 
Când bea, avea obiceiul să-și miște mâinile prea mult; odată a încercat, nici 
mai mult, nici mai puțin, să-și încălzească mâinile între coapsele ei, la 
masă. Lily nu-și dădea seama dacă Greg a observat vreodată aceste 
avansuri; deși devenise extrem de posesiv, părea să fi atins Și un anumit 
nivel de orbire deliberată în compania persoanelor care i-ar fi putut fi de 
folos. Lily l-a așezat pe Arnie în celălalt capăt al mesei, pentru orice 
eventualitate. 

Deși nasul îi arăta acum aproape normal, Lily încă mai avea vânătăi 
vizibile sub ochiul drept, dar nu fu surprinsă când Arnie nu puse întrebări. 
Își dădu seama că nu putea mânca decât foarte greu. Degetele pe cale de 
vindecare îi erau încă imobilizate în atele temporare, ceea ce o împiedica să 
folosească cum trebuie furculiţa și cuțitul, dar nu aceasta era adevărata 
problemă. Își petrecuse cea mai mare parte a căsniciei spunând minciuni, 
numai că, de când aterizase Dorian peste zidul curţii ei, ceva se schimbase 
din temelie Și îi venea din ce în ce mai greu să se prefacă, să se forțeze să 
scoată câte o minciună. De soţul ei îi era frică, dar frica era acum mai puțin 
importantă. Simţea că exista undeva o lume mai largă, o lume în care nu 
conduceau oameni ca Greg Și uneori, deși nu înţelegea nimic, știa exact ce 
voia să spună Dorian: lumea aceasta se afla atât de aproape, încât parcă o 
putea atinge cu mâna. 


Niște porci, îȘi zise ea, uitându-se la Greg și la ceilalţi doi ofiţeri, cum 
pufneau Și râdeau înfundat Și scoteau sunete ca niște sforăituri în timpul 
mesei. Porci, cu totii. Habar n-aveţi de lumea mai bună. Nici Lily nu 
înţelegea ce era cu lumea mai bună, era adevărat, dar credea că deja 
începuse să-i vadă măcar contururile. Fără sărăcie Și fără lăcomie, spusese 
Tear. Bunătate în toate. Oameni precum Greg vor fi lipsiti de orice 
relevanță. Cu o zi în urmă îi spusese că luase legătura cu un medic 
specialist în fertilizare in vitro. Erau programaţi să se ducă luni. Lily nu-și 
putea imagina cum avea să arate viaţa ei marți. 

Se îndoia că Arnie putea rămâne sobru până la sfârșitul cinei; printre 
invitații obișnuiți la reuniunile lui Greg, Arnie era cunoscut ca băutor înrăit. 
Sticla de whisky rămase așezată pe masă drept în faţa lui — Greg a 
considerat că era o glumă bună — de la începutul până la sfârșitul mesei, dar 
Arnie reuși s-o ignore, mulțumindu-se numai cu apă. Era agitat și nervos, 
se uita mereu la ceas. Nici subalternii nu se simțeau în largul lor, deși ei își 
mai găsiră timp să-și dea coate și să-i zâmbească lui Lily cât mâncară. Era 
obișnuită cu lucrurile de acest fel și nu luă în seamă comentariile lor, nici 
măcar atunci când îi auzi numind-o bucăţică bună. 

— Ce te ţine ca pe ace? îl întrebă Greg pe Arnie în cele din urmă. Ai 
luat ceva medicamente? 

Arnie dădu din cap că nu. 

— Sunt curat de tot. Mâine am o zi lungă, asta-i tot. 

— Ce ai de făcut? 

— Informaţie clasificată. 

— Eu sunt verificat, am acces la genul acesta de informaţii. 

Arnie se uită nesigur spre capătul mesei, la Lily. 

— Dar ea nu e. 

— Oh, la naiba cu ea. N-o să spună nimănui. Greg se întoarse spre Lily 
ȘI o privi printre gene. Nu-i așa? 

Lily scutură din cap în mod automat, cu ochii în farfurie. 

— Așa că dă-i drumul, omule, vorbește, îl rugă Greg, și Lily văzu 
deodată ceva ce nu mai văzuse până atunci: Greg era gelos pe ofițerii de la 
masă. 

Greg lucra pentru mai mulți contractanți din domeniul apărării, era 
adevărat, dar slujba lui însemna muncă de birou. Arnie era pregătit să tragă 


cu arma, să interogheze, să ucidă oameni, iar Greg considera că aceste 
lucruri îl făceau pe Arnie mai valoros. 

— Spune-ne ce pui la cale. 

Arnie ezita în continuare și Lily simţi un semnal de alarmă. Cu 
verificare sau nu, Arnie îi spunea întotdeauna lui Greg lucruri care nu ar fi 
trebuit spuse Și, de obicei, pentru așa ceva nu era nevoie de prea mult 
alcool. Rămase cu privirea în farfurie, încercând să devină cât mai puţin 
vizibilă, așteptându-l să vorbească. Dar după câteva clipe, Arnie dădu din 
nou din cap. 

— Îmi pare rău, omule. Este prea important, iar soţia ta nu a fost 
verificată. 

— Bine, atunci vino sus. Vorbim la mine în birou. 

— Voi doi duceți-vă afară Și așteptați în mașină, le spuse Arnie celor 
doi subalterni, apoi se șterse la gură și aruncă șervetul pe masă. 
Mulţumesc, Lily. A fost foarte bun. 

Ea încuviință înclinând capul și zâmbi mecanic, întrebându-se dacă 
Arnie observase atelele de pe degetele ei. Subalternii plecară, iar Greg și 
Arme dispărură la etaj. Lily rămase cu privirea pironită în farfurie, 
meditând, apoi se sprijini de marginea mesei cu mâna nebandajată Și se 
ridică în picioare. Lăsând vasele murdare împrăștiate pe masă, traversă 
grăbită bucătăria Și se duse în încăperea mică în care se găsea sistemul lor 
de supraveghere. Jonathan ar fi trebuit să fie de serviciu în seara aceea, dar 
Lily nu fu surprinsă să găsească nișa goală. Se întrebă câte nopți o fi rămas 
casa nesupravegheată, în timp ce Jonathan era plecat cu diferite treburi 
pentru Orizontul Albastru. 

Atingând ecranul cu degetele, Lily deschise imaginea biroului lui 
Greg, o cameră întunecoasă, încărcată cu mobilă de mahon, în încercarea de 
a o face să pară cât mai masculină. Pereţii erau căptușiţi cu rafturi pentru 
cărți, dar fără cărți pe ele, ci doar vechile trofee de fotbal ale lui Greg și 
fotografii cu Greg și Lily alături de diverse persoane importante, la diferite 
evenimente. Pereții erau acoperiți cu rame; lui Greg îi plăcea să se laude cu 
premiile lui. 

Arnie Ședea într-unul din fotolile ample din faţa biroului lui Greg, iar 
Greg era la birou, cu scaunul de piele, directorial, răsturnat pe spate. Fumau 
trabuc amândoi, iar fumul se ridicase spre camera de filmat, estompând 
trăsăturile lui Greg. 


— Clădirea a sărit în aer Și s-a prăbușit, spuse Arnie, exact așa cum 
era planificat. Este clar că au avut un plan de salvare, numai că a devenit 
ilizibil. A trebuit să i-l predau lui Langer; oricât îl urăsc eu pe ticălosul ăsta, 
trebuie să recunosc că i-a ieșit șmecheria. Se pare că au murit cu toții, dar 
Langer a reușit să pună mâna pe unul viu, un tip pe nume Goodin. Se ocupă 
de el de patru zile Și în fine, noaptea trecută a cedat. 

— Ce l-a învins? întrebă Greg cu voce nerăbdătoare și Lily închise 
ochii. 

Cât le-ar fi trebuit să o facă pe Maddy să vorbească? O veșnicie, îȘi 
spuse Lily, dar în adâncul ei știa că nu era adevărat. Își șterse fruntea și 
mâna 1 se umezi. 

Arnie nu era nici el în apele lui. 

— Sunt în afara serviciului, omule. Nu vreau să vorbesc despre 
porcăria asta. 

— Da, înţeleg, zise Greg nemulţumit. Și ce v-a spus? 

— Nu era prea sus în grad, dar ne-a zis destule. Figura lui Arnie se 
animă din nou. Șeful Orizontului Albastru este un individ care își spune 
Tear. Un britanic, dacă-ţi vine să crezi. 

— Îmi vine. Regatul Unit și nenorocitul lor de experiment socialist. 

— Ei bine, se pare că acest Tear este peștele gras. Separatiștii îl 
consideră un fel de Dumnezeu. Orizontul Albastru s-a născut din vechile 
mișcări Occupyź, dar îţi dai seama că ăștia nu Știau ce fac. Acest Tear însă, 
este un luptător de gherilă bine antrenat. De-aia au fost așa un ghimpe în 
ultimii câțiva ani. Arnie își cobori vocea și Lily crescu volumul pe ecran. 
Se ascund într-un depozit abandonat de la Terminalul Conley. 

— Unde vine asta? 

— În Portul Boston. Am pierdut o zi întreagă căutând pe hărţi. 
Depozitul este dezafectat de cel puţin zece ani, dar oamenii lui Frewell au 
luat toți banii pe care ar fi trebuit să-i investească Bostonul într-un depozit 
de containere nou și i-au alocat cine știe cărei porcării, așa că toate 
containerele au rămas pe loc. Goodin a zis că depozitul este folosit ca sediu. 
Îl luăm cu asalt în zori. 

Lily îngheţă cu ochii pe ecran. 

— l-au încredinţat toată operațiunea lui Langer; este puiul lui acum Și 
vrea neapărat prizonieri. Trebuie să înconjurăm terminalul Și pe uscat Și pe 
apă, ceea ce nu e treabă ușoară... multe bărci și mulți oameni. Divizia mea 


trebuie să securizeze un al doilea perimetru mâine dimineaţă. Arnie oftă și 
stinse ce-i mai rămăsese din trabuc. Așa că, fără băutură. 

— Vrei să joci niște poker? Am o partidă în oraș. 

— Chiar nu pot. Peste două ore trebuie să fiu la Boston. Mă așteaptă 
elicopterul la heliport. 

Greg încuviuinţă dând din cap, dar își ţuguiase buzele în acel gest de 
nemulțumire pe care Lily ajunsese să-l cunoască atât de bine în ultima 
vreme. 

— Bine. Te conduc. 

Lily închise ecranul și se întoarse grăbită în sufragerie, dând drumul 
mașinii de spălat vase. Când vocile lui Greg și Arnie dispărură pe ușa din 
față, își scoase telefonul din poșetă și îl sună pe Jonathan, dar el nu 
răspunse, se auzi doar vocea lui gravă, baritonală, cu formula de salut. Lily 
nu-i putea lăsa un mesaj explicit; convorbirile ei erau monitorizate. 
Încercând să nu-Și trădeze panica prin voce, îi lăsă un mesaj cerându-i s-o 
sune înapoi imediat. Dar nu putea scăpa de sentimentul că oriunde s-ar fi 
aflat, Jonathan nu o va contacta la timp. Vedea acum: depozitul scufundat în 
întuneric, iar înăuntru Dorian și William Tear. Dorian spusese că nu se mai 
întorcea în închisoare, niciodată în viaţa ei. Portul din Boston. Orizontul 
Albastru. Lily închise ochii Și văzu grupul de mici case de lemn de pe malul 
apei albastre, scăldate de soare. 

Trebuie să fac ceva. 

Și ce poți să faci, Lil? o întrebase Maddy, batjocoritor. Tu n-ai avut 
niciodată curajul să faci ceva, în toată viaţa ta. 

Am făcut, insistă Lil. Când Dorian a aterizat în curtea din spatele 
casei mele, am făcut. 

În sinea ei însă, știa că Maddy avea dreptate. Dorian fusese o decizie 
cu riscuri puține, aproape un joc, izolată în mediul relativ sigur al camerei 
pentru copii. Ceea ce apăruse acum în faţa lui Lily era însă complet diferit. 
Trebuia să gândească un plan, pe care îl respinse, făcu altul, îl respinse Și pe 
acela, formulă un al treilea și îl cercetă pe toate părțile, să-i găsească 
posibilele fisuri. Era un plan stupid, fără îndoială. Probabil se sfârșea cu 
arestarea ei, poate chiar cu uciderea. Dar trebuia să acţioneze cumva. Dacă 
lumea mai bună era adevărată, ea era, totodată, nespus de fragilă și fără 
Tear nu ieșea nimic. 

— Arnie a plecat. 


Lily se concentră din nou asupra ferestrei Și îl văzu reflectat, în spatele 
ei, pe Greg, deși nu-i putea citi expresia în imaginea de pe geam. Nu 
răspunse nimic, acum privea drept înainte, spre Boston. Nu era loc pentru 
Greg în această deplasare. N-ar fi făcut decât să o încurce. 

— Ai emoţii, Lil? 

— Pentru ce? 

— Pentru luni. 

Mâna lui Lily se încleștă pe mânerul unei cratițe și o clipă fu pe 
punctul să se întoarcă Și să-i azvârle oala în cap. Dar mintea îi atrase atenția 
că trebuia să aibă răbdare. Poate că nu reușea să-și nimerească ținta. Greg 
era cu mai bine de cincisprezece centimetri mai înalt Și cu vreo patruzeci ȘI 
cinci de kilograme mai greu decât ea. Avea la dispoziție o singură încercare, 
pe care nu Și-ar fi permis s-o rateze. Se uită de-a lungul hiatului de lucru și 
privirea 1 se fixă pe o ramă fotografică grea, de aproape treizeci Și cinci de 
centimetri înălțime, așezată lângă pervazul ferestrei. Fotografii din ziua 
nunţii lor se succedau la nesfârșit în pixeli strălucitori; Lily se văzu la 
numai douăzeci Și doi de ani, învăluită în metri întregi de satin alb, 
pregătindu-se să taie un imens tort cu mai multe etaje. Deși părul începuse 
să 1 se desfacă din coafura complicată, iar ticălosul de taică-su lui Greg 
stătea lângă ea, Lily râdea. 

Doamne, Dumnezeule, ce s-a întâmplat? 

Greg înaintă câțiva pași, venind atât de aproape încât Lily îi simți 
respiraţia în ceafă. Întinse mâna după rama de fotografii ȘI o apucă de 
margine cu mâna sănătoasă. 

— Lil? 

Dacă va încerca să facă sex acum, se gândi ea, innebunesc. Va fi foarte 
ușor; voi pluti în neant Și nimic din toate acestea nu va mai conta, nici 
William Tear sau Orizontul Albastru, nici depozitul din Portul Boston. 
Nimic. 

— Lil? Ai emoţii? 

Mâna lui i se așeză pe umăr și Lily se răsuci brusc, cu rama în mână, 
legănând-o de parcă ar fi fost racheta de tenis de la club. Rama se izbi de 
tâmpla lui Greg, cioburile fărâmate de plastic zburară în toate părțile, 
împroșcând-o pe Lily pe mână și pe braţ, iar Greg căzu într-o parte, 
lovindu-se din căzătură cu capul de blatul de marmură, o bufnitură surdă. 
Lily ridică rama din nou, pregătită, dar Greg zăcea la pământ, răstignit pe 


partea stângă pe podeaua bucătăriei. În clipa următoare sângele începu să i 
se prelingă din scalp peste obraji Și stropii mici, roșii, picurară pe plăcile 
albe. 

— Ei bine, am făcut-o și pe-asta, Șopti Lily, neștiind exact cu cine 
vorbea. 

Se gândi să verifice pulsul lui Greg, dar nu se putu hotărî să-l atingă. 
Mișcându-se încet, ca prin vis, se duse sus, în dormitorul lor. Scoase cea 
mai veche pereche de jeanși, pe care nu o mai purta în prezenţa lui Greg și 
un tricou negru decolorat. Hainele erau în continuare mai frumoase decât 
ceea ce purtau săracii de dincolo de zid, dar erau mai bune decât nimic Și ar 
fi putut să-i asigure puţin camuflajul. Pe deasupra îmbrăcă o jachetă de 
piele roasă, de pe vremea când avea cincisprezece ani, o amintire din 
vremurile mai bune, la care Lily refuza să renunțe. Mercedesul era o 
mașină automată; după ce se gândi puţin, Lily își smulse atelele și le lăsă 
pe măsuţa de toaletă. Tastă pe ecranul de pe perete și studie harta orașului 
Boston, cât se îmbrăcă. Terminalul Conley era un depozit mare de 
containere lângă Castle Island, îngropat în fundul uneia dintre mule de 
scobituri ce formau linia de coastă în Massachusetts. Era nevoită să circule 
pe drumuri publice, pe Autostrada 84 până la Mass Turnpike. Drumurile 
private erau probabil pline de puncte de control ale Securității, mai ales pe 
timpul nopții, iar când i-ar fi scanat implantul Și ar fi constatat că îl lăsase 
acasă pe soțul ei, ar fi apărut și întrebările. Lily avea mai multe șanse pe 
drumurile publice... dacă reușea în primul rând să iasă dintre zidurile 
Noului Canaan. 

După ce mai cercetă puțin harta, constată că proprietatea dată la 
reformă ţinea de Departamentul de Interne. Existau două clădiri 
restructurate la Conley Terminal; numai una arăta a depozit, dar Lily selectă 
cu precauţie hărțile ambelor locații și le expedie la Mercedes. Prea târziu 
își dădu seama că aceste căutări vor da probabil alarma undeva, printr-un 
birou al Securității, și preţ de o clipă fu cuprinsă de panică înainte de a 
înţelege că era o problemă minoră, de fapt, atâta timp cât soțul ei zăcea plin 
de sânge pe podeaua din bucătărie. Chiar dacă Greg nu ar fi murit, alte 
femei au fost executate pentru mai puțin de atât. Lily cobori la parter și luă 
din cuierul de pe perete mica cheie codificată, cu emblema Mercedesului. 
Mercedesul era a treia lor mașină, cea elegantă, folosită pentru urgenţe sau 
oaspeți importanţi. Ridică cheia în lumină Și constată că îi tremurau 


mâinile. Permisul ei de conducere era încă valabil, dar nu mai fusese la 
volanul unei mașini de la optsprezece ani. 

— Ca mersul pe bicicletă, șopti ea. La fel ca mersul pe bicicletă, asta-i 
tot. 

Îi aruncă o ultimă privire lui Greg, care zăcea în continuare prăbușit pe 
podeaua din bucătărie, în aceeași poziție. Sângele începuse de-acum să 
formeze o baltă sub urechea dreaptă, dar el încă respira Și o fracțiune de 
secundă Lily se miră de sângele ei rece, până când reuși să distingă sursa 
lui; nu avea nicio importanţă dacă Greg trăia sau murea sau dacă ea trăia ori 
murea, conta doar să ajungă la Boston. Lumea mai bună, micul sat de pe 
malul râului, acestea erau lucrurile importante, care ardeau în adâncul 
minţii lui Lily, sfârâind mai presus de frică, impulsionând-o. 

Se întoarse ȘI traversă holul spre garaj. 


Nimeni nu mai condusese Mercedesul de o bună bucată de vreme, dar 
mașina nu părea să fie afectată de lipsa utilizării. Probabil că Jonathan o 
îngrijise cum trebuie; îi plăcea să meșterească la mașini, le păstra pe 
ambele, un BMW și un Lexus, în perfectă stare de funcţionare. Mercedesul 
avea rezervorul plin, iar farurile risipiră ușor întunericul când Lily ieși din 
Willow Avenue și intră pe drumul punctului de control. În faţa ei se ridica 
ameninţător zidul: Șase metri de oţel polimerizat, dur, terminaţi la partea de 
sus cu o margine de lasere care blocau orizontul. Ceva în sinea lui Lily 
îngheţă în faţa acestei imagini Și o voce joasă, cuprinsă de panică, începu să 
bâlbâie în sinea ei... vocea căsniciei ei, își dădu seama Lily, într-un ton 
spart Și neajutorat. 

Nu vei răzbi niciodată, nici într-un milion de ani, iar când îl vor găsi 
pe Greg... 

— Taci din gură, șopti Lily. Vocea îi tremura în întunericul mașinii. 

Din ceaţă apăru punctul de control: o deschidere în zid, de vreo patru 
metri Și jumătate, iluminată cu lămpi fluorescente. O mică gheretă a 
paznicului, tot cu pereţi de oţel, era așezată în partea stângă, iar când Lily 
se apropie, din ea ieșiră doi paznici în uniforma Securităţii. Fiecare avea 
câte o armă, pistoale cu laser de mici dimensiuni, pe care părea să le prefere 
Securitatea în prezent. Greg avea și el pistol, își aminti Lily brusc, un 
obiect micut pe care îl păstra în birou. L-ar fi putut lua cu ea și gândul o 
făcu să se întrebe ce altceva mai uitase. Dar era prea târziu. 


— Bună seara, doamnă, zise primul gardian când ea lăsă geamul în jos. 

O privi curios, apoi îi trimise un zâmbet larg. 

— Sunteţi doamna Mayhew, nu-i așa? 

— Da, John. Ce mai faci? 

— Bine, doamnă. Unde vă duceţi? 

— În oraș, la niște prieteni. 

— Singură, la ora asta? Unde e negrul acela care vă păzeşte? 

— L-a trimis soțul meu cu niște treburi. 

— Un moment, vă rog. 

Trecu în partea cealaltă a capotei și intră în gheretă. Celălalt gardian 
rămase în dreapta capotei, o siluetă neagră, profilată în lumina fluorescentă. 
Lily își păstră un zâmbet plăcut pe faţă, dar mâinile i se încleștaseră pe 
volan. Paznicul se dusese să-i telefoneze lui Greg, iar mintea ei scotea acum 
la lumină un tablou foarte clar: bucătăria, Greg zăcând nemișcat, telefonul 
care suna ȘI suna. Îi tremurau muşchii pe coapse. În afara cercului de 
lumină fluorescentă, era un întuneric să-l tai cu cuțitul. 

— Doamnă? 

Lily tresări. Gardianul apăruse pe nesimţite la celălalt geam. 

— Soţul dumneavoastră nu răspunde, doamnă. 

— E bolnav, răspunse ea. De aceea n-a venit cu mine. 

Gardianul căută în sus ȘI-n Jos pe un dispozitiv portabil și Lily știu că 
verifica detaliile vieții ei. Poziţia lui Greg, faptul că nu erau supravegheați 
aveau să cântărească în favoarea lui Lily. Lily nu intrase niciodată în nicio 
încurcătură Și acesta era încă un avantaj. Maddy era și ea menționată, cu 
siguranță, dar la fel era și informația că Lily contribuise la predarea lui 
Maddy. 

— Întotdeauna vă lasă soţul să mergeţi singură în oraș noaptea? 

— Nu. Este prima oară. 

Gardianul o privea cu insistenţă și Lily avu sentimentul tulburător că o 
dezbrăca din priviri, deși avea sânii bine acoperiţi sub jacheta de piele. Își 
păstră însă zâmbetul strălucitor și puţin mai târziu gardianul ridică un 
obiect negru, lucios. Cuprinsă de panică, Lily crezu că era o armă, dar mai 
apoi își dădu seama că era un scanner. Își întoarse umărul și așteptă s-o 
înregistreze aparatul cu un sunet slab. Gardianul îi făcu semn lui Lily să 
treacă și ea apăsă pedala de accelerație. Prea mult, căci Mercedesul se 


smuci înainte mârâind. Apăsă pe frână și afișă prin geamul deschis un 
zâmbet de scuze. 

— N-am mai condus de mult. 

— Bine, aveţi grijă, doamnă. Nu mergeţi pe drumurile publice. Și nu 
deschideţi portiera niciunui străin. 

— În regulă. Noapte bună. 

Lily apăsă din nou pedala de accelerație, mai ușor de această dată, și 
plecă, ieșind din cercul strălucitor de lumină. 


Când Lily era în mașină, Jonathan mergea pe autostrada privată. Dar 
se întâmplase de câteva ori ca autostrada să nu fie practicabilă, blocată de 
moloz adus pe carosabil sau sabotată cu explozibili. Nici măcar Securitatea 
nu putea reabilita o șosea foarte afectată în mai puțin de o săptămână și în 
situaţiile de acest fel Jonathan vira pe un mic drum secundar, aflat la câţiva 
kilometri în afara zidului, o pistă de macadam care ducea spre nord, 
traversa pădurea Și apoi intra în Autostrada 84. Oricât de mult s-ar fi 
străduit Securitatea să țină publicul departe de drumurile private, oamenii 
găseau întotdeauna o posibilitate să le abordeze, tăind noi căi de acces prin 
păduri Și săpând tuneluri pe sub împrejmuiri. Această idee, care în urmă cu 
câteva săptămâni ar fi alarmat-o pe Lily, i se părea acum neobișnuit de 
reconfortantă. Poate că drumul secundar al lui Jonathan îi permisese lui 
William Tear să se apropie de Noul Canaan înainte de a sări peste gard, îi 
dăduse lui Dorian posibilitatea să scape de Securitate atunci când a fugit de 
la bază. Lily fu nevoită să se întoarcă din drum de mai multe ori până ce 
reuși să identifice mica deschidere a trecerii pe dedesubt. Când dirijă 
mașina într-acolo, auzi cum mărăcinii zgâriau vopseaua. 

— Lumea mai bună, Șopti ea conducând Mercedesul prin pădure, 
simțind pietrele scrâșnind sub roți. Copacii înconjurau mașina, piloni albi 
fantomatici în strălucirea orbitoare a farurilor. Este acolo, atât de aproape, 
încât parcă o putem atinge. 

Se uita din când în când prin geamurile laterale și în oglinda 
retrovizoare; probabil erau oameni care trăiau prin apropiere, dar le-ar fi 
trebuit arme serioase ca să spargă mașina, prevăzută cu geamuri armate cu 
oțel Și construită ca un tanc. Dar nu zări nici ţipenie Și după vreo douăzeci 
de minute de mers lent, ieși pe autostrada publică. Autostrada 84 era mult 
mai lată decât drumurile private, tronsonul din nord avea șase benzi de 


trafic ȘI în absenţa zidurilor înalte de trei metri, care mărgineau majoritatea 
șoselelor private, părea foarte largă, aproape nesfârșită în pustietatea ei, 
rămășiță a unor vremuri dispărute, când oricine își putea permite să aibă 
mașină Și motorină. Semnele de pe partea dreaptă avertizau că limita de 
viteză era de o sută cinci, dar Securitatea nu-și bătea capul să controleze 
drumurile publice, iar o sută cinci părea o limită ridicol de scăzută, de parcă 
stăteai pe loc. Lily acceleră, apoi acceleră și mai mult, lansând mașina cu o 
sută treizeci Și cinci Și peste, cu o sută patruzeci Și cinci, simțind plăcerea 
pură a vitezei, numărând cum zburau kilometri de sosea. 

De câteva ori zări rămășițe ale vechilor baricade pe banda de urgenţă a 
autostrăzii: mormane de gunoaie, cauciucuri sparte Și ramuri de copaci 
cărate pur Și simplu la margine Și lăsate să fie distruse de vânt și de timp. 
Nu putea pătrunde cu mintea scopul acestor baricade și faptul acesta, mai 
mult decât orice altceva, o făcu pe Lily să înţeleagă cât de puţin știa despre 
viaţa din afara zidului. Chiar Și în copilărie, folosise întotdeauna drumuri 
private, beneficiase permanent de climă temperată și nu fusese niciodată 
nevoită să-și pună problema foamei. 

Din când în când vedea câte un foc aprins pe marginea drumului, rugi 
înalți înconjurați de siluetele mai multor oameni. Săracii, cei care părăseau 
orașele și se mutau în păduri... pentru mai multă siguranță, cel mai 
probabil, dar acolo supraviețuirea era mai grea. Lily nu putea încetini ca să 
privească mai îndeaproape; blindat sau nu, un Mercedes care circulă cu 
viteză redusă este o invitație deschisă. Nu putea să nu se uite totuși la ei în 
oglinda retrovizoare, la toate siluetele acelea umane, adunate în jurul 
flăcărilor. Nu se putea abţine să-și imagineze traiul lor. 

— Lumea mai bună, Șopti Lily, repetând cuvintele de fiecare dată când 
se înregistra încă un kilometru, rămânând după aceea în urmă, în noapte. 

Panouri de semnalizare de culoare verde, care marcau ieșirile de pe 
autostradă, zburau pe lângă ea, unele atât de uzate încât Lily reușea cu greu 
să citească literele albe ce anunțau orașele. Vernon, Tolland, Willington. 
Unele dintre ele erau, fără îndoială, orașe fantomă, dar altele erau pline de 
viaţă, deși copleșite de infracţionalitate. Lily își aminti vag că găsise 
orașul Wellington menționat pe un site, cu câteva luni în urmă, ceva legat 
de un cult. Dar nu-Și putea aminti ceva mai precis, iar Wellington rămase Și 
el în spatele ei pe șosea. Ajunsese la jumătatea drumului spre Boston, mai 
avea doar o sută douăzeci de kilometri. 


Celularul emise un semnal și Lily scoase un mic țipăt de spaimă, 
convinsă că Greg se trezise Și pusese mâna pe telefon. Se hotărî greu să se 
uite la ecran, dar când reuși, văzu numele Jonathan înscris strălucitor pe 
fundalul albastru. 

— Răspunde... Jonathan? 

— Unde ești... doamnă M? 

Vocea se auzea întrerupt din cauza paraziţilor atmosferici Și dispăru. 
Dar, desigur, în afara zidurilor telefonia celulară funcţiona prost. Oamenii 
ca Lily nici nu trebuiau să se afle aici. De când fuseseră instalate butoane de 
panică în automobile, nimeni nu mai folosea telefonul pentru urgente. 

— Sunt pe drum spre Boston. 

— Ce se întâmplă la Boston? 

Poate că era doar imaginația ei, dar chiar cu legătura aceea proastă, 
Lily simţi o undă bruscă de precauţie în vocea lui Jonathan 

— Depozitul! Portul! Sunt în pericol, Jonathan. Greg l-a avut invitat la 
cină pe Arnie Welch... 

— Doamnă M? Nu... aud. Nu... Paraziţii produseră acum o 
întrerupere mai lungă. Boston! 

— Jonathan? 

Convorbirea se întrerupse de tot. 

Lily telefonă din nou, dar știa deja că era un gest gratuit. De această 
dată nu mai obținu nici măcar mesageria vocală a lui Jonathan, doar o 
tăcere de mormânt, goală. Uitându-se la telefonul ei, văzu că serviciul era 
suspendat. Prea târziu, își dădu seama că scurta convorbire fusese cu 
siguranţă înregistrată de Securitate. 

— Fir-ar să fie, mormăi ea. 

Jonathan îi spusese să nu se ducă la Boston, era sigură. Dar Jonathan 
nu Ştia ce făcuse ea, iar acum inerția era mai puternică. Avea deja necazuri. 
Nu se putea întoarce. 

La Sturbridge, o luă spre Massachusetts Turnpike. Primii douăzeci Și 
cinci de kilometri din Pike nu văzu nicio lumină pe autostradă, nici măcar 
vechile lămpi cu arc de sodiu; autostrada era scufundată în beznă, dacă n-ar 
fi fost lumina slabă a lunii, iar Lily fu nevoită să încetinească până la 
Șaptezeci, ceea ce îi dădea impresia că se târa după cursa liberă de pe 
autostrada 84. Se orienta mai ales intuitiv în absenţa vizibilității, făcând 
efortul să descifreze conturul obiectelor din fată, conștientă că ar fi trebuit 


să se întoarcă de mult. Răsuflă ușurată când trecu de Auburn și zări la 
orizont schpirea vagă a luminilor portocalii. 

— Lumea mai bună, Șopti ea, privind cum creștea încă o cifră pe 
podometru. Atât de aproape, încât parcă o putea atinge cu mâna. 

Mai avea doar șaizeci Și patru de kilometri. 


În copilăria lui Lily, Boston era încă un loc potrivit în care să faci o 
excursie de-o zi. Mama Și tata obișnuiau să le ducă acolo pe ea și pe 
Maddy; deși tatăl ei crescuse in Queens Și era un fan înrăit al Yankeilor, 
pentru Boston nutrea o admiraţie secretă. Mamei îi plăcea să viziteze Și să 
meargă la cumpărături, dar tata avea mai degrabă înclinații istorice; el le-a 
dus pe Lily și Maddy la parcul Boston Common, la Biblioteca Kennedy. 
Odată au ajuns și până la docuri, la locul unde a avut loc protestul cunoscut 
sub numele de Boston Tea Party și tata le-a explicat ce se întâmplase acolo, 
o poveste foarte diferită de ceea ce învăţaseră fetele la școală. Maddy a 
spus că versiunea tatălui le putea aduce necazuri, așa că Lily nu a repetat-o 
nimănui, dar în clasa a zecea abia s-a abținut să nu ridice mâna ca să-i 
spună profesorului că greșea. Ori de câte ori se gândea la Boston, Lily își 
amintea cum au stat pe docuri uitându-se la apă. 

Acum Bostonul era îngropat într-o pânză de ceaţă și fum. În ultimele 
câteva ocazii când a venit aici cu Greg, în timpul zilei, nu a văzut lumina 
soarelui, ci doar o luminescenţă vagă, bolnăvicioasă, iar acum, în toiul 
nopții, cerul de deasupra orașului era portocaliu-strălucitor și reflecta 
luminile de dedesubt. Când Lily coborî geamul, aerul avu un gust scârbos. 
Când a respirat aer curat ultima dată? Nu-și amintea, atât era de obișnuită 
cu aerul curăţat, cu purificatorii care acopereau Noul Canaan. 

Imediat ce trecu de ieșirea pentru Washington Street, telefonul lui Lily 
ciripi voios, anunţând-o că serviciul fusese restabilit. Dacă Greg se trezise, 
ar fi putut-o urmări prin intermediul implantului, dar la miezul nopții 
operaţiunea i-ar fi luat ceva timp. Telefonul ei era însă pe numele lui Greg 
Și el l-ar fi putut localiza fără să aibă nevoie de ajutor. După ce se gândi 
putin, Lily aruncă telefonul pe fereastră. 

Părăsi autostrada pe ieșirea pentru Massport Haul Road și începu să 
coboare pe Summer Street, îndreptându-se spre hăul negru, nesfârșit, care îi 
indica unde era apa. În această parte a portului nu mai fusese niciodată; tatăl 
ei le dusese la Congress Street Bridge și la numeroasele distracţii pentru 


copii, care se aflau, la vremea aceea, în Portul Boston. Aici însă, la 
Terminalul Conley, pe malul apei erau aglomerate nenumărate containere Și 
Lily fu uluită de silueta fantomatică a macaralelor, un Şir nesfârșit de 
apariţii ca niște berze, cocoţate deasupra capului. Probabil că aveau culori 
diferite, dar în lumina gălbuie, luaseră toate diferite nuanțe gălbejite. 
Terminalul părea pustiu; Lily nu văzu niciun om mergând pe pavajul plin de 
pete, nicio mișcare de mașină sau de utilaje. Securitatea era prezentă prin 
asemenea locuri, din câte știa ea, dar probabil oamenii stăteau ascunși în 
umbra clădirilor Și containerelor. Dacă o opreau la intrare? 

Trase mașina la marginea unei parcări imense, în spatele unor 
tomberoane adunate morman în jurul unei mici anexe ce părea să fi fost 
cândva un ghișeu. Lily rămase un timp pe loc, lăsând să se consume 
adrenalina călătoriei. Își simţea mușchii de parcă ar fi alergat un maraton. 

Conform hărții ei, prima clădire programată pentru reamenajare se afla 
la ceva mai putin de un kilometru spre nord, un monstru de tablă ondulată, 
gata să se prăbușească. Pereţii erau acoperiți de rugină pe suprafeţe uriașe. 
Lily își adusese cu ea o Șapcă de baseball, neagră, banală, așa că își ridică 
părul și îl îndesă sub șapcă înainte de a cobori din mașină. Cineva ar fi 
putut descoperi Mercedesul și l-ar fi putut sparge cât lipsea ea, dar în 
această privinţă nu era nimic de făcut. Cu o ultimă privire aruncată în jur, 
nu descoperi pe nimeni la vedere și Lily traversă în fugă pavajul prost 
luminat, simțind cum mirosul puternic de asfalt și substanţe chimice îi arde 
nările. 

Portul păruse pustiu la intrare, dar cu fiecare pas Lily era tot mai 
convinsă că era urmărită. De mai multe ori dădu peste șobolani mari cât un 
pisoi, care nu se speriară de Lily deloc. Cei mai multi o priviră trecând, dar 
unul chiar refuză să se dea la o parte, chiţăind mânios când Lily fu nevoită 
să-l ocolească, pândindu-l circumspectă Și înțelegând o dată în plus cât de 
departe era de lumea ei obișnuită. 

În cele din urmă ajunse la peretele sudic al depozitului și se ghemui 
lângă el, respirând greu. O ţinea cusătura din zona coastelor. Peretele nu 
avea nicio ușă; trebuia să treacă de colţ spre peretele estic, care era latura 
mai lungă a hangarului. Lipindu-se de tabla ondulată, se furișă de-a lungul 
peretelui până la colț. Tocmai se apleca să privească în Jur, când ceva dur o 
apăsă pe tâmplă. 

— Mâinile sus! 


Lily se supuse. Nu auzise pe nimeni apropiindu-se. 

— Nu poate fi de la Securitate, spuse altă voce masculină. 

Lily ridică vocea Și rosti clar. 

— Trebuie să vorbesc cu Dorian Rice, William Tear sau Jonathan. 

Se simţea ca o proastă; nici măcar nu știa care era numele de familie al 
lui Jonathan. 

— Fără nume. 

Mâinile bărbatului o percheziţionau acum, o cercetare impersonală, în 
căutarea vreunei arme. Lily era bucuroasă că nu luase cu ea pistolul lui 
Greg. Se forţă să stea liniştită, deși omul îi dădu jos Șapca și părul îi căzu 
pe umeri Și pe faţă. 

— O doamnă frumoasă în locul acesta, neînarmată... trebuie să fii 
sărită de pe fix. 

— William Tear, Dorian Rice, Jonathan. Trebuie să vorbesc cu unul 
dintre ei. 

— Nu mai spune! Despre ce anume? 

— Lasă-ne-o nouă, se auzi vocea altui bărbat venind din întunericul 
din spatele lui Lily. E o momeală dinăuntrul zidului, se vede de la o poștă. 

O mână pătrunse pe sub bluza lui Lily Și o pipăi pe umăr. 

— Înî! Cu implantul la ea. 

— Întoarce-te, îi comandă prima voce. 

Lily se întoarse și dădu peste un negru scund, solid, îmbrăcat într-o 
salopetă militară, verde. În spatele lui se aflau mai multe persoane, greu de 
văzut prin ceaţă, care se adunaseră de prin port. Omul îi împinse arma la 
tâmplă și Lily își concentră toată voinţa să rămână calmă, respirând rar Și 
uşor, inspirând pe nas Și expirând pe gură. 

— Ai dreptate, e din interiorul zidului. Dar a încercat să se îmbrace 
precum cei din afară. Omul se aplecă mai aproape de ea, respirându-i greu 
în faţă. Ce cauţi aici, cucoană? 

— Trebuie să-l întâlnesc pe unul dintre ei, repetă Lily, iritată de 
propria voce. Vorbea ca un copil care bate din picior. Sunteţi cu toții în 
pericol aici. 

— Care ar fi pericolul? 

— Destul! mârâi una dintre umbre. Lily nu-i putea vedea chipul. Șeful 
a zis să ucidem pe oricine se apropie de clădire. Predaţi-o pur și simplu. N- 
am mai primit de mult o momeală din spatele zidului. 


— Acesta este teritoriul nostru. Șeful meu hotărăște ce se întâmplă cu 
un intrus. Omul negru dădu din cap cu dezgust, apoi se întoarse din nou 
spre Lily. Ţi-ai ales prost noaptea în care să te aventurezi până-aici, doamnă 
dintre ziduri. 

— Vă rog! insistă Lily. Timpul trecea, secundele se scurgeau una după 
alta, imposibil de întors. Vă rog. Lumea mai bună. 

— Ce Știi dumneata despre lumea mai bună? 

— Ştiu că acum este aproape. Atât de aproape încât parcă o putem 
atinge. 

Omul clipi des și o mai studie puţin, mișcându-și rapid ochii pe chipul 
ei, evaluând-o. Lily simţea că era pur Și simplu disecată. 

— Cum te cheamă, doamnă? 

Fără nume, era cât pe ce să răspundă Lily. Dar îi răsună în minte vocea 
mamei, o expresie pe care i-o repeta întruna în copilărie: Nu este momentul 
s-o faci pe isteata. 

— Lily Mayhew. 

Bărbatul cel scund duse degetul la ureche. 

— Vino-napoi! 

Începu să discute repede într-o limbă pe care Lily nu o recunoscu. 
Semăna cu arabă, dar nu era sigură. În discuție fu pomenit numele ei, dar 
Lily nu acordă nicio importanță; era prea ocupată să studieze umbrele care 
se mișcau în spatele bărbatului. Panica i se insinua în creier, creând scenarii 
mai rapid decât putea ea să le ignore: viol în grup, tortură, cadavrul ei 
plutind pe apele Portului Interior. Bărbatul cel scund era cu Tear, Lily era 
convinsă, dar o parte dintre ceilalţi nu erau și se întrezăreau în întuneric, 
uriași de trei metri înălțime. O făceau pe Lily să se gândească la Greg și 
deodată îl văzu pe el, clar de tot, ridicându-se de pe podeaua din bucătărie 
Și deschizând ochii. Imaginea o făcu pe Lily să tresară, de parcă ar fi 
împuns-o cineva cu un obiect ascuţit. 

— O ducem înăuntru, anunţă omul negru. 

— Înăuntru, aici? 

Una dintre umbre se detașă din grup Și se metamorfoză într-un bărbat 
înalt, cu păr blond, răvășit, îmbrăcat într-o jachetă stridentă de damă, de 
mătase albastru-ţipător. În rest îmbrăcămintea îi era complet distrusă, iar 
când se apropie, Lily își dădu seama că omul mirosea, o duhoare puternică 
de putregai. Nu-i plăceau nici ochii lui; erau bulbucaţi, cu o privire de 


maniac pe care Lily o recunoscu, amintindu-și-o din anii de școală, când 
mai mulți băieţi din clasa ei deveniseră deja dependenţi de metamfetamină. 
Când bărbatul vorbi, Lily văzu că avea dinţii stricaţi, plini de pete negre. 
Nu va ajunge nicicum în apropierea șefului meu. Poate fi cablată. 

Bărbatul negru dădu din cap obosit. 

— Or să caute cu scannerul eventuale dispozitive explozive 
improvizate. 

— Nu-i de-ajuns. 

— Eşti pe terenul nostru. Omul negru scoase încă o armă. Asta 
înseamnă că va fi respectat ordinul nostru. Când vom merge în Manhattan o 
să decizi tu. Se întoarse din nou spre Lily. Mâinile la spate. 

Lily se conformă. 

— la-o la dreapta. Rămâi pe lângă clădire Și continuă să mergi până îți 
spun eu să te oprești. Încearcă vreo figură și nu mă gândesc de două ori 
înainte să te împușc în cap. 

Lily încuviunţă dând din cap sacadat. 

— Orizontul Albastru pe dracu”, mormăi bărbatul cu jacheta albastră. 
O adunătură de muieri. 

Omul negru îl ignoră, împingând-o pe Lily înainte. 

— MiȘcă, acum. 

Lily porni înainte, atentă unde punea piciorul, ca să nu se împiedice 
sau să se poticnească. Bărbatul cu cele două arme nu glumea; avea aerul 
unui veteran de război, o trăsătură pe care Lily o cunoștea de la Jonathan. 
Omul acesta era în stare să facă orice ar fi fost necesar, chiar dacă asta ar fi 
însemnat s-o împuște pe Lily în cap și să-i arunce cadavrul în apele 
portului. Se întrebă cât să fi fost ceasul, dar își reţinu impulsul de a verifica. 
Ajunsese la jumătatea peretelui de tablă ondulată când bărbatul îi zise: 

— Stau! 

Un alt grup apăruse din ceață, în partea dreaptă. Șeful avea faţa 
acoperită cu o glugă și era înarmat cu un soi de pușcă de atac, prinsă cu o 
curea de umăr. Dar când se apropiată, își dădu gluga Jos Și Lily recunoscu 
imediat cocul blond al adeptelor stilului goth. 

— Doamna bogată. Nu-i adevărat. 

Lily se oprise, dar arma o împingea acum din nou înainte. 

— Nu l-am găsit pe Jonathan. Vor veni aici. În zori. 


Faţa lui Dorian era desenată cu vopsea neagră, dar Lily reuși să o vadă 
încruntând sprâncenele. 

— Cine? 

— Securitatea. Toţi. Trebuie să plecaţi de-aici. 

— E nebună de-a venit aici? întrebă bărbatul negru. N-am vrut să risc. 

— Nu e nebună, nu, răspunse Dorian fără grabă. 

— Nu sunt, izbucni Lily. Jur că nu sunt. Vă rog... trebuie să plecați 
de-aici. 

— O putem face să vorbească, se oferi bărbatul în jachetă albastră și 
nerăbdarea din vocea lui îi făcu greață lui Lily. 

— Nicio șansă, răspunse Dorian Și Lily sesiză ură autentică în vocea 
ei. Îți cunosc eu metodele, nenorocitul. 

— Tu și lumea ta mai bună, unde toţi oamenii sunt egali. Dar nu sunt, 
nu-i așa? Tu și șeful tău îi trataţi în continuare pe-ai noștri ca pe-un rahat. 

— Oamenii voştri sunt de rahat. Vă împușcați și vă violați între voi ȘI 
vă omorâți pentru hainele de pe voi. 

Lily auzi un clic sec în spatele ei. Dorian privi dincolo de ea Și ridică 
arma. 

— Nici să nu te gândești. 

— Ba mă gândesc, curvo. 

Bărbații din spatele lui Dorian făcură câţiva pași înainte și Lily văzu 
că purtau același fel de arme: negre, cilindrice și lustruite, părând a proveni 
din dotarea armatei. Lily nu auzise niciodată de vreun atac al separatiștilor 
asupra unui depozit de armament... dar, desigur, nici nu ar fi avut cum. 
Securitatea nu ar fi făcut niciodată publică o asemenea informaţie. 

— Pierdem timpul! izbucni bărbatul cu jachetă albastră. 

Dorian îl ignoră, revenind cu ochii albaștri și reci la Lily. 

— Gândește-te bine la ce faci aici, doamnă Mayhew. Pentru că, dacă 
aflu că ai venit să ne induci în eroare, mă voi uita cu plăcere cum o să suferi 
o moarte lentă. 

— Nu de-asta am venit, insistă Lily, încercând să nu-și arate 
dezamăgirea prin voce, pentru că își dădu brusc seama de aroganţa ei 
uluitoare. 

În cele câteva zile petrecute în camera pentru copii, se convinsese 
singură că între ea și Dorian se consolidase un soi de încredere. Dar le 


despărțea o prăpastie uriașă, iar visul de a construi o punte peste ea nu era 
decât imaginația unei fete bogate. 

— Securitatea a înconjurat deja acest loc, dinspre apă și dinspre uscat. 
Vor declanșa acțiunea mâine. 

— De unde știe o târtă dintre ziduri, ca tine, despre așa ceva? întrebă 
un bărbat din spatele ei. 

— Ea s-ar putea să știe, răspunse Dorian gânditoare. Este măritată cu 
cineva din Departamentul Apărării. 

Lily se înroși. Din tonul lui Lily părea că era căsătorită într-o familie 
de nebuni congenitali, adăpostiţi într-o colibă. 

— Scanaţi-o și aduceţi-o înăuntru. 

Lily rămase nemișcată până fu scanată, deși omul negru o mai 
împunse o dată în stomac. Scannerul o făcu să se întrebe din nou de unde 
își procuraseră obiectele din dotare. Echipamentele Securităţii ar fi trebuit 
să fie prevăzute din fabrică cu un cip de identificare. Fusese în stare 
Orizontul Albastru să pună la punct o modalitate de a îndepărta cipul atât de 
pe echipamente cât Și din corpul oamenilor? Când terminară cu scanatul, 
Dorian vorbi în cască în limba aceea necunoscută Și apoi o împinse pe Lily 
împungând-o cu vârful puști. 

— Înăuntru. 

Lily intră pe ușa depozitului, cu mâinile încă legate la spate și clipi de 
câteva ori când o izbi lumina în ochi, orbind-o pentru câteva clipe. După ce 
îȘi reveni, constată că se afla într-o încăpere cu pereți din tablă ondulată, în 
mijlocul încăperii se găsea o măsuţă Și la ea ședeau doi bărbaţi. Lily îl zări 
mai întâi pe Jonathan, stând în picioare în spatele unui scaun din capătul 
opus; pe scaun era așezat William Tear care îl urmărea printre gene pe 
bărbatul din partea cealaltă a mesei. Dorian o împunse din nou pe Lily cu 
vârful armei Și Lily înaintă. Câţiva oameni de pază o înconjurară, totuși 
Lily se simţi ușurată să vadă că erau înarmaţi doar cu pistoale. Doi dintre 
gardieni erau femei, ceea ce o surprinse; presupusese, dintr-un motiv sau 
altul, că Dorian era unică. 

Tear ridică privirea deranjat, când se apropiară, dar când o văzu pe 
Lily, privirea i se schimbă, fața îi deveni impenetrabilă și se ridică de pe 
scaun. Bărbatul din celălalt capăt al mesei se întoarse și Lily se stăpâni cu 
greu să nu se tragă îndărăt. Avea fața arsă cu acid, în cea mai mare parte, 


sau cu altceva. Țesutul roșu, boţit, îi acoperea pomeţii Și se întindea spre 
frunte. Avea dinții la fel de stricaţi precum cei ai bărbatului de afară. 

— Bravo, Tear, zise cel ars, cu o voce tăioasă. Oamenii tăi au lăsat să 
intre un agent al Securității. 

— Nu, răspunse Tear cu răceală. Nu sunt sigur ce este, Parker, dar nu 
este de la Securitate. 

— Uită-te la hainele ei. Orice-o fi, este o bucăţică din interiorul zidului 
Și mi-a văzut fața. 

Parker se apropie de Lily. Cicatricele îl făceau să arate foarte bătrân Și 
în același timp rapace și Lily se trase un pas înapoi. Întinse mâna ȘI o 
apucă de sân cu brutalitate, răsucindu-l spre stânga și Lily își mușcă buzele 
înăbușindu-și un geamăt. 

— [a-ți mâinile de pe ea. 

Vocea lui Tear devenise de gheaţă. 

— De ce? 

Parker apucă și celălalt sân al lui Lily și strânse pumnul. Pe urmă 
simţi mâna lui Dorian pe umăr, strângând-o, o avertizare. Lily închise ochii, 
forţându-se să rămână liniștită. 

— Pentru că dacă nu, Parker, îţi rup mâna Și te arunc afară de-aici fără 
nimic, fără niciuna dintre jucăriile mele. Ți-ar plăcea? 

Faţa lui Parker se contorsionă mânioasă, dar el îi dădu drumul. Lily se 
trase în spate, ducându-și mâinile la sânii care o dureau acum, până dădu 
din nou peste pușca lui Dorian. Oamenii aceștia, Parker Și ai lui, erau exact 
așa cum Şi-i imaginase Lily când se gândea la viața din afara zidului: 
violenti Și nepăsători, fără nimic din bunul-simţ pe care îl vedea la Tear și 
camarazii săi. Așadar, ce căutau ei aici? 

Tear plecă de la masă și Jonathan îl urmă, stând aproape, așa cum 
făcea Și cu Lily. Ochii lui se uitau mereu la Tear apoi zburau în altă parte, 
neliniștiți, căutând ameninţarea Și în momentul acela Lily își dădu seama 
că Jonathan nu fusese niciodată cu adevărat garda ei de corp. Era omul lui 
Tear, iar Lily nu reprezentase decât un popas accidental pe traseu. 

Tear se opri în fața ei și Lily fu din nou surprinsă de alura lui 
milităroasă: spatele drept, călcâiele apropiate. Timpul părea din nou să 
zboare; ar fi vrut să se uite la ceas, dar își ţinea mâinile în sus. Trebuia să fi 
trecut de mult de miezul nopții. Câte ore mai erau până în zori? 

— Doamnă Mayhew. De ce sunteţi aici? 


Lily trase adânc aer în piept Și îi povesti evenimentele serii, totul de la 
venirea lui Arnie Welch la cină. Nu lăsă nimic nespus, cu excepția părții 
despre Greg și rama de fotografii; când ajunse la acel moment își dădu 
seama că nu putea relata întreaga scenă în fața tuturor oamenilor acelora. 
Cât vorbi, Tear n-o pierdu din ochi și Lily își dădu seama că avusese 
dreptate în noaptea aceea din camera copiilor: ochii lui nu erau cenușii, ci 
argintii, un argintiu-luminos, strălucitor. Lily trebui să facă un efort ca să nu 
plece privirea. 

— Minte, anunţă Parker pe o voce plată, după ce termină Lily. 

Jonathan se aplecă și Șopti ceva la urechea lui Tear, iar Tear încuviinţă 
dând din cap. 

— Într-adevăr, l-am pierdut pe Goodin acum o săptămână. Câteva 
trupuri au fost arse Și n-au mai putut fi recuperate după explozie. 

— Asta-i floare la ureche pentru Securitate! Au reușit să-l identifice pe 
omul tău prin fișa stomatologică Și apoi au trimis-o pe târfa asta să ne 
mintă. 

— Securitatea nu are fișele medicale ale oamenilor mei. 

— Atunci a ciripit altcineva. 

— Şi cum de a Știut unde să ne găsească, Parker? Vocea lui Tear se 
subțiase de dispreţ, dar el se întoarse la Dorian. Dori, ia-ţi băieţii și ieșiți să 
faceți o recunoaștere. Treizeci de minute. 

Ţeava de pușcă se retrase din spinarea lui Lily, care se cutremură. 
Mâna lui Dorian o mai strânse de umăr o ultimă oară, apoi fata plecă. 

— Deci, ce facem cu curva? întrebă Parker. 

Oamenii lui îl înconjuraseră Și Lily văzu că erau înarmaţi numai cu 
pistoale și cuțite, arme vechi de cel puţin douăzeci de ani, nimic din 
armamentul greu pe care îl purtau oamenii lui Tear. Aceștia păreau a fi ȘI 
mai curati, ca Și când ar fi avut acces la surse de apă. Ici Și colo Lily vedea 
dinți strâmbi, dar în niciun caz stricaţi. Era clar că Orizontul Albastru avea 
doctori proprii; aveau oare Și un dentist? Haine, dinți, arme... totul părea a 
fi mai nou la oamenii lui Tear. Mai bun. 

Ce-ar putea avea el de-a face cu asemenea oameni? 

— Aici este casa noastră, Parker, răspunse Tear. Femeia ne aparține 
nouă. Jonathan, du-o în spate și distrează-te. Pe urmă, poate o trecem de la 
unul la altul. Se așeză din nou pe scaun și îi făcu semn lui Parker să se 
așeze pe celălalt. Hai să terminăm ce-am început. 


Jonathan o apucă pe Lily de braţ cu brutalitate și o târî spre ușa din 
celălalt capăt al încăperii. 

— Opune-mi rezistenţă, mormăi el. Prefă-te. 

Era un dar de la Dumnezeu. Nervii lui Lily, uzați peste măsură, se 
treziră brusc, iar ea se smuci ȘI îi trase lui Jonathan un pumn în faţă. El îi 
băgă mâna în păr și o împinse spre ușă. Lily îl zgârie degeaba pe umăr, 
apoi ieșiră Și Jonathan închise ușa trântind-o, apoi o așeză în faţa lui. 

— Țipă. Cât de tare poți. 

Lily trase adânc aer în piept și ţipă. Jonathan o mai lăsă să continue 
vreo două secunde, apoi îi puse mâna la gură, înăbușind țipătul într-un 
mormăit. Îi dădu drumul și Lily se căţără pe braţul unui fotoliu umflat, 
deformat, așezat la perete. 

— lartă-mă, doamnă M. Oamenii aceștia numai atât înţeleg. 

Jonathan se grăbi spre o ușă deschisă în capătul opus al încăperii. 
Închise ușa, dar nu înainte ca Lily să apuce să vadă ceva enorm în depozitul 
de dincolo de ea: grinzi lungi de lemn, îmbinate cu altele orizontale care 
ieșeau din câmpul ei vizual. Lily rămase cu impresia unui schelet masiv, un 
Goliat de lemn, terminat numai pe jumătate. 

Scheletul unei nave. 

Îl privi insistent pe Jonathan timp de câteva minute, gândindu-se cum 
să pună în ordine noile piese ale acestui puzzle uriaș. Cai și echipamente 
medicale furate. Avioane de cursă lungă distruse. Sateliti doborâţi din cer. O 
corabie de lemn construită manual. Un teren traversat de râuri pe care Lily 
îl zărise doar în închipuire, un ținut unde nu exista Securitate, nici 
supraveghere, nimic. 

Și atunci înţelese. 

— Vreţi să plecaţi. Să plecați cu toții. 

— Nu pot vorbi despre acest lucru, doamnă M. 

Ușa se trânti în spatele lor și Tear păși înăuntru sigur pe el. 

— Am stabilit. Întâi septembrie. 

— Parker a plecat? 

— Nu. Crede că se poate distra cu doamna Mayhew aici. Niște 
animale, toți. 

— Ce se-aude pe linia Departamentului Apărării? 

— Cele trei distrugătoare sunt în continuare la câțiva kilometri în rada 
portului. Nu se mișcă, stau ȘIi-aȘteaptă. 


Lily rămase cu gura căscată Și îi privi uluită. Cum reușise Tear să intre 
în reţeaua de comunicaţii a Departamentului Apărării? 

La fel cum pot dobori sateliții de pe orbită, cum pot provoca pene de 
curent, își spuse în gând. Tehnologia poate face atât cât pot face oamenii 
care lucrează cu ea. 

— Comunicațiile radio sunt întrerupte în perimetrul terminalului, 
continuă Jonathan. 

Tear încuviinţă dând din cap. 

— Greu de spus când vor veni, dar pun pariu că nu mai este mult. 

Lily gemu când adevărul i se rostogoli în stomac ca o grămadă de 
pietre. 

— Ştiaţi deja. 

— Da. 

Se așeză pe scaun Și își acoperi fața cu mâinile. Toate acestea... tot 
drumul, Greg... totul fusese zadarnic. Se uită la Jonathan, obrajii 
aprinzându-i-se de culoarea furiei. 

— Am încercat să te scutesc de drum, doamnă M. 

Din camera alăturată se auziră strigăte și Tear dădu ochii peste cap. 

— Cred că ajunge atât. Du-te și spune-le niște povești grozave cu 
violul. Pregătește-i să fie gata de plecare de îndată ce se întoarce Dori. Îi 
scoatem pe Parker Și ai lui prin tunelurile de mică adâncime. 

Jonathan ieși și Tear se prăbuși într-un fotoliu lângă ușă, prinzându-și 
genunchii cu braţele. Ochii de argint străluceau până la Lily, chiar Și din 
cealaltă parte a camerei. 

— Îmi pare rău pentru tot ce s-a întâmplat. Mi-ar plăcea să-i împușc ca 
pe niște câini, dar am nevoie de ei. 

— De ce? 

— Pentru că oamenii mei sunt valoroși, doamnă Mayhew. Sunt 
inteligenţi Și bine antrenați. Forţa brută ar însemna o risipă a talentului lor. 

— Ce se va întâmpla la întâi septembrie? 

— Nimic din ce-ai vrea să Știi. Cum ai ajuns aici? 

— Cu mașina. 

— Adică soţul te-a lăsat să pleci în toiul nopţii pentru vreo petrecere, 
vrei să spui? 

— Cred că l-am ucis. 

Tear ridică brusc privirea. 


— l-am tras una în cap ȘI l-am lăsat acolo. Lily nu voia să vorbească 
întruna, dar era la fel ca în noaptea aceea din camera pentru copii; cuvintele 
se revărsau fără voia ei. Voia să fac un copil. Voia să mă ducă la un doctor 
specialist în fertilizare in vitro. Ce voiam eu nu conta. 

Tear încuviunţă înclinând capul. 

— Este o problemă. Femeile își vând ovulele în schimbul unei 
punguţe de metamfetamină, dar în partea cealaltă recompensele sunt 
imense. 

Lily se gândi puțin. 

— Am vrut să-l omor. 

— Fi bine, vei avea de suferit enorm când te vei întoarce acasă, într-un 
fel sau altul. 

Lily dădu din cap. 

— Lasă mașina aici. Securitatea a încercuit portul; nu aveai cum să 
intri fără ştirea lor. Ți-au văzut mașina Și au marcat-o ca fiind a oamenilor 
mei. Las-o aici Și o să te ducă Jonathan acasă. Poţi spune că ţi-a fost furată 
Și că l-ai sunat pe Jonathan să vină să te ia. 

— Implantul meu o să arate că am fost aici. 

— E adevărat. Și Lily înţelese că el nu încercase decât s-o facă să se 
simtă mai bine. 

Trei ciocănituri una după alta și intră Jonathan. 

— S-a întors Dori, domnule. Nimic nou pe-afară. I-am spus lui Parker 
că plecăm curând. 

— Echipamentul este împachetat? 

— Cinci minute. 

Tear făcu un gest înspre ușa închisă din capătul opus al încăperii. 

— Păcat că n-am Știut mai din vreme. Nu-mi place s-o lăsăm aici. 

— Când? izbucni Lily. Când plecaţi? 

— Ce te face să crezi că plecăm? 

— Plecaţi, murmură Lily cu vocea înecată de lacrimi. Cu o corabie. 

— Şi unde crezi că ne ducem? 

— În lumea mai bună. 

Tear se aplecă în faţă. Lily fu izbită din nou de ochii lui argintii, care 
păreau să reflecte până și lumina palidă a becurilor fluorescente. 

— De ce ai venit aici, doamnă Mayhew? Toate acestea nu au nimic de- 
a face cu dumneata Și ţi-ai asumat un risc enorm. De ce? 


Lily nu putu răspunde. În copilărie avea obiceiul să-și aleagă un obiect 
Și să se uite la el cât de mult rezista, până i se uscau ochii Și până când 
privirea nu mai focaliza. Își aminti că îi plăcea enorm să-și lase ochii astfel 
captivi, paralizați, iar acum nu Şi-i putea lua de la William Tear. Urmărea 
fiecare dintre mișcările lui, chiar și pe cele mai mici: mișcarea rapidă a 
ochilor când se uita la chipul ei, bătaia din degete pe un genunchi, 
încleștarea maxilarului. Totul părea să se concentreze asupra lui Tear să se 
agate de el. 

Cred acest lucru. 

În momentul acela Lily credea totul. Exista o lume mai bună, undeva, 
cumva ȘI era aproape... părea că se putea ajunge la ea. Grâul, râul albastru- 
strălucitor, șirul nesfârșit de copaci. Dacă Tear i-ar fi cerut să moară pentru 
lumea mai bună, ar fi murit. Nici măcar nu avea nevoie să se gândească. lar 
dacă i-ar fi cerut lui Lily să moară pentru el, ar fi făcut și acest lucru. 
Niciodată în viaţă nu mai simţise ceva atât de profund. 

Ochii 1 se umplură din nou de lacrimi; Lily își desprinse privirea 
înlăcrimată de Tear și își șterse faţa cu braţul. Când se uită în sus, Jonathan 
o urmărea cu un zâmbet vag. Îi întinse o mână Și Lily o prinse cu ambele 
mâini, strângând-o cu putere. Nu voia să-i mai dea drumul; credea că s-ar fi 
înecat. 

— Lumea mai bună, suspină ea. O văd. Mereu. 

— Noi toți o vedem, doamnă M. 

Tear o apucă de bărbie și îi întoarse faţa în sus cu un deget. Ochii îi 
străluceau cu atâta putere acum, încât păreau să ardă în lumina palidă. 

— Ce vezi tu, Lily? 

— Apă, ezită Lily. O apă albastră, apoi faleze, apoi pământ. Pământ 
galben, acoperit cu grâu. Și un sat pe deal, aproape de un râu. Copii. 

— Ce fac copii? 

— Nu știu, recunoscu Lily. Dar sunt liberi. Sunt liberi cu toții. 

Tear zâmbi Și dădu drumul bărbiei. 

— Acesta este Orizontul Albastru. 

Lily începu să plângă. 

— Acum Cinci ani, continuă Tear când am cerut să ne separăm, 
plănuisem să creez eu însumi lumea mai bună, să preiau un colț mic din 
America și să-l refac. În pofida distrugerilor, ţara aceasta este o creaţie 
incredibilă și o bucăţică din ea ne-ar fi fost de ajuns. Dar mai bine că ne-au 


refuzat, pentru că n-am fi reușit niciodată. Parker și cei asemenea lui sunt 
oameni făcuţi să strice totul. Nu ne-ar fi lăsat în pace niciodată. Dacă n-ar fi 
fost ei, ar fi fost guvernul vostru, care ar fi descoperit remușcările celor gata 
să vândă după numai zece — cincisprezece ani. Dacă am construi lumea mai 
bună într-un loc în care ar putea ajunge Și alţii, ar sfâșia-o. 

Lily își șterse lacrimile. 

— Nu mai există teritoriu liber. Unde vă puteți duce? 

— Lumea este mai mare decât crezi. 

— De ce trebuie să vină Și ei? întrebă ea. Oamenii aceia de afară. 

— Oamenii lui Parker? Tear chicoti cu amărăciune. Oamenii lui Parker 
își vând copiii Și își dau nevestele la schimb contra hrană. Ei nu se vor 
apropia de lumea mai bună. 

— Domnule, murmură Jonathan de la ușă. 

Ascultând, Lily auzi voci care se certau afară pe un ton ridicat, apoi un 
bâzâit slab, scurt, care i se păru a fi o rază de laser cu surdină. Tear îi făcu 
semn să se ridice în picioare și ea se ridică din fotoliu. Nu-și dădu seama 
cât de obosită era decât atunci când încercă să se ţină pe picioare. 

— Îmi cer scuze, Lily, dar nu putem evita asta. Rămâi nemișcată și 
închide ochii. 

Lily închise ochii. Capul i se balansă spre spate când o lovitură scurtă, 
puternică o nimeri în colțul gurii. O durea foarte puțin, dar simți gust de 
sânge. Tear îi împrăștie sângele pe bărbie, apoi îi rupse gulerul bluzei în 
două locuri. 

— E numai pentru spectacol; se va vindeca repede. Nu uita să 
Șchiopătezi. 

Jonathan deschise ușa și Tear o târî pe Lily afară. Dorian bloca ușa, cu 
pușca îndreptată spre Parker și oamenii lui. Îi evocau lui Lily niște lupi 
care încolțiseră prada. 

— Căţeaua asta este nebună! strigă Parker. Spune-i să se dea la o 


parte! 

— Ne-a încercuit Securitatea. Trebuie să plecăm de-aici, acum. 

— N-am văzut pe nimeni. 

— Minunat. Vocea lui Tear era acidă. Ai acces la imagini de satelit sau 
ce? 


— La dracu’! 
— In regulă. Rămâi să-i aștepți. 


Singurul ochi bun al lui Parker scânteie de ură. 

— Cum ieşim de-aici? 

Tear se aplecă la podea și smuci un chepeng, dând la iveală niște 
trepte care coborau în beznă. Parker îi mai aruncă lui Dorian o ultimă 
privire furioasă, apoi se ghemui chinuindu-se să vadă ceva în Jos, pe scări. 

— Lanterne? 

— Fără lanterne. Semnătura noastră calorică este și așa destul de 
riscantă. Tunelurile duc direct în centrul orașului Boston. 

— Şi târfa dintre ziduri? 

— Îi place lui Jonathan. Vrea s-o ia el. 

Parker se holbă scurt la Lily. 

— Fie, nu mai e mult, oricum. 

Dădu să coboare prin chepeng, dar Tear îl opri punându-i o mână în 
piept. 

— Avem o înţelegere, Parker. Întâi septembrie. 

— Întâi septembrie, răspunse Parker, rânjind ȘI Lily văzu atât de mult 
rău în stare pură în acel rânjet, încât trebui să închidă ochii. Se gândi la 
lumea reală și își dădu seama că era dimineaţa zilei de 30 august. Întâi 
septembrie, ziua carnavalului nostru. 

Gura lui Tear se strâmbă de dezgust, dar el dădu din cap afirmativ. 

— În tunel. Caută o scară lângă semnalul albastru de urgenţă; vă va 
scoate lângă Fenway. 

Parker și oamenii lui intrară primii. Vreo treizeci dintre oamenii lui 
Tear se întorseseră la depozit și se adunară lângă chepeng; majoritatea 
aveau puști, ca a lui Dorian, dar mulţi nu erau înarmaţi, aveau doar mici 
aparate de recepție în ureche și niște fire metalice subţiri înfășurate pe 
arătător. Tehnologia calculatoarelor. 

— Tăcere pe radio până ieșiţi din oraș, le ordonă Tear. Ne întâlnim 
acasă. 

Așadar, Arnie se înșelase; nu acesta era totuși sediul lor. Lily îl urmă 
pe Jonathan în jos pe scări și ajunseră în plin întuneric, nu se mai auzea 
decât târâitul picioarelor și zornăitul curelelor cu care erau prinse armele. 
Dorian era undeva în spatele ei, își dădu seama Lily, ceea ce o mai linişti. 
Din când în când auzea un chițăit pe lângă picioare, dar nici măcar 
proximitatea agitată a Șobolanilor nu era prea înspăimântătoare. Oamenii 


aceștia erau de încredere și Lily era sigură că aveau s-o ferească de 
necazuri, indiferent unde se duceau. 

Dar ce se întâmplă la întâi septembrie? se întreba mintea ei pe un ton 
plângăcios. Ce este carnavalul? 

După aproximativ o jumătate de oră, cineva tuși în întuneric înaintea 
lor Și Jonathan o apucă pe Lily de braț, oprind-o instantaneu. Parker Și 
oamenii lui continuau să înainteze, mai sus pe tunel, zgomotul pașilor lor 
devenea din ce în ce mai slab și în locul lui se lăsa liniștea. 

Jonathan o trase în dreapta, Șoptind. 

— Trepte. 

Lily pipăi drumul cu piciorul și cobori o scară. Reușise să mai tragă o 
dată aer în piept, adânc, să-i ajungă o vreme, dar acum începea să se 
epuizeze Și se gândi că în curând avea să se prăbușească pur și simplu. Dar 
mergea mai departe, hotărâtă să nu-i încetinească pe ceilalți, să nu fie — cum 
îi spuseseră? — o târfă dintre ziduri. Era un termen de o expresivitate stranie; 
Lily îl atribui majorităţii prietenelor ei Și constată că li se potrivea. 

— Opriti, anunţă Tear după un timp care păru o eternitate. 

Lily se opri Și îi auzi pe toți ceilalți stând pe loc în jurul ei. 

Poc! 

Un zdrăngănit puternic reverberă deasupra lor. Tunelul se cutremură, 
praful de pe beton se cernu în jos așezându-i-se lui Lily pe păr și pe față, 
intrându-i în ochi. Un val puternic de căldură o izbi în spate și preţ de 
câteva clipe tunelul se umplu de un bubuit lugubru. Apoi acesta se stinse ȘI 
ei rămaseră din nou într-un întuneric tăcut. 

— Lumea mai bună, murmură cineva. 

— Lumea mai bună, repetară ceilalți și Lily odată cu ei, plăcându-i 
sunetul vocii ei unite cu ale lor, sperând că nu se supăra nimeni. 

Apoi, ca printr-un consimțământ colectiv, grupul se puse din nou în 
mișcare. Străbăteau acum un labirint de tuneluri, uneori urcând scări, alteori 
coborând, uneori strecurându-se prin treceri înguste care o făceau pe Lily să 
se simtă claustrată, prinsă în capcană. Mergea înainte, concentrându-se 
asupra prezentului, căci viitorul nu putea fi luat în considerare. Nu-Și putea 
imagina ce o aștepta acasă. 

După vreo douăzeci de minute, poate, îl urmă pe Jonathan în sus, pe o 
scară îngustă Și ieși printr-o gură de canal într-o alee întunecoasă, unde se 
trezi înconjurată de tomberoane, în mod clar negolite de ani de zile. 


— Ajut-o pe Dori să iasă, îi spuse Tear lui Jonathan. N-o să vrea, dar 
ajut-o oricum. Glonţul acela nu Și-a încheiat încă socotelile cu ea. 

Lily își strânse braţele în jurul corpului. Era cald încă, la sfârșit de 
august, dar ea era udă de transpiraţie și vântul părea să i se furișeze pe sub 
Jachetă. 

Ce se întâmplă la întâi septembrie? 

— [a-ți dracului mâna de pe mine! șuieră o voce la gura de canal. 

— Taci din gură, Dori. Jonathan o trase în sus, cu armă cu tot. Toată 
lumea Ştie că ești rezistentă. 

— Te-aș putea pune la pământ, Carolina de Sud. 

— Cu siguranţă. 

— Trebuie să plecăm. 

Tear se uita înspre capătul aleii. Lily nu vedea nimic, dar îl credea; 
Tear îi aducea aminte de un câine la pândă, care simte pericolul invizibil. 
După ce zece oameni ieșiră din canal, Jonathan puse capacul la loc și Lily 
își aduse aminte ce spusese Arnie cândva: că Orizontul Albastru își 
împărțea efectivele pentru a preveni pierderile. Probabil că ceilalţi plecaseră 
mai departe prin tunel. 

— Vino, doamnă M. 

leșiră pe rând, unul câte unul pe la capătul aleii, dispărând fiecare în 
altă direcție. Dorian îi atinse umărul lui Lily când trecu pe lângă ea, dar 
când se întoarse Lily, ea dispăruse deja. Tear o trase de braţ și amândoi îl 
urmară pe Jonathan pe o stradă pe care Lily nu o recunoscu. Clădiri de 
birouri, părăsite de mult, se ridicau deasupra lor pe ambele trotuare. Fiecare 
fereastră părea să spună povestea propriei decăderi și Lily auzi sunetul 
vocilor oamenilor dinăuntru, foșnetele și murmurele, dar nu văzu pe 
nimeni. Haloul de ceaţă și fum de deasupra capului lor începea să se stingă, 
odată cu apropierea zorilor. 

— Adu mașina, zise Tear Și Jonathan dispăru în pâclă. 

Lily se clătină pe picioare și Tear o apucă de cot, ajutând-o să-și 
recapete echilibrul. 

— Ai dat de necazuri mari, doamnă Mayhew. Inventează o poveste cât 
poți de bună despre mașină, dar în cele din urmă Securitatea va verifica 
înregistrarea de pe implant. Vor vrea să afle ce făceai pe-aici. 

— Ai fost vreodată arestat? 

— Da. 


— Cum este? 

— Încerci să supravieţuiești. 

— Şi ce se va întâmpla la întâi septembrie? 

Tear încleștă maxilarul. 

— Nu-ţi pot spune. 

— Pentru că s-ar putea să mă tortureze? 

— Da. 

Lily cântări această posibilitate, simțind cum 1 se strânge un nod în 
stomac. Închise ochii, încercă să se gândească la lumea mai bună. Dar tot ce 
văzu fu ușa școli, capul ciufulit al lui Maddy dispărând pentru totdeauna. 
O mașină opri în faţa lor și Lily avu nevoie de puțin timp înainte de a 
recunoaște Lexusul lor, cu Jonathan la volan. Caroseria neagră, lustruită a 
mașinii părea străină, grotescă pe strada aceea desfundată. 

— Urcă. Jonathan te va duce acasă. 

— N-aș putea... Lily trase adânc aer în piept. Nu pot rămâne aici, cu 
voi? 

Tear o privi lung. 

— Nu, doamnă Mayhew. Îmi pare rău. Suntem deja prea mulţi. O 
mulțime de oameni buni vor rămâne în urmă. 

Lily clătină din cap, străduindu-se să zâmbească, dar vocea lui Dorian 
îi răsuna în minte: lumea mai bună nu este pentru oameni ca tine. Se urcă în 
maşină, abia băgând în seamă scaunele de piele fină. Tear dădu să închidă 
ușa, dar ea îl prinse de încheietură, aproape cu disperare. 

— Nu știu cum vol ieși din această situație. 

Tear își puse palma pe obrazul ei. Căldura ei păru să-i pătrundă prin 
piele, aducând-o la realitate din înghețul mintii ei. 

— Îţi promit că vei ieși. 

— Nu-mi poți promite așa ceva. 

— Ba da, pot. Crede-mă, ești mai tare decât îţi închipui. 

— De unde știi? 

El îȘi retrase mâna Și își îndreptă spatele. Ochii de argint scânteiară. 

— Știu, Lily. Te cunosc de-o viaţă. 

Ușa i se trânti în faţă și un pumn bătu de două ori în capotă. Jonathan 
apăsă pedala până la podea și Lily fu aruncată pe spătarul scaunului. Se 
întoarse și se răsuci până reuși să se uite înapoi prin lunetă și să-l vadă pe 


William Tear privind lung după ei, silueta lui înaltă în poziție de drepți, ca 
la armată, sub luminile orașului Boston. 


Ajunseseră la jumătatea drumului înapoi spre Noul Canaan când 
Jonathan rosti primul cuvânt. Lily făcuse drumul uitându-se afară pe geam, 
încercând să se gândească la o poveste plauzibilă pentru Securitate. Nu-i 
venise nicio idee. Stomacul i se strângea Și se strângea, cu fiecare kilometru 
parcurs, nodurile păreau să se urce unul peste celălalt, până când crezu că i 
se va face rău. 

— Nu-ţi face griji, doamnă M. 

Lily tresări. Uitase că mai era cineva în mașină. Ridică privirea Și 
văzu că Jonathan se uita la ea prin oglinda retrovizoare. 

— Cred că l-am omorât, Jonathan. 

— Ai avut motiv. 

Lily se înroși. Nu mai vorbiseră niciodată despre seara aceea... despre 
niciuna dintre seri. 

— Securităţii n-o să-i pese de asta. 

— Suntem responsabili unul pentru celălalt, doamnă M. Avem grijă 
unul de celălalt. Fără acest lucru, nu există nimic. 

— Nu vel avea ȘI tu necazuri? Dacă iau urma mașinii? 

— M-am ocupat de cipul mașinii de mult. A stat în garaj cea mai mare 
parte a nopţii, până ce m-ai chemat Și am venit să te iau. 

Lily dădu încet din cap. Lumea lucrurilor ascunse care se petrecuseră 
în jurul ei timp de ani de zile o copleșea. Prin faţa ferestrei trecu ca o 
săgeată încă un semn verde: Tolland. Se lumina orizontul, lumina roșiatică 
mușca din cerul întunecat de deasupra. Lily se uită îndelung la ceața roz, 
dorind să fi putut vedea mai departe spre est, până la Atlantic, unde soarele 
era deja sus. Se rezemă de geam, bucurându-se să-i simtă răcoarea pe obraz 
Și cu ochii minţii revăzu corabia terminată pe jumătate. Probabil existau 
mult mai multe corăbii, ascunse... unde? Peste tot în Noua Anglie? Credea 
că acum Știa ce se va întâmpla la întâi septembrie: vor pleca, Tear și 
oamenii lui, și mai mult decât orice, Lily își dorea să plece cu ei spre locul 
acela deschis, acoperit cu ape Și copaci. În depărtare, dincolo de geam, auzi 
o voce. 

— Kelsea. 


Lily se scutură ca să se trezească, dar era o luptă pierdută. Jumătate din 
corpul ei adormise deja. 

— Kelsea. 

— Doamnă M? 

— Cine este Kelsea? murmură Lily. Geamul era atât de răcoros, ca o 
pernă pentru obrazul ei. Voia să rămână acolo pentru totdeauna. Voia... 

— Kelsea! 

Deschise ochii într-o lume în mișcare. Pen o zgâlțâia de umăr. 
Coridorul sălta puternic în jurul ei. O clipă fu înapoi în mașină, apoi înapoi 
cu Pen. Capul îi zvâcnea sălbatic. Îi era rău. 

— Domnitłă, a trebuit să te trezesc. Este important. 

— Cât este ceasul? 

— Unsprezece dimineaţa. 

Kelsea dădu din cap, încercând să-și limpezească gândurile, încercând 
să-Și vină în fire. Se afla pe hol, chiar în fața camerei cu balcon. Zorii erau 
încă strălucitori în mintea ei, cu nuanţe roz. Simţea pe obraz răcoarea unui 
geam. 

— EFi bine, ce nu putea să aștepte? 

— Armata din Mort. A ajuns la ziduri. 

Kelsea se întristă, îngrijorată. 

— Ştiam că vor veni. 

— Da, dar Domniţă... 

— Ce este? 

— Regina Roşie. A venit cu ei. 


Cartea a III-a 


Capitolul 12 
Noaptea 


Nu te poți tocmi cu valul de maree. 
— PROVERB DIN TEARLING DE 
ORIGINE NEVERIFICATĂ, 
ATRIBUIT DE OBICEI REGINEI GLYNN 


Armata din Mort se întindea pe ambele maluri ale râului Caddell, 
răspândită pe câmpia Almont atât înspre nord, cât și înspre sud Și, mai 
mult, împresura latura australă a Noii Londre. Se lăsa amurgul și, în lumina 
din ce în ce mai slabă, tabăra celor din Mortmesne părea o mare întunecată, 
impenetrabilă. 

În faţa corturilor negre erau aliniate în perfectă ordine mai bine de 
cincizeci de rânduri de soldaţi. Dacă îi priveai cu ochiul liber, păreau turnați 
în fier scânteietor. Era o demonstraţie ostentativă de forță, menită cât se 
poate de limpede să o înspăimânte pe Kelsea și își atinsese ţinta. Kelsea era 
îngrozită, atât pentru ea, cât Și pentru oamenii din spatele ei; aproape tot 
regatul era acum înghesuit între zidurile ce împrejmuiau Noua Londră. Cum 
puteau ei să rezistenţe forței acumulate în faţa lor? În spatele corturilor, 
Kelsea zări un Şir de turnuri de asalt, iar undeva, mai departe, ascunse 
vederii, se aflau tunurile. Presupunând că tunurile erau funcționale — și 
Kelsea nu avea nicio îndoială în această privinţă — cei din Mort nici nu mai 
aveau nevoie de turnurile de asalt. Aveau pur Și simplu toată capacitatea să 
pună la pământ zidurile orașului. 

Glee se mișcă în braţele lui Kelsea, făcând-o să tresară. Copila era atât 
de ușoară, încât Kelsea uitase că era acolo. Andalie alesese să participe și 
ea la inspecția aceasta, iar Kelsea luase fetița ca s-o mai lase să se 
odihnească. Dar oamenii de pe străzi murmuraseră uimiți s-o vadă pe copilă 
în braţele lui Kelsea, iar Kelsea își făcea griji, gândindu-se că atrăsese, 
poate, prea multă atenţie atât asupra lui Andalie, cât și a lui Glee. 
Amândouă valorau enorm, exact așa cum spusese Andalie, iar speranţa lor 
cea mai mare era legată de anonimat. Glee adormise pe drumul spre zid, dar 


acum se trezise Și se uita în sus la Kelsea, cu o privire admirativă. Kelsea îi 
puse un deget pe buze și Glee încuviinţă solemn. 

Buzduganu o luase pe cealaltă fiică a lui Andalie, Aisa, să le ţină 
companie. Fetiţa rămăsese la câţiva pași în spatele lui Kelsea, aproape ca 
un al doilea Pen și avea în mână un cuţit. Buzduganu îndrăgise fata, la fel 
ca mulți dintre ceilalți membri ai gărzii. Coryn zicea că era cea mai 
îndemânatică la mânuit cuțitul, după Parker — dacă și-l mai amintea cineva, 
iar Elston aprecia că era tare ca piatra, ceea ce, venind de la el, reprezenta 
lauda supremă. Aisa lua foarte în serios această deplasare, nu slăbea cuțitul 
deloc și rămânea cu sprâncenele încruntate pe o figură deopotrivă solemnă 
Și neîndurătoare. Eroismul siluetei ei micuţe, cu o atitudine hotărâtă, într-un 
moment în care toate acestea nu aveau nicio importanță, o făcea pe Kelsea 
să se simtă cu atât mai prost. 

Cercetând cu privirea tabăra armatei din Mort, Kelsea găsi în cele din 
urmă ceea ce căuta: un cort roșu aprins, amplasat aproape de un colţ. Deși 
nu era decât o pată de roșu în toată marea cea neagră, ceva răsună în sinea 
lui Kelsea, precum clopotele de înmormântare. De această dată, Regina 
Roșie nu lăsa nimic la voia întâmplării; venise ea însăși, doar ca să se 
asigure că făceau o treabă bună. Cortul era înconjurat de torţe, dar o clipă 
mai târziu Kelsea observă ceva neobișnuit: torţele acelea erau singurele 
focuri aprinse în tabăra armatei din Mort. Abia trecuse vremea cinei, dar 
perimetrul era întunecat. Kelsea evaluă faptul o clipă, apoi îl dădu uitării. 

— A intrat toată lumea în oraș? întrebă ea. 

— Da, Domniţă, răspunse Buzduganu, dar armata a fost decimată în 
ultima încercare de a-i ţine pe cei din Mortmesne la distanţă de pod. 

Kelsea simți forfotă în stomac Și scrută cu privirea podul orașului, 
blestemându-și vederea slabă. 

— Ce-i împiedică să ajungă la pod? 

— O banicadă, Domniţă. 

Colonelul Hall făcu un pas înainte, ieșind dintr-un grup de oșteni 
aflați ceva mai la distanţă. Avea un bandaj gros înfășurat pe braţul drept, a 
cărui mânecă fusese tăiată și căpătase o rană urâtă pe obraz. 

— Este o baricadă zdravănă, totuși nu va rezista la nesfârșit. 

— Colonelul Hall. Kelsea zâmbi, ușurată să-l afle în viață, dar 
reţinută, văzându-i rănile. Îmi pare rău pentru pierderea generalului 


Bermond Și a oamenilor dumitale. Familiile tuturor vor primi pensii 
complete. 

— Vă mulțumim, Domniţă. 

Dar gura lui Hall schiţă un zâmbet ironic, de parcă ar fi arătat cât de 
putin contau pensiile în momentul acela. 

Buzduganu o împunse ușor cu degetul în spate și Kelsea își aduse 
aminte. 

— Te numesc oficial general al trupelor mele. Să trăiești, domnule 
general Hall. 

El lăsă capul pe spate într-un hohot de râs care, deși nu-i păru lui 
Kelsea batjocoritor, îi răsună mult timp în ureche. 

— Mai presus de toate, acum trebuie să Știm ce avem de făcut, 
Domniţă. 

— Ce altceva ne mai trebuie? 

— Glorie, presupun. Moarte încununată de onoare. 

— Întocmai. 

Hall se apropie fără să-l bage în seamă pe Pen, care făcu un gest să-l 
oprească. 

— Pot să-ți împărtășesc un secret, Domniţă? 

— Desigur. 

Kelsea o bătu ușor pe spate de Glee și o lăsă jos, unde copilul se agăţă 
cu braţul de genunchiul lui Kelsea. 

Hall cobori vocea. 

— Gloria este ceva real. Dar păleşte în comparație cu ceea ce 
sacrificăm pentru ea. Casa, familia, o viaţă îndelungată și liniștită. Și 
acestea sunt lucruri reale, iar când urmărim gloria, renunțăm la ele. 

Kelsea nu răspunse de la început, dându-și seama că moartea lui 
Bermond îl lovise probabil pe Hall mai mult decât se așteptase ea. 

— Crezi că am vrut acest război? 

— Nu, Domniţă. Dar nu te mulţumești cu o viaţă liniștită. 

Buzduganu murmură ceva lângă ea, un sunet abia auzit pe care Kelsea 
îl recunoscu a fi o aprobare Și își stăpâni cu greu pornirea de a-l lovi. 

— Nu mă cunoști suficient de bine ca să poți spune așa ceva. 

— Tot regatul te cunoaște acum, Regină Kelsea. Ne-ai adus pe toți în 
pragul dezastrului, ca să atingi gloria așa cum o înţelegi dumneata. Binele 
pe care îl înţelegi dumneata. 


— Fii atent, Hall, îl avertiză Pen. Nu... 

— Taci din gură, Pen, mormăi Buzduganu. 

Kelsea se răsuci furioasă. 

— Te-ai întors împotriva mea definitiv, Lazarus? 

— Nu, Domniţă. Dar nu este înţelept, mai ales în vreme de război, să 
înăbuși vocea celor nemulțumiți. 

Kelsea se înroși ca para focului Și reveni la Hall. 

— N-am pus capăt transportului ca să obţin glorie. Niciodată nu mi-a 
păsat de glorie. 

— Atunci, dovedește că greșesc, Maiestate. Salvează restul oamenilor 
mei de la o luptă pe care n-o pot câștiga. Salvează femeile și copiii Și de 
asemenea bărbaţii de coșmarul care va urma, fără nicio urmă de îndoială, 
după ce armata din Mort va străpunge zidurile. Ai tăiat un om în bucăți în 
loc să-l vezi murind simplu, spânzurat. Dovedește-mi că greşesc și 
salvează-ne pe noi toţi. 

Hall se întoarse lângă zid, părăsind-o pur Și simplu. Kelsea era 
stupefiată. Se simţi brusc singură, atât de singură cum nu mai fusese decât 
în prima zi petrecută în Citadelă. Se uită la chipurile străjerilor ei, 
înghesuite pe scările care duceau la zidul interior. Buzduganu, Coryn, 
Wellmer, Elston, Kibb... erau loiali, și-ar fi dat viaţa pentru ea, dar 
loialitatea nu era totuna cu aprobarea. Toţi considerau că greșise. 

— Priveşte, Domniţă. Buzduganu îi arătă ceva dincolo de parapet. 

Rândurile regimentelor din Mort nu se mișcaseră din loc, dar când 
Kelsea miji ochii să vadă ceva în lumina slabă, sesiză o mișcare undeva jos, 
o trupă de siluete înveșmântate în negru, care străpungeau rândurile Și care, 
ducând cu ele torţe, își croiau drum să vină în faţă. 

Buzduganu scosese luneta. 

— Cel din mijloc este mesagerul personal al Reginei Roșii. Mi-l 
amintesc pe ticălosul acesta. 

Mesagerul era o mână de om, atât de mărunţel încât s-ar fi putut 
contopi ușor cu întunericul, cu pelerină cu tot. Dar avea o voce groasă de 
bas, al cărei ecou se ciocni de zidurile Citadelei; vorbea la perfecţie limba 
din Tearling, fără nicio influenţă a accentului din Mort. 

— Marea Regină a întregului Regat Mortmesne și Callae transmite 
salutări Moștenitoarei din Tearling! 

Kelsea scrâșni din dinţi. 


— Am următorul mesaj. Marea Regină presupune că înțelegeti 
zădărnicia situației voastre. Pentru armata Marii Regine va fi foarte ușor să 
dărâme zidurile capitalei voastre Și să ia tot ce-și dorește. Niciun locuitor 
din Tearling nu va scăpa. Cu toate acestea, dacă Moștenitoarea din Tear va 
îndepărta baricada de la podul Noii Londre și va deschide porțile, Marea 
Regină promite s-o cruţe nu numai pe ea, ci Și douăzeci de membri ai 
anturajului ei. Marea Regină își dă cuvântul că aceste douăzeci și una de 
persoane nu vor păți nimic. 

O mână o apucase pe Kelsea de încheietură. Era Glee, care o strângea 
prea tare, cu unghiuţele înfipte în carnea ei, dar Kelsea abia dacă o simţea. 
Salvează-ne pe toți, îi spusese Hall, iar Kelsea vedea acum că, dacă nu-i 
putea salva ea, nu avea să-i salveze nimeni. Se concentră asupra 
mesagerului și a oamenilor din jurul lui, invocând acel ceva teribil din 
adâncul ei. Acesta se deșteptă ușor și Kelsea se întrebă dacă va fi 
întotdeauna acolo, de-acum înainte, gata să intervină în orice ocazie. Va 
putea ca trăi în acest fel? 

— Podul trebuie eliberat și porțile deschise până-n zori, continuă 
solul. Dacă nu îndepliniţi aceste cerințe, armata Marii Regine va intra în 
Noua Londră prin mijloacele pe care le va considera necesare și va aduce 
orașul vostru în ruină. Acesta este... 

Solul se întrerupse dintr-odată, apoi se umflă, dublându-se parcă și 
explodă într-un val de sânge ţâșnind. Mânia lui Kelsea era atât de violentă 
încât părea să se propage în valuri, pe unii aruncându-i peste cap, pe alții 
făcându-i una cu pământul. Se răspândi peste regimentele din Mortmesne, 
câștigând viteză Și acumulând putere, ca un uragan. 

Apoi întâlni, pur Și simplu, un zid. 

Obstacolul apăru atât de neașteptat, încât Kelsea aproape căzu pe 
spate, de parcă s-ar fi ciocnit chiar ea de zid, cu capul înainte. Aproape o 
dobori pe Glee, dar Andalie prinse copila fără dificultate, iar Pen o apucă pe 
Kelsea de braţ și o tinu în picioare. Capul îi bubuia, cuprins de o durere 
bruscă Și extrem de violentă, apărută din senin. 

— Domniţă? 

Kelsea își clătină capul, de parcă ar fi dorit să Și-l limpezească, dar 
durerea părea să se fi înșurubat, valuri de durere care o împiedicau să se 
concentreze. 

Ce-a fost asta? 


Își scoase luneta din buzunar. Nu mai era lumină aproape deloc, dar 
Kelsea reuși totuși să vadă prăpădul pe care îl făcuse, cel puţin câteva sute 
de morți în primele rânduri ale armatei din Mortmesne. Morti înfiorătoare 
toate, din unii nu mai rămăseseră decât mormane de țesuturi. Dar în spatele 
acestora, simțea în continuare bariera impenetrabilă, cu nimic mai puțin 
reală în pofida faptului că nu putea fi văzută. Cortul cel roșu îi reţinu din 
nou privirea; perdeaua fusese dată la o parte de pe intrare și Kelsea zări pe 
cineva sub marchiză. Se făcuse prea întuneric pentru a mai putea distinge 
vreo figură, dar silueta era inconfundabilă: o femeie înaltă, într-o rochie 
roşie. 

— Tu, șopti Kelsea. 

Cineva o trăgea de fustă. Kelsea privi în jos și văzu fața micuță a lui 
Glee uitându-se în sus. 

— Numele ei, Șușoti Glee. Nu vrea să-l știi. 

Kelsea așeză mâna cu blândeţe pe capul lui Glee, uitându-se fix la 
făptura înveșmântată în roșu. Se afla la mai puţin de un kilometru și 
jumătate depărtare, dar distanţa părea infinită. Kelsea testă bariera, 
încercând s-o pătrundă, așa cum ar fi tăiat în propria-i carne. Nu fu în stare 
nici măcar s-o ciobească. 

Cei din Mort își reveniseră Și strânseseră din nou rândurile în faţa 
taberei, iar acum o altă persoană ieși în faţă, o siluetă înaltă, cu o pelerină 
neagră, voluminoasă. 

— Vorbesc în numele Reginei! 

— Ducarte, murmură Buzduganu. 

Kelsea își reglă luneta și zări un om cu o chelie avansată Și ochi foarte 
apropiaţi, extrem de brutali. Se cutremură simțind prădătorul pursânge. 
Privirea lui Ducarte se plimbă dispreţuitor de-a lungul zidurilor orașului, de 
parcă ar fi făcut deja spărtura și ar fi început să jefuiască. 

— Dacă porțile Nou Londre nu vor fi deschise până mâine în zori, 
nimeni nu va scăpa. Acestea sunt condițiile Reginei. 

Ducarte mai așteptă un moment, până ce se stinse Și ultimul ecou al 
cuvintelor lui. Apoi îȘi trase gluga pelerinei pe cap Și făcu cale întoarsă 
printre soldații din Mortmesne, lăsând în urmă mortii, îndreptându-se spre 
tabără. 


— Arliss! 


— Reginuţă! Ridică privirea surprins Și figura lui puternic ridată se 
destinse într-un zâmbet, cu nelipsita ţigară puturoasă strânsă în dinți. Ce te- 
aduce la ușa mea? 

— Vreau să faci ceva pentru mine. 

— Fi bine, ia loc. 

Kelsea se așeză într-unul din fotoliile ponosite pe care le folosea Arliss 
când lucra, ignorând miasma fumului de țigară, îmbibată în tapiterie. Pe 
Kelsea nu o interesa biroul lui Arliss, o vizuină murdară, plină de pupitre și 
hârtii împrăștiate peste tot, dar îi încolțise în minte un plan Și avea nevoie 
de el. 

— Pen, lasă-ne singuri. 

Pen ezită. 

— Din punct de vedere procedural, el reprezintă un pericol pentru 
persoana dumitale, Domniţă. 

— Nimeni nu mai reprezintă un pericol pentru mine. 

Se priviră în ochi îndelung și constatară ceva neobișnuit: deși se 
culcaseră împreună de mai multe ori după acea primă noapte — cu 
îmbunătățiri exponențiale, cel puţin din perspectiva lui Kelsea — noaptea 
aceea rămânea pentru totdeauna între ei. 

— Du-te, Pen. Sunt în deplină siguranţă. 

Pen ieși. Kelsea așteptă până ce închise ușa în urma lui, înainte de a 
întreba: 

— Cum stăm cu banii? 

— Abia de mai curge câte ceva. Imediat ce armata din Mort a ieșit 
dintre dealuri, fiecare nobil s-a simţit îndreptățit să nu mai plătească nicio 
taxă. 

— Bineînţeles. 

— Am sperat să scot un profit frumușel din safirele pe care le-ar fi 
adus minerii de la Fairwitch, dar nimeni n-a mai auzit de ei. Probabil că au 
luat recompensele pe care le-ai dat și duși au fost. 

— Atunci suntem strâmtorați. 

— Foarte. Se poate face avere pe timp de război, Reginuţă, dar nu cu 
un guvern cinstit. Eu, personal, cred că am băgat-o pe mânecă. 

— Eşti plin de optimism, Arliss. 

— Regatul e mort Și îngropat, Reginuţă. 

— De aia sunt aici, acum. 


Arliss ridică privirea curios. 

— Vreau să faci ceva pentru mine Și trebuie să păstrezi secretul. 

— Să-l păstrez faţă de cine? 

— De toată lumea. Mai ales de Lazarus. Kelsea se aplecă spre el. Am 
nevoie de o Lege a regenței. 

Arliss se lăsă pe speteaza scaunului, privind-o cu atenţie prin norul de 
fum. 

— Ai de gând să renunti la tron? 

— O vreme. 

— Presupun că Buzduganu nu este la curent. 

— Nu trebuie să știe. 

— Aha! Arliss înclină capul, chibzuind. N-am mai făcut niciodată până 
acum o Lege a regenței. Unchiul dumitale e mort, Reginuţă. Cine va fi 
regentul? 

— Lazarus. 

Arliss clătină capul aprobator. 

— Este o alegere înţeleaptă. 

— Poţi face rost de un exemplar din legea emisă de mama? 

— Da, dar ai văzut nenorocirea aia, are cincisprezece pagini. 

— Fi bine, preia paragrafele esenţiale. Oricum nu vreau să lase loc de 
interpretări. Să aibă o singură pagină și să faci cât de multe exemplare poţi. 
Le voi semna pe toate și le poţi distribui în oraș mâine, după ce voi fi 
plecat eu. 

— Și unde vrei să te duci? 

Kelsea clipi des și văzu podul orașului, armata din Mort așteptând pe 
dealurile din spate. 

— La moarte, presupun. Dar sper că nu. 

— Ei bine, acum înţeleg de ce nu trebuie să știe Buzduganu. Arliss 
bătu agitat cu degetele în birou. Asta schimbă lucrurile. 

— Pentru dumneata? 

— Pentru mine... Și pentru concurenţii mei. Dar întotdeauna e bine să 
fii primul care află. 

— Trebuie să fac ceva. 

— Nu trebuie să faci nimic, Reginuţă. Ai putea să accepţi propunerea 
ei, să salvezi femeile și pe cei mai importanți dintre străjeri. 

— Asta ar fi făcut unchiul meu. Eu, însă, nu pot. 


— EFi bine, halal alegere, nu-i așa? 

Kelsea se uită mânioasă la el. 

— Soarta a fost foarte bună cu tine în ultimul timp, Arliss. Ai făcut 
bani frumoși vânzând droguri refugiaților. Ai crezut că nu voi afla? 

— Să-ţi spun ceva, Reginuţă... drogurile mele sunt singura explicaţie 
a faptului că n-ai avut panică Și sinucideri pe bandă rulantă în tabăra aceea. 
Oamenii au nevoie să se agaţe de ceva. 

— Înţeleg. Eşti un altruist. 

— Deloc. Dar e o prostie să învinuiești furnizorul că alimentează 
piața. 

— Vorbești ca Thorne. 

— Înî! Thorne a fost un ticălos toată viaţa, dar în privinţa aceasta a 
avut întotdeauna dreptate. 

Kelsea ridică ochii uitând cu totul de droguri și chiar Și de Legea 
regenței. 

— L-ai cunoscut pe Thorne în tinereţe? 

— Doamne, da, Reginuță. O să-ți spună că nu știe nimeni de unde a 
venit el... 

— E mort. 

— ...dar suntem câțiva care Știm, dacă îţi baţi capul să ne găsești. 

— De unde a venit? 

— De la Creșă. 

— Nu știu ce este aceea. 

— Adânc îngropată sub Gut, Reginuţă, este o reţea de galerii. 
Dumnezeu știe pentru ce au fost săpate; sunt la adâncime prea mare pentru 
a fi tuneluri de canalizare. Dacă vrei ceva mai mizerabil și decât Gut și 
dacă știi oamenii potriviti, cobori în Creșă. 

— Ce făcea Thorne acolo? 

— Thorne a fost vândut unui proxenet imediat după ce s-a născut. 
Toată copilăria a trăit acolo jos... așa cum era acolo. 

— De unde știi? 

— Nu te uita așa la mine, Reginuţă. A trebuit să cobor acolo o dată sau 
de două ori, cu treburi, la începutul carierei mele. Au nevoie de o sursă 
constantă de narcotice acolo, din motive evidente, dar m-am lăsat de 
aprovizionarea lor de mult. 

— Te-ai lăsat? 


— Da, m-am lăsat. E un loc îngrozitor, Creșa. Copii exploataţi pentru 
sex, pentru... 

— Oprește-te. Kelsea ridică mâna. Înţeleg. 

— Un loc groaznic, repetă Arliss, răscolind hârtiile de pe birou. Dar 
Thorne era inteligent și rapid. Până la optsprezece ani, ajunsese practic rege 
acolo jos. 

— A fost și Lazarus acolo? 

— A fost, deși nu va recunoaște, dac-o să-l întrebi. 

— Ce făcea... vocea lui Kelsea se stinse Și ea înghiţi în sec, simțind 
cuvintele cum îi alunecă pe lângă zona uscată din gât. El ce făcea acolo? 

— Ringul. 

— Explică-mi. 

— Copii care se băteau cu alţi copii. 

— Boxau? 

— Nu întotdeauna. Uneori le dădeau arme. Varietatea aduce bani. 

Kelsea își simţi buzele îngheţate bocnă. 

— De ce? 

— Pariuri, Reginuţă. Mai mulţi bani trec dintr-o mână într-alta la 
luptele de copii decât în oricare alte pariuri, în regatul acesta, iar 
Buzduganu era unul dintre cei mai buni competitori pe care i-ai văzut 
vreodată, de neoprit. Amintirea îi aprinse ochii lui Arliss. Nu pierdea 
niciodată, nici măcar în primii ani. Lazarus nici nu este numele lui adevărat, 
ştii, era o poreclă pe care i-au născocit-o stăpânii lui, când s-a văzut că nu-l 
dovedea nimeni. Pariurile se ridicaseră atât de sus când a ajuns el la 
unsprezece, doisprezece ani, încât eu nici n-am mai pariat pe el. 

— Dumneata ai participat la pariuri? 

— Sunt contabil, Reginuţă. Ţin casa pentru orice fel de pariuri, dacă 
pot să calculez șansele. 

Kelsea se frecă la ochi. 

— Și nu a încercat nimeni să vă oprească? 

— Cine s-o facă, Reginuţă? De mai multe ori l-am văzut acolo, jos, pe 
unchiul dumitale. Și pe mama dumitale, de asemenea. 

— Cum stabileau cine câștiga? 

Arliss îi susținut ferm privirea și Kelsea dădu din cap, simțind că i se 
face rău. 

— Înţeleg. Lazarus nu mi-a spus niciodată. 


— Bineînţeles că nu ţi-a spus. Dacă se află ceva, se află totul. 

— Ce vrei să spui? 

— Vreau să spun că Buzduganu era aproape un animal când a ieșit de- 
acolo. Nimeni nu-l putea frânge, poate doar cu excepţia lui Carroll, care l-a 
scos din Creșă pentru totdeauna. Dar Buzduganu a continuat să fie un 
pericol pentru ceilalţi, multă vreme după ce zilele lui în ring se încheiaseră. 
Îi este rușine de ce-a făcut. Nu vrea să știe nimeni. 

— Atunci de ce-mi povestești toate acestea? 

Arliss ridică din sprâncene. 

— Eu nu am de dat socoteală în faţa lui Buzduganu, Reginuţă. Eşti 
nebună dacă crezi altceva. Nu am de dat socoteală nici în fața dumitale. Am 
ajuns acum în acea etapă bună a vieţii, în etapa în care am terminat de făcut 
bani, iar dacă cineva este atât de prost încât să mă amenințe, nu mai are de 
ce să-mi pese. Fac și spun ce vreau. 

— Şi îţi place să fu aici? Acum? De ce n-ai fugit în Mortmesne? Sau 
în Cadare? 

Arliss zâmbi. 

— Pentru că nu vreau. 

— Eşti o mare belea. 

Kelsea se ridică din fotoliu, scutură câteva scame care i se prinseseră 
de fustă. 

— O să scrii proiectul meu de lege? 

— Da. Arliss se rezemă de spătar, încrucișă braţele la piept și o privi 
evaluator. Deci, mâine vei muri? 

— Așa cred. 

— Atunci, Dumnezeule mare, de ce stai acum aici, de vorbă cu mine? 
Ar trebui să te duci să te îmbetți, să faci amor. 

— Cu cine? 

Arliss zâmbi, un zâmbet neașteptat Și blând, care se așeză stingher pe 
fața lui contorsionată. 

— Crezi că noi nu știm? 

— Taci din gură, Arliss. 

— Cum vrei. 

Trase o foaie albă de hârtie din maldărul de sub mâna stângă și 
mormăl restul cuvintelor peste birou. 

— Ce-ai spus? 


— Nimic. Încă nu arunca prosopul, Reginuţă. Eşti dată naibii... mai 
deşteaptă decât bunica dumitale și asta nu-i puţin lucru. Îţi trebuie ceva 
curaj pentru ceea ce ai de gând să faci. 

— Mai degrabă nebunie. Mă întorc să semnez legea înainte de ivirea 
zorilor. 

leșind din biroul lui Arliss, porni în sus pe coridor simțindu-se 
pierdută, neștiind ce să facă în continuare. Mâine-dimineaţă urma să plece 
de aici Și avea toate șansele să nu se mai întoarcă. Se întrebă dacă Arliss 
avea dreptate, dacă trebuia să petreacă pur Și simplu toată noaptea în pat, cu 
Pen. 

Kelsea. 

Se opri la mijlocul coridorului. Era vocea lui Lily, nu cuvinte, ci o 
rugăminte de ajutor. Era ca și când o femeie aflată pe punctul de a se îneca 
s-ar fi prins cu mâinile de marginile minţii lui Kelsea. 

Lily avea necazuri. Necazuri îngrozitoare. Kelsea rămase cu ochii 
pironiți pe modelul asimetric al dalelor de piatră de pe podea, în timp ce 
gândurile îi fugeau dintr-o parte într-alta. O strigase Lily, iar Kelsea o 
auzise. La scara istoriei, viața lui Lily nu însemna nimic; nu era nici măcar 
o notă de subsol. Orice i s-ar fi întâmplat, era moartă de mult acum și 
îngropată, dar Kelsea nu-i putea întoarce spatele. Cu toate acestea, nu știa 
cum să ajungă la Lily. Le despărțeau trei secole, o prăpastie nesfârșită. 
Kelsea percepuse mereu timpul ca pe un zid solid, aflat în spatele ei, 
blocând accesul spre tot ceea ce trecuse deja... dar lumea în care trăia ea în 
prezent era mai presus decât cea apusă. 

Era posibil să fi creat ea alta prin transele ei? 

Kelsea înlemni, șocată de această idee. Posibil ca în timp distanţa să fi 
fost imensă, dar Kelsea nu mai trăia în dimensiunea pură a timpului, nu-i 
așa? De luni bune tot intra Și ieșea din această dimensiune. Avea ea 
capacitatea să iasă din parametrii unei epoci ȘI să intre în ai alteia, la fel de 
simplu cum se urcau în tren pasagerii din perioada dinaintea Trecerii? Își 
aminti elementele definitorii ale lumii lui Lily: orizontul întunecat de 
furtuni, foarte asemănător celui din Tearling, presărat cu inegalităţi și 
violenţă. Limbile unor flăcări îi arseră lui Kelsea pieptul, azvârlind cu ea de 
perete. 

— Domniţă? 


Pen, în spatele ei, cu vocea înăbușită, de parcă Kelsea ar fi înotat 
printr-o apă adâncă. 

— Pen. Va fi o noapte lungă, cred. Am nevoie să mă veghezi în timpul 
căderii. 

— Cădere? 

Vederea lui Kelsea se tulburase de-acum. Pen era o formă blândă în 
lumina torţei. 

— Nu știu unde voi ateriza. 

— Domniţă? Pen o apucă de mână. Este una din transele dumitale? 

— Nu știu. 

— Te ducem în camera dumitale. 

Kelsea îi îngădui s-o ridice Și s-o poarte în braţe, aproape fără să bage 
de seamă. Gândurile îi erau acaparate de Lily: viaţa lui Lily, spaima lui Lily. 
Ce o așteptase acasă la întoarcerea de la Boston? 

— Ce s-a întâmplat? 

Vocea tunătoare, de urs, a lui Elston, dar Kelsea o auzea acum de la 
mare distanţă. Pen o purta pe brațe, își dădu seama, dar habar nu avea când 
se întâmplase. 

— O transă, murmură Pen. S-a instalat extrem de repede. Ajută-mă s-o 
bag în pat. 

— Nu, Șopti Kelsea. Nu-mi pot permite să dorm în noaptea asta. 
Numai să stai cu mine ȘI să nu mă lași să cad... 

— Domniţă... 

— Ssst. 

Kelsea visa acum, era trează Și visa în același timp. Lily o chemase Și 
Kelsea o auzise. Totul se scufundase în întuneric; Kelsea bâjbâia orbește 
printre umbre, în căutarea trecutului. Dacă Kelsea ar fi putut ajunge până la 
ei, la Lily și la William Tear. Şi-i putea imagina stând în faţa ei, cu ochi 
blânzi... dar în jurul lor totul era cuprins de un vârtej de violenţă. Lily... 


— Lily. 

Se întoarse brusc, auzind o Ṣoaptă în spate, sigură că era Greg. Dar nu 
era nimic, doar primele raze de soare ce pătrundeau pe fereastra livingului. 
Motoarele aproape silențioase ale instalaţiilor domestice torceau în pereți. I 
se mai păruse casa atât de mică vreodată? Mobila pe care o alesese ea, 
covorul pe care îl cumpărase ea... era ceva fals în toate lucrurile acestea, 


sentimentul că ar putea să le dea la o parte și să găsească semne trase cu 
creta, o scenă pustie. 

Greg nu era în casă. Podeaua din bucătărie nu-i oferise niciun răspuns, 
doar o pată mare de sânge uscat. Se ridicase oare Greg Și chemase o 
ambulanță? Nu avea cum să știe. Pata de pe podeaua din bucătărie avea 
consistenţa groasă, vâscoasă a sângelui menstrual Și îi aminti lui Lily că 
uitase să-și ia pilula seara trecută. Se îndreptă spre camera pentru copii, 
lăsându-l pe Jonathan în bucătărie. Avea ceva de făcut astăzi, ea? Da, să ia 
prânzul cu Michele și cu Sarah, dar putea contramanda. Dacă era să vină 
Securitatea s-o ridice, mai bine să se petreacă totul aici, decât în oraș sau la 
club. Lily nu se amăgea că putea să reziste unui interogatoriu, dar credea că 
acum Ştia clar parametrii. Va ceda, într-un fel sau altul; treaba ei era să se 
asigure că nu va ceda înainte de întâi septembrie. Era în stare? Închise ochii, 
căutând lumea mai bună, dar îl găsi în schimb pe William Tear rămas sub 
stâlpii de lumină de pe stradă. 

Camera pentru copii dădea spre răsărit și dimineața era scăldată de 
lumina soarelui. Lily se repezi la plăcuța mobilă, conștientă brusc de 
mișcarea soarelui, de posibilitatea să apară Greg sau Securitatea, în orice 
clipă. După ce îȘi lua pastila, avea să se ducă sus să facă un duș, să îmbrace 
o rochie bună și să se machieze. Va apărea Securitatea, iar când va veni, 
felul în care va arăta ea va fi important. Avea să se prezinte cât mai 
respectabil posibil, o femeie care nu putea lua parte la expediții nocturne, la 
comploturi ale separatiștilor. Avea să... 

Spatiul din spatele plăcii era gol. 

Lily se răsuci pe călcâie, nevenindu-i să-și creadă ochilor. Ieri pusese 
înăuntru zece cutii cu pilule. Și bani de asemenea, peste două mii de dolari, 
economiile ei pentru urgenţe. Lily avu senzaţia că i se contracta stomacul, 
pe măsură ce înțelegea semnificaţia firidei goale. Pilulele ei dispăruseră. 

— Ai pierdut ceva? 

Lily gemu de spaimă și aproape se prăbuși, prinzându-se de braţul 
canapelei ca să-și restabilească echilibrul, când Greg ieși din spatele ușii de 
la camera pentru copii. Sângele i se închegase pe partea stângă a capului; îi 
mătuise părul și i se prelinsese pe gât în jos, pătându-i umărul alb al 
cămășii. Zâmbea. 

— Unde-ai fost, Lily? 

— Nicăieri, Șopti ea. 


Voia să vorbească cu voce tare, să fie puternică, dar părea că rămăsese 
fără grai. Când nu era prin preajmă, Greg se micșora în mintea ei, dar în 
viaţa reală nu era mic deloc. În spaţiul luminos și aerisit al camerei pentru 
copii, părea înalt de trei metri. 

— Nicăieri, repetă Greg blând. Doar pe ici, pe colo, toată noaptea, 
dincolo de zid. 

— Exact. Mi-a fost furată Și mașina, dacă cumva îţi pasă. 

— Toată noaptea, dincolo de zid, repetă Greg și Lily se cutremură. 
Ochii lui erau măriţi Și goi, orbite oarbe în care lumina părea să nu se 
reflecte. Tata avea dreptate, să știi. Zicea că toate femeile sunt curve, iar eu 
ziceam că nu, Lily este altfel. Și iată-te! 

Greg ridică una dintre cutiile ei de medicamente, ţinând-o cu vârful 
degetelor, de parcă ar fi fost contaminată. Și atunci se întâmplă ceva total 
neașteptat și minunat: la vederea pilulelor, panica lui Lily se topi rapid Și 
fără zgomot. Se îndreptă de spate, trase adânc aer în piept, înclină capul 
într-o parte trosnindu-și oasele, în timp ce el se apropia. Trebui să facă un 
efort ca să nu se repeadă Și să-i smulgă cutia din mână. 

— Toate porcăriile pe care a trebuit să le ascult, toate glumele pe care 
le făceau toţi pe socoteala mea. Ştii cât a trebuit să îndur din cauza ta? Anul 
trecut am ratat o promovare pentru că n-aveam un fiu! Șeful meu îmi spune 
Greg-fără-ţintă. 

— Emoționant. 

Greg miji ochii. 

— Ai grijă, Lily. Te pot preda Securităţii chiar în clipa asta. 

— N-ai decât. Mai bine la ei decât cu tine. 

— Nu. Gura lui Greg se răsuci cu vârfurile buzelor în sus, într-un surâs 
amplu, uscat. Cred că ţinem toată treaba asta între noi. Unde-ai fost? 

— Nu te privește. 

Greg îi trase o palmă Și capul îi fu dat pe spate, o floare legănându-se 
pe tulpină. Dar se ţinu pe picioare. 

— Trebuie să înveţi să ai grijă ce spui, Lily. Unde ai fost noaptea 
trecută? 

— Să i-o sug lui Arnie Welch. 

Nu știa de unde îi venise să spună așa ceva; era primul lucru care îi 
venise în minte. Dar văzu uluită cum ochii lui Greg deveniră două fante 
subțiri Și obrajii 1 se albiră. 


Mă crede! 

O clipă Lily fu pe punctul de a izbucni într-un râs isteric. În minte îi 
răsări o imagine: îngenuncheată în faţa lui Arnie Welch, bietul Arnie care 
era anost precum un sac plin cu cartofi, și Lily începu să râdă. Abia dacă 
simţi că Greg o apucase de păr — ar fi trebuit să-l incite, o mustră propriul 
creier — Și o trăgea în sus, transformând-o într-o ţintă. O pufni râsul 
văzându-i faţa, punctele roșii arzându-i obrajii albi, dinții încleștaţi, chiar 
ȘI ochii goi. 

— Nu mai râde! strigă el, stropind-o pe faţă cu salivă, ceea ce, desigur, 
pe Lily o făcu să râdă și mai tare. 

— Slab! chicoti ea. Și știi asta foarte bine. 

Greg o izbi în cap cu pumnul, aruncând-o cât colo. Lily zări în fața 
ochilor un zid de lumină strălucitoare și apoi trecu prin geamul ușilor 
dinspre curtea interioară, făcându-le zob pe amândouă. Un milion de 
înţepături păreau să 1 se înfigă în braţe și în obraji. Se învârti ca o giruetă Și 
încercă să-și recapete echilibrul în curtea interioară, apoi se prăbuși 
rostogolindu-se peste cele trei trepte de cărămidă Și ateriză pe iarbă. 

— Cât de slab sunt, Lily? întrebă Greg, cu vocea din ce în ce mai 
apropiată, venind după ea în jos, pe scări. 

Lily se tăiase pe braţe, capul o durea și glezna părea luxată. Greg o 
lovi cu piciorul în coaste, iar Lily gemu și se ghemui, încercând să se 
protejeze. Rostogolindu-se, văzu ceva ce o făcu să îngheţe: șlițul 
pantalonilor lui Greg se umflase. Lily nu mai luase pilula de mai bine de 
treizeci Și Șase de ore, iar vechea Lily, aceea foarte atentă, citise fiecare 
rând al prospectului care se găsea în cutia portocalie. Meciul se sfârșea 
prost. Dacă o viola acum, ar fi putut rămâne însărcinată. 

Se rostogoli și dădu din picioare, lovindu-l pe Greg și făcându-l să-și 
piardă echilibrul. O durere vie izbucni în glezna ei luxată, dar mișcarea își 
produse efectul; Greg căzu, cu o expresie de surpriză aproape comică pe 
figură. Lily încercă să se ridice, dar o lovise în coaste, dacă nu chiar mai 
rău, iar brațul stâng nu-i mai asculta comenzile. Nu se putea ridica singură 
de jos. Începu să se târască, rezemându-se pe partea dreaptă, traversând 
iarba înspre ușa bucătăriei. În mijlocul insulei din bucătărie se afla un bloc 
de lemn lustruit, iar sub suprafaţa lui lucioasă se ascundeau mai multe 
cuțite. Își aduse aminte de suprafaţa netedă a cuţitului de carne, de 
greutatea lui când îl ţinea în mână, ceea ce o făcu pe Lily să ameţească de 


emoție; începu să se târască cu mai multă forță. Ducea brațul drept în afară, 
atât cât îi permitea articulaţia umărului, apoi își trăgea corpul după el. Dar 
braţul începuse deja să o doară. Lily nu mai fusese niciodată atât de 
conștientă de slăbiciunea ei fizică; își aminti de Dorian care făcuse flotări, 
în ciuda cusăturilor Și se gândi cu jind la mușchii care se încordau vizibil 
pe braţele lui Dorian. În gură simţi gust de sânge. 

O mână o apucă de glezna dureroasă, făcând-o să tipe de durere. Lily 
se uită peste umăr Și văzu că Greg se lovise de ceva în cădere; avea bărbia 
acoperită de sânge proaspăt. Dar zâmbea în continuare, chiar dacă din gură i 
se prelingea un șuvoi de un roșu-aprins. El o strânse de gleznă și Lily ţipă 
simțind că ceva se măcina înăuntru: mușchi sau oase, nu mai conta ce, totul 
era amestecat într-o implozie puternică de durere. Încercă să-l izbească pe 
Greg în plină figură, dar nu avea niciun punct de sprijin, cum stătea pe o 
parte. Își smulse piciorul din mâna lui Și se trase mai aproape de ușa 
bucătăriei, gândindu-se doar la cât de bine va fi să simtă mânerul cuțitului 
în mână, cât de neted va fi... dacă va putea ajunge la el. Dar nu apucă să 
înainteze decât câţiva centimetri, când Greg o prinse din nou, de această 
dată de gambă, înfigându-și degetele în carne. 

— Unde te duci, Lily? Unde dracu” crezi că te duci? 

Îi auzi vocea groasă în spate, aproape bolborosită. Lily se întrebă dacă 
își spărsese vreun dinte. Încercă să mai înainteze puţin, dar el își întinse 
mâna spre coapsă Și o răsturnă, exact ca pe o clătită, înainte de a se urca 
deasupra ei. Își strecură mâna între coapsele ei Și strânse. Lily strigă, dar 
strigătul era înăbușit de cămașa lui. Trase aer în piept, cu dificultate, 
sufocându-se de mirosul de santal al coloniei lui Și simţi că îi venea să 
vomite. Și atunci, într-un fel total incredibil, îl auzi pe Greg murmurând: 

— Spune-mi că mă iubeşti, Lily. 

Reușise s-o imobilizeze cu braţele deasupra capului, folosindu-se de o 
singură mână. Lily se arcui pe spate și scuipă, simțind cu plăcere că el se 
trase înapol. 

— Te urăsc, Șuieră ea. 7e urăsc din toate puterile. 

Greg îi trase un pumn în plină figură. Rată nasul care încă nu se 
vindecase pe deplin, dar puntea o duru ameninţător. Greg îi desfăcu nasturii 
de la jeanși Și Lily se zbătu mai puternic, ţipând, furioasă că lucrurile se 
întâmplau tot așa, exact acolo, umerii largi ai soţului ei Și braţele groase 
ţintuind-o la pământ. 


— Ridică-te Și las-o în pace! Acum. 

Greg înlemni. Lily se uită peste umărul lui Și îl văzu pe Jonathan, cu 
ochii negri măriți Și furioși, cu o pușcă la ceafa lui Greg. 

— Sus, nemernicule. 

Greg îi dădu drumul Și rămase în genunchi, iar Lily se târî să se 
îndepărteze, gâfâind. Simţea deja o presiune crescând la marginea 
pometților, începutul unei vânătăi în jurul ochiului. Bâjbâi neîndemânatică o 
clipă, până reuși să-și încheie pantalonii. 

— Ce faci, Johnny? întrebă Greg, uitându-se clipind în sus, de parcă ar 
fi încercat să-l localizeze. 

Lily se ridică în picioare, dar constată că nu se putea rezema în piciorul 
cu glezna rănită. Se rezemă în celălalt picior, clătinându-se penibil. 

— Eşti bine, doamnă M? întrebă Jonathan, fără să-și ia privirea de la 
Greg. 

— Bine. Cred că am glezna ruptă. 

— Orice ți s-a părut c-ai văzut, începu Greg, disputele maritale se 
rezolvă între soţ Și soţie, Johnny. Așa zice legea. 

— Legea, repetă Jonathan și gura i se strâmbă în ceva ce ar fi putut 
semăna cu un zâmbet. 

— De ce nu te-ntorci în casă Și să uităm ce s-a întâmplat? Nici măcar 
n-o să fac plângere. 

— Chiar așa? N-o să faci? 

Cuvintele lui Jonathan începuseră să se lăţească, pe măsură ce accentul 
din sud se strecura între consoanele articulate cu grijă. Dorian îl numise 
Carolina de Sud, își aminti Lily, într-o dimineaţă, devreme, ce părea acum a 
fi trecut de mulți ani. Se uită vrăjită la țeava armei aţintite spre ceafa lui 
Greg. 

— Hai, Johnny. Doar mă cunoști. 

Jonathan rânji, un rictus care îi dezveli dinţii albi. 

— Da, într-adevăr, domnule Mayhew. Acolo de unde vin eu, sunt niște 
băieţi ca dumneata. Trei dintre ei s-au distrat într-o zi cu soră-mea. 

Se întoarse spre Lily. 

— Intră în casă, doamnă M. 

— Nu. 

— Nu trebuie să vezi asta. 

— Ba da, bineînţeles. 


— Johnny, lasă arma. Adu-ţi aminte pentru cine lucrezi. 

Jonathan începu să râdă, dar era un râs lugubru și ochii negri 
scânteiară. 

— Oh, da. Şi să-ţi spun un secret, Mayhew. Omul pentru care lucrez 
eu nici măcar nu s-ar gândi de două ori. 

ÎI împușcă pe Greg în ceafă. 

Lily nu-și putu reţine un mic strigăt când trupul lui Greg căzu în față, 
aterizându-i la picioare. Jonathan se aplecă, puse pușca la tâmpla lui Greg 
Și mai trase o dată. Reverberaţia fu foarte puternică, izbindu-se de zidurile 
din spatele casei. Acum va veni Securitatea, se gândi Lily, Și dacă găsiseră 
deja Mercedesul, Și dacă nu. 

Jonathan Șterse ţeava puștii de pantalonii lui negri și o lăsă deoparte. 
La picioarele lui Lily, jumătate din creierul lui Greg fusese zdrobit și se 
scurgea în pământ peste perfecțiunea verde-aprins a gazonului. Lily se uită 
în jos ȘI se văzu plină de cheaguri, dar cea mai mare parte era sângele ei, de 
la tăieturile de pe braţe. 

— Trebuie să te vadă un doctor, îi spuse Jonathan. 

— Am alte probleme mai mari acum, răspunse Lily, apoi întinse mâna 
Și îl prinse de umăr. Mulţumesc. Cuvintele nu erau de ajuns, dar nu se putu 
gândi la altceva mai bun și apoi auzi prima sirenă, încă la distanţă, undeva 
în centru. Cineva anunţase probabil Securitatea când Lily zburase prin ușile 
de sticlă. Vin. Ar trebui să pleci. 

— Nu. Jonathan avea o figură resemnată. Ne asumăm 
responsabilitatea. 

— Nu poti rămâne aici! 

— Bineînţeles că pot. 

— Jonathan. Nu vor sta să ne asculte. Chiar dacă le-aș spune tot, n-ar 
asculta. Te vor omori. 

— Probabil. Dar trebuia s-o fac. 

Lily dădu din cap aprobator, încercând să gândească. Chiar Și în acest 
moment, cel mai neobișnuit dintre toate, mintea ei era la lumea mai bună, 
nelăsând loc pentru altceva, pentru nicio altă consideraţie. Râul era cel care 
o susţinea, acum își dădea seama, râul cu apa lui albastră. La Boston nu 
reușise, dar acum mai avea o Șansă. 

— Dă-mi arma. 

— Poftim? 


— Dă-mi arma Și pleacă de-aici. 

Jonathan refuză. 

— Ascultă-mă. Oricum vor veni după mine, mai devreme sau mai 
târziu. Pot spune aceeași poveste Și am dovezi mai bune. Uită-te la mine. 
Sunt zob. 

— Nu va fi mai bine, doamnă M.; Securitatea este organizația lui 
Frewell, până în măduva oaselor. Se vor uita la faţa și la braţele dumitale, 
vor crede fiecare cuvânt pe care-l vei spune Și cu toate acestea te vor găsi 
vinovată. 

— Nu vrea să mă lase să plec și eu, Jonathan. Pe navă. L-am întrebat 
Și mi-a răspuns nu. 

— Îmi pare rău. 

— Dar tu trebuie să pleci. Lily se uită la cadavrul lui Greg, regretând 
că nu era la fel de curajoasă precum ceilalți, dar știa că nu era Și avea 
nevoie să-l vadă pe Jonathan plecând, acum, înainte să-și piardă cumpătul. 
Avem grijă unul de celălalt, nu-i așa? Tu ai făcut asta pentru mine. Acum eu 
vreau să pleci. 

— Le execută pe soțiile care-și omoară soții. 

— Sunt moartă oricum, replică Lily, riscând orice argument. La întâi 
septembrie, nu-i așa? 

Jonathan înghiți în sec. 

— Nu asta se va întâmpla? 

— Doamnă M... 

Întinse mâna ȘI apucă țeava armei. Jonathan se opuse o clipă, apoi o 
lăsă să-i alunece din mână. Sirenele se auzeau mai tare, părăseau centrul 
orașului Și intrau în labirintul liniștit al străzilor care compuneau viaţa de 
adult a lui Lily. 

— Pleacă! Gândește-te la el, nu la mine! Ajută-l! 

Figura întunecată a lui Jonathan pălise. 

— Îţi vor verifica mâinile. Vor căuta urme de praf de pușcă. Trage un 
glonţ în pământ. 

— Așa o să fac. Du-te! 

El mai ezită puţin, apoi se îndreptă spre zid și se cățără pe el, aproape 
exact în locul din care căzuse Dorian. Chiar Și în mijlocul terorii pe care o 
trăia, simetria îi făcu plăcere lui Lily; simţea că închisese cumva cercul, 
încheiase călătoria de la femeia care pretindea că fusese, la femeia care era 


de fapt. Din vârful zidului, Jonathan se întoarse și o mai privi o dată pe 
Lily, nemulțumit, dar ea îi făcu un semn cu pușca, ușurată să-l vadă 
dispărând în curtea familiei Williams. 

Lily se așeză pe poziție și aţinti arma spre pământ, la câteva picioare 
distanţă. Ştia că armele au recul, dar tot nu fu pregătită pentru forța 
împușcăturii, care o dobori pe spate. Împușcătura răsună în grădină Și până 
să se stingă ecoul ei, Lily auzi scrâșnitul roților la intrarea pe stradă. 

Mi-am ucis soțul. Mă bătea și eu l-am ucis. 

De unde ati luat arma? 

Am luat-o de la Jonathan ultima dată când m-a dus în oraș. Marţi. 

Aiurea. l-ar fi observat lipsa. 

Asta era adevărat. Lily încercă din nou. Dar dacă le spun că era arma 
lui Greg? 

Arma era înregistrată. Nu trebuie decât să o scaneze ca să-și dea 
seama că este arma lui Jonathan. 

Nu se putu gândi la un răspuns. Jonathan avea dreptate; povestea era 
cusută cu aţă albă, indiferent cine o spunea. Greg era mort, împușcat cu 
două gloanţe din arma lui Jonathan. Noaptea trecută, Lily ieșise singură în 
afara zidului Și se întorsese cu Jonathan. Se vor gândi fie că îl ucisese 
Jonathan, fie că ea și Jonathan făcuseră acest lucru împreună. Nimănui nu-i 
va păsa de ochiul vânăt al lui Lily, de tăieturile de pe faţa și de pe braţele 
ei. Acum se terminase; era o femeie care își ucisese soţul. Se gândi la 
execuțiile care rulau cu regularitate pe ecranul uriaș din camera de zi: 
bărbaţi Și femei care se îngălbeneau când otrava le pătrundea în vene, 
înecându-i în lichidul propriilor plămâni. Agonia lor în timp ce se sufocau 
părea să nu se mai sfârșească până când sucombau, în cele din urmă, Și 
Greg râdea de Lily care încerca să-și acopere urechile. Mureau cu o privire 
rugătoare în ochii bulbucaţi, precum peștii pe fundul bărcii. 

Lily lăsă arma să cadă și închise ochii. Când oamenii Securității 
dădură buzna în curte, stătea pe un dâmb de pământ brun, cu câmpuri de 
cereale întinse pe kilometri întregi în jurul ei și privea fix râul albastru ce 
Șerpuia ca o panglică pe terenul de mai jos. Nu-i auzi vorbindu-i, nu 
înţelese ce o întrebau. Era cuprinsă de lumea din jurul ei, lumea lui Tear, 
creația lui Tear de peisajele și sunetele acelui ținut, chiar de miros: 
pământul proaspăt săpat și o urmă de sare ce-i amintea de excursiile făcute 
în copilărie pe ţărmul din Maine. Lily nu-i simţi când îi prinseră mâinile la 


spate Și o conduseră spre ușa principală. Nu simţi absolut nimic, nici măcar 
când o împinseră în spatele camionetei. 


Pentru prima oară, Kelsea deschise ochii Și se trezi nu în bibliotecă, ci 
în sala armelor. 

— Bine ai revenit, Domniţă. 

Chpi de câteva ori, apoi îl văzu pe Pen stând lângă ea, de o parte, și pe 
Elston, de partea cealaltă. 

— Ce caut aici? 

— Ai intrat aici. Pen îi dădu drumul. Ai umblat prin toată aripa 
Reginei. 

— Cât este ceasul? 

— Aproape miezul nopţii. 

Trecuseră mai puţin de două ore. Viaţa lui Lily se desfășura deja mai 
rapid. Clipind des, Kelsea văzu ca printr-un văl transparent boxa strâmtă, de 
tablă, a camionetei Securităţii, pereţii interiori blindaţi. Era noapte din nou; 
frânturi din lumina stradală, revărsate intermitent printre Şipcile de lemn de 
pe plafonul camionetei, așternându-se în trecere pe mâinile și picioarele ei 
înainte de a dispărea. Lily era exact acolo, nu trecuseră secole întregi, nu 
erau depășite limitele inconștientului așa cum se întâmplase cândva, era fix 
acolo, în mintea lui Kelsea. Dacă ar fi vrut, Kelsea ar fi putut întinde mâna 
s-o atingă, făcând-o pe Lily să se scarpine pe antebraţ sau să închidă ochii. 
Erau legate una de cealaltă. 

— Doar să treci dincolo, șopti Kelsea ducând mâna la safire. Cine 
spusese cuvintele acestea? Nu-și mai amintea. Doar să treci. 

— Domniţă? 

— Mă duc înapoi, Pen. 

— Unde, înapoi? întrebă Elston supărat. Mai devreme sau mai târziu, 
Domniţă, va trebui să și dormi. 

— Înapoi dedesubt, cred, răspunse Pen, dar vocea îi răsuna deja de la 
distanță. 

Kelsea își aminti vag că avea ceva de făcut, ceva în legătură cu Regina 
Roșie. Dar Lily căpătă întâietate. Interveni încă un flash: Lily era trasă 
afară din camionetă și condusă în Jos, pe niște scări, orbită de strălucirea 
luminii fluorescente. Un val de greață se sparse peste Kelsea când își aduse 
aminte că Lily se izbise de ușile duble mai întâi cu capul. Avea o comotie? 


— Rămâi, Pen. Nu mă lăsa să cad. 

— Du-te, EI. 

— ÎI chem pe căpitan, murmură Elston. Doamne, ce harababură! 

Rosti ultimele cuvinte în șoaptă, de parcă ar fi sperat să nu le audă 
Kelsea. Dacă Și-ar fi recăpătat vocea, Și ea ar fi fost însă de aceeași părere. 
Într-adevăr, totul ieșise pe dos, dar care era momentul răsturnării? Care era 
punctul din care toate intențiile ei bune fuseseră date peste cap? Picioarele 
lui Lily se împleticiră pe scări Și Kelsea fu pe punctul să cadă în faţă. Vru 
să apuce balustrada, dar nu exista balustradă Și căzu. 

— Ridică-te, fir-ai a dracului! 

— Domniţă? 


— Ridică-te, fir-ai a dracului! 

Lily se împinse în perete Și se ridică în picioare. 

Aceștia nu erau gardienii politicoși din cadrul Secţiei de Securitate din 
Noul Canaan. Patru bărbați o înconjurau pe Lily; trei duceau niște obiecte 
mici, lunguleţe, un fel de bastoane electrice, în timp ce al patrulea avea 
pușcă. 

Lily avea nevoie de un doctor. Tăieturile de pe mâini nu erau prea 
adânci și începuseră deja să prindă coajă. Dar scalpul îi fusese crestat destul 
de urât când a trecut prin ușile de sticlă și pe partea dreaptă sângele 
continua să 1 se prelingă prin păr. Din când în când o copleșeau valuri de 
greață; ultimul atac fusese atât de violent încât era pe punctul să leșine. Dar 
se strădui să reziste, din toate puterile, pentru că armele acelea electrice 
păreau să fi fost mult întrebuințate. În copilărie Lily își băgase o dată 
degetele în fasungul unei lămpi de birou, căreia îi lipsea becul și nu avea să 
uite niciodată durerea cumplită, ca o arsură, care îi străbătuse toată mâna în 
acel moment. Cei patru bărbaţi care o înconjurau nu păreau a fi genul care 
să se gândească de două ori înainte de a o electrocuta. 

Au tinut-o la secția din Noul Canaan până în primele ore ale după- 
amiezii, într-o celulă murdară care nu avea totuși nicio legătură cu 
condițiile îngrozitoare pe care și le imaginase Lily. N-a mai fost nimeni cu 
ea în celulă; locul era murdar din pricina neutilizării, nu de prea multă 
utilizare. Probabil că deţinuţii nu rămâneau la Securitatea din Noul Canaan; 
acolo nu aveau loc infracțiuni minore. Lily petrecu câteva ore în celulă, dar 
nu zări nici măcar un singur gândac. Nu mai dormise de mai bine de treizeci 


de ore și era epuizată. Îi era și foame, dar foamea acută fu depășită curând 
de sete. Nu știa dacă i-ar fi dat apă la secție, în caz că ar fi cerut, dar ea 
uitase să ceară. Acum își simţea gâtul de parcă i-l zgâriase cineva cu 
șmirghel. 

Când soarele se pregătea să apună, au scos-o din celulă și au urcat-o în 
altă camionetă. Lily nu-și dădea seama cât au călătorit, își dădu seama doar 
că se făcuse noapte de mult când se opriră, iar când au tras-o afară din 
camionetă, se trezi pe o platformă anonimă, cu lumini fluorescente și asfalt. 
Lumea nouă nu 1 se păru niciodată atât de departe ca în clipa aceea și Lily 
îngheţă de frig după atâta drum, îmbrăcată cum era doar într-un tricou ȘI 
jeanși, orbită de luminile strălucitoare, cu sângele prelingându-1-se din cap. 
Încercă să-și amintească de ce se afla acolo, dar în acel moment William 
Tear Și oamenii lui păreau a fi la o distanţă infinită. Forțându-se să-și aducă 
aminte, Lily își dădu seama că erau abia în 30 august, că până la 1 
septembrie mai erau încă două zile. Două zile până la carnaval, zisese 
Parker, dar Tear nu-i va permite niciodată unei fiinţe ca Parker să intre în 
lumea lui mai bună. Deci, care era carnavalul? 

Ce mai contează acum? 

Ori de câte ori încercase Lily să-și pună această întrebare în timpul 
interminabilului drum cu camioneta, tot nu reușea să se convingă. 
Carnavalurile însemnau exces Și abandon, să faci orice poftești. Lily nu era 
cine Știe ce empatică, totuși nu avu nevoie decât de câteva minute pentru ca 
mintea ei să pătrundă într-a lui Parker, să adune elementele unui tablou și 
să-l afișeze înaintea privirii. Carnavalul lui Parker va fi la fel ca oricare 
altul: exces și abandon, adus pe tărâmul nemărginit al lumii monstruoase, 
tulburate, în care trăiau cu toții, o lume a zidurilor care îi separă pe 
privilegiați de nevoiași. Numai că săracii erau furioși. Mintea lui Lily 
completă tabloul mai repede decât fu ea în stare să-l dea la o parte și, până 
să ajungă la sediul Securității, văzu Și sfârșitul lumii din mintea ei, o orgie 
de mânie Și răzbunare. Marea bucurie a lui Parker era acum ușor de înţeles; 
o fi fost el prea primitiv pentru lumea mai bună, dar la întâi septembrie Tear 
urma să-i dea drumul să se dezlănțuie în lumea de aici. 

Ar trebui să le spun celor de la Securitate, se gândi Lily. Ar trebui să 
previn pe cineva. 

Dar era imposibil. Chiar dacă ar fi crezut-o cineva, nu avea cum să le 
povestească despre Parker fără să vorbească Și despre Tear. Oricum aveau 


s-o întrebe despre Tear fără nicio îndoială Și, în pofida cuvintelor lui, Lily 
bănuia că nu va rezista prea mult în condițiile unui interogatoriu. 

Nu le pot spune nimic. Lily se întări în fața unui nou val de greață. O 
să tac până pe doi septembrie. Asta am de făcut. Este tot ce mai pot să fac 
acum pentru ei. 

Un gardian deschise ușa de oţel, masivă, neagră Și se dădu la o parte. 

— Găsiţi-i o încăpere goală. 

O duseră pe Lily pe un coridor îngust, întunecos, plin de uși. Lily fu 
copleșită de o senzație de dejă vu, atât de puternică încât o lovi ca un val 
prăbușit peste gândurile ei, acoperind orice altceva. Mai fusese aici. Era 
absolut sigură. 

O puseră să stea Jos într-o încăpere mică a cărei lampă fluorescentă 
dădea o lumină vagă, morbidă, doar atât cât să se vadă o masă de fier și 
două scaune, prinse cu bolţuri de podea. Bărbatul înarmat o legă pe Lily cu 
cătușele de scaun Și apoi rămase singură, să privească în gol spre perete, în 
timp ce ușa se închise în urma lor. 

Greg murise. Lily păstra această idee puternică în fața ei, pentru că, în 
ciuda încurcăturii în care se afla ea acum, exista Și această mângâiere. Orice 
ar fi urmat de acum înainte, Greg nu va mai exista, niciodată. Adormi Și 
visă că se afla din nou în curtea din spate, că încerca să se târască spre ușa 
de la bucătărie. În spatele ei se afla ceva îngrozitor, iar Lily Știa că, dacă ar 
fi ajuns la ușă, ar fi găsit acolo alinarea. Căuta clanţa când o mână o apucă 
de gleznă, făcând-o să urle. Curtea din spate fu spulberată și acum se afla 
din nou pe coridorul lung, plin de uși, împiedicându-se în mers, pierdută. 
Lumina era portocalie, palidă: nu erau lămpi fluorescente, ci torţe, iar Greg 
nu mai era important, Greg nu mai reprezenta nimic, pentru că ea ţinea în 
mâini un mare destin, destinul unei ţări, destinul... 

— Ținutului Tearling, murmură Lily și tresări, trezindu-se. Visul 
dispăru lăsându-i o ultimă imagine în fața ochilor, confuză, a unei torţe. 
Cineva tocmai o stropise cu apă. Era udă leoarcă. 

— Ţi-ai revenit. 

Spătarul scaunului își înfipsese parcă niște gheare în spatele ei și Lily 
gemu când se îndreptă. I se părea că dormise ore întregi. Poate că se făcuse 
dimineaţă, dar în cămăruţa aceasta înghesuită nu avea cum să-Și dea seama. 

Vizavi de ea stătea un bărbat subțire ca lama, cu o faţă ascuţită și ochi 
negri mari, puși în evidenţă de niște sprâncene arcuite Și parcă sculptate cu 


mare atenţie. Stătea picior peste picior, cu mâinile împreunate pe genunchi. 
Avea o poziție oarecum forțată, dar potrivită pentru încăperea din jur. Sub 
uniforma lui de Securitate, bărbatul arăta ca un contabil cu câteva obiceiuri 
neplăcute. De dedesubt ridicase pe masă un ecran Și Lily își văzu propriul 
chip, răsturnat, uitându-se la ea de pe suprafaţa de oţel. 

— Lily Mayhew, născută Freeman. Ai avut o zi plină. 

Lily se uita pur Și simplu la el, cu o figură care nu spunea nimic, 
uimită, deși sentimentul inutilității o izbi din nou. Nu putea juca teatru 
pentru un gunoi. 

— Unde suntem? 

— Nu te interesează, răspunse contabilul politicos. Tot ce te 
interesează este cum să ieși de-aici, nu-i așa? 

— Nu înțeleg. 

— Oh, ba da, doamnă Mayhew. Una dintre calităţile care m-au adus 
aici este talentul meu deosebit de a mirosi cine este membru al Orizontului 
Albastru... Ai aceeași privire ca ei toţi, ceva în jurul ochilor... arătaţi toți 
de parcă l-aţi fi văzut pe lisus Hristos în persoană și v-aţi fi întors să 
spuneţi Și altora. L-ai văzut pe Hristos, doamnă Mayhew? 

Lily clătină din cap negând. 

— Ce-ai văzut? 

— Nu știu despre ce vorbiţi, răspunse Lily cu răbdare. Am crezut că 
mă aflu aici pentru soțul meu. 

— Aa este, desigur. Dar Securitatea Naţională profită de o crimă 
locală, iar cu am multă libertate în asemenea cazuri. Avem, într-adevăr, 
două scenarii. Pe de o parte, o avem pe Lily Mayhew, soţia victimă a 
brutalitățu, a cărei viaţă a fost pusă în pericol și care a acționat în propria 
apărare. Și pe de altă parte, o avem pe Lily Mayhew, târfa care trișează, 
care s-a culcat cu gardianul ei negru — un negru din mișcarea separatistă, ca 
să fie lucrurile Și mai nostime — Și apoi l-a convins s-o ajute să-și ucidă 
soţul. 

Se aplecă în faţă, zâmbind în continuare cu zâmbetul lui plăcut. 

— Libertate, înţelegi, doamnă Mayhew. Într-adevăr putem merge pe 
oricare dintre cele două scenarii. 

Lily se uita la el fix, incapabilă să răspundă. Părea că înghețase totul în 
ea. 

Se culcase cu Jonathan? Chiar spusese așa ceva? 


— Acum, pe mine nu mă interesează soţul dumitale. De fapt Și eu l-am 
considerat pe Greg un ticălos. Dar sunt extrem de interesat, chiar obsedat, s- 
ar putea spune, de ceea ce ai făcut în Portul Boston ieri, în zori. 

— N-am fost acolo, răspunse Lily. Parcă avea o broască în gât ȘI tuși 
încercând să o scoată. Mă duceam în direcția aceea, dar mi-a fost luată 
mașina pe Autostrada 84, imediat după ce am intrat în Massachusetts. 

Contabilul arboră un zâmbet Și mai larg Și dădu din cap. 

— Ce tragedie! Te rog, continuă. 

— L-am chemat pe bodyguardul meu să vină să mă ia, iar el m-a adus 
acasă. 

Foarte potrivit. 

Bătu cu degetele în suprafața mesei de metal și în clipa următoare Lily 
îȘi auzi propria voce, venind din difuzoarele de dedesubt. 

— Jonathan? 

— Unde sunteți, doamnă M? Paraziţii care îngreunaseră conversaţia 
dispăruseră Și vocea lui Jonathan era limpede ca cristalul. 

— Doamnă M? 

— Sunt pe drum spre Boston. 

— Ce se întâmplă la Boston? 

— Depozitul! Sunt în pericol, Jonathan. Toţi. Greg l-a avut invitat la 
cină pe Arnie Welch... 

— Doamnă M. Nu vă aud bine! Nu veniţi la Boston! 

— Jonathan? 

Conversaţia se întrerupse. 

— Implantul spune o poveste mai bună decât a dumitale, doamnă 
Mayhew. Noaptea trecută te-ai deplasat la Boston, la Terminalul Conley și 
ai rămas acolo aproape până dimineaţă. 

Omuleţul îngrijit din fața lui Lily zâmbi din nou și Lily observă că 
avea gura plină de dinți albi, pătrați și regulați, prea regulaţi pentru a fi 
altceva decât implanturi. 

— Există doar două posibilități de a acționa în situaţia dată. Poţi să-mi 
spui ceea ce Știi, caz în care voi fi tentat — deși nu-ţi promit nimic — să te 
înfățișez ca Lily Mayhew, soţia bătută. Este o crimă îngrozitoare să-ţi ucizi 
bărbatul, dar există variante ca să ieși basma curată, chiar dacă soţul 
dumitale a fost Greg Mayhew, ofiţer de legătură în Departamentul Apărării 
Și în multe privinţe cetăţean model. Nu sunt Dumnezeu, deci vei sta la 


închisoare câţiva ani, dar vor fi ani ușori, iar când vei ieși, banii soţului, 
casa frumoasă din Noul Canaan, cele trei mașini, te vor aștepta toate. Vei 
putea începe o viaţă nouă. 

Cuvintele lui o făcură să se gândească la Cath Alcott, care s-a urcat 
într-o noapte în mașină cu cei trei copii ai ei Și a dispărut, pur Și simplu. I- 
ar fi plăcut să știe dacă Cath a avut vreun ban. Ceea ce ar fi schimbat totul. 
Era o diferenţă între a dispărea fără urmă Și a muri în cine știe ce loc 
întunecos, fără să știe sau să-i pese cuiva. Lily se gândi la grupul de oameni 
adunaţi în jurul focului pe marginea Autostrăzii 84... apoi vocea bărbatului 
o readuse la realitate. 

— Dacă nu spui nimic, ne apucăm să lucrăm cu tine Și până la urmă 
tot spui. Nici să nu te gândești că vei putea să-ţi ţii gura. N-a existat 
niciodată niciun membru al grupului dumitale pe care să nu reușesc să-l fac 
să vorbească. Dar dacă mă faci să pierd timpul meu prețios Și-mi întârzii 
investigația, îţi garantez că vei fi Lily Mayhew, târfa care a înșelat, care Și- 
a împușcat soţul, iar după ce termin eu cu dumneata, vei muri de ac. 

Lily nu spuse nimic în timpul acestui discurs, deși cuvintele o făcură 
să simtă cum 1 se strânge stomacul în nenumărate noduri de funie groasă. 
Nu suporta durerea, nu o suportase niciodată. Îi era frică de dentist, chiar ȘI 
pentru o simplă igienizare. Tot ce era în stare să facă era să se târască o dată 
pe an până la doctoriţa Anna, care îi băga printre picioare acel speculum 
oribil de stânjenitor. Dar gândul la doctorita Anna o mai calmă pe Lily, îi 
aminti că William Tear nu era singurul care ar fi avut de suferit dacă 
deschidea ea gura. 

— Te las să te gândești treizeci de minute, îi spuse contabilul, 
ridicându-se de la masă. Între timp, sunt sigur că ţi-e foame ȘI sete. 

Lily încuviinţă umilită. Îi era sete, atât de sete încât avea senzaţia că îi 
zvâcnește fiecare dinte în propriul lăcaș. Bărbatul ieși din cameră și Lily 
își lăsă capul pe masă, simțind înţepăturile lacrimilor în ochi. Căută lumea 
mai bună, dar acum nu mai exista nimic; nu o putea evoca în imaginatie, 
așa cum făcuse de atâtea ori până acum. Lumea mai bună dispăruse Și fără 
ea nu putea rezista prea mult. 

Atât Sunt de slabă? se gândi că răspunsul ar putea fi afirmativ. 
Întotdeauna existase în ea o doză de slăbiciune. Probabil că Greg o simţise; 
de fapt, își dădu Lily seama acum, probabil că Greg o înţelesese mai bine 
decât oricine. Curajul lui Lily se manifesta numai atunci când riscurile erau 


minime. Când avea Şanse puţine, ceda. Se gândi cum ar fi să trăiască 
singură în casa lor enormă, să se bucure singură de tot spaţiul acela, să facă 
orice dorea, fără ca umbra lui Greg să pândească de după fiecare colţ. Ceva 
uluitor. 

Prostii, şopti Maddy. Nu-ţi vor da drumul niciodată. Și chiar dacă ti- 
ar da, crezi că ar lăsa ei o femeie singură să păstreze tot bănetul, să facă ce 
vrea ea? În Noul Canaan? În oricare dintre orașe? 

Lily zâmbi blând. Maddy avea dreptate, era un vis utopic. Micuţul 
contabil privise exact prin Lily Și înţelesese ce-și dorea ea cel mai mult — 
libertatea, posibilitatea de a-și trăi propria viaţă — Și pe urmă i-o fluturase 
prin faţa ochilor, ca pe o jucărie ieftină. Lily Mayhew, născută Freeman, a 
fost slabă toată viaţa ei, dar proastă nu a fost niciodată. 

— N-o să cedez, își șopti pentru sine, în strânsoarea braţelor 
încrucișate, umezite de lacrimi. Te rog, măcar de data asta, ajută-mă să nu 
cedez. 

Ușa se deschise cu un zăngănit lugubru și înăuntru intră un bărbat 
mătăhălos, cu aer milităros, aducând o tavă. Lily se ridică nerăbdătoare, 
urându-se pentru acest gest, dar era prea înfometată Și prea însetată pentru a 
intra în greva foamei. Dădu apa pe gât dintr-o înghițitură, apoi atacă bucata 
de carne, un zgârci rece, imposibil de identificat, de un alb murdar, ce părea 
complet lipsit de gust. Mâncarea îi stârni cu atât mai mult foamea Și imediat 
se termină. Dădu tava la o parte și se uită la pereţii cenușii din jurul ei. 
Contabilul îi spusese să se gândească, dar acum nu se putea gândi la nimic 
altceva în afară de ei toți: Tear, Dorian, Jonathan. Unde erau ei acum? 

Cu navele, răspunse mintea ei. Unde sunt navele, acolo sunt și ei. 

Lily era sigură că acesta era adevărul. Tear avea să-l lase pe Parker în 
libertate și Lily înţelese acum care era rolul lui Parker în acest program: era 
o momeală, o perdea de fum pentru Securitate. În timp ce Parker avea să 
dezlănţuie haosul, oamenii lui Tear se vor îmbarca Și vor pleca. 

Încotro vor pleca? Nu au unde să se ducă! Chiar crezi că vor naviga 
dincolo de marginea Pământului Și de acolo direct în Paradis? 

Lily credea. Imaginea era în mod bizar persuasivă: o flotilă întreagă, 
îndreptându-se toate spre un orizont necunoscut, unde soarele abia începea 
să răsară. Viziunea părea să nu-i aparțină lui Lily; mai degrabă părea că 
altcineva visa în capul ei. Știa cineva ce se afla dincolo de acel orizont? Nu, 
Lily era sigură că habar nu avea. Probabil că vor sfârși prin a se îneca în 


mijlocul oceanului. Voia ea într-adevăr să se confrunte cu amenințările 
contabilului? 

Tear. Dorian. Jonathan. 

Ușa zăngăni deschizându-se din nou. Contabilul se întorsese Și stătea 
fix deasupra ei, zâmbind generos, cu mâinile împreunate la spate. 

— Fi bine, Lily, ce-ai ales? 

Ea ridică privirea spre el, broboane de sudoare îi umezeau sprâncenele, 
stomacul o durea de anticipație. Dar cuvintele ieșiră puternice Și clare Și 
Lily se simţi de parcă în interiorul ei s-ar fi aflat altă femeie, cineva care 
încerca s-o împiedice să se dezintegreze, s-o ajute să răzbească. 

— La dracu”. Dă-i bătaie! 


Capitolul 13 
Întâi septembrie 


FAUST: Eu cred că iadul e-o poveste 
MEFISTO: Așa să crezi pân-ce-i vedea că nu e. 
— Doctor Faust, CHRISTOPHER MARLOWE? 
(Anglia dinaintea Trecerii) 


De această dată, când Kelsea se eliberă, Buzduganu era lângă ea. O 
prinsese cu ambele braţe de talie și o târa înapoi, iar Kelsea văzu că se 
îndreptase spre marea ușă dublă de la capătul sălii de audienţe. 

— Mă duceam undeva? 

— Dumnezeu știe, Domniţă. 

Mă duceam. Dar încotro? 

Veni răspunsul: chipul mamei ei, frumoasă Și necugetată. Buzduganu 
îi dădu drumul Și ea arătă cu mâna spre ușă. 

— Vino, Lazarus. Hai să mergem în galeria portretelor. 

— Acum? 

— Acum. Doar tu Și cu mine. 

Pen făcu o figură îndârjită, dar la un semn al lui Buzduganu, se retrase 
spre coridor. Kelsea nu-și putea îngădui să se preocupe de sentimentele lui 
Pen în momentul acesta; se uită la ceas și văzu că trecuse de ora unu 
dimineaţa. Nu mai avea mult timp. 

Printr-un consens nerostit, nu o mai apucară prin tunelul lui 
Buzduganu de această dată. În schimb, Kelsea ieși pe ușa principală a sălii, 
parcurse coridorul cel lung din fața aripii Reginei și intră în Citadela 
propriu-zisă. Rămăseseră de mult fără camere goale, iar acum până și 
coridoarele erau pline de oameni, iar majoritatea păreau a fi treji de-a 
binelea. Mirosul de trupuri nespălate era copleșitor. Când trecu Kelsea se 
înclinară, iar ea dădu din cap în semn de răspuns, abia zărindu-i, sigură că, 
dacă cineva ar fi încercat ceva, l-ar fi terminat într-o clipă. O bătrână o 
binecuvântă pe Kelsea când trecu pe lângă ea și Kelsea zări un rozariu 
înfășurat pe degetele ei pline de noduri. Sfântul Părinte ar fi turbat dacă ar 
fi Știut că mai existau asemenea obiecte; nimeni din Arvath nu agrea 


păcătoşii care își rosteau singuri rugăciunile. Văzând pata lăptoasă de 
cataractă întinsă peste unul dintre ochii femeii, Kelsea întinse mâna spre 
bătrână înainte de a trece mai departe. Simţi oase uscate în loc de carne, 
parcă erau solzi Și Kelsea fu bucuroasă să-i dea drumul. 

— Fie ca Bunul Dumnezeu să te ocrotească și să te țină cu bine, 
Maiestate, rosti bătrâna răgușit în urma ei Și Kelsea simți cum ceva 1 se 
răsuci în trup. 

Nu știau că ea va muri azi? Cum era posibil să nu știe? Grăbi pasul, 
hotărâtă să ajungă la galeria tablourilor înainte ca Lily să pună din nou 
stăpânire pe ea. Simţea deja nevoia lui Lily, durerea lui Lily înfruptându-se 
din marginea minții ei, încercând s-o tragă înapoi și pentru o clipă o 
respinse pe Lily, întrebându-se de ce nu-și putea descărca durerea asupra 
altcuiva. 

— Mai ştii ceva despre Părintele Tyler? îl întrebă pe Buzduganu. 

— Nu. Tot ce-am putut afla este că el și încă un frate cleric au dispărut 
de la Arvath cu câteva zile în urmă, iar Sfântul Părinte este grozav de 
mânios. Oferă o mie de lire pentru prinderea Părintelui Tyler viu. 

Kelsea se opri o clipă și se rezemă de zid. 

— Dacă îi face vreun rău Părintelui Tyler, îl ucid, Lazarus. 

— Nu va fi nevoie, Domniţă. ÎI ucid eu. 

— Am crezut că nu-ți plac preoţii. 

— De ce sunt aici, Domniţă? Nu mai ai nevoie de protecţie. Te-aș 
putea lăsa singură în mijlocul Ținutului Nisipos și probabil că ai ieși de- 
acolo nevătămată. Oamenii aceștia nu reprezintă niciun pericol pentru 
dumneata. De ce m-ai luat cu dumneata? 

— Am plecat la drum împreună. 

Trecură de un colţ și începură să coboare o rampă nouă, de această 
dată mai mică decât scara principală Și în formă de spirală, în timp ce scara 
principală cotea în unghiuri drepte. Oamenii se înghesuiau Și în partea de 
sus Și în cea de jos a scării, dar se străduită să facă loc când se apropie 
Kelsea. 

— Ai pornit împreună cu noi toți. 

— Nu. În dimineaţa aceea cu Șoimul, îţi amintești? Atunci mi-am dat 
seama prima dată că eram Regină Și atunci nu eram decât noi doi. 

Buzduganu se uită atent la ea. 

— Ce pui la cale, Domniţă? 


— Ce vrei să spui? 

— Te cunosc bine. Plănuiești ceva. 

Kelsea își reţinu gândurile, sperând să nu i se mai arate pe chip. 

— Când va răsări soarele, voi merge la pod și voi încerca să duc 
tratative. 

— Termenii nu sunt negociabili. 

— Nimic nu este imposibil de negociat, Lazarus, nu Și dacă eu am 
ceva ce-și dorește ea. 

— Ea vrea orașul Și tot ce conţine el, ca pradă. 

— Adevărat, s-ar putea să nu reușesc. Dar trebuie să încerc. Voi lua cu 
mine numai patru străjeri, inclusiv pe tine și pe Pen. Alege-i pe ceilalți doi. 

— Poate că e mai bine fără Pen. 

Kelsea se opri Și se întoarse spre el. Ajunseseră aproape la capătul 
scării, mai aveau doar câteva rotiri, Kelsea își coborî vocea, să nu-i audă 
oamenii care se aflau, fără îndoială, acolo jos. 

— Ai ceva de spus, Lazarus? 

— Haide, Domniţă. Un bărbat ameţit de sentimente nu poate fi un 
paznic bun. 

— Pen nu este ametit de niciun sentiment. 

Buzduganu mustăci. 

— Cum? 

— Pentru o femeie cu o clarviziune remarcabilă în multe domenii, ești 
complet oarbă în altele. 

— Viaţa mea personală nu este treaba ta. 

— Dar viaţa profesională a lui Pen este Și, dacă tolerez unele lucruri la 
adăpostul siguranţei din aripa Reginei, nu înseamnă că voi tolera același 
lucru Și în alte părți. 

— Bine. Depinde de tine dacă vine Și el sau nu. 

Dar Kelsea se crispă gândindu-se ce reacție va avea Pen, dacă va fi 
lăsat în urmă. Să fi avut Buzduganu dreptate? Era Pen îndrăgostit de ea? 
Părea imposibil. Pen avea undeva o altă femeie Și, chiar dacă Kelsea era 
posesivă uneori, femeia aceea îi era utilă, îi permitea lui Kelsea să creadă că 
nu făcea niciun rău nimănui. Nu voia să-l vadă pe Pen prea implicat în 
situaţia pe care o creaseră. Voia să rămână totul între ei doi, să nu trebuiască 
nimic scos la lumina zilei. Îi părea rău că Buzduganu îi spusese ce ştia el. 


N-are rost să mă frământ, îȘi zise ea. Totul se va sfârși peste câteva 
ore. 

Galeria portretelor era plină de oameni, cel puțin câteva familii 
dormeau pe podeaua de piatră. Dar câteva porunci strigate de Buzduganu 
făcură minuni; părinții săriră în picioare, îi luară pe copii Și duși au fost. 
Kelsea închise ușa din capătul opus al galeriei și din nou rămaseră numai ei 
doi, Buzduganu și Kelsea, așa cum fuseseră la început. 

Kelsea se duse să privească portretul mamei ei. Dacă i-ar fi apărut în 
faţă, Kelsea ar fi strâns-o de gât, ar fi tras-o de păr până ce ar fi auzit-o 
implorându-i îndurarea. Cât însă din coșmarul de acum era într-adevăr 
greșeala mamei ei? Kelsea se gândi cu jind la acele prime zile în Citadelă, 
când vinovăția fusese foarte clară. 

— De ce m-a îndepărtat, Lazarus? 

— Ca să te protejeze. 

— Prostii! Uită-te la ea! Nu are figură de altruist. Să mă dea în grija 
unor părinți vitregi a fost ceva foarte urât. Mă ura? 

— Nu. 

— Atunci, de ce? 

— Ce sens are această expediţie, Domniţă? Să te războiești cu mama 
dumitale? 

— Ah, la naiba, Lazarus, răspunse Kelsea obosită. Dacă nu vrei să 
vorbești cu mine, du-te sus. 

— Nu te pot lăsa aici. 

— Bineînţeles că poţi. Ai spus chiar tu, nimeni de-aici nu-mi poate 
face niciun rău. 

— La fel a crezut Și mama dumitale. 

— Regina Elyssa! Gunoi în mătăsuri fine. Uită-te la ea! 

— Poţi să-i adresezi câte invective vrei, Domniţă. Tot nu va fi o 
nemernică, așa cum ai vrea dumneata să fie. 

Kelsea se întoarse brusc spre el. 

— Tu ești tatăl meu, Lazarus? 

Lazarus făcu o grimasă. 

— Nu, Domniţă. Îmi pare rău că nu sunt. Am vrut să fiu. Dar nu sunt. 

— Atunci, cine este? 

— Nu ţi-a dat niciodată prin minte că poate nu ai vrea să știi? 


Nu, asta nu-i dăduse prin minte. O clipă Kelsea se gândi la oamenii cei 
mai răi care i-ar fi putut fi tată: Arlen Thorne? Sfântul Părinte? Unchiul ei? 
Totul părea posibil. Pe de altă parte, era sângele chiar atât de important? 
Niciodată nu-i păsase de identitatea tatălui; mama era cea importantă, cea 
care distrusese un regat. Kelsea se opri pe loc, ridică privirea Și văzu 
portretul Reginei celei Frumoase uitându-se la ea. Copilul preferat stătea în 
braţele ei, zâmbind fericit, fără zone de umbră, iar după fusta Reginei era 
celălalt, copilul întunecat, bastardul, lipsit de iubire, banal. A avea părinți 
era important, își dădu seama Kelsea, chiar dacă nu ar trebui să fie așa. O 
durere o înţepă în vintre, iar ea icni Și se aplecă în faţă. Parcă ar fi lovit-o 
cineva în burtă. 

— Domniţă? 

Încă o lovitură și de această dată ţipă, ţinându-se cu mâna de stomac. 
Buzduganu fu lângă ea din doi pași, dar nu putu face nimic. 

— Domniţă, ce este? Eşti bolnavă? Rănită? 

— Nu. Nu eu. 

Căci Kelsea știu dintr-odată: undeva, cu mai multe secole în urmă, 
Lily plătea preţul tăcerii ei. Lily avea acum nevoie de ea, dar Kelsea se feri, 
acoperindu-și mintea pe dinăuntru. Nu era sigură că putea face faţă 
pedepsirii lui Lily. Nu știa cum va ieși din situația din lumea cealaltă. Va 
trebui să simtă moartea lui Lily? Va muri ea însăși? 

— Lazarus. Se uită în sus la Buzduganu, văzând cele două laturi 
cântărind egal: băiatul furios care ieșise din iadul inimaginabil de sub Gut 
Și bărbatul care își dedicase viaţa în serviciul a două regine. Dacă mi se 
întâmplă ceva... 

— Cum ar fi ce? 

— Dacă se întâmplă ceva, continuă ea fără să-l ia în seamă, vei 
îndeplini mai multe lucruri. Pentru mine. 

Făcu o pauză, respirând greu. O durere ascuțită, sfâșietoare o arse în 
palmă și Kelsea urlă, strângând pumnul și lovindu-se cu el peste picior. 
Buzduganu se apropie de ea, dar ea ridică cealaltă mână ca să-l oprească, 
scrâșnind din dinți, luptându-se până la capăt, orbită de lacrimi. 

— Ce anume îți produce această stare, Domniţă? Safirele? 

— Nu contează. Dacă mi se-ntâmplă ceva, Lazarus, am încredere că 
vei avea grijă de acești oameni, că îi vei conduce în siguranță. Se tem de 
tine. La naiba, se tem mai mult de tine decât de mine. 


— Nu se mai tem, Domniţă. 

Kelsea ignora comentariul. Durerea din palmă nu mai era atât de 
ascuţită, dar încă zvâcnea fierbinte odată cu sângele ei. Kelsea închise ochii 
Și văzu un dreptunghi mic de metal scăpărând în lumina strălucitoare Și 
albă, ce putea fi recunoscut numai prin amintirile lui Lily: o brichetă. 
Cineva îi ținuse mâna lui Lily în flacăra ei. 

Nu cineva, se gândi Kelsea. Contabilul. Un om pe care Arlen Thorne l- 
ar fi susținut cu toată convingerea. Și Kelsea se întrebă dintr-odată dacă 
omenirea se schimbase cu adevărat. Pe măsură ce secolele au trecut, au 
evoluat oamenii Și au învățat? Sau umanitatea semăna cu o maree și 
înţelepciunea avansa Și se retrăgea, în funcție de evoluția circumstanțelor? 
Poate că trăsătura definitorie a tuturor speciilor era greșeala. 

— Altceva, Domniţă? 

Kelsea se îndreptă și descleștă pumnul, ignorând tăietura ca o gură 
deschisă ce părea să i se lăţească în palmă. 

— Dacă mai este în viaţă, găsește-l pe Părintele Tyler și ferește-l de 
Arvath. 

— S-a făcut. 

— În fine, mie să-mi faci o favoare. 

— Care anume, Domniţă? 

— Golește și sigilează Creșa. 

Buzduganu îngustă ochii. 

— De ce, Domniţă? 

— Acesta este regatul meu, Lazarus. Nu îngădui să existe aici 
subsoluri întunecate. 

Prin ochii lui Lily, Kelsea văzu vizuina de coridoare iluminate cu 
lămpi fluorescente din sediul Securităţii, Șirul nesfârșit de uși, fiecare 
ascunzând în spate suferința. Palma îi zvâcnea. 

— Fără locuri secrete în care se petrec lucruri groaznice, fapte pe care 
nimeni nu vrea să le recunoască la lumina zilei. Este un preţ prea mare, 
chiar Și pentru libertate. Desfiinţeaz-o. 

Chipul lui Buzduganu se contorsionă. De data aceasta, Kelsea îi putu 
citi gândurile ușor: ceea ce-i cerea era teribil pentru el și credea că ea nu 
știa. Kelsea își puse mâna pe încheietura mâinii lui, strângând de cureaua 
de piele în care avea fixate mai multe cuțite mici. 

— Care este numele tău? 


— Lazarus. 

— Nu. Nu numele pe care ţi l-au dat în ring. Numele tău adevărat. 

Se uită la ea, uluit. 

— Cine... 

— Care este numele tău? 

Buzduganu clipi de mai multe ori și Kelsea avu impresia că văzu ceva 
strălucind în ochii lui, dar într-o clipă acel ceva dispăru. 

— Primul meu nume este Christian. Numele de familie nu-l știu. M- 
am născut în Gut, dar n-am părinți. 

— Copil din flori. Așadar, zvonurile sunt adevărate. 

— Nu vreau să discut despre acea parte a vieţii mele, Domniţă, nici 
măcar cu dumneata. 

— Just. Dar tot vei face curăţenie în locul acela. 

Încăperea se clătină în faţa ochilor lui Kelsea, lumina torţelor deveni 
lumină electrică o fracțiune de secundă, apoi se stinse. Voia să vadă... nu 
voia să vadă... o auzi pe Lily țipând. Kelsea încleștă pumnii, străduindu-se 
să respingă trecutul. 

— Vorbești ca o condamnată, Domniţă. Ce-ai de gând să faci? 

— Suntem condamnaţi cu toţii, Lazarus. 

Capul lui Kelsea se zdruncină când primi o lovitură în plină figură. 
Lily începea să-și piardă speranța; Kelsea simţea cum o cuprinde 
descurajarea, o amorțeală mortală care-i împânzea mintea. 

— Poate ar trebui să mă duci sus, Lazarus. Nu mai am mult. 

— Ne putem întoarce prin tuneluri. Buzduganu pipăi puţin peretele, 
apoi deschise una dintre multiplele lui uși secrete. Unde te duci când te 
cuprinde transa aceea, Domniţă? 

— Înapoi. În vremea dinaintea Trecerii. 

— Înapoi în timp? 

— Da. 

— Pe el îl vezi? Pe William Tear? 

— Uneori. 

Pe drum spre ușă, Kelsea atinse portretul mamei ei, tivul pictat al 
rochiei ei verzi, simțind că-i încolţește în minte regretul neîndurător. Oricât 
s-ar fi străduit s-o urască pe femeia zâmbitoare din portret, i-ar fi plăcut să 
aibă ocazia să stea de vorbă cu ea, măcar o singură dată. 


— Ai cunoscut-o bine pe mama mea, Lazarus. Ce-ar fi gândit ea 
despre mine? 

— Ar fi considerat că ești prea serioasă, Domniţă. Elyssa nu era 
femeia care să-și bată capul pentru alții, ca să nu mai vorbim de 
circumstanţele ce nu pot fi schimbate. Se înconjura de oameni care-i 
semănau. 

— Tatăl meu a fost un om bun? 

O expresie de durere trecu fugitiv pe chipul lui Buzduganu, apoi 
dispăru, atât de rapid încât Kelsea ar fi putut să creadă că fusese doar o 
părere. Dar ea știa că nu era așa. 

— Da, Domniţă. Un om foarte bun. Arătă cu mâna spre întunecimea 
coridorului. Vino, altfel va trebui să te duc pe braţe. Ai aerul acela aparte. 

— Ce aer? 

— De om beat, pe cale să-și piardă cunoștința. 

Aruncând o ultimă privire spre portretul mamei ei, Kelsea îl urmă în 
tunel. Prin ziduri răzbătea murmurul mulțimii de voci, chiar Și în miez de 
noapte, oameni prea îngrijoraţi ca să poată dormi. Pe toți îi pândea acum 
același pericol; născuți în sărăcie sau în bogăție, armata din afara zidurilor 
nu avea să facă nicio diferențiere. Kelsea încercă să-și imagineze cum vor 
arăta zorii, dar nu putu ajunge decât până la capătul Podului Noii Londre. 
Ceva îi bloca viziunea. Un pârjol cuprinse brațele lui Kelsea, o durere 
înţepătoare care se deplasă spre piept înainte de a-i ataca picioarele. 
Durerea se intensifică și Kelsea se opri în întuneric, incapabilă să se mai 
miște. Nu mai simţise niciodată ceva asemănător; era de parcă fiecare nerv 
din trup i se deschisese larg, devenind un conductor infinit. 

— Domniţă? 

— Fă-o să înceteze, Șopti ea. 

Închise ochii strâns, simțind cum îi dădeau lacrimile pe sub pleoape. 
Buzduganu întinse mâinile după ea prin întuneric Și Kelsea îl apucă de 
mână, agățându-se de el ca un înecat. 

— Nu vreau să văd. 

Nu se putea ține pe picioare; părea că tot sistemul ei nervos se 
prăbușise. Nu mai avea niciun fel de control asupra mușchilor picioarelor. 
Buzduganu o prinse Și o culcă încet pe podea, dar durerea nu încetă. Fiecare 
celulă părea să fi luat foc și Kelsea urlă în întuneric, zvârcolindu-se pe 
piatra aspră. 


— Scoate-le, Domniţă! 

Kelsea îl simţi cum trăgea de lanţurile de la gâtul ei și îl plesni peste 
mână. Dar nu avu putere să lupte și să-l dea la o parte. Niciunul dintre 
mușchi nu-i mai acţiona corect și durerea controla totul. Încercă să se 
îndepărteze rostogolindu-se, dar nu reuși decât să se zbată pe Jos. 

— Renunţă, la naiba! 

Buzduganu îşi vâri o mână sub gâtul ei și îi ridică capul de jos. Şuviţe 
de păr se desprinseră de pe scalp. 

Un avertisment, Șopti partea întunecată a minţii ei. Numai de atât are 
nevoie. 

Se concentră asupra mâinii care ţinea safirele, mai întâi apăsând, apoi 
scormonind. Buzduganu gemu de durere, dar nu-i dădu drumul, de aceea 
Kelsea îl zgârie, deschizându-i răni. 

— Știu cât de preţioase sunt mâinile tale, Lazarus. Nu mă face să te las 
fără ele. 

Buzduganu ezită Și ea apăsă mai tare, săpând mai adânc spre mușchi, 
până când el trase o înjurătură Și se îndepărtă. 

Kelsea se ridică în capul oaselor, apoi își rezemă capul pe genunchi. 
Durerea revenise, de această dată în picioare Și acum înţelese că nu avea de 
ales. Viaţa lui Lily era o ușă deschisă Și nu se putea opri în pragul ei. 

— Lazarus, rosti ca un croncănit în întuneric. 

— Domniţă? 

— Mă duc înapoi. Nu mă pot împotrivi. Se întinse pe podea, 
bucurându-se de răcoarea pietrei, pe care o simţea pe față. Nu încerca să mi 
le scoţi nici când nu voi fi conștientă. Nu răspund pentru ce s-ar putea 
întâmpla. 

— Să-ţi repeţi asta mereu, Domniţă. 

A vrut să se repeadă la el, dar acum era copleșită de Lily, mintea lui 
Lily se strecura în mintea ei, așa cum intră mâna într-o mănușă de mărimea 
potrivită. Durerea se estompase din nou; Lily se refugiase în propria 
imaginaţie, în viziunea ei despre lumea mai bună, câmpuri Și un râu văzut 
din vârful unui deal. Kelsea recunoscu peisajul; Almontul privit dinspre 
dealurile Noii Londre Și râul Caddell străbătându-l la orizont. Dar în visele 
lui Lily nu exista încă niciun oraș, doar terenul deschis, întins spre 
orizont... o pânză goală. Kelsea ar fi dat orice pentru terenul acela, pentru 
ocazia aceea, dar era prea târziu... 


— Încă nu ţi-a ajuns? 

Kelsea scoase un hohot de râs ca un lătrat, un sunet de câine 
neajutorat. Se uită în sus și văzu faţa zâmbitoare, de rechin, a contabilului 
Și râsul i se înecă în gâtlej. 


— Te-am întrebat dacă ţi-a ajuns. 

Lily închise pleoapele când sudoarea îi intră în ochi, înţepând-o și 
orbind-o. Constatase că, dacă răspundea unei întrebări inofensive, devenea 
cu atât mai simplu să răspundă unei întrebări importante. Acum rămase 
tăcută. 

— Ah, Lily. Contabilul clătină din cap trist. Ce păcat de o femeie atât 
de drăguță. 

Lily simţi fierea ridicându-i-se în gât, dar o înghiţi, știind că, dacă i se 
făcea greață, totul avea să fie mult mai dureros. Clipi ca să-și îndepărteze 
sudoarea din ochi Și aruncă o privire spre asistentul care executa comenzile 
pe cutie, un bărbat înalt, chel, cu ochi stinși, apoși, ce păreau să se uite spre 
nicăieri. Asistentul a venit și a plecat de mai multe ori, aducând diferite 
echipamente sau notițe pe care contabilul le citea la repezeală, ochii 
avansând Și apoi revenind cu precizia unei mașini de scris, înainte de a 
înapoia notita. Acum însă părea că a venit să stea permanent, cu degetul pe 
consola care făcea durerea să circule prin tot corpul lui Lily. Electrozi 
subțiri îi fuseseră montați peste tot; încă nu-i puseseră unul Și între picioare, 
dar Lily era sigură că vor ajunge Și acolo la timpul potrivit. 

Habar nu avea de când se afla în încăperea aceea. Timpul nu mai 
exista, în afara momentelor de acalmie pe care i le oferea contabilul, ca să 
se gândească ce să mai facă în continuare, fără îndoială. L-ar fi putut întreba 
în ce dată erau, dar risca să-i atragă astfel atenția că se petrecea ceva, că 
timpul avea o semnificație specială, încerca să reziste până la întâi 
septembrie, dar adevărul era că putea fi deja cinci sau Șase septembrie Și 
Lily habar nu avea. Mușchii îi zvâcneau, mâna îi zvâcnea. Îi cususeră rana 
din scalp, dar de mână nu se ocupase nimeni, iar rana de arsură din palmă se 
înnegrise și apoi făcuse o crustă de puroi, ca o foaie de plăcintă murdară. 
Venirile și plecările asistentului erau singurele care marcau trecerea 
timpului. Uneori ieșea din cameră Și contabilul, stingând luminile. Altă 
manevră făcută cu un scop anume, era sigură Lily, abandonată în întuneric. 


Cu toate acestea, nu era singură. Cu fiecare oră ce trecea, Lily devenea 
tot mai conștientă de prezenţa celeilalte femei. Venea și pleca, uneori abia 
tremurând la marginea conștiinței lui Lily, alteori în plin centrul ei. Era un 
sentiment pe care Lily nu-l putea explica nimănui, nici măcar ei înseși, 
totuși femeia era acolo, în spatele unui văl subțire, simţea durerea lui Lily, 
spaima ei, epuizarea ei. Şi această femeie era puternică; Lily îi simţea 
puterea, ca o lampă uriaşă ce împrăștia întunericul. Era puternică așa cum 
era puternic Și William Tear și puterea aceea o îmbărbăta pe Lily, o 
împiedica să deschidă gura și să urle răspunsurile pe care voia să le audă 
contabilul. Pe măsură ce treceau orele, Lily era din ce în ce mai sigură Și în 
altă privință: femeia aceasta cunoștea lumea mai bună. O văzuse, o 
înţelegea, ţinea la ea din toată inima. 

Cine ești tu? ar fi vrut să întrebe Lily. Dar atunci asistentul apăsă din 
nou pe buton Și tot ce putu să facă fu să se agaţe de femeia cealaltă, ca un 
copil de genunchi mamei, implorând-o să o ușureze. Când funcționa 
electricitatea, Lily uita cu totul de lumea mai bună. Nu mai exista decât 
durerea, agonia albă-fierbinte ce o ardea pe sub piele, ștergând orice 
altceva... cu excepţia femeii. Lily încercă să se gândească la Maddy, 
Dorian, Jonathan, Tear, dar simţea că nu mai rezista. De mai multe ori, 
durerea a încetat exact când a fost pe punctul de a le cere să se oprească. Se 
gândi la vechea ei viaţă, când se temea și de o înţepătură de albină, și 
gândul o făcu să râdă încetișor, un chicot înăbușit Și stupid, care se stinse 
în drum spre pereţii încăperii, încăperea aceasta, singura care a mai rămas. 

— Râzi mai departe, Lily. Poţi termina treaba asta în orice moment. 

Vocea contabilului trăda iritare. Era din ce în ce mai obosit, se gândi 
Lily, ceea ce dădu naștere unei speranţe noi: la un moment dat, nu va trebui 
să plece și el să se culce? Puteau s-o lase pe mâna altcuiva, bineînţeles, dar 
contabilul nu i se părea genul care să renunţe. Era un vânător, aștepta cu 
răbdare momentul când ea avea să cedeze Și nu voia să trăiască altcineva 
satisfacția acelui moment, nu după ce el făcuse atâtea eforturi ca să ridice 
capacul. 

Durerea încetă Și tot trupul lui Lily se relaxă ușurat. Mai devreme 
încercase să se gândească la lucruri pozitive de care să se agaţe și în acest 
moment neobișnuit îi veni în minte unul: nu avea copii. Dacă ar fi avut, cu 
siguranţă oamenii aceștia s-ar fi folosit de ei până acum. Se întrebă dacă 


mama ei se afla în vreun fel de custodie, dacă s-au dus în frumoasa suburbie 
din Media Și au săltat-o pe mama. 

— Haide, Lily. Ştii foarte bine că vei ceda mai devreme sau mai târziu. 
De ce să mai prelungești momentul? Nu ti-ar plăcea să mănânci ceva? N-ai 
vrea să te las să dormi? 

Lily nu zise nimic, observând cu satisfacţie că asistentul se ridică și 
plecă de la consolă. Contabilul era un om ocupat; asistentul îi aducea în 
permanență mesaje și Lily se gândi că mai avea probabil multe alte 
proiecte. Dar, Dumnezeu s-o ajute, acum ea avea parte de întreaga lui 
atenţie. Din spatele ochelarilor, ochii aceia rotunzi, de pasăre, o ţintuiau 
acolo unde stătea. 

— Spune-mi cât de puțin, Lily, și îţi acord o pauză. Spune-mi de ce te- 
ai dus la Terminalul Conley noaptea trecută. 

Lily simți că începe să-și piardă cunoștința. Vederea i se împăienjeni. 
Nu putea fi nimic rău în răspunsul la această întrebare a contabilului... până 
la urmă, el știa deja răspunsul, nu-i așa? 

Concentrează-te! 

Mintea lui Lily deveni o clipă alertă. Acelea nu erau vorbele lui 
Dorian, nici ale lui Maddy. Își dădu seama că o auzea de fapt pe femeia 
cealaltă, că gândurile aceleia ajungeau în mintea ei, atât de bine 
împachetate, încât Lily le-ar fi putut confunda cu propriile gânduri. 

Noaptea trecută. 

Clar nu mai era treizeci august. Plecaseră oare William Tear Și oamenii 
lui? Lily Și-ar fi dat viaţa să afle data corectă, dar nu putea întreba. 

Asistentul ieși din încăpere, trântind ușa, Și, fără niciun motiv anume, 
Lily se gândi la tatăl ei, care murise demult. Tata îl detestase pe 
președintele Frewell, urâse proliferarea birourilor Securităţii în fiecare oraș 
Și orășel. Dar pe vremea aceea nu exista o rezistenţă organizată. Tatăl ei 
fusese un luptător care nu a avut pentru ce să lupte, cu cine să lupte. 

Tatei i-ar fi plăcut William Tear, își dădu seama Lily, simțind 
înţepătura lacrimilor în ochi. Tata ar fi luptat pentru el. 

— Ultima șansă, fata mea. 

Nu va avea niciun răgaz; contabilul se mutase în locul omului de la 
consolă. Lily strânse degetele de la picioare Și apucă cu mâinile braţele 
scaunului. Contabilul se așeză Și îi adresă un zâmbet plăcut, zâmbetul unui 
prădător pe figura unui birocrat, apoi cloncăni arătându-se îngrijorat. 


— Spune-mi, Lily... ce a transformat o femeie drăguță ca tine, într-așa 
o târfă? 

Întinse mâna la consolă și luminile se stinseră. 

O clipă care păru foarte lungă, Lily auzi prin întuneric doar propria-i 
respirație greoaie, înspărmântată. Apoi auzi strigăte Și țipete pe coridorul de 
afară, înăbușite de ușa de metal. Pământul se cutremură sub picioare Și 
Lily fu cuprinsă de bucurie, o bucurie sălbatică, vecină cu extazul, pe 
întuneric. 

Întâi septembrie! exultă mintea ei. Brusc, Știu că ziua venise, sfârșitul 
lumii vechi, bolnave. Întâi septembrie! 

Undeva, departe, începu să urle o sirenă. De pe coridor răzbătură Și 
mai multe ţipete înăbușite. Se auzi scaunul contabilului târât în spate și 
Lily se ghemui de tot, așteptându-se ca el s-o găsească dintr-un moment 
într-altul. Îi auzi pantofii scârţâind când călca pe podeaua de beton, dar Lily 
nu putu spune dacă se apropia sau se îndepărta în cameră. Începu să pipăie 
braţele scaunului, căutând o margine ascuțită, un cui, orice, trăgând cât mai 
mult posibil de lanţul scurt al cătușelor. Aceasta era singura ei Șansă, dacă 
nu profita, dacă ei reușeau să restabilească alimentarea cu energie electrică, 
durerea ar fi putut continua la nesfârșit. 

Ușa zăngăni, un sunet metalic adânc, ca de gong, și Lily tresări, 
lovindu-se cu capul de spătarul scaunului. Câteva bipuri ascuțite punctară 
întunericul: se încărca o armă. Lily nu găsi nicio margine ascuţită la braţele 
scaunului — bineînțeles că nu, se gândi ea, bineînţeles că nu era niciuna — 
așa că se apucă să cotrobăie la una din cătușele care o legau de scaun. Avea 
oase subțiri, încheieturi fine, dar orice ar fi făcut, cătușele nu voiau să 
treacă de proeminenţa de la baza degetului mare. Continuă să forțeze și nu 
se opri nici când simţi că începea să-i curgă sânge. Cândva, pe parcursul 
ultimelor patruzeci Și opt de ore, Lily descoperise marele secret al durerii: 
se hrănea cu necunoscutul, se baza pe conștientizarea faptului că exista 
undeva o durere Și mai mare, ceva mai chinuitor decât ceea ce simţeai deja. 
Corpul se afla într-o permanentă așteptare. Dacă distrugeai nesiguranța, 
când controlai tu însuţi durerea, ea devenea mult mai ușor de suportat Și 
Lily se înverșună asupra cătușelor scrâșnind din dinți, ușurându-și durerea 
Șuierând printre buzele strânse. 

Ușa bubui din nou, un sunet mult mai puternic, de metal izbit pe 
metal, iar în clipa următoare balamalele fură smulse făcând loc 


dreptunghiului de lumină a unui soi de dispozitiv cu halou. În copilărie, 
luau cu ei lumini de felul acesta când plecau cu cortul, dar aceasta era 
infinit mai strălucitoare și transformă ușa într-un soare dreptunghiular în 
mijlocul întunericului. Lily ridică un braț ca să-și acopere ochii, dar era 
prea târziu; fusese deja orbită, îi ardeau ochii, picurând sare. Camera se 
umplu de focuri de armă, pocnete rapide, ascuțite și ţăcănitul metalic al 
gloanţelor care se izbeau de pereţi. O senzaţie subțire de durere sfâșie 
bicepsul lui Lily. Pleoapele păreau să-i fi luat foc. 

— Doamnă M! 

O mână o prinse de umăr, o scutură zdravăn, dar chiar deschizând 
ochii, Lily nu putu să vadă decât un foc alb. 

— Jonathan. 

— Stai așa o clipă. 

Lily rămase nemișcată. Se auzi un pocnet puternic de metal, apoi încă 
unul, lovituri ce reverberară până sus în braţele ei. 

— Gata. Eşti liberă. Haide. 

— Nu văd nimic. 

— Văd eu. Dar nu te pot ridica. Trebuie să mergi singură. 

Lily îl lăsă s-o tragă în sus, deși mii de înţepături o împunseră în tălpi 
Și în gambe. Se împiedică înaintând, cu braţul lui Jonathan petrecut pe după 
umeri. Spre stânga auzi un horcăit înăbușit, un sunet făcut de cineva care se 
îneca. Reușea să vadă umbre acum, raze luminoase de lanternă prin 
întuneric. Sunetele de sufocare se intensificară, transformându-se într-o 
gargară zgomotoasă ce o făcu pe Lily să tresară, apoi încetară. 

— Trebuie să plecăm! ţipă o voce ascuţită, atât de pițigăiată Și atât de 
panicată, încât Lily nu-și dădu seama dacă îi aparţinea unei femei sau unui 
bărbat. Aduc rezervele solicitate Online! Curentul a fost deja restabilit în 
clădirea C! 

— Vezi că-ţi pierzi pantalonii, rosti o voce tărăgănată și Lily se 
întoarse în direcţia ei, deși tot ce putu să vadă fu o altă umbră albastră. 

— Dorian? 

— Haide, doamnă M. Jonathan o apucă de braţ, trăgând-o după el. 
Trebuie să ne mișcăm rapid, avem timp puțin. 

E întâi septembrie? Dar nu era momentul să întrebe. O împinseră afară 
pe ușă — ieșind, Lily își jupui cotul de cadrul contorsionat al ușii distruse, 
dar nu zise nimic — Și mai apoi pe coridor, unde era în continuare întuneric. 


Lily clipea des, străduindu-se să-și redobândească vederea. Raze de lumină 
se agitau împrăștiate prin hol — lanterne — Și mâna lui Jonathan o împingea 
să meargă mai repede. Lily auzi izbituri în ușile pe lângă care treceau; 
înăuntru se mai aflau și alţi oameni, reținuți în spatele încuietorilor 
magnetice Și atunci Lily înţelese graba lui Jonathan. Toate dotările 
Securităţii dispuneau de mai multe surse de energie, ca rezervă pentru 
cazurile de urgenţă, când s-ar fi întrerupt alimentarea cu energie electrică; 
Dorian Și Jonathan sabotaseră probabil câteva, dar nu le eliminaseră pe 
toate. Sub picioare și îngropate adânc în piatră, Lily simţi bufnituri 
intermitente arătând că cineva încerca să reconecteze clădirea online. 

O figură apăru în raza lanternei, la vreo zece picioare în faţa lor și Lily 
se opri, recunoscând uniforma de Securitate. Omul era mare și aparent 
deșirat Și ridică o mitralieră uriașă, una din care putea trage ori cu gloanțe, 
ori cu săgeți; Greg folosea ceva asemănător când ieșea la vânătoare de 
căprioare cu amicii din Vermont. 

— Unde te duci cu ea? 

În spatele lui Lily mârâi cineva, un sunet moale care făcu să i se 
zbârlească părul. 

— O transferăm la Washington. 

Lily recunoscu vocea: era asistentul contabilului, bărbatul chel care 
stătuse cea mai mare parte a nopții cu mâna pe consolă. Se afla pe partea 
cealaltă a lui Jonathan, încă îmbrăcat în uniformă, dar când Lily miji ochii 
ca să poată focaliza, văzu pe chipul lui o mască albă, grotescă, de panică. 
Nu o mai surprindea nimic acum, nu mai era capabilă de nicio reacție; 
prezenţa asistentului se înregistra simplu, spărgându-i balonul din minte cu 
un deget moale, apoi se retrase. 

— La ordinele cui? 

— Ordinele exprese ale maiorului Langer. 

Dar vocea asistentului era Șovăitoare, iar gardianul nu se lăsa convins, 
își dădea seama până și Lily de asta. Vag, în afara strălucirii lanternelor, 
văzu pe cineva mișcându-se pe lângă peretele holului, o umbră care aluneca 
în întuneric. 

— Unde este Langer? 

— Își scrie raportul. Asistentul își umezi buzele și Lily percepu 
frecarea uscată a limbii. Eu trebuie s-o duc afară, la mașină. 

— Ceilalţi cine sunt? 


Umbra de pe perete se aruncă asupra gardianului, trântindu-l la 
pământ. Mitraliera răpăi în cădere și gloanţele se izbiră de pereţi și de 
podea. Braţul lui Jonathan căzu de pe umerii lui Lily care auzi izbitura 
trupului pe podea. Lanterna lui Jonathan căzuse pe beton și în lumina 
obscură Lily îl văzu pe William Tear cu genunchiul plantat în stomacul 
gardianului Și ambele degete mari înfipte în ochii omului. Lily luă lanterna 
căzută Și o roti în jur până ce dădu peste picioarele lui Jonathan. Gardianul 
urlă făcând-o să tresară și lumina alergă nebună prin tot holul. O clipă Lily 
se întoarse în coșmarurile ei, în celălalt coridor, cu ușile lui nenumărate. 

— Aprinde-o! Dorian îi smulse lanterna Și o îndreptă spre stomacul lui 
Jonathan. Ah, fir-ar să fie. 

O dâră îngustă de sânge, aproape negru, păta cămașa lui Jonathan 
imediat deasupra cataramei de la curea. Vederea lui Lily se cristaliză, 
balonul cald din minte 1 se evaporă. 

— Ajută-mă să-l iau de jos. 

Lily îşi trecu braţul în jurul taliei lui Jonathan Și o ajută pe Dorian să-l 
ridice. Înaintea lor, pe întuneric, urletele gardianului încetară brusc, un 
sunet ciudat care se termină într-un mormăit. 

— Mișcaţi-vă! strigă William Tear. 

— Jonathan are nevoie de un doctor, gâfâi Dorian. E împușcat în 
burtă. 

— N-avem timp. Oamenii lui Parker trebuie să fi pornit deja. 

— Sunt bine, rosti Jonathan gâfâind și el, respirând șuierător pe lângă 
gâtul lui Dorian. 

— Haide, Carolina de Sud. Dorian îl târî mai departe și Lily o urmă 
ajutând-o, încercând să nu-l zgâlţâie. 

— Tu, Salter! pocni din degete Tear. Deschide ușa! 

Asistentul ţâșni pe lângă Lily, fluturându-și lanterna la fiecare pas, 
spre ușa de la capătul holului. Exact când ajunse la ea, razele se întoarseră 
la ei într-o străfulgerare, orbindu-i pe toți. Lily se împiedică, cât pe ce să-l 
azvârle pe Jonathan la pământ. 

— Mișcaţi-vă! urlă Tear. Nu mai avem timp. 

Asistentul deschise ușa. Lily și Dorian îl cărară pe Jonathan mai 
departe, în răcoarea nopţii Și sus pe scara de metal. Parcă trecuseră ani de 
când sosise Lily aici Și pentru o clipă nu-și dori decât să se prăbușească și 
să adoarmă pe scări, la naiba cu lumea mai bună. Dar pe urmă simţi un 


impuls de energie, chiar dinspre propriile membre: femeia cealaltă era acolo 
Şi o împingea în sus pe scări. 

Afară era parcată o mașină, un Lexus argintiu lucios, cu însemnul 
Securităţii pe capotă. Restul clădirilor din complex erau în continuare 
scufundate în beznă, dar exact în clipa când se uită Lily, pe celălalt trotuar 
se reaprinse o baterie de lumini. 

— Șefule, murmură Dorian. Ea are în continuare implantul. 

— Ne ocupăm de el în mașină. Urcă-l pe Jonathan. 

Asistentul, Salter, aștepta lângă ușa deschisă pe partea pasagerului, cu 
o figură deopotrivă îngrozită Și patetic nerăbdătoare. Când se apropiară, 
bombă pieptul. 

— Lumea mai bună! 

— Tacă-ţi gura! șuieră Tear. 

— Am ajutat! 

— Așa este. 

Tear i-l încredinţă pe Jonathan lui Lily. Ea zări scânteia de ucigaș în 
ochii lui Tear, dar nu spuse nimic, deschise doar ușa din spate și o ajută pe 
Dorian să-l urce pe Jonathan pe banchetă. Ne-ai ajutat în ceasul al 
doisprezecelea Și vrei să ajungi în lumea mai bună. 

— Da! 

Cu o mișcare rapidă, Tear îl apucă pe Salter de ceafă și îl izbi cu faţa 
de capota mașinii. Când îl ridică înapoi, din trăsăturile bărbatului nu mai 
rămăsese decât o mască însângerată. 

— Gândește-te la ei, Salter, murmură Tear. La toți oamenii mei pe care 
l-ai ajutat să cedeze de-a lungul anilor. Nu te-aș lăsa să te apropii nici la o 
sută de kilometri de lumea mai bună. 

Îi dădu brânci lui Salter într-o parte. Lily privi complexul, gardurile 
întinse pe mai mulți kilometri, ce păreau să îngrădească totul. Dacă se 
aprindea din nou lumina, cum mai ieșeau de acolo? 

— Și cu Jonathan la volan, tot ar fi fost greu. Tear dădu din cap, 
mușcându-și obrazul. Trebuie să mă ocup de Jonathan, să-i scot ei 
implantul. Dori, poţi să conduci tu? 

— Vă duc la destinaţie. 

— Urcaţi. Tear se urcă în spate. Lily deschise ușa pasagerului, apoi 
îngheţă când o explozie spintecă șirul de copaci din partea stângă, la câțiva 
kilometri depărtare de complexul Securităţii. O minge de foc înflori în 


întuneric, luminând siluetele nenumăraţilor copaci înainte de a-i învălui în 
flăcări. 

— În mașină, acum! 

Lily urcă și trânti portiera. Dorian apăsă pedala până în podea și 
Lexusul ţâșni înainte pe asfalt. Tear porni luminile de semnalizare de pe 
capotă. 

— Douăzeci de grade la stânga, Dori. Al cincilea segment de la capăt. 

— Știu, șefu”, știu. 

Dorian manevră volanul spre stânga. Încă o baterie de lumini se 
aprinse deasupra lor Și Lily văzu că se îndreptau spre gardul perimetral, cu 
Șaizeci Și cinci de kilometri pe oră, dar viteza creștea în continuare. Lily se 
gândi la electrocutare, apoi renunţă. Tear se ocupa de lucrurile de acest fel, 
așa cum părea că se îngrijea de tot. În spate se auziră pocnete ca niște 
lovituri de ciocan: gloanţe care străpunseră portbagajul Și bara de protecţie 
din spate. Mașina devie și Dorian se luptă să controleze volanul, înjurând, 
un flux continuu de blasfemii de care Maddy ar fi fost foarte mândră. 

De pe locul din spate se auzi un geamăt. Tear scosese mica lui servietă 
neagră Și îngenunchease pe podea, aplecat peste mijlocul lui Jonathan. Lily 
se bucura că nu putea vedea rana, pentru că înţelesese deja cum se vor 
desfășura lucrurile. Jonathan o salvase — de două ori până acum — ȘI în 
schimb, ea îl adusese în situația de a fi omorât. 

— E urât. Tear dădu din cap. Trebuie să aștept până ajungem la 
autostradă, ca să nu ne mai zgâlțâim. Îi mută picioarele lui Jonathan Și se 
cocoţă pe scaun. Lily, apleacă-te în față. 

Lily tresări, dându-și seama că folosise numele ei mic, nepăsător, ca Și 
cum ar fi vorbit cu Dorian sau cu Jonathan. Îi veni să zâmbească, dar pe 
urmă Tear îi sfâșie cămașa pe toată lungimea spatelui. 

Mașina lovi gardul. Toate gardurile Securităţii ar fi trebuit să fie din 
titaniu, dar această secțiune se desprinse boţită de pe stâlpi, de parcă fusese 
cumva slăbită. Dorian smuci de volan spre stânga și mașina derapă într-o 
parte, zgâriată, apoi ajunseră pe drumul de ieșire și accelerară. Lily se 
întoarse Și se uită la complex prin lunetă, o mare de lumini, piatră și oțel, 
care se micșora în urma lor. Pe urmă tresări înfiorată când ceva rece îi fu 
întins pe omoplat. 

— De obicei fac o anestezie locală pentru operația asta, Lily, dar voi 
avea nevoie de toată substanţa pentru Jonathan. Ai curaj? 


Lily chicoti, dar îi ieși un croncănit. Curaj a avut cu multe, foarte 
multe ore mai înainte. Nu știa unde se afla acum, rătăcea într-un teritoriu 
necunoscut. Strânse din dinți, pregătindu-se Și încercă să se gândească la 
altceva. 

— De ce l-ai omorât pe asistent? 

— Pe Salter? Ştii cum sunt oamenii ca Salter, Lily. Este genul care își 
găsește o scuză indiferent ce-ar face. Salter a crezut că o faptă bună poate 
scuza o viaţă de acțiuni îngrozitoare. 

— Și nu poate? 

Lily închise ochii, strânși, când ceva subţire și rece îi străpunse pielea 
pe omoplat. Nu știa de ce o salvaseră, îi vor permite să meargă cu ei în 
lumea mai bună? Nu făcuse nici o singură faptă bună, nu una adevărată. 
Durerea era puternică, dar strânse din buze — dacă o mișcare cât de mică ar 
fi putut dezechilibra balanţa? — și le ţinu bine lipite. 

— Depinde de fapte și de durata vieţii. În acest caz, nu. Salter a fost 
mâna dreaptă a lui Langer timp de aproape douăzeci de ani. 

Maiorul Langer, înţelese Lily. Şeful. Contabilul. 

— Fără baraje deocamdată, observă Dorian, cu privirea ațintită la 
drum. Asta e ceva. Dar sunt foarte multe incendii. 

— Parker, răspunse Tear cu dispreţ. Este ridicol cât de mult îi 
impresionează zgomotele puternice pe cei din gașca lor. 

Instrumentul ascuţit lucra în umărul lui Lily. Nu se putu abţine să nu 
scape un geamăt ușor printre buze. 

— Nu mai am mult, Lily. Un spray fâsâi Și o senzație arzătoare de rece 
i se împrăștie în umărul deschis. Mulţumesc lui Dumnezeu, Parker Și 
oamenii lui n-au ştiut ce mai avem. Dar pun pariu pe o mie de lire că cea 
mai mare parte a Coastei de Est va fi incendiată înainte de ivirea zorilor. 

— De ce? suspină Lily când încă un vârf ascutit îi pătrunse în 
mușchiul umărului. De ce îi lăsaţi să facă așa ceva? 

Tear mormăi. 

— Stai nemișcată, Lily. Al dracului nenorocit. 

Lily crezu că îi ignorase întrebarea, dar puțin mai târziu îi răspunse. 

— Cei norocoși sărbătoresc pe spatele celor nemâncaţi, bolnavi, 
terorizaţi. Legea nu oferă niciun refugiu pentru cei dezavantajați. Este o 
boală venită din istorie Și nu există decât un singur tratament. Dar n-am să 
te mint, Lily; avem nevoie și de diversitate. Tear lăsă umărul o clipă Şi se 


auzi un clinchet de metal. Nenorocitul ăsta mic e îngropat adânc în mușchi. 
Doctor inept... trebuie să te fi durut ca dracu” când i l-au băgat. 

Lily clipi surprinsă, dându-și seama că nu-și amintea când i-a fost pus 
implantul. Se petrecuse cândva în copilărie, asta știa, dar acum implantul 
părea că fusese acolo dintotdeauna, o parte naturală a anatomiei ei. Învă fase 
să fie urmărită cu ajutorul implantului, așa cum învăţaseră cu toții să 
trăiască sub o supraveghere permanentă, ca să nu mai vorbim despre cei 
dispăruți. 

O boală venită din istorie. 

— De ce m-ati eliberat? 

— Lumea mai bună nu este pe gratis, Lily. Îmi testez oamenii. Dori, 
mergi lin acum. 

— Domnule. 

O ultimă împunsătură adâncă în mușchiul lui Lily Și ea scrâșni din 
dinţii bine strânși. Încă o smucitură ca gheaţa și intruziunea, în fine, se 
termină. Tear îi arătă implantul: o piesă mică de metal, atât de mică încât ar 
fi încăput foarte bine în locul unghiei de la degetul mic. 

Minunându-se, Lily întinse mâna și Tear lăsă să-i cadă implantul în 
palmă. 

— Îţi controlează toată viaţa, Lily. Fă-ne un favor și azvârle-l pe 
geam. 

După ce se mai uită puțin la elipsa micuță de metal, Lily lăsă în jos 
geamul mașinii Și aruncă implantul în noapte. 

— Te simţi mai bine, doamnă M? 

Se întoarse să se uite la Jonathan, ignorând durerea ascuțită din umăr. 
Jonathan zâmbea, dar îi păliseră obrajii pe sub pielea neagră, iar pieptul 
cămășii lucea scăldat în sânge. 

— Îmi pare foarte rău. 

Jonathan dădu din mână. 

— Mă fac bine. 

Dar Lily își dădea seama. Să spună din nou că-i părea rău ar fi fost 
ridicol și neadecvat, așa că nu mai repetă, se întoarse doar ca să privească 
prin parbriz, urându-se pe sine însăși. Peisajul nocturn se aprinse ca focul 
dintr-o parte în cealaltă a orizontului, multe orașe ardeau în spatele 
zidurilor. Mai era ceva diferit, dar numai când ajunseră pe autostradă, 


îndreptându-se spre sud, reuși Lily să identifice ce anume: nu văzuse nicio 
lumină electrică de când ieșiseră din complexul Securității. 

— Aţi oprit alimentarea cu energie electrică. 

— Absolut toate celulele, răspunse Tear scotocind prin trusa medicală. 
Nici nu va mai putea fi restabilită. Tot estul este în întuneric, de la New 
Hampshire până în Virginia. Cum stăm cu timpul, Dori? 

— Avem un avans de zece minute față de program. 

— Rămâi pe autostrăzile publice. Dacă avem noroc, oamenii lui Parker 
vor căuta prăzi mai grase pe drumurile private. 

Tear începu să bandajeze umărul lui Lily, aplicând un fel de unguent. 
Ustura, dar Lily abia dacă băgă de seamă. Era prea ocupată să privească pe 
geam, cu ochii plini de flăcările portocalii. 

Carnaval, își spuse ea. Nu voia să-și imagineze ce se întâmpla acolo, 
în lumea din afara acestei mașini. Toți cei pe care îi cunoștea ea trăiau în 
spatele unor ziduri, mama ei, prietenele... Lily simţi deodată că plutea 
deasupra unui morman de cadavre, că această vinovăție avea s-o 
urmărească, avea să-i urmărească pe toţi, inclusiv pe Tear otrăvind tot ce 
atingeau... otrăvind lumea mai bună. 

Niciunul dintre noi nu scapă, își dădu seama Lily întristată, apoi 
închise ochii, crispându-se la fiecare sunet venit de pe bancheta din spate, 
când Tear începu să se ocupe de Jonathan. 

Niciunul dintre noi nu este inocent. 


Kelsea se trezi în întuneric, întinsă pe o podea rece de piatră. O durea 
umărul, dar nu-și dădea seama dacă erau amintirile lui Lily sau vechea ei 
rană. Se simţea înșelată. Cum de se putea afla acum aici, când nu cunoștea 
sfârșitul poveștii? 

— Lazarus? 

Niciun răspuns. Kelsea se strădui să se ridice în picioare și căzu din 
nou, zgâriindu-și genunchii pe piatră. Întunericul părea să se întindă în jurul 
ei pentru totdeauna. 

— Lazarus! strigă ea. 

— Mulţumesc afurisitului de Hristos! strigă Buzduganu. Vocea venea 
de departe, estompată de spaţiul mort. Vorbește în continuare, Domniţă! 

— Sunt aici! 


O torţă licări la distanță, iar Kelsea se ridică în picioare Și se îndreptă 
spre ea, ferindu-se de obstacole cu mâinile întinse. Dar în afară de spațiul 
întunecat din jurul ei, acolo nu mai era nimic. Când se apropie Buzduganu, 
văzu că era alb la față, încordat și privea cu ochi măriți în lumina torţe. 

— Credeam că te-am pierdut, Domniţă. 

— Cum? 

— Într-o clipă erai pe jos, făcând tărăboi, și în clipa următoare ai 
dispărut. Te caut de cel puţin o jumătate de oră. 

— Poate m-am rostogolit în întuneric. 

Buzduganu râse amar. 

— Nu, Domniţă. Ai dispărut. 

Atunci, de ce m-am întors? Fu pe punctul să rostească întrebarea cu 
glas tare, dar se abţinu, recunoscându-și egoismul. S-a întors pentru că avea 
de făcut anumite lucruri înainte de ivirea zorilor, înainte de a se duce 
singură la moarte. 

— Doar trecând, își Șopti alinându-se cu cuvintele, deși nu înţelegea 
sensul lor. 

Venise vremea să stea de vorbă cu Row Finn. 


Când se apropiară de aripa Reginei, locul era scufundat în tăcere. 
Kelsea speră că se duseseră toţi la culcare, căci i-ar fi fost mai ușor dacă ȘI- 
ar fi luat rămas-bun doar de la străjerul de serviciu în timpul noptii. Dar aici 
greșea, pentru că, atunci când deschise ușa dublă, constată că toată garda 
ei, peste treizeci de oameni, era trează, în frunte cu Pen. Și Andalie o 
aștepta, aranjată Și ordonată, de parcă ar fi dormit noaptea întreagă. Aisa 
era Și ea prezentă, deși Kelsea observă că nu stătea lângă mama ei. Stătea 
printre străjeri. 

Kelsea trase adânc aer în piept. Pe ceilalţi îi va putea minți mai ușor 
decât pe Buzduganu, dar cu Andalie avea emoții, pentru că ea deslușea 
totul dincolo de aparente. 

— În zori mă voi duce la pod, să încerc să deschid negocieri cu cei din 
Mort. 

— Pe ce te bazezi, Domniţă? întrebă Coryn. N-ai nimic de oferit. 

— Lazarus va hotărî cine va veni cu mine, continuă ea, fără să-l ia în 
seamă în seamă. Patru străjeri, nu mai multi. 


— Elston, anunţă Buzduganu. Eu însumi. Își plimbă puţin privirea 
prin încăpere, înainte de a se opri la Aisa. Și tu, pisică sălbatică. Cei din 
Mort sunt niște ticăloși nenorociti. Am nevoie de cuțitul tău. 

Era un nonsens, dar văzând cum se lumină Aisa la faţă în pâlpâirea 
torței, Kelsea nu se opuse, recunoscând în cuvintele lui Buzduganu un fel 
de dar, de bunătate, așa cum procedase și ea cu Ewen. Căută printre Șirurile 
de gardieni și îl găsi pe Ewen așezat într-o margine. Se pregătise să-l 
trimită înapoi la temniță, dacă i-ar fi cerut Buzduganu, dar nu-i ceruse. 
Temnicerul ar fi putut avea anumite reacții, dar l-a acceptat, mai mult ca pe 
o mascotă, atribuindu-i responsabilităţi minore, treburi mai neînsemnate în 
care nu putea face niciun rău. Venner o bătu pe spate pe Aisa ȘI îi Șopti ceva 
la ureche, iar ea o luă la fugă pe coridor, cât o ținură picioarele. 

— Şi Coryn. 

Câțiva străjeri scoaseră exclamații de uimire. Pen se uită fix la 
Buzduganu, pălind. Pe Kelsea o duru sufletul pentru el, dar înţelese că nu-l 
putea implica în această situaţie. Mai mult, când Pen începu să se certe cu 
Buzduganu, în Șoaptă, dar furioși amândoi, simți că putea profita de ocazie. 
Se întoarse Și porni grăbită pe coridor spre camera ei, ușurată că nimeni nu 
încearcă să o urmeze, închise ușa și puse zăvorul în urma ei. 

În cameră continua să ardă focul; Andalie, grijulie ca de obicei, îl 
întreținuse toată noaptea. Kelsea se așeză la marginea Șemineului ȘI privi 
în flăcări, sperând că va apărea Row Finn. Dar, de unde să fi venit? Kelsea 
ar fi dorit să înţeleagă acest lucru, pentru că părea să fie ceva important. Se 
simţea extenuată, de parcă ar fi călătorit kilometri peste kilometri, ducând 
Și greutatea lui Lily peste a sa proprie. Voia nespus să se poată întoarce la 
Lily, să asiste la restul întâmplărilor, dar nu avea timp. Era ora patru și un 
sfert, în curând avea să răsară soarele. Kelsea strânse pumnul, înfigându-și 
unghiile în carne până ce-i dădu sângele, până ce simți, vag, că era încă 
trează. 

Moștenitoare din Tearling. 

Ridică privirea Și îl descoperi stând în picioare, lângă șemineu. Nu 
mai era palid, cum Și-l amintea; acum avea bujori în obraji, iar în ochi îi 
strălucea o lumină nefirească. Visele ei anterioare reveniră: bărbatul acesta, 
care sălășluia în adâncul fiinţei ei, în timp ce focul ardea totul în jur Și 
ardea... Kelsea se ridică în picioare, ștergându-și mâna însângerată pe 
rochie. 


— Vrei să fii liber? 

Da. 

— Vorbește! izbucni ea. Sunt obosită de atâta tăcere. 

— Vreau să fiu liber. 

— Cum o ucid pe Regina Roșie? 

— Eşti dispusă să negociezi, Moștenitoare din Tearling? O strălucire 
roşie 1 se aprinsese în priviri. 

Un efect pervers al luminii, presupusese Kelsea cândva... iar acum ÎȘI 
aminti de nebunul lui Marlowe, care se hotărâse să încheie un pact cu 
diavolul. Atâta doar că lecţiile dintr-o carte, oricât de bună, nu puteau stăvili 
valul mareei ce ameninţa dincolo de zidurile orașului. Oastea din 
Mortmesne era marea problemă; orice alte consideraţii trecuseră pe locul 
doi. 

— Sunt gata să negociez. 

Finn se apropie și Kelsea îi sesiză foamea din priviri, o nerăbdare 
extremă, ţinută în frâu. Nu știa ce însemna libertatea pentru el, dar cu 
siguranţă o aștepta de multă vreme. 

— Ce trebuie să fac? 

— Ia safirele în mână. 

Kelsea făcu întocmai. 

— Acum spune: „Le iert, Rowland Finn”. 

— Pentru ce anume te iert? 

— Contează? 

— Da. 

— Eşti dificilă, Moștenitoare din Tearling. 

— Ce valoare are iertarea, dacă nu știu pentru ce te iert? 

Finn rămase pe gânduri și Kelsea trăi un moment de satisfacție. De 
luni de zile habar nu avea ce era cu safirele ei. Finn ar fi putut Ști mai mult 
decât ea, dar nici el nu avea toate informațiile. 

— Poate că ai dreptate, recunoscu el. Atunci, să-ți spun: cu mult timp 
în urmă i-am făcut familiei tale o mare nedreptate. 

— Ce nedreptate? 

Finn închise ochii și Kelsea înţelese, cu uimire, că el plătea pentru 
fiecare cuvânt. Era posibil ca această creatură să aibă remușcări? 

— L-am trădat pe Jonathan Tear. 

Nu era deloc ceva la care Kelsea să se fi așteptat. 


— Buzduganu zice c-ai fost un mincinos. 

Finn îngustă privirea. 

— Să-ţi spun ceva despre omul numit Buzduganu, fetiţă. Îţi citesc 
dorinţa de a-l răni și crede-mă, poate fi rănit. Întreabă-l ce rol a jucat el în 
asasinarea lui Tear. Vezi dacă are argumente cu care să se apere. 

Kelsea se trase un pas înapoi. 

— Mă obosești, Moștenitoare din Tearling. Batem palma sau nu? 

— Începe tu, răspunse ea, străduindu-se să nu se mai gândească la 
Buzduganu. Cum o ucid pe Regina Roșie? 

— Dă-ţi cuvântul că mă eliberezi după aceea. Te urmăresc de multă 
vreme, Moștenitoare din Tearling. Știu că mă pot baza pe cuvântul tău. 

Cuvintele lui îi amintiră de Thorne. Ceva nu era în regulă aici, ceva îi 
scăpa lui Kelsea. Dacă Finn fusese implicat în asasinarea lui Tear ce 
legătură aveau toate acestea cu Kelsea? Toţi urmașii lui Tear erau morți. 

Armata din Mortmesne! insistă mintea ei. Gândește-te la armata din 
Mortmesne! Avea nevoie de timp, timp ca să ia o decizie bună, dar tocmai 
de timp nu mai dispunea ea. Dacă ar fi existat fie Și o singură posibilitate s- 
o ucidă pe Regina Roșie, nu ar fi fost aceasta mai importantă decât orice 
amenințare pe care o putea reprezenta creatura? Kelsea se întrebă dacă 
mama ei a fost în aceeași situație: două opţiuni îngrozitoare, oastea din 
Mortmesne la porțile cetății și Elyssa, orbită de pericolul iminent, ia cea 
mai proastă decizie. 

Înţeleg, își spuse Kelsea în gând și cuvintele își găsiră locul într-un 
colț îndepărtat al minţii ei. Acum înțeleg prin ce ai trecut tu. 

— Îţi promit că te voi elibera. 

Finn zâmbi cu viclenie. 

— Un târg bun, Moștenitoare din Tearling. Regina din Mort a venit la 
mine cu mult timp în urmă, acum aproape un secol. Nu mă căuta pe mine, 
dar m-a găsit întâmplător Și, când și-a dat seama ce eram, m-a rugat s-o 
ajut. 

— Cum s-o ajuţi? 

— Să devină nemuritoare. Era tânără pe-atunci, abia dată în pârg, dar 
avusese deja o viață îngrozitoare și voia să fie puternică, nimic să nu-i mai 
poate face rău vreodată... niciun bărbat, nici soarta, nici timpul. 

Thorne a avut dreptate, își dădu seama Kelsea. 

— Şi atunci, ai ajutat-o? 


— Da. Are, prin rude îndepărtate, sângele lui Tear și multă vreme am 
crezut că ea era cea pe care o căutam. Dar are ȘI... defecte. Primii ani i-au 
lăsat urme prea adânci Și n-o preocupă decât siguranța personală și propriul 
câștig. Moștenirea ta este mult mai clară, nediluată. Uneori pot să-l văd pe 
el, exact aici, în expresiile chipului tău. 

Pe cine? se întrebă Kelsea. Dar nu-și putea îngădui divagaţii. 

— Ai zis că poate fi omorâtă. 

— Da, poate. Are ceva din capacitățile familiei tale și eu am învăţat-o 
să le rafineze: să manipuleze carnea, să se vindece când o lasă corpul. Sunt 
lecţii pe care le știi, Moștenitoare din Tearling; le-ai învăţat singură. Dar 
Regina din Mort este încă vulnerabilă. Mintea ei este vulnerabilă, pentru că 
în adâncul ei se mai află încă tânăra care-a venit la mine speriată, flămândă 
Și singură. Nu-și poate Şterge propria copilărie, oricât de mult ar încerca. O 
definește. 

Kelsea se crispa, deodată nemulțumită. Nu voia să se gândească la 
Regina Roșie ca la un copil vulnerabil, precum Aisa. Kelsea voia să o știe 
ființa puternică Și înspăimântătoare pe care ȘI-o imaginase ea permanent. 
Simţea că Finn făcuse situația mult mai dificilă. 

— La ce-mi folosește mie tot ce spui? 

— Femeia nu poate fi omorâtă, Moștenitoare din Tearling, dar copilul 
poate. Ea știe acest lucru, de aceea are nevoie de safirele tale. 

— Ce legătură au toate acestea cu safirele? 

— Timpul, Moștenitoare din Tearling, timpul. Cu siguranţă ţi-ai dat 
seama până acum că în posesia ta se află mai mult decât două frumoase 
coliere. Există multe giuvaieruri cu puteri magice, dar safirul din Tearling 
este unic. Probabil că ai descoperit acest lucru, nu-i așa? 

Kelsea nu zise nimic. 

— Sunt multe lucruri din trecutul ei pe care Regina Roșie ar dori să le 
schimbe. Și crede că bijuteriile tale i-ar permite acest lucru, să șteargă 
trecutul care o face slabă. Le dorește foarte mult. 

Deci Thorne spusese adevărul și în această privinţă. Kelsea își aminti 
o clipă imaginea bărbatului însângerat, zvârcolindu-se în chinuri la 
picioarele ei... apoi respinse imaginea cu hotărâre. 

— Totuși, cum se poate folosi cineva de trecut? Cu siguranţă că toți 
cei de care s-ar putea teme ea sunt morți de-acum. 


— Nu este obligatoriu, Regină din Tearling. Se teme de mine. Dar mai 
mult se teme de tine. 

— De mine? 

— Oh, da. Poate că nu recunoaște, nici măcar în sinea ei, dar se teme 
de tine, iar teama este o slăbiciune monstruoasă de care o femeie neobosită 
ca tine ar putea să profite. Regina Roșie are multe mijloace de apărare, dar 
dacă găsești copilul, îi dibuiești punctul vulnerabil. Finn desfăcu braţele. 
Mi-am îndeplinit partea mea din înţelegere? 

— Nu sunt sigură. Dacă ai mințit? 

Finn râse înfundat, cu amărăciune, Și chipul lui frumos se schimonosi. 

— Crede-mă, am învăţat de mult să nu mă joc cu adevărul în faţa 
familiei tale. Am plătit scump lecţia. 

— Bine. 

— Partea ta de înţelegere, Moștenitoare din Tearling? 

— Ce trebuie să fac. 

— Arată-mi safirele. 

Kelsea 1 le întinse, dar el se dădu înapoi. 

— Nu atât de aproape. Nu le pot atinge. 

— De ce nu? 

— E pedeapsă, Moștenitoare din Tearling. Cea mai rea pedeapsă ce 
poate fi imaginată. 

Cea mai rea pedeapsă ce poate fi imaginată. Mai folosise cineva exact 
aceste cuvinte în faţa lui Kelsea, nu de mult. Spectrul, desigur, stând exact 
în același loc în care stătea acum Finn. 

— Ține în mână ambele safire... 

— Stai puțin, îl întrerupse ea. Ai zis că i-ai făcut un rău familiei mele. 
Familiei Raleigh. Ce-ai făcut? 

El zâmbi. 

— Familiei Raleigh, avarilor Raleigh... poate că ai sângele lor, dar nu 
ești o Raleigh... Ești o Tear. 

— Membrii familiei Tear au fost măcelăriți. N-a scăpat niciunul. 

— Atât ești de îngustă la minte, copilă? Privește-te în oglindă. 

Kelsea se întoarse și privi. Din obișnuință, se aștepta să vadă o 
fetișcană, dar descoperi o femeie, înaltă Și frumoasă, cu expresia gravă, cu 
chipul marcat prematur de amărăciune. 

Lily. 


O clipă Kelsea crezu că era vorba de o șmecherie, de o iluzie născocită 
de Finn ca s-o influenţeze. Ridică mâna Și văzu că reflexia din oglindă făcu 
același lucru. Ar fi putut fi Lily în persoană, stând în faţa oglinzii înalte 
așezate pe hol, la intrarea în casa din Noul Canaan. Numai ochii erau doar 
al lui Kelsea, de un verde-adânc, în locul albăstruiul de oțel al ochilor lui 
Lily. 

— Mama mea provenea din familia Tear cumva? 

— Elyssa? chicoti Finn, un sunet care o făcu pe Kelsea să îngheţe. 

— Ştii cine a fost tatăl meu? 

— Ştiu. 

— Cine? 

Dădu din cap și Kelsea citi în ochii lui lucrul cel mai alarmant pe care 
îl văzuse vreodată în toată această seară de coșmar: un filon subțire de milă. 

— Crede-mă, Moștenitoare din Tearling, n-ai vrea să ştii. 

Buzduganu spusese același lucru, dar Kelsea insistă. 

— Bineînţeles că vreau. 

— Păcat. Nu face parte din înţelegerea noastră. Finn arătă spre safire. 
Rămâi la ceea ce-ai promis, Moștenitoare din Tearling. 

Kelsea strânse safirele în palma dreaptă. Atât de rău părea să fie, încât 
nu ar fi vrut să Știe... cine ar fi putut să fie, din galeria de potlogari a 
generației mamei ei? 

— Te iert, Rowland Finn, îi Șopti el. 

Kelsea închise ochii. Îi faţă îi apăru chipul mamei, dar Kelsea îl ignoră 
Și rosti clar. 

— Te iert, Rowland Finn. 


În întunecimea cortului ei, la mai puţin de opt kilometri distanţă, 
Regina din Mortmesne se trezi ţipând. 


Finn zâmbi cu toată gura, arătându-și dinții ascuțiți, strălucitori. 

— Să nu-ți treacă vreo clipă prin cap să revoci această iertare, 
Moștenitoare din Tearling. Ai făcut-o angajând safirele și cei ce-și calcă 
jurământul sunt pedepsiţi, aspru. 

— Aha. Kelsea se opri Și se uită lung la el. Înţeleg. Atunci, care-a fost 
pedeapsa ta? Diferită, îmi imaginez, de aceea a Spectrului. 

Finn se holbă la ea pentru o clipă, apoi ridică din umeri. 


— O să-ți fac un mare compliment, Moștenitoare din Tearling. 
Întotdeauna mă prezint femeilor cu asta. Și desenă un cerc în jurul feţei cu 
o mână. Le place, le flatează și le tulbură judecata. Dar tu ești prea 
deşteaptă ca să fu tulburată și prea onestă, ca să fii flatată. 

Aici Kelsea nu era chiar atât de sigură. Pulsul îi crescuse, așa cum 1 se 
întâmpla întotdeauna în preajma lui Finn. Dar dacă a reușit să-l păcălească, 
cu atât mai bine. 

— Pentru că ai întrebat, o să-ți arăt pedeapsa mea. Uite cine sunt cu 
adevărat. 

Figura lui Finn începu să se modifice, culoarea îi pieri din obraji. Părul 
i se subţie, deveni un smoc peticit în vârful capului. Pielea i se albi, buzele 
devenită mai roșii, peste ochi îi crescură pleoape înnegrite. Era figura unui 
clovn, poate jokerul de la jocul de cărți, dar ochii erau lipsiți de umor, 
rămăsese doar bucuria de a ucide, care acoperea totul și nimic. Kelsea fu 
cât pe ce să scoată un strigăt îngrozit, dar își duse mâna la gură în ultimul 
moment, dându-și seama că ar fi reușit să aducă întreaga gardă în pas 
alergător. 

— Mă arde, spuse Finn răgușit. Mă arde mereu. 

— Ce ţi s-a întâmplat? 

— Sunt în viaţă de mai bine de trei secole. Mi-am dorit de multe ori să 
mor, dar nu-mi pot aduce moartea singur. Doar pe-a altora. 

Kelsea se trăsese înapoi până ajunsese cu genunchii la marginea 
patului Și se așeză, cu ochii aţintiţi asupra lui. 

— Să nu-ți fie frică, Moștenitoare din Tearling. Sunt periculos, infinit 
de periculos, dar cu tine nu am nicio treabă iminentă. Ura mea se îndreaptă 
spre est, spre Regina din Mort. Dacă tu dai greș, voi reuși eu. 

Se îndreptă spre vatră și Kelsea simţi o ușurare, dar când ajunse exact 
lângă foc, se întoarse din nou spre ea, cu ochii roșii arzători. 

— N-am sentimente, Moștenitoare din Tearling, pentru nicio ființă vie 
de pe lumea asta. Dar în acest moment ai toată gratitudinea mea și poate 
chiar respectul. Să nu-mi stai în cale. 

— Asta depinde unde duce această cale. Stai departe de Tearling. 

Zâmbetul lui Finn se lărgi. 

— Nu promit nimic. Ai fost avertizată. 

Dispăru prin foc, stingând flăcările și lui Kelsea i se strânse stomacul 
de neliniște, când îl văzu plecând. Forma lui Finn se estompă până nu mai 


rămase nimic, doar sentimentul din ce în ce mai apăsător că, în cele din 
urmă, ea nu evitase Pactul Elyssei, că înţelegerea pe care tocmai o încheiase 
ar fi putut să se dovedească a fi chiar mai proastă. 

E prea târziu. Stătea să răsară soarele. Kelsea se întrebă unde era Lily 
acum, ce făcea. Au lansat navele? Încotro? Cum a reușit Tear să-și 
protejeze regatul și populația lui de călători, când lumea se prăbușea în 
jurul lor? Pământul dinaintea Trecerii a adăpostit mai bine de douăzeci de 
miliarde de locuitori, dar niciunul nu i-a urmat în Lumea Nouă. Cum a 
reușit Tear să plece? 

— Doar trecând, șopti Kelsea din nou, bucurându-se de cuvinte ca de 
un talisman. 

Finn spusese că giuvaierul din Tearling manevra timpul; fusese Tear în 
stare să vadă viitorul, să anticipeze obstacolele? Nu, asta era prea simplu. O 
bucată de uscat din mijlocul Atlanticului, încă nedescoperită? Părea puţin 
probabil, dacă nu imposibil. Și totuși au navigat mai multe mii de kilometri, 
au traversat Oceanul Domnului până au poposit pe țărmurile vestice ale 
Lumii Nol. 

Timpul, Moștenitoare din Tearling, timpul. 

Vocea lui Finn îi răsuna în minte și Kelsea ridică privirea uimită, când 
o viziune prinse formă în faţa ei. Nu era vorba despre certitudini; acestea nu 
existau niciodată când erau implicate safirele. Dar crezu că înţelege, măcar 
vag, ce s-a întâmplat. Oamenii lui Tear au traversat mii de kilometri de 
ocean, da, dar adevăratul drum nu consta în distanța parcursă. 

Adevărata Trecere era în timp. 


O oră mai târziu, spălată Și îmbrăcată, Kelsea se duse în biroul lui 
Arliss, unde acesta îi întinse o foaie de hârtie, fără să facă niciun 
comentariu. O întoarse cu susul în jos Și constată, încântată, că Arliss făcuse 
un efort considerabil de caligrafie, îndreptându-și literele de obicei 
dezordonate, astfel încât să fie ușor lizibile. Nu așteptase aprobarea ei 
pentru formulări; lângă el se afla un teanc din ce în ce mai mare de 
documente. 


Legea regentei 


Maiestatea sa, Kelsea Raleigh Clynn, a Șaptea Regină a Ținutului 
Tearling, prin prezenta cedează funcția Și i-o încredințează lui Lazarus zis 
Buzduganu, Căpitan al Gărzii Reginei, moștenitorilor și celor desemnați 
de el, pentru a acţiona ca Regent în Guvernul Maiestăţii Sale. Dacă 
Maiestatea Sa moare sau își pierde capacitatea de exercitare a puterii în 
perioada de valabilitate a prezentei Legi a regenței, mai sus-menționatul 
transfer de funcţie va deveni permanent și Regentul va fi declarat 
conducător al Ținutului Tearling. Toate actele emise de Regent vor fi 
considerate a fi în numele Reginei și în concordanță cu legile Maiestății 
Sale... 


— Asta este bine, murmură Kelsea. Uitasem să-ţi spun. 


...dar orice act de acest fel poate fi repudiat prin decret al Maiestății 
Sale la revenirea pe tron. 


Kelsea ridică privirea la Arliss. 

— O clauză de revenire? 

— Andalie mi-a spus s-o introduc. 

— Cum a aflat Andalie? 

— Ştia, pur și simplu, Reginuţă, așa cum știe întotdeauna. Kelsea se 
întoarse la document. 


În momentul în care Maiestatea Sa va reveni și își va relua tronul, 
această Lege va fi declarată nulă și neavenită. Regentul îi va ceda toate 
puterile funcției Maiestăţii Sale sau moștenitorilor Maiestăţii Sale, care 
produc dovezi suficiente. 


Kelsea dădu din cap. 

— O clauză de revenire este o idee proastă. Îi slăbește puterile lui 
Lazarus de la bun început. 

— Este nevoie de ea, Reginuţă. Atât Andalie cât Și sibila aceea mică a 
ei zic că te vei întoarce. 

Kelsea ridică privirea tresărind. 

— AȘa zic? 


— Mai ales cea mică pare a fi foarte sigură. Foarte schimbată, zice că 
vei fi, dar că te vei întoarce. 

Kelsea nu înțelegea cum ar fi fost posibil. Dacă încerca s-o ucidă pe 
Regina Roșie, putea să reușească sau să dea greș, dar în ambele situaţii era 
puțin probabil să mai trăiască mult după asemenea încercare. Acum însă era 
prea târziu să mai schimbe legea; aveau nevoie de suficiente exemplare 
pentru a le distribui în toată Noua Londră. Kelsea se așeză pe scaunul de 
vizavi de Arliss Și începu să semneze maldărul de documente. Munca era 
liniȘtitoare, dar monotonă Și mintea lui Kelsea zbură înapoi, la conversaţia 
cu Row Finn. Din nou, apăru întrebarea supărătoare: cine era tatăl ei? Dacă 
linia familiei Tear reușise cumva să supravieţuiască, acest lucru s-ar fi putut 
întâmpla numai dacă cineva a fost ţinut ascuns după asasinarea lui Jonathan 
Tear. Un secret atât de vechi era aproape imposibil de descoperit... totuși 
paternitatea lui Kelsea ar fi putut oferi un punct de plecare. 

— Domniţă. 

Buzduganu se afla în prag. Kelsea se încorda automat, acoperind cu 
brațul documentele pe care le semna. Dar Arliss i-o luase mult înainte; 
făcuse deja invizibil teancul de exemplare. 

— Ce este? 

— Am nevoie să cântărești într-o chestiune. 

Kelsea se ridică de la birou, auzi în spatele ei foșnetul unei hârtii pe 
care Arliss o făcu de asemenea să dispară. 

— Despre ce este vorba? 

Buzduganu închise ușa în urma lui. 

— Pen insistă să te însoţească în această dimineaţă. I-am spus că nu, 
dar refuză să asculte. Pot să pun să fie reţinut când vom pleca, dar nu vreau 
să ajung aici. 

— Care este întrebarea? 

— Crezi că ar trebui să vină și el? 

Kelsea încuviinţă dând încet din cap. 

— Cred că ar fi o cruzime să-l lăsăm acasă. 

— În regulă. Buzduganu vorbi mai încet. Dar când ne vom întoarce, 
Domniţă, dumneata și cu mine trebuie să stăm de vorbă despre Pen. Nu 
poate fi cel mai apropiat străjer Și în același timp ibovnicul dumitale. 

Ibownic. Termenul exprima un concept atât de învechit încât Kelsea 
aproape izbucni în râs, dar după ce se gândi puţin, își dădu seama că 


Buzduganu alesese cuvântul potrivit. Ibovnic... Pen exact asta era. 

— Bine. O să stăm de vorbă. 

Buzduganu privi peste umărul ei. 

— Ce faceţi aici? 

— Ne uităm pe cifrele impozitelor. 

— Chiar așa? Buzduganu își fixă privirea sfredelitoare asupra lui 
Arliss. Impozitele sunt o problemă crucială în acest moment? 

— Orice subiect de care vrea Reginuţa să vorbim este problema de pe 
biroul meu, domnule Buzduganu. 

Buzduganu se întoarse spre Kelsea. Se uită insistent Și lung la ea. 

— Spune ce ai de spus, Lazarus. 

— De ce nu-mi spui ce ai de gând să faci, Domniţă? Nu crezi că te-aș 
putea ajuta? 

Kelsea privi în pământ, clipind des, gata să izbucnească în plâns. Nu 
va înţelege, se gândi ea, nu înainte de a fi dus ea totul până la capăt și 
atunci avea să fie prea târziu pentru ea să-i mai ceară iertare. Numai că 
Buzduganu era străjer al Reginei până în măduva oaselor. Dacă era nevoie, 
i-ar fi aplicat o lovitură prin care să-și piardă cunoștința și ar fi împiedicat- 
o astfel să facă ceea ce avea ea de gând, de aceea nu-i putea explica nimic 
nici lui, nici celorlalţi străjeri. Nu va fi în stare să-și ia rămas-bun de la 
niciunul dintre ei. Se gândi la ziua când au apărut călare, obositi și 
nerăbdători, s-o ia de la căsuță. Plecarea fusese dramatică, la fel cum avea 
să fie și aceasta. Și totuși, din ziua aceea s-a deschis o întreagă lume. Își 
aminti cum traversaseră Almontul călare, fermele pe lângă care trecuseră, 
râul Caddell, încă doar o sclipire albastră la orizont. Cât de mult o uimiseră 
ţinutul, deschiderea, întinderea lui nesfârșită... și aducându-și aminte, 
simţi o lacrimă prelingându-i-se pe obraz. 

Nu pot da greș, altfel totul va fi pierdut. 

— Strânge-i pe ceilalți trei, Lazarus. E timpul să pornim. 


Mai târziu, gândindu-se la drumul acela, Aisa avea să-și amintească 
doar că ar fi trebuit să plouă. Ploaia ar fi fost potrivită, în schimb cerul era 
de un albastru-pur, adânc, punctat de ivirea zorilor cu nori portocalii- 
TOȘiatici, iar lumina suficient de puternică pentru a lăsa să se vadă oceanul 
de oameni de pe ambele părți ale Marelui Bulevard. Noua Londră stătea să 


plesnească pe la cusături Și, chiar dacă nu era decât ora șase dimineaţa, 
părea că toți locuitorii orașului se buluciseră pe străzi. 

În ciuda faptului că mai erau încă trei străjeri alături de ea, Aisa se 
simţi foarte mică Și singură Și îi fu frică, nu de moarte, ci de eșec. Cu o 
lună în urmă, Buzduganu îi dăruise un cal, un armăsar tânăr, frumos, pe care 
Aisa l-a numit Sam, iar Fell o învățase să călărească. Dar a călări un cal era 
mult mai greu decât a mânui cuțitul ori sabia, iar Aisa nu se amăgea singură 
considerând că învățase. Simţea că Sam ar fi putut s-o arunce din Șa în 
orice moment, iar ea ar fi murit, mai degrabă, decât să se întâmple acest 
lucru acum, în fața atâtor oameni, în faţa lui Buzduganu, care o alesese să 
participe la această expediție periculoasă. Armele Aisei erau acum înfipte în 
centură, dar dacă cineva ar fi făcut Și cea mai neînsemnată mișcare în 
direcția Reginei, ea ar fi coborât de pe cal, cu cuțitul pregătit, în fix două 
secunde. 

Regina călărea, înaltă Și dreaptă, între ei patru, Și în lumina obscură a 
zorilor tiara ei de argint strălucea palid, îi părea Aisei a avea un aer foarte 
maiestuos, așa cum ar Și trebui să arate o Regină ce se ducea să negocieze 
cu dușmanul. Dar mâinile Reginei erau încleștate pe hamuri, cu articulațiile 
degetelor albite de strânsoare și Aisa înţelese că lucrurile nu stăteau chiar 
așa cum păreau, înainte de a ieși din Citadelă, Buzduganu îi luase pe toți 
trei deoparte Și le vorbise pe un ton jos. 

— Pune ceva la cale. Staţi cu ochii pe ea. Dacă sesizați vreun semn că 
vrea să fugă, dați alarma și prindeţi-o. Nu ne poate dovedi pe toți patru 
deodată. 

Aisa nu știa ce să înțeleagă din acest ordin sau, la drept vorbind, 
despre Regină însăși. Ştia de la Maman și de la străjeri că Regina intra 
uneori în transă, dar nimic nu ar fi putut-o pregăti pentru ceea ce se 
întâmplase cu o seară în urmă: Regina se târâse dintr-o încăpere într-alta, 
uneori cu ochii închiși, alteori cu ei deschiși, înaintând clătinându-se, 
purtând conversații cu personaje imaginare, uneori ciocnindu-se de pereți. 
Buzduganu le-a spus să nu-și facă griji, să-i dea pace, apoi i-a lăsat-o în 
grijă lui Pen. Dar Aisa și-a făcut griji. Într-un fel, Regina îi amintea de 
Glee, care hoinărea și ea la fel, urmărind lucruri care nu existau, frământată 
de o altă lume, pe care niciunul dintre ceilalţi nu o putea vedea. Uneori 
Glee însăși nu era prezentă Și Aisa s-a gândit, nu numai o dată, că într-o 
bună zi Glee ar putea dispărea, pur și simplu, pierzându-se în lumea ei 


nevăzută. Poate că Buzduganu se temea că și Regina ar fi putut face același 
lucru. 

— Regina Kelsea! strigă un bărbat și Aisa se răsuci automat în direcţia 
lui, ducând mâna la cuțit. 

Dar nu era decât un bătrân din primele rânduri ale mulţimii, care îi 
făcea cu mâna Reginei. Vocea lui fu prima pe care o auziră ridicându-se 
deasupra murmurului poporului; orașul părea uluit, toţi se uitau la Regină 
cu ochi mari, pierduţi. După ce mai înaintară călare încă vreo zece minute, 
Aisa remarcă încă o anomalie: trecuseră pe lângă mai multe mii de oameni, 
dar nu a zărit nicăieri nicio halbă de bere, nici măcar când trecură pe lângă 
Boltă, faimoasa înșiruire de cârciumi din Noua Londră. 

Ei bine, trebuie să fie atât de speriați încât nu le mai arde nici să bea! 
își dădu seama Aisa. Nu Știau ce avea de gând să negocieze Regina, dar 
Aisa presupunea că oricum nu conta. La fel ca toată lumea, văzuse Și ea 
forţa copleșitoare desfășurată pe malurile râului Caddell. Ce putea oferi 
Regina pentru a o contracara? Aisa credea că era o încercare nebunească, 
deși era mândră că fusese selecționată, mândră să fie cu ei. Când vor veni 
cei din Mort, ea nu va sta așa, fără nicio apărare, cu privirea pierdută. Va 
lupta până la capăt pentru a-i împiedica să ajungă la Regină. Când Bolta se 
sfârși, îi îngheță inima; 1 se păru o clipă că îl văzuse pe tatăl ei, silueta lui 
înaltă și ochii negri, arzători, în mijlocul mulțimii. Dar când mulţimea se 
mișcă din nou, el dispăruse. 

Drumul făcu o ultimă cotitură și se zări Podul Nou Londre, un pasaj 
lung de piatră, înaintea lor. Mulțimea de oameni de pe o parte și de pe 
cealaltă se subție și Aisa se relaxă, în fine, când numai ei cinci porniră să 
traverseze podul. 

În față se ridica baricada. Aisa nu se pricepea la inginerie, totuși sesiză 
imediat problema: baricada nu era nimic altceva decât un talmeș-balmeș de 
piese de mobilier adunate în grabă și de scânduri puse unele peste altele pe 
ambele laturi ale podului. Pe mijloc rămăsese un spaţiu de trecere atât de 
îngust, încât nu puteau înainta decât pe un Șir, unul în spatele celuilalt. Dar 
toată structura era stângace; parapetele scunde de pe marginile podului nu 
puteau sprijini înălțimea baricadei. Buzduganu spusese că cei din Mort 
aduseseră berbeci și după cum se vedea, o singură lovitură, zdravănă, de 
berbece ar fi azvârlit jumătate din baricadă peste parapet, în apele râului. 


Era evident că și Regina a ajuns la aceeași concluzie, pentru că 
bombăni încruntată văzând harababura dinaintea lor. 

— Nu va rezista, nu-i așa? 

— Nicio șansă, Domniţă, îi răspunse Buzduganu. Un pod nu poate fi 
apărat eficient decât într-un singur fel. Hall a făcut tot ce-a putut cu ceea ce 
a avut la îndemână, dar dacă bate vântul un pic mai tare, baricada lui cade la 
pământ. 

Aisa se întrebă care era felul acela în care putea fi apărat un pod, dar 
dinspre baricadă apăru generalul Hall, așa că ea își inu gura. Hall intrase 
Și ieșise din Citadelă de mai multe ori în ultima săptămână și Aisei îi 
plăcea să-l audă vorbind: practic Și la obiect, fără prostii Și cuvinte în plus. 
Buzduganu spunea că Hall luptase ca un erou ca să-i ţină în loc pe oștenii 
din Mort până ce intrau toți refugiații între zidurile orașului. O clipă Aisa se 
temu că generalul va întreba ce căuta ea între străjeri, dar el abia o observă 
înainte de a se îndrepta spre Regină. 

— Maiestate. 

— Domnule general. Am venit să deschid negocieri cu cei din 
Mortmesne. 

— Un contingent de-al lor așteaptă la celălalt capăt al podului, dar nu 
sunt echipați să primească o solie. Au doi berbeci și sunt gata să înceapă. 

— Ducarte este Și el acolo? 

— Da. El este la comandă. 

Regina încuviinţă dând din cap, cu o figură preocupată, apoi se 
întoarse Și se uită în spate, la zidurile cetății. Urmărindu-i privirea, Aisa 
văzu că fiecare bucăţică de zid era ticsită de lume Și toți se uitau la pod. 
Regina cercetă îndelung zidul, înainte de a privi din nou în jos Și Aisa 
înţelese că Regina căuta pe cineva, un chip pe care nu l-a găsit. Regina oftă, 
cu ochii plini de durere, o amărăciune pe care Aisa o recunoscu: o văzuse 
des în ochii lui Maman, nici nu-și mai aducea aminte de câte ori. 

— Îmi pare rău. 

Buzduganu smuci frâiele calului cu o mână Și o întinse pe cealaltă spre 
Regină, dar pe urmă încremeniră amândoi, cal și călăreț. În clipa 
următoare, Aisa își simţi proprii mușchi blocându-se, o senzație 
neobișnuită, de parcă ar fi fost bolnavă, de parcă tot corpul i-ar fi fost 
cuprins de o ușoară crampă. Văzu cu coada ochilor că Pen și Elston 
rămăseseră Și ei nemișcaţi, după ce Pen apucase să coboare de pe cal și să 


se repeadă înainte. Aisa asistase la o discuţie a străjerilor, târzie în noapte, 
auzise ce spuneau ei despre o putere ciudată întrebuințată de Regină; fiecare 
străjer părea să aibă propria versiune despre ce însemna magia de care era 
capabilă Regina, cât de departe putea merge cu ea. Dar Aisa nu mai auzise 
niciodată despre așa ceva. Încercă să vorbească și constată că gâtul nu-i 
permitea să scoată nici cel mai mic sunet. 

— Îmi pare rău, repetă Regina. Dar niciunul dintre voi nu mă poate 
proteja acolo unde mă duc eu. 

Descălecă, se duse la Buzduganu și înfășură frâiele iepei sale în jurul 
braţului lui întins. Buzduganu se uită în jos la ea, imobil, dar cu o căutătură 
sălbatică, două izvoare de suferinţă și mânie. 

— lartă-mă. Regina apucă o clipă mâna nemișcată a lui Buzduganu, 
zâmbind cu amărăciune. Vezi tu, eu sunt Regina. 

Gura lui Buzduganu dădu să spună ceva, dar nu ieși nimic. 

— Tu ești Regentul meu, Lazarus. Am aranjat. Am încredere că vei 
avea grijă de oamenii aceștia Și îi vei apăra. 

Regina se mai uită o dată lung la Buzduganu, apoi se întoarse spre 
ceilalți trei, Aisa, Elston Și Pen. 

— Nu mă mai puteţi păzi. Dar faceţi pentru mine următorul lucru: 
păziți-l pe Regentul meu. 

Aisa se holbă la ea vrăjită, pentru că ideea de a-l păzi cineva pe 
Buzduganu 1 se părea de râs. Regina trecu apoi la generalul Hall și Aisa 
crezu că generalul ar putea-o opri, dar pe urmă văzu venele încordate pe 
grumazul lui și înţelese că și el fusese imobilizat. 

— Retrageţi-vă de pe pod imediat, domnule general și pregătiți-vă 
pentru asediu. Dacă cei din Mort nu vor mai veni, veţi Ști că am reușit. 

Apoi se duse la Pen, pe a cărui față plăcută îngheţase o expresie de 
suferinţă teribilă. Regina își puse mâna ușor pe obrazul lui, o secundă; Aisa 
văzu că umerii i se ridicară într-o singură respirație profundă, apoi Regina 
se întoarse Și dispăru rapid în întunecimea baricadei. 

În urma Reginei, străjerii nu putură decât să se uite uimiţi unul la altul. 
Aisa se gândi că era singura care a rămas calmă; ochii celorlalţi erau mănți 
de panică. Pen părea a fi în cea mai jalnică stare; ar fi urmat-o pe Regină 
oriunde, Aisa știa, iar Regina Știuse și ea acest lucru. Mai erau și alți 
soldați de-a lungul baricadei; cu siguranţă vor putea să o oprească... pe 
urmă însă, privind talmeș-balmeșul de resturi, Aisa înţelese cât era de 


prostească speranţa. Regina era puternică, mai puternică decât Maman, 
poate la fel de puternică pe cât era și Regina Roșie. Nu o putea opri nimeni, 
dacă nu voia ea să fie oprită. 

Sub picioarele Aisei, pământul începu să se cutremure. În clipa 
următoare își dădu seama că se putea mișca din nou, că piedica neobișnuită 
pusă mușchilor ei fusese înlăturată. Dar acum pământul se frământa atât de 
violent, încât fata pierdu controlul lui Sam și căzu de pe spatele lui, 
aterizând pe pietriș cu o bubuitură dureroasă. 

— Încă o mai putem ajunge din urmă! strigă Buzduganu. Haideţi! 

Pen pornise deja; își lăsase calul în urmă Și a pătruns în baricadă. Aisa 
se ridică de jos, înregistrând acum o detunătură puternică, de furtună parcă, 
departe spre est. Îi urmă pe Buzduganu Și pe Elston prin baricadă, 
încercând să urmărească uniformele lor gri, scoțându-și între timp cuțitul. 
Ca întotdeauna, cuțitul rece îi aduse alinare Și abia atunci, în situația în care 
se afla, înțelese Aisa de unde venea alinarea: din speranţa de a-l întâlni pe 
tatăl ei. Îl ura ȘI îl iubea, dar spera că într-o bună zi, cumva, îl va întâlni ȘI 
că atunci va avea cuțitul în mână. 

Încă o bubuitură puternică, de tunet, zeudui podul, dislocând pietrele 
sub picioarele Aisei. Trecu pe lângă soldaţii înghesuiți prin spaţiile libere 
dintre resturi, dar nu era timp să se uite la ei cu atenţie, nu erau importanţi, 
nu așa cum era importantă Regina. Aisa își croi drum mai departe, 
înlăturând lemnele și picioarele de scaune care i se iveau în cale. În cele din 
urmă ieși dintre ultimele obiecte îngrămădite la capătul estic al baricadei Și 
îi găsi pe Buzduganu, Pen și Elston ajunși la capăt de drum. Aisa veni 
lângă ei Și rămase cu gura căscată. 

O bucată de cel puţin treizeci de metri din Podul Noii Londre nu mai 
exista Și în locul ei rămăsese o buză fisurată de rocă, după care nu mai urma 
nimic. Uitându-se peste marginea prăpastiei, Aisa văzu în adânc mai multe 
blocuri masive de piatră albă, scufundate parțial în apele albastre ale râului 
Caddell. Aveau marginile zdrenţuite, ca și când un uriaș rupsese piatra în 
bucăţi, cu mâinile goale. O spărtură uriaşă a rămas acum în locul podului, 
întinzându-se de la marginea crestată de la picioarele lor tocmai până la 
ultimul pilon de sprijin. 

Aisa o zări pe Regină stând pe marginea estică a prăpastie! Aisa avea o 
vedere ageră Și își dădu seama, chiar de la așa o distanţă mare, că Regina 
era albă ca varul la faţă și părea pe punctul de a leșina. Soarele tocmai 


începuse să se ridice în spate, un nimb de lumină jucăușă în jurul capului ei, 
iar Regina părea foarte mică. Aisa nu era încă un adevărat străjer al Reginei, 
dar credea că Ştia, măcar vag, cum trebuie să se fi simțit ceilalți trei. Nu-i 
plăcea deloc să o vadă pe Regină de partea cealaltă a rupturii, lipsită de 
protecţie Și singură. 

— Să te ia naiba, Domniţă! strigă Pen. 

Aisa fu uimită, dar Buzduganu nu zise nimic, așa că înţelese că trebuia 
să se prefacă a nu fi auzit nimic. 

— Sunt blestemată, Pen! îi răspunse Regina strigând. 

Aisa se uită pe furiș la Buzduganu Și expresia lui o făcu să se crispeze. 
Pentru prima dată 1 se păru bătrân, bătrân Și istovit. Cu numai trei zile în 
urmă o învățase cum să ajungă cu sabia la genunchii unui atacator Și o 
aplaudase când figura i-a reușit. Cum se putea schimba totul atât de repede? 

— N-am avut de ales, Lazarus! strigă Regina peste ruptură. Niciodată 
n-am avut! Tu știi foarte bine! 

Deschise larg braţele, apoi se întoarse Și porni spre bariera la care se 
plăteau taxele, în partea de est, dincolo de care aștepta nemișcat un val de 
uniforme negre. Regina păși în mijlocul lor, intrând parcă într-un stup de 
albine Și fu înghițită. Cei patru nu putură decât să privească tăcuţi Și peste 
câteva minute, când rândurile armatei din Mort se refăcură, Regina dispăru. 

Norocul tine cu cei îndrăzneți, ne arată istoria. De aceea, este de 
datoria noastră să fim cât mai curajoși cu putință. 

— Învățăturile Reginei Clynn, 

COMPILATE DE PĂRINTELE TYLER 


De cum au ieșit din Citadelă, Kelsea a ţinut-o pe Lily la distanţă 
folosindu-se de un baston. Începea să-și formuleze ideile în gând, cuvintele 
pe care avea să le spună celor din Mortmesne dincolo de pod... dar Lily o 
întrerupea Și firele atotbiruitoare ale memoriei ei se împleteau cu gândurile 
lui Kelsea, până când Regina nu mai reușea să facă nicio deosebire între 
ele. Răpăieli de mitraliere în depărtare. Imaginea unui orizont cuprins de 
flăcări și ţipetele muribunzilor. În pofida tuturor acestora, Kelsea ar fi vrut 
să se întoarcă Și să se contopească, pur Și simplu, cu viaţa lui Lily. 
Vremurile au fost tulburi când a trăit Lily, tulburi și dramatice, dar șansele 
ei nu erau Și ale lui Kelsea. Viaţa, pe vremea lui Lily, trebuia să fie doar 
îndurată. Kelsea ridică privirea și văzu pânze albe, catarge... o corabie, 
oameni aşezaţi la timonă. Își scutură capul, dar imaginea rămase în faţa ei, 
ușor neclară, de parcă ar fi fost acoperită cu un văl din materialul cel mai 
fin. Pentru o clipă, Kelsea avu senzaţia că ar fi putut întinde mâna ȘI sfâșia 
vălul, că ar fi putut păși peste secole pentru a-i sta alături lui Lily. Pentru a 
deveni Lily. 

AȘ putea face acest lucru? se întrebă ea, uitându-se nedumerită la 
corabie, la pânzele ei umflate, ca niște umbre albe în noapte. Aș putea să 
trec, pur Și simplu, fără să mă mai întorc? 

O fracțiune de secundă ideea îi păru atât de atrăgătoare, încât Kelsea 
trebui să i se opună cu un efort considerabil, ca și cum în lupta cu 
dușmanul ar fi recurs la cuţit. Își privi safirele de parcă le-ar fi văzut pentru 
prima dată. De luni bune se obișnuise cu ideea că safirele se stinseseră, dar 
din ce cauză? Visele, transformarea continuă a propriei înfățișări, tăieturile 
de pe trupul ei, durerea lui Lily, viaţa lui Lily... toate acestea nu apăruseră 


din neant. Kelsea luă cele două giuvaieruri, fiecare în câte o mână și le 
ridică la lumină. Fizic, erau identice, totuși sesiză o mare diferenţă între ele. 
Dacă ar fi avut timp să se lămurească! Soarele începuse să se ridice pe cer, 
dar ea continua să ezite. 

— Nu v-aţi stins, se minună ea privind pietrele preţioase din mâinile 
el. 

Lumea lui Lily trăgea de ea din nou, îndemnând-o să se întoarcă, să 
asiste la sfârșitul istoriei, dar Kelsea lăsă deoparte bijuteriile Și începu să 
meargă. Până ajunse la bariera pentru plăți, din capătul estic al podului, 
imaginea velaturii se estompase. Mesele la care se achitau taxele erau toate 
goale acum; de când a preluat armata controlul, nimeni nu a mai intrat Și nu 
a mai ieșit din Noua Londră trecând pe pod. Kelsea ar fi trebuit să fie 
epuizată, dar se simțea cum nu se putea mai trează. 

Dâmbul din spatele barierei era împânzit de soldaţi din Mort, toți 
înarmaţi de luptă, cu sabie și mai multe cuțite la cingătoare. Chiar Și în 
clipa de față, vederea cantității aceleia uriașe de oţel de bună calitate o duru 
pe Kelsea până în străfundul fiinţei ei. Armata ei — sau ce mai rămăsese din 
ea — dispunea de extrem de puţine arme de bună calitate. În fruntea coloanei 
ostașilor din Mort se afla un bărbat acoperit cu armură din cap până-n 
picioare, aproape chel, cu ochi somnoroși, care, pentru început, o cam 
descumpăni pe Kelsea. Dar pe sub pleoapele căzute, ochii-i erau vicleni Și 
neîndurători, așa cum își amintea ea că-i văzuse prin lunetă. Kelsea îl salută 
în limba din Mortmesne. 

— Domnule general Ducarte. 

— Regina din Tearling, presupun. Trecând peste umărul ei, privirea lui 
se îndreptă spre pod. Ai venit să cerșești îndurare stăpânei mele? N-o vei 
căpăta. 

— Am venit să vorbesc cu... stăpâna dumitale. Folosea un termen 
neobișnuit și Kelsea se gândi că lecţiile de limba Mort, pe care le primise 
de la Carlin, valoroase, fără îndoială, scăpaseră din vedere idiomurile. 

Ochii lui Ducarte, cu pleoape căzute, inspectară din nou podul 
dărâmat, apoi se mutară în altă direcție. 

— Nu vrea să te primească. 

— Eu cred că vrea. 

Kelsea făcu un pas spre el și fu uimită să-l vadă retrăgându-se o 
Jumătate de pas, la fel ca soldaţii din spatele lui. Era posibil să le fie frică 


de ea? Părea ridicol, când dincolo de deal se întindea atotputernica armată 
din Mort. 

Ducarte porunci vorbind foarte repede în limba lor. 

— Andrew! Dă fuga și spune-i Reginei ce se petrece aici! 

Unul dintre bărbații din rând se întoarse și o luă la fugă peste deal, 
unde cerul devenea rapid din roz, tot mai portocaliu. Răsărise soarele și 
brusc Kelsea decise că această întârziere era intolerabilă, mai rea decât 
ideea propriei morți. Își dădea acum seama că Ducarte nu dorea să aibă loc 
negocieri, nici măcar dacă acestea ar fi fost în avantajul celor din Mort sau 
al stăpânei sale. Ducarte voia să intre în Noua Londră Și să distrugă tot ce-i 
ieșea în cale. El aștepta cu nerăbdare să prade, să... 

Carnavalul. 

Acesta era cuvântul cel mai potrivit. Omul din faţa ei ar fi putut la fel 
de bine să fie Parker, așteptând cu nerăbdare prăbușirea omenirii. William 
Tear spusese ceva despre oamenii de teapa lui Parker — că erau făcuți pentru 
așa ceva, pentru distrugere. Şi Kelsea înţelese deodată că trebuia să-l ţină 
pe omul acesta departe de oraș, cu orice preţ. Distrusese podul, dar nu era 
îndeajuns. De cealaltă parte a dealului se aflau turnuri de asediu, berbeci. 
Noua Londră nu era destul de bine fortificată pentru a rezista asaltului, iar 
armata din Mortmesne era avidă de pradă. Odată porniţi, nu s-ar mai fi 
oprit. 

— Este în interesul dumitale să mă lași să trec, domnule general. 

— Asta va decide stăpâna mea. 

Dar Kelsea nu putea să aștepte. Începuse deja să-l studieze pe Ducarte, 
să-l cerceteze pe dinăuntru, de parcă ar fi scotocit în biblioteca lui Carlin. 
lată un om care nu se temea de moarte, la fel ca Buzduganu, dar în rest, 
nimic nu mai semăna. Omul acesta era de gheaţă, nu putea fi făcut să se 
răzgândească, cu rugăminți sau milă. Numai durerea și simțul 
autoconservării îl puteau înmuia, stabili Kelsea, așa că îi găsi carnea moale 
a vintrei Și începu să-l chinuie, cu toată forţa. 

Ducarte scoase un țipăt. Mai mulți oșteni din spatele lui ieșiră în față, 
dar Kelsea clătină din cap. 

— Nici să nu vă treacă prin cap. Asta dacă nu vreți să pățiti la fel. 

Oamenii se retraseră Și Kelsea văzu că într-adevăr le era frică. Reveni 
la Ducarte, slăbind puțin strânsoarea. 


— Cu cât mă faci să aștept mai mult aici, domnule general, cu atât mai 
puternic simt nevoia unor asemenea distracţii. 

Ducarte o privi fix, cu ochii măriţi. Kelsea presupuse că el nu se mai 
simțise așa lipsit de forţă niciodată până acum. I se dusese vestea ca 
anchetator... și Kelsea își aminti de Langer, contabilul. Oamenii de acest 
fel nu reacţionau prea bine când se aflau de cealaltă parte a mesei. 

— Am treabă cu stăpâna dumitale. Lasă-mă să trec. 

— Nu va negocia, îi răspunse el cu voce sugrumată. Eu însumi nu 
îndrăznesc s-o înfrunt. Este teribilă. 

— Să-ţi spun un secret, domnule general. Eu sunt Și mai Și. 

Îl mai strânse odată cu toată puterea de testicule Și Ducarte ţipă, un 
țipăt ascuţit, ca de femeie. Kelsea aproape că se distra, simţea o plăcere 
vulgară, murdară, exact la fel ca atunci când îl executase pe Thorne. Ce 
ușor Și ce plăcut era să-i pedepsești pe cei ce meritau să fie pedepsiţi. Îl 
putea reduce pe bărbatul acesta la o masă amorfă de carne și aproape că 
asta merita, chiar dacă ar fi costat-o propria viață. 

Kelsea, Șopti Carlin în spatele ei. Vocea răsuna atât de aproape, încât 
Kelsea întoarse capul, parcă așteptându-se să o găsească pe Carlin în 
spatele ei. Dar nu era acolo... decât orașul, se ridica în urmă, larg deschis în 
lumina albastră a începutului dimineţii. Imaginea o șocă pe Kelsea, îi aduse 
aminte că nu-și aparținea. Nici măcar magia pe care o folosea acum ȘI pe 
care o deprinsese singură, în cea mai mare parte, nu-i aparținea. Era a lui 
William Tear, iar Tear nu ar fi îngăduit să-i fie distrasă atenția în niciun fel 
de la premiul cel mare... lumea mai bună. 

— Du-mă la ea, domnule general și încetez. 

Lui Ducarte îi pierise tot sângele din obraji. Ridică ochii și se uită la 
vârful dealului din spate, cu o privire plină de frustrare, la berbecii pregătiți 
să dea lovitura. Kelsea înţelese atunci ce-l mâna pe Ducarte, ambițiile lui și 
trebui să-și înfrângă mânia, să o ţină în lesă ca pe un câine. 

— Du-mă la ea acum, domnule general, altfel, îţi jur, nu te vei mai 
putea bucura de asediu. Nu vei mai avea echipamentul necesar pentru așa 
ceva. 

Ducarte înjură, apoi se întoarse și porni să urce dealul, pășind apăsat. 
Kelsea îl urmă, înconjurată de șase dintre oamenii lui Ducarte, un grup ce 
părea să constituie garda lui. Kelsea avu timp să se gândească: Ducarte avea 
nevoie să fie păzit în propria lui tabără? Nu era un om care să inspire 


loialitate, dar să fie urât întratât părea ceva ieșit din comun. Până Și străjerii 
aceștia aleși pe sprânceană păreau a se teme de ea și se ţineau la vreo șase 
metri distanță. 

Ajunseră pe culmea dealului și Kelsea se opri o clipă, uluită de 
priveliște. Cât văzuse din tabăra armatei din Mort privind de pe zidurile 
Noii Londre era ceva total diferit de ceea ce vedea de aici, din apropiere. 
Corturile negre păreau a se întinde pe zeci de kilometri spre orizont ȘI într-o 
primă reacție Kelsea se întrebă cum de nu mureau din cauza căldurii când 
soarele se ridica la zenit. Apoi observă cât de subțire era țesătura și 
reflectorizantă, Și mânia ei de mai devreme se reaprinse. Cei din Mort 
aveau mereu ceva nou. 

Când intră în tabără, cei șase bărbaţi strânseră rândurile în jurul ei și 
Kelsea înţelese bine motivul. Poteca pe care mergeau trecea printre multe 
corturi, iar oamenii înșirați de o parte și de cealaltă o priveau precum câinii 
înfometați. Kelsea se strădui să fie pregătită pentru violenţă, dar nu știa 
dacă i-ar fi folosit. Zidul invizibil pe care îl simţise zilele trecute era încă 
aici, proteja tabăra; femeia asta nu dormea niciodată? Pe măsură ce se 
apropiau de centru, șoaptele se transformară în Șuierături, iar Șuierăturile 
crescură treptat, devenind comentarii discrete pe care Kelsea ar fi dorit să 
nu le poată auzi. 

— Căţea din Tearling! 

— Când domnița noastră va termina cu tine, o să te folosesc eu până 
ce te faci bucățele! 

Ducarte nu dădu niciun semn că i-ar fi auzit. Kelsea îndreptă umerii ȘI 
privi drept în faţă, încercând să ţină minte că mai fusese ameninţată Și altă 
dată, că toată viaţa ei trăise printre oameni care încercaseră s-o omoare. Dar 
acum asta, ostilitatea aceasta Și fierea revărsate din toate părțile, uneori în 
limba din Mort, alteori într-o variantă stâlcită a celei din Tear erau cu totul 
altceva Și Kelsea se temea. 

— Te va face să-ţi dorești moartea cu toată ardoarea! 

Atâta ură... de unde poate să vină? Kelsea ar fi vrut să plângă, nu 
pentru ea însăși, ci pentru această risipă, pentru tot ce își imagina că ar fi 
putut fi realizat în lumea cea nouă. Nu-și putea astupa urechile încât să nu-i 
mai audă, așa că o căută pe Lily Și o găsi, imediat dedesubt, uitându-se fix 
la cerul nopții, la pânzele întinse în lumina lunii. Dar pânzele erau acum 
umflate, de parcă ar fi suflat în ele un uragan. 


Am ratat, îşi dădu seama cu tristeţe Kelsea. Ratase plecarea. Dar Lily 
reușise. Lily se afla la bordul uneia dintre nave. Mâhnirea ameninţa să pună 
stăpânire pe Kelsea, dar ea i se opuse, cu gândul la William Tear, la premiul 
cel mare. 

Trecură de o curbă și Kelsea zări o urmă de roșu prin marea cea 
neagră. Regina Roșie... Kelsea se va afla în curând înaintea ei, față în față. 
În noaptea trecută, lungă și neclară, acesta fusese singurul lucru la care 
Kelsea evitase să se gândească. O bucată de metal aruncată la întâmplare pe 
jos 1 se agăţă de piciorul stâng și Kelsea aproape se prăbuși în noroi, 
lăsându-se greșit cu toată greutatea pe gleznă. Batjocura oamenilor se 
amplifică. Trupul îi era extenuat, căci nu mai dormise de mai bine de 
douăzeci Și patru de ore Și asta începea să se vadă. Dar mintea... mintea îi 
rămase alertă Și sclipitoare, sigură pe sine, dacă ar fi reușit să mai reziste 
încă puţin. Cortul de un roșu-aprins îi apăru în față și Kelsea se sperie, dar 
simţi Și ușurare în același timp, odată cu sentimentul că destinul îi era 
acum pecetluit Și nu mai putea da înapoi. 


Ajunsese aproape la capăt. 

Regina era agitată. Nu-și dădea seama de ce; totul decurgea mai bine 
decât Și-ar fi imaginat. Fata venea — de fapt se preda singură! — pe când 
Regina se așteptase să aibă de luptat cu ghearele și cu dinții pentru a 
pătrunde în Citadelă. Purta ambele giuvaieruri; mesagerul lui Ducarte 
fusese categoric în această privință. Aceste noi elemente simplificau enorm 
situația, totuși Regina nu avea încredere, pentru că totul părea a fi prea 
ușor. Nu mai văzuse safirele din Tearling de mai bine de un secol și nici 
măcar în copilărie nu putuse niciodată să le cerceteze așa cum ar fi dorit. 
Elaine nu-și scotea niciodată Colierul Moștenitoarei, iar Regina Mamă n-o 
lăsase niciodată să se apropie suficient. Safirele erau ultimele piese din 
puzzle, Regina era sigură de acest lucru, cu toate acestea pulsul îi crescuse 
enorm, iar piciorul stâng îi zvâcnea oribil, lovind Și lovind pe sub fuste. 

Cum să pun mâna pe ele? 

De la creatura întunecată Știa că nu putea să le smulgă pur și simplu de 
la gâtul fetei, nu fără a suporta consecinţe îngrozitoare. Creatura întunecată 
o influențase pe fată, măcar atât era clar, dar Regina habar nu avea până 
unde ajunsese, ce era fata capabilă să facă. Reprezenta ea un pericol real? 
Puțin probabil, acum când principalul ei oraș se afla sub ameninţare. Dar 


creatura întunecată era o mincinoasă fără pereche, una dintre cele mai mari 
mincinoase pe care le cunoscuse ea vreodată. Cine știe ce-o fi învăţat fata, 
ce-o fi crezut ea? Regina nu avea de unde să știe, iar faptul că nu știa o 
frământa. Îi mai rămăseseră puţine vulnerabilităţi, totuși să le recunoască în 
momentul acesta era chinuitor Și părea nedrept ca ele să iasă la suprafaţă 
tocmai acum, când ea era atât de aproape să pună mâna pe solutie. 

Îi atrase atenţia un sunet nou: larma din ce în ce mai puternică a 
soldaților. Ce spera fata să obțină venind aici? Voia să devină martiră? 
Demonstrase deja o slăbiciune considerabilă pentru gesturile grandioase, iar 
demonstrațiile erau atât de grăitoare, încât Regina considera că ele însele 
reprezentau o slăbiciune. Vacarmul de afară spori și Regina își îndreptă 
ținuta Și inspectă cortul, să fie sigură că totul era pregătit. Ducarte îi 
procurase o masă Joasă pe care să poată mânca, o extravagantă care acum se 
dovedea utilă. Ar omort-o pe fată, desigur, dar mai întâi trebuiau să poarte o 
discuție. Erau nenumărate lucruri pe care Regina era curioasă să le afle. O 
clipă se gândi să ridice foile cortului, ca să vadă fata apropiindu-se. Dar nu: 
fata venea s-o roage ceva, iar Regina avea s-o trateze ca atare. Rămase în 
picioare, cu mâinile pe lângă corp, deși pulsul continua să-i crească Și 
piciorul se zbătea ca nebunul pe sub rochie. 

— Maiestate! strigă Ducarte. 

— Intră! 

Ducarte ridică foaia cortului, dezvăluind intrarea și fata pătrunse 
înăuntru aplecându-se. Anxietatea ce o cuprinsese pe Regină în ultimele 
zece minute se cristaliză brusc și când fata se îndreptă arătându-și faţa în 
lumină, Regina avu nevoie de tot efectul numeroșilor ani de autocontrol 
pentru a nu face un pas înapoi. 

În faţa ei stătea femeia din portret. Totul era identic: părul, nasul, gura, 
chiar ȘI liniile de mâhnire profundă din jurul ochilor. 

Este un truc? se întrebă Regina. Dar cum putea să fie? Furase tabloul 
din Citadelă cu mai bine de o sută de ani în urmă. Ochii i se opriră pe 
abdomenul fetei Și fu mulțumită să constate măcar o diferenţă: fata asta nu 
era însărcinată. Altfel însă, detaliile corespundeau întocmai Și Regina avu 
deodată senzația că a fost furat ceva. Portretul, femeia, lucrurile acestea 
erau numai ale ei; fata nu avea niciun drept să se afle acolo purtând chipul 
acelei femei. Stătea dreaptă, cu o ținută sfidătoare, nu avea deloc aerul că ar 


fi cerut ceva cu umilință Și toate acestea îi adânciră Reginei nesiguranța, 
sentimentul că ceva fusese făcut greșit. 

— Regina din Tearling, anunţă Ducarte inutil și Regina îi făcu un 
semn cu mâna spre ieșire. 

— Poate ar trebui să rămân, Maiestate. 

— Poate că nu, replică Regina. Acum mai identifica o diferență și 
aceasta o liniști, îi micșoră sentimentul de dezorientare: spre deosebire de 
femeia din portret, fata avea ochii de un verde-profund, ochii familiei 
Raleigh, pe care Regina își dorise cândva, din toată inima, să-i fi avut Și ea. 
Cele două safire se odihneau pe pieptul ei, exact cum îi raportase Andrew ȘI 
după ce le văzu, Regina nu-și mai putu lua ochii de la ele. 

— Maiestate, Podul Nou Londre... 

— Ştiu tot, Benin. Du-te. 

Ducarte plecă, lăsând să cadă foaia de cort în urma lui. 

— Ia loc, te rog. 

Regina îi oferi scaunul din partea opusă Și, după o clipă de ezitare, fata 
păși cu aroganță spre el. Avea ochii roșii și Regina se întreba de ce. Pentru 
ce plângea ea? Cu siguranță nu pentru propria persoană; dovedise deja că 
siguranţa personală n-o interesa. Poate că era doar obosită, dar Regina nu 
era convinsă. Ducea pe umeri o mare mâhnire, cocoţată acolo ca un corb. 

Fata o studie pe Regină, uitându-se pe rând la fiecare trăsătură a ei, de 
parcă ar fi încercat să-i disece figura și apoi să o recompună la loc. Mă 
recunoaște, crezu Regina cu spaimă, pentru o clipă. Dar cum ar putea? 
Cum ar putea oricine altcineva? În faţa ei nu era femeia din portret. Fata 
aceasta avea doar nouăsprezece ani. 

— Câţi ani ai, de fapt? întrebă fata fără ocolișuri, vorbind în limba 
Mort. O vorbea bine, cu foarte puţin accent străin. 

— Sunt cu mult mai bătrână decât tine, răspunse Regina calm, 
mulțumită să constate că vocea nu-i trăda nimic din tulburarea gândurilor. 
Suficient de bătrână pentru a-mi da seama când am câștigat. 

— Ai câștigat, răspunse fata fără grabă. Dar ochii ei continuau să-i 
cerceteze chipul, de parcă ar fi căutat indicii. 

— Fi bine? 

— Te-am mai văzut undeva, medită fata. 

— Cu toțu avem viziuni. 

— Nu, răspunse fata. Te-am mai văzut. Dar unde? 


Regina simţi ceva dur în piept. Doar nouăsprezece ani, îȘi spuse ea 
din nou. 

— Ce importanţă are? 

— Le vrei pe-acestea. 

Fata ridică safirele în palmă. În pofida luminii difuze, filtrate prin 
pânza cortului, safirele scânteiară și Reginei i se păru că zări ceva în 
adâncul lor... dar pe urmă fata le scutură și orice o fi fost ceea ce 1 se 
păruse a vedea dispăru. 

— Sunt bijuterii frumoase, desigur. 

— Au un pret. 

— Preţ? Regina râse, deși râsul sună fals chiar Și pentru ea. Nu ești în 
situația de a putea negocia. 

— Bineînţeles că sunt, răspunse fata. 

Privirea ei verde o săgetă pe Regină cu o inteligenţă sclipitoare. Dacă 
te uitai în ochii ei, vedeai pur și simplu, în focarul pupilei, ascuțișul 
privirii. 

— Poţi să mă omori, Madam Roșu. Poţi să-mi cucerești orașul și să-l 
distrugi. Dar niciuna dintre aceste operațiuni nu-ți va aduce safirele de la 
gâtul meu. Sunt sigură că știi ce se întâmplă dacă încerci să le iei cu forţa. 

Regina se rezemă de spătar, înfrântă. Fata avea într-adevăr un atu în 
negociere... Și Regina se întrebă cine vorbise. Thomas Raleigh? Thorne? 

— AȘ putea să cer unui biet suflet neștiutor să te omoare Și să ți le 
scoată, răspunse Regina după o pauză lungă. De ce mi-ar păsa? 

— Şi crezi că ar funcţiona, nu-i așa? întrebă fata. 

Aroganta din vocea ei o ului pe Regină. Cea mai mare parte a 
informațiilor despre safire ţineau de mit și legendă; nimeni nu mai 
încercase să pună mâna pe ele cu forța, după moartea lui Jonathan Tear. Dar 
creatura întunecată a zis că era posibil. Și acum Reginei îi trecu prin minte 
un gând îngrozitor, un gând care o lovi direct în plexul solar: dacă a mințit- 
o creatura întunecată, atunci, cu atât de mulţi ani în urmă? Era posibil să fi 
avut nevoie de ea doar pentru a procura safirele, pentru a face treaba 
murdară Și pentru a primi apoi pedeapsa? 

— În regulă. Fata încuviință dând din cap. Gândește-te la toate 
acestea. Pentru că îţi spun eu, cine va încerca să le ia împotriva voinţei mele 
va suferi cumplit. lar dacă dumneata nu vei face decât să îndrumi, 
răzbunarea mea te va ajunge Și pe dumneata. 


— Am mai fost blestemată Și altă dată. Nu mă sperii. 

Totuși, Regina era tulburată. Depășise ideea îngrozitoare că femeia din 
tablou revenise la viaţă în faţa ei, dar figura fetei exprima dispreț, stârnind 
fantomele trecutului. Nu era convinsă că fata o înșela... iar riscul era mare 
dacă presupunea greșit! 

— Giuvaierurile acelea n-au mai avut un stăpân adevărat de pe vremea 
lui William Tear. 

— Greșit. Fata își dezveli din nou dinţii, iar în ochi îi ardea o emoție 
pătimașă, ceva asemănător geloziei. Sunt ale mele. 

Regina constată uluită că credea această prostie. Se Ştia extrem de 
puțin despre magia giuvaierurilor... mai multe exemplare deosebite 
fuseseră extrase din minele din Cadare de-a lungul anilor, dar niciunul nu 
avusese o putere comparabilă cu safirele din Tear. Regina nu mai auzise 
despre o bijuterie care să fi dezvoltat o legătură specială cu proprietarul ei; 
din câte știa ea, posesia era totul în acest joc. Dar nici nu credea că fata 
mințea; privirea ei era prea limpede și de la bun început nu i se păruse 
Reginei că ar fi fost vreo mincinoasă. 

Nu Știu, recunoscu Regina în sinea ei ȘI aici era cheia problemei. Erau 
la mijloc o mulțime de incertitudini. Ar fi vrut s-o întrebe pe fată despre 
creatura întunecată, să stoarcă mai multe informații despre abilitățile ei. Dar 
îi era teamă să aducă alte subiecte în discuție, să-i ofere fetei pârghii noi. 
Nu avea de-a face cu o proastă. Fata venise aici cu un plan. 

— ȘI totuși te cunosc. 

Regina ridică privirea și descoperi că ochii fetei străluceau de 
revelație. 

— Din portret. Fata înclină capul și o fixă pe Regină cu o privire 
critică. Copilul defavorizat. Bastardul. Tu ești aceea. 

Regina îi trase o palmă. Dar nu avu la dispoziţie decât o fracțiune de 
secundă ca să poată admira urma ce o lăsase, când fu apucată parcă de 
mâini invizibile Și aruncată în partea cealaltă a încăperii, unde ateriză pe 
salteaua de paie groasă, somptuoasă, pe care o folosea drept pat. Nu fusese 
atât împinsă, cât mai ales azvârlită și dacă ar fi aterizat cu atâta forță pe 
ceva de fier sau de oţel, ar fi fost probabil moartă. Se ridică imediat, gata de 
luptă, dar fata rămăsese la masă, nemișcată, cu amprenta Reginei, roșie Și 
urâtă, întipărită pe obraz. 


Sunt în pericol, își dădu seama Regina. Gândul era o noutate absolută, 
așa că îi trebui o clipă până să devină înspăimântător. Într-un fel sau altul 
fata reușise să ajungă în interiorul ei, să străpungă apărarea pe care Regina 
o păstra permanent în jurul propriei persoane. Cum izbutise? Regina îşi 
reveni; ar fi trebuit să se întoarcă la masă, dar acum se schimbase ceva Și, 
chiar dacă mijloacele ei de apărare fuseseră repuse în ordine, Regina 
descoperi că nu voia să traverseze încăperea. 

— Nu-ţi place să fii recunoscută, cugetă fata. Chiar atât de rea a fost 
viaţa lângă Regina cea Frumoasă? 

Regina mârâi, un sunet de animal ce-i scăpă printre dinți înainte de a 
reuși să-l reţină. Uitase de portretul acela nenorocit. Probabil că se mai 
găsea încă pe undeva în Citadelă, ultimul moment petrecut în famile 
înainte de a se fi dezlănțuit iadul. Regina se descotorosise de copilul acela 
trist, de parcă s-ar fi născut dintr-o crisalidă. Fata n-ar fi trebuit să poată 
face legătura dintre cele două fiinţe. Regina se gândi să-l cheme pe Ducarte, 
dar părea că nu era în stare să deschidă gura. 

— Am o vedere slabă, spuse fata. Dar mă ajută giuvaierurile. Uneori 
văd. Pur Și simplu văd ceea ce alţii nici măcar nu observă. 

Se ridică de la masă și se apropie de Regină încet, evaluând-o din 
priviri Și, ceea ce era Și mai rău, arătându-i milă. 

— Eşti o Raleigh, nu-i așa? Un bastard Raleigh, un copil lipsit de 
iubire, nedorit Și permanent uitat. 

Regina simţi că i se întoarce stomacul pe dos. 

— Nu sunt o Raleigh. Sunt Regina din Mortmesne. 

Dar cuvintele trădau slăbiciune, chiar pentru propriile urechi. 

— De ce ne urăști atât de mult? întrebă fata. Ce ţi-au făcut? 

Evie! Vino-aici! Am nevoie de tine! 

Regina se cutremură. Chipul femeii, vocea mamei ei... unul singur era 
rău, dar ambele erau prea mult de îndurat. Încercă să se adune, să-și 
regăsească o parte din controlul pe care îl avusese când intrase fata în cort, 
dar orice ar fi apucat, părea să i se topească în mână. 

Evie! 

Mai nerăbdătoare de data aceasta, vocea mamei ei, în care începea să 
răsune ceva de oțel. Regina își acoperi urechile cu mâinile, dar nu-i fu de 
niciun ajutor, pentru că fata se afla deja în capul ei. Regina o simţea acolo, 
fata citea amintirile Reginei de parcă ar fi fost un roman, le răsfoia, dădea 


paginile, se oprea la momentele cele mai rele. Regina se îndepărtă 
împleticindu-se, dar fata o urmă peste tot în cort, pretutindeni în mintea ei, 
frunzărind trecutul Și aruncându-l la gunoi, în spate. Elaine, mama ei, 
Citadela, portretul, creatura întunecată... erau acolo toți, rechemaţi brusc, 
de parcă atât ar fi așteptat. 

— Înţeleg, murmură fata cu o voce plină de compasiune. Te-a dat la 
schimb. Toţi au făcut la fel. Regina Elaine a obținut tot. 

Regina scoase un țipăt, își cuprinse trupul cu braţele și își zgârie 
propria piele cu unghiile. 

— Nu face asta. 

Fata își ridică mâneca rochiei Și Regina văzu că braţul ei stâng era 
brăzdat tot cu urme, unele noi, altele pe cale de-a se vindeca. Imaginea era 
atât de șocantă, atât de diferită de ceea ce credea Regina că știa despre fată, 
încât lăsă mâinile să-i cadă în jos. 

— Ştii, și eu fac la fel, continuă fata, ca să-mi controlez furia. Dar pe 
termen lung nu folosește la nimic. Acum îmi dau seama. 

Ducarte dădu buzna înăuntru prin deschizătura cortului, cu sabia 
scoasă, dar fata se răsuci rapid spre el și Ducarte se încovoie înecându-se, 
cu mâinile în jurul gâtului. 

— Nu te amesteca, domnule general. Rămâi acolo Și-o să te las să 
respiri. 

Ducarte se retrase spre peretele îndepărtat al cortului. 

Fata se întoarse spre Regină, cu ochii verzi visători. Pe Regină o durea 
capul, avea sentimentul unui viol teribil, ca și când tot ce ar fi ţinut sub 
lacăt ar fi fost expus sub cerul liber, într-un soare coroziv. Simţea încă fetița 
din ea, care o cerceta, aduna cioburi. Regina încercă să recurgă la orice, la 
oricare dintre micile trucuri la care apelase toată viaţa. Nu se mai simțise 
atât de lipsită de putere de când fusese mică, încuiată în camera ei. Trecutul 
trebuia să rămână în trecut. N-ar fi trebuit să poată ieși la suprafață ca s-o 
tragă la fund. 

— Cum te cheamă? întrebă fata. 

— Regina din Mortmesne. 

— Banu. 

Fata se apropie Și se opri exact în faţa ei, la numai câțiva centimetri 
distanţă. Suficient pentru ca Regina s-o rănească, dar tot ce putu să facă fu 
să ridice mâna. Simti din nou mintea fetei cercetând-o pe a sa, trecând cu 


degetele peste tot și atunci înţelese că fata ar fi putut s-o ucidă. Nicio armă 
nu ar fi reușit, dar fata își găsise propriile cuțite în mintea Reginei. Fiecare 
mic episod de istorie pe care îl atingea își făcea un vârf ascuțit și Regina 
simţi cum psihicul ei se cutremură astfel violat, când o altă persoană reuși 
să-i manipuleze identitatea atât de ușor. Fata își aflase acum răspunsul Și 
presiunea din mintea Reginei începu în cele din urmă să se domolească. 

— Evelyn, murmură fata. Eşti Evelyn Raleigh. Şi-mi pare rău. 

Regina din Mortmesne închise ochii. 


Când Aisa ȘI străjerii intrară în aripa Reginei, găsiră restul Gărzii în 
poziție de drepți. Nici măcar cei din tura de noapte, care depășiseră de mult 
ora de culcare, nu se retrăseseră. Bradshaw, magicianul, stătea rezemat de 
perete, exersând leneș cu o eșarfă pe care o făcea să dispară și apoi să 
apară din nou. Și Maman era acolo; Aisa o zări așteptând concentrată la 
intrarea pe coridor, așa cum stătea întotdeauna când o aștepta pe Regină să 
vină acasă. Imaginea ei o făcu pe Aisa aproape să plângă. 

Buzduganu lovi cu piciorul în platformă, dar expresia lui încruntată 
zădărnici toate întrebările. Aisa îl urmă, cât de repede îndrăzni, fără să 
ridice mâna de pe cuțit. Era ridicol, o fată de doisprezece ani îl păzea pe 
Buzduganu, dar așa îi poruncise Regina Și Aisa n-ar fi uitat momentul acela 
niciodată, nici dacă ar fi trăit până la o sută de ani. Elston își luase Și el în 
serios sarcinile pe care 1 le-a trasat Regina; îl urmărea pe Buzduganu 
îndeaproape, atent la ameninţări Și când văzu că Aisa făcea același lucru, îi 
zâmbi aprobator. Pen nu le era de niciun ajutor, umbla în urma lui 
Buzduganu de parcă ar fi fost pierdut. Nu vărsase nicio lacrimă, așa cum s- 
ar fi așteptat Aisa să facă un om îndrăgostit. Dar nici nu era prezent lângă 
el. 

Wellmer fu cel care îndrăzni în cele din urmă să pună o întrebare. 

— Unde este Regina? 

— S-a dus. 

— A murit? 

Buzduganu o caută cu privirea pe Maman Și o găsi la intrarea în 
coridor. Ea dădu din cap că nu. 

— N-a murit. Doar a plecat. 

Arliss aștepta la picioarele platformei. Când Buzduganu se apropie, 
Arliss îi întinse o foaie de hârtie Și așteptă până ce Buzdganu o termină de 


citit. Nu se clinti nici când Buzduganu ridică ochii Și îi aruncă o privire 
ucigătoare. 

— Ştiai. 

Arliss încuviință înclinând capul. 

— De ce naiba... 

— Nu lucrez pentru dumneata, domnule. Eu o servesc pe Regină. La 
ordinul ei, au fost distribuite aproape o sută de exemplare. Ce-i făcut e bun 
făcut, dumneata ești regent. 

— Oh, Doamne! 

Buzduganu lăsă hârtia să cadă și se așeză pe treapta de jos a 
podiumului, îngropându-și capul în mâini. 

— Ce-i vor face? întrebă Wellmer. 

— O vor duce la Demesne. 

Vocea era necunoscută; Aisa se întoarse val-vârtej, scoțând cuțitul. 
Cinci bărbați cu capul acoperit cu glugă ședeau imediat în fața ușilor 
închise. 

Buzduganu ridică ochii, fixându-Șși privirea cercetătoare pe șeful 
acestora. 

— Kibb! Cum au intrat oamenii aceștia aici? 

Kibb desfăcu braţele neputincios. 

— Îţi Jur, domnule, am închis ușile în spatele dumitale. 

Buzduganu dădu din cap și își întoarse atenţia asupra celui ce vorbise. 

— Îţi cunosc vocea, pungașule. Deci este adevărat că poți să treci prin 
ziduri, așa cum se vorbește. 

— Amândoi putem. 

Șeful își scoase gluga, lăsând la vedere un chip plăcut, cu barbă neagră 
Și un bronz care trimitea cu gândul la zone din sud. 

— Este valoroasă. Regina Roșie n-o va omori. 

Aisa se întrebă cum de putea fi străinul atât de sigur. Ce valoare putea 
avea Regina Kelsea pentru cei din Mort? Puteau cere o răscumpărare pentru 
ea, desigur, dar ce răscumpărare? Maman spunea că Ținutul Tearling era 
sărac, nu avea decât oameni Și lemn, dar Mortmesne avea propriile păduri 
Și Regina nu ar fi acceptat niciodată să fie răscumpărată dând oameni la 
schimb. 

— Ar fi o mișcare inteligentă dacă ar ucide-o pe Regină, răspunse 
Buzduganu. Ar lăsa Ținutul Tearling fără moștenitor Și ne-ar arunca în 


haos. 

— Cu toate acestea, n-o va face. 

Buzduganu se uită fix și îndelung la cel ce vorbise, măsurându-l din 
priviri. Apoi sări în picioare. 

— Atunci trebuie să pornim chiar azi. 

Străinul zâmbi și chipul îi deveni mai mult decât plăcut, deveni 
frumos. 

— Ai nevoie de oameni în capitală. Eu am mulți. Vei avea tot ajutorul 
pe care-l pot eu oferi. 

Aisa trase cu ochiul la restul gărzii și fu uluită să-l vadă pe Pen 
zâmbind, deși avea ochii plini de lacrimi. 

— Trebuie să le transmitem un mesaj lui Galen și Dyer la Demesne. Și 
Kibb! strigă Buzduganu spre celălalt capăt al sălii. Tu coboară în Wells și 
găsește-l pe băiatul brutarului. Nick. E vremea să ne răspundă la favoarea 
pe care i-am făcut-o. 

Kibb încuviinţă Și un zâmbet vag îi încolți pe buze. 

— Este un angajament, domnule. lar acum dumneata ești Regentul. 

— Le pot face pe-amândouă. 

— Domnule? Ewen făcu un pas în faţă, cu uimirea înscrisă pe figura 
lui prietenoasă Și cu obrajii uzi de lacrimi. Aisei i se strânse inima pentru el. 
Toți ştiau că Ewen o diviniza pe Regină și probabil că nu înţelegea ce se 
întâmplase. 

— Ce este, Ewen? întrebă Buzduganu, vocea trădându-i doar o urmă 
vagă de nerăbdare. 

— Ce vom face, domnule? întrebă Ewen Și Aisa văzu că se înșelase: 
Ewen înţelegea totuși. 

Buzduganu cobori de pe podium și îl bătu ușor pe umăr pe Ewen. 

— Vom face singurul lucru pe care îl putem face. Ne ducem s-o luăm 
înapoi. 


— Îmi pare rău, repetă Kelsea. 

Își simţea partea crudă din ea însăși, dând târcoale, voioasă, așteptând 
să se dezlănţuie asupra femeii din faţa ei. O Kelsea diferită era aceea, 
Kelsea cea care vedea în moarte cea mai complexă Și eficientă soluţie 
pentru toate problemele. 


Se așteptă ca Regina Roșie să cadă în genunchi, dar nu o făcu, și 
atunci Kelsea înţelese că această femeie nu era genul care să ceară vreodată 
îndurare. Era ușor să vezi, să scotocești în viaţa femeii la fel cum scotocise 
ea în viaţa lui Lily, căutând să înțeleagă cum se formau tiparele 
comportamentale. Evelyn Raleigh, fetița, a cerut și nu a obținut nimic. 
Femeia nu avea să mai ceară niciodată. Prin mintea lui Kelsea trecură 
nenumărate amintiri: jocul cu soldăţei de plumb pe dalele de piatră, uzate, 
ale podelei; privirea plină de admirație la pandantivul albastru al unei 
bijuterii așezate pe pieptul femeii; imaginea urmărită de după perdea a 
doamnelor Și domnilor îmbrăcați elegant, care dansau în încăperea pe care 
Kelsea o recunoscu a fi propria ei sală de audienţe. Evelyn Raleigh dorise 
cu disperare să fie băgată în seamă, să conteze pentru cei din Jur... dar în 
toate amintirile ei din copilărie era singură. 

Amintirile adultului erau cele care o înspăimântau pe Kelsea. În 
cioburi Și fărâme, citi o poveste înspăimântătoare: cum se dezvoltase 
copilul defavorizat trecând de la situația de obscuritate la propria concepție 
de măreție, canalizând durerea și dezamăgirea în totalitate spre 
autoritarism. Row Finn o ajutase, învăţând-o să practice o formă personală 
de magie, dar Kelsea simți în femeia matură din fata ei Și o deșertăciune 
înnăscută, certitudinea că un accident din naștere i-a furat alte oportunităţi, 
mai mari, iar pierderea safirelor reprezenta un moment cu deosebire 
dureros. În mijlocul acestei harababuri exista și un portret și, deși Kelsea îl 
zări doar o fracțiune de secundă, o recunoscu pe Lily fără nicio dificultate. 
Regina Roșie nu o cunoștea pe Lily deloc și totuși simţea că avea o 
legătură profundă cu ea, iar acum Kelsea își dădea seama că Thorne și Row 
Finn avuseseră dreptate doar parțial. Regina Roșie își dorea, într-adevăr, să 
fie nemuritoare, dar nu avea neapărat nevoie să trăiască veșnic. Nu se 
temea de moarte. Voia doar să fie invulnerabilă, să-și decidă singură 
destinul, fără a fi nevoită să suporte bunul-plac al altora. Copila, Evelyn, nu 
avusese niciun control asupra propriei vieți. Regina Roșie era ferm hotărâtă 
să Ș1-o controleze până la capăt. 

Kelsea se trase un pas înapoi, încercând să iasă din această situaţie. A-i 
înţelege pe alții era foarte important, așa spusese Carlin, dar a o înţelege pe 
Regina Roșie nu i-ar fi ușurat sarcina din acel moment. Pentru prima dată 
după mai multe săptămâni, Kelsea se gândi la Mhum, pe care îl anesteziase 
efectiv înaintea execuției. Pentru Regina Roșie nu avea droguri, dar putea 


măcar să-i provoace o moarte rapidă, s-o scutească de un coșmar prelungit, 
precum cel pe care 1-l rezervase lui Thorne. 

Deși încerca să se desprindă, Kelsea dădu peste o amintire asupra 
căreia insistă: tânăra Evelyn, să fi tot avut vreo unsprezece sau doisprezece 
ani, stând în faţa unei oglinzi. Era o amintire păzită cu strășnicie, atât de 
bine păzită încât atunci când Kelsea începu s-o cerceteze, Regina Roșie 
zvâcni din tot corpul refuzând și se năpusti asupra lui Kelsea, cu mâinile 
transformate în gheare. Se repezi direct la safire, dar Kelsea se feri ȘI o 
azvârli într-o parte. Regina Roșie zbură în capătul opus al cortului și se izbi 
Șuierând de marginea acestuia. Kelsea o urmă, săpând în continuare, pentru 
că simțise durerea ce înconjura amintirea exacerbând-o, ca o rană ce nu 
fusese curățată. Evelyn stătea în faţa oglinzii Și se privea, cuprinsă de o 
revelație teribilă: 

Nu voi fi niciodată frumoasă. 

Kelsea se dădu înapoi, de parcă ar fi fost mușcată, alungând amintirea 
ca pe o insectă periculoasă. Dar durerea lui Evelyn nu trecu ușor, Kelsea 
avea senzația că i-a înfipt harpoane în creier. Femeia din fața ei era 
frumoasă, la fel de frumoasă precum Kelsea în momentul acela... dar a 
creat acea frumuseţe ea însăși, a asamblat-o într-un fel sau altul, la fel cum 
a făcut și Kelsea. Undeva în adânc însă, continua să domine fata aceea 
ştearsă; Regina Roșie nu fusese niciodată capabilă să se separe de ea, s-o 
lase în urmă Și în faptul acesta Kelsea întrezări conturul incert Și îngrozitor 
al propriului ei vutor. 

Regina Roșie se rezema acum de intrarea în cort, respirând greu. Dar 
ridică spre Kelsea doi ochi furioși. 

— leși afară. Nu ai acest drept. 

Kelsea se retrase, deconectându-se de mintea femeii. Regina Roșie se 
prăbuși la pământ Și se ghemui acolo, strângându-și genunchii la piept cu 
brațele. Kelsea vru să-și ceară iertare, pentru că acum înţelegea cât de urât 
era ceea ce făcuse. Dar Regina Roșie închisese ochii ignorând-o pe Kelsea; 
îi pătrunsese în minte certitudinea clară a faptului că va muri Și calmase 
valurile mareei, ce se zbăteau acolo. Regina Roșie trăise o viaţă lungă și 
înspăimântătoare, definită zilnic de propria brutalitate, așa că ar fi fost ușor, 
foarte ușor să o alunge pe copila ce mai sălășluia încă în adâncul ei; omorul 
îi bântuia gândul, lacom, precum un câine ce se zbate să scape din lesă. Dar 
Kelsea se opri, confruntată brusc cu o nuanţă la care nu se mai gândise până 


atunci. Femeia din faţa ei merita să fie pedepsită exemplar pentru ceea ce 
săvârșise, pentru teroarea pe care o exercitase. Dar copilul Evelyn nu era 
răspunzător pentru ceea ce i se făcuse, iar experienţa copilului formase 
femeia de mai târziu. Mintea o îndemna pe Kelsea, o împingea 
amenințătoare, îi cerea imperios să facă ceva, să acţioneze. Totuși ea ezita, 
cu ochii ațintiţi la femeia prăbușită în faţa ei. 

Problemele trecutului. Propria-i voce îi răsună în minte Și lui Kelsea îi 
păru rău că Buzduganu nu era lângă ea, pentru că simţea că i-ar fi putut 
desluși, în fine, această enigmă, i-ar fi putut exemplifica în mod concret 
cum faptele din trecut, dacă nu sunt corectate, devin inevitabil probleme în 
viitor. 

N-o pot ucide, își dădu seama Kelsea. Îi înconjura o armată, o armată 
care avea să intre în Noua Londră Și să distrugă orașul. Aceasta era singura 
opţiune pentru Kelsea, singura ei Șansă... dar nu se putea hotărî să 
acţioneze. Compasiunea ruinase totul. 

— Deschide ochii, îi porunci Kelsea, și când rosti cuvintele, simți 
umbra neagră din adâncul ei mototolindu-se și retrăgându-se Șchiopătând, 
cu aripile frânte. 

Poate că rămânea să dea veșnic târcoale minții ei, căutând să obţină 
victorii, dar în momentul acela Kelsea știu că nu va mai fi niciodată 
stăpânită de ea. 

Regina Roșie deschise ochii Și mânia pe care o citi Kelsea în ei o făcu 
să tresară. Încălcase un teritoriu în care nu avea dreptul să pătrundă, iar 
femeia aceea avea s-o urască de-a pururi pentru ceea ce descoperise acolo. 
Kelsea se gândi să-și ceară scuze din nou, dar interveni amintirea lui 
William Tear. 

Premiul cel mare! 

— Îţi propun un târg. Îţi dau safirele mele. 

— Și ce ceri la schimb? 

După momentul inițial de surpriză, faţa Reginei Roșii se destinse și 
Kelsea simți o nedorită admirație pentru ea. Deci și ea avea puterea să 
Șteargă trecutul când nu-i mai era de niciun folos, când nu ar fi făcut decât 
să o stingherească. Kelsea nu câștiga nimic cruțându-i viaţa acelei femei, 
iată ce spunea expresia ei; femeia aceasta se va tocmi la sânge. 

— Autonomie pentru Ținutul Tearling. 

Femeia chicoti, dar redeveni sobră rapid când văzu expresia lui Kelsea. 


— Vorbești serios? 

— Da. Îți voi da colierele, le voi scoate de bunăvoie, iar dumneata îți 
vei retrage armata Și timp de cinci ani nu vei mai reveni. În această 
perioadă de timp nu vei mai pune piciorul deloc în regatul meu. Nu vei cere 
nimic, îmi vei lăsa poporul în pace. 

— Să pierd profiturile Transportului timp de cinci ani? Cred că ţi-ai 
pierdut minţile. 

Dar sub fața senină a negociatorului dur, Kelsea citea altă poveste. 
Măcar aici, Thorne și Finn avuseseră dreptate: Regina Roșie voia neapărat 
giuvaierurile. 

— Te asigur, dacă nu negociezi cu mine, nu vei avea niciodată safirele 
mele. Pot să mă prăpădesc Și să putrezesc până nu mai rămâne nimic ȘI tot 
nu vei putea niciodată să mi le iei fără să suporţi consecinţele. Safirele îmi 
aparțin. 

— Cinci ani este prea mult. 

— Maiestate! izbucni Ducarte. 

Kelsea uitase că era Și el acolo, ghemuit în celălalt capăt al cortului. 

— Nu poti! 

— Taci din gură, Benin! 

— Maiestate, eu refuz. 

Ducarte se ridică în picioare Și Kelsea văzu că Și el era furios... dar nu 
pe ea. 

— Armata a avut o răbdare incredibilă în absenţa prăzii, dar nu va mai 
rezista mult. Noua Londră este recompensa ostașilor, este apărată slab, 
plină de femei și copii. Și-au meritat soarta. 

— Îţi vei primi cele zece procente, Benin. O să te plătesc din 
buzunarul propriu. 

Ducarte dădu din cap. 

— Mă vei plăti, Maiestate, dar asta nu va rezolva problema. Oștenii 
sunt deja supăraţi. Să le ceri să se retragă chiar în momentul victoriei... 

Kelsea era pe punctul de a-l reduce la tăcere; nu avea nevoie de 
intervenţia lui, nu când simţea că oponenta ei începea să ezite. Dar nu fu 
nevoie. Regina Roșie se întoarse spre el și Ducarte se îngălbeni Și tăcu. 

— Crezi că armata mă va sfida pe mine, Benin? 

— Nu, Maiestate, nu, dădu înapoi Ducarte. Moralul prost face soldatul 
prost, este un lucru cunoscut. 


— Își vor înfrâna nemulțumirea, dacă înțeleg ce este mai bine pentru 
ei. Regina Roșie se întoarse la Kelsea, cu ochii strălucitori, cu pupilele 
scânteind între chipul lui Kelsea și safire. Doi ani. 

— Probabil că nu le dorești destul. 

— Cinci ani sunt prea mulți, repetă Regina Roșie, cu o urmă de 
nemulțumire în voce. Trei ani. 

— S-a făcut. Kelsea ridică giuvaierurile, păstrând însă lanţurile la gât. 
Pune mâna pe ele. 

Regina Roșie o privi suspicioasă. 

— De ce? 

— Este un truc pe care l-am învăţat de la prietenul nostru comun. 
Kelsea îi zâmbi. Trebuie să mă asigur că n-o să-ți încalci cuvântul. 

Regina Roșie făcu ochii mari, brusc speriată și Kelsea înţelese că 
exact asta avusese de gând să facă. Aha, era deșteaptă femeia, suficient de 
deșteaptă încât să încheie o înţelegere dificilă pe baza unei promisiuni pe 
care nu avea de gând s-o respecte. 

— Ştiu că știi, Evelyn. Trei ani, atât este înţelegerea corectă. Kelsea 
ridică safirele și i le oferi. Promite-mi că vei lăsa în pace regatul meu. 

Regina Roșie luă safirele în palmă și Kelsea fu satisfăcută să vadă 
nenumărate emoții contradictorii perindându-i-se pe chip: poftă, mânie, 
anxietate, regret. Așadar, știa despre Row Finn. Poate că ea îi văzuse chipul 
adevărat. 

— Maiestate! șuieră Ducarte. Nu! 

Chipul Reginei Roșii se contorsiona Și, în clipa următoare, Ducarte se 
încolăcea în poziţie fetală, gemând, pe podea. Ochii femeii priveau acum 
fix la safire și, când Kelsea căută să-i simtă pulsul, descoperi că atinsese 
cote paroxistice. Dorinţa fierbinte îi copleșise judecata. Regina Roșie se 
opri, formulându-și clar gândul înainte de a vorbi. 

— Dacă îmi dai ambele safire din Tear fără niciun cost, de bunăvoie, 
jur să-mi retrag armata din Tearling Și să nu mai pun piciorul în ţinutul tău 
în următorii trei ani. 

Kelsea zâmbi, simțind lacrimile revărsându-i-se pe obraji. 

— Curgi ca un robinet, izbucni Regina Roșie. Dă-mi giuvaierurile. 

Trei ani, se gândi Kelsea. Acum erau în siguranță, ei toți, de la 
fermierii din Almont, până la copiii lui Andalie din Citadelă, în siguranţă în 
mâinile bune ale lui Buzduganu și acest gând îi permise lui Kelsea să ridice 


mâinile Și să-Și scoată lanţurile de la gât, trăgându-le peste cap. Se aștepta 
la rezistenţă din partea colierelor sau la o pedeapsă fizică teribilă în 
momentul când le scotea, dar ele ieșiră fără dificultate, iar când Regina 
Roșie 1 le smulse din mână, Kelsea nu simţi aproape nimic... poate doar o 
mică durere pentru Lily, pentru sfârșitul poveștii lui Lily, pe care nu avea 
să-l mai vadă niciodată. Numai că Și această pierdere devenea 
nesemnificativă în fața marii victorii a acestui moment. Trei ani însemnau o 
viaţă de om. 

Regina Roșie își puse cele două coliere la gât Și se întoarse cu spatele, 
concentrându-se asupra safirelor precum avarul asupra aurului său. În 
momentul acela, lui Kelsea îi trecu prin minte că ar fi putut să fugă; Ducarte 
era încă imobilizat, iar ea ar fi putut ieși din cort, poate luându-i pe toți pe 
nepregătite. Dar nu, nu mai avea giuvaierurile și, fără ele, nu era decât un 
prizonier obișnuit. Nu ar fi făcut mai mult de cinci pași până să fie omorâtă 
sau poate nici atât Și oricum, podul era dărâmat. Kelsea îl năruise ca măsură 
de apărare, dar acum se întreba dacă nu cumva făcuse acest lucru ca să nu 
mai existe cale de întoarcere. 

Regina Roșie se răsuci spre ea și Kelsea se pregăti să întâmpine 
triumful de pe chipul femeii, răzbunarea ce avea să urmeze fără îndoială. 
Ținutul Tearling era în siguranță, iar ea avea de gând să moară ca o regină. 

Dar ochii Reginei Roșii erau măriţi de furie, nările îi tresăltau. Pumnul 
1 se strânsese pe giuvaieruri ținându-le cu asemenea forță, încât 1 se albiseră 
încheieturile. Gura i se închidea și i se deschidea. Cealaltă mână i se 
crispase ca niște gheare Și se repezi la Kelsea, s-o apuce ca o nebună. 

Și atunci, într-un fel sau altul, Kelsea înţelese. 

Începu să râdă, un râs gâlgâit, isteric, care se ciocni de pereţii roşii ai 
cortului. Abia dacă simți că încleștarea mâinii femeii pe umăr o rănea. 

Bineinţeles că nu m-a durut când le-am scos. Bineînţeles, pentru că... 

— Sunt ale mele. 

Regina Roșie urlă de furie, un urlet fără cuvinte, ce păru să sfâșie 
pereţii cortului. Mâna i se înfipse în umărul lui Kelsea atât de adânc, încât 
părea să-l fărâme, dar Kelsea nu se putea opri din râs. 

— La tine nu funcţionează, nu-i așa? Se aplecă spre Regina Roșie 
până ce feţele li se apropiară la câţiva centimetri. Nu le poți folosi. Sunt ale 
mele. 


Regina se trase îndărăt și o plesni din nou pe Kelsea, doborând-o la 
pământ. Dar nici așa nu putu opri râsul lui Kelsea; dimpotrivă, păru că-l 
alimentează. Se gândi la lunga noapte precedentă... Lily, William, Tear, 
Pen, Jonathan, Buzduganu... Și deodată i se păru că erau acolo cu ea, toţi, 
chiar Și cei morți. Kelsea sperase să iasă victorioasă, dar acesta era un 
rezultat pe care nu şi-l imaginase niciodată. Giuvaierurile erau pierdute 
pentru ea; nu avea să afle niciodată cum se terminase povestea lui Lily. Dar 
nimeni nu avea s-o facă vreodată. 

Mâini puternice o prinseseră de umeri Și o trăgeau de jos. Oameni 
îmbrăcaţi în negru, la fel ca oștenii de afară, dar de-acum Kelsea putea 
recunoaște străjerii devotați când îi vedea și închise ochii, pregătindu-se să 
moară. 

— Scoateţi-o de-aici! ţipă Regina. Scoateţi-o! 

Unul dintre ei, evident căpitanul, îi prinse mâinile lui Kelsea la spate și 
ea simți cătușele de fier imobilizându-le. Cătușele erau prea strânse; îi 
ciupiră pielea când omul le încuie. Dar Kelsea tot nu se putea opri din râs. 

— Ai pierdut, îi spuse Reginei Roșii Și își dădu seama că nu avea să 
uite niciodată căutătura femeii din acel moment: figura unui copil mânios, 
căruia 1 se refuzase desertul. 

Kelsea abia dacă simţi mâinile străjerilor apucând-o de braţe și 
împingând-o afară din cort. Tearling era salvat, poporul ei era salvat. 
Safirele erau ale ei, ale nimănui altcuiva și Kelsea se prăpădea de râs, chiar 
în timp ce o duceau de-acolo. 


Și la final 
Trecerea 


Lily se prinse cu mâna de o parâmă de lângă balustradă, străduindu-se 
să nu cadă pe punte. Corabia se scutura din toate încheieturile; apa fierbea, 
agitată de vânt Și de exploziile bubuitoare de pe uscat. Deasupra lor, nori de 
furtună se profilau pe cerul nopţii, învolburaţi, ca o rană vânătă. Lily mai 
fusese pe nave Și înainte, dar fusese pe bărci cu motor, iahturi ce tăiau 
valurile lin, de parcă nici nu s-ar fi mișcat. Aceasta era cu totul diferită, îţi 
crea un sentiment înspăimântător de casă a surprizelor, puntea îi dansa 
efectiv sub picioare cum stătea ea agățată de parâmă, încercând disperată 
să-l sprijine pe Jonathan cu celălalt braţ. Jonathan abia își recăpătase puţin 
cunoștința; Tear reușise să-i scoată glontul și îl cususe în mașină, dar până 
să termine, bancheta din spate era plină de sânge, iar expresia încruntată a 
lui Tear spunea totul. 

Departe în spate se profila silueta New York-ului, ruine portocalii 
fumegânde, ale căror ferestre scuipau flăcări în noaptea neagră. Dar Lily și 
celelalte persoane de pe corabie nu se uitau la conturul de la orizont. Aveau 
privirile fixate pe marea din urma lor, pe cele două vapoare uriașe care 
apăruseră de nicăieri. Din strigătele care raportau datele pe punte, Lily află 
că existau pe undeva și mai multe submarine, care se închideau rapid 
coborând sub luciul apei. Totul fusese în regulă cât navigaseră pe râul 
Hudson Și intraseră în primul golf, dar pe urmă s-au declanșat sirenele, iar 
acum, când intrau în Atlantic, Securitatea îi ajungea din urmă. 

— Cinci minute! strigase William Tear de la proră. Numai atât ne 
trebuie! 

E nebun, îşi dădu seama Lily. Și ciudat, dar nu conta prea mult. Nu 
aveau să reușească, iar lui Lily îi părea rău pentru acest lucru, îi părea rău 
că nu va vedea niciodată râul curat Și adânc de sub soarele strălucitor. Dar 
navele acestea erau libere, iar Lily avea să moară o femeie liberă, deși nu 
va fi ajuns nicăieri în altă parte din această lume, cu submarine sau fără. 

— Gata! strigă Tear Și specialistul în calculatoare de lângă Lily începu 
să vorbească în cască în limba lor neobișnuită. 

În stânga lui Lily răsună o bubuitură seacă, urmată de ţipete 
îndepărtate. Când întinse gâtul să privească peste scândurile care acopereau 


puntea, constată că una dintre corăbiile lui Tear luase foc, se aprinsese în 
partea din spate Și coloane mari de fum negru tălăzuiau în noapte. 

— Torpilă! strigă cineva. 

Răsună încă o explozie Și apoi corabia nici nu mai fu corabie, ci doar o 
ruină ce ardea mocnit pe oceanul frământat. Toţi cei de pe nava lui Lily se 
repeziră la balustradă, dar Lily nu-l putea lăsa pe Jonathan, așa că numai ea 
îl văzu pe William Tear întorcându-se cu spatele, strângând ceva în mâna 
întinsă, cu toată atenția concentrată asupra orizontului, spre est. 

— Nici măcar nu suntem înarmaţi! strigă o femeie. 

Distrugătoarele se apropiau, erau la mai puțin de opt sute de metri 
distanță. Lily se întrebă de ce n-au tras, dar după ce se gândi puţin își dădu 
seama: voiau să pună mâna pe restul navelor lui Tear, să urce la bordul lor. 
Securitatea ţinea mult la prizonierii ei, nu-i așa? Rana provocată de arsură îi 
pulsa, deși palma lui Lily se acoperise cu o coajă de culoare închisă, iar ea 
Știa că orice s-ar fi întâmplat, înapoi nu se mai întorcea. 

Deodată, corabia fu scăldată de o lumină strălucitoare, orbitoare. Lily 
duse mâinile la ochi, scoțând fără să vrea un țipăt stins, cu gândul la 
dispozitivul cu care oamenii lui Tear creaseră un halo în complexul 
Securităţii. O cuprinse groaza, groaza că totul fusese doar un vis, că se va 
deștepta și se va afla din nou în încăperea aceea, în faţa contabilului, a 
cutiei. Pe urmă însă privi printre degete Și văzu că nu era o lumină electrică. 
Era vechea lumină a zilei, o lumină blândă pe brațe. 

Lily se întoarse spre lumină Și scoase un strigăt. 

Spre est orizontul avea o gaură. Lily nu știa cum altfel să descrie ceea 
ce vedea. Șalul negru al nopţii acoperea încă cerul de deasupra capului, dar 
pe măsură ce cobora spre est, șalul se sfâșia și marginile lui ferfeniți te 
înconjurau gaura ca o ramă de tablou ruptă. Înăuntrul ramei era zi, un 
orizont roz-portocaliu deasupra apei de azur, ca atunci când stă să răsară 
soarele. Lumina scălda totul și Lily putu să vadă clar acum toate celelalte 
corăbii din jur, cu pânzele umflate, portocalii în lumina zorilor. 

În spate bubui un tunet, zdruncinând puntea. 

— Culcat! strigă cineva și Lily se lăsă în jos, acoperindu-și capul. Dar 
împușcătura Șuierătoare trecu exact pe deasupra lor, pe deasupra tuturor 
corăbiilor, spre gaura din orizont. Pe Lily o cuprinse o ură atât de 
năprasnică, încât dacă în clipa aceea ar fi apărut în faţa ei un ofițer de 
Securitate, i-ar fi sfâșiat inima cu propriile mâini. Încercau să închidă orice 


ușă pe care o deschidea Tear... încercau să pună stăpânire pe lumea mai 
bună. 

— Spune-le să treacă dincolo! strigă Tear de la proră. Nu avem mult 
timp! 

Corabia lor se afla în frunte Și se apropia de gaură și Lily simţi căldura 
pe brațe, căldura soarelui mângâindu-i pielea. Pe punte răsună o cacofonie 
de ţipete, ţipete sălbatice provenind de la oamenii adunați lângă balustradă, 
iar Lily ţipa acum și ea, de parcă tot trupul i-ar fi fost priponit de orizontul 
acela deschis. Când trecură în partea cealaltă, dădu drumul frânghiei și îl 
ridică pe Jonathan, scuturându-l să se trezească. 

— Lumea mai bună! îi strigă ea în ureche. Lumea mai bună! 

Dar Jonathan nu deschise ochii. Împrejurul ei, pe punte ȘI pe navele 
celelalte, Lily îi auzea, erau oamenii ei, iar strigătele lor de bucurie se 
răsfrângeau peste oceanul deschis. În spatele lor rămăsese încă gaura, o pată 
întunecată prin care nu se vedea nimic din orizont, spre vest. Cel puţin 
cincisprezece corăbii reușiseră să treacă, dar acum marginile găurii se 
adunau spre mijloc, circumferința era din ce în ce mai mică. Lily nu-și 
dădea seama dacă va reuși să treacă și ultima corabie. Întorcându-se din 
nou spre est îl văzu pe William Tear agăţat de balustradă, alb la față ca 
hârtia. O fracțiune de secundă trupul lui păru să strălucească într-un 
albastru-pur pe fundalul răsăritului de soare, apoi se prăbuși pe punte. 

Lily se întoarse să-i spună lui Jonathan, dar Jonathan era mort. 


— Lily. 

Privi în sus, cu ochii pe jumătate închiși în lumina palidă a lunii ȘI se 
ridică în picioare. 

Tear părea epuizat. Lily nu-l mai întâlnise de două zile, din noaptea 
aceea a Trecerii Și se simţi ușurată să-l vadă viu și nevătămat, cu cât a 
lipsit el mai mult de pe punte, cu atât mai convinsă a fost Lily că a reușit 
să-ȘI pună cumva capăt zilelor realizând acel miracol, că și el, la fel ca 
Jonathan, nu avea să se mai trezească. Lily o întrebase pe Dorian despre 
Tear, dar Dorian n-a vrut să-i spună nimic. Lily a încercat să se apropie ȘI 
de alţi pasageri Și i-a găsit prietenoși, dar precauți; nimeni nu știa cine era 
ea. O femeie mai tânără, cam de vârsta lui Dorian, i-a pansat rănile, dar în 
ultimele două zile Lily n-a mai avut nimic de făcut și a rămas singură, 
uitându-se în zare Și așteptându-l pe Tear. 


— Te simţi bine? 

— Sunt bine, răspunse el, dar Lily avea în continuare îndoielile ei. 
Arăta ca un om care a trecut printr-un soi de boală epuizantă. Dar am 
nevoie de ajutorul tău. Vino cu mine. 

Lily îl urmă spre pupa, încercând să pășească cât mai ușor printre 
oamenii care dormeau peste tot pe punte. Tear ca de obicei, părea să nu facă 
niciun fel de zgomot și o conduse pe o scară în cala adâncă de sub punte. 
Cala avea un aer medieval, neobișnuit, pentru că toate încăperile erau 
luminate doar de lămpi și de torţe; lumină electrică nu exista nicăieri. Cea 
mai mare parte a calei era ocupată de o zonă-dormitor, în care erau înșirate 
paturi de campanie, fără așternuturi. Peste o sută de oameni se aflau pe 
nava aceasta, dar majoritatea refuzaseră să-și petreacă timpul dedesubt. 
Preferau să rămână pe punte, scrutând orizontul cu privirea. Tear era 
pregătit pentru această eventualitate; la capătul îndepărtat al dormitorului se 
afla o încăpere care conţinea nu numai o cantitate remarcabilă de alimente 
Și apă, dar Și aproape două sute de litri de loţiune de protecție solară. Lily 
crezu că se duceau în încăperea aceea, dar trecură de ea spre următoarea, 
care era privată, rezervată exclusiv pentru el. Când intră, Lily văzu că 
pereții camerei erau căptușiţi cu rafturi de bibliotecă și pe fiecare dintre ele 
se aflau sute de cărţi. Dar Lily nu avu timp să se minuneze. În mijlocul 
cămăruței, Dorian stătea lângă o masă, privind fix la ceea ce nu putea fi 
decât un cadavru învelit într-un cearșaf, un giulgiu cusut în grabă de degete 
înfrigurate. 

— A venit vremea, Dori. 

Fata ridică privirea Și Lily își dădu seama, chiar și la lumina slabă a 
torței, că avea ochii roșii de plâns. Se uită întrebătoare la Lily. 

— Ar fi vrut să fie Și ea aici, îi spuse Tear. Strecură un braţ pe sub 
umerii cadavrului, ridicându-l. Haideţi. Toți odată. 

Dorian îl apucă pe Jonathan de mijloc, lăsându-i lui Lily picioarele. 
Împreună ridicară cadavrul de pe masă ȘI îl puseră cu grijă pe umeri. Lily 
simţea mirosul de cadavru, o urmă vagă de descompunere ce se strecura 
prin cearșaf, dar nu-l luă în seamă, gândindu-se la Jonathan, care a 
considerat că ea merita să fie salvată, care nu avea să vadă niciodată lumea 
mai bună. Ochii 1 se umplură de lacrimi, pe care le șterse cu disperare, o 
înţepau în cornee în timp ce porniră să urce scările. 


Pe punte totul era tăcut, nu se auzeau decât valurile clpocind ușor pe 
laturile corăbiei. În lumina lunii, Lily zărea vag celelalte nave din jur, nu 
prea îndepărtate, ţinând ritmul. În cele din urmă, numai $Șaptesprezece 
reușiseră să treacă; trei se scufundaseră, dispărând pentru totdeauna în apele 
Golfului Hudson. Din discuţii auzite întâmplător, Lily știa că nu toate 
corăbiile duceau oameni, ca a lor. Una transporta animale: vaci, oi Și capre. 
Alta ducea cai. Alt vas, cu puntea văruită în alb, transporta materiale 
medicale și personal specializat. Dar acum Lily nu vedea decât pânzele, 
doar puțin mai mult decât niște luciri palide sub lumina aproape stinsă a 
lunii. 

Îl duseră pe Jonathan la marginea din spate a corăbiei, un loc unde 
puțini aleseseră să doarmă, pentru că velatura bloca imaginea orizontului 
din est. La indicațiile lui Tear balansară cu grijă corpul peste balustradă. Pe 
Lily o dureau braţele, dar nu lăsă să se vadă nimic. Arsura din palmă 1 se 
deschisese din nou, mustind de puroi, dar ascunse Și acest lucru, Ștergându- 
se pe furiș de pantaloni. Ar fi vrut să aibă niște haine curate. Nu mai făcuse 
duș de zile bune. Și alți oameni purtau aceleași veșminte din noaptea în 
care plecaseră; cum făceau rost de haine noi în lumea mai bună? Existau 
atât de multe necunoscute Și singurul care putea da răspunsuri era Tear... 
dar acum nu era momentul potrivit. Dincolo de timonă, spre est, cerul 
începea să se decoloreze, dar când Lily se uită peste balustrada de la pupa, 
nu văzu decât întunecime. 

— Lui Jonathan nu-i plăcea deloc apa, observă Dorian cu voce 
răgușită și Lily își dădu seama că plângea din nou. După tot ce i-au făcut. 
Sigur că o ura. 

— Nu apa aceasta, îi răspunse Tear. 

Lily nu zise nimic. ÎI cunoscuseră bine pe Jonathan, amândoi, în timp 
ce ea nici măcar nu-i Știa numele de familie. Voia să găsească ceva de spus, 
ceva important, dar când închise ochiu nu putu să-l vadă decât pe Greg în 
genunchi Și pe Jonathan cu arma îndreptată spre capul lui. Acesta era cel 
mai mare act de bunătate pe care îl făcuse cineva pentru Lily vreodată, dar 
era un act despre care nu le putea spune nimic lui Tear Și lui Dorian. Așa că 
rămase tăcută, deși lacrimile începuseră să-și croiască drum încet în Jos, pe 
obrajii ei. 

— Fi bine, prietene, zise Tear în cele din urmă, suntem pe drum spre 
un pământ bun. Sperăm că tu ești deja acolo. 


— Amin, Carolina de Sud, adăugă Dorian Și apoi, de comun acord, 
fără să spună un cuvânt, ridicară trupul peste balustradă. 

Lily nu-i ajută de această dată, ci rămase deoparte. Se auzi un plescăit 
stins Și Jonathan dispăru pentru totdeauna. Dorian mai stătu puţin, apoi 
plecă fără un cuvânt, mergând repede spre scări. 

Eu l-am omorăt, se gândi Lily. 

— A fost alegerea lui, repetă Tear făcând-o pe Lily să se întrebe dacă 
nu cumva vorbise cu glas tare. Se uită în jur, dar erau singuri la pupa. 

— Ce s-a întâmplat? Unde ne-am dus? 

— Nicăieri, Lily. Am trecut, atâta tot. Așa mi-am închipuit întotdeauna 
că se va întâmpla. 

— Este... Lily se forţă să rostească cuvântul. Este magie? 

— Magie, repetă Tear. Nu m-am gândit niciodată în acest fel; mie mi 
se pare a fi cel mai firesc lucru din lume. Dar poate că magie este un cuvânt 
potrivit. 

Băgă mâna în buzunar Și scoase ceva în pumn. 

— Priveşte. 

Lily întinse mâna rănită și simţi că el îi puse în palmă ceva rece Și dur. 
ÎI ridică, se forţă să vadă, încercând să-și dea seama ce era. Cerul se mai 
luminase de-acum, fulgerător, așa cum se întâmpla imediat înainte de 
răsăritul soarelui, dar Lily tot nu reuși să identifice obiectul. 

— Acvamarin? 

— Safir, răspunse Tear. Arborele meu genealogic este cunoscut până 
pe vremea lui Cromwell, dar giuvaierul acesta este al nostru încă din Evul 
Mediu Timpuriu. Poate chiar de mai de mult. 

Lily ridică safirul în lumină, încercând să vadă prin el, dar soarele încă 
nu se arătase, așa că nu vedea decât un dreptunghi întunecat, profilat pe 
cerul palid. 

— De unde știi? 

— El mi-a spus. 

Lily pufni neîncrezătoare, dar Tear nu schiţă nici măcar un zâmbet. 
Nu-și dădea seama dacă el glumea sau nu, așa că îi înapoie safirul Și se 
aplecă peste balustradă, contemplând liniile vagi de alb, rămase în siajul 
vasului. 

— Te vindeci, Lily? 


Era greu de răspuns la această întrebare. În timpul zilei, totul era în 
regulă, pentru că cerul era amplu și deschis, iar Lily privea dintr-o parte 
într-alta a orizontului. Dar nu reușea să doarmă decât câteva ore, pentru ca 
apoi să se trezească tresărind, sigură că-l va găsi în faţa ei pe contabil... sau 
încă Și mai rău, pe Greg. Nu-i mai putea ajunge nimic din toate acestea 
acum, când prora navei tăia apa lin, în drum spre lumea mai bună, totuși 
Lily avu pe neașteptate o presimţire foarte rea. Toţi oamenii aceia din jur, 
care dormeau pe punte... cu siguranţă aduseseră cu ei propriile povești de 
viaţă, propriile acte de violenţă. Cum putea cineva să construiască o lume 
mai bună, o lume perfectă, dacă oamenii își aduceau cu ei coșmarurile din 
trecut? 

— Nu va fi perfectă, răspunse Tear privind încruntat dincolo de 
balustradă. Am știut acest lucru, aproape imediat ce m-am hotărât să încerc 
să trecem. Lumea va fi mai bună, dar nu va fi ușor. De fapt, la început va fi 
chiar foarte greu. 

— Ce vrei să spui? 

— Uită-te la ce am lăsat în urmă, Lily. Nu avem energie electrică, nu 
avem tehnologie. Când dormeam, Dori i-a pus pe tehnicienii de la 
calculatoare să arunce toate echipamentele peste bord și toate armele. Așa 
trebuie să fie; tehnologia este utilă, dar am trecut de mult de punctul în care 
utilitatea depășește pericolul. Instrumente de supraveghere, de control. Am 
Știut, de mult, că acestea vor fi primele care vor trebui să dispară. Dar 
gândește-te la celelalte lucruri care ne vor lipsi! Combustibil. Căldură. 
Textile. Am adus medicamente Și antibiotice, pe nava albă de acolo — arătă 
spre nord —, dar le vom termina înainte de sfârșitul deceniului. Nu vom mai 
avea nimic din toate acestea, decât dacă le vom inventa noi din nou, cu ce 
vom avea la îndemână. 

Lily se strădui să rămână tăcută. Îl venera pe omul acesta, își dădea 
seama acum ȘI îi era greu să-l audă cum se zbuciuma. Dar presupunea că nu 
putea da glas acestor îndoieli în faţa nimănui altcuiva, în orice caz nu a 
oamenilor loiali, care îl urmau de ani de zile. 

— Vor exista animale în lumea nouă, pentru carne, dar va trebui să 
învăţăm cu toți să le omorâm fără să folosim arme sau mașinării, să gătim 
din nimic la foc deschis. Va trebui să ne cultivăm hrana. Va trebui să 
învăţăm să ne construim singuri casele, să ne facem hainele. Am câțiva 
oameni care cunosc aceste procese, de la oaie, la lână, la ţesut, dar ceilalți 


vor fi nevoiți să înveţe. Nu aveam cum să facem acest lucru fără să 
aruncăm aproape totul, iar dacă vrem să păstrăm ceva, va trebui să învăţăm 
să luăm totul de la început. 

— Crezi că nu vom putea? 

— Vom putea, cu siguranţă. Întrebarea este dacă o vom face. Este 
nevoie de efort pentru a construi, Lily. Este nevoie de efort ca să pui nevoile 
comunității înaintea nevoilor proprii. Dar în perioada care urmează, toată 
lumea va trebui să facă acest lucru, altfel suntem sortiți pieirii. 

— Socialismul nu a izbândit nicăieri. 

— Dar vom continua să încercăm. Toţi sunt oameni cu atitudine 
civică. Vor crește copii cu atitudine civică. Așa i-am ales. 

— Şi pe mine la fel? 

Tear zâmbi. 

— Și pe tine la fel. 

— De unde știi că am aptitudini civice? 

De fapt, Lily însăși nu știa dacă avea; avusese foarte puţine ocazii să 
afle. Întreaga viaţă cu Greg i se derulă în minte, o buclă urâtă, de aducere 
aminte. 

— [i-am spus, Lily: te cunosc de-o viaţă. Tear ridică safirul, arătându- 
i-l în palmă. Te-am văzut aici cu mult înainte de a ști cine ești. 

— De ce? 

Tear o privi îndelung, gânditor. 

— Te vindeci? 

— Da. Umărul nu mă mai doare aproape deloc, doar atunci când 
încerc să dorm. Mâna este o problemă, dar voi putea s-o bandajez din nou 
după ce se face lumină. 

— Nu mă păcălești, Lily. Rănile tale nu sunt de natură fizică. Încă nu 
te-ai vindecat, dar te vei vindeca. 

Lily simţi că 1 se urcase sângele în obraji, întrebându-se dacă el putea 
vedea atât de clar mintea ei Și îi înţelegea coșmarurile, apariţia permanentă 
a lui Greg. Părea că Greg va fi întotdeauna prezent, săpat în acea parte din 
Lily care refuza să lase trecutul în trecut. 

— S-ar putea să fie așa încă mult de-acum înainte, îi spuse Tear. Dar 
îți promit, te vei vindeca. 

— De unde știi? 


Tear strânse degetele în jurul safirului pentru o clipă, uitându-se adânc 
într-un loc pe care Lily nu putea nici să înceapă să ȘI-l imagineze. 

— Priveşte. 

Cu o senzație de ridicol, Lily ridică din nou bijuteria spre cer ȘI o privi 
cu ochii pe jumătate închişi. La început nu văzu nimic, dar pe urmă safirul 
începu să lumineze din interior, o mică flacără albastră pe fondul cerului tot 
mai luminos. 

— Ce.: 

— Ssst. Priveşte. 

Lily se uită fix la safir, încercând să nu clipească și după puţin timp își 
dădu seama că se forma o figură, mult în adânc. La început fu doar o 
umbră, o siluetă pe fondul albastru, dar pe urmă Lily scoase o exclamaţie de 
uimire, pentru că se văzu pe ea însăși. Era o Lily diferită de cea pe care o 
văzuse în oglindă toată viaţa: împovărată de griji Și puţin mai dură, cu brațe 
puternice, cu pielea arsă de soare. Femeia se întoarse Și acum Lily observă 
ce voise Tear să-i arate: abdomenul, rotunjit de sarcina avansată, se desena 
proeminent pe fondul albastru. 

— Cum faci asta? întrebă ea. Este iluzionism. 

— Nu este, Lily, decât viitorul. Îți promit, va veni ȘI se va petrece. 

Lily se uită la ea însăși, fascinată. Femeia din giuvaier nu avusese o 
viaţă ușoară, era clar, cu toate acestea radia de mulțumire. În păr îi fuseseră 
împletite flori, iar pe spate ducea ceva ce semăna cu un arc Și o tolbă plină 
cu săgeți. Dacă nu ar fi fost abdomenul bombat, ar fi arătat ca Diana din 
vechea carte de mituri grecești a lui D'Adulaires, pe care Lily și Maddy o 
avuseseră în copilărie. Apoi imaginea dispăru brusc. 

Nefericită, Lily scutură safirul, încercând să aducă femeia înapoi, dar 
nu mai apăru nimic. 

— Îmi pare rău, îi spuse Tear. Chiar și lucrurile mici mă vor pune să 
plătesc o vreme. 

Lily se mai uită o uită o dată lung la safir, apoi i-l înapoie. Ceva părea 
că o trăgea de mână după ce giuvaierul i se desprinse dintre degete și Lily 
avu sentimentul ciudat că o bucată din ea plecase împreună cu el. A vedea o 
parte din viitor era mai rău decât a nu vedea nimic; cercetă viziunea pe toate 
părțile, întrebându-se dacă era adevărată, dacă bebelușul avea să fie o fată 
sau un băiat. 

— Băiat, murmură Tear lângă ea. Va fi băiat. 


— De unde știi așa ceva? 

— Uneori Știu, pur Și simplu. Tear îi zâmbi, dar Lily avu sentimentul 
că se ascundea ceva în ochii lui, un viitor pe care ea încă nu-l putea zări. 
Tear nu continuă ideea, doar o prinse de umăr. Dar până atunci mai sunt ani 
mulţi. Am altceva pentru tine, ceva mult mai apropiat. 

— Ce? 

— Uită-te acolo. Tear arătă spre nord. Corabia aceea, cea de-a treia. 

— Cea albă? 

— Nu, următoarea. 

Lily se uită strângând puţin ochii. Cerul se luminase devenind de 
culoarea porumbului, așa că abia zări corabia la care se referea, o pată vag 
întunecată spre nord, vizibilă cu greu în ceața ce atârna pe suprafața 
oceanului. Ce-i cu ea? 

— De nava aceea răspund unii dintre oamenii mei cei mai buni. Ea a 
fost cu noi de mult, de când avea paisprezece ani. Are două condamnări la 
activ Și nu-i este frică de nimic. Dorian o divinizează, atât de mult încât 
încearcă să se Și îmbrace ca ea, să se pieptene la fel. 

Ceva atinse o coardă sensibilă în Lily, o vibrație profundă, ca de 
clopot. Se uită fix la el, cu ochi mării Și rugători. 

— Cum o cheamă? 

— Madeleine Freeman. 

Lily se întoarse să privească spre nord. 

— Îţi promit, Lily, te vei vindeca. 

Pașii lui Tear se retraseră, dar Lily abia dacă băgă de seamă, prea 
ocupată să se uite la cea de a treia corabie. Chipul lui Maddy ultima dată 
când o văzuse, cu părul strâns în codițe și o fustă neagră cu cinci centimetri 
mai scurtă decât era permis... o adolescentă care încerca să arate ca o 
femeie. Dar Maddy era acum femeie. Ochii lui Lily cercetară orizontul spre 
est, căutând cea mai vagă urmă de alb pe fondul albastru, primul semn că în 
depărtare s-ar putea afla pământul. Apoi se gândi la ceva Și strigă încet 
după Tear. 

— Maddy suferă de diabet. Are nevoie de insulină. 

— Nu, nu are. 

Lily se uită la el uimită, apoi se întoarse din nou spre nord. Își dădu 
seama că nu se putea gândi la Maddy, altfel va înnebuni așteptând să ia 
sfârșit călătoria, așa că o alungă pe sora ei din minte, o lăsă pentru mai 


târziu, într-o zi s-ar putea să o vadă pe Maddy din nou, dacă toate acestea 
erau adevărate. Se gândi din nou la viziunea fantastică din giuvaierul lui 
Tear Și o clipă se întrebă dacă era nebună, dar știa că nu era. 

— Băiat, șopti ea. Așa spusese Tear, iar ea îl credea. 

Își duse mâna la abdomenul plat, cu ochii plini de lacrimi. Aproape că- 
l simţea deja acolo, copilul care trăia în viitorul ei încă îndepărtat. Tear nu 
minţea Și nici nu era nebun. Lily va avea un fiu, îl va naște în lumea mai 
bună Și îl va crește să fie un om liber. 

Îi pusese deja numele Jonathan. 


Mul [umiri 


Trei oameni au contribuit pentru a face această carte mult mai bună: 
Maya Ziv, Dorian Karchmar și Simone Blaser. Ca întotdeauna, le sunt 
recunoscătoare tuturor specialiștilor de la editurile Harper și William 
Morris Endeavor pentru sprijinul constant acordat pe măsură ce înaintam în 
Tearling, dar aceste trei doamne au făcut un efort supraomenesc, iar cartea a 
avut de câștigat enorm. În plus, Maya, Dorian ȘI Simone au auzit în ultimul 
an îngrozitor de multe scâncete nejustificate, dar asta este. Îi mulţumesc lui 
Jonathan Burnham, care mă lasă să continui să scriu ȘI, de asemenea, lui 
Heather Drucker, Amanda Ainsworth, Katie O'Callaghan, Ashley Fox, Erin 
Wicks, Miranda Ottewell... și mulțumiri speciale pentru Virginia Stanley, 
ghidul meu spiritual, care nu-mi permite să mă abat de la calea cea dreaptă. 

Mulţumiri Și afecţiune familiei mele, în special pentru iubitul meu soţ, 
Shane, care de un an Și jumătate a avut de îndurat toanele unui 
temperament artistic Și nu a protestat niciodată, de asemenea pentru Sit Și 
Monkey, care mă fac mereu să râd. Le mulţumesc, de asemenea, bunei mele 
prietene Claire Shinkins, care știe să ofere doza cea mai potrivită de 
dragoste Și sprijin, Și echipei de la cafeneaua mea preferată, Peets Coffee 
(în special tie, Michi!), unde am scris cea mai mare parte a acestei cărți. 

Cu totul accidental, mi-am găsit Și prietenul în ale scrisului de care 
aveam nevoie de multă vreme. Îţi mulţumesc, Mark Smith, pentru că m-ai 
ascultat Și mi-ai dat întotdeauna sfaturi bune, după ce că ai avut curajul să 
te implici în Tearling. Nu este o lume senină. 

Tuturor minunatelor librării independente și biblioteci — cu bibliotecari 
Și librari cu tot — care m-au ajutat să scot în lume primul volum, vă 
mulțumesc. Nu există pentru mine laudă mai importantă decât aceea a 
oamenilor care iubesc cărțile, iar munca voastră asiduă pentru mine 
înseamnă enorm. 

Mai presus de toate, ca întotdeauna, vă mulțumesc vouă, cititorilor. 
Fără voi, nimic din toate acestea nu ar fi posibil. 


Cuprins 

Cartea | 

Capitolul 1 Hall 

Capitolul 2 _Lily. 

Capitolul 3 Ducarte 

Capitolul 4 Probleme de conștiință 

Capitolul 5 Dorian 
Cartea a Il-a 

Capitolul 6 Ewen 

Capitolul 7 Galeria 

Capitolul 8 Row Finn 

Capitolul 9 Creatura întunecată 

Capitolul 10 Părintele Tyler 

Capitolul 11 Orizontul Albastru 
Cartea a Il-a 

Capitolul 12 Noaptea 

Capitolul 13 Întâi septembrie 

Capitolul 14 Regina Roșie 

Și la final Trecerea 


Mulţumiri 


ERIKA JOHANS 


Kelsea este Regina Ținutului Tearling. În ciuda 
tinereții sale, și-a asumat rapid rolul unui conducă- 
tor onest, drept și puternic. Dar odată ce refuză să 
mai plătească tributul în oameni ținutului învecinat, 
Kelsea încalcă voința și interesele Reginei Roșii, un 
conducător brutal a cărui putere se întemeiază pe 
magie neagră; aceasta își trimite temuta armată în 
Tearling, pentru a lua cu forța ceea ce consideră căi 
se cuvine. 

Pe măsură ce armata cotropitoare se apropie, 
Kelsea dezvoltă legături strânse cu o epocă dina- 
intea Trecerii și ajunge la un aliat neobișnuit: Lily, 
care luptă să-și salveze viața într-o lume în care a fi 
femeie este o crimă. Atât soarta Ţinutului Tearling, 
cât și sufletul lui Kelsea depind de Lily și de eveni- 
mentele din viaţa ei. Dar timpul se dovedește un 
adversar redutabil... 

Notes 


Charles Dickens, David Copperfield. Ed. Tineretului, 1969. Traducere de loan Comșa. (N.t.) 


| 


—2 


] 


Acronim care îi desemnează pe luptătorii Marinei americane specializați în războiul neconvențional pe mare, în aer și pe uscat. (N.t.) 


—3 


] 


William Shakespeare — Măsură pentru măsură, Ed. Univers 1987, traducere de Leon Leviţchi. (N.t.) 


<—4 


] 


MiŞcări internaționale de protest împotriva inechităților sociale și economice, a lipsei de democrație. (N.t.) 


—5 


] 


Christopher Marlowe — Tragica istorie a Doctorului Faust, Ed. Univers 1988, traducere de Leon Leviţchi. (N.t.) 

